
PREFAŢA 


La  10  Noiemii .  ..  v^  împlinit  un  deceniu  de  Ia  moartea 
lut  Alecsandru  Odubescu,  Rudele  ^'i  un  mimăr  foarte  mic 
de  scriitori  s*au  adunat  în  o  bisericuţă  din  Capitală^  pen- 
tru ca  în  rugăciuni  şi  în  pioasă  ascultare  a  cîntecelor 
bisericeşti  să-t  închine  cîte-va  clipe  de  amintire.  Vre-o  două- 
ziare  i-au  consacrat  articolaşe  comemorative.  Încolo  nici  o 
manifestaţie.  Dovadă  că  Odobescn  —  omul  e  aproape  uitat ^ 
cu  toată  vraja  ce  o  răspîndea  odinioară  în  juru-î^  prin  cu- 
vîntul  său  şi  prin  nobila-î  înfăţişare. 

Scriitorul  însă  e  viu,  căci  operele  lui  au  popularitatea 
de  mai  nainte.  Şi  astă-zi  încă,  cu  toată  evoluţia  prozei 
noastrej  Odobescn  are  aderenţi  entuziaşti.  Critica  zilnică 
continuă  a-î  menţine  un  loc  de  căpetenie  printre  principalii 
scriitori  şi  alcătuitori  ai  limbeî  romîne.  El  farmecă  prin 
'Ogăţia  neîntrecută  şi  mlădoşia  frazei,  prin  spiritul  cel 
;  rofund  şi  vasta  cultură,  atît  de  rară  mai  cu  seamă  la 
f) rozătorii  veniţi  în  urma  lui. 

Cuvîntul  din  urmă  asupra  întinsei  iui  activităţi,  de  la 
ISryf)  pînă  la  1895,  nu  s'a  scris  însă.  Opera  lui  necesitează 
ini  studiu  amănunţit,  prin  care  să  se  fixeze  pentru  tot- 
deauna meritul  eî.  Datoria  viitorului  critic  şi  biograf  va 
'i  să  arate  dacă  valoarea  estetică  a  prozei  lui  Odobescu 
"de  sau  jiu  inegală,  cum  s'a  afirmat  de  adversarii  literari 
ai  lui.  Acelaş  critic  va  avea  să  stabilească  întru  cît  Odo- 
^>fîscu  a  exagerat  în  întrebuinţarea  cronicilor  peîitru  îm- 
'Ogăţirea    limbeî  şi  a  formelor   şi    care  este  partea  lui  în 

alcătuirea  limbeî  literare  de  astăzi.  Vrednică  de  discutat 
va  fi  apoi  cestiunea  dacă  în  lucrările  sale  a  fost  mai  mult 
poet  saîi  om  de  ştiinţă^  dacă  i-a  preponderat  fantazia^  sau 
simţul  realităţii. 

Mai  ales  punctul  din  urmă  ni  se  prezintă  demn  de  cer- 
cetare^ căci  multe  din  lucrările  lui.,  în  frunte  cu  Pseudoky- 
negeticos,  sunt  un  amestec  de  poezie  şi  de  ştiinţă  aridă^  în 
cit  în  întreaga  noastră  literatură  stau  unice^  cu  forma  lor. 
Odobescu,  —  care  nici  şcoală  multă  oficială  n'a  făcut^  căci 
a  rămas  pururea  autodidact  de  cea  mai  elegantă  expresie^ 
estet  şi  savant  deopotrivă  —  n'a  tras  nici  odată  linii  clare 
de  demarcare  între  cele  două  cîmpurî  ale  manifestărei 
spiritului  omenesc. 

Cine  va  elucida  aceste  cîte-va  direcţii  de  gîndire  în  o- 
pera  luî^  îşi  va  cîştiga  un  merit  pentru  literatură. 

Noi  de  data  asta  ne-am  propus  a-t  pregăti  terenul  prin 
o  ediţie  populară  a  operelor  scriitorului  nostru^  din  cari 
prezentăm  aci  întîiul  voliim^  întocmit  acum,  ca  un  semn 
de  amintire  cu  prilejul  împlinireî  a  10  ani  de  la  moartea 
autorului. 

Credem  că  era  nevoie  de  o  nouă  ediţie  din  două  motive 
principale.  Mai  întîi  pentru  că  cea  tipărită  la  1887  este 
vîndută  şi,  spre  paguba  tuturor,  eşită  din  circulaţie.  Al 
doilea,  pentru-că  aceeaş  ediţie  aşa  cum  este,  nu  e  nici  com- 
pletă, nici  cu  totul  conştiinţioasă. 

In  ediţia  noastră  am  ţinut  cu  cale  a  face  o  grupare 
7wuă  a  materialului,  nu  în  ordine  cronologică,  după  cum 
o  făcuse  Odobescu,  ci  după  înrudirea  de  gen  a  lucrărilor. 
Este  aceasta  şi  mai  raţional,  căci  scuteşte  pe  cititor  a  găsi 
la  un  loc  proza  literară  cu  articole  de  ştiinţă,  sau  cu  ra- 
poarte făcute  în  chestia  reformei  învăţămîntuluî. 

Volumul  nostru  prim  nu  coprinde  decît  partea  artistică 
a  activităţii  lui.  începe  cu  cele  două  poezii,  fericitele  şi 
singurele  lui  încercări  de  versificare,  apărute  în  primit 
lui  ani  de  muncă,  cînd  poezia  romantică  a  lui  Bolinti- 
neanu  stăpînea  spiritele.   Urmează  nuvelele  istorice,  scrise 

în  tonul  popular  cronicăresc,  cari  alcâtuesc  titlul  lut  prin- 
cipal de  prozator-nuvelist ;  Pseudokynegeticos,  cel  elegant ^ 
spiritual  şi  bogat  în  escursii  ştiinţifice ;  bazmele  lui  ori- 
!:^inale  şi  cele  traduse  şi^  la  sfîrşit^  cele  două  mari  po- 
vestiri istorice  despre  Moţi  şi  Curcani,  prin  cari  ridică 
două  frumoase  monumente  vitejiei  romaneşti  de  aici  şi  de 
dincolo. 

In  volumul  al  doilea  vor  avea  deci  să  intre  studiile  lite- 
rare^ cele  de  archeologie  şi  de  istorie  şi  o  parte  din  ar- 
ticolele de  interes  economic  şi  social,  apărute  în  ziare.  Mat 
ecsistă  apoi  un  şir  de  alte  studii  tot  atît  de  importante,  pe 
cari  Odcbescu  a  uitat  să  le  primească  în  colecţia  sa.  Le 
vom  adăuga  şi  pe  aceste.  Ear  dacă  onorata  familie  a  ră- 
posatului scriitor  ne  va  pune  la  îndetnînă  manuscrisele  lut 
inedite,  de  cari  s'a  făcut  amintire  prin  ziare,  credem  a-î 
putea  completa  opera  definitiv,  făcînd-o  httreagă  accesibilă 
publicului. 

30  Nov.  1905.  II.  Chendi  şi  E.  Carcalechi. 

Al    (MobeMcu.  —  Opere  complete. 


Odă  Romînieî  ^). 


O !  ţara  mea  iubită !  o !  mîndră  Romînie ! 

Pămînt  cu  rîurî  d'aur  sub  boltă  azurie  ! 

Tu,  mumă  iubitoare  a  fiî  nesimţitori 

Ce-adînca  ta  durere  nu  poate  să  re'nvie  ! 

Trecut-au  fericirea-ţî  ş'a  tale  sărbători, 

Cum  trec  Tal  toamnei  crivăţ  plăpînde  dalbe  flori! 

Cînd  fiii  tăi  s'adapă  cu  laptele-ţî  cel  dulce, 
Şi  cînd  cosesc  ei  spicul  ce  sînul  tău  aduce, 
Se  mai  ^îndese  ei  oare  la  sfîntul  legămînt 
Ce  ţî-au  jurat  odată,  în  timpuri  maî  ferice  : 
^Să  apere  cu  braţul  străbunul  lor  pămînt, 
«Pînă  şi  cel  din  urmă  va  zace  în  mormînt?» 

Nu,...  a  patriei  iubire  a  stins  a  sa  făclie! 
De  vechi  făgăduinţe  nu  va  nimeni  să  ştie ; 
Dac'a  jurat  strămoşul,  nepotul  a  uitat. 
Nu,...  nu  mai  e  Romînul  acel  ce  'n  bătălie 
Uita  că  copilaşii,  sărmanii !  zac  în  sat, 
Lipsiţi  de  hrana  zilei,...  cînd  ţara-i  de  scăpat ! 

Era  vremea  p'atuncea  de  n^avea  păs  săteanul 
Cînd  cete  mii  şi  sute,  cînd  Ungurul  ş'Osmanul 


O  Rominia  Literară,  1855.  p.  247. 

Zdrobiau  a  luî  altare  şi  pustiau  cumplit ! 
Cînd  se  sculau  Romîniî,  pe  loc  perea  duşmanul ! 
Vaî !  Dunărea  spumată  ş'Ardealul  îngrozit 
Au  fost  adesea  marturî  l'al  lor  măcekărit  î 

Romîniî  d'acum  însă  trăesc  cu  umilinţa  ! 
Aci  lanţuri  d'aramă  înjugă  conştiinţa, 
Colo  pulbere  d'aur  ascunde  putregai. 
Străina  uneltire  revarsă  neştiinţa 
Ş'a  ţării  neatîrnare  e  numai  ca  un  paî, 
Luptîndu-se  în  viscol  cu  criveţe  de  plai. 

Dar  ţara-î  tot  aceea,  frumoasă,  roditoare  ; 

Tot  limpede  e  cerul,  cîmpia  zîmbitoare. 

Şi  munţii  cu  pîrae,  cu  piscuri,  cu  zăpezi ; 

Şi  nopţile  de  vară  tot  sunt  încîntătoare. 

Cu  faţa-ţî  argintie,  tu,  lună  !  scînteiezî 

Şi  prin  desiş,  în  crînguri,  ca  flăcări  văpăiezî ! 

E  mută  însă  firea,  cînd  omul  n'o  învie, 

Cînd  el  nu  varsă  într'însa  suflarea  luî  cea  vie, 

Cînd  duhul  libertăţii  e  stins  şi  nimicit. 

Ah !  vaî  de  acea  ţară,  —  cît  de  bogată  fîe,  — 

Aî  căriî  fîî  duc  jugul  cu  cuget  umilit... 

D'asupra  eî  ruşinea  'ntinde-un  văl  cumplit ! 

S'a  stins,  la  noî,  s'a  stins  virtutea  strămoşească  ;  ^ 
Trecut-au  vremi  de  trudă,  de  luptă  vitejească, 
De  aspră  voinicie  pe  cîmpurî  de  omor. 
în  sînul  Romînieî  acum  va  să  'nfiorească 
O  floare  care  varsă  miros  încîntător, 
A  păcii  dulce  floare,  al  artelor  izvor. 

Să  vină  cîntăreţul  al  gloriei  trecute, 
Să  verse  focul  vieţii  în  strofele-î  plăcute, 
Serbînd  şi  veştezi  lauri,  şi  dafini  viitori, 
Ş'atuncî  vor  suna  iarăşi  acordurile  mute  ; 

în  vinele  romîne  vor  fulgera  fiori 

Şi  orizonul  ţării  nu  va  maî  fi  cu  nori ! 

Sosi-veî,  timp  ferice,  cînd  trista  Romînie, 
Ştergînd  a  sa  plînsoare,  cu  mîndră  bucurie. 
Işî  va  vedea  feciorii  slăviţi  între  popoare, 
Nălţînd  semeţi  o  frunte  ce'n  oarba  lor  mînie 
Vrăjmaşii  ţării  noastre  cătau  să  o  doboare, 
Dar  care-o  vor  încinge  cununi  isbînditoare  î 

Atuncea  vor  renaşte  virtuţile  străbune ; 

Romînul  va  fi  încă  vestit  prin  fapte  bune. 

Dar  geniul  pe  dînsul  atunci  îl  va  mîna 

Şi  vorba-î  mai  puternic  atunci  o  să  răsune. 

Acela  este  ţelul !  Acolo  veî  căta, 

O  !  patrie  romînă,  o  !  scumpă  ţara  mea  ! 

Să  furi  ca  Prometeu,  scînteia  ce  nu  pere^ 
S'apucî  glorioasa  cale  spre  luminoase  sfere 
Şi,  despicînd  tăria  în  zboru-ţî  prelungit, 
Să  cînţî  cu  glas  d'aramă  măreaţa-ţî  renviere. 
Şi  limpedea-ţî  cătare,  în  vecinicul  zenit, 
La  steaua  nemuririi  s'aţinte  neclintit ! 

Paris,  1852. 


întoarcerea  în  ţară  pe  Dunăre  ^), 


Ce  nu  'mî  dă  Dumnezeu  mie 
Un  glas  tare,  sunător. 
Ca  să  cînt,  o,  Romînie, 
Al  tău  falnic  viitor  ! 


')  Romfvin  Literara.  1865,  p.  528. 

Ce  nu-mî  dă,  printr'o  suflare, 
Versuri  pline  de  dulceţî, 
Ca  s'arăt  într'o  cîntare, 
Ale  tale  frumuseţi! 

Cu  ce  dulce  mulţumire 
M'aş  cerca  a  le  descri  ! 
în  ce  farmec,  ce  uimire 
Aş  şti  poate-a  le  'nveli  ! 

Aş  culege  flori  şi  stele 
P'al  tău  cer,  pe  aî  tăi  munţi, 
Şi  aşî  împleti  cu  ele 
Cununi  pentru-a  tale  nunţi. 

Vieaţa  mea  cu  bucurie 
Mî-aşî  sdrobi-o  'n  fala  ta, 
Ş'apoî  moartea  las'  să  vie  ! 
Nemurire-ar  fia  ta. 

Te-aşî  urca,  mîndră  şi  tare^ 
Pe  un  tron  scînteietor  ; 
Te-aş  face  eu  mai  mare  ; 
Asta-î  singurul  meu  dor ! 

Căci,  o  spun  plin  de  mîndrie. 
Te  iubesc,  ţărm  părintesc, 
Cu  o  dragoste  maî  vie 
De  cît  toate  ce  iubesc. 

Te  iubesc  fără  de  preget 
Cu  acel  nestins  amor. 
Ce  uneşte-al  nostru  suflet 
De  pămîntul  trecător. 

Te  iubesc  numai  pe  tine 
P'acest  larg,  întins  pămînt, 

Şi  nici  cerul  pentru  mine 
Nu  se  pare-a  fi  maî  sfînt. 

Dacă  toţi  cîţî  nasc  în  tine 
Aşa  dragoste-ar  simţi, 
Poate-aî  fi  şi  tu  maî  bine, 
Poate-atît  n'aî  suferi. 

însă,  vaî !  mulţî  te  apasă, 
Mulţi  din  sîngele-ţî  trăiesc 
Şi  de  doru-ţî  nu  le  pasă, 
Căcî  chiar  eî  te  asupresc. 


Dar  fugiţi,  gîndirî  nouroase. 
Ce  fericea'mî  ofiliţi ! 
Cînd  văd  malurile'mî  frumoase, 
Măcar  un  minut  fugiţi ! 

In  a'  Dunării  talazuri 
Ce  s'afundă  în  senin. 
Voi  s'arunc  ori-ce  necazuri, 
Voî  să  'nnec  ori-ce  suspin. 

Sunt  ferice  că  'mi  văd  ţara, 
Văd  curgând  Dunărea  lin  ; 
Sub  cer  neted  văd  cum  seara 
Malul  e  de  taine  plin. 

Sus  în  deal,  peste  cîmpie, 
în  pustiul  Bărăgan 
Este  scumpa  mea  moşie 
Cu  movila'î  de  Roman  ; 

Acolo,  în  nepăsare 
Treceau  veseli  juni'mî  anî. 
Au  trecut!  şi  mă 'ntreb :   «Oare 
Ceî  ce  vin  fi-vor  duşmani?» 

Insă  inima'mî  tresare 
Cînd  gîndesc  a  revedea 
Pe  pămînt,  cîmpia  mare 
Şi  pe  ceruri,  a  mea  stea, 

Steaua  ceea  favorită, 
Ce  gîndu'mî  copilăresc 
O  închipuia  unită 
De  pămîntul  romînesc. 

Printr'o  coardă  aurită 
Una  d'alta  le  legam, 
Iar  la  ţara  mea  iubită, 
Privind  cerul,  îî  şopteam  : 

«Precum  acea  stea  luceşte 
«Printre  stelele  cereşti, 
«Aşa  inima'mî  doreşte 
«Printre  ţări,  tu  să  domneşti  ! 

«Precum  vecinie  ea  colindă 
«Prin  eterul  luminos, 
«Tot  asemeni,  triumfîndă, 
«Voî  s'apucî  un  drum  glorios!» 

Deci,  prin  tainică-armonie,    ^ 
Fiî  legată  d'acea  stea, 
Căci  a  mea  copilărie 


Orî  ce  vis  de  norocire, 
Ale  slavei  măguliri, 


întoarcerea  in  ţara  pe  dunakk 

'Ml  aruncau  cite-o  zînibire 
Prin  oringaşe  licuriri. 

Acea  stea  atît  iubită 
îmî  vădea  un  raî  ceresc  ; 
Iar  cînd  raza'i  aurită 
Scălda  ţărmul  părintesc, 

Eu  vedeam  soarta'î  duioasă 
Nălucită'n   viitor, 
Ş'a  mea  inimă  voioasă 
Sălta  vesel  si  uşor ! 


Pe  Dunăre,  Septembre  1855. 


Ioana  Dare,  fecioara  din  Orleans  ^). 


tn  veacul  al  patrusprezecelea  după  Christos,  Francia  avu 
un  răsboî  foarte  trudnic  cu  Englezii.  Craiul  acestora,  care 
dobîndise  printr'o  moştenire  oare-care  drept  la  tronul  Fran- 
cieî,  ceru  coroana  şi  sceptrul  acestei  ţări. 

Maî  multe  ţinuturi  de  către  miază-noapte,  spre  pildă  Nor- 
mandia,  se  supuseră  de  bună  voie  sau  de  frică  străinului 
ce  ameninţa  de  a  cotropi  regatul  întreg.  Dar  fiindcă  cele- 
l'alte  provincii  nu  primeau  aceleaşi  condiţiunî  umilitoare, 
armata  engleză  intră  pe  pămîntul  Francieî.  Puţin  după 
aceasta  muri  şi  regele  francez  Carol  al  Vl-lea,  lăsînd  un 
fiu  june,  slab  de  minte  şi  de  caracter,  nedestoinic  de  a-şî 
scăpa  ţara  printr'o  voinţă  puternică  şi  vitejească.  Englezii 
nu  lăsară  să  le  scape  această  ocazie,  ce  le  era  aşa  de  fa- 
vorabilă. 

Archiepiscopul  din  Winchester,  cel  maî  învierşunat  vrăj- 
maş al  Francieî,  mijloci  a  se  trămite  împotriva  acestei  ţărî 
armate  numeroase,  comandate  de  vestiţiî  generalî  Bedford, 
Talbot  şi  Suffolk.  Ostile  englezeştî  înaintară  slobod  pe  tă- 
rîmul  Francieî.  Tînărul  rege,  în  loc  de  a  îmbrăţişa  cu  foc 
apărarea  ţinuturilor  sale,  fugi  cu  desfrînata  sa  curte  dinaintea 
vrăjmaşilor,  carî,  ne  maî  găsind  în  ţară  altă  împotrivire 
decît  slaba  apărare  a  cetăţenilor  nedisciplinaţî  aî  oraşelor, 


'j  Calendarul  popular  pe  anul   1852,   Bucureşti  (Rosetti  şi  Winter 
halter)  p.  15.  Neiscălit. 

lipsiţi  de  ori  ce  ajutor  al  stăpînireî,  cîştigară  pe  loc  şi  fără 
multă  nevoie  cele  inaî  însemnate  cetăţi. 

Carol  al  Vll-lea  (căci  acesta  era  numele  moştenitorului 
regesc)  se  trase  în  castelul  micului  orăşel  Chillion,  pe 
malul  frumosului  rîu  Loara,  şi  acolo  înconjurat  de  curteni 
desfrânaţi  şi  prin  urmare  vînduţî  străinilor,  petrecea,  chiar 
dinaintea  ochilor  soţiei  sale,  o  viaţă  moale  şi  nepăsătoare 
în  braţele  unei  ţiitorî,  numită  Agnes  Sorel.  Muma  luî,  o 
cruntă  bavareză,  îl  părăsise  spre  a  încheia  alianţă  cu  En- 
glezii, şi  găsise  mijlocul  de  a  atrage  în  partea  ei  mai  mulţi 
din  cei  mari  ai  curţii,  între  care  şi  pe  puternicul  duce  de 
Burgonia,  carele  avea  oşti  mai  numeroase  şi  mai  bine  în- 
tocmite decît  însuşi  regele.  Curtea,  în  moleciunea  sa,  de-şi 
mai  avea  apărători  vestiţi  ca  Dunois,  Xaintrailles  şi  alţii, 
nu  se  mai  socotea  a  le  trămite  ajutoare,  şi  astfel  se  stingea 
de  pe  faţa  Franciei  ori  ce  scînteie  de'mpotrivire  cotro- 
pirei  străine. 

Poziţia  devenea  din  zi  în  zi  maî  grea;  Englezii  ame- 
ninţau de  a  supune  oraşul  Reims,  în  care  se  încoronau 
regii  Franciei,  şi  de  a  unge  pe  tînărul  lor  rege  Henric  al 
Il-lea,  carele  se  pregătea  a  trece  în  ţara  supusă.  Atunci 
coroana  era  perdută  pentru  Carol,  şi  Francia  devenea  o 
provincie  engleză,  căci  tronul  trebuia  să  rămînă  celui 
d'întîi  încununat.  Carol  părea  a  li  nepăsător  chiar  de  in- 
teresul său  şi  lăsa  vrăjmaşii  să  înainteze  mereu  pe  tărîmul 
Franciei,  fără  de  a  înţelege  că,  vrăjmaşul  fiind  la  porţile 
oraşului  Orleans,  aproape  de  Chillion,  el  însuşi  şi  curtea 
Iui  se  aflau  în  cel  mai  mare  pericol.  O  astfel  de  nepăsare 
pînă  a-şî  uita  chiar  interesul  personal,  e  greu  de  înţeles ! 
însă,  fiindcă  pe  atunci  poporul  vedea  în  rege  personificarea 
patriei,  îl  respecta,  îl  iubea,  îl  credea  frumos,  blînd  şi  bun^ 
îi  da  toate  virtuţile  pe  care  nu  le  avea,  şi  vrea  cu  tot  di- 
nadinsul să-1  scape,  chiar  fără  de  voinţa  sa. 

O  voi,  şi  îndată  o  şi  făcu ! 

Către  apusul  PVanciei,  la  poalele  munţilor  Vosgiî,  se  des- 
tinde provincia  Loreneî,    acoperită  cu  păduri  stufoase,  în 

rariştele  cărora  se  văd  puţine  cătune,  compuse  abia  de 
vre-o  cîteva  colibe ;  maî  încolo  sunt  păşuni  verzi,  boo:ate 
şi  adăpostite  de  munţii  măreţi  ce  le  stau  în  preajmă.  Lo- 
cuitorii acestei  ţări  liniştite  găsesc  în  acele  cîmpiî  hrana 
frumoaselor  turme  ce  sunt  singura  lor  avuţie.  Domremy 
era  unul  din  aceste  mici  sate ;  el  era  supus  mănăstirii  din 
Remiremont.  într'una  din  colibele  sale  se  născu,  pe  la  anul 
1410,  o  copilă  care  era  ursită  a  scăpa  ţara  eî.  Ea  era  al 
treilea  copil  a  unui  plugar  lacob  Dare  şi  a  Isabeleî  Rome; 
părinţii  îi  puseră  numele  Ioana. 

Pe  cînd  fraţii  eî  mergeau  cu  tatăl  lor  să  muncească 
la  cîmp  sau  să  pască  vitele,  Ioana  rămînea  acasă  lîngă 
muma  eî,  care  o  punea  să  coasă  sau  să  toarcă.  Nu  ştia 
nici  să  scrie,  nici  să  citească ;  dar  maică-sa  o  învăţa  tot 
ce  ştia  dînsa,  despre  cele  sfinte,  şi  astfel  sufletul  Ioanei 
se  umplu  de  un  simţimînt  religios,  simplu  şi  adînc  ;  sorbi 
credinţa  de  o  dată  cu  laptele  mumei  sale,  şi  tot-deauna 
lucrurile  care  le  priimim  în  noi  astfel  prin  sînge  şi  prin 
lapte,  sunt  pline  de  .viaţă,  sunt  viaţa  chiar  !  Ea  avu  şi  o 
prietenă  de  copilărie,  Haumeta,  ce  era  cu  trei  sau  patru 
ani  maî  tînără  decît  dînsa. 

Din  fire  era  blîndă,  simplă  şi  bună  ;  căuta  bolnavii  din 
sat  şi  mîngîia  pe  săraci ;  ea  mergea  bucuros  la  biserică, 
se  spovedea  foarte  des  ;  iar  cînd  ţeraniî  îi  ziceau  că  prea 
e  cuvioasă,  ea  se  roşea  şi  nu  răspundea  nimic.  Toţi  o  iu- 
beau, toţi  ziceau  că  este  cea  mai  bună  fată  din  sat.  Dar 
pe  lîngă  toate  darurile,  ea  mai  avea  şi  pe  acela  de  a  fi 
frumoasă  şi  pHnă  de  putere. 

Aproape  de  casa  ei  cea  părintească  se  afla  un  codru 
mare  ce  se  numea  Dumbrava  cit  stejarii ;  se  zicea  că  Ur- 
sitele aveau  obicei  de  a  colinda  printr'acea  pădure  şi  că 
ele  se  opreau  mai  ales  sub  un  carpin  vechiu,  ce  era  lîngă 
o  fîntînă,  unde  veneau  să  cînte  copii  cei  mici  şi  atîrnau 
cununi  de  crăcile  lui.  Ioana  auzi  toate  aceste  basme,  pline 
de  poezie  ;  însă  ţara  ei  era  phnă  de  o  alt-fel  de  poezie 
mai  sălbatică,  mai  crudă,  mai  viforoasă  şi  mai  adevărată. 

adică  răsboiul.  Ioana  află  rana  cea  grozavă  a  ţării  sale  ; 
ea  văzu  viind  fugari  sărmani  şi'î  ajută,  biata  fată,  pe  cît 
putu.  Părinţii  eî  însfîrşit  fură  siliţi  să  fugă,  şi  la  urmă, 
după  ce  se  răsipiră  tîlharii,  eî  se  întoarseră  îndărăt,  găsiră 
satul  prădat,  casa  jăfuită,  biserica  arsă,  şi  astfel  află  Ioana 
ce  vrea  să  zică  răsboiul.  Ea  înţelese  cît  de  puţin  creşti- 
nesc este  acel  lucru,  se  spăimîntă  de  acea  domnie  a  dia- 
volului şi  vru  să  afle  dacă  Dumnezeu  va  ierta  ca  acest 
fel  să  da.  în  totdauna,  dacă  el  nu  se  va  îndura  a  pune 
sfîrşit  acestor  tîlhăriî,  daca  nu  va  trămite  un  mîntuitor, 
precum  trămisese  de  atîtea  orî  norodului  luî  Israel,  cînd 
pe  un  Gedeon,  cînd  pe  o  ludită?  Ea  ştia  că  adesea  o  fe- 
meie scăpase  poporul  luî  Dumnezeu  şi  că  femeia  era  me- 
nită a  strivi  cu  piciorul  eî  pe  şarpe,  precum  văzuse  în 
biserică,  pe  sînta  Mărgărita  cu  sîntul  Mihail,  călcînd  sub 
picioare  un  balaur. 

O  zi  de  vară,  zi  de  post,  pe  la  amiazî,  Ioana  fiind  în 
grădina  tatălui  său,  aproape  de  biserică,  văzu  o  lumină 
mare  şi  auzi  un  glas  zicîndu'î:  «loanO,  să  fii  bună  şi  cu 
minte,  şi  să  mergi  des  la  biserică!»  —  Sărmana  copilă  fu 
foarte  spăimîntată.  Altă  dată  auzi  iarăş  un  glas  şi  văzu  o 
lumină.  în  care  i  se  arătă  un  bătrîn  înţelept  şi  mîndru,  cu 
aripi  în  spate,  zicîndu-î :  «loano,  mergi  de  scapă  pe  regele 
Franciei  şi'î  dă  ţara  înapoi!)  Ea  răspunse  tremurînd : 
^Doamne,  eu  sunt  o  biată  fată,  şi  nu  voî  şti  nici  să  mă 
lupt,  nici  să  mîn  oastea  la  răsboî  !»  Glasul  îî  răspunse  : 
^Te  vei  duce  către  domnul  Baudricourt,  căpitanul  din  Vau- 
couleurs,  care  te  va  trămite  către  rege.  Sînta  Ecaterina  şi 
sînta  Mărgărita  îţi  vor  da  ajutor!»  —  Ioana  rămase  plină 
de  mirare  şi  începu  a  plînge,  neştiind  care  îî  va  fi  soarta 
în  viitor. 

Acel  înţelept  fusese  chiar  sfîntul  Mihail,  groaznicul  ar- 
changel  al  judecăţilor  şi  al  bătăliilor.  El  maî  veni,  şi,  spre 
a'î  da  inimă,  îi  povesti  jalea  cea  mare  de  care  era  cu- 
prinsă ţara  Franciei.  In  urma  lui  veniră  umbrele  albe  ale 
sfintelor,  înconjurate  cu  fâcliî,  împodobite  cu  cununi,  plîn- 

gînd  cu  un  glas  dulce  şi  pătrunzător.  Ioana  plîngea  şi  dînsa, 
iar  cînd  sfintele  şi  îngerii  o  părăseau,  ea  zicea  suspinînd : 
«Cum  aş  fi  vrut  să  mă  fi  luat  îngerii  cu  dînşiî!» 

Pînă  atunci  ea  nu  auzise  de  cît  scumpul  glas  al  maicii 
sale !  Acum  ea  auzea  glasurile  puternice  ale  îngerilor,  care'î 
cereau  să  părăsească  casa  părintească  şi  pe  muma  eî,  să 
lase  grădiniţa  ce  sta  la  poalele  bisericii,  de  unde  păsările 
veneau  să  mănînce  din  mîna  eî  —  atît  de  mare  era  blîndeţea 
acelei  sfinte  fete,  în  cît  păsările  cerului  veneau  către 
dînsa !  —  şi...  să  meargă  să  vorbească  oamenilor  şi  să  co- 
mande ostaşilor. 

Cinci  anî  petrecu  astfel  Ioana,  într'o  luptă  groaznică  şi 
necontenită.  Două  autorităţi  îî  porunceau  lucruri  deose- 
bite. Tatăl  eî  o  oprea  în  coliba  luî,  iar  îngerul  îî  zicea  să 
plece,  să  pună  mîna  pe  arme  şi  să'şî  scape  ţara.  Tatăl  eî, 
ţăran  cam  grosolan  dar  cinstit,  jura  că,  dacă  fiică-sa  se 
va  duce  cu  oastea,  el  cu  mînele  luî  o  va  strînge  de  gît. 
Ce  să  facă  ea  dar?  căci  în  orî  ce  chip  trebuia  să  fie  neas- 
cultătoare unei  puteri.  Aceasta  fu  o  luptă  groaznică. 

Părinţii  eî  împotrivindu  se  cu  totul  la  întreprinderea  sa, 
voiră  să  o  mărite.  Un  flăcău  din  acelaş  sat  pretinse  că, 
fiind  copilă,  îî  făgăduise  să'l  iea  de  soţ.  Ioana  se  apără 
cu  putere  dinaintea  judecăţii ;  dar  însă,  ca  să  scape  din 
mîna  părinţilor,  ea  trebuia  să  atragă  în  parte'î  vre-o  rudă ; 
ceea  ce  era  foarte  greu.  Un  unchiu  al  ei  primi  însfîrşit  să 
vorbească  despre  dînsa  cu  căpitanul  din  Vaucouleurs  ; 
acesta  îî  răspunse  să  o  ducă  îndărăt  la  tatăl  ei,  bine  păl- 
muită. Insă  Ioana,  în  loc  de  a-şi  perde  curagiul,  voi  să 
meargă  singură  la  domnul  Baudricourt.  Minutul  hotărîtor 
sosi ;  îmbrăţişa  pe  toate  prietinele  eî  şi  le  lăsă  sub  paza 
Domnului ;  numai  pe  Haumeta,  adevărata  eî  prietină  şi  to- 
varăşă, nu  voi  s'o  vază ;  despărţirea  ar  fi  fost  prea  crudă. 
Ast-fel  părăsi  satul  şi  familia  ei  pentru  tot-d'a-una. 

Ajunse  în  oraşul  Vaucouleurs,  îmbrăcată  cu  haine  de 
ţărancă,  roşii  şi  groase,  şi  trase  cu  unchiul  ei,  la  nevasta 
unui  ferar  care  o  priimi  cu  prietinie ;  se  duse  la    Baudri- 

court  şi'î  zise  cu  ton  hotărît  că  Dumnezeu  o  trămite  către 
rege,  spre  a'î  spune  să  nu  se  lupte  pînă'î  va  veni  ajutor 
din  partea  luî ;  să  aştepte  pînă  în  postul  cel  mare  şi  atunci 
Dumnezeu  se  va  milostivi  cu  ţara  Francieî  şi  o  va  ajuta, 
căci  această  ţară  nu  este  numai  a  regelui,  ci  e  chiar  a 
lui  Dumnezeu. 

Căpitanul  se  miră  mult  şi,  temîndu-se  să  nu  fie  vre-o 
ispită  a  diavolului,  se  sfătui  cu  preotul,  carele  povăţui  pe 
Ioana  să  se  întoarcă  la  părinţii  ei.  Dar  poporul  nu  se  mai 
îndoia  despre  sfinţenia  fecioarei ;  el  alerga  din  toate  păr- 
ţile ca  s'o  vază.  Un  cavaler  întrebă  dacă  Englezii  vor  fi 
goniţi  din  ţară  ;  ea  răspunse  că  «trebuie  să  meargă  către 
rege  înaintea  Paştilor,  chiar  de  i  s'ar  toci  pe  drum  picioa- 
rele pînă  la  genunchi,  şi  că  nimeni  pe  lume  nu  va  putea 
să  cotropească  ţara  ei>>.  Atunci  toţi  orăşaniî  din  Vaucou- 
leurs  deteră  bani  spre  a  i  se  face  o  îmbrăcăminte  de  răs- 
boi,  şi  Ioana  plecă  către  Chillion. 

Calea  era  grea  şi  primejdioasă ;  ţara  era  plină  de  tîl- 
harî ;  nu  mai  erau  nici  drumuri  nici  poduri,  şi  a  călători 
astfel  cu  vre-o  cinci  sau  şase  ostaşi  numai,  era  primejdios 
pentru  o  fată.  Ea  însă  nu  se  spăimîntă;  prea  era  curată 
ca  să  se  teamă  de  ceva,  şi  cu  toate  că  era  şi  tînără  şi  fru- 
moasă, împrejuru-i  se  revărsa  ca  un  cerc  luminos  şi  reh- 
gios,  care  impunea  respect  celor  ce  o  înconjurau.  Trecu 
dar  cu  o  linişte  vitejească  printr'acea  ţară  pustiită  şi  plină 
de  hoţii ;  iar  cînd  tovarăşii  ei  descurajaţi  voiau  să  o  pă- 
răsească, ea  le  zicea  :  «Nu  vă  temeţi  de  nimic  ;  Dumnezeu 
îmi  pregăteşte  calea.  De  aceea  m'am  născut  !> 

Cînd  ajunse  în  Chillion,  era  împotriva  ei  o  aşa  mare 
opunere,  încît  a  trebuit  ca  sfatul  să  se  adune  spre  a  dis- 
cuta dacă  se  cuvine  sau  nu  ca  ea  să  vadă  pe  rege.  în 
sfirşit  regele  o  primi  cu  cel  mai  mare  alai.  Era  seară  ; 
cincizeci  de  făclii  luminau  sala,  unde  stau  îmboldiţi  peste 
trei  sute  de  cavaleri,  nerăbdători  să  vadă  p'acea  fermecă- 
toare, ce  făcuse  atîta  sgomot. 

Fermecătoarea  era  o  biată  fată  de  optsprezece  anî,  fru- 

moaşă,  înaltă  şi  bine  făcută.  Ea  intră  simplă  ca  o  păstoriţă, 
ceru  să  vadă  pe  rege,  căruia,  sărutîndu-î  genunchii,  îî  zise : 
«Doamne,  eu  sînt  Ioana  Fecioara,  şi  viu  din  partea  lui 
Dumnezeu,  ca  să  scap  ţara  şi  pe  tine  însu-ţî!» 

După  Dumnezeu,  Francia  era  totul  pentru  dînsa,  sau,  şi 
maî  bine,  ea  amesteca  aceste  două  iubiri  într'una  şi  aceiaş. 
«A  duce  răsboî  împotriva  sînteî  ţări  a  Francieî,  zicea  ea, 
este  a  răsboi  împotriva  Domnului  lisus». 

Dar  vrăşmaşii  eî  cercară  a  dovedi  că  ea  este  o  vrăjitoare, 
şi  numiră  un  sfat  de  vre-o  cinci  episcopî  ca  să  o  cerceteze. 
Ioana  răspunse  la  întrebările  acestora  cu  simplitatea  eî 
obicinuită,  şi  judecătorii,  văzînd-o  aşa  de  nevinovată,  o  de- 
clarară de  adevărată  trămisă  a  luî  Dumnezeu.  Atunci  ni- 
meni nu  maî  stătu  la  îndoială  şi  regele,  dîndu-î  pe  seama 
eî  o  roată  de  ostaşi,  ea  plecă  călare  pe  un  armăsar  negru, 
îmbrăcată  cu  veştminte  bărbăteşti  şi  cu  arme  albe,  ţinînd 
în  mînă  o  mică  secure  şi  în  cealaltă  un  paloş  strălucitor. 
Steagul  eî  era  alb  şi  semănat  cu  flori  de  crin  ;  pe  dînsul 
eraîi  scrise  sîntele  cuvinte:   «lisus  şi  Măria ^>. 

Astfel  ajunse  Ioana  în  oraşul  Orleans,  la  opt  ceasurî 
seara,  în  ziua  de  29  Aprilie.  Ea  nu  putea  să  înainteze  de 
mulţime ;  toţi  voiau  să  se  atingă  cel  puţin  de  calul  eî.  Oră- 
şenii se  uitau  la  dînsa,  precum  s'ar  R  uitat  la  Dumnezeu. 
Ioana,  vorbind  mereu  poporului  cu  o  mare  blîndeţe,  ajunse 
pînă  la  catedrala  cetăţii,  unde  descălică  spre  a  face  o  ru- 
găciune. 

Oraşul  Orleans  se  afla  înconjurat  de  maî  multe  cetăţuî 
pe  care  le  stăpîneau  Englezii.  Fecioara  dete  ocolul  zidu- 
rilor cetăţii,  spre  a  le  vizita,  şi  înainta  chiar  pînă  către 
meterezele  englezeştî.  Tot  poporul,  adică  bărbaţi,  femei  şi 
copil,  îmbătaţi  de  religiune  şi  de  răsboî,  păşea  fără  te- 
mere în  urma  eî.  Ea  venea  seara  la  denie  în  biserica 
Sfintei  cruci,  şi  acolo  toată  lumea  lăcririia  de  bucurie  îm- 
preună cu  dînsa. 

Pînă  aci  ea  nu  fusese  nici  odată  în  bătălie.  Intr'o  noapte 
se  scoală  deodată:  «Doamne!  strigă  ea,  sîngele  oamenilor 

noştri  curge!  Daţi-mî  curînd  armele  şi  calul!»  Pe  urmă 
pleacă  în  goana  mare ;  pe  drum,  întîlnind  răniţi  pe  cari'î 
aduceau  în  oraş,  ea  zice  :  «Nici  odată  n'am  văzut  curgînd 
sînge  de  Francez,  fără  ca  să  mi  se  ridice  părul  de  groază!» 

în  noaptea  aceia  Francezii  atacase  o  cetăţuie  engleză, 
Iară  să  dea  de  ştire  Ioanei ;  dar  încercarea  lor  nu  isbuti ; 
ei  se  turburară  şi  fugiră  cu  neorînduială.  Insă,  cît  se  ivi 
chipul  măreţ  al  Fecioarei  pe  cîmpul  de  bătaie,  fugarii  se 
întoarseră,  inima  le  veni  la  loc  ;  peste  puţin  învinseră  ce- 
tăţuia  şi  din  Englezi  abia  scăpară  cîţîva  ascunşi  sub  veş- 
minte de  călugăr.  Aceasta  fu  cea  d'întîî  bătălie  şi  prin 
urmare  cea  d'întîî  isbîndă  a  Ioanei,  şi  cu  toate  acestea,  ea 
plînse  mult  văzînd  atîţia  oameni,  atîţî  fraţi  morţi  pe  cîmpul 
de  luptă. 

Maî  rămînea  Englezilor  o  cetăţuie  însemnată.  Ioana  se 
porni  asupra-î,  cu  o  mulţime  de  ostaşi  şi  cetăţeni,  strejile 
oraşului  nu  voiră  să-î  deschidă  porţile,  poporul  le  sparse  şi 
eşi.  Soarele  răsărea  pe  d'asupra  Loarei  cînd  toţi  se  aruncară 
în  luntri  ca  să  treacă  pe  cel-l'alt  mal  unde  se  afla  cetăţuia; 
ajunseră  pînă  la  poalele  ei  şi  simţiră  lipsă  de  artilerie. 
Englezii  se  apărau  vitejeşte.  Fecioara,  văzînd  că  luptătorii 
începeau  a  slăbi,  se  asvîrli  într'un  şanţ,  luă  o  scară,  o  puse 
pe  zid,  dar,  cînd  încercă  a  se  sui,  o  săgeată  i  se  înfipse 
în  umăr  şi  ea  căzu  ;  durerea  o  supuse  un  minut ;  dar  pe 
loc  se  sculă  iarăşi  şi  strigă  plină  de  vitejie  :  «Cînd  veţi  zări 
steagul  meu  sus  pe  zid,  atunci  să  intraţi!»  Cei  din  oraş 
care  priveau  după  metereze  această  luptă  crîncenă,  nu 
putură  să  se  mai  oprească ;  deschiseră  porţile  şi  deteră 
năvală  pe  pod.  Gloata  venea  ca  o  mare  împotriva  Englezilor; 
aceştia  spăimîntsţî,  fugiră,  părăsind  cetăţuia  în  mîna  birui- 
torilor, într'acest  chip  fu  scăpată  cetatea  Orleans.  Englezii  se 
retraseră  către  miază-noapte,  în  oraşele  Jargeau  şi  Bogency; 
iar  Ioana,  întorcîndu-se  la  Carol  al  Vll-lea,  îl  rugă  să  meargă 
la  Reims,  spre  a  fi  încoronat.  Dar,  de  vreme  ce  multe  din 
oraşele  ce  se  aflau  pe  calea  Reimsuluî  erau  încă  stăpînite 

de  vrăjmaş,  hotărî  să  cureţe  maî  'nainte  toată  calea  aceia 
de  orî-ce  oaste  duşmană. 

Francezii  întîlniră  pe  Englezi  lîngă  cetatea  Patay  ;  aceştia 
stau  la  îndoială  dacă  trebue  sau  nu  să  se  bată  ;  în  sfîrşit 
lupta  începu;  generalul  Talbot  fu  prins  şi  două  miî  de 
Englezi  acoperiră  cîmpia  cu  trupurile  lor.  Fecioara  plîngea 
văzînd  atîţea  morţi  şi  dojenea  cruzimea  cu  care  ostaşii 
biruitori  loveau  şi  vindeaîi  pe  cei  robiţi. 

După  această  izbire  însemnată,  care  smulse  din  mîna 
Englezilor  o  mare  parte  din  tărîmurile  isbîndite  de  dînşii. 
Ioana  ceru  ca  regele  să  vină  negreşit  la  Reims.  Maî  mulţi 
curtezani  se  împotrivea  acestui  plan,  dar  stăruinţa  Fecioarei 
fu  atît  de  mare  în  cît  voinţa  i  se  făcu.  Moleşitul  prinţ, 
urmînd  dorinţei  poporului  întreg,  plecă  cu  curtea  sa.  însă 
pe  drum  el  întîmpină  împotrivire  din  partea  oraşului  Troyes, 
care  nu  voia  să-i  lase  trecerea  slobodă.  Atunci  sfatul  se 
adună  şi  chibzui  de  n'ar  fi  mai  bine  să  se  întoarcă  la  Chillion. 
Ioana  plină  de  inimă,  lăsîndu-i  să-şi  urzească  planurile  sub 
cort,  puse  mîna  pe  arme  începu  atacul  oraşului,  îl  supuse, 
deschise  porţile  regelui  şi,  înfruntînd  toate  pedicile,  duse 
pe  Carol  al  Vll-lea  pînă  în  oraşul  Reims. 

Acolo  se  făcu  încoronarea  lui  cu  cea  mai  mare  pompă. 
Francia,  dobîndind  un  rege  pămîntean,  dovedi  că  mai  are 
într'însa  puterea  de  a-şi  susţine  neatîrnarea.  Ioana  care 
pregătise  cu  atîtea  trude  această  mare  sărbătoare  ce  umplea 
ţara  de  bucurie,  simţindu-şi  acu  misiunea  sfîrşită,  îngenuchiă 
dinaintea  lui  Carol  şi-i  zise  :  «înalte  Doamne,  eu  am  avut 
datorie  să  scap  Orleansul,  să  te  ung  rege  şi  să-ţi  pun 
pe  cap  coroana  Franciei.  Mulţumesc  lui  Dumnezeu  că  m'a 
ajutat  întru  toate  acestea !  însă  acum  dă-mi  voie  să  mă 
întorc  în  sat  la  mine». 

Nimeni  nu  voi  s'o  lase  să  plece  ;  aşa  şi  dînsa,  supunîn- 
du-se  rugămintelor  regelui  şi  poporului,  rămase  la  curtea 
luî  Carol. 

Prin  ajutorul  ei  Francia  îşi  redobîndise  adevăratu-i  rege  ; 
dar  acestuia,  întronat  de  puţin   timp,  îi   lipsea  o  capitală. 

căci  Parisul  era  încă  ocupat  de  vrăjmaş.  Deci  toate  armele 
franceze  se  porniră  în  spre  dînsul  pentru  a'l  scăpa.  Ioana 
începu  atacul ;  dar,  după  ce  luă  cu  asalt  un  rînd  de  me- 
tereze, căzu  rănită  rău  în  piept.  De  atunci  puterea  ei  începu 
să  scadă ;  ea  simţea  schimbarea  ce  se  făcuse  într'însa  şi 
zicea  adese  orî  duhovnicului  eî :  «De  voî  muri  peste  puţin, 
să  spui  regelui  să  zidească  biserici  în  care  se  vor  face  ru- 
găciuni pentru  cei  ce  au  murit  întru  apărarea  ţării >.  De 
mult  ea  zisese  :  «întrebuinţaţi-mă  căci  n'am  să  mai  fiu  cu 
voî  mai  mult  de  un  an».  Toţi  o  priveau  ca  o  sîntă,  dar 
ea  din  potrivă  le  arăta  că  n'are  nici  o  putere  de  a  face 
minuni.  Astfel,  odată,  o  doamnă  rugînd-o  să  pună  mîna 
pe  nişte  cruci  şi  pe  nişte  mătănii  spre  a  le  sînţi,  ea  îî 
răspunse  zîmbind  :  «Pune  şi  dumneata  mîna  şi  tot  una  va  fi». 

De  la  Paris,  ea  se  duse  cu  oastea  ca  să  scape  tîrgul 
Compiegne.  Aici  avea  să  se  sfîrşească  viaţa  ei  cea  răs- 
boinică,  ca  să  înceapă  pentru  dînsa  o  viaţă  de  suferinţe 
amare.  Eşind  odată  din  oraş  cu  o  ceată,  se  văzu  în  mij- 
locul vrăjmaşilor,  părăsită  de  ostaşii  ei,  care  se  retrăsese 
în  cetate.  Apucă  şi  dînsa  înapoi,  dar  găsi  porţile  închise 
şi  căzu  în  mînile  unuî  cavaler  din  Burgonia,  numit  loan 
de  Ligny,  care  o  vîndu  Englezilor  pe  zece  miî  de  franci 
(aproape  30.000  de  lei).  Aceştia,  pregătindu-se  a  o  ucide» 
o  închiseră  într'un  turn,  de  unde  ea  încercă  să  scape,  sărind 
pe  fereastră.  Strejile  ce  păzeau  împrejur,  o  prinseră.  Inima 
ei  era  în  Compiegne  şi,  de  cîte  ori  îî  venea  în  gînd  că 
străinii  vor  putea  lua  acea  cetate  şi  vor  intra  iarăşi  în 
miezul  Franciei,  plîngea  cu  desnădăjduire  şi  cădea  în  ge- 
nunchi, rugind  pe  Dumnezeu  să  o  strămute  într'o  clipă  în 
tabăra  franceză. 

Inchizitorii  ei,  băgind  de  seamă,  după  mai  multe  ale  eî 
încercări,  că  va  putea  să  fugă  din  turnul  unde  era  închisă, 
o  duseră  în  oraşul  Rouen,  ca  să  i  se  facă  acolo  şi  judecata. 

Omul  însărcinat  cu  acest  proces  era  un  episcop  numit 
Cauchon,  vîndut  Englezilor  şi  duşman  înverşunat  al  loaneî. 
El,  cu  tovarăşii  luî,  încercă  prin  toate  mijloacele  a  dovedi 

că  Ioana  este  eretică  şi  vrăjitoare ;  dar  credincioasa  copilă 
răspunse  cu  atîta  simplitate  şi  cu  atîta  hotărîre,  în  cît  ade- 
sea înmărmuria  pe  iscusiţii  eî  judecători.  La  ori-ce  între- 
bări i  se  făceau  asupra  legii  şi  a  bisericii,  ea  răspundea 
cu  acea  credinţă  fierbinte  a  unei  inimi  curate  şi  fără  de 
pată ;  iar  cînd  îî  ziceau  că  nu  e  creştină  şi  că  trebue  arsă 
pe  piaţă,  ea  le  răspundea,  arătîndu-le  cerul:  «Aduceţi-vă 
aminte  că  este  colo  sus  un  jude  şi  pentru  voî»  !  Şi  judecă- 
torii turburaţi,  se  risipeau  lăsînd  pe  a  doua  zi  judecata  ; 
astfel  se  petrecu  un  timp  destul  de  lung.  Englezii  erau 
foarte  supăraţi  de  această  întîrziere ;  eî  cereau  ca  Ioana 
să  fie  arsă  pe  loc.  In  zadar  se  sileau  bieţii  cărturari  să  le 
dovedească  cum  că  trebue  ca  această  faptă  să  aibă  cel  puţin 
un  văl,  o  umbră  de  dreptate ;  neputînd  a  maî  răbda  nici 
un  fel  de  prelungire  a  judecăţii,  porunciră  luî  Cauchon 
să  grăbească  cu  cît  se  va  putea  maî  mult  sfîrşitul  acestei 
grozave  istorii,  ameninţîndu-1  că-1  vor  spînzura  pe  dînsul 
însuşi,  dacă  nu  le  va  asculta  straşnica  poruncă. 

In  timpul  acesta,  Ioana  suferea  chinuri  grele  în  temniţa 
eî ;  expusă  la  batjocura  unor  soldaţi  mojici,  cari  dormiau 
chiar  în  chilia  eî,  legată  cu  fiare  într'un  colţ  pe  un  mă- 
nunchi de  paie,  fără  să  se  poată  mişca,  ea  nu  avea  altă 
apărare  de  cît  hainele  eî  bărbăteşti.  Noaptea  şi  ziua  ea 
veghia  deşteaptă  spre  a-şî  păstra  cinstea,  impunînd  maî 
mult  paznicilor  prin  puterea  morală  a  înfăţişării  eî.  Intr'a- 
ceastă  tristă  poziţiune  petrecu  ea,  sărmana,  sărbătorile  Paş- 
tilor. Ce  durere  putea  fi  maî  adîncă  pentru  dînsa,  care 
era  învăţată  cu  drăgălaşele  mîngîerî  ale  mumei  sale,  de 
cît  aceia  de  a  petrece  aceste  sărbători,  în  care  toţî  oameniî 
suferă  şi  se  bucură  împreună,  singură  şi  părăsită  în  fundul 
unei  închisori  întunecoase?  Paznicii  eî  fură  aşa  de  crunţi, 
în  cît  nicî  voie  nu-î  deteră  să  meargă  la  biserică.  Poarta 
ce  se  deschide  pentru  toţî  în  noaptea  învierii,  rămase  în- 
chisă pentru  dînsa ! 

După  sărbători,  judecata  începu  iarăşi.  Cu  toată  slăbi- 
ciunea în  care  căzuse,  ea  rosti  aceste  cuvinte  phne  de  tărie: 

«Tot  ceia  ce  am  făcut,  bine  am  făcut.  Ştiu  că  Englezii 
mă  vor  ucide,  crezînd  că  după  moartea  mea  vor  dobîndi 
ţara  Franţei ;  dar  chiar  de  ar  fi  dînşiî  de  o  sută  de  miî  de 
ori  maî  mulţi  de  cum  sunt  acuma,  nu  vor  putea  dobîndi 
această  ţară» !  Judecătorii,  întărîtaţî  şi  maî  mult  împotriva 
eî  prin  aceste  cuvinte,  de  altă  parte  speriaţi  de  amenin- 
ţările Englezilor  şi  desnădăjduiţî  de  a  găsi  în  apărarea 
din  grai  a  Ioanei,  vre-un  cuvînt  prin  care  ar  fi  putut  s'o 
învinovăţească  de  erezie,  începură  a'i  găsi  vină  în  îmbră- 
cămintea eî.  O  întrebară  de  ce  steagul  eî  fusese  cel  d'întîî 
la  încoronarea  regeluî;  ea  răspunse:  «De  oare-ce  a  fost 
cel  d'întîî  la  muncă,  trebuia  să  fie  şi  cel  d'întîî  la  cinste». 
Pe  urmă  o  învinovăţiră  că  a  purtat  veştminte  bărbăteşti, 
ceea  ce  nu  se  cuvenia  sexului  eî.  Atunci  ea  nu  ştiu  negreşit 
cum  să  se  apere ;  o  ruşine  feciorească  o  oprea  să  spună 
care  fusese  adevărata  pricină  a  acestui  port.  Judecătorii 
nu  lăsară  să  le  scape  această  întîmplare,  şi,  numind-o  în 
obşte  vrăjitoare  şi  făcătoare  de  farmece,  hotărîră  să  o  arză. 

Pe  acea  vreme,  Carol  al  Vll-lea  nici  nu  se  gîndia  la 
Ioana ;  a?ea  fecioară  ce-1  scosese  din  ticăloasa  şi  moleşită 
lui  viaţă,  spre  a-1  aşeza  pe  tronul  unei  naţiuni  care  numai 
prin  puterea  eî  devenise  biruitoare,  acea  simplă  şi  eroică 
fată  de  la  cîmp,  era  cu  totul  uitată  de  dînsul  ;  nici  chiar 
un  simţimînt  de  recunoştinţă  nu-1  împinse  a  cerca  să  o 
răpească  din  mîinile  gîzilor  ei.  Curtezanii  luî,  oameni  co- 
rupţi şi  plini  de  ură  şi  de  pizmă  împotriva  loaneî,  se  siliau 
mai  mult  să  o  şteargă  pe  deplin  din  aducerea  aminte  a 
slabului  rege. 

De  şi  ea  ar  fi  avut  drept  a  se  plînge  de  această  uitare, 
insă  Ioana  nu  rosti  un  cuvînt  împotriva  lui  Carol;  ea  vedea 
într'însul  ţara  întreagă,  unsul  lui  Dumnezeu ;  ar  fi  crezut 
că  face  un  păcat  mare,  dacă  ar  fi  învinovăţit  o  fiinţă  ce  i 
^e  părea  vrednică  de  cel  maî  cuvios  respect. 

Dar  minutul  hotărîtor  sosi.  Ioana,  legată  pe  o  căruţă  des- 
velită,  fu  adusă  în  mijlocul  poporului  pe  piaţa  mare  din 
Rouen.  Acolo,  mai  mulţi  preoţi,  vînduţi  P2nglezilor,  decla- 

mară  cuvinte  prin  care  înfiorau  pe  sărmana  fată,  vestindu-î 
moartea  sa  chiar  în  acel  loc,  şi  dovedind  poporului  că  ea 
este  nelegiuită  şi  eretică. 

Locul  de  moarte  era  pregătit ;  o  mulţime  de  soldaţi  en- 
glezi înconjurau  piaţa,  bătîndu-şî  joc  de  biata  fecioară. 
Popii,  voind  să-î  prelungească  suferinţele,  începură  a'î  face 
deosebite  întrebări  despre  legea  şi  faptele  sale  ;  dar  ostaşii 
nerăbdători  o  smulseră  de  dinaintea  lor  şi  o  legară  pe 
rugul  unde  era  să  fie  arsă.  Văzîndu-şî  atunci  moartea  de 
aproape,  ea  ceru  o  cruce  ;  un  cavaler  englez  făcu  cu  două 
surcele  o  cruciuliţă,  şi  'î-o  dete,  rîzînd.  Ea  o  sărută  cuvios 
şi  o  puse  pe  sîn.  Preoţii  o  afurisiră  în  numele  bisericii. 
Gîdele  puse  foc  lemnelor  de  la  rug.  Ioana  îl  văzu  de  sus 
şi  nu  putu  să  oprească  un  strigăt  plin  de  fiori.  La  urmă 
călugărul  ce  era  lingă  dînsa  se  coborî  jos,  şi  flacăra  în- 
cepu a  se  încinge... 

în  minutul  cînd  o  atinse,  nenorocita  fată  tresări  şi  ceru 
aiazmă ;  dar  îndată  capul  îî  căzu  pe  sîn^  şi  maî  strigă  o 
dată:  «lisuse»  !..,  Vîlvoarea  de  flăcări  o  înconjură  de  toate 
părţile. 


Două  miî  de  oameni  plîngeau  la  această  tristă  privelişte ; 
unii  Englezi  numai  se  sileau  a  rînji ;  dar  după  ce  văzură 
trupul  Ioanei  schimbat  în  scrum  şi  cenuşă,  eî  fură  pătrunşi 
de  o  mustrare  de  cuget  adîncă  şi  alergară  în  toate  părţile 
cu  un  fel  de  spaimă  groaznică,  strigînd  în  gura  mare :  «Am 
omorît  o  sfîntă»  ! 

Aceste  cuvinte,  eşite  din  gura  unui  vrăjmaş,  erau  foarte 
adevărate ;  ele  vor  rămînea,  şi  viitorimea  le  va  crede ;  în- 
tr'adevăr  sfîntă  a  fost  Ioana  Dare,  Fecioara  din  Orleans, 
în  privinţa  religiei  şi  a  iubireî  către  ţara  sa. 

Paris,  1851. 


Mihnea-Vodă  cel  rău  ^). 
1508-1510. 


I. 

M  Â  N  E  Ş  T  î. 

«Să  n'aibi  milă  !>> 

Ca  la  două  ceasuri  cale  'n  jos  de  Ploeştî  curge  apa  Cri- 
covuluî,  care,  cu  miî  de  pîrîie  ce  se  resfiră  şi  se  împreună, 
împestriţează  matca  sa  răslăţată  şi  năsipoasă;  d'a  stînga, 
cîmpia  şeasă  se  lungeşte  pînă  în  poalele  munţilor ;  d'a 
dreapta,  malul  se'nalţă  rîpos  şi  acoperit  cu  păduri  vechi 
şi  stufoase.  Pe  o  culme  maî  semeaţă  a  acelei  coaste  sta, 
pe  la  leatul  1508,  cetăţuia  luî  Dracea  Armaşul  din  Măneştî; 
din  zidurile  eî  înegrite,  vederea  coprindea  toată  lunca,  cu 
bordeiele  şi  coşarele  ţărăneşti  risipite  prin  tufişe  şi  bălării ; 


>)  Publicat  maî  întîî  în  Romînul,  1867,  N-r  16—22,  reprodusă  apoi 

—  împreună  cu  Doamna  Chiajna  — în  volumul :  «Scene  istorice  din  crO' 
nicele  Romtneştt.  Mihnea  Vodă  (cel  rău)  Doamna  Chiajna  de  A. 
I.  Odobescu.  Bucureşti,  1860.  Libr.  Danielopol.  1  voi.  115  pp.  8°  mic» 

Cu  următoarea  prefaţă:  «După  titlul  şi  după  coprinderea  acestui 
mic  volum,  fieşcine  va  vedea  c'am  avut  drept  model,  frumoasa  nuvelă 
istorică  a  D-luî  C.  Neg:ruzzi  asupra  luî  Alesandru  Lăpu^neanu.  Ca 
orî-ce  imitaţie,  încercările  mele  sînt  negreşit  cu  mult  mai  prejos  de 
acel  mic  cap  d'operâ  ;  în  lipsa  talentului,  m'am  silit  cel  puţin  să  păstrez 

—  precît  s'a  putut,  formele  şi  limba  LeiopiseţeiornR\iona\e  cu  care,  în 
dreptate,  se  poate  lăuda  maî  vîrtos  ţara  Moldoveî:  să  adun  datine» 
numirî  şi  cuvinte  bătrineştî,  spre  a  colora  aceste  doâ  episodurî  cu- 
lese din  cronicile  vechi. 

maî  departe  turnurile  bisericeî  din  Tîrşor,  pe  care  o  zidise 
cu  vre-o  cîţî-va  anî  maî  înainte,  Vladislav-Vodă,  ce  chiar 
într'însa  zice  Cronica^),  «au  perit  de  sabie»;  şi  în  fund 
de  tot,  plaiurile  aburoase  ale  Cîmpineî  şi  ale  Breazeî. 

Intr'o  zi  noroasă  de  primăvară,  puţin  în  urma  Paştilor, 
crivăţul  sufla  iute  şi  'ngheţat  din  fundul  văilor,  iar  jalnicele 
sale  gemete  aduceau  de  departe,  împreună  cu  freamătul 
bătrînilor  stejari,  chiotele  de  vînătoare  ale  bătăiaşilor  şi 
lătrătura  chelălăită  a  copoilor ;  căci  departe,  tocmai  în  valea 
Comanacului,  Mihnea,  fiul  Armaşuluî,  se  desfăta  vînînd 
fiarele  sălbatice,  după  obiceiul  boieresc  de  pe  atunci,  cînd 
stăpînul,  pentru  a  sa  mulţumire,  rădica  de  prin  sate  toţi 
vecinii  ^)  cu  gloata,  de  rămîneau  ţarinele  nearate  şi  ogoa- 
rele pustii  ^). 

Un  glas  de  bucium  s'auzi  d'odată  sunînd  tare  din  cetăţue, 
şi  vînătoriî,  deşteptaţi  din  sgomotoasa  şi  sălbatica  lor  beţie, 
printr'acea  grea  şi  pacinică  chiemare,  se  întoarseră  cu 
larmă  spre  casă,  unii  purtînd  pe  umeri  dobitoacele  ucise, 
atîrnate  pe  bîrne,  alţii  ducînd  cîniî  de  sgarde  şi  curuiî  în 
lănţuşe.  în  fruntea  lor  mergeau  călări,  cu  frîul  legat  de 
oblînc,  Mihnea  şi  feciorul  său,  Mircea  Ciobanul ;  tatăl,  om 
matur  şi  vîrtos,  avea  scrise  pe  faţa  sa  păroasă  şi  poso- 
morîtă  şi  în  ochii  săî  arzoî  şi  încruntaţi,  străşnicia  carac- 
terului său :  băiatul  abia  eşit  din  copilărie,  vădea  o  fire  şi 
maî  sălbatică,  care-î  şi  meritase  porecla  de  «Cioban». 

Amîndoî  purtau  cioboate  de  piele  groasă  pînă  la  ge- 
nunchi, poturi  de  dimie  albă,  un  cojoc  scurt  de  oaie  neagră 


.  Faptele  istorice  ale  unei  ţări  sau  ale  unei  epoce  au  totd'auna  un 
interes  mai  viu  cînd  traiul  şi  ideile,  obiceiele  şi  graiul  de  acolo  sau 
de  atunci  ne  sînt  cunoscute.  Scopul  romanţelor  istorice  este,  în  parte 
d'a  ni  le  arăta  ;  asta  este  şi  folosul  lor  instructiv. 

Cei  ce  pot  mult,  isbutesc  a  caracteriza,  într'asemenea  scrieri  uşoare, 
o  epohă  sau  o  naţie ;  cei  cu  bună-voinţă,  dar  cu  mai  slabe  mijloace, 
iac  —  ca  mine  —  încercări !». 

1)  Constandin  Căpitanul. 

2)  Aşa  se  chiemau  sătenii  robi  pe  vechime. 

'^)  Vezi  în  Descrierea  xVloldovei  de  Dimitrie  Cantemtr. 

CU  glugă  la  spate,  şi  chimir  cu  oţele ;  la  crît  aveau  gru- 
măjer  rotund  de  zale  de  fer  şi  în  cap  o  turcă  flocoasă, 
adusă  la  o  parte  ;  la  brîu,  satîr  şi  jungher.  Unii  din  vînătoriî 
pedeştriî  purtau  săneţe  ^),  ceî-l'alţî,  arcuri  şi  săgeţi.  Astfel 
păşea  ceata  înainte  şi  înoptase  bine  cînd  ajunse  în  curtea 
cetăţii. 

—  «Descăleca  maî  în  grabă  şi  sui-te  'ncoa;»  — strigă 
luî  Mihnea,  din  capul  scării  şi  cu  glasul  năbuşit  de  lacrimi, 
o  femeie  cam  trupeşă  ce  nu  'i  puteai  zice  nici  tînără,  nici 
frumoasă^  —  «boierul  socru,  biet,  trage  ca  să  'şî  dea  su- 
«fletul  şi  mereu  cere  de  domnia-ta». 

—  clată-mă 'ndată »,  şi  Mihnea  descălicase,  urcase 

îngusta  şi  dreapta  scară  de  piatră,  şi,  prin  tinde  întune- 
coase, mergea  la  odaia  tatălui  său. 

Cînd  deschise  mica  uşă  de  brad,  el  zări  pe  bătrînul  Armaş 
uscat  şi  galbin,  cu  fruntea  pleşuvă,  cu  barba  albă,  zăcînd 
lungit  pe  spate  pe  o  velinţă  albă,  în  căpătîiul  unui  pat  ce 
ţinea  d'o  parte  toată  întinderea  odăii.  Alături  ardea  o  făclie 
de  ceară  galbină,  şi  un  biet  călugăr  bogonisea  pe  slove- 
neşte,  dar  cu  glas  slab,  rugele  agoniei ;  în  părete  o  mică 
candelă  lumina  o  vechie  troiţă  de  lemn  şi  maî  încolo  pe 
ziduri  stau  rînduite,  peste  un  zăblău  vărgat,  arme  de  tot 
felul,  coifuri,  zale  de  fer,  tuiurî,  iatagane  trunchiete  şi  dis- 
puierî  luate  de  pe  la  duşmanii  învinşi.  O  singură  armă,  o 
ghioacă^)  de  fer  ţintuită,  mare  şi  grea,  buzduganul  însuşit 
lujbeî  de  armaş-mare,  sta  aşezată  pe  velinţa  flocoasă  d'a 
dreapta  bolnavului  şi  mîna-î  osoasă  dar  slăbită,  printr'o 
mişcare  spasmodică  a  nervilor,  căta  încă  s'o  ridice. 

Cînd  Mihnea  intră  în  odaie,  ochii  unchiaşuluî,  afundaţi 
sub  cercul  albit  al  sprîncenelor,  clipiră  ca  o  candelă  ce 
moare  şi  buzele-î  vineţite  şoptiră  tremurînd  aceste  cuvinte: 

—  cFătul  meu  ! . . .  fă  inimă  vitează  ! .  .  .  nu  te  lăsa  ! .  .  . 
ii    stîlp   ţeapăn    casei    noastre    şi    nu    îngădui    să    cadă 


■}  Puştile  vechi;  câci  puste  se  chemau  mai  'naintt*  tunurile. 
-*)  Măciuca  de  fer  cu  ţinte,  franţ.  massue. 

«biată  moşie  ^)  părintească  pe  mîna  Oltenilor,  p'a  Ba- 
«c-sarabeştilor  —  (trăsni-îar  Domnul  din  senin  !)  —  c'aşa 
«avem  noî  lăsat  cu  blăstem  de  la  moşi  strămoşi:  pace  şi 
«răgaz  să  n'avem  cu  neamul  lor  cel  urgisit.. .  De  'ţî  va  da 
«Domnul  Dumnezeu  putere  şi  tărie,  să  nu  cruţi,  să  n'aibî 
«milă,  că  nici  de  tine  nimeni  nu  va  avea  milă,  cînd  te  vor 
«vedea  înfrînt  şi  ticăit...  Mîna  mea  s'a  muiat,. .  nu  maî  poate 
«rădica  buzduganul  ăsta,  vechiul  meu  tovarăş,  bunul  meu 
«prietin;...  ia'l  acum  tu  în  mînele  tale  şi  proaşcă  să  faci, 
«cînd  veî  isbi  cu  dînsul  în  duşmanii  noştriî. ..  Să  n'aibî 
milă ! . ..» 

Glasul  i  se  curmă;  ca  un  lîor  i  se  strecură  prin  tot  trupul 
şi  rămase  încleştat. . .  Atunci  în  mijlocul  acelei  tăceri  de 
spaimă,  prin  care  trecea  suflarea  morţii,  în  loc  de  sunetul 
clopotelor,  se  auzi  o  zăngăietură  înfundată  de  cătuşe  şi  de 
lanţuri.  Erau  bieţii  vecini  robiţi  şi  puşi  în  fiare  de  răposatul 
armaş,  care  .zăceau  aruncaţi  în  fundul  pivniţelor  cetăţuiî 
sale  şi  acum,  în  mijlocul  nopţii,  îşî  scuturau  dureroasele  lor 
lanţuri. 

Apoi  totul  intră  în  tăcere  ;  prin  odăi  abea  se  auzea  ceva 
suspinurî  de  femei  şi  p'afară  văetarea  viforoasă  a  crivăţului, 
întunericul  domnea  preste  tot. 

Deodată  însă  începură  a  se  deosebi  tropote  de  caî  şi 
curînd  după  aceia  cîţî-va  călăreţi  băteau  tare  cu  paloşele 
în  poartă.  Stoica  om  vechi  al  casei,  deschise  oblonul,  scoase 
capul  pe  o  îngustă  ferestruie  şi  întrebă:  —  «Cine  e?». 

—  «Oameni  bum»  —  răspunseră  d'afară. 

—  «Ce  cătaţi  aşa  înoptat  pe  la  casele  creştinilor  ?» 

—  «Sîntem  de  la  Domnie,  noî,  boieri  aî  ţării  şi  venim 
«să  ne  închinăm  noului  Domn  ales  de  obşte,  lui  Mihnea- 
«Vodă».  —  La  aceste  cuvinte  neaşteptate,  Stoica  deschise 
poarta  şi  boeriî  descălicînd,  merseră  pînă  la  Mihnea  îî  săru- 
tară mîna  cu  smerenie,  iar  cel  maî  bătrîn  dintre  dînşiî  grăi 
într'astfel : 


1)  Ţara,  patria 

—  «Anî  mulţi  întru  noroc  şi  fericire  urăm  Mării  Tale ! 
«aflatu-veî  din  svonul  şi  jalea  obştii  că  s'au  pristăvit  feri- 
« citul  Domn  şi  bun  creştin  Radu- Vodă,  iar  norodul  cerînd 
€cu  o  glăsuire  ca  să  'î  fiî  Măria  Ta  sprijin  şi  părinte,  boeriî 
€  ţării  te-au  ales  ca  să  urmezi  răposatului  în  Domnie,  şi  pe 
«noî,  supusele  Măriei  Tale  slugi,  ne-aii  trămis  ca  să  te  rugăm 
«din  partea  tuturor  în  de  obşte,  să  primeşti  volnic  şi  bu- 
«curos  această  sarcină.  —  Deci  (ie-ţî  Doamne,  milă  de  moşie 
«şi  nu  o  lăsa  în  prada  răpitorilor  cari  de  toate  părţile 
«poftesc  la  dînsa  ca  să  o  strice  şi  să  o  jefuiască.  La  Măria 
«Ta  aleargă  toţi  cu  nădejdea,  ca  puii  la  cloşcă.  Nu-î  lepăda; 
«îndură-te,  Doamne,  de  pămînteniî  Mării  Tale  şi  le  deschide 
«aripă  de  apărare». 

Mihnea  stăpîni  în  sine-şî  bucuria,  mulţumi  cu  sînge  rece 
boerilor  şi  îndată  porunci  să  i  se  gătească  caii  de  plecare. 

La  revărsatul  zorilor,  Mihnea  cu  fiul  său  şi  cu  Stoica, 
boeriî  trămişî  în  solie  şi  cîţî-va  călăraşi  şe  porniră  pe  drumul 
Curţii  de  Argeş. 

Buna  jupăniţă  Smaranda,  acum  Doamnă  a  ţării  Romîneştî, 
rămase  cu  slujitorii  şi  femeile  sale  ca  să  îngroape  a  doua-zi 
pe  bătrînul  Dracea,  armaşul  din  Măneştî,  la  mănăstirea 
Tirşorul. 

II. 

CURTEA    DE    ARGEŞ. 

«Nu-I  asea  c'nvuţiile 
îs  amăgitoare?... 

Să  aflăm  acum  prin  care  împrejurări,  această  cinste  ne- 
visată se  dete  lui  Mihnea. 

Radu-Vodă,  căzînd  sub  grea  afurisanie  şi  urgie  a  pa- 
triarhului Nifon,  se  răpusese  de  o  groaznică  şi  cumplită 
boală,  şi  cu  toată  cinstea  Voevozilor,  se  îngropase  la  mî- 
năstirea  sa  din  Deal.  Fratele  luî,  Vlăduţă,  era  încă  prea 
tînăr  ca  să  ia  cîrma  ţării ;  boierii  de  toate  părţile  umblau 
cu  zavistii  care  de  care  s'apuce    domnia ;    Basarabii    cari 

maî  erau  şi  bani  moşteni  aî  Craiovii,  voiau  să  aşeze  pentru 
vecie  neamul  lor  pe  scaunul  domnesc ;  dar  eî  erau  Olteni 
şi  boierilor  de  dincoace  nu  le  plăcea  a  fi  maî  prejos.  însă 
sila  d'a  ţine  ţara  în  vrăjbî  îndelungate  şi  maî  ales  temerea 
d'a  vedea  viind  Domn  de  la  Vladislav,  Craiul  Ungarieî, 
care,  prin  solul  său  Emeric  de  Joborg,  făgăduia  neîncetat 
boierilor  că  le  va  trămite  pe  Danciul,  fiul  luî  Ţepeş-Vodă, 
carele  trăia  în  Ungaria,  la  graful  Zapolia,  şi  care  negreşit 
ar  fi  închinat  ţara  protectoruluî  său,  în  sfîrşit  şi  frica  Tur- 
cilor ce  ameninţau  necontenit  d'a  năvăli  peste  Romînî, 
făcură  pe  boieri  ca  s'aleagă  dintre  dînşiî  pe  cel  care,  prin 
firea  sa  maî  semeaţă,  se  părea  că  va  fi  cel  maî  viteaz  apă- 
rător al  ţăriî :  acesta  fu  boierul  Mihnea,  fiul  Draciî  arma- 
şuluî  din  Măneştî  ^). 

Iată  dar  pricina  pentru  care-1  vom  găsi  cîte-va  zile  după 
moartea  tatăluî  său,  în  curtea  domnească  de  la  Argeş ; 
însă  nu  va  maî  fi  aci  asprul  vînător  cu  cojoc  de  oaie.  Azî 
Mihnea  a  îmbrăcat  chepeneag  de  catifea  roşie  cu  ceapra- 
zurî  şi  cu  bumbî  de  aur,  cioareci  albî  tiviţî  cu  găitane  de 
fir,  cizme  cu  pintenî  poleiţî  ş'un  gugiuman  de  samur  cu 
surguciu  de  petre  scumpe.  Astfel  se  coboară  el  cu  alai 
din  curţile  domneşti,  pînă'n  vale  la  biserica  pe  care  Radu- 
Negru-Vodă  o  lucrase  cu  mare  meşteşug,  împestriţînd  că- 
rămizile şi  scobind  flori  în  piatră. 

La  uşa  bisericeî  îl  întîmpină  mitropolitul  Maxim  cu  maî 
mulţî  archiereî,  purtînd  Crucea  şi  Evangheha  pe  care  Dom- 
nul le  sărută  cu  multă  cucerie ;  la  urmă  merse  de  înge- 
nunchie  drept  la  uşa  din  mijloc  a  altarului,  îşî  rezimă  capul 
gol  de  sfîntul  preastol,  iar  mitropolitul,  puindu-î  omoforul 
pe  cap,  îî  citi  cu  glas  măreţ  rugăciunile  de  încoronare  ale 
împăraţilor  bizantinî  şi-i  unse  fruntea  cu  sfîntul  mir. 

Sculîndu-se,  Mihnea  sărută  preastolul  şi  icoana  Adormi- 
reî  Maiceî  Domnului  ce  sta  pe  iconostasul  din  dreapta,  ca 
hram  al  mînăstiriî  şi,  viind  în  mijlocul  bisericiî,  mitropolitul 


1)  Constantin  Căpitanul,  Fotino,  Şincai,  Engel. 

îl  puse  pe  cap  coroana  Voevozilor  şi-î  dete  în  mînă  spada 
şi  buzduganul  domnesc,  ce  le  ducea  pe  o  perină  roşie, 
marele  spătar.  Atunci  prea-sîntul  părinte,  împreună  cu 
marele  postelnic  îl  duseră  de  subţiori  pînă  la  strana  poleită 
ce  se  'nălţa  pe  trei  trepte  la  dreapta  în  biserică,  purtînd 
pajerea  ţărei  săpată  în  lemn.  Cind  se  urcă  noul  Domn 
p'acel  scaun  bogat,  cîntăreţiî  glăsuiră  rugăciunea  :  «Tebe 
Boga  hvalim»  !.  ^)  şi  oastea  de  afară  slobozi  puştile  şi  să- 
neţele  cu  chiote  de  bucurie  şi  începură  a  suna  din  tobe, 
din  pauce,  din  trîmbiţe  şi  din  surle. 

Toţi  boierii  sta  rînduiţî  şi  ascultau  liturgia.  Cind  se  sfîrşi 
dumnezeiasca  slujbă,  Mihnea  ieşi  din  biserică,  îmbrăcă  în 
tindă  caftanul  alb  cu  guler  de  samur,  încinse  paloşul  şi 
încalecă  pe  un  armăsar  cu  harşă  de  fir  şi  cu  zăbale  suflate 
cu  aur.  Atunci  se  porni  alaiul  îndărăt  la  curţile  domneşti. 

în  cap  mergeau,  ca  să  deschidă  drumul.  Dorobanţii  cu 
gîrbace  şi  Vînătoriî  de  plai  şi  de  Olt  cu  lungi  săneţe ;  în 
urma  lor  veniau  Roşiorii  şi  Verzişorii  călări,  despărţiţi  în  că- 
pitănii, fiecare  cu  steagul  ei,  purtînd  mintene  roşii  şi  verzi ; 
apoi  caii  domneşti,  acoperiţi  cu  grele  harşale  de  fir  şi  de 
mătăsuri ;  îndată  după  aceştia,  Mihnea  însoţit  de  patru  viteji 
Ferentari  cu  lăncile  poleite  în  vîrf  şi  la  minere,  şi  urmat 
de  boierii  de  taină,  cu  Vătaşii,  Aprozii,  Armăşeii  şi  Lip- 
canii lor.  Apoi  urmau  Copiii  din  casă,  toţi  feciori  de  boieri, 
îmbrăcaţi  cu  savanele  şi  cu  cabaniţe  de  felurite  stofe 
scumpe,  avînd  mari  podoabe  şi  fotaze  la  cai  -) ;  ei  şi  cu 
Aprozii  purtau  sîngeacul  sau  steagul  cel  mare  şi  două 
tuiuri  turceşti  date  de  la  împărăţie.  După  dînşii  veneau 
Lefegii  cu  haine  galbene.  Simenii  şi  Scutelnicii  pedeştrii ; 
apoi  gloata  boierilor  mazili  şi  boiernaşilor,  iar  la  sfîrşitul 
tuturor  cetelor,  o  grămădire  amestecata  de  slugi  boiereşti, 
de  orăşeni,  de  neguţători  şi  de  săteni. 

Alaiul  se  opri  în    curţile    domneşti ;    Mihnea    descălică, 

>)  Te  deum  laudamus... 
^  SJiron  Costin. 

trecu  printre  boierii  rînduiţî  în  îndoit  şireag,  intră  în  sala 
mare  a  spătăriei  şi  se  urcă  pe  tronul  domnesc,  scoţînd 
coroana  din  cap,  drept  semn  de  jale  pentru  tătînă-său  ce 
murise. 

Marele  postelnic  sta  în  picioare  la  dreapta  lui. 

Maî  întîiu  veni  mitropolitul  Maxim  ca  să-î  sărute  mîna 
şi-î  rosti  cîte-va  cuvinte  de  urare  în  limba  sîrbească.  Că- 
lugărul Maxim  fusese  trămis  de  Craiul  Ungariei  ca  să  îm- 
păciuiască  pe  Radu-Vodă  cu  Bogdan,  Domnul  Moldoviî,  şi 
de  atunci^  deşi  era  sîrb  de  neam,  rămăsese  ca  mitropolit 
în  ţară  ^).  Mihnea  răspunse  pe  scurt  că-î  pare  răîi  unde  nu 
se  pot  înţelege  d'a  dreptul,  şi  părintele,  întorcîndu-se  spre 
norod,  îî  dete  obicinuita  bine-cuvîntare. 

După  dînsul  înainta  un  boer  bătrîn ;  postelnicul,  vorbind 
către  Domn,  îî  spuse  : 

—  «Sluga  Mării  Tale,  Pîrvu  vornicul  Basarab  sărută 
poala  Mării  Tale». 

—  «Te  afli  zdravăn  jupan  Pîrvule?  —  întreabă  Mihnea 
cu  un  zîmbet  de  bunătate  prefăcut  şi  amăgitor». 

—  «Slavă  Domnului,  Măria  Ta;  ne  ţinem  şi  noi  cum 
«putem». 

—  «Dar  neică  Barbu,  cum  trăeşte  ?  Nu-1  văd  p'aici». 

—  «E  şezător  la  dregătoriă,  Măria  Ta,  în  Craiova». 

—  «Bine  face.  Ei,  măre  boieri,  domnia  voastră»,  —  zise 
el  aruncîndu-şî  ochii  asupra  gloatei,  —  «să  fie  în  ţara  Ro- 
«mînească  mulţi  bărbaţi  de  treabă  şi  cu  temei,  precum  sînt 
«aceştia,  (vrînd  să  însemneze  pe  Basărăbeştî),  în  frica  lui 
«Dumnezeu  vă  zic  c'ar  fi  blagoslovenie  cerească!...  —  Spu- 
«ne-mi,  jupan  Pîrvule,  paremi-se  c'aveai  maî  mulţi  prunci». 

—  «Cu  adevăr,  am  trei  feciori  Măria  Ta,  ş'au  crescut 
«flăcăi  mari». 

—  «Apoi  să  le  facem  de  căpătîi ;  să-i  însurăm.  Ce  nu-î 
«arăţi  şi  nouă  să-i  cunoaştem?» 


1)  Şincaî,  Engel.  Acest  mitropolit  era  din  neamul  Brancovicî. 

—  «Nu  Ştiu  cum  să  dovedesc  Mării  Tale  mulţumită  pentru 
«atîta  milă  şi  cinste  ce  dai  casei  mele». 

—  «La  boerî  vrednici  toate  se  cad,  jupan  vornice  !» 
Atunci  trei  tineri,  între  15  şi  25  de  anî,   cu    mîndre    şi 

drăgălaşe  chipuri  veniră  să  sărute  mîna  domnească. 

—  «Acesta  e  fiul  meu  Ilie,  pe  care  am  socotit  peste 
«puţin  să-1  căsătoresc»,  —  zise  bătrînul  boer,  în  ochii  căruia 
se  citea  bucuria  unui  părinte. 

—  «Să  fie  comis  mare  în  zilele  mele  şi  voî  să-î  fiu  nun». 

—  «Acestă-l'alt  —  adaose  Pîrvul,  —  e  fiul  meu  Neagu 
«care  a  învăţat  multă  carte  de  la  fericitul  patriarh  Nifon». 

—  «Să-mî  fie  mie  logofăt  de  aproape». 

Tînărul,  închinîndu-se  adînc  la  Mihnea,  îl  rugă,  drept 
har,  să-i  lase  vătăşia  de  Vînătorî. 

—  «M'am  deprins  cu  dînşiî  şi  eî  cu  mine,  ca  trup  cu 
«suflet,  Măria  Ta>,  —  zise  el  cu  glas  neted  şi  hotărît. 

—  «Fie-ţi  pe  plac»,  —  răspunse  Mihnea  în  nemărginita 
sa  milostivire. 

—  «Acesta  e  cel  mai  mic  al  meu  fecior,  Dragomir». 

—  «Voî  chiar  de  azî  să-1  număr  printre  Copii  mei  din 
«casă>. 

Tatăl  şi  toţi  trei  feciori  se  închinară  lui  Vodă  şi  postel- 
nicul începu  a  numi  pe  cei-Falţi  boerî. 

Ceremonia  se  sfîrşi  şi  toată  boerimea  rămase  încîntată 
de  noul  stăpînitor;  fie- căruia  îi  dase  sau  îi  lăgăduise  un 
os  de  ros. 

—  «Dumnezeu să-i  dea  ani  mulţi  de  viaţă  şi  de  Domnie!»— 
ziceau  fie-care  eşind  din  pragul  domnesc. 


Nu  trecu  mult  timp  şi  sosi  vremea  să  se  facă  nunta  luî 
Ilie,  fecioru  vornicului  Pîrvu  Basarab  cu  Ilinca,  fica  lui  Radu, 
spătarul  din  Albeşti. 

în  ziua  aceia  curtea  domnească  se  împodobi  ca  de  o  săr- 
bătoare, şi  într'adevăr  vrednici  erau  amîndoi  logodnicii  de 
asemenea  podoabă.  Amîndoi  tineri,  frumoşi  şi  bogaţi,    se 

păreau  meniţi  pentru  o  desăvîrşită  norocire.  Cînd  tînăra 
fecioară  se  arătă  cu  conciul  semănat  cu  diamanturî,  cu 
aburosul  zovon  de  filaliu,  cu  auritul  văl  de  beteală  răsfirat 
pe  un  biniş  de  suvaiu  alb,  cu  grumazul  acoperit  cu  şiruri 
de  mărgăritare  şi  cu  cununia  de  flori  pe  frunte,  ar  fi  zis 
orî-cine  că  vede  icoana  cea  maî  blîndă  şi  cea  maî  smerită 
a  Purureî-Fecioare. 

Acea  frumuseţe  pătrunse  pe  toţi,  iar  maî  cu  seamă  pe 
Mihnea,  în  a  cărui  inimă  deşteptă  patima  cea  maî  feroasă 
şi  maî  neruşinată. 

Nunta  se  făcu  însă  cu  veselie  ;  covorul  pe  care  stau  miriî 
la  cununie  era  semănat  cu  galbenî  venetici;  de  toate 
părţile  prin  odăî  ploau^  pentru  boierî,  zaharicale,  iar  în  curte, 
pentru  norod,  banî  mărunţî  de  argint  şi  de  aramă  cu  mărcile 
banuluî  Barbu  Basarab  şi  luî  Mihnea-Voevod.  La  masă, 
ginerele  şezu  la  dreapta  luî  Vodă,  şi  purtă  în  cap  gugium.an 
domnesc  ;  după  cină  boerî  şi  jupaniţe  se  prinseră  în  horă, 
şi  cînd  veni  ceasul  de  a  se  sparge  cheful,  un  slujitor  de 
sub  masă  începu  să  cînte  ca  cocoşul  ca  să  vestească  că 
se  apropie  ziua. 

Toţî  se  întoarseră  pe  la  casele  lor  cu  făclii  şi  cu  ma- 
salale,  toţî  veselî,  mulţumiţi^  dar  nimenî  maî  mult  de  cît 
tinerii  însuraţi. 

însă  abia  intrase  ginerile  în  odaia  făgăduinţii,  cum- 
părînd  cu  cai  şi  cu  arme  această  dorită  plăcere  de  la  fraţii 
şi  de  la  rudele  miresei,  ce  stau  la  uşă  şi-1  opreau  d'a  intra, 
abea  avuse  vreme,  în  dulcea  lor  grăbire,  să  stingă  candela, 
cînd  nişte  tîlharî,  pătrunzînd  pe  furiş  într'acel  cuib  de  fe- 
ricire, sugrumară  în  pat  pe  Ilie  şi  luară  cu  sine  trupul  mor- 
tului, pe  mireasa  leşinată  şi  toate  sculele  ce  erau  risipite 
prin  odae. 

A  doua  zi  spaima  şi  jalea  era  scrisă  pe  toate  feţele ;  nimenî 
nu  ştia  ce  să  zică,  ce  să  gîndească  ;  Mihnea  singur  simţea  în 
sine-şî,  nu  mustrarea  unui  cuget  de  om,  ci  mulţumirea  unei 
inimi  de  fiară  sălbatică  ce  şî-a  îndestulat  patima  urîcioasă. 

Unii  boieri  şopteau  într'adevăr,  dar  pe  ascuns  şi  numai 

acasă  Ia  vornicul  Pîrvu,  cum  că  s'ar  li  zărit  într'acea  noapte 
oameni  d'aî  luî  Stoica,  credinciosul  lui  Vodă  ce  acum  ajunsese 
logofăt  mare,  strecurîndu-se  pe  sub  cumpăt  în  casele  ră- 
posatului Ilie  comisul,  c'acest  omor  nu  s'ar  fi  făcut  numai 
ca  să  prade  bogăţiile  luî,  în  sfîrşit  că  ar  fi  găsit  a  doua-zi 
cămărăşeiî  boabe  de  mărgăritar  răsipite  chiar  prin  odaia 
de  culcare  a  luî  Vodă,  de  unde  un  om  tiptil  scosese,  cînd 
se  crăpa  de  ziuă,  un  trup  de  femeie  învelit  într'o  rasă. 

Aceste  vorbe  ajunseră  pînă  la  urechile  luî  Mihnea  şi  puţin 
după  aceia  el  pofti  la  masă  pre  cîţî  auzise  c'ar  fi  grăit  aşa. 

La  ospăţ,  Mihnea  se  arătă  foarte  mîhnit  pentru  perderea 
unuî  aşa  bun  şi  tînăr  slujbaş  ca  Ilie.  Cînd  cuparul  îî  aduse 
potirul  de  aur  din  care  beau  Domnii  şi  cînd  păhărniceiî 
dreseră  pe  la  toţî  prin  pahare,  Mihnea  se  sculă,  închină 
drept  mulţumită  pentru  darul  şi  mila  Dumnezeiască  şi  rosti 
cu  glas  întristat,  un  cuvînt  în  care  arătă  cum  că  «toate 
«sunt  trecătoare  pe  pămînt :  tinereţe,  pricopseală,  sănătate 
«frumuseţe  şi  slavă,  toate  darurî  ale  Proniei;  cum  că  se 
«scutură  ca  frunzele  toate  bunurile  cîte  ni  le  dărueşte,  pentru 
«o  zi,  milostivirea  cerească;  dar  maî  vîrtos  cum  n'or  să 
«fie  zadarnice  şi  amăgitoare,  averile  şi  bogăţiile  care  le 
«agonisim  noî  muritoriî  şi  care  ne  vin  de  la  zadarnica 
«omenire  ?» 

Auzind  aceste  înţelepte  şi  tînguioase  cugetărî,  bătrînul 
Pîrvu  lăcrima,  iar  ceî-l'alţî  boierî  stau  pe  gîndurî,  obidiţî 
şi  cîte-odată  ziceau,  dînd  din  cap:  «Adevărat  c'aşa  este !» 

Această  tăcere  fu  întreruptă  de  medelniceriî  ce  aduseră 
pe  masă,  în  sahane  de  argint,  un  morman  de  pilaf  alb  şi 
fumegos. 

—  «Poftiţi,  luaţî  boieri !>  —  le  zise  Domnul  şi  fie-care  pe 
rînd  turnă  cu  lingura  din  sahan  ;  însă  abiea  apucaseră  să 
iea  în  gură  şi  s'amestece  cînd  toţî,  strîmbîndu-se  ca  de 
durere  de  măsele,  aduseră  mîna  la  gură  şi  'şî  scuipară  pe 
tipsii  dinţii  lor  împreună  cu  boabe  de  mărgăritar.  Uniî  de 
durere  umblau  să  se  scoale  de  la  masă. 

—  «Staţi  pe  la  locurî,  boerî  U  —  strigă  atunci  Mihnea  cu 

glas  tare.  —  «Ci  nu  vă  zăticniţi  din  gustare  !  Fie-vă  aceasta 
«numai  pildă  la  zisele  mele  de  adineaori  ce  le-aţî  încu- 
«viinţat  cu  gîndul  şi  cu  graiul;  fie-vă  drept  învăţătură,  ca 
«nu  doară  cum-va  să  pohtiţî  la  bogăţie  ca  la  vre  un  bine 
«mare.  Ispitele  lumii  sînt  multe  şi  de  tot  felul,  dar  nu  sînt 
«spre  folosul  omului;  averea  adimeneşte  pe  om  ş'apoî  îl 
«scîrbeşte  ;  aşa  şi  bobul  de  mărgăritar  e  maî  mare  şi  maî 
«cu  preţ  de  cît  bobul  de  orez,  dar  sparge  dinţii.  Astfel 
«cuget  eu  în  mine  şi  drept  aceia  am  vrut  să  aibă  şi  boierii 
«mei  dovadă  plăsmuită,  ca  nu  doară  cum-va  vre-odată,  să 
«spună  vre-un  bîrfitor,  —  lumea  e  plină  de  oameni  răi !  — 

«că  am  pohtit  eu  la  dobînzî Eî !   spuneţi  acuma,  boieri 

«domnia-voastră,  nu-i  aşa  că  avuţiile  îs  amăgitoare  ?» 

Şi  la  aceste  din  urmă  cuvinte,  un  zîmbet  batjocoritor  i 
se  juca  pe  buze,  iar  logofătul  Stoica,  rîzînd  înghesuit  de 
strîmbările  bieţilor  ştirbiţi,  se  mira  în  gura  mare  cum  de 
nu  i  s'a  întîmplat  şi  lui  să  dea  peste  un  bob  de  mărgăritar 
în  pilaf,  şi  cu  o  slugarnică  viclenie  făcea  mare  haz  de 
gluma   înrăutăţită  a  stăpînuluî  său  ^). 

Cu  atîta  se  sfîrşi  ospăţul,  dar  Mihnea  pricepu  că  sliiala 
intrase  în  inimile  boierilor  şi  că  prepusurile  se  schimbase 
în  siguranţe,  la  ochii  Pîrvuleştilor  !  Deci,  înainte  chiar  d'a 
fi  ochit,  el  trebuia  să  dea  lovirea  cea  grea.  Hotărîrea  o 
luase,  dar  îi  lipseau  mijloacele  ;  Basarabii  erau  împrăştiaţi 
prin  toată  ţara  ;  ei  îl  înconjurau  pînă  şi  în  palat ;  de  aceia, 
în  casa  sa,  se  temea  tiranul  de  a  cere  sfat  chiar  de  la 
credinciosul  său,  Stoica,  ca  nu  cum-va  auzindu-se  vorbele 
lor,  să  prevestească  cine-va  pe  Banoveţi.  îi  trebuia  însă 
neapărat  un  om  ca  să  întindă  lanţurile  şi  să  pună  cursele 
în  lucrare. 


Intr'o  zi  stînd  cu  logofătul  în  odaie,  de  odată  el  chiămă 
un  fustaş  de  la  perdea  : 


1)  Gluma  cu  mărgăritariî  în  pilaf  e  o  tradiţiune  păstrată  prin  e:rai, 
despre  un  boier  lacom  la  avuţii.  (Notele  lui  Odobescu). 

—  «Să  ceară  Doamnei»,  — îî  zise,  —  «cheile  de  la  piv- 
«niţă  şi  să-mî  deschidă». 

Fustaşul  plecă  să  împlinească  porunca,  şi  Domnul  cu 
Stoica  se  coborîră  în  beciurile  boltite  ale  palatului. 

După  ce  intră,  Mihnea  porunci  pivnicerilor  să  ieasă  şi 
să-1  lase  singur  cu  logofătul ;  însă  din  întîmplare  Dragomir, 
fiul  Pîrvului,  ce  de  curînd  intrase  printre  Copiii  din  casă 
ai  curţii  şi  de  curiozitate  copilărească  se  coborîse  cu  chiălariî 
în  pivniţă,  fiindu-î  teamă  de  dojana  luî  Vodă,  se  ascunse 
încet  şi  pe  furiş  în  fundul  unei  buţî  goale,  şi  de  acolo^ 
tremurînd  de  groază,  el  putu  deosebi  următoarea  vorbire  ^): 

—  «Ştii,  Stoico,  de  ce  te-am  adus  aici  ?» 

—  «Ascult,  Măria  Ta». 

—  «Pe  sus  în  case  nu-ţî  dă  nimănî  pas  să  vorbeşti  cevaşî 
«în  taină:  pare  că  stau  păreţiî  şi  trag  cu  urechia». 

—  «Aşa,  Măria  Ta  ;  mă  mir  cine  a  putut  bănui  adevărul 
«despre  moartea  luî  Ilie  şi  despre  cele  ce  s'au  petrecut 
«aici  cu  mireasa  luî,  care — Dumnezeu  s'o  ierte!  —  a  şi 
«murit  acum  pe  minele  maicilor». 

—  «Păcat  de  dînsa,  că  era  gingaşă  şi  voinică  muiere  ; 
ca  o  balauroaică  mi  se  sumeţia  împotrivă...». 

—  «Eî !  vezi,  Doamne,  toate  acelea  le  spune  aciima  lumea 
c întocmai  precum  s'aii  petrecut;  d'aceia  bine  faci  să  te 
«fereşti». 

—  «Apoi  doară  că  nu  o  fi  blăstem  ca  şi  d'aicea  de  sub 
«pămînt,  să  iasă  svon  de  ceia  ce  vom  chibzui.  Ascultă-mă 
«tu  bine;  vezi  că  nu  maî  e  de  dus  mult  cu  Craioveniî ; 
«aii  prins  de  veste  de  toate,  şi  ca  copoii,  adulmecă  orî-ce 
«mişcare  a  domniei.  Eî !  pînă  aci  I  am  obosit  tot  înghiţin- 
<du-mî  amarul ;  sînt  sătul  de  atîta  făţărie  !  Voiu  în  sfîrşit 
«să-mî  rădic  piatra  de  pe  inimă,  să  mă  mîntuî  cu  totul  de 
«dînşiî». 

—  «Măria  Ta  eşti  Domn  şi  aî  toată  puterea  ;  porunceşte, 
ce  să  facem?» 


^)  Cronicarul  anonim  în  Magazinul  istoric  pentru  Dacia^  tom.  IV. 

—  «Să  găsim,  Stoico,  un  mijloc  d'a-î  pune  pe  toţi  d'odată 
«la  mînă  şi  atunci  nici  pruncul  din  mumă  să  nu  scape  !... 
«Aoleu,  neam  blăstemat  de  Basarabî !  căci  nu  te  iveşti  acum 
«colea  sub  palma  mea  ca  să  te  strivesc  ca  p'această  ji- 
«ganie  !»  —  şi  mîna  luî  turti  cu  turie  pe  fundul  unui  butoi 
un  păianjen  ce  'şî  urzea  în  ticnă  iţele  sale. 

—  «Banul  Barbu  n'a  maî  venit  la  curte;»  —  adaose 
Stoica  dus  pe  gîndurî,  —  «se  vede  că  se  teme  de  ceva... 
«Neagu  a  trecut  cu  vînătoriî  săî  peste  Olt;  nici  asta  nu 
«e  semn  bun.  —  Ştii  ce  !...  Măria  Ta  să  le  scrii  pohtindu'î 
«cu  politică  la  scaunul  Domniei,  iar  cărţile  să  le  dăm  în 
«mînî  de  oameni  sdravenî  cari  să  nu'î  slăbească  din  ve- 
«dere.  D'or  veni  de  bună  voie,  îî  prindem  cu  tot  nemetul 
«lor  aici;  iar  dacă  vor  simţi  ceva  ş'or  vrea  să  pribegească, 
«atunci  mesiţii  Măreî  tale  îî  vor  aduce  ferecaţi.  Cât  despre 
«Pârvu  şi  copilul  său,  îî  avem  maî  aproape  şi  se  pot  lesne 
«priveghia». 

—  «Bine  le-aî  gindit  tu;  mine  să'mî  faci  carte  către 
«Barbu  şi  poruncă  de  învîrtejire  Neaguluî ;  să  rînduieştî 
«oameni  ca  să  nu  scape  din  ochi  pe  Pîrvu.  Toate  să  fie 
«puse  pînă  mîne  la  cale  şi  Doamne  ajută !  Cînd  m'oi  vedea 
«scăpat  şi  de  odrasla  asta  de  Olteni  blăstemaţi,  o  să  mi 
«se  maî  veselească  inima  în  mine.  Acum  chiamă  pe  piv- 
«niceri  şi  să  le  bem  aldămaşul...  Noroc  bun,  măre  bădiţă!» 

—  «Să'ţî  fie  de  bine,.  Măriei  Tale!» 
Pivniceriî  şi  butarii  se  coborîră  sub  boltă. 

—  «Ei !  feţii  meî»  —  le  zise  Mihnea,  —  să  trăiţi !  bună 
«treabă  mi-aţî  lucrat  voî  aicea;  toate's  trainice  şi  curate; 
«păreţiî  spoiţi ;  pe  jos  e  aşternut  năsip  neted  şi  mărunt; 
«buţile  stau  bine  înţepenite  pe  chezăşii  lor;  tocitorile  sînt 
«aşezate  frumos  pe  căpătîie.  Acum  să  vă  vedem  şi  vinu- 
«rile  !  Ia  trageţi'mî  încoa  cîte  o  cinzeacă  de  la  cep». 

Şi  Mihnea  mergea  şi  gusta  din  bute  în  bute,  vinurile 
de  la  Dealul-Mare,  de  la  Drăgăşanî,  de  la  Săcuienî,  de  la 
Greaca,  pelinurile  stifoase  şi  profire,  ţuica  de  prune  şi  de 
drojdii,    rachiurile  de    sacîz  şi  de   anason,    din    Chipru  şi 

din  Anadol.    Cînd  ajunse  spre  fundul  întunecos  al  bolţii, 
întreabă  : 

—  «Dar  colo  'n  fund  ce  e  ? 

—  fia !  sînt  nişte  buţî  goale,  să  trăieşti  Măria  Ta  !  dar 
«iaca  maî  încoace  un  butoiaş  de  vin  de  Drăgăşanî,  tocmai 
tde  când  cu  Laiotă  Basarab.  Ce  maî  vin  !  să  trăieşti  Măria 
«Ta  ;  par'că  beî  miere  şi  ţi  s'aprinde  foc  la  inimă». 

—  Ado'n  coace  ;  pune  pîlnia  mare  şi  toarnă  cu  vedriţa, 
«ca  să  bem  norocul  luî  Laiotă  ş'al  neamului  său  de  Ba- 
«sarabî!»  şi  asvîrlind  pe  gît  un  pahar  de  vin  chihlibariu, 
rînji  ca  cînele  cînd  vede  că  i  se  găteşte  prada. 

Logofătul  Stoica  nu  apucase  încă  să  toarne  pe  chârtie 
ieroglificele  sale  pisanii,  cînd  copilul  Dragomir,  spăimîntat 
de  cele  ce  auzise  din  fundul  buţiî,  alergă  la  casa  tătîne- 
său  şi  destăinui  planurile  tiranului.  Pînă  'nserat  Pîrvu  îşî 
rădicase  casa  ca  să  pribegească  şi  doî  lipcani  de  olac  se 
trimiseră  cu  această  veste  banului  şi  vătafului  Neagu.  Tot 
neamul  Basarabilor,  pînă  să  nu  prinză  Domnul  de  veste, 
trecuse  Dunărea  şi  ducea  jăluirile  sale  la  Poarta  Sultanului. 

Mihnea,  văzînd  că  acei  boieri  au  întîmpinat  răsbunarea 
sa,  îşî  înmuie  turbarea  în  fel  de  fe)  de  cruzimi;  porunci 
să  se  prade,  să  se  arză  şi  să  se  sfărîme  pînă  la  pămînt 
toate  casele  şi  toate  bisericile  lor,  pe  unde  se  vor  fi  aflînd, 
în  Curtea  de  Argeş,  în  Tîrgovişte,  în  Craiova,  în  Brînco- 
venî;  pe  slujitorii  şi  pe  preoţii  lor  îi  căzni  şi  la  urmă,  In- 
chizîndu'î  pe  toţi  în  mănăstirea  Bistriţii  ce  era  clădită 
chiar  de  banul  Barbu  Basarab,  îi  dete  foc  de  arseră  toţi  în- 
tr'însa. 

De  atunci  înainte  tiranul,  lepădînd  ori-ce  văl  de  făţărie, 
începu  a  face  răutăţile  pe  faţă.  Pe  boieri  îi  omora;  avu- 
ţiile le  lua;  soţiile  şi  fiicele  le  necinstea;  dăjdiî  multe  pu- 
nea asupra  ţării.  Pe  mitropolitul  Maxim  ce  sta  împotrivă 
la  nelegiuirile  sale,  necutezînd  a'l  ucide,  îl  depărta,  dîn- 
du'i  solie  la  curtea  lui  Vladislav,  Craiul  Ungariei  '). 


Constantin  Căpitanul,  Chronicarul  anonim. 

In  urma  plecării  mitropolitului,  el  silui  o  nepoată  a  luî, 
şi  fratele  aceştia,  un  sîrb  anume  Dumitru  lacşăg,  îşî  scăpă 
zilele  fugind  în  Ardeal,  unde  aşteptă  ceasul  răzbunării.  ^) 

Se  vede  dar  că  Mihnea  urma  vieaţa  sa  de  desfrînare 
atît  cu  jupaniţele  boierilor  curteni,  cît  şi  cu  femeile  după 
afară,  şi  toate  aceste  se  petreceau  sub  ochii  Doamnei  Sma- 
rande,  care,  stăruind  toată  ziua  la  furcă  şi  la  război,  la 
cămară  şi  la  jicnită,  păzind  praznicele  şi  posturile,  spo- 
vedindu-se  şi  făcînd  mereii  la  mătănii,  trecea  toate  cu  ve- 
derea şi  trăia  o  vieaţă  de  găzdoaie  harnică  şi  de  bună 
creştină. 

In  anii  domniei  luî  Mihnea-Vodă  se  căsători  şi  fiul  său 
Mircea  şi  luă  de  soţie  pe  fata  luî  Rareş  Vodă  de  la  Mol- 
dova, anume  Domniţa  Chiajna. 

Ast-fel  trăia  la  culmea  puteriî  şi  a  măririi,  familia  ră- 
posatului Dracea  armaşul  şi  nu  prevedea  groapa  ce  sta 
căscată  dinainte'î;  ast-fel  şi  lupul,  cu  puiî  săî  pustiează 
codriî  fără  d'a  bănui  laţul  ce'î  va  înstruna  într'o  zi  pe  toţi. 


III. 

COTMEANA. 


«Fuga  e  i'uşinoasă,. 
tDar  e  sănătoasă.. .« 


Un  an  şi  jumătate  trecuse  de  cînd  Mihnea  ţinea  cîrma 
ţăriî  şi  boierii  pribegi,  —  Basarabii  şi  alţii  cîţî  putuse  să 
scape  din  mînile  tiranului,  —  după  multe  şi  anevoioase 
rugăminte,  dobîndise  însfîrşit  ajutor  de  la  împărăţia  tur- 
cească. Sultanul  Baiazit  dase  poruncă  paşii  de  la  Dunăre 
ca  să  intre  cu  oştire  în  Ţara  Romînească  şi  să  aşeze  în 
scaunul  Domniei  pe  Vlad  cel  tînăr  sau  Vlăduţă,  fratele 
răposatului  Radu- Vodă. 

Deci,  în  toamna  anului  1509,  trei  pîlcurî  de  oaste  tur- 
cească sta  gata  să  treacă    Dunărea,    din    care    unul,    sub 

1)  Engel. 

poruncile  lui  Neagoe  Basarab,  răsbi  maî  înainte  de  cele- 
lalte în  Oltenia  şi  acolo  se  adaose  cu  Pandurii  şi  cu  vî- 
nătoriî  ce  veneau  cu  bucurie  să  se  închine  la  vechia  lor 
căpetenie. 

Toate  acestea  se  auzise,  dar  nu  lămurite,  la  curtea  îuî 
Mihnea  şi  Domnul  socoti  de  folos  a  trămite  în  cercetare 
peste  Olt  pe  fiul  său  Mircea,  cu  vre-o  cîţî-va  Aprozi  cre- 
dincioşi, dîndu'i  şi  pe  logofătul  Stoica  ca  să'l  însoţească. 

Mircea,  temîndu-se  a  merge  d'a  dreptul  în  Rîmnicul 
Vîlcei  şi  ne  voind  a  trage  nici  chiar '  tiptil  la  gazdă  în 
oraş,  maî  'nainte  de  a  fi  aflat  ce  se  petrece  pe  acolo,  se 
opri  la  mica  mănăstire  Cotmeana,  puţin  maî  în  jos  de  fru- 
moasa vale  a  Luminilor,  pe  Topolog.  Sfinţise  soarele  din 
dosul  piscurilor  Cozii,  cînd  el  poposi  în  pacînica  vălcea 
unde  stă  pitită  mănăstirea,  ca  un  cuib  între  munţi.  La 
poartă  er?  un  turn  ce  acum  s'a  dărîmat;  ograda^  încinsă 
cu  ziduri,  înfăţişa  pe  dinăuntru  patru  şiruri  de  chilioare 
cu  tinde  lungi  şi  arcuite;  în  mijloc  se  afla  o  bisericuţă.  ^) 

Aprozii  aşezară  vr'o  două  trei  corturi  în  curte;  iar  fe- 
ciorul de  Domn  şi  credinciosul  Stoica,  după  o  cină  de 
sehastru  mai  mult  decît  cumpătată,  merseră  să  se  odihnească 
în  chilia  stariţului  ce  slujea  de  arhontărie. 

—  «Părinte,  cînd  va  toca  de  noapte,  să  treacă  cu  toaca 
«pe  la  uşa  noastră,  ca  să  mergem  şi  noi  la  biserică;»  — 
zise  Mircea  călugărului  ce'i  însoţise  cu  felinarul  de  la  tra- 
pezerie  pînă  la  sălaşul  lor. 

Călugărul  se  gătea  să  se  ducă  :  —  «Blagosloveşte,  pă- 
rinte» —  îi  spuseră  călătorii.  —  «Domnul  să  vă  blagoslo- 
vească, feţii  mei !»  —şi  trăgînd  uşa  chilii,  o  închise  cu  clanţa. 

Abia  apucase  însă  să'i  fure  somnul,  cînd  d'o  dată  o 
sumedenie  de  călugări  cu  rasele  ne'ncinse,  cu  pletele  şi 
bărbile  sbîrlite,  deteră  năvală  în  chilie  şi'i  deşteptară  cu 
aceste  vorbe  spuse  pe  sărite : 


*)  Această  mănăstire,  ce  ţine  de  Cozia,  a  fost  zidita  de  Mircea  cel 
bătrîn  şi  dreagă  de  Alexandru  Ipsilant. 

—  «Fugi,  Măria  Ta,  scapă'ţî  zilele...  Ne-au  călcat  hoţii!... 
«sunt  la  poartă  o  mie  şi  maî  bine  de  haraminî  levinţi,  cu 
«săneţele  gata  de  foc  şi  cu  paloşele  goale...  Zic  că  sunt 
«aî  luî  Neagoe  Basarab  şi  cer  să  te  dăm  pe  Măria  Ta... 
«Fă-ţî  pomană  cu  noî;  fă  ce'î  face  şi  eşî  de  aici,  că  e 
«vaî  şi  jale  de  Măria  Ta  şi  de  biată  monăstire  !  > 

Aceste  cuvinte  spuse  pe  nerăsuflate  şi  de  maî  mulţi 
d'odată,  făceau  o  larmă  care  speria  şi  ameţi  pe  ticniţii  şi 
somnoroşii  călători. 

—  «Ce  ziceţi?  cum?  ce  e?»  — întrebau  eî  uluiţi. 

Dar  pricina  era  netedă ;  Neagoe  aflind  în  Rîmnic  că 
Mircea,  fiul  luî  Vodă,  ar  fi  mas  de  conac  noaptea  pe  as- 
cuns la  schit  la  Cotmeana,  se  răpezise  cu  vînătoriî  săi  şi 
năpădise  pe  la  mezul  nopţii,  cerînd  să'î  deschidă  porţile; 
călugării  s'au  temut  să  nu  le  facă  vre-o  stricăciune  de  va 
găsi  pe  vrăjmaş  în  zidurile  lor;  de  aceia,  plini  de  spaimă, 
îndemnau  pe  Mircea  să  fugă. 

—  «Dar  pe  unde?  —  întreba  acesta,  —  de  vreme  ce 
ziceţi  că  lotrii  stau  la  poartă». 

—  «Iată,  p'această  fereastră»  —  îi  respunseră,  arătîndu-î 
o  crăpătură  îngustă  ce  da  în  partea  pădurei. 

—  «Fuga  e  ruşinoasă  !...» — cugetă  prinţul,  zăticnindu-se 
la  ideia  de  a  fugi  fără  de  împotrivire. 

—  «Dar  e  sănătoasă!»  —  adaose  înţeleptul  Stoica. 

în  minutul  acesta,  strigătul:  «Foc!  dăm  foc  la  mănăs- 
tire!...» repetat  de  maî  multe  sute  de  glasuri,  făcu  pe  că- 
lugări să'şi  piardă  cu  totul  minţile;  eî  împinseră  pe  bietul 
Mircea  desculţ,  fără  căciulă,  numai  în  cămaşă  şi  cu  brîul 
tîrîind  ^)  pînă  la  fereastră  şi'l  îmbrînciră  jos.  Stoica  sări 
după  dînsul. 

Ş'amîndouî,  în  întunerecul  nopţii,  o  luară  d'a  fuga  prin 
păduri. 

Călugării,  mîntuiţi  de  primejdioşii  lor  oaspeţi,  deschiseră 
porţile  Pandurilor   învierşunaţi.  în  furia  intrării,  unii  dim^s 


')  Cronica  anonimă  în  Magaz.  istor.  p<>ntru  Dacia,  tom.  IV. 

tr'aceştia  apucase  pe  nevinovaţii  călugări  de  barbă,  dar 
Neagoe  se  răpezi  încruntat  cu  paloşul  la  dînşiî :  —  <Să 
nu  stricaţi  pe  nimeni  !>>  — strigă  el,  în  gura  mare  şi  curtea 
se  umplu  de  oaste. 

Aprozii  luî  Mircea,  văzîndu-se  împresuraţi  d'atîta  gloată, 
unii  se  predară  de  bună  voie,  alţii  căzură  sub  numeroa- 
sele loviri  ale  duşmanului. 

Neagu  puse  să  cerceteze  prin  chilii,  prin  pivniţe,  şi  ne- 
atiînd  pe  nimeni,  crezu  c'a  fost  amăgit.  Vînătoriî  luî  aprin- 
seră focuri  în  curtea  mănăstirii  şi  p'afară,  şi  după  vecinicul 
obicei  de  popas  al  Romînilor,  puseră  căldarea  de  fertură  în 
crăcan  şi  'ncepură  să  povestească  basme  şi  zicătorî  glumeţe. 

Cînd  tocă  de  otîrnie  la  schit,  Neagoe  intră  în  biserică, 
se  închină  cu  smerenia  unui  Făt  de  Domn  cuvios  şi,  la 
eşire,  vărsă  în  mîna  stariţuluî  un  pumn  de  bani  de  aur, 
ca  să-î  fie  spre  pomenire:  —  «Să  'ţi  dea  Domnul  slavă  şi 
mărire!»  —  zise  călugărul  cu  faţa  luminată  de  o  cucernică 
lăcomie,  şi  cei-l'alţî  şoptiră:   «Amin!» 

Dinzi  de  dimineaţă  Basarabul  îşi  rădică  tabăra  şi  se  în- 
toarse în  Rîmnic. 

Pe  cînd  la  Cotmeana  se  petreceau  acestea,  Mircea  şi 
Stoica  urmau  prin  păduri  calea  lor  cea  rătăcită  ;  plini  de 
groază  şi  temîndu-se  încă  să  'î  fi  urmărit,  ei  fugeau  în- 
nainte  speriindu-se  de  orî-ce  sgomot,  de  ori-ce  şoaptă,  de 
frunzele  ce  fîşiau  pe  cracă,  de  vîntul  dimineţii  ce  mătura 
uscăturile,  de  broasca  ce  sălta  în  mlaştină,  de  vătuiul  ce 
sbughia  din  iearbă.  La  fieşce  sunet  ei  se  ascundeau  în 
tufe  ş'apoi  frigul  umed  al  nopţii  de  toamnă  îi  făcea  să 
pornească  de  isnoavă,  desculţi  şi  despuiaţi.  Multă  vreme 
ei  rătăciră  pe  poteci  şi  pe  cărări  perdute  pînă  ce  deteră 
într'un  drum  mare. 

Atunci,  de  mai  multe  ori  se  întîlniră  cu  cete  de  ostaşi 
ce  mergeau  şuerînd  din  frunză  către  Olt ;  dar  frica  îi  făcea 
să  se  pitească  între  bolovanii  drumului  şi  să'şî  oprească 
suflarea  pînă  'i  vedeau  depărtaţi. 

Ast-fel  petrecură  toată  noaptea,  însă  mîna  dumnezeească 

îl  puse  pe  calea  dorită;  cînd  se  revărsa  de  zori,  drumeţii 
pricepură  că  sînt  aproape  de  Curtea  de  Argeş. 

Se  răsipise  pîcla  dimineţii  şi  soarele  se  înălţase  vesel 
ca  d'un  stat  de  om  pe  cer,  cînd  ticăiţii  călători  ajunseră 
în  cetate,  doborîţî  cu  totul  de  osteneală  şi  de  feluritele 
încercări  ale  acestei  groaznice  nopţi. 

Sosirea  lor  şi  vestea  ce  aduceau  pricinuiră  o  nouă  jale 
în  palatul  domnesc.  De  cu  noapte  începuse  de  prin  toate 
părţile  să  vină  ştiri  cum  că  Turcii  ar  fi  trecut  Dunărea 
la  Giurgiu,  şi  la  urmă,  că  Basarabii  ar  fi  intrat  cu  oaste 
şi  cu  domn  nou  de  la  împărăţie  în  Bucureşti ;  în  sfîrşit 
că  un  nor  de  Turci  înainta  cu  mers  grabnic  ca  lăcustele 
spre  curţile  Domneşti. 

Auzind  toate  acestea,  Mihnea  trimise  să  adune  în  grab 
boierii  la  sfat;  dar  pe  unde  se  duceau  Aprozii  să 'i  cheme 
veneaîi  îndărăt  cu  răspuns,  care  că  pribegise  peste  noapte, 
care  că  de  cu  seară  plecase  să  întîmpine  pe  Turci  la  Bu- 
cureşti. Trimise  atunci  să  strîngă  în  curtea  palatului  pu- 
ţina oştire  ce  se  afla  şezătoare  la  Argeş ;  dar  toată  se 
risipise  sau  apucase  să  treacă  peste  Olt  la  Neagu  Basarab. 

Copiii  din  casă  se  răspîndise  fie-care  pe  la  părinţii  săi, 
ast-fel  încît  Mihnea  se  văzu  de  odată  năpustit  de  toată 
curtea  şi  de  toată  oştirea  sa,  singur  cu  ai  săi  şi  cu  cîte-va 
bătrîne  slugi  părinteşti. 

Atunci  sîngele  se  aprinse  într'însul  şi  turbarea  îi  co- 
prinse  sufletul,  în  minutul  acela  cînd  ori  care  altul  s'ar  fi 
desnădăjduit.  In  zadar  se  oţerea  împotriva  răstriştii  şi  căta 
în  capul  său  înfierbîntat  un  mijloc  de  împotrivire.  Toate 
erau  mute  la  al  săîi  glas,  toate  în  preajmă  'i  stau  mărmu- 
rite  şi  reci  ca  ghiaţa  ;  nici  o  fiinţă  nu  se  aprindea  la  focul 
ce  ardea  într'însul.  In  zadar  umbla  cu  pas  repede  prin 
odăi,  ştergîndu-şi  sudoarea  de  pe  frunte  şi  isbea  cu  pumnul 
în  păreţi  răcnind  : —  «Nu;  nu  se  poate  să  cază  într'astfel 
Mihnea!  «Săriţi  la  mine,  copii!»  Dar  nimeni  nu  venea,  şi 
numai  bolţile  răspundeau  cu  urlet  la  lăguşita  sa  chemare. 

Mircea  şi    Stoica    încă    nu   eşise  din    a    lor    amorţeală; 

spaima  şi  obosirea  sleise  cu  totul  sîngele  într'înşiî.  Eî  şe- 
deau încremeniţi  pe  laviţe,  cu  capetele  pe  mînă,  cu  ochii 
turburi  şi  holbaţi  :  semănau  a  ti  pierdut  orî  ce  simţire. 

Domniţa  Chiajna,  care  peste  vre-o  cîţî-va  ani  avea  să 
fie  eroina  de  la  Şerbăneştî,  sta  lîngă  dînşiî  cercînd  a  'î 
îmbărbăta,  şi  'î  suduia  cu  aspre  cuvinte,  arătîndu-le  că 
datoria  lor  este  să  alerge  prin  cetate,  să  adune  de  pe  unde 
vor  putea  luptători  şi  să  vînză  cu  al  lor  sînge,  cinstea 
tronului  şi  a  neamului  lor. 

Zadarnice  poveţe  !  cînd  erau  părăsiţi  de  toată  boierimea, 
de  toată  oastea  şi  de  tot  norodul,  unde  erau  eî  să  maî 
găsească  apărători  ? 

în  împrejurări  ca  acestea  Romînul  e  maî  înţelept ;  el 
nu'şî  primejduieşte  zilele  pană  cînd  nu  vede  cîtuşî  de  pu- 
ţină nădejde  de  isbîndă  ;  atunci,  maî  bine  se  trage  înapoî, 
ca  la  urmă  să  poată  sări  maî  departe. 

Aşa  dar,  potolindu-se  şi  văzînd  în  sfîrşit  că  nu  e  prin 
putinţă  a  sta  cu  armele  în  potriva  cotropitorilor,  Mihnea 
porunci  să  se  gătească  de  plecare.  Atuncî  aî  fi  văzut  pe 
toţi,  slugî  şi  stăpînî,  cu  feţele  pălite,  cu  ochiî  sticliţî,  aler- 
gînd  prin  odăi,  ridicînd  avuţiile  domneştî  în  lăzi  şi  în 
boccele  ca  să  le  încarce,  îmbrîncindu-se,  împedecîndu-se 
şi  maî  răii,  într'acea  pripă  desnădăjduită. 

Cînd  se  sfîrşiră  pregătirile,  doamna  Smaranda  şi  dom- 
niţa Chiajna  se  urcară  jalnice  în  rădvan,  una  umilită  ca 
un  voinic  ce  s'ar  vedea  silit  să  fugă  dinaintea  vrăjmaşul uî, 
fără  d'a  se  lupta;  cea-1-altă  oftînd  după  casa  eî  aşa  fru- 
mos dereticată,  după  cămara'î  plină  cu  merinde,  după 
trîmbele  de  borangic  neţesute  şi  după  bogatele  cusături 
rămase  pe  gherghefurî. 

Mihnea,  tînărul  Mircea,  Stoica  şi  cîţî-va  credincioşi  slu- 
jitori umblau  călărî  pe  delaturile  rădvanuluî,  triştî  şi  ofiliţi 
ca  osîndiţii  ce  au  apucat  calea  ocniî.  In  urmă-le  venea  un 
chervan  mare  mocănesc  plin  pană  în  coviltir  de  sipeturi, 
care  ducea  pe  drumul  băjeneriei  bogăţiile  lui  Mihnea-Vodă. 

Eî  apucară  spre  munţi  şi  trecură  graniţa  în  Ardeal. 

IV. 

S  I  B  I  I  U.  ^ 

«Să  ştie  tot  omul  că 
«am  omorît  pe  Mihnea- 
cVodă!» 

Cît  ajunse  în  Ardeal,  —  într'acea  ţară  unde  atîtea  nea- 
muri răsboinice,  Unguri,  Saşi,  Romînî  şi  Secui,  stau  în- 
ghesuite şi  în  veci  gata  pe  vrajbă,  —  gîndul  cel  d'întăî  al 
Domnului  mazilit  fu  să  strîngă  o  adunătura  de  oameni  cu 
simbrii,  în  capul  cărora  să  meargă  să'şî  ia  Domnia  înapoi. 

Planul  său  nu  isbuti ;  oştirile  luî  Vlăduţ  îî  răsipiră  sim- 
briaşiî,  şi  el  atunci  se  duse  să  se  aşeze  cu  toată  familia, 
în  Sibiiu  ;  dar  inima  luî  încă  nu  era  înfrîntă  şi  capul  luî 
se  muncea  mereu  cu  ideea  d'a  redobîndi  tronul.  De  aceea 
trimise  pe  Stoica,  cu  bogate  daruri,  în  Vişegrad,  la  Cra- 
iul Vladislav  al  Ungariei,  ca  să'î  arate  plîngerile  sale  îm- 
potriva boierilor  ţării  şi  să'î  ceară  tot  d'odată  ajutor  şi 
ocrotire. 

Vladislav,  linguşit  d'a  vedea  atîta  supunere  din  partea 
unui  Domn  romîn,  îî  răspunse  printr'o  carte  măgulitoare, 
în  care  îl  numea  «bunul  său  frate»  şi'î  făgăduia  că  '1  va 
sprijini  cu  oaste  în  primăvara  viitoare,  îndatorîndu'l  însă 
să  primească  legea  catolică  şi  să'î  închine  ţara  Romînească 
unind'o  prin  lege  şi  tractaturi  de  supunere  cu  crăia  Un- 
gariei. Zîmbitoarea  nădejde  a  puterii  făcu  pe  Mihnea  să 
primească  toate  aceste  învoelî  umilitoare.  Lege,  familie? 
avuţiei  ce  n'ar  fi  jertfit  el  oare  acum  pentru  o  sîngeroasă 
răsbunare  ? 

A.h  !  ce  sălbatică  veselie  îî  umplea  sufletul,  cînd,  prin- 
tre visele  viitoarei  sale  măriri,  zărea  capetele  Basarabilor 
înşirate  în  ţepe  la  porţile'î  domneşti ! 

Vremea  d'acum  însă  cerea  ca  s'ascundă  asprele  aplecări 
ale  inimei  sale  şi  să  stea  cu  zîmbetul  mulţumirii  în  veci 
gata  pe  buze,  pentru  orî-ce  semn  de  compătimire  sau  de 
cinste,  pentru  ori  ce  făgăduinţă  de  ajutor. 

Craiul  Vladislav  scrise  tot  de  odată  orăşenilor  din  Si- 
biiu  poruncindu-le  ca  pe  «Mihnea-Voevod,  pe  aî  săî,  şi 
«toată  casa  şi  neamul  lor,  nebîntuiţî,  siguri  şi  fără  împe- 
cdicare,  să'i  ţină  acolo  în  mijlocul  lor,  şi  în  cinste  să  'î 
«aibă;  peste  acestea  pe  toţi  să'î  apere  şi  să'î  ajute  şi  să 
<  fie  datori  în  tot  timpul  a  le  prinde  parte,  nici  să  cuteze 
«altmintrelea  a  lucra.»  ^) 

Această  crăiască  carte  fusese  citită  în  mijlocul  pieţei 
mari  de  către  magistrul  oraşului  şi  toţi  «înţelepţii,  luătorî 
de  seamă  şi  credincioşi  aî  craiului  iubiţi»  Sibienî,  se  făgă- 
duise să  împlinească  cu  credinţă,  luare  de  seamă  şi  înţe- 
lepciune poruncile  iubitului  lor  Crai. 

De  atunci  înainte  Mihnea,  pus  sub  credinţa  de  obşte  şi 
botezat  în  legea  catolică  cu  mare  pompă,  dinaintea  Sibi- 
enilor  papistaşî,  fu  privit  ca  cea  maî  însemnată  persoană 
din  cetate.  Norodul  îl  cinstea,  îl  iubea  şi  se  închina  la 
dînsul ;  adevăr  e  că  nimeni  nu  putea  fi  maî  milostiv  decît 
Domnul  romîn.  în  toate  zilele,  magistrul  oraşuluî,  loan 
Agota  şi  judeţiî  şi  juraţiî  veneau  să  cerceteze  de  trebu- 
inţele Prinţului.  în  casa  luî,  comitele  de  Temişoara,  loja 
de  Şom,  trămis  acum  în  părţile  Bîrseî,  nobilul  loan  Hor- 
vat  de  Vingart  şi  toţî  grofii  şi  nemeşiî  din  Sibiiu  şi  de 
prin  prejur  alcătuiau  o  curte  care  se  bucura  de  belşugul 
şi  de  traiul  domnesc  al  Voevoduluî  mazil.  La  mese  şi  seara 
in  adunărî,  Mihnea  le  povestea  jafurile  şi  prădările  boie- 
rilor, duşmanii  luî  şi  lesne-crezătoriî  săî  ascultători  se  mi- 
rau, in  simplitatea  lor  săsească,  ce  oarbă  ţară  e  aceea  ce 
se  dă  în  mîna  unor  astfel  de  tîlharî  şi  leapădă  un  Domn, 
care,  străin  şi  pribeag,  în  cîte-va  lunî  numai,  umpluse  Si- 
biiul  de  bunătăţile  sale. 

Un  biet  poet  latin,  loan  Salius,  ce  se  bucura  şi  el  de 
cinstea  de  a  fi  printre  numeroşii  oaspeţi  ai  Prinţului,  în- 
cepuse a  pune  pe  versuri  laudele  sale,  arătînd  vechea 
slavă  «a  neamului  său  domnesc,  întinsa  lui  stăpînire,  dreap- 


1)  Şincai. 

«ta  'î  Străşnicie  împotriva  prădătorilor  ş'a  furilor,  rîvna 
«luî  d'a  uni  creştinătatea  supt  o  singură  cruce,  dorinţa  'i 
«d'a  scăpa  Bizanţul  de  păgînî,  urîcioasa  viclenie  ce'î  ră- 
«pise  tronul,  tocmai  cînd  era  în  mijlocul  tăriei  ş'a  grăme- 
«zilor  de  aur»  ^).  Insă  atunci  cînd  era  poetul  să'şî  por- 
nească Pegazul  pe  căile  zîmbitoare  şi  înflorate  ale  viitorului, 
cînd  era  să  cînte  glorioasa  redobîndire  a  tronului  ce  se 
apropia  şi  să'şî  iea  plata  cuvenită  inspiratelor  sale  stră- 
danii, o  împrejurare  cruntă  curmă  de  odată  strălucitoarele 
nădejdi  ale  Domnului  şi  ale  linguşitorilor  săî. 

Şederea  luî  Mihnea  în  Sibiiu  strînsese  acolo  maî  mulţi 
oameni  ce  purtau  cu  dînşiî  cîte  o  veche  răzbunare  şi  cari, 
plini  de  jalnica  aducere  aminte  a  trecutului,  urmăreaîi  ca 
pieaza  rea,  pe  îmblînzitul  tiran. 

Nemilostiva  ursită  sau  pronia  răsplătitoare  făcuse  ca  aceşti 
oameni  să  se  întîlnească,  să'şî  destăinuiască  unul  altuia 
aceiaşi  ură  şi  împreună  să  chibzuiască  a  lor  răzbunare. 

în  casa  lui  Danciu  Ţepeluş  stau  adunaţi  într'o  seară 
trei  oameni.  Unul  de  vîrstă  mezie,  purtînd  îmbrăcăminte 
ungureşti,  are  un  obraz  pe  care  se  citeşte  o  prostatică 
rîvnire  la  mărimi ;  acesta  e  stăpînul  casei,  fecior  de  Domn 
şi  neîmpăcat  duşman  al  luî  Mihnea,  carele  se  suise  pe 
tronul  hotărît  luî  de  Vladislav  şi  acum  încă  îi  răpise  spri- 
jinul ocrotitorului  său.  Al  doilea  e  un  boier  bătrîn  de 
ţara  Romînească,  cu  barba  albă  şi  cu  fruntea  înorată  de 
o  veche  mîhnire  ;  acela  e  Radul,  spătarul  din  Albeşti,  a 
cărui  fiică  Ilinca  fusese  jertfită  cu  atîta  cruzime  de  către 
fostul  Domn,  chiar  în  noaptea  ei  de  cununie. 

în  sfirşit  un  tînăr  purtînd  zeghia  sîrbească  ţine  mîna 
pe  hangerul  de  la  brîu,  pare  c'ar  fi  gata  să  spele  în  sîn- 
gele  tiranului  necinstea  unei  surori  siluită  de  dînsul  ;  îl 
cheamă  Dumitru  lacşăg  şi  e  nepotul  mitropolitului  Maxim. 


1)  Vezi  Epitaful  latin  al  luî  Mihnea,  in  Engel 

El  se  par  a  fi  după  o  lungă  sfătuire  ;  iar  bătrînul  boier, 
întinzînd  cu  încetul  mîna  într'un  vas  de  aur  ce  sta  pe 
masă,  scoase  dintr'însul  o  hîrtie  îndoită  şi  citi  cuvîntul; 
«Hangerul  î- 

lacşăg  săltă  de  bucurie,  strigînd ;  —  <  E  al  meu  !  —  Cei- 
lalţi doî  răspunseră  :  —  «Dumnezeu  să  te  ajute!» 

Radu  posomorit  aruncă  în  foc  o  altă  fîşie  pe  care  scria 
«Ştreangul)  şi  Danciul  rupse  cu  necaz,  una  care  zicea: 
«Otrava»  ! 

Fără  de  a  mai  spune  o  vorbă,  ei  se  despărţiră. 

A  doua  zi  era  12  Martie  1510  şi  praznic  mare  al  sfîntuluî 
Papă  Grigore.  Toată  obştea  cuvioasă,  muieri  şi  bărbaţi, 
asculta  cîntările  latineşti  ale  baratului  şi  răsunetul  măreţ 
al  organului.  Pe  piaţa  mare,  dinaintea  bisericeî  nu  e  ni- 
meni ;  d'o  parte  se  vede  numai  un  zid  boltit ;  de  cealaltă 
un  tufiş  de  pomi  îndesaţi. 

Acuma  slujba  s'a  sfîrşit ;  creştinii  îmbrăcaţi  ca  de  săr- 
bătoare, ies  din  toate  părţile,  făcîndu-şî  cu  aiasmă  semnul 
crucii  pe  frunte  şi  se  răspîndesc  pe  la  casele  lor.  Maî  în 
urmă  de  toţi  şi  umblînd  cu  pas  greu,  se  coboară  pe  treptele 
de  piatră  ale  catedralei,  Mihnea-Vodă  însoţit  de  nedeslipitul 
său  Stoica  şi  de  loan  Horvat  de  Vingart  ^) ;  contoşul  Dom- 
nului, sur  şi  lung,  cu  ceaprazurî  de  fir,  e  deschis  la  piept 
şi  lasă  să  se  vadă  o  scumpă  blană  de  samur,  la  fel  cu 
căciula  de  pe  cap.  Nimeni  dintr'înşiî  nu  poartă  arme  într'o 
zi  mare  ca  aceia. 

—  «Frumoasă  şi  măreaţă  slujbă»  !  —  zise  Domnul  către 
Horvat. 

—  «în  curind  se  vor  bucura  de  dînsa  şi  pămînteniî  Mă- 
*rieî  Tale,  cînd  cuvioasa-ţî  rîvnă  îî  va  adăpa  la  izvorul 
«adevăratei  credinţe». 

—  «Aşa  e  negreşit.  Ştiu  bine  că  voi  întîmpina  oareşi- 
«care  anevoinţe,  piedici  şi  zavistii ;  dar  lăsaţi-vă  pe  mine» ; 
—  zise  el  zîmbind  în  silă  —  «voi  purta  crucea  în  mînă  dt 


I)  Nicolae  OlahuL 

«fier.  In  zadar  vor  încerca  boierii  şi  maî   ales  blestemaţii 
«de  Basarabeştî»... 

Atunci,  sărind  ca  un  trăznet  din  tufiş,  un  om  se  repezi 
la  el  cu  hangerul  în  mînă  şi  în  iuţeala  isbireî  îl  pironi  cu 
fierul  drept  în  pietrele  bolţii  de  pe  piaţă.  Abia  avu  vreme 
Mihnea  să-i  zică  cu  o  mirare  plină  de  dispreţ :  —  «Tu  cine 
eşti»  ?  şi  pierzînd  ori-ce  simţire,  căzu  mort  pe  brîncî.  Han- 
gerul isbindu-se  de  lespezi,  îî  pătrunse  coastele  şi  eşi  sîn- 
gerat  prin  spate. 

.  Tovarăşii  luî  Mihnea  rămaseră  încremeniţi  de  spaimă  şi 
ucigaşul  se  făcu  nevăzut ;  dar  peste  cîteva  minute  un  om 
striga  în  gura  mare  din  clopotniţa  bisericeî :  «Să  ştie  tot 
«omul  că  am  omorît  pe  Mihnea- Vodă  ^)».  Acela  era  lacşăg. 

La  acea  semeaţă  şi  groaznică  strigare  ce  se  răspîndise 
ca  o  furtună  prin  tot  oraşul,  norodul  întreg  se  turbură  ; 
începură  a  trage  clopotile  şi  cetăţenii  prin  case,  îmbrăcau 
zeaoa  de  sîrmă  şi  coiful  de  fier  şi  se  înarmau  ca  la  o  mare 
primejdie.  Adunaţi  toţi  davalma  şi  cu  sgomot  pe  piaţa 
marC;  eî  priveau  cu  jale  la  strălucitul  răposat,  cînd  stri- 
gările turbate  ale  luî  lacşăg  şi  vaietele  familiei  domneşti 
ce  sosise  în  grab  pe  locul  de  omor,  întărîtară  mînia  no- 
rodului. Un  cetăţean  maî  aprins  şi  maî  îndrăzneţ  dibui  pe 
ucigaş  în  turnul  cel  înalt  şi  cu  o  împuşcătură  îl  lovi  drept 
în  cap  ^).  Trupul  luî  lacşăg  căzu  sfărîmat  pe  pietre. 

Acesta  fu  semnul  izbucnirii:  —  «Săriţi  pe  ucigaşi»!... 
sbierau  din  toate  părţile. 

—  «Danciu  şi  Albescu  au  fost  înţeleşi  cu  tîlharul  acesta» 
—  strigă  Stoica  de  pe  treptele  bisericii,  presupuind  acum 
tainica  lor  înfrăţire. 

—  «Pe  dînşiî  copii !...  Eî  au  ucis  pe  bunul  Domn !  pe  «mi- 
«lostivul  Mihnea!...  pe  tatăl  sărmanilor!  !...  pe  fala  Sibiu- 
lui! !...Pe  dînşiî,  copii!  daţi,  daţi  năvală» !...  Aceste  strigăte, 
repeţite  de  mii  de  glasuri,  porniră  gloata  cu  volbură  după 
piaţă  şi  toţi  se  repeziră  la  lăcaşele  bănuiţilor  omorîtori. 


1)  Constantin  Căpitanul. 

2)  Constantin  Căpitanul. 

Acolo  se  petrecură  groaznice  măcelării  ^) ;  pe  toţi  din 
casă.  stăpînî  şi  slugi,  îî  sfîşia  norodul  înverşunat,  şi  tru- 
purile lor  trunchiate  şi  tîrîte  prin  ţărîna  uliţiî,  le  asvîrli, 
ca  stîrvurî,  afară  din  cetate.  Astfel  uneori  soarta  îneacă 
în  acelaşi  potop  pe  vinovat  şi  pe  răzbunători ! 

Abia  noaptea  aduse  ceva  linişte  în  cras,  dar  cetăţenii 
rămaseră  armaţi  ca  să  ducă  a  doua  zi  cu  cinste  trupul  luî 
Mihnea-Vodă  pînă  la  cel  din  urmă  al  său  sălaş,  în  biserica 
Sfintei  Cruci  de  la  Dominecanî  -), 

Sibiiul  amăgit  plînse  multă  vreme  pe  crudul  tiran  căruia 
dincolo  de  Carpaţî  îî  zicea  «Mihnea  cel  rău».  Judecătorii 
curţii  crăieştî  făcură  cercetare  asupra  acestor  nenorocite 
împrejurări  şi  familia  Domnului  rămase  cinstită  şi  apărată 
în  Sibiu,  pînă  cînd  soarta  armelor,  iarăşi  protivnică,  o  sili 
să  treacă  la  Ţarigrad. 

Mircea  Ciobanul  a  fost  Domn  al  ţării  mulţi  ani  după 
acestea,  şi  maî  mulţi  Domni  din  neamul  Dracii  armaşului 
din  Măneşti  au  stat,  la  deosebite  vremuri,  pe  tronul  ţărilor 
noastre. 

Bucureşti,  1867. 


O  Şincaî. 

2)  Sigier. 

Al.  OdobescQ.  —  Opere  complete. 


Doamna  Chiajna  ^) 
1560—1568. 


MORMINTUL. 

Clopotele  bisericeî  domneşti  din  tîrguleţul  Bucureştilor 
băteau  cu  glas  jalnic  şi  treptat ;  iar  de  sus,  de  pe  colni- 
cea  dealului  de'mpotrivă  le  răspundea  cu  răsunet  tânguios 
şi  depărtat,  mica  turlă  rotunjită  a  bisericuţei  luî  Bucur. 

Era  pe  la  sfîrşitul  luî  Fevruarie,  anul  1560,  şi  de  cu- 
rînd  se  adusese  în  oraş  trupul  Mirciî  Vodă,  cel  poreclit 
Ciobanul^  care,  la  25  ale  luneî,  murise  pe  drum,  când  se 


1)  Publicată  întăiaş  dată  în  Revista  Carpaţilor  1860,  I.  p.  9,  265, 
şi  II  p.  97,  tipărită  apoi  în  volum  împreună  cu  «Mihnea-Vodă»  (v 
p.23).  O  a  treia  ediţie  a  apărut  în  1886:  <.<Din  ale  lut  Al.  I.  Odobescu 
Mihnea-Vodă  cel  rău.  Doamna  Chiajna,  Libr.  Samitca.  Craiova  1886; 
br.  70  pp.  cu  portretul  autorului  şi  prefaţa  următoare :  «Curînd  se 
vor  împlini  treî-zecî  de  anî  de  cînd  am  dat  mai  întăî  la  tipar  aceste 
două  mici  încercări  de  restituire  a  vechilor  datine  strămoşeşti,  scrise 
într*o  limbă  care  era  încă  întrebuinţată  şi  preţuită  pe  vremea  copi- 
lăriei mele. 

Abia  m'aş  fi  gîndit  să  le  desgrop  azî  eu  însu-mî  din  uitare,  dacă 
m'ar  fi  îndemnat  cu  tot  dinadinsul  la  această  faptă  cîţî-va  tineri  din 
Craiova,  iubitori  de  literatură  romînă,  printre  care  în  primul  rînd 
d-niî  N.  P.  Romanescu,  M.  Săulescu  şi  N.  P.  Guran,  precum  şi  me- 
ritosul  editor  Craiovean  al  Biblioteceî  literare. 

Domnialor  —  şi  nu  eu  —  aii  judecat  aceste  prime  ale  mele  scrieri 
demne  de  a  figura  în  acea  culegere  naţională. 

întorcea  din  Ardeal,  ^)  ori  că  boierii  pribegiţi  acolo  pe 
cari  el  se'ncercase  cu  fâgăduelî  mincinoase  şi  cu  viclene 
jurăminte  a'î  înapoia  în  ţară,  îî  urziseră  cu  otrăvuri  peirea, 
ori  că  Dumnezeul  milostiv  se'ndurase  în  sfîrşit  de  nevoile 
bieţilor  creştini  împilaţi  de  acest  crunt  stăpînitor  şi  hotă- 
rîse  acum  ceasul  asprei  sale  judecăţi. 

De  patru  orî  -)  Mircea  fusese  aşedat  domn  cu  sila  în 
ţară  de  Poarta  turcească,  şi  numai  hulă  şi  ură  îşî  ridi- 
case asupră-şî  prin  năpăstuirile  sale  ;  iar  mai  ales  pe  boieri 
îî  bîntuia  şi'î  muncea  cu  răutate,  ca  doară  să  le  plătească 
cu  amar  şi  cu  chinuri,  omorul  tătâne-său  Mihnea  Voevo- 
dul,  şi  lunga  isgonire  a  neamului  său  şi  pizma  lor  cea 
neîmblîndită.  Drept  răsbunare,  mulţi  dintr'înşiî  căduseră 
sub  sabia  Beşliilor,  mulţi  iar,  fugăriţi  în  Ardeal,  aşteptau 
acolo  să  le  vină  şi  lor  rîndul  pe  roata  schimbătoare  a 
soarteî  romîneştî. 


Totuşi,  dacă  generaţiunea  cititorilor  de  astăzi  ar  găsi  cumva  că 
D-lor  nu  s'au  înşelat  pe  deplin,  atunci  poate  mi-aş  lua  şi  eu  seama 
şi  la  vîrsta  înnaintată  la  care  am  ajuns,  m'aş  cerca  chiar  de  acum 
înainte,  sâ  dau  fiinţă  la  maî  multe  alte  studii  şi  plăsmuiri  de  aceiaşi 
natură,  pe  care  nepăsarea  puţin  îmbietoare  a  publicului  nostru  m'a 
făcut  să  le  las  de  mari  de  ani  în  stare  de  schiţe,  de  note,  de  proiecte, 
de  visărî. 

în  1860  însă,  atunci  cînd  încă  credeam  —  ierte-mi-se  o  zicătoare 
poporană  —  că  tot  ce  poate  sbura  se  şi  poate  mînca,  iată  cu  ce  pre- 
cuvintare  am  dat  sbor  în  lume  modestelor  mele  încercări  tinereşti  : 
(Urmează  prefaţa  reprodusă  în  notă  la  Mihnea-Vodă)  v.  p.  123  (Apoi  :) 
«Mihnea- Vodă  cel  răii  a  fost  publicat  maî  întăi  în  foiţa  ziarului 
Romîuul  din  1857  şi  tras  atunci  în  broşură  osebită.  (N'am  găsit  acea 
broşură.  Nota  Ed.);  Doamna  Chiajna  s'a  tipărit  pentru  prima  oară  în 
Kevista  Carpaţilor  din  1860;  în  acest  din  urmă  an  am  format  din 
ambe  un  mic  volum  tipărit  cu  litere  cirilice,  sub  titlul  general  : 
>^cene  istorice  din  cronicele  romîneştî.  Bune  sau  rele.  Biblioteca    lite- 

irâ  mi  le  retipăreşte  acum  tot  cum  au  fost  de  la  început.  Abia  se 
'.ir  ivi   vre-o  treî.  Datrii  neînsttmnatt-  îndreptări   de   fapte. 

Paris  1886. 

•)  i^unsLiiiiiiii   i^iipitduiil ,  L-ronicariii  anonim  !ji   Eu<iel. 

2)  Engel. 

Se'nţelege  dar  că  cu  moartea  Domnului,  trebuiau  acum  să 
le  renască  nădejdiile  şi  să  se  asmuţă  ale  lor  nalte  rîvnirî. 

însă  Mircea  îşî  dase  obştescul  sfârşit  pe  scaunul  dom- 
niei, în  mijlocul  tăriei  sale  ;  deci  toată  măreaţa  pompă  a 
unei  domneşti  înmormîntări  umplu  tîrgul,  la  a  sa  pristă- 
vire,  de  o  jale  adîncă  şi'ngrijată. 

Noua  curte  domnească  din  Bucureşti,  clădită  printre  săl- 
ciile de  pe  malul  stâng  al  Dîmboviţei  şi  'nconj urată  de 
ţepene  ziduri  cu  creste  'nalte  şi  cu  înguste  ferestruî  de 
meterez,  era  plină  de  o  gloată  posomorîtă  pe  care  abia 
o  ţinea  în  strună  un  şireag  îndesat  de  Dorobanţi  şi  de 
Aprozi.  Sus  în  casele  domneşti,  al  căror  lat  acoperiş  de 
şindrilă  se'ntindea  jur  împrejur  cu  ştreşine  largi  şi  revăr- 
sate, stau  adunaţi,  cu  o  cucernică  smerenie,  împrejurul 
trupului  împodobit   al  răposatului,    toate    căpeteniile   ţării 

Preoţii  şe  coborîră  maî  întîî  pe  scară  şi  începură  cu 
obicinuitul  viers  a  lene,  cântecele  de  îngropăciune ;  de 
două  lăture  se  întindea  oastea  pedeastră  cu  prapurele  ple- 
cate, cu  săneţile  în  jos.  In  mijlocul  eî  mergeau  cerniţi, 
boierii  de  taină,  unii  purtând  p'aî  lor  umeri  sicriul  lumi- 
natului mort,  alţii  ţinînd  pe  mînî  plioapa  pe  care  sta  în- 
crucişate sabia  şi  busduganul  domnesc  ;  îndată  apoi,  căl- 
când cu  pas  sigur  şi  apăsat,  venea  văduva  răposatului. 
Doamna  Chiajna,  pe  al  cărui  chip  în  veci  încruntat,  ni- 
meni nu  putea  dovedi  păsurile  inimei  sale  ;  părul  ei  în- 
cepuse a  cărunţi,  dar  trupul  său  era  'nalt,  portul  eî  drept 
şi  falnic,  ochirea'i  straşnică  şi  hotărîtă  ;  capu'i  căta  mân- 
dru în  sus,  fără  grijă  şi  fără  sfîeală.  Pentru  cea  din  urmă 
oară  ea  îmbrăcase  albele  podoabe  şi  vălul  de  beteală  ale 
miresei  ca  să  ducă  pe  soţul  ei  la  vecinicu'i  locaş,  căci 
după  diua  aceia  văduva  nu  mai  scotea  veşmintele  cer- 
nite. Aşa  era  obiceiul  vechimeî. 

La  dreapta  eî  umblau  doi  coconi  tineri,  ca  de  14  şi 
15  ani,  cu  haine  negre  şi  cu  feţe  obidite.  Aceştia  erau 
moştenitorii,  acum  sărmani,  ai  lui  Mircea.  Cel  maî  mare 
de  ani,  Petru,  beteag  şi  mărunţel  la  boi,  înainta  cu  greu 

sprijinindu-se  într'o  cârjă  ;  fratele  său  Alexandru  îl  înso- 
ţea ;  şi  amîndoi,  plinşi  şi  tăcuţi,  semănaii  duşi  pe  jalnice 
o^îndurî. 

D'a  stînga  Chiajneî,  două  copile,  ceva  poate  maî  în 
vîrstă  decît  fraţii  lor,  dar  îmbrobodite  în  marame  negre, 
ce  le  ascundea  cu  totul  obrazele,  dovedeau  numai  prin 
suspine  şi  prin  plânsorî  năbuşite,  adînca  lor  durere. 

După  tînguioasa  familie,  alaiul  se  prelungea  cu  toţi 
oamenii  caseî,  amestecînd  cu  sunetul  jalnic  şi  slăbănogit 
al  tobelor,  văietările  lor,  —  cu  Călăraşii  domneşti  ce  se 
îngrijiseră  a  face  la  caii  lor,  lăcrimarea  ochilor  cu  praf 
de  puşcă  ^),  —  şi  în  sfîrşit  cu  tot  norodul  oraşului  ce  umbla 
cu  capetile  goale  pentru  jălire. 

Alaiul  colindă  uliţile  povîrnite  ale  micului  orăşel  ce 
abia  atunci  începuse,  numai  pe  malul  stîng  al  gîrleî  ^),  a 
se  împlini  ici  cu  gardul  unei  colibe  de  vecin,  mai  colo 
cu  ulucele  unei  căscioare  de  brăslaş  ori  de  scutelnic,  mai 
dincolo  cu  zidurile  unei  case  de  boier  saiide  boernaş  ajuns  ; 
trecu  şi  prin  piaţa  mare  unde  şetrele  precupeţilor,  scau- 
nele măcelarilor  şi  tarabele  gelepilor  ^)  turci,  armeni  sau 
greci,  erau  închise  în  diua  aceia,  şi  se  întoarse  iarăşi  în 
curtea  domnească,  unde  răsunau  clopotile  bisericei,  pe 
care  o  zidise  chiar  Mircea  Vodă  Ciobanul  ■^)  şi  în  care, 
dintre  toţi  Domnii,  el  mai  întâi  s'a  îngropat. 

Toţi  pe  rînd  intrară  în  sîntul  locaş;  năsălia  fu  aşezată 
jos>chiar  lângă  strana  domnească;  se  zise  prohodul  şi 
"lujba  se  urmă  toată  după  rînduiala  sa  ;  dar  cînd  pe  la 
-firşit  începură  arhiereii,  apoi  slujbaşii  cei  mari  şi  cei  mici 
să  se  apropie  de  mort  şi  să'i  sărute  mîna  dreaptă  şi  crucea 


»)  CanUmir,  Descrierea  Moldoviî. 

-)  Constantin  Căpitanul,  vorbind  despre  clădirea  monăstiriî  Radu- 
Vodâ,  de  către  Alexandru-Vodă,  fiul  Mirciî,  4ice  :  «din  jos  de  Bu- 
<  ureşti»  adică  afară  din  oraş». 

=0  Neguţătorii  străini. 

*)  Engel  numeşte  această  biserică  Ohiced,  ceia  ce  însemnează,  mi 
se  pare,  pe  turceşte :  Sentinelă. 

dintr^însa,  cîţî-va  boieri,  maî  mult  tineri  şi  noî  poposiţi  în 
biserică,  aî  căror  caî  şi  arme  se  auzise  tropotind  şi  zor- 
năind p'afară  în  vremea  slujbei,  înaintară  cu  semeţie  şi, 
puindu-se  drept  în  faţa  sicriului,  începură  să  strige  în 
gura  mare  către  obştea  spăimîntată  din  biserică. 

—  «Fie-vă  ruşine,  măî  fraţilor,  să  vă  spurcaţi  buzele 
pe  aşa  mînî  pîngărite!  Scîrbă  să  vă  fie  a  pleca  capul  la 
«trupul  unui  om  care  a  fost  urgia  oamenilor  şi  biciul  Sa- 
«taniî!  —  Oare  nu  vă  e  destul  că,  pe  cît  a  fost  tîlharul 
«acesta  cu  zile,  el  a  hălăduit  în  domnie  atîţia  mari  de 
«anî ;  ba  încă  v'aţî  colăcit,  ca  tîrîtoarele,  la  poalele  luî  şi 
«i-aţî  lins  laba  cea  mohorîtă,  pe  care  nu  cutezaţi  a  o 
«muşca?  —  Acum,  încaile,  prindeţi  la  inimă!  lepădaţi-vă 
«jositoarea  slugărie  !  Vedeţi  că  ochii  i  s'au  stins  ;  coardele 
«puterii  sale  s'au  rupt ;  acum  cel  puţin  îndrăzniţi  şi  voî 
«a  face  ca  mine,  Badea  cluciarul,  şi  ca  tovarăşii  mei, 
«toţi  boieri  aî  ţării,  pe  cari  năprasnica  silnicie  a  Cioba- 
«nului  ne-a  ţinut  alungaţi  pe  la  străini.  Veniţi  şi  vă  pie- 
reaţi crucei  mîntuitoare  ce  cu  drept  o  smulg  din  mînile 
«nelegiuitului ;  iar  stîrvul  luî  scuipaţi'l  ca  mine  şi  asvîrliţi 
«cu  petre  într'însul!» 

La  aceste  vorbe  îndrăzneţe,  însoţite  cu  fapta,  toţi  ră- 
maseră încremeniţi  de  ciudă.  Chiajna  singură  se  răpezi 
către  cutezătorii  tineri  şi  cu  ochirea'i  fulgerătoare  îi  opri 
în  loc  : 

—  «In  lături,  mîrşavilor  !»  —  strigă  ea  cu  glas  puternic.  — 
«Asta  vă  e,  biet;  vitejia,  neruşinaţi  păgînî  ce  necinstiţi  un 
«mormînt?  Spuneţi,  ce  ştiţi  mai  mult  a  face,  mişeilor, 
«uneltitori  de  rele,  iscoditori  de  desbinărî,  ce  priviţi  de 
«supt  obială  păsul  ţării  şi  alergaţi,  ca  dulăii,  la  pradă? — 
«Ce!  oare  socotit'aţi  voi  că,  unde  a  răposat  Ciobanul,  o 
«să  rămînă  turma  în  ghiarele  voastre  ca  să  o  jăfuiţi  dupe 
«cum  vă  place?  Hei!  măre  băieţi,  mai  va  pînă  atunci! 
«Mircea  s'a  dus,  dar  fiul  său  a  rămas  şi  Chiajna  îi  e  mumă 
«şi  va  şti  să'l  apere  de  voi». 

Ochii  pribegilor  se'ntoarseră  către  Patru  pe  care  Doamna 

îl  arăta  cu  degetul,  zicînd  aceasta;  dar  cînd  văzură  trupul 
mic  şi  gîrbovit  al  tînăruluî,  un  zîmbet  de  dispreţ  le  înflori 
pe  faţă  şi  Badea  cluciarul  adăogi  rîzînd : 

—  «Aoleu!  vaî  de  biată  moşie  dac'o  fi  să'î  meargă 
< toată  seama,  şoldîş,  ca  Făt- frumos  ăl  ghebos  !  Dar  tacă-ţî 
«gura,  nu  vorbi  de  pomană,  jupaniţă,  că  dor  nu  vom  ră- 
«mîne,  sărac  de  noî,  rîsul  lumeî  că,  adică  nu  s'a  maî 
«aflat  dintre  noî  altul  maî  vrednic  de  Domnie,  decît  ăst 
«pitic  slut  şi  şchiop!» 

Rîseră  boieriî  cu  hohote ;  dar  Chiajna,  turbată  de  mînie, 
smulse  c'o  mînă  vîrtoasă  de  pe  plioapa  sicriului  buzdu- 
ganul şi  sabia  domnească  şi  dîndu-le  în  mînile  fiiu-săii :  — 
«De  e  şchiop  şi  mărunt»,  —  zise  ea,  —  «iată  cîrja  ce'î  va 
<  sprijini  betegia  şi  iată  paloşul  ce'l  va  înălţa  cu  capul 
«mai  pre  sus  de  toate  capetele  voastre.  —  Dar  nu  plătiţi 
«vorba  ce  o  perd  cu  voi.  —  Pe  ei,  copii!»  —  strigă  în- 
dreptîndu-se  către  Lefegii  şi  întorcîndu-se  la  preoţi :  «Sfin- 
ţiile voastre,  urmaţi-vă  datoria». 

Atunci  zăngănitura  ostaşilor  ce  dau  năvală,  larma  gloatei 
turbate  ce  se  îmbrîncea,  cîntările  preoţilor  zorind  a  sfîrşi 
slujba,  sunetul  clopotelor,  izbucnirile  tunurilor  făceau  toate 
la  un  loc  un  vuet  încurcat,  un  fel  de  luptă  amestecată, 
din  care  fieşi-cine  căta  să'şi  scape  zilele,  ast-fel  încît  în 
puţină  vreme  se  strecurară  toţi  şi  biserica  rămase  deşeartă. 


în  mijlocul  liniştei  ce  urmase  acelui  sgomot  neobicinuit, 
un  tînăr  la  chip  mîndru  şi  plăcut,  eşi  dintr'o  strană  afun- 
dată, unde  el  se  ascunsese  cu  inima  pătrunsă  de  o  cu- 
cernică jale.  Un  mintean  negru  cu  găitane  de  fir,  cioarici 
la  fel,  cu  pajerî  pe  genunchi,  o  mantie  scurtă  pe  umeri, 
cizme  'nalte  în  picioare  cu  pinteni  de  argint ;  la  coapsă, 
un  paloş  scurt  şi  drept  şi  'n  mînă  o  turcă  de  samur  cu 
surguciu:  iată  îmbrăcămintea  sa. 

FA  umbla  să  easă  din  biserică  cînd,  pe  ţarina  încă  gră- 
mădită a  noului  mormînt,  zări  o  femeie  zăcînd  înfăşurată 

într'o  lungă  maramă  de  zăbranic  negru  :  se  apropie,  pipăi 
o  mînă  mică  şi  rece,  ridică  marama  după  obraz  şi,  pentru 
întăia  oară,  inima'î  simţi,  la  vederea  unei  necunoscute, 
fiorii  ce  dă  primejdia  unei  fiinţe  iubite.  Nici  odată  pană 
atunci  el  nu  văzuse  aşa  fragede  şi  dulci  trăsuri,  în  luptă 
cu  suferinţa  ;  nici  odată  sufletu'î  nu  se  umpluse  de  o  maî 
vie  şi  maî  îndoioasă  îngrijare  pentru  o  vieaţă  scumpă  şi 
dorită.  Sta  îngenuchiat  şi  coprins  ca  de  un  farmec  dina- 
intea acelei  zîne  aromite  şi  vinele'î  băteau  cu  iuţeală  şi 
suflarea'!  se  revărsa  din  sînul  său,  pare  c'ar  fi  vrut  să 
împartă  cu  dînsa  vieaţa  ce  în  peptu'i  se  înduoise. 

Cu  încetul  tînăra  copilă  îşî  veni  în  simţiri ;  ochii  ei  al- 
baştrii clipiră  supt  lungele-i  gene  bălaie  şi  —  vezi  cîtă  e 
puterea  tainică  şi  neprevăzută  a  iubireî !  —  tînăra  domniţă 
ce  căzuse  leşinată  la  vederea  cumplitelor  fapte  ale  pribe- 
gilor, nu  se  spăimîntă  zărind  acum  dinainte-i  un  om  ce 
învederat  trebue  să  fie  de  seama  lor;  dar  pe  chipul  acestuia 
domnea  într'acel  minut,  atîta  senină  mărinimie,  atîta  sme- 
rită supunere,  în  cît  sufletul  ei  nu  presupuse  vre-un  rău, 
şi  buzele-î,  rumenindu-se  uşurel,  şoptiră  încetişor:  —  «Iţi 
«mulţumesc  c'ai  fost  milos  şi  m'aî  scăpat  d'acei  oameni 
«fără  de  lege!» — apoi  pricepîndu-se  singură  cu  un  bărbat 
necunoscut,  se  sculă  binişor  şi  cu  pasul  încă  şovăind,  se 
îndreptă  către  casele  domneşti. 

Radu  (căci  aşa  îl  chiăma  pe  tînăr)  rămase  uimit  în  loc; 
el  urmări  cu  ochii  pe  blinda  fecioară  ce  curînd  se  perdu 
ca  o  umbră  şi;  strîngînd  pe  peptu-i  marama  ce-i  rămăsese 
în  mînî,  jură  că  viaţa-i  întreagă  va  fi  închinată  îngerului 
acestui  vis  încîntător.  Din  minutul  acela,  el  ce  se  hrănise 
cu  laptele  duşmăniei,  el  ce  visase  numai  crunte  răzbunări, 
el  care,  auzind  moartea  lui  Mircea,  se  grăbise,  cu  cîţî-va 
pribegi,  să  calce  hotarul  ţării  cu  ura  în  inimă,  cu  dispreţul 
isbîndei  pe  buze,  cu  hotărîrile  cele  mai  sîngeroase,  simţi 
acum  într'o  clipă,  toate  aceste  aspre  dorinţe  răsipindu-se 
şi  patimile-i;  ca  şi  traiul  său,  din  minutul  acela  se  schim- 
bară cu  totul. 

Radu  era  fiul  vornicului  Socol  boer  odinioară  mare  şi 
tare  în  ţară  ;  pe  acest  Socol,  îl  trămisese  Pătraşcu-Vodă 
ca  sol  la  crăiasa  Ungariei,  Isabela.  cînd  aceasta  intrase 
isbînditoare  în  Cluş  (22  Octombrie  1556)  ^),  şi  solul  se  în- 
torsese cu  bogate  daruri  şi  cu  înalte  năzuirî ;  rîvnitor  chiar 
la  domnie,  vornicul  otrăvi  într'ascuns  pe  bunul  Patru;  dar 
oştiie  luî  Suleiman,  ce  aduceau  în  locu-î  pe  Mircea,  îl 
goniră  din  ţară  şi-1  siliră  să-şî  caute  scăparea  în  Ardeal. 
Socol  încredinţa  atunci  starea  şi  familia  sa  grafului  Francisc 
Kendi  şi  plecă  la  Ţarigrad  ca  să-şî  cîştige  favor  la  Poartă; 
dar  Mircea  îl  preîntîmpinase  şi,  săpîndu-î  din  vrem'e  groapa, 
nenorocitul  peţitor  fu  aruncat  în  mare  din  porunca  Sul- 
tanului. In  zadar  mai  pe  urmă  îşî  ceruse  nevasta  şi  pruncii 
luî,  averea  de  la  Kendi;  ungurul  tăgădui  şi  păstră  pe  seamă-i 
visteria  şi  turmele  şi  stogurile  de  bucate  ale  boierului  romîn  -). 

Deci  acum  (iul  acestuia  venea  să-şi  redobîndească  drep- 
turile părinteşti ;  el  se  unise  cu  vre-o  cîţî-va  din  boierii 
pribegiţi  cari,  nerăbdători  de  a-şi  vedea  vetrile,  sosise  călări 
chiar  în  ziua  pogribaniei  Domnului,  cugetînd,  ca  nesocotiţi, 
să  smulgă  cîrma  ţării  din  mînele  văduvei;  însă  Mirceoaia 
era  în  stare  dea  le  sta  împotrivă  ;  unii  dar  din  acei  cutezători 
fură  prinşi  şi  ferecaţi,  alţii  scăpară  in  învălmăşală  şi  se 
pregătiră  a  veni  de  isnoavă  cu  oaste  din  Ardeal. 

Oblicind  din  nou  despre  sosirea  boierilor  pribegiţi,  cu 
oaste,  Chiajna,  care  aşezase  acum  în  ticnă  pe  fiul  ei  Petru 
Şchiopul  pe  scaunul  domniei,  nu  se  turbură  prea  mult  cu 
gîndul  că  îndîrjiţii  boieri  vor  fi  strîns  în  Ardeal  vre-un 
stol  de  adunătură  pe  care  lesne  o  va  risipi  oştirea  ei ; 
trămise  dar  împotrivă-le  pe  marele  sărdar  cu  ceva  călărime. 

Amîndouă  părţile  se  loviră  la  satul  Romaneşti  din  Dîm- 
boviţa •'%  dar  vitejia  pribegilor  înfrînse  pe  oamenii  domniei, 
şi  biruitorii  alergară  spre  Bucureşti. 


1)  Engel^  Analele  Săcuilor,  Forfracî,   Verantie,  Şincai. 

^  Sitrler^  Forgacî.  . 

')  Constantin  Cdpilanul^  Cronicarul  anonim. 

Tot  neamul  domnesc,  cu  ce  boieri  maî  avea  pe  împre- 
juru-î,  fugi  la  Giurgiu  şi  de  acolo  însă-şî  Doamna  trecu 
Dunărea  ca  să  ceară  ajutor  de  la  paşa  din  Rusciuc.  Adu- 
nîndu-şî  apoi  toate  puterile  pămîntene,  şi  Roşiorii  şi  Fe- 
rentarii şi  Lefegii  şi  toate  crucile  de  pedestraşi,  sprijinită 
pe  de  altă  parte  de  Spahii  turceşti,  Chiajna  în  fruntea 
oştirii  sale,  apucă  drumul  înapoi  către  Bucureşti,  răsipind 
groază  înainte-î  numai  prin  gloata  năprăznicieî  sale  ordiî. 
Boierii,  prinzînd  de  veste  despre  acestea^  se  traseră  înnapoî 
pe  drumul  Craioveî,  aşteptînd  ajutoare  de  dincolo  de  Olt; 
dar  oastea  domnească  îî  nimeri  pe  priporul  satului  Şer- 
băneştiî  ^). 

Un  rîuleţ  ce  şerpueşte  sub  o  coastă,  despărţea  amîndouă 
taberile.  Cluciarul  Badea,  căpetenia  pribegilor  se  văzu  strîm- 
torat  la  poalele  dealului  şi  fără  leac  de  scăpare;  iar  Chiajna, 
încălecată  bărbăteşte  şi  purtînd  zale  pe  piept  şi  un  hanger 
în  mînă,  străbătea  rîndurile,  îmbărbăta  pe  Romînî  cu  vorbe 
linguşitoare,  pe  Turci  cu  bogate  făgăduieli  şi  le  insufla 
tuturor  aspra  sa  voinicie.  Ostaşii,  minunaţi  şi  îmbiaţi  de 
înverşunata  vitejie  a  acelei  zdravene  muerî  ce  Ie  striga  şi 
le  da  pildă  ca  să  lovească  pe  vrăjmaşi,  deteră  năvală, 
trecură  într'o  clipă  micul  pîrîu,  şi,  printr'o  crîncenă  măce- 
lărie, sdrobiră  cu  desăvîrşire  mica  oaste  boierească.  Acolo 
periră  luptîndu-se  vitejeşte,  Badea  cluciarul  şi  mulţi  alţi 
oameni  dintre  pribegi  -). 

într'această  nenorocită  bătălie,  boierii  îşî  aduceau  cu 
durere  aminte  de  atîţea  voinici  tovarăşi  ce  se  dase  d'a  gata 
pradă  şi  fusese  robiţi  şi  ucişi  în  ziua  nesocotiteî  lor  semeţii 
în  biserica  din  Bucureşti ;  printre  acei  eî  socotiaîi  şi  pe 
tînărul  Radu  Socol.  în  care  îşi  pusese  mari  nădejdi,  şi  care 
acum,  neştiut  de  nimeni,  trăia  retras  şi  ascuns  pe  malul 
Motruluî,  în  dărîmăturile  cetăţuieî  de  la  Socoleştî,  mun- 
cindu-şî  sufletul  înduoios  între  ură  şi  iubire. 


1)  Constantin  Căpitanul,  Cronicarul  anonim. 

2)  Idem. 

II. 

Nunta. 

Printre  oamenii  pe  cari  firea  'î  a  lipsit  de  ale  trupului 
desăvîrşirî  sunt  unii  cari,  preţuind  încă  din  vîrsta  copilă- 
riei starea  lor  neasemuită  cu  a  celor-l'alţî  oameni  şi  de 
toţi  batjocorită,  se  hrănesc  cu  o  nepregetată  ciudă,  c'o 
adîncă  zăcaşie  care  în  veci  le  ţine  mintea  veghiată  şi  le 
porneşte  sufletul  la  viclenii  şi  la  răutăţi ;  alţii  iar,  maî  ză- 
bavnici  poate  în  agerimea  duhului,  sunt  de  tineri  cuprinşi 
d'o  tainică  melancolie,  d'o  înduioasă  sfială,  care  mai  ade- 
sea se  cumpănesc  cu  o  minte  dreaptă  şi  sănătoasă,  cu  un 
suflet  compătimitor,  cu  o  inimă  miloasă. 

Din  felul  acesta  era  junele  moştenitor  al  lui  Mircea,  Pa- 
tru Şchiopul ;  anii  săi  tineri,  mintea'î  îndărătnică  cu  greu 
îi  ar  fi  păstrat  scaunul  domniei,  de  n'ar  ii  stat  la  mijloc 
mumă-sa  Doamna  Chiajna,  muiere  capeşă  şi  dăunoasă,  care 
ştiu  să  doboare  cu  armele  împotrivirea  Romînilor  şi  să 
cumpere  cu  bani  buna-voinţa  Porţii.  Intr'adevăr,  drept 
răspuns  la  trimiterea  unor  bogate  daruri,  însoţite  cu  făgă- 
duinţa de  a  mări  pînă  la  patru-zeci  de  mii  galbini,  hara- 
ciul  ţării  ^),  —  care,  din  3,000  de  aspri  ce  fusese  la  înce- 
put, subt  Mircea  Bătrînul  (1383),  se  urcase,  sub  Laiotă 
Basarab,  la  10,000  galbeni  -),  —  Ştefan  vel  portarul  îm- 
părăţiei aduse  hatişeriful  ce  întărea  Domn  pe  fiul  ei  Patru  ^). 

Uneltirile  Doamnei  Chiajne  isbutise  toate  ;  ea  era  stă- 
pînă  tare  şi  mare  ;  în  zadar  se  mai  cercară  unii  din  boeriî 
pribegi,  precum  Stanciu  Benga,  Matei  Marga,  Radu  logo- 
fătul, Vălsan  şi  alţii  să'î  dirapene  cu  armele  domnia  :  la 
Boieni  ei  fură  învinşi  şi  risipiţi  ^).  Nu  rămăsese    altă   nă- 

1)  Raportul  ambasadorul  Wysz,  de  la  Maia  1B68,  citat  de  Hammer 
in  Istoria  împărăţiei  Otomane. 

-)  Istoria  ţârii  Romînesti,  tipărită  greceşte  de  fraţii  Tunuzlii. 
'O  Cronicarul  anonim  în  Ma<razinul  pentru  Dacia,  IV, 
♦)  Constantin  Căpitanul  şi  Cronicarul  anonim. 

dejde  decît  o  tăcută  supunere  ;  ceî  maî  mulţi  dintre  boieri 
se  învîrtejiră  p'această  înţeleaptă  cale.  Printre  dînşiî  veni 
să  se  închine  statornicitei  domnii  şi  tînărul  Radu  Socol, 
pe  care  un  interes  tainic  şi  mult  deosibit  de  năslirile  celor 
l'alţî,  îl  ademenise  la  curţile  domneşti. 

Un  vis  mult  dorit  de  fericire,  învrăjbit  cu  mustrările 
unei  conştiinţe  rănite  prin  uciderea  tatălui  său,  o  drao^oste 
curată,  adîncă,  îngerească  ce'î  legase  inima  de  un  neam 
urgisit,  căinţa  d'a  fi  călcat  un  legămînt  de  ură  şi  lupta  cu 
acel  nestăvilit  farmec  ce'l  făcuse  să'şî  urască  jurata  răs- 
bunare  şi  turburare  menirea  vieţii  sale:  iată  clătirile  sufle 
teştî  ce  sfărîmau  sînul  Radului.  Cu  ce  scop  oare,  cu  ce  ho- 
tărîre  îşî  părăsise  el  pustia  casă  părintească  de  la  Motru  şi 
venise  în  Bucureşti  ?  însuşi  el  nu  putea  şti ;  dar  o  resări- 
tură  a  inimeî  îl  avîntase  spre  locul  unde  ochii  săî  puteau 
să  zărească  pe  zîna  înflăcăratelor  sale  visări. 

Cu  ce  dulce  încîntare,  cu  ce  uimire  cerească  privea  el 
la  tînăra  domniţă  cînd,  cu  pas  lin  şi  uşor,  cu  chip  blînd 
şi  smerit,  ea  păşea  în  acea  biserică  unde  pentru  întîia 
oară  ea  s'arătase  privireî  luî !  El  căta  la  dînsa  în  tăcere 
şi  une  orî  ochii  lor  se'ntîlneau,  iar  ea  închina  atunci  capul 
ş'un  nor  de  roşală  i  se  lăsa  pe  faţă.  Cînd  apoi  Radu  ră- 
mînea  singur  în  biserică,  inima'î  înmuiată  căuta  locul  unde 
maî  întîî  îşî  văzuse  visul  fericireî  sale  ;  dar  genunchii  luî 
rămîneau  încremeniţi  dinaintea  mormîntuluî  în  care  zăcea 
ucigaşul  părintelui  său,  şi,  îngrozit  de  mustrare,  el  se 
smulgea  din  acele  dulci  curse  ale  ispitei. 

Acestea  se  petreceau  prin  anii  o  mie  cinci  sute  şeai- 
zeci  şi  cîţî-va,  chiar  în  mijlocul  veacului  al  şeaisprezecelea. 

începuse  dar  acea  epocă,  cînd  Turcii,  atît  pentru  oblă- 
duirea ţinuturilor  creştine  ooprinse  de  dînşiî,  cît  şi  pentru 
înclinările  de  pace  şi  de  prietenie  ce  legase  Padişahul  cu 
unele  puteri  apusene,  simţise  trebuinţă  a  se  sluji  cu  oa- 
meni cari  să  vorbească  limbile  europene  şi  să  fie  maî  de- 
daţi decît  Osmanii],  cu  obiceiurile  ghiaurilor.  Creştinii 
turciţi  aveau  dar  adesea,  pe  vremea  aceia,  maî  bună  pri- 

mire  la  Poartă  şi  mai  lesne  înnaintau  ca  ceî  născuţi  şi 
crescuţi  în  legea  luî  Mahomet;  într'adevăr  curtea  lui  Su- 
leiman  se  umpluse  de  străini  venetici,  care'şî  lepădase 
vechea  credinţă  şi  ajunsese  la  înalte  dregătorii  atît  în  di- 
van cît  şi  la  ordie  ;  marele  vizir  Mahomet-Socoli  era  pă- 
mîntean  din  Bosna  ca  şi  viteazul  apărător  al  graniţelor 
Hozrev-Paşa :  alţi  viziri,  precum  Sinan-Paşa,  Daud-Paşa 
erau  arnăuţî  şi  croaţi ;  Aii  cel  gros  era  din  Herţegovina  ; 
capudanul-paşa  Piale  era  ungur,  eunucul  Ceafar-Paşa,  rus, 
corăbierul  Ohiali,  calabrez ;  iar  serascherul  cel  favorit 
Ibrahim,  vizirul  eunuh  Suleiman  şi  viteazul  corsar  Hairedin 
Barbă-roşie,  spaima  mării  Mediterane,  erau  toţi  din  viţă 
grecească  ^). 

Se  înţelege  însă  că  mai  ales  acest  din  urmă  neam  se 
folosi  de  asemenea  aplecări  ale  cotropitorilor  săi.  Grecii; 
cari  după  luarea  Ţarigraduluî,  se  dase  afund,  fugind,  cari 
prin  ţările  Apusului,  cari  prin  ţinuturi  mai  depărtate  ale 
împărăţii,  alungaţi,  prigoniţi,  silniciţi  pe  unde'î  nimereau 
biruitorii,  cu  cîte  puţin  şi  treptat  prinseră  la  suflet ;  cu  cît 
mai  mult  scădea  însemnătatea  şi  puterea  Veneţienilor  şi 
Genovezilor,  cărora  Sultanii  de  mai  nainte  le  dase  voie 
a  locui  şi  a  ţine  cantoare  în  mahalalele  Pera  şi  Galata, 
dincolo  de  portul  Stambululuî  -),  cu  atît  mai  mult  îndemă- 
natica  măiestrie  a  Grecilor  îşi  făcea  vînt  şi  se  dovedea 
prin  neguţătorii  isteţe  şi  bine  nimerite,  prin  bogăţii  adu- 
nate de  prin  toate  ţările  vecine  în  hasnaoa  Patriarhiei  şi 
ale  mănăstirilor  greceşti,  prin  slujbe  dibace  şi  folositoare 
împlinite  Turcilor  la  vremi  priincioase.  Pînă  într'atît  isbu- 
tifă  fel  a'şi  face  mînă  bună  la  Turci,  încît  împărăţia  le 
arăta  a  sa  bună  voinţă  şi  a  sa  încredere,  dîndu-le  man- 
supuri  şi  întrebuinţîndu'î  ca  slujbaşi  ai  bisericei,  ca  soli, 
ca  vameşi,  ca  dragomani  şi  chiar  uile  orî  Ca  ciritluitorî 
de  ţinuturi. 


^)  Hammer,  Cantu. 

2)  Scherer :  Istoria  nîîgoţuluî. 

Grecii  au  avut  pururea  acel  dar  d'a  fura  inima  şi  d'a 
cîrmui  pe  nesimţite  voinţa  stăpînuluî  lor  ;  firea  le  este  a 
se  strecura  pe  la  ceî  cu  puterea  şi  a  le  amăgi  minţile 
printr'un  farmec,  care  ar  fi  o  netăgăduită  predominire  mo- 
rală, de  n^ar  avea  maî  adesea  o  făţarnică  slugărie,  drept 
mijloc,  şi  o  mîrşavă  lăcomie,  drept  ţel. 

Astfel,  din  vechile  neamuri  ale  împărăţie  Răsăritului, 
din  Paleologî,  din  Comnenî,  din  Rali,  din  Cantacuzenî, 
din  Duci,  cari  de  mult  se  răsipise  ori  trăiau  tupilaţî  prin 
sărăcăcioasele  înfundături  ale  Fanarului,  începură  a  se  ivi 
lăstari  scăpătate,  care,  uitînd  vechea  fală  a  strămoşilor  şi 
rîvnind,  prin  slugărie,  la  ocrotirea  vizirilor,  cîştigară,  cu 
acest  chip,  bogăţii  însemnate,  dobîndiră  înrîurire  în  diva- 
nul turcesc,  şi  căpătară  chiar  cinstiri  de  la  trufaşii  lor 
stăpînî.  Prin  mijlocirea  acestor  oameni  puternici,  cu. cari 
se  amestecase,  în  favoarea  puţin  cumpănită  a  Turcilor  şi 
mulţi  alţi  Greci  maî  de  rînd,  toate  jeluirile,  toate  cererile 
creştinilor  raiale  sau  încHnaţî  cu  Osmanliî,  îşî  luau  un 
sfîrşit  maî  repede,  şi,  de  nu  maî  puţin  costător,  totuşi  maî 
puţin  primejdios. 

Doamna  Chiajna  în  prevăzătoarea'î  îngrijire,  cugetă  a'şî 
căpăta  reazimul  unor  maî  puternici  dintre  acei  Greci  şi 
închipuind  mijlocul  unei  încuscriri,  ceru  prin  carte  patri- 
arhului losaf,  ca  să-i  caute  douî  juni  din  Fanar  pe  cari 
să'î  facă  gineri  la  două  ale  sale  cocoane.  Patriarhul  era 
din  neamul  Paleologilor  şi  avea  un  nepot  de  frate,  june 
plăcut,  mîndru  şi  bine  învăţat,  anume  Stamatie.  Fără  în- 
doieală  că  luî  îî  hotărî  unchiul  de  soţie,  pe  una  din  dom- 
niţele romînce,  iar  pentru  cealaltă,  ca  să'şî  facă  tot  cu 
acest  prilej  şi  mînă  bună  pe  lîngă  primejdiosul  Mihail 
Cantacuzenul,  patriarhul  alese  pe  fratele  acestuia,  bătrînul 
şi  urîtul  Andronic  ^). 

Mihail  Cantacuzenul,  mînă  dreaptă  a  vizirului  Socoli,  era 
vameş  mare  al  săreî  şi  trăia  în  Anhial,  pe  Marea  Neagră» 


1)  Henricus  Hilarius  în  Crusius  :  Turco-Graecia,  citaţi  de  Şincai. 

unde'şî  înălţase  un  palat  ce  nu'l  ţinea  maî  puţin  de  două- 
zeci miî  şalbinî;  nimeni  dintre  Greci  n'avea  putere  ca 
dînsul,  nimeni  nu  era  maî  temut,  maî  dăruit;  nu  se  făcea 
patriarh,  nicî  arhiereu  în  biserica  Răsărituluî,  care  să  nu'î 
dea  luî,  mită ;  toţi  îl  cinsteau  cu  numele  de  Arhonta^  iar 
Turcii,  minunaţi  d'a  sa  dibăcie,  îl  poreclise  şi  Şaitan-Ogli 
((iiul  dracului),  şi  cu  toate  că  el  obicinuia  să  călărească 
prin  oraş  pe  o  muşcoaiă  sau  catîrcă,  cu  veşminte  nu  prea 
falnice,  opt  Ciohodarî  şi  lanicerî  împărăteşti  îl  însoţeau 
pretutindeni  ^). 

Fratele  acestui  om  însemnat,  Andronic  Cantacuzenul, 
care'şî  ţinea  casa  în  Pera,  şi  Stamatie  Paleologul  nepotul 
Patriarhului  din  Ţarigrad,  se  sculară  să  plece  în  ţara  Ro- 
mînească,  ca  peţitori  ai  fetelor  luî  Mircea. 

Ştirea  sosirii  lor  răspîndi  o  adîncă  turburare  în  sînul 
luî  Radu  Socol.  Pe  cită  vreme  domniţa  Ancuţa,  pe  care 
el  o  iubea  cu  dragoste  tăinuită,  se  arătase  închipuirii  sale, 
singuratică  şi  împresurată  de  neîntinatul  văl  al  nevinovă- 
ţiei, o  nebiruită  siieală,  —  poate  şi  o  urmă  de  mustrare  — 
îl  oprise  d'a  pune  un  ţel  hotărît  dorinţelor  sale  şi  d'a 
destăinui  îndelungata  sa  iubire  ;  dar  cînd  i  se  înfipse  în 
inimă  temerea  d'a  vedea  spulberate  de  un  necunoscut, 
visele  atîtor  nopţi  fără  de  odihnă,  cînd  pricepu  ce  dor 
fierbinte,  ce  chinuri  adîncî  ar  lăsa  în  sufletu'î  pătimaş, 
răpirea  iubitei  sale  de  către  un  altul,  el  nu  maî  stătu  un 
minut  la  îndoieală,  ci  căută  îndată  prilejul  d'a  întîlni  pe 
domniţă,  d'aî  vorbi  şi  d'a  priimi  din  gura  eî,  sau  un  cuvînt 
de  mîngîiere,  o  licurire  de  nădejde,  sau  osînda  vieţii  sale 
viitoare.  Cîte-va  zile  umblă  el  rătăcind  prin  curţile  dom- 
neşti, pîndind  minutul  cînd  se  nimerească  singură  şi  fără 
de  marturî,  pe  domniţa  Ancuţa. 

Casele  domneşti  din  Bucureşti  se  'nălţau  pe  povîrnişul 
malului  stîng  al  Dîmboviţei,  printre  bătrîne  tulpine  de 
sălcii,  închise  într'un  larg  pătrat  de  'nalte  şi  ţepene  ziduri. 


')  Şincaîf  Hammer,  N.  Băkescu:  Postelnicul  C.  Cânta cuzino. 

care  pe  de  o  parte  se  afundau  în  apă,  proptite  cu  largi 
căpriorelî  de  peatră,  iar  de  celelalte  trei  părţi,  înconjurate  cu 
şanţuri  adîncî,  îşî  arătau  pe  dinafară  numai  întinsa  lor  faţă 
netencuită  şi  clădită  cu  straturi  de  cărămizi  şi  de  bolovani 
de  peatră;  la  mijlocul  păreteluî  din  faţa  casei  se  afla  poarta 
cu  gang  boltit,  pe  d'asupra  caria  se  înălţa  un  turn  pătrat 
cu  ferestruî  de  meterez  ;  iar  dinaintea  porţii  era  o  podişcă 
care,  prin  mijlocul  unui  scripete,  se  lăsa  pe  d'asupra  şan- 
ţului şi  se  ridica  la  vremi  de  primejdie ;  alte  patru  foişoare 
cu  temelii  întărite  apărau  colţurile  întinsei  împrejmuiri.  Pe 
dinlăîntru  curţii,  nişte  lungi  şiruri  de  clădiri  cu  tinde 
arcuite  stau  rezimate  de  acei  înalţi  păreţi  şi  slujiau  de 
locuinţe  sau  odă\  Copiilor  din  casă,  strejilor  şi  slujitorilor 
domneşti;  apoî  tot  în  rînd  cu  acestea  veneau  grajdurile, 
ambarele  şi  şoaprele  cu  toate  tacîmurile  de  drum,  supt 
îngrijirea  Comişilor  şi  a  Şătrarilor  :  mai  în  laturile  caselor 
domneşti,  în  care  răspundeau  printr'o  tindă  de  scîndurî, 
erau  beceriile  sau  cuiniile  şi  cuptoarele  pitărieî ;  în  sus, 
mai  pe  deal  din  dosul  bisericeî,  jicnita  cu  toată  zahareaoa 
şi  'nsfîrşit  d'a  lungul  zidului  ce  se  'ntindea  pe  malul  gîrlei, 
se  adăposteau  saielile  cu  vite  şi  zalhanaoa  curţii  domneşti; 
căci  toate  trebuincioasele  vieţei  cătau  a  fi  prevăzute  în- 
tr'această  cetăţuie,  aşezată  pe  un  loc  şes  ce  era  apropiat 
de  Dunăre  şi  de  primejdioşii  mărginaşi  şi  lipsit  de  orice 
apărare  firească. 

Drept  în  mijlocul  ogrăzii,  d'a-stînga  bisericeî  Iul  Mircea, 
se  aflau  casele  domneşti,  clădire  pătrată,  mare,  ardicată, 
cu  ziduri  late  în  poale  şi  fără  tencuială,  purtînd  pe  d'a- 
supra lor  un  coviltir  cu  cerdac  nalt  şi  întins,  un  adevărat 
munte  de  şindrilă.  Catul  de  jos  al  caselor  abiea  avea  pe 
ici  pe  colea  cîte  o  crestătură  pe  unde  să  intre  aerul  în 
beciurile'!  boltite;  de  o  parte  numai,  în  fundul  unei  tinde 
întuncoase,  se  vedea  gîrliciul  povîrriit  al  pivniţei  cu  porţile'î 
de  zăbrele;  cu  toate  acestea,  ferestrele  catului  de  sus, 
mititele,  lunguieţe  şi  întărite  cu  vergele  de  fer  şi  cu  obloane 
ce    se   trăgeaîi    în    chepeng,    erau   cu  mult  înălţate  de  la 

pămînt,  astfel  încît  păretele  rămînea  gol  şi  neted  maî  pînă 
sub  straşină.  în  dreptul  porţii  şi  d'asupra  cîtor-va  trepte  de 
peatră,  se  afla  uşa  cu  două  canaturi  de  stejar,  căptuşite  cu 
tinichele  şi  legate  cu  drugurî  de  fer;  acea  uşă  se  deschi- 
dea pe  o  scară  de  peatră  închisă  între  douî  pereţi  şi  dreaptă, 
care  ducea  într'un  pridvor,  a)  cărui  acoperiş  sta  rezimat 
pe  stîlpi  ciopliţi  din  bardă  şi  d'a  lungul  căruia  se  întin- 
dea o  laviţă  învelită  cu  rogojini  şi  cu  zăblaie.  Pe  urmă 
venea  o  tindă  întunecoasă  în  care  da,  de  toate  părţile 
uşile  deosebitelor  încăperi,  din  care  unele,  lungi  şi  înguste 
cu  o  mică  ferestruie  în  fund,  locaş  de  odihnă  pentru 
noapte,  purtau  numele  de  chilii^  altele  maî  întinse  şi  maî 
luminate  erau  sălile  de  adunare,  căinările  feluritelor  dre- 
gătorii şi  odăile  locuite  de  cămăraşî  şi  de  obştea  curte- 
nilor. Apoi,  dincolo  de  tindă  se  deschidea  o  largă  sală 
al  cărei  tavan  de  grinzi  înegrite  se  sprijinea  pe  două  şi- 
ruri de  stîlpi  scobiţi  cu  glafuri  şi  cu  flori,  ş'al  cărui  fund 
eşit  maî  afară  din  păretele  casii,  ca  un  pridvor  rotund  cu 
parmaclîc,  era  cu  totul  deschis  ;  această  sală,  pardosită  cu 
lespezi,  loc  de  ospeţe  şi  de  danţ  în  zilele  călduroase  ale 
verii,  se  numea  horă  şi  slujea  în  tot-d'a-una  ca  loc  de 
adăstare  pentru  ceî  ce  voiau  să  intre  la  chiliile  neamului 
domnesc,  sau  în  sala  spătăriei  unde  era  Scaunul  lui  Vodă, 
sau  în  sacnasiul  cu  geamlîc  înaintat  pe  grinzi,  care  era 
obicinuita  şedere  a  Doamnei  şi  a  femeilor  sale.  Toate 
aceste  încăperi,  precum  şi  deosebitele  băsci  sau  cămări 
boltite,  purtînd  o  culă  rotunjită  pe  d'asupra,  în  care  se 
aflau,  d'a  rîndul  paraclisul,  haznaoa  sau  comoara  şi  patu^ 
domnesc,  răspundeau  toate  în  horă,  prin  nişte  uşî  cu  to" 
curî  de  peatră  nalte  şi  înguste,  aduse  sus  în  îndoit  per- 
ghel  şi  d'asupra  cărora  se  vedea  săpat,  într'o  firidă,  vul 
turul  ţăreî.  Printr'acea  sală  se  făcea  toată  slujba  din  întru 
a  familiei  domneşti ;  p'acolo  putea  cine-va  întîlni,  trecînd 
dintr'o  odaie  într'alta,  pe  Domn  sau  pe  ori  care  altul  din- 
tr'aî  săi. 

Radu  Socol  ispitise  maî  de  demult  cum  că  ficele  Chiaj- 

neî,  în  fiesce  dimineaţă,  eşind  din  chilia  lor,  treceau  prin- 
tr'acea  horă  ca  să  meargă  în  odaia  cu  sacnasiu,  unde  se 
adunau  la  lucru  toate  femeile  doamnei ;  el  se  socoti  că 
minutul  cel  maî  priincios  spre  a  face  Ancuţeî  destăinuirea 
sa,  va  fi  acela  ;  şi  'ntr'adevăr,  într'una  din  zilele  pînă  să 
nu  sosească  în  Bucureşti  peţitorii  Ţărigrădenî,  el  se  folosi 
de  singurătatea  sălii,  prin  care  se  strecura  încetişor  tînăra 
fată  şi,  ţinînd  strîns  pe  al  său  pept  ce  svîcnea  cu  înfocare, 
marama  cea  neagră,  singurul  martor  al  îndelungatei  sale 
iubiri,  el  păşi  dinaintea  domniţei  şi  cu  buzele  tremurînde 
îî  zise  : 

—  «Domniţă  !  am  cutezat  într'o  zi  îngrozitoare  să  răpesc 
«de  pe  capu'ţî  acest  jalnic  văl.  De  atuncea  l'am  păstrat, 
^i. nesocotitul  de  mine,  ca  un  zălog  de  scumpe,  de  dulci, 
«de  'ncîntătoare  nădejdi!  —  Acum  simţ,  vaî !  că  visu^mî  a 
«fost  o  nălucă  ;  raza  ce  a  lucit  cîţî-va  anî  asupră'mî  se 
«stinge  şi  trebuie  să  intru  iarăşi  în  negura  vieţi-mî  trecute. 
4 Primeşte  dar  înapoi  acest  drag  chezaş  al  amăgireî  şi  al 
«deşartelor  mele  dorinţe». 

Cu  aceste  cuvinte  el  întinse  tinerei  fecioare  marama 
cea  neagră ;  iar  dînsa,  al  cărei  fraged  obraz  se  roşise  ca 
peliţa  unei  persici  dogorite  de  soare,  ridică  senini,  dră- 
gălaşii ei  ochi  albaştrii,  muiaţi  într'o  rouă  de  lacrimi  şi  cu 
glas  obidit  şi  galeş,  îî  răspunse  : 

—  «Jupan  Radule  !  dacă  cu  adevăr  îţi  este  atît  de  scumpă, 
«de  ce  vrei  oare  să'mî  înapoiezî  acum  o  jalnică  podoabă 
«ce'mi  aduce  aminte  plînsorî  trezite  şi'mî  vesteşte  poate 
«restrişti  viitoare?  —  De  mi'i  crede,  păstra-veî  neagra'mi 
«maramă  pană  ce  veî  simţi  că  ţî-a  perit  în  inimă  ori  ce 
«scînteie  de  nădejde». 

Şi  'ndată,  pare  că  s'ar  fi  temut  d'o  nesocotită  mărturi- 
sire, ea  pripi  pasul  spre  uşa  sacnasiului,  lăsînd  pe  Radu 
uimit  de  vesele  gîndirî,  de  o  fericire  Iui  încă  necunoscută. 

Apoi  domniţa,  intrînd  în  cercul  jupîniţelor  adunate,  cu 
anevoie  îşi  putu  ascunde  turburarea  ;  în  zadar  se  încercă 
zilnicele'i    lucrări,   căci  mînile'i  reci    şi    tremu- 

rînde  pare  că  pierduse  îndemânatica  lor  agerime ;  nici 
fusul  de  sidef  nu  i  se  maî  întorcea  între  degete,  nici  un- 
drelele  nu  maî  ştiau  s'apuce  iţele  împleticite,  nici  firul  de 
mătase  nu  mai  nimerea  să'nşire  mărgăritarele  vărsate  în 
poală'î ;  ci  ochii  ei  căutau  aiurea,  la  malurile  înverzite  ale 
Dîmboviţei,  la  norii  fluturaticî  de  pe  cer,  pare  c'ar  li  vrut 
să  încrează  acelor  mîngîioşî  şi  tăcuţi  prieteni,  taina  ce  um- 
pluse inima  ei  de  fericiri  şi  de  temeri. 

Muierile  băgară  în  seamă  această  neobicinuită  turburare 
a  Ancuţei  şi  începură  să'şi  dea  coate,  privind'o  cu  coada 
ochiului,  să  se  cerceteze  una  pe  alta,  prin  semne,  de  pri- 
cina acestui  neastîmpăr,  să'şî  şoptească  la  ureche,  zîmbind 
pe  tăcute  ;  dar  o  femeie  a  Doamnei  Chiajne  care  veni  s  i 
poftească  pe  amîndouă  domniţele  din  partea  mumei  lor, 
precurmă  acele  glumeţe  şi  clevetitoare  bănuieli. 

Ancuţa  tresări  ca  din  visare ;  apoi  îndată  se  sculară 
amîndouă,  pline  de  'ngrijare  si  cu  faţă  smerită  şi  supusă, 
intrară  în  başca  rotundă  cu  păreţii  şi  pardoseala  de  peatră, 
unde  le  aştepta  Chiajna,  şezînd  pe  un  jeţ  înalt  de  stejar 
săpat,  cu  treaptă  supt  picioare  şi .  alături  cu  o  masă,  pe 
a  cărei  învelitoare  de  hramă,  sta  aşezată,  printre  hrisoave 
pe  membrană,  şi  printre  felurite  pitace  domneşti,  pecetia, 
cu  care  Doamna,  neştiind,  ca  toate  femeile  romînce  de 
pe  atunci,  a  scrie,  însemna  numele  său.  Tot  într'acea 
odaie  era  şi  patul  Chiajnei  acoperit  cu  un  macat  de  piei  de 
urs,  iar  într*o  scoabă,  în  părete,  ardea  o  candelă  de  argint 
dinaintea  sfintelor  icoane. 

Domniţele  se  plecară  în  faţa  mumei  lor  şi  ridicîndu-şî 
mina  de  la  pămînt,  îi  sărutară  dreapta  şi  o  aduseră  la 
frunte,  după  vechiul  obicei  al  ţării ;  apoi  se  rînduiră  di- 
naintea ei  în  picioare  cu  capul  plecat  la  ascultare.  Chiajna 
rece,  posomorită  ca  în  tot-d'auna,  le  spuse  : 

—  «Fiicele  mele!  s'aveţî  în  ştire  c'am  găsit  să  vă  căsă- 
«toresc  pe  amîndouă;  aştept  acum  curînd  să  sosească  gi- 
^nerii  voştri  din  Ţarigrad,  unde  voi  trebueşte  ca  în  scurtă 
t  vreme  să'î  urmaţi.  Nu  mă  îndoiesc  câ  veţî  şti  pururea  să 

«vă  purtaţi  către  soţii  voştriî  ca  două  domneşti  cocoane 
«ce  sunteţi.  Atîta  vă  spui!» 

Sora  cea  mare  sărută  de  iznoavă  cu  supunere  mîna 
Doamnei  şi  se  găti  să  iasă  ;  iar  Ancuţa,  în  vinele  caria 
tot  sîngele  se  sleise,  se  'ncercă  măcar  să  scoată  un  suspin 
dar  ochii  eî  întilniră  căutarea  straşnică  a  Chiajneî,  în  care 
sta  tipărită  o  nestrămutată  hotărîre  şi  îî  fu  şi  eî  nevoie 
d'a  se  supune  în  tăcere.  Insă  o  jale  adîncă  îî  cuprinse 
toate  simţirile.  De  ce  voise  soarta  să  'î  arate,  ca  într'o 
fulgerare,  o  vieaţă  fericită^  ş'apoî  aşa  groaznic  s'o  amă- 
gească ?  De  ce,  dintre  toate  mumele,  pe  dînsa,  fiinţă  blîndă 
şi  drăgăstoasă,  să  o  dea  ursita  pe  mînile  unei  mume  neîn- 
blînzite  ?  Cu  aşa  mîhnicioase  cugetări  îşî  petrecea  Ancuţa 
zilele  şi  nopţile,  şi  inima'î  obidită  mereîi  suspina  şi  ochii 
săî  întristaţi  se  topeau  în  lacrimi  de  foc. 

Sosiră  'nsfîrşit  in  Bucureşti  ginerii  greci.  Unul,  copi- 
landru, tînăr,  frumos,  sprîncenat,  cu  mustaţa  mică  şi  neagră, 
cu  ochi  de  femeie,  cu  părul  încreţit,  nalt,  spătos  şi  tras 
ca  prin  inel,  ca  unul  din  acei  palicari  muieratici,  purtînd 
fustanelă  fîlfăindă  şi  strînsă  la  mijloc,  cămaşă  de  filaliu, 
largă'n  mîneci  şi  cusută  cu  bibiluri,  colciaci  şi  cepchen 
de  filendreş  stacojiu  numa'n  fir  şi'n  mărgăritare,  fesul  la 
o  parte,  iminei  mici  şi  roşii,  ş'apoi  la  brîu  două  lungi 
pistoale  ghintuite,  lucrate  în  Veneţia  numai  cu  sîrmă  de 
argint  şi  cu  sidefuri,  şi  o  pală  de  Taban  cu  apele  negre 
pe  tăiş  şi  cu  mîner  de  petre  scumpe.  Acela  era  Stamatie 
Paleologul ;  el  intră  în  curţile  domneşti  în  săltaturile  şi 
în  desghinurile  unui  armăsăruş  arăbesc  ager  şi  sglobiu, 
cu  părul  vînăt  rotat  şi  cu  o  şiră  de  stele  roşcate  pe  pept 
şi  pe  spinare.  Alături  cu  dînsul  înainta,  pe  un  cal  mai 
ticnit,  dar  încărcat  cu  grele  podoabe,  Andronic  Cantacu- 
zenul.  Trupul  acestuia,  mărunt,  neputincios  şi  gîrbovit 
pare  că  d'abia  purta  capul  său  mare,  pleşuv  şi  cărunt, 
cu  obraji  spîni,  zmezi  şi  slabi ;  dar  buzele'î  subţiri  şi  în- 
creţite, ochii  săi  mici,  vioi  şi  pătrunzători,  nările'i  largi 
şi  neastîmpărate  dovedeau  acel  duh  sprinten  şi  isteţ,  acea 

minte  iscusită  şi  dedată  cu  intrigile  şi  cu  batjocura,  care 
sunt  ca  o  însuşire  a  neamului  grecesc.  Veşmintele  sale  'l 
arătau  că  este  unul  din  nalţii  dregători  aî  bisericeî  bi- 
zantine \) ;  în  cap  purta  naltul  calpac  de  hîrşie  fumurie  cu 
fund  de  serasir ;  pe  dînsul  avea  o  hlamidă  de  sevaî  roşu 
cusută  cu  palme  de  fir  pe  poale  şi  încinsă  d'a  curmezişul, 
pe  sub  supţiorî,  cu  un  lat  brîu  sau  omofor,  semănat  cu 
matostaturi  în  şatrange ;  iar  d'asupra,  o  largă  mantie  de 
buhur  alb  cu  ceaprazurî  de  aur  şi  îmblănită  cu  jder,  căci 
d'atuncî  începuse  Cazaklîiî  să  aducă  în  Ţarigrad  scumpele 
blăni  de  Mosc  -). 

împrejurul  lor  stau  grămădiţi  opt-zecî  de  c^ăreţî  turci  ^), 
lanicerî,  Spahii  şi  Ciohodarî  împărăteşti,  unii  cu  înalta 
cucă  din  vîrful  caria  atîrna,  pe  şalele  calului,  o  lată  pană 
verde,  alţii  cu  coif  poleit  şi  împodobit  cu  două  aripe  de 
curuî,  sau  cu  o  coadă  învoaltă  de  păun  ;  purtînd  pe  dînşiî 
nişte  capoate  de  filendreş,  de  ghermesuturî  şi  de  felurite 
stofe,  care  îmblănite,  care  cusute  cu  fir  ;  înarmaţi  cu  suliţe 
de  trestie  din  Hind,  cu  arcuri  încordate,  cu  tolbe  de 
săgeţi  veninoase,  cu  iatagane  de  Horasan  şi  cu  săneţe 
frănceştî. 

Tot  norodul  romînesc,  încă  neînvăţat  cu  falnicile  po- 
doabe ale  curţii  şi  ale  ordieî  luî  Suleiman,  privea  cu 
mirare  acest  măreţ  alai.  Dar  şi  maî  mare  fu  mirarea 
cind  slujitorii  descărcară  de  pe  catîrî,  bogatele  odoare  sau 
daruri  de  nuntă  ale  peţitorilor  greci ;  ici  se  vedeau  si- 
peturî  de  sidef  pline  cu  ghiordane,  cu  cercei,  cu  lefturi 
de  smaragdurî,  de  balaşuri,  de  rubinî,  de  zamfiri ;  pline 
cu  paftale  de  aur  şi  de  matostat,  cu  colane  şi  cu  spon- 
ciurî  de  mărgean  şi  de  mărgăritare,  cu  surguciuri  de  bri- 
liant ;  mai  colo  boccealîcuri  de  stofă  cu  aşternuturi  de 
ac^abaniu,  cu  primenele  de  borangic  şi  de    filaliu,    cusute 


•)  Diicange. 

-')  Hammer  :  Ihtonu  împărăţiei  Otomane. 

• )  Crusius  în  Sincaî. 

CU  bibilurî,  cu  gevrele  şi  cu  brînişoare  de  beteală,  cu 
feregele  şi  binişurî  de  buhur,  de  cănăvăţ  şi  de  sevaî,. 
cu  blănuri  de  şder,  de  rîs  şi  de  samur,  cu  gearurî  şi  cu 
taclituri  turceşti ;  maî  dincolo  lăzi  cu  covoare  de  Ispahan^ 
cu  oglinzi  de  Veneţia,  cu  buhurdarurî  pline  de  scumpe 
miresme  din  Hegias,  cu  apărători  de  pene,  cu  felegene 
de  smalţ,  cu  zarfurî  de  sîrmă,  cu  tipsii,  lighene,  şi  ibrice 
de  argint,  cu  cohale  de  cleştar  de  munte,  cu  linguri  de 
fildeş  săpat  şi  cu  felurite  alte  bogăţii,  care,  de  prin  toate 
ţările  le  aducea  Veneţieniî,  Armenii  şi  Ebreiî,  în  Ţarigrad  ^), 

Toate  aceste  minunate  daruri,  precum  şi  chipul  plăcut 
al  lui  Stamatie,  lesne  fermecară  minţile  domniţei  celei 
mari;  dar  Ancuţa,  sărmana,  sta  nesimţitoare  sau  maî  bine 
vedea  cu  groază  apropiindu-se  minutul  logodnei  sale  cu 
Andronic,  ce'î  însuflase  numai  ură  şi  frică.  Cu  toate 
acestea^  ceasul  cel  groaznic  sosi.  în  biserica  domnească 
se  gătise,  pentru  aceeaşi  zi,  sărbarea  amîndoror  nunţile  ; 
patru  cununii  erau  aşezate  pe  sînţita  masă  şi  nunii,  cu 
patru  făclii,  înconjurară,  d'o  parte  o  păreche  veselă  şt 
potrivită,  de  cea-l'altă,  două  fiinţe  ce  sămănau  una  cu 
alta  cum  seamănă  cruntul  junghietor  cu  jertfa'î  nevinovată. 
Slujba  se  'ncepuse  şi  Ancuţa,  galbină  şi  plînsă,  abia  se 
ţinea  pe  picioare,  cînd  din  gloata  adunată  în  biserică,  un 
tînăr,  împins  ca  de  furia  desnădăjduiriî  se  răpezi  în  cercul 
nuntaşilor  şi,  ridicînd  pe  d'asupra  unei  făclii,  un  văl  de 
zăbranic  negru,  îî  dete  foc,  strigînd :  «Piei,  amăgită  mea 
nădejde!»  —  O  vîlvoare  de  foc  se'nălţă  în  bolta  bisericei 
ş'apoi  o  uşoară  cenuşă  căzu  pe  masa  cununiilor. 

Ancuţa  cunoscuse  într'acel  tînăr  pe  Radu  şi,  scoţînd 
din  pieptu'î  sfărîmat  un  strigăt  de  durere,  ea  căzu  jos  le- 
şinată. 

Această  împrejurare  rămase  de  toţi  neînţeleasă ;  pe  An- 
cuţa o  ridicară  pe  braţe  şi  slujba  se  urmă  cu  grabă. 
Amîndouă  domnitele  eraîi  măritate  si  maî  înainte  ca  să-şî 


^)  Scherer :  Istoria  negoţului. 

ridice  casele  şi  să  se  pornească  cu  soţii  lor  la  Ţarigrad, 
cîte-va  zile  veseliile  şi  sărbătorile  se  urmară  în  popor. 
Turcii  ÎŞI  arătau  măiestria  lor  în  jocul  geriduluî,  nimerind 
ţălul  cu  suliţa  asvîrlită  în  fuga  cailor ;  apoi  Romîniî  îşî 
încercau  puterile  la  trîntă  şi  la  luptă  dreaptă,  apucîndu-se 
cu  braţe  vîrtoase  de  mijloc,  opintindu-se,  smucindu-se,  în- 
vîrtindu-se  şi'n  sus  şi'n  jos,  şi'n  dreapta  şi'n  stînga,  pînă 
ce  unul  dovedea  şi  izbind  pe  protivnic  la  pămînt,  îl  punea 
în  genunchi  dinainte-î  ^).  Pehlivanii  arapî  şi  hindiî,  ce'î  adu- 
sese din  ţara  turcească,  făcură  şi  eî  feluri  de  năsdrăvăniî 
şi  de  jocuri  minunate  şi  nevăzute  locurilor  noastre  ;  unii 
săreau  în  văsduh,  cu  capetele  în  jos,  peste  opt  bivoli  puşi 
în  rînd  ;  alţii  călcau  cu  iuţeală  pe  o  fîşie  de  tulpan  întinsă, 
fără  d'a  se  cufunda  -),  iar  unul  maî  ales  schimba  în  tot 
chipul  o  căciulă,  care  cînd  o  arunca  pe  pămînt,  pe  loc 
se  prefăcea  în  feluri  de  căciuli  deosebite.  De  acolo  a  şi 
eşit  vorba  romînească  :  Altă  căciulă !  cînd  vrea  omul  să 
zică  că  s'a  schimbat  starea  de  maî  înainte  a  unui  lucru  ^). 

Apoi  seara  se  aprindeaîi  prin  pieţe  locuri  mari  de  paie 
şi  zicea  mereu  tubalhanaua  turcească  de  juca  norodul ; 
şi  une-ori  slujitorii  slobozeau  în  mijlocul  gloatei  cîte  o 
vulpe  cu  coada  muiată  în  păcură  aprinsă,  de  fugea  lumea 
în  cotro  putea  şi  muerile  speriate  se  îmbrînceau  şi  alergau 
ţipînd  ;  iar  bărbaţii,  slobozind  mereu  pistoale  şi  desfun- 
dînd  la  buţi  cu  vin,  chiuiau  şi  benchetuiau  şi  se  veseleau 
cu  cîntările  cimpoaielor  şi  cobuzelor  munteneşti  şi  cu 
diblele  lăutăreşti. 

In  scurt,  ast-fel  se  petrecură  aici  la  noi  cununiile  co- 
coanelor doamnei  Cheajne  cu  Stamatie  Paleologul  şi  cu 
Andronic  Cantacuzenul,  amîndoui  coconi  ţărigrădeni. 


1)  Balada  luî  Mihu  Copilu. 

-t  Constantin  Căpitanul,  povestind  nunta  fiului  luî  Radu  Vodă  cu 
domniţa  lui  Duca  Vodâ. 
")  Tradiţiuni  de  la  o  nuntă  sub  Constantin  Vodă  Ipsilant. 

III. 
FUGA 

Cîte-va  zile  după  nunţile  domniţelor  luî  Mircea  Vodă, 
Stamatie  Paleologul  purcese  în  grab  la  Ţarigrad  cu  soţia 
sa  ;  iar  noul  luî  cumnat,  Andronic  Cantacuzenul,  fu  silit 
să  maî  zăbovească,  căci  chiar  din  seara  cununiilor,  tînăra 
sa  mireasă  încă  nu'şî  venise  în  simţiri ;  dar  presupunînd 
că  vremea  va  potoli  necunoscuta  eî  patimă,  maî  bine  de 
cît  leacurile  vracilor,  Grecul  bănuitor  şi  întărîtat  zmulse 
pe  biata  Ancuţa  din  zadarnicile  îngrijiri  ale  jupaniţelor 
curtence,  şi  cu  tot  alaiul,  cu  toată  zestrea  eî,  purtată  în 
zece  care  ^);  el  trecu  la  Rusciuc. 

In  seara  cînd  rămaseră  să  mîie  într'acea  cetate,  dom- 
niţa isbuti  ca  bărbatul  eî  să'î  lase^  drept  locuinţă,  un  chioşc 
învecinat  cu  casele  unde  eî  conăcise.  Acel  chioşc  de  lem- 
nărie, lucrat  numai  în  cafasurî  şi  în  săpăturî  de  chiparos 
şi  de  iasomiu,  pardosit  cu  lespezî  de  marmoră  sîngerie 
şi  împodobit  cu  toate  trebuincioasele  zmălţuite  cu  side- 
furi, era  aşezat  pe  o  coastă  surpată,  dar  nu  prea  înaltă 
a  Dunării ;  prin  vergelele  încrucişate  ale  ferestrelor  ve- 
derea se  întindea  peste  toată  lăţimea  rîuluî.  Acolo  domniţa 
Ancuţa,  singură  şi  coprinsă  de  o  jale  adîncă,  cu  inima 
sfăşiată,  cu  faţa  ofilită,  plîngea  amar  cruzimea  soartei  sale  ; 
noaptea  era  înaintată  şi  lacrimile'î  curgeau  făr'  de  înce- 
tare, căci  de  mult  somnul  fugise  dintr'ai  săî  ochi ;  dar  cu 
încetul  fruntea'i  obosită  căzu  pe  a  sa  poală,  trupu'î  slăbit 
d'atîtea  suferinţe,  par'că  se  cufundă  de  sineşî ;  o  piroteală 
a  minţii,  o  împăejenire  a  ochilor  începură  a  o  coprinde, 
cînd  de  o  dată  i  se  păru  că  aude,  ca  într'un  vis  mîngîietor, 
un  glas  depărtat  ce  cînta  cu  viers  tînguios  aceste  duioase 
cuvinte : 


1)  Henricus  Hilarius,  citat  în  Criisius,  Turco-Grcecia. 

—  «Frunza'i  verde,  apa'i  lină, 
Ş'al  meu  suflet  turburat ; 
Luna  vars'a  sa  lumină. 

Dar  mî-e  gîndul  înnorat. 

«Unde  merg,  în  ori  ce  parte, 
N'am  nimica  de  dorit : 
Visele'mi  au  fost  deşearte ; 
Ce-am  iubit  m'a  amăgit!» 

Ancuţa  se  trezi  din  aromeală  ;  glasul  părea  că  se  apropie  : 
ea  sări  la  fereastră.  Printre  zăbrele  văzu  luna  plină  co- 
lindînd  răpede  faţa  senină  şi  albastră  a  cerului ;  pe  Du- 
năre scînteiau  razele  eî  răsfrînte  în  miî  de  talazuri ;  de- 
parte în  colo  un  pescar  turc  trăgea  la  edec  în  tăcere 
caicul  său  încărcat;  la  poalele  chioşcului,  codobaturile, 
acele  rîndunele  de  apă  cu  lungi  pene  albe  în  coadă,  se 
aşterneau,  în  sborul  lor  iute,  pe  faţa  apiî  ş'apoî  iarăşi  se 
ascundeau  în  cuiburile  lor  găurite  ca  nişte  urloaie  într'acea 
coastă  rîpoasă.  în  răpaosul  nopţii  se  auzea  numai  clătirea 
undelor  ce  se  izbeau  încetişor  de  mal  şi  susurul  alene  al 
vîntuleţului  de  vară.  Peste  puţin  ochii  Ancuţeî  zăriră  o 
luntricică  ce'nainta,  despicînd  valurile  ;  un  bărbat,  cu  veş- 
minte negre,  şedea  într'însa.  El  începu  din  nou  să  cînte 
cîntarea  de  adineauri  : 

—  «De'mi  luceşte  luna'n  cale, 
De'mî  e  vîntul  cu  noroc, 

Ea  n'alină  a  mea  jale, 
El  nu  stinge  al  meu  foc. 

«Dar  iubita  mea  să  vie, 
Să'mî  şoptească  :  Te  iubesc  ! 
Ş'atunci  inima'mî  re'nvie, 
într'un  ral  dumnezeesc !» 

Nu  maî  era  înduoială !  Acel  vîslaş  cutezător  era  Radu  ; 
acel  glas  plin  de  mîhnire  era  al  lui ! 

Fericirea  în  culmea  sa,  e  nesocotită  adesea  ca  şi  des- 
nădăjduirea.  Ancuţa  găsi  în    slabele'i  mînî  destulă  putere 

ca  să  sfărâme  zăbrelele  de  lemn  ale  chioşcului.  —  «Ra- 
dule ! !»  —  strigă  ea  cu  glas  pătrunzător  şi  sări  pe  fereastră. 
Din  norocire  cîţî-va  stînjenî  numai  erau  pînă  jos  ;  Ancuţa 
cu  cosiţele^!  plăviţe  răsfirate,  învălită  numai  într'o  ie  sub- 
ţire şi  într'o  fustă  de  albă  mătase,  căzu  pe  năsipul  jilav 
şi  moale  al  prundului. 

Radu  sări  'ntr'o  clipă  pe  mal,  trase  capul  luntrii  c'o  mină 
vîrtoasă  pe  uscat,  ridică  cu'n  braţ  puternic,  mlădiosul 
mijloc  al  tinerii  femei,  şi,  cu  scumpa  luî  sarcină  pe  braţe,, 
săltă  iute  'n  luntre ;  apoi,  îmbrîncind  tare  ţărmul  cu  vîsla, 
cîte-va  voiniceşti  lovituri  de  lopată,  avîntară  micul  vas  de- 
parte de  coastă.  Ancuţa,  turburată,  uimită  d'atîtea  viî  şi 
felurite  simţiri,  rămăsese  pitulată  în  fundul  luntrii,  cu  ca- 
pul răzimat  de  peptul  Radului ;  trupul  eî  tremura  ca  frunza ; 
braţele'!  sta  încrucişate  p'al  său  sîn  ce  svîcnea  cu  iuţeală, 
sub  uşoara'î  ie  de  borangic  ;  glasul  i  se  curmase  şi,  une 
orî  numai  cu  o  zîmbire  îngerească  pe  buze,  un  suspin 
întrerupt  se  revărsa  din  adîncul  inimei  sale  pline,  şi  la- 
crimi, ca  mărgăritarele,  picurau  dintr'aî  săî  ochi  inundaţi 
d'atîta  fericire. 

Luntrea  ajunsese  în  albia  mare  a  Dunării  şi,  cu  Radu  la 
cîrmă,  se  strecura  uşor,  furată  de  undele  repezi  ce  se  go- 
neau şi  se  îmboldeau  cu  vuiet  amorţit ;  o  suflare  răco- 
roasă sbîrlea  faţa  apiî  şi  legăna  încetişor  înaltele  catar- 
turî  ale  şăicilor  ce  se  vedeaîi  albind  în  depărtare  cu  pîn- 
zele  lor  umflate  ;  razele  luneî  se  resfrîngeau,  cu  viî  hcurirî 
pe  culmea  nestatornică  a  valurilor,  răspîndind  pe  cer  şi 
peste  rîu  o  dulce  lumină  ce  se  îngîna  cu  negreala  ma- 
lurilor depărtate.  Pe  ostrovul  învecinat  un  stol  de  babiţe 
sta  adormite  şi  une-orî  numai  cîte  o  streajă  de  noapte  din 
ele,  întinzîndu-şî  aripele  trunchiate  şi  căscînd  în  sus  cio- 
cul eî  cu  guşă  adîncă,  scotea  un  ţipăt  ascuţit,  de  răspun- 
dea malul  de'mpotrivă,  iar  Ieşitele  speriate  se  da  afund  şi 
se  ascundeau  în  stuful  şi  în  papura  de  pe  mal.  Apoi  iar 
toate  se  astîmpărau  şi  o  şoptă  de  taină  se  răspîndea  îm- 
prejur. 

Intr'acea  linişte  a  tireî,  Radu  ridică  vîslele  pe  d'asupra 
apelor  şi  ochii  săî  se  lăsară  cu  dragoste  asupra  Ancuţeî ; 
dar  în  căutătura  eî,  el  întîlni  atîta  bucurie,  atîta  încredere  ; 
încît  braţele'î  o  strînseră  cu  încîntare  de  al  său  pept  şi 
buzele  lor  pentru  întîia  oară,  se  lipiră  într'un  dulce  să- 
rutat ! 

O  !  dezmierdare  nespusă  a  celui  d'întîî  sărutat  pentru 
două  tinere  inimi  ce  de  mult  se  doresc  !  cine  va  putea 
oare  să  te  descrie  ?  Cine  va  cuteza  să  cînte  acel  cîntic 
de  izbîndă  ?  Cine  va  şti  să  spună  cîte  simte  firea  omu- 
lui într'acel  singur  minut  al  vieţii,  cînd  fericirea  covîr- 
şeşte  toate  cele-1-alte  simţiri  ?  Nici  sărutarea  blajină  a  ma- 
mei pe  fruntea  pruncului  său  adormit,  nici  îmbrăţişarea 
frăţească  a  robului  scăpat  din  robie,  nici  mîndrul  zîmbet 
al  învingătorului,  in  ceasul  biruinţei,  nu  pot  coprinde  sufle- 
tul cu  un  farmec  ca  acela,  lipsit  de  griji  şi  de  mustrare, 
de  rivniri  şi  de  trufie ! 

Radu  întrerupse  tăcerea:  —  «Ancuţo  !» —  zise  el,  —  «nu 
«ştiu  de  sunt  alţi  oameni  mai  dedaţi  cu  fericirea  ;  dar  pen- 
-îtru  mine  ceasul  acesta  e  mai  presus  de  cîte  aievea  min- 
«tea'mi  a  visat!  —  Toată  viaţa'mi  pînă  acum  am  trăit'o  în 
«amărăciuni ;  deunăzi  în  sfîrşit  mă  simţii  cufundat  ca  în- 
«tr'un  nor  întunecos  şi  un  vîrtej  viforatec  mă  împinse  ca 
«să  mă  iau  după  urmele  tale.  Ziceam  în  mine  :  Ce'mi  mai 
«este  bună  viaţa?....  Singur,  sărman,  lipsit  de  părinţi,  de 
«rude,  de  prietini,  cari  să  prinză  milă  de  mine,  lumea  îmî 
^e  pustie.  Ori  unde  nu  va  fi  dînsa,  eu  nu  am  pe  nimeni ! 
«Să  pas  deci  pe  calea  unde  a  trecut  ea,  să  calc  în  ur- 
♦  mele'i  deşerte  şi,  fiind-că  soarta  a  menit'o  a  altuia  să  fie, 
*ca  cel  puţin  doru'mi,  ca  un  fum  cuvios  de  tămîie,  pre- 
«tutindeni  să  se  înalţe  la  dînsa!....  Ancuţo!  tu  ai  prefăcut 
«acel  nor  în  soare  de  lumină  !  Tu  ai  deşteptat  în  sufle- 
«tu*mî  o  viaţă  necunoscută!  Tu  aî  reînviat  inima'mî  ofi- 
«lită!  Tu  eşti  îngerul  mîntuirii  mele!» 

—  «Radule,»  — răspunse  Ancuţa  cu  glasul  înecat  de  la- 
«crimi  de  bucurie,  —  «din   tot  sufletul  eu  te  iubesc!  Mai 

«mult  d'atîta  eu  nu  ştiu  să'ţî  spun  ;  dar  un  viers  tainic 
«şopteşte  de  mult  în  mina  şi  'mî  zice  că  viaţa  cu  tine'mî 
«va  fi  dulce,  că  numai  cu  tine  aş  voi  să  mor!» 

în  vremea  acestor  drăgăstoase  vorbiri,  prin  care  ferici- 
ţii tineri  îşî  împărtăşau  păsurile  şi  dorurile  inimeî  lor, 
cursul  rîuluî  furase  luntrea  şi  o  împinsese  cu  răpeziciune 
pînă  la  gura  acelei  strîmtorî,  prin  care  apele  albiei  celei 
mari  se  revarsă  cu  bolbură  în  matca  maî  îngrustă  a  tăr- 
muluî  romînesc,  tocmai  la  capul  ostrovului  Mocanu.  într'a- 
cel  loc,  unde  apele  se  'nvrăjbesc  şi  se  sfredelesc  în  adînc 
vîrtejurî,  vasul  începu  a  şovăi,  clătinat  pe  înalte  talazuri 
care  se  izbesc  şi  se  afundă  cu  un  urlet  întărîtat.  Acea 
şuierătură  spăimîntătoare  a  valurilor,  acele  mişcări  furtu- 
noase ale  luntrii,  înfricoşară  pe  Ancuţa  ;  stăpînită  de  o 
nespusă  groază,  ea  d'o  dată  îşî  aruncă  braţele  după  gîtul 
luî  Radu  şi,  strîngîndu-se  de  peptul  luî,  înălţă  ochii  către 
cer  şi  rosti  cucerită  această  rugă  :  —  «Doamne  !  Doamne  ! 
«fii  cu  îndurare!  scapă-ne  zilele,  fie'ţî  milă  şi  nu  voi  să 
«perim  în  ceasul  cel  maî  norocit  al  vieţeî  noastre!»  — 
Radu  puse  în  grab  mîna  pe  vîsle  şi,  spărgînd  cu  putere 
sila  talazurilor,  el  se  luptă  voiniceşte  pîn'ce  mica  sa  lun- 
tre, ocolind  prăpăstiile,  săltînd  uşurel  pe  d'asupra  valuri- 
lor, scăpînd,  ca  prin  minune,  din  miî  de  nevoi,  isbuti  să 
iasă  din  primejdioasa  strîmtoare.  Atunci  ea  începu  iarăşi 
să  plutească  maî  lin  pe  albia  stingă  a  Dunării.  De  acolo 
se  zărea,  în  susul  apei  zidurile  cetăţeî  Săn-Giorgiu,  care 
din  ostrovul  său  înălţat  apăra  oraşul  Giurgiului ;  iar  îna- 
inte, pe  limanul  şăţ  al  Smîrdeî,  licura  un  foc  de  paie. 
Radu  cunoscu  într'aceia  semnele  bătrînuluî  său  slujitor 
Bănică,  pe  care'l  lăsase  la  mal.  El  cîrmi  într'acolo  şi,  gră- 
bind lopătarea  cu  ale  sale  braţe  vînjoase,  cărora  şi  dra- 
gostea le  dase  o  nouă  tărie,  trecuse  toată  întinsă  Dună- 
rea decindea,  sosi  în  sfîrşit  la  malul  dorit,  tocmai  cînd 
luna  scăpata,  gonită  de  luceafărul  albicios  al  dimineţeî. 

Bănică,  care  de  mult  ducea  grija  stăpînuluî  său,  alerga 
cu  veselie  ca  să-1  întîmpine ;  două  şiroaie  de  lacrimi  curgeaîi 

pe  obrajii  luî,  cînd  văzu  pe  Radu,  sărind  sprinten  pe  uscat. 
Sărmana  bătrînă  şi  credincioasă  slug^,  care  '1  crescuse  din 
a  sa  pruncie,  îl  îmbrăţişa,  îî  săruta  mînile,  rîdea,  plîngea, 
ÎŞI  făcea  semnul  crucii,  nu  ştia  cum  să  îşî  mai  arate  bu- 
curia, cum  să  mai  mulţumească  luî  Dumnezeu. 

—  «Bănică»,  —  îi  zise  Radu,  —  «de  mă  vezi  tu  acum  cu 
«viaţă,  Domniţei  Ancuţei  să  'î  aibi  mulţumire ;  dînsa  mî-a 
fost  mîntuirea.  Să-ţi  fie  de  aci  înainte,  ca  şi  mie,  stăpînă!» 

Bănică  sărută  cu  recunoştinţă  mînile  Ancuţei,  şi  apoi, 
cu  mirare,  începu  să  întrebe:  —  «Dar  cum!  ce  fel  s'a  în- 
tîmplat...  ?» 

Radu  'i  curmă  vorba :  —  «Nu  e  acum  vremea  pentru  cer- 
«cetări.  Vorbă  multă,  sărăcia  omului!  Să  ne  grăbim  să 
«fugim,  căci  zorile  se  revarsă  şi  ar  putea  să  ne  dea  în 
«urmă». 

—  cDar,  vai  de  mine!  stăpîne»,  —  şopti  bătrîna  slugă, 
în  mintea  căruia  bucuria  se  prefăcuse  acum  în  zmerită 
îngrijire  dinaintea  unei  fiici  de  Voevod,  —  «cum  o  să  poată 
iumbla  domniţa  călare?  Noi  avem  numai  doi  bieţi  căluşei... 
ş'apoi  încotro  să  ne  ducem?...» 

—  «încotro?  Mai  întrebi?  La  noi  acasă,  la  Motru».  — 
răspunse  Radu. 

—  «Ce  gînd  ai,  stăpîne»;  —  adăogi  Bănică, —  «apoi  e 
«biata  casă  a  noastră  de  la  Motru,  după  potriva  unei  fete 
«de  Domn  ?» 

—  «Ancuţa,  moş  Bănică,  nu  pune  preţ  la  zădărniciile 
(falei.  D'acum  înainte  averea  eî,  ca  şi  a  mea,  stă  numai 
«în  inimă.  Ne  iubim  ;  ce  ne  pasă  nouă  de  sărăcie? — Aşa  e, 
«dragă  Ancuţo  ?» 

«Unde  voi  fi  cu  tine.  Radule,  acolo  voi  fi  şi  fericită!» 
Tînărul  Socol  sărută  dulce  pe  a  sa  iubită  şi  încălecînd 
voiniceşte  calul  său  unguresc,  el  aşternu  bunda  sa  pe 
oblîncul  şeleî,  ridică  în  braţe  pe  Ancuţa  şi  o  aşeză  d'a 
curmezişul  rezimînd-o  de  al  său  piept.  Bietul  Bănică,  ne- 
putîndu-se  încă  bine  domiri,  ridică  cu  mirare  sprinceana, 
dete  din  umăr  ş'apoi  mormăi ;  —  «Vezi  Doamne !  ce-s  ti- 

nereţele  la  om  !»  —  încalecă  şi  dînsul  pe  mărunţelu-î  bidiviu 
şi  se  luă  în  fuga  mare,  după  fericiţii  tineri  ce  se  depăr- 
tase în  treapătul  calului. 

Călătoria  fu  lungă  şi  ostenitoare.  Dar  cine  nu  ştia  cîte 
poate  juneţea  şi  iubirea  adunate  la  un  loc!  Eî  umblau  maî 
mult  noaptea  pe  răcoare,  tot  prin  căî  pustii  şi  lăturalnice, 
ferindu-se  a  deştepta  băgarea  de  seamă  a  drumeţilor  şi  a 
locuitorilor ;  dar  în  cale,  precum  şi  în  conacele  lor,  alese 
tot  sub  veselul  frunziş  al  pădurilor,  cîte  dulci  şi  drăgăs- 
toase vorbiri !  cîte  visuri  de  fericire  plăzmuite  !  cîte  nepre- 
ţuite şi  încîntătoare  dezmierdări. 

Astfel,  după  mai  multe  zile  de  călătorie,  sosiră  ei  în 
valea  Motrului.  Rîul  cu  apele  sale  galbine,  curge  pe  o 
matcă  de  lut  năcleios,  ocolită  cu  un  desiş  de  verdeaţă  ; 
acolo  salcia  pletoasă,  socul  mirositor,  alunii  mlădioşî^  ar- 
ţarii cu  pojghiţe  roşii,  carpenii  stufoşi,  salba  moale  şi  teii 
cresc  amestecaţi  cu  falnici  jugaştri,  -cu  plopi  'nalţi  şi  subţiri, 
cu  anini  uşurei,  cu  ulmi  albicioşî,  cu  sîngerei  pestriţi,  cu 
corni  suciţi  si  vîrtosi.  Printr'acel  hătis  felurit  de  arbori  ce 
se  'ndeasă  şi  se  împleticesc^  mierlele  şi  piţigoii  şueră  şi 
ciripesc,  săltînd  din  ramură  în  ramură,  iar  pe  vîrful  co- 
pacilor turturele  sure  şi  porumbei  sălbateci  se  'ngînă  în 
vreme  ce  prigorii  cu  pene  albastre  chiuesc  mereu  în  zborul 
lor  neastîmpărat. 

Un  drum  îngust  şi  mlăştinos  străbate  acea  luncă  înve- 
selită şi  duce  pînă  la  vadul  Motrului^  dincolo  de  care  se 
vede  curtea  lui  Socol.  Acea  locuinţă,  odinioară  îmbielşugată 
şi  zgomotoasă,  era  acum  pustie  şi  cu  totul  sălbătecită;  pe 
zidul  de  împrejmuire,  acum  muced  şi  învechit,  se  întinsese 
lungi  ramuri  de  iederă  stufoasă ;  streaşină  porţii  învelită 
cu  blăni  putrezite  de  stejar  se  acoperise  cu  muşchiu.  în 
întru  curţii  buruiana  crescuse  înnaltă  şi  abia  se  mai  zărea 
în  fund,  o  groapă  adincă  şi  mare,  astupată  p'alocurea  cu 
surpături  de  zid,  printre  care  răsărise  boziile  şi  bălăriile ; 
—  atîta  mai  rămăsese  din  falnicele  case  ale  vornicului  Socol, 
pe  care  Mircea  Vodă  poruncise  să  le  doboare  la  pămînt! 

Maî  în  lături  era  o  colibă  învelită  cu  şovar,  în  care  trăia 
doî,  trei  romînî  scăpătaţi,  singurii  slujitori  rămaşi  la  curtea 
boierească;  în  preajmă,  sub  nişte  vechi    tulpine   de   nuci, 
cu  crăcile  pe  jumătate  arse  şi  uscate,  erau  aruncate  obezi 
de  roate,  juguri  de  car,  ghizdurî,  doage  şi  alte  unelte  de 
joagăr,  cu  care  îşî  cîştigau  pînea  acei  sărmani  muncitori. 
De  altă  parte,  cîte-va  înguste  brazde  de  fasole,  de  praz  şi 
de  legumă;  maî  icî,  un  coşar  în  care  se  adăposteau  seara 
puţine  vite  de  hrană  ce  pribegeau  ziua  pe  malurile  gîrleî, 
maî  dincolo,  o  şiră  de  paie  şi   nişte   copite   de   fîn.    Prin 
iarbă  naltă  şi  deasă  alergau  şi  se  jucau  cîţî-va  copoi  şi  o 
potecă  strimtă,  cît  trece  omul  cu  piciorul,  străbătea  de  la 
poartă  pînă  în  bătătura  locuinţei  stăpînuluî.  Aceea  era  sin- 
gura clădire  de  zid  rămasă  în  curte  ;    era  un  turn    înnalt 
şi  îngust  cu  ferestre  mici  şi  nepotrivite,  avînd  jos  o  portiţă 
boltită,  caria  îî  slujea  de  prag  o  piatră  de  moară  crestată 
în  două.  Pe  din  întru  o  lungă    scară    învîrtită,  cu    trepte 
mici  de    piatră,  da    intrare,  la    deosebite    caturi,    în    nişte 
chilii  pardosite  cu  cărămizi,  din  care  abia  două  maî  erau 
le  locuit.  Intr'una,  sus,  şezuse  Radu    şi    în    cealaltă,  maî 
iproape  de  uşa  intrării  credinciosul  său  Bănică.  Acel  turn, 
işezat  în  vecinătatea  porţii,  purta  numele  de  Chindie,  căci 
fusese  odinioară,  pe  cînd  se  înnălţaîi  măreţe    casele   vor- 
liculuî  Socol,  locul  de  streaje,  de  unde,  ca  şi    în    curţile 
lomneştî,  se  vestea  cu  tobe  şi  cu  surle,  ceasul  înserat  al 
îhindieî,  cînd  toţi  oamenii  casei  se  adunau  la  cină  şi  porţile 
>grăziî  se  închideau. 

Ajungînd  în  acele  locuri  sălbatice  şi  despuiete,  Ancuţa 
m  simţi  cîtuşi  de  puţin  acea  comf)ătimitoare  mîhnire  ce 
laî  adesea  sărăcia  insuflă  chiar  şi  inimilor  miloase  trăite 
In  belşug ;  ea  încă  se  jjucură  de  liniştea  acelor  pacinice 
irmuri  şi  îndată  'şi  însuşi  înt'însele  toate  visele  sale  de 
rorocire.  Decî  viaţa  eî,  ca  şi  a  Radului,  se  strecură  de 
ituncî  ca  într'un  şir  de  dulci  şi  neturburate  plăceri.  Zilele 
'eceau  ca  un  zîmbet,  nopţile  ca  un  farmec  î  fira    o    feri- 

cire  de  acelea  pe  care  soarta  duşmană  nu  le  dăruieşte 
pentru  multă  vreme  unor  inimi  de  muritori  ! 

Să  ne  întoarcem  iarăşi  în  cercul  viforos  al  luptelor  ş'al 
intrigelor  politice. 

Andronic  Cantacuzenul,  amărît  şi  înfuriat  de  fuga  fără 
veste  a  soţiei  sale  ^),  alergase  drept  în  Anhial,  la  fratele 
său  Mihail  ca  să'l  înştiinţeze  despre  crunta  necinste  ce  i 
se  făcuse  în  ţara  romînească.  In  pismaşa  sa  mînie,  feri- 
cirea luî  Stamatie  i  se  părea  o  batjocoritoare  umilire,  pe 
care  sufletul  său  trufaş  nu  o  putea  mistui.  El  însuflă  pu- 
ternicului său  frate  zavistiosu'î  necaz  şi'l  făcu  părtaş  căl- 
duros la  a  sa  răzbunare  2).  Mihail  Cantacuzenul  nu  era 
om  în  mintea  căruia  să  se  şteargă  lezne  o  înfruntare  ; 
deci  el  se  sculă  în  grabă,  se  repezi  turbat  în  Ţarigrad, 
unelti  miî  de  tainice  intrigi,  iscodi  rriii  de  pîrî  mincinoase 
şi  apoi  dete  în  genunchi  la  vizirul  Socoli,  cerînd  mazilirea 
neamului  domnesc  din  ţara  Românească  şi  depărtarea  din 
scaunul  păstoresc  a  patriarhului  losaf  ^).  Bietul  acest  bă- 
trîn,  pîrît  pe  nedreptate  şi  tras  în  judecată  dinaintea  sobo- 
rului, pentru  nişte  vini  fără  temei,  fu  gonit  cu  necinste 
din  patriarhie  şi  muri  ascuns  într'una  din  mănăstirile  mun- 
telui Atos^). 

Din  partea  însă  a  familiei  domneşti,  Cantacuzenul  în 
tîmpină  o  mult  maî  vie  împotrivire.  Chiajna  îşî  cîştigase 
apărători  chiar  în  sînul  saraiuluî  împărătesc  ;  solul  eî  cer- 
case mai  din    vreme  Porţile  şi    mituise  pe  maî    mulţi  din 


1)  Pînâ  la  această  fugă  am  urmat,  maî  mult  sau  maî  puţin,  întîm- 
plările  istorice.  Dar  despre  fuga  soţiei  luî  Andronic,  Henricus  Hila- 
rius  ne  spune  că  chiar  doamna  Chiajna  a  trămis  să  o  iea  înapoî  de 
la  bărbatul  său,  încă  de  pe   drum. 

2)  Henricus  Hilarius  în  Criisius,  Turco- Graseia. 

3)  Henricus  Hilarius  ;  Lequien,  Oriens  Christianus  ;  Hammer  ;  Me- 
letie,  Istoria  bisericească. 

*)  Epistolă  trămisă  de  către  Crusius,  care  coprinde  povestirea  luî 
Henricus  Hilarius  ;  Charriere,  Negociations  de  la  France  dans  le  Le- 
vant, III,  p.  741  et  sq.  nota  1. 

înalţii  dregători.  De  aceea  şi  noul  Sultan  Selim,  nevoind 
să  strice  voia  nici  unuia  dintre  puternicii  viziri,  hărăzi  luî 
Mohamet  Socoli  carte  de  Mazilie  pentru  Petru  Vodă  Şchio- 
pul şi  tot  de  odată,  luî  Sinan  şi  luî  Mustafa,  apărători  vîn- 
duţî  aî  neamului  Mirceoaiei,  le  dărui  firman  de  domnie  pen- 
tru Alexandru,  al  doilea  fecior  al  Chiajneî. 

Tot  Chiajna  era  maî  tare  !  Ingîmfată  de  această  nouă 
biruinţă,  ea  socoti  vremea  numai  bună  pentru  o  nouă  şi 
desăvîrşită  lovire  asupra  boerilor  răsvrătiţî,  urmînd  dar 
pilda  de  curînd  dată  de  cătră  Domnul  Moldoveî  Alexan- 
dru Lăpuşneanu  ^),  ea  adună  la  un  ospăţ  pe  Radu,  logo- 
fătul din  Drăgoeştî,  pe  Mihnea  din  Bădenî,  feciorul  luî 
Udrişte  Vistierul,  pe  Toader  de  la  Bucov,  pe  Vladul  Ca- 
pleî,  pe  Pătraşcu,  pe  Calotă,  pe  Stan,  feciorul  Drăgule- 
ţuluî,  pe  Radu,  stolnicul  din  Boldeştî  şi  le  tăie  capetile  ^). 
îndată  apoî  porunci  se  trămiseră  la  banul  din  Craiova,  la 
ispravnicî  şi  la  vătaşiî  de  plaiurî  ca  să  prinză,  orî  morţi 
orî  cu  zile,  pe  mulţî  alţi  boierimî  de  price,  printre  cari 
era  socotit  şi  Radu,  feciorul  vornicului  Socol  de  peste  Olt. 

Cu  aceste  împrejurărî  se  petrecuse  cîtă-va  vreme  ;  lunile 
vesele  ale  ierneî  fugise,  luînd  cu  sine  jocurile  pe  verdeaţă 
-i  plimbările  noaptea  pe  lună  şi  acea  mulţumire  sufletească 
ce  naşte  din  radele  maî  călduroase  ale  soareluî,  din  mirosul 
bălsămit  al  pajişteî  înflorite,  din  miile  de  nepreţuite  da- 
ruri ale  rodirei. 

Omul,  ca  firea,  zîmbeşte  cu  soarele,  se  'ntunecă  cu  norii, 
s'alină  cu  seninul,  se  turbură  cu  furtuna  ;  fiece  schimbare 
a  natureî  are  un  răsunet  în  inima  sa  ;  fiece  frunză  ce  cade 
îngălbenită  toamna,  lasă  un  dor  în  sufletu-î  întristat. 

Aşa  şi  Radu  cu  Ancuţa,  înstrăinaţi  de  lume,  d'ale  eî 
veselii,  dar  nu  şi  d'a  sa  răutate,  trăiau  acum  într'a  lor  ce- 


>)  Omorîrea  boierilor  de  către  Alexandru  Lăpuşneanu,  aşa  frumos 
povestită  de  d-nul  C.  Negruzi,  s*a  petrecut  pe  la  1565:  iar  acestea 
se  petrec  la  1568. 

')  Constantin  Căpitanul^  Cronicarul  anonim. 

tăţuie  pustie,  purtîhd  dorul  frumoaselor  zile  trecute  şi  mîn- 
gîindu-se  cu  nădejdea  primăverilor  viitoare. 

E  tristă  şi  urîtă  iarna  la  ţară,  cînd  crivăţul  viforos  urlă 
preste  cîmpiî,  cînd  norii  sau  ceaţa  întunecă  cerul,  cînd 
ploile  reci  desfundă  pămîntul,  cînd  ţarina-î  goală  şi  nă- 
pustită, dumbrava  uscată  şi  plugul  trîndav.  Apoi,  în  lungile 
nopţi  de  iarnă,  ce  întunecime  plină  de  groază !  ce  de 
şoapte  fioroase !  Vîntul  vîjie  şi  geme  ca  nişte  jalnice  gla- 
suri ce  plîng  din  depărtare  ;  ploaia  isbeşte  cu  o  întărîtată 
stăruire  în  păreţiî  şi  în  ferestrele  casiî ;  oblonul  se  clatină 
şi  scîrţîe  pe  ţîţînele-î  ruginite  ;  focul  bubue  şi  trozneşte 
în  cămin  şi  uneori  o  pasăre  de  noapte,  gonită  din  adă- 
postul eî  de  o  suflare  mai  viscoloasă  a  crivăţului,  îşî  ia 
zborul,  scoţînd  un  ţipăt  sfîşietor  şi  tînguios. 

într'acele  văietărî  ale  fireî,  mintea  de  sine-şî  se  porneşte 
pe  cugetări  mîhnicioase  ;  închipuirea  îşi  plăzmueşte  vedenii 
cobitoare  şi  tot  ce  e  mai  trist  în  viaţă,  toate  răstriştele  tre- 
cute, toate  temerile  viitorului,  se  răsfrîng,  ca  umbre  sîn- 
gerate,  în  oglinda  întunecată  a  inimii. 

într'una  din  acele  seri  furtunoase.  Radu  şedea  cu  An- 
cuţa,  amîndoî  tăcuţi,  şi  duşi  pe  gînduri ;  un  foc  de  sur- 
cele văpaia  pe  vatră,  revărsînd  o  lumină  roşiatică  în  chilie  ; 
d'a  lungul  zidului  se  'ntindea  un  pat  acoperit  cu  velinţe 
vărgate  de  ţară  ;  d'asupra  era  o  mescioară  albă,  rotundă 
şi  alături  o  laviţă  îngustă  de  lemn  pe  care  ei  şedeau  ;  dar 
în  perete  strălucea  o  bogată  icoană  îmbrăcată  cu  argint. 
Pe  dînsa  era  înfăţişat,  cu  asprul  condei  al  zugravilor  stră- 
moşeşti, chipul  Maicii  Domnului,  ţinînd  sfîntul  său  prunc 
pe  braţul  cel  stîng.  Luciul  înegrit  al  văpselilor,  trăsurile 
uriaşe  şi  nemlădiite  ale  obrazelor,  feţele  lor  îngălbinite, 
ochii  lor  mari  şi  întunecaţi,  în  sfîrşit  acel  cerc  de  lumină 
ce  le  împresura,  la  un  ceas  aşa  înoptat^  făcea  să  nască 
în  inimă  o  sfîaţă  şi  cuvioasă  îngrijare.  Privirea  Ancuţei 
se  aţintise  cu  zmerenie  d'asupra  icoanei,  iar  tînărul  Socol, 
în  sufletul  căruia  se  deşteptau  acum,  una  după  alta,  toate 

nenorocirile  vieţei  sale  trecute,  tresări  ca  d'un  tior,  îşî 
lăsă  fruntea  pe  mînă  şi,  cu  glas  obidit,  întrerupse  tăcerea  : 

—  «Draofă  Ancuţo,  —  zise  el,  —  vezi  tu  această  sfîntă 
icoană  ?  Ea  în  veci  a  fost  martură  la  râstriştile  casei 
noastre;  cu  dînsa  am  împărţit  toate  mîhnirile  mele.  Odi- 
nioară, nişte  ciobani,  ce  păşteau  turmele  noastre  de  oî 
departe,  în  munţii  Vilcei,  au  găsit-o,  zice  într'o  vechie 
tulpină  de  stejar,  ş'au  adus-o  la  tatăl  meu.  El,  sărmanul, 
o  primi  ca  o  veste  bună,  ca  un  semn  de  noroc;  dar  chiar 
in  ziua  aceea,  silit  de  duşmani  să-şi  lase  casa  pe  o  groaz- 
nică furtună,  el  apucă  drumul  pribegiei  şi  muri  pe  ţăr- 
muri depărtate....  Ţărîna  să-î  fie  uşoară!  Rămăsesem — cu 
mama,  doî  copii,  o  surioară  şi  eu  —  hrăniţi  la  masa  stră- 
inilor;  dar  acei  domni  fără  de  milă,  la  care  bietul  tata  ne 
lăsase,  crezîndu-î  că-î  sunt  prieteni,  îndată  ce  veni^ştirea 
despre  moartea  luî,  ne  opriră  mult  puţină  stare  cită  mai 
aveam  şi  ne  goniră  de  pe  pragul  lor,  săraci  şi  despuieţi. 
Din  toate  averile  noastre,  ei  ne  lăsară  numai  această  icoană 
ce,  în  nelegiuita  lor  credinţă,  n'avea  nici  un  preţ...  Ce  poate 
face  o  biată  muiere  singură,  departe  de  ţara,  de  rudele  ei, 
cu  doî  copii  pe  braţe?  Eram  încă  tînăr  de  ani,  p'atuncea... 
dar  vîrsta  nu'mi-a  cruţat  nici  o  amărăciune !  Pe  biată 
mama  o  văzui  zăcînd,  în  luptă  cu  boala  şi  mai  vîrtos  cu 
frica  d'a  ne  lăsa  fără  sprijin  pe  lume  ;  în  sfîrşit,  biruită 
d'atîtea  suferinţe,  într'o  noapte  îngrozitoare  ca  ^aceasta, 
îşî  dete,  sărmana  maică,  sufletul.  Eram  în  genunchi  la 
patul  ei  de  moarte  şi  în  faţă'mî  lucea  tot  icoana  aceasta...!» 

O  viforoasă  şuerătură  a  vîntuluî,  ce  cletină  Jcu  vuet  în- 
velitoarea  şi  uşile  turnului,  îî  curmă  |pove^irea.V|Ancuţa 
se  strînse  maî  aproape  de  dînsul ;  amîndoi  îşî  făcură  sem- 
nul cruceî  şi  Radu  urmă : 

tApoî  maî  trecu  vreme  şi  soră-mea  ajunse  în  floarea 
«tinereţe! ;  blîndâ  şi  gingaşă  copilă  !  începusem  să  aflu 
«într'însa  o  inimă  ce  'mpărtăşea  şi  mîngîia  a  mea  jale  din 
«vremî  adunată...  Dar  într'o  zi,  —  vezi  cît  îmi  era  ursita 
*âe  duşmană !  —  mă  dusesem  cu  alţi  tineri  să  ne    încer- 

«cărn,  în  cîmpie,  la  jocuri  de  arme;  eram  în  Ardeal  şi 
«tovarăşii  ce  mă  chiămase  la  acea  sărbătoare,  erau  cei 
«mai  mulţi,  feciori  de  nemeşi  unguri...  Unul  dintr'înşii 
«(iadul  să'i  muncească  sufletul  de  trădător  !)  răpi  în  lip- 
«să'mî  pejscumpa  mea  surioară  şi  fugi  cu  dînsa.  Cînd 
«mă  întorsei  seara  acasă,  pretutindeni  era  întuneric;  fur- 
«tuna  urla  cu  turbare.  Chiămai !  dar  nu'mi  răspunse  ni- 
«meni.  La  lumina  unui  fulger,  văzui  odaia  pustie  şi  în 
«faţă'mi  lucea  tot  icoana  aceasta».... 

Uşa  î  chiliei  se  deschise  cu  sgomot  şi  Bănică  intră  ră- 
pede  şi  speriat ! 

—  «Stăpîne;»  —  dise  el  —  «o  ceată  de  oameni  ne-a  în- 
« conjurat  toată  curtea.  Nu  ştiu,  hoţi  fî-vor^  sau  alţi  făcă- 
«tori  de  rele?  dar,  după  numărul  şi  armele  lor,  nu  s'arată 
«să  fie  cu  vre  un  cuget   curat».. 

Un  glas  s'auzi  strigînd  d'afară  : —  «Deschideţi  poarta 
«la  oamenii  domniei!» 

Bănică  se  plecă  pe  fereastră  şi  răspunse  :  —  «Păsaţi- vă 
«în  cale  !  N'avem  aci  loc  de  găzduit  !»  —  însă  Radu  vru 
«să'l  oprească:  —  «Ci  taci,  moş  Bănică;  or  fi  călători  şi-î 
«a  apucat  noaptea  pe  drum.  Nu  voi,  cît  îî  de  săracă,  să'mî 
«fie  casa  închisă  la  cei  nevoiaşi.  Mergi  de    le    deschide». 

El  încă  bine  nu  sfîrşise  şi  un  glonţ  de  săneaţă  reteză 
păretele  de  lîngă  fereastră.  Atunci  s'audi  o  larmă  de  oa- 
meni ce  spărgeau  porţile  şi  năvăleau  cu  grămada  în  curte 
Radu  scoase  al  său  paloş  şi  sluga  puse  mîna  pe  o  puşcă : 

—  «Acum,  fătul  meu,  or  cu  viaţa  or  cu  moartea  !  Dom- 
«nul  să  ne  ajute!»  — spuse  bătrînul  Bănică. 

Tîlharii  într'această  vreme,  ca  să'şi  facă  lumină  în  curte, 
dedese  foc  la  şira  de  paie  ce  sbura  cu  flăcări  spulberate 
de  vînt ;  eî  sparseră  portiţa  chindiei  şi  se  urcau  unul  după 
altul  pe  scara  învîrtită.  Bănică  trase  cu  puşca  şi  răsturnă 
pe  cel  din  frunte,  dar  o  mulţime  de  panduri  băneşti,  căl- 
cînd  peste  trupul  tovarăşului  mort,  se  răpeziră  cu  săbiile 
goale  asupra  lui  şi  bătrînul  slujitor  cădu  înjunghiat  pe 
pragul  uşeî. 

Ancuţa  sta  îngenunchiată  dinaintea  icoanei.  Ostaşii  nă- 
văliră în  chilie,  sbierînd  cu  turbare:  —  «Pe  dînsul,  copii! 
daţi  de  tot !». 

Paloşul  Radului  sbură  un  minut,  făcînd  roată  împrejuru-î, 
dar  săbiile  şi  lăncile  îl  înconjurau.  Străpuns  de  toate  părţile 
arma  îi  pică  din  mînă  şi  el  căzu  mort  la  pămînt.  Groaznic 
fu  ţipătul  Ancuţei,  cînd  ea  se  aruncă  preste  trupul  sfîşiat 
al  iubitului  ei ! 

Un  nor  de  fum  umplu  chilia ;  vîlvorî  de  foc  eşeau  pe 
gura  vetrii  şi  grinzile  Irozneau,  scăpărînd  ţăndări  înflăcă- 
rate. Atunci  icoana  cea  mare  căzu  din  perete  cu  un  ră- 
sunet lung  şi  tînguios  ! 

Vîntul  aruncase  paie  aprinse  pe  învelitoare  şiffocul  în- 
cinsese de  toate  părţile  turnul.  Pandurii  se  îmbrînceau  şi 
se  rostogleau  pe  scară,  cu  ţipete  şi  cu  zgomot,  cătînd  să 
scape  din  primejdia  pojarului;  ei  fugeau  care  încotro  găsea 
loc  de  fugă. 

Toată  noaptea  arse  chindia  luî  Socol ;  în  murgul  zorilor 
o  şiră  de  scînteie  încununa  a  sa  creastă,  care  şi  ele  se 
stinseră  una  după  alta.  Cîteva  zile  însă  mai  în  urmă,  clă- 
direa surpată  încă  fumega. 


IV. 


PUSTNICA 

După  ce  Poarta  turcească  mazili  din  domnia  ţării  Ro- 
mîneşti  pe  Patru  Şchiopul,  acest  domnesc  cocon,  adus  în 
Ţarigrad,  fuse  pus  în  lanţuri  şi  trămis  surghiun  la  cetatea 
Conia  din  Anadol ;  dar  maică-sa  îngrijată  alergase  curînd 
în  urma  luî  şi,  cu  mîinile  pline  de  aur,  ceruse  înapoi  pe 
fîiul  ei  cel  robit.  Patru-zecî  mii  galbeni,  afară  de  tot  atîţea 
ce  adusese  drept  haraciu  al  ţării,  împărţiţi  pe  la  vizirii  şi 
pe  la  curtenii  de  toată  mîna,  scăpară  zilele  ameninţate  ale 
luî  Patru  ;  dar  un  lucru  mai  ales  întoarse  spre  dînsul  voia 

veghiată  a  Sultanului,  adică  mărinimoasa  predare  a  unei 
comori  de  o  sută  treizeci  mii  galbeni,  care  se  dovedise 
adunaţi  şi  pusî  Ia  păstrare  de  neamul  domnesc  al  ţării 
Romaneşti.  Împăratul  se  milostivi  şi  hărăzi  zece  mii  din- 
tr'înşii  bătrînei  doamne ;  iar  pe  coconul  eî  îl  opri  în  Ţa- 
rigrad  cu  leafă  din  haznaoa  împărătească^),  şi  preste  cîteva 
luni  îi  mai  adăogi  şi  douăzeci  aspri  tain  pe  zi  ^). 

Cu  atîta  însă  nu  se  mulţumea  Chiajna ;  avînd  un  fiu  pe 
scaun,  ea  sîrgui  să  i  agonisească  şi  celui-lalt  domnia  vecină 
a  Moldoviî,  de  care  se  folosea  pe  acele  vremi  un  loan 
Vodă,  venetic  armean^),  pururea  învrăjbit  cu  Turcii;  drept 
aceea,  nu  puţin  lucra  dînsa  la  pîra  şi  la  osînda  lui  loan 
Vodă.  In  sfîrşit,  la  anul  1574,  ea  isbuti,  prin  uneltirile  sale, 
să  scoată  carte  de  mazilie  Domnului  moldovenesc  şi  'n 
locu-î  să  sej^prînduiască  fiul  ei  Patru  "^),  care  şi  purcese  din 
Ţarigrad  însoţit  de  oaste  turcească. 

Din  partea  sa,  loan  Vodă  nu  primi  voios  ca  să  se  le- 
pede de  domnie,  ci  adunîndu-şi  boierii  şi  ţara,  le  ceru  ju- 
rămînt  statornic  ca  să  se  lupte  şi  să  moară  împreună  cu 
dînsul  şi,  începînd  atunci  gătirile  de  bătălie,  trămise  să  pof- 
tească cu  leafă  pe  Cazaci  ca  să-î  vin^  întru  ajutor  ;  iar  aceştia 
cum  îs  răsboinici  şi'n  veci  gata  a  se  amesteca  în  tot  felul 
de  vrăjbî  şi  de  sfădiri,  se  adunară  o  miie  două  sute  de 
oameni  şi  veniră  la  dînsul  ^). 

Dincoace  de  Milcov,  aflînd  de  neprieteneasca  priimire  ce 
au  să  facă  Moldovenii  frăţină-său,  Alexandru  Vodă  îşi 
strînse  şi  el  oştirea  şi  se  găti  a  purcede  spre  Moldova,  în 
întîmpinarea  luî  Patru  ^).  Pe  de  altă  parte,  doamna  Chiajna^ 
temîndu-se  într'aşa  priincioase  împrejurări,  de  vre-o  is- 
bucnire  protivnică  în  ţara  Oltului,  unde  în  veci  colcotea  o 


1)  Din  raportul  solului  nemţesc  Wysz,  de  la  Maiu   1468,  Hammer. 

-)  Din  raportul  baîluluî  veneţian  Barbaro,  de  la  8  iunie  1569,  Hnmnier, 

•^)    Vornicitl  Ureche. 

'^)  Cronicele  romîneştî,  Hammer. 

^)    Vornicul   Ureche. 

^)   Constantin  Căpitannl,  Dacia  1,  JV. 

duşmănie  ascunsă  asupra  neamului  domnesc,  hotărî  să  dea 
însăşi  o  raită  prin  oraşele  olteneşti,  ca  să  îngrozească  pe 
cutezători  şi  s'amăgească  cu  măguliri  pe  ceî  cu  bună  voie. 

Ea  trecu  răpede  prin  Slatina,  prin  Caracal,  prin  Craiova 
şi  găsi  maî  pretutindeni  casele  boiereşti  pustiite  ;  cari  nu 
perise  de  sabia  slujitorilor  domneşti,  fugise  în  pribegie  ^) ; 
moşnenii  ce  maî  rămăsese,  împreună  cu  opinca,  răbdau 
păsul  ţării  şi  nici  măcar  aduseră  jeluiri  Doamnei.  Ce-î  bună 
Romînluî  jeluirea,  cînd  urechea  ce-1  ascultă  e  tot  una  cu 
mîna  cel  apasă  ?  Tace  pînă  ce  Dumnezeu  prinde  într'o  zi 
milă  de  dînsul,  orî  pînă  ce  însuşi  se  îneacă  cu  răbdarea 
ş'atuncî  ÎŞI  face  singur  dreptate ! 

Chiajna  'şî  urmă  dar  în  ticnă  calea  spre  Cerneţî  şi  spre 
Ruşara.  Ea  călătoria  într'un  rădvan,  care  pe  atunci  era  o 
largă  cutie  de  lemn  văpsit^  scobită  rotund  şi  aşezată,  fără 
arcuri,  pe  un  dric  cu  patru  roate  ferecate.  Opt  telegari 
înhămaţi  ungureşte,  d'a  lungul,  cu  şleauri  de  curea,  subţiri 
şi  întinse,  purtau  trăsura  mai  uşor  ca  vîntul.  Erau  tot  căluşei 
rotunzi  de  Dobrogea  şi  bahmeţî  -),  zbîrliţî  de  Bugiac,  aleşi 
tot  pătrăreî  şi  cincărei  ^),  negrii  la  păr  ca  pana  corbului, 
cu  coadele  lungi,  cu  coamele  răsfirate,  cu  nara  'n  vînt, 
fugari  neobosiţi  ce  abia  atingeau,  în  buiestru,  cu  copita 
de  ţărînă.  Doi  surugii  flăcăiandrii,  cu  mintene  numai  găi- 
tane, cu  căciula  moţată  de  oaie  p'o  ureche,  cu  mîneci  albe, 
largi  şi  suflecate,  îi  mînau  din  călărie,  săltînd  uşor  pe  şele, 
chiuind  vesel  din  gură  şi  pleznind  din  bicele  lor  ce  se 
împleteceau,  pe  d'asupra  capetelor,  ca  mii  de  şerpi  înco- 
voioşî. 

Astfel  sbura  în  cale  doamna  Chiajna,  prin  codrii  din 
apusul  Craiovii  şi  începuse  a  înopta  cînd  trăsura'i  scoborî 
într'o  luncă  unde,  printre  carpeni  stufoşi,  printre  des  aluniş, 


1)  Pe  atunci  se  afla  fugit  tocmai  in  Spania  un  Nicolae  Basarab, 
cum  se  vede  în  ^fair,  Ung. 

-O  Caii  de  Bugiac  se  numesc  astfel  în  balade. 

•)  Cuvinte  întrebuinţate  în  baladele  poporane,  publicate  de  V. 
Alecsandri. 

se  strecurau  apele  gălbinatece  ale  unui  rîu  ;  naintaşiî  trecuse 
apa  prin  vad  cînd  de  odată,  opintindu-se'n  loc,  începură 
a  sforăi ;  ceî-1-alţî  caî  le  urmară  pilda  şi  într'un  minut  toate 
hamurile  se'ncurcase  ;  bahmeţiî  se  răsfirau  în  desghinurî, 
săreau  în  două  picioare,  nechiezînd  speriaţi,  cu  urechia 
dreaptă,  cu  coama  zbîrlită,  nesupuşi  frîuluî,  neascultători 
glasului,  staîi  încordaţi  şi  nu  voiau  să  iea  din  loc. 

—  «Dar,  ce  măre,  să  mai  fie  şi  asta?»  — strigau  unii  din 
drumeţi,  nencercaţî  la  seama  cailor.  —  «Or  că  strechia  a 
dat  într'înşiî?» 

—  «Ba  aşa's  bahmeţiî  de  la  noî ;»  —  răspunse  cu  mîndrie 
un  bătrân  lipcan  tătar  din  Bugiac,  —  «au  sămînţă  de  Misir, 
şi  calul  de  la  Misir  miroase  de  departe  unde'î  vre-un  zid 
părăsit  şi  sforăe  a  pustiu,  nechiază  ca  de  groaza  morţii.» 

Intr'adevăr,  pe  malul  învecinat,  printre  desişul  mărunt 
al  unui  zăvoi  de  copăcei,  se  'nălţa  pe  albăstreala  întune- 
cată a  cerului,  un  părete  îngust  şi  negru,  cu  muchea  sur- 
pată, cu  laturile  crăpate,  fioros  şi  cobitor  ca  urma  unui 
păcat  în  amurgul  consciinţeî.  Zgomotul  alaiului  domnesc 
deşteptase  bufniţele  şi  liliecii,  cari,  din  crestăturile  vecheî 
zidiri,  sburau    fîlfăind   în  toate  părţile,    cu  ţipete  ascuţite. 

—  «Cruce  ajută!»  — şoptiră  slujitorii  între  sine,  cătând 
să  descurce  hamurile  cailor.  —  «Ce  dărîmăturî  să  fie  aste? 
Iar  vre-o  mănăstire  pîngărită  de  păgînî,  arde-iar  focul  !... 
Ce  ştii?...» 

—  «Ba'î,  pare-mi  se,  chiar  chindia  luî  Socol»  care  au 
«ars'o,  maî  anii  trecuţi,  pandurii,  cînd  au  ucis  şi  pe  Radu, 
«feciorul  luî...  Aşa  'î;  vorbă  e?  ia,  tocmaî  aci  era,  în  lunca 
«Motruluî.  —  Ci-că,  măre,  c'a  treia  zi  după  ce  a  dat  clă- 
«direa  pojaruluî,  a  eşit  noaptea  din  pimniţî  adîncî,  o  stafie 
«c'o  icoană  mare  săpată  în  pept  şi  a  apucat  ţipînd  în 
«patru  părţî,  de  unde  suflă  patru  vînturî,  şi  la  răsărit,  şi 
«la  mezul-zileî,  şi  la  soare  apune  ş'apoî  şi-a  ales  cale  spre 
«steaua  nopţeî,  şi  s'a  dus,  măre,  s'a  dus  tot  în  colo,  în 
«fundul  ierniî,  unde's  troeniî  de  ninsoare  ca  munţiî...» 

—  «Vezî  d'aia    nu  s'a  maî  pomenit    d'atuncî  să  fie  oa- 

<  meni  cu  şederea  pe  locurile  acestea  !  Au  băjenărit  toţi 
«romîniî  de  spaimă!» 

—  «Auzi,  măre  bădiţă!»  — adăogiră  cu  mirare  ascultă- 
torii şi,  fiindcă  în  vremea  povestirii  hamurile  se  aşezase 
în  bună  orînduială,  slujitorii  apucară  caii  de  dîrlog,  îî  tre- 
cură, făcîndu-şî  crucea  pe  d'inaintea  dărămăturilor,  ş'apoî 
surugiii,  pleznind  din  bice,  strigară  cu  glas  ascuţit :  «I ! 
haî  să  meargă  !  ! !»  —  şi  toată  ceata  în  goana  mare  porni 
înainte. 

De  auzise  Chiajna  de  ceea  ce  se  vorbise,  cine  poate 
sti  ?  Destul  e  că  chipu-î  rămase  neclintit,  fruntea-î  tot  în- 
creţită, ochirea-î  tot  straşnică,  dinţi-î  tot  încleştaţi. 

La  Cerneţî,  la  Ruşava  ş'apoî  la  Tîrgu-Jiuluî,  cercetările 
sale  avură  acelaş  sfîrşit ;  pretutindeni  ea  găsi  o  aromire 
nepăsătoare  din  acelea  ce  zic  :  «Să  n'aibi  teamă  !»  şi  adesea 
ascund  un  jăratec.  Se  îndreptă  apoi  spre  Vîlcea,  ca  de 
acolo  să  se  întoarcă,  pe  sub  muscele,  la  locul  unde  se 
adunase  la  tabără  fiii  săi. 

Drumul  ce  merge  prin  munţi,  din  Gorji  spre  Rîmnicul- 
Vîlceî,  la  depărtare  cu  vre-o  două  ceasuri  de  acest  oraş, 
apucă  d'a  lungul  printr'o  vale  largă,  prin  care  curge,  pe 
o  îngustă  matcă  aşternută  cu  petriş  gros,  pîrîul  numit 
Otăsăul  ^).  Ai  zice  că  apele  sale  limpezii  se  joacă  cu  ve- 
selie în  răsfăţate  încovoieturi,  une-ori  strecurîndu-se  bi- 
nişor prin  iarba  deasă  şi  măruntă  a  luncei,  alteori  aler- 
j:\r)d  cu  pripă  d'a  curmezişul  văii,  de  la  un  mal  pînă  la 
altul,  ca  suveica  pe  iţele  războiului.  D'a  stînga  rîuluî  sînt 
dealuri  pe  care  cresc  amestecaţi,  brazi  şi  paltini,  frasini 
-i  mesteacăn! ;  de  cealaltă  parte  munţi  cu  înalte  piscuri 
i.>i  arată  coastele  lor  aprigi,  rîpoase  şi  surpate,  ce  se  des- 
tind  ca  un  vechi  părete  de  uriaş,  mîncat  de  umezeală 
şi  de  putregai. 

Intr'o  seară  luna,  înaintînd  liniştit  pe  din    dosul  acelor 


O  Acolo  8*a  zidit  mai  pe  urma  în  vale,    Minus fireci  d iuti' un  lemn 
sus  pe  munţî  Schitul  Surpaiele. 

negre  vîrfurî  sfărîmate,  întuneca  cu  umbrele  lor  prelun- 
gite adînca  vale  ş'apoî  iar,  uneori  scăpînd  printre  surpă- 
turî,  razele  eî  sticleau,  ca  pietre  scumpe,  pe  valurile  pri- 
pite şi  colcotoase  ale  micului  pîrîu. 

Era  linişte  pretutindeni  cînd,  începu  a  răsuna,  cu  un 
vuiet  depărtat,  treapătul  cailor  ce  purtau  şi  însoţeau  răd- 
vanul  Doamnei  Chiajna 

Un  lipcan  alerga  înainte  ca  să  cerce  drumul  şi  să  des- 
chiză  calea  ;  calul  său,  ce  în  goana  mare  se  aşternea  dru- 
mului ca  suflarea  de  vînt  pe  iarba  de  pe  cîmp,  fugea  scă- 
părînd  din  copită  şi,  pe  tot  minutul,  muindu-şî  gleznele 
în  valuri,  străbătea  matca  şerpuită  a  Otăsăuluî.  De-odată, 
la  un  mal,  agerul  dobitoc  se  opri  sforăind  ;  iar  călăreţul, 
auzind  în  preajmă-î  un  gemăt  slab  şi  sfîrşit,  zări  sub  o 
rază  trecătoare  a  luneî,  chipul  sau  maî  bine  umbra,  unei 
fiinţe  albe  şi  uscate  ce  zăcea  asvîrlită  pe  malul  verde  al 
rîuleţuluî.  Trupul  eî  despuiat  ce  abia  îl  înveleau  nişte  ţoale 
sfîşiate,  părea  zdrobit ;  mînile  şi  picioarele-î  slabe  şi  lîn- 
cede,  căutînd  poate  în  răcoarea  rîuluî  ceva  înviere,  plu- 
teau pe  d'asupra  apiî  ca  frunze  'ngălbinite  de  toamnă ; 
capu-î  obosit  căzuse  pe  pietrişul  din  matcă  şi  pletele-î 
resfirate  se  scăldau,  furate  de  valuri. 

Aprodul  gonaciu  se  opri  d'inaintea  acelei  iezme  ce  se- 
măna maî  mult  cu  un  morman  de  oase,  şi  îndată  în  urmă-î 
sosi  tot  alaiul  domnesc.  Toată  glo?ta  drumeţilor,  pînă 
chiar  şi  Doamna,  se  coborîră  din  rădvan  şi  de  pe  caî  şi 
se  apropiară  de  locul  unde  se  afla  nenorocita  fiinţă  ;  toţi, 
făcîndu-şî  cruce,  priveau  cu  o  miloasă  spaimă  acel  trup 
sfărîmat,  în  care  suflarea  semăna  cu  cea  din  urmă  văpăiere 
a  candelei  ce  se  stinge.  Iar  ea,  d'inaintea  unei  aşa  zgo- 
motoase adunări  deschise  încetinel  pleoapele  sale  afun- 
date :  ochii  eî  mari  şi  holbaţi  se  sticliră,  cu  o  nespusă 
durere,  către  malul  drept  al  vălceleî  şi  trupu-î  întreg,  prin 
nişte  uşoare  tresărituri  ale  nervilor,  părea  c'ar  vrea,  c'ar 
cere  să  se  tragă  spre  un  loc  dorit. 

Acel  loc  era  o  măgură  verde  cu  muchea  lată  şi  rotundă 

pe  care  crescuse  din  veacuri  depărtate,  un  bătrîn  stejar^ 
sub  al  cărui  lat  frunziş  se  umbrea  tot  dealul ;  nu  departe 
de  dînsul,  un  plop  străbun  îşî  înălţase  spre  nori  creştetul 
semeţ.  Amîndoî,  ca  doi  fraţi  sărmani  şi  năpustiţi  crescuse 
singuratici  p'acel  costiş  ;  amîndoî  de  mari  de  veacuri  se 
luptase  împreună  cu  criveţele  şi  cu  vijeliile  ;  amîndoî  în 
sute  de  rînduri  scuturase  împreună  cînd  vesela  frunză, 
cînd  trista  zăpadă  ;  amîndoî  se  unise  ca  să  fie,  în  pustiu, 
locaş  milostiv  al  păsărilor  cerului,  umbrar  răcoritor  al  tur- 
melor zăbuşite,  adăpost  binecuvîntat  al  călătorului  obosit ! 

Spre  dînşii  acum  se  îndrepta  stăruita  dorinţă,  suspinul 
cel  din  urmă  al  neputincioasei  acele  fiinţe. 

Un  om  o  luă  dar  în  braţe,  si  ceilalţi  toţi  îl  urmară, 
suind  dealul  în  faţa  vechiului  stejar ;  dar  cu  cît  mai  mult 
se  apropiau,  o  zare  de  lumină  neobicinuită,  care  sub  ra- 
zele luneî  creştea  ca  un  luceafăr  albicios,  ca  o  pară  de 
foc  luminoasă,  părea  că  iese  din  sînul  bătrîneî  tulpine.  O 
sfîntă  groază  coprinsese  toate  inimile  ;  dar  împinşi  ca  de 
o  putere  căreia  nu-i  puteau  sta  împotrivă,  eî  înaintau  ui- 
miţi de  raza  lucioasă  ce-i  trăgea  spre  sine  şi  le  sorbea 
vederile.  Cînd  ajunseră  pe  muchea  măgureî,  drept  în  faţa 
stejarului,  toate  în  preajmă  erau  scăldate  în  lumină,  toate 
străluceau  ca  într'o  senină  vîlvoare  ;  iar  în  tulpina  gău- 
noasă a  copaciului,  împresurată  de  raze  argintii,  domnea, 
ca  într'un  cerc  de  slavă  cerească,  chipul  înegrit  al  Maicii 
Domnului,  ţinînd  în  braţu-î  stîng  pe  Mîntuitorul  său  Prunc. 

—  «Maică  Preacurată  !  —  strigă  atunci  pustnica  ce  'n 
faţa  icoanei  părea  că  'şi  dobîndise  un  viers  ce  suna  mai 
tare,  mai  dulce  decît  glasurile  omeneşti,  —  «Maică  Prea- 
«curată!  maică  fără  pată!  Tu,  care  aî  încercat  numai 
«durerile  inimilor  lumeşti  şi  care  pînă  acum  nu  te-aî  în- 
durat a'mî  ierta  cite-va  zile  răsipite  în  dezmierdările  vieţii! 
«Tu,  care  ai  privit  fără  jale  sfîşierile  inimii  mele,  cînd 
«singuru'mi  p'această  lume  şi  mult-iubitu'mi  sprijin  a  căzut 
«jertfă  sub  mîna  mohorîtă  a  ucigaşilor !  Tu,  care  m'ai 
călăuzit  prin  poteci  spinoase,  pe  sloiuri    de  ghiaţă,  cînd 

«CU  sfînta'ţî  icoană  în  braţe,  am  colindat  aiurind  plaiurile 
«şi  cîmpiile  !  Tu,  care  m'aî  adus  sub  această  sfinţită  tul- 
«pină,  într'acest  sălbatic  sălaş  de  pustnicie,  în  care  su- 
«fletu'mî  dăulat  şi  zdrobit  de  răstrişte,  în  zadar  cată  odihna 
«şi  pururea,  ca  o  milostenie,  îţî  cere  scurtarea  ticăitelor 
«mele  zile!  Tu,  deci,  care  şi  de  am  păcătuit,  şi  de  am 
«fost  culpeşă  ţie,  m'aî  osîndit  dupe  mulţimea  vinilor  mele 
«Acum,  cerească  stăpînă^  inima  îmî  spune  că  înduratu-te-aî 
«însfîrşit  de  mine  şi  aî  apropiat  ceasul  dorului  meu  !... 
«Acum  dar  mă  'nchin  la  poalele  tale  cu  jeluiri,  cu  rugă- 
« minte,  cu  lăcrimărî,  nu  doară  ca  să'mî  ceiu  vre-o  ce- 
«rească  răsplată,  —  căci  ce  va  fi  partea  mea  dincolo  de 
«sburd'această  lume  e  în  sînul  tău  ş'al  Domnului  şi  cu 
«voioasă  bucurie  îl  voiu  priimi !...  —  ci.  Maică  milostivă, 
«tu  care  aî  fost  mumă  ş'aî  pătimit  de  păsul  fîiuluî  tău, 
«iie'ţî  milă  şi  'mblînzeşte,  alină  şi  spală  orî-ce  duh  de 
«mînie,  în  inima  mumeî  ce  m'a  purtat  pre  mine,  nevred- 
«nica,  în  sînul  eî  şi  la  picioarele  caria  mă  plec  acum,  ca 
«şi  dînsa,  cu  milostivire  ca  tine,  să  uite  greşalele  neso- 
«cotiteî  sale  fiice!...  în  ceasul  acesta,  care  e  al  meu  cel 
«din  urmă,  iartă-mă,  maică,  deşi  mult  'ţî  am  greşit  eu  ţie 
*în  viaţă  !  iartă-mă,  căci  cu  amarnice  dureri  am  ispăşit, 
«vaî!  şi  eu,  păcătoasa'mî  rătăcire!...» 

Rostind  cu  o  cucerită  şi'nfocată  căinţă  aceste  din  urmă 
cuvinte,  sărmana  pustnică  se  prăvălise  cu  fruntea  în  ţă- 
rînă  dinaintea  doamnei  Chiajne. 

Acea  vedenie  strălucitoare  a  uneî  sfinte  icoane  în  mij- 
locul nopţiî  ş'al  pustietăţii,  acea  dureroasă  destăinuire  a 
uneî  aşa  jalnice  soarte,  acel  glas  proorocesc  ce  vestea 
moartea  vecină  a  fiicei  sale,  făcură  să  clipească  sub  geana 
încruntată  a  Chiajneî  o  umbră  de  îndurare  ;  dar  freamătul 
mileî  nu  se  coborîse  încă  pînă  în  inima'î  oţelită,  cînd  de 
o  dată  un  nor  răpede  şi  negru  trecu  cobitor  preste  faţa 
luneî.  Lumina  icoaneî  d'o  dată  se  stinse  şi  întunericul 
se  răspîndi  jur  împrejur. 

Cumplita  mumă  se  'ntoarse  atuncî  cu  o  feroasă  iuţeală 

şi,  grăbind  pasul  spre  vâlcea,  strigă  cu'n  glas  aspru  :  — 
vvNainte  copii!»  -  -Vinovatul  împetrit  în  rele  fuge  chiar 
şi  de  umbra  mustrării.  Intr'o  clipă  Chiajna  se  suise'n  rădvan 
şi  tovarăşii  eî,  înfioraţi  de  sunetul  oţelit  al  glasului  eî, 
ajunsese  departe,  gonind  în  urma  rădvanuluî,  cînd  înce- 
pură să  simtă  mustrarea  în  cugetele  lor,  biruite  de  ne'm- 
blînzita  lor  stăpînă 

In  valea  Otăsăuluî  cîte-va  slabe  suspine,  perdute  printre 
şuerătura  frunzelor  ce  se  legănau  în  adierea  dimineţii, 
dovediră  suferinţele  cele  din  urmă  ale  nenorocitei  pustnice. 
Muritoarele  despuieri  ale  domniţei  Ancuţe,  căzute  chiar  la 
poalele  sfintei  icoane,  în  sălbatica  chilie  ce'şî  găsise  ea, 
în  scorburea  străbunului  stejar,  fură  acoperite  de  frunzele 
ce  le  spulberă  crivăţul  de  toamnă 

Mulţi  ani  în  urmă  ciobanii  găsiră  tot  acolo  icoana  Maicii 

Domnului,  ce  se  zice  a  fi  una  din  cele    şeapte    de    Luca 

Evanghelistul  zugrăvite,  şi  chiar  în  tulpina   bătrînuluî  co- 

paciu  eî  scobiră  bisericuţa    cea    veche    a    mănăstirii    zisă 

dintr'un  lemn  ^)» 


Pe  cînd  doamna  Chiajna  îşî  urma  ispititoarea  coHndă 
preste  Olt  şi  prin  ţara  de  sus,  tinerii  eî  feciori  domneşti, 
însoţiţi,  unul  de  oaste  pămînteană  şi  de  ajutorinţe  ungu- 
reşti, altul  de  Turcii  ce  i  se  dase  ca  să'l  aşeze  pe  scaunul 
năzuit  al  Moldovii,  se  întîmpinase  în  ocolul  Focşanilor  şi 
se  lăsase  cu  taberile  lor  amestecate  la  satul  Săpăţenî  pe 
lunca  înfrăţitoare  a  Milcovuluî  ^).  Doamna  mumă  îî  ajunse 
acolo,  purtînd  în  sufletu'î  zmăcinat  o  îngrijată  presimţire 
care,  sub  aspra'î  fălnicie,  se  vedea  printr'un  neastîmpăr 
fioros.  Ea  căta  în  zadar  să'şî  potolească  neodihna  cu  nă- 
dejdea   isprăvilor    viitoare;    oştirile    împrejuru'î,    multe    şi 


^)  Tradiţiunea  zice  că  icoana  cea  mare  de  la  Mănăstirea  dintr'un 
lemn  a  fost  de  mai  multe  ori  mutată  şi  s'a  întors  singură  la  locul 
unde  era  clădită  mănăstirea. 

2)  Constantin  Căpitanul. 

veghiate,  i  se  păreau  molatice  şi  nevoioase.  Un  neîncetat 
susur  de  tainică  trădare  îî  şoptea  la  auz ;  mintea'î  se 
muncea  cu  tot  felul  de  bănuelî.  Zioa  ea  colinda  fără 
repaos  tabăra,  vrînd  să  încerce  credinţa  ostaşilor^  să  învie, 
ca  odinioară^  bărbăţia  în  inimile  lor  ;  dar  iazma  neîncre- 
derii o  urmărea  pretutindeni  şi  viersul  îmbolditor  îî  perea 
pe  buză  ;  apoi  iar  în  tăcerea  nopţii,  în  veci  deşteaptă  şi 
frămîntată  de  griji,  ea  trăgea  cu  urechea  la  strigările  pre- 
lungite ale  strejilor  depărtate  şi  adesea,  coprinsă  de  o 
nedomirită  temere,  alerga  să  pîndească  la  perdeaoa  cor- 
turilor, unde  se  odihneau,  în  visuri  de  izbîndă,  fii  săî, 
uneltile  nesăţioasei  sale  mîndriî. 

Din  potrivă  aceşti  douî  tineri,  bizuindu-se  cu  încredere 
pe  reazimul  lor  ostăşesc,  pe  părtinirea  soarteî  şi  pe  toate 
voioasele  închipuiri  ale  juneţeî  lor,  petreceau  zilele  în  ve- 
sele ospeţe,  benchetuind  cu  boiariî  şi  purtătorii  oştii  lor 
şi  gata  a  purcede  asupra  lui  loan  Vodă,  dacă  nu  'i  ar  fi 
amînat  din  zi  în  zi  îngrijatele  presimţiri  ale  doamnei  mu- 
mei lor. 

Intr'astfel  de  felurite  aplecări  se  afla  tabăra  frăţească  a 
fiilor  lui  Mircea,  cînd  sosi  ştirea  cum  că  boierii  moldoveni, 
temători  a  se  vedea  pe  viitor  înstrăinaţi  de  la  mila  noului 
Domn,  ar  fi  hotărît  să  părăsească  relei  sale  soarte  pe  ve- 
chiul lor  stăpînitor  şi  are  să  vină,  mînaţi  de  Dumbravă 
vornicul,  ca  să  se  închine  luî  Petru  Voevod  ^).  Această 
veste  umplu  tabăra  de  bucurie  ;  cu  nădejdea  viitoarei  îm- 
păciuiri, strejile  se  rădicară,  veghierea  se  desfiinţa,  caii  se 
sloboziră  la  păşune,  armele  se  aşezară  în  znopi ;  toate  se 
pregăteau  pentru  o  obştească  înfrăţire.  Doamna  Chiajna 
însă,  care  nu  privise  cu  suflet  liniştit  acea  nesocotită  ră- 
sipire  a  tutulor  mijloacelor  de  o  grabnică  apărare,  cu  cît 
se  apropiau  Moldovenii,  mai  cu  dinadinsul  stăruia  ca  ti- 
nerii Domni  să  se  ţină  în  laturi  cu  bună  şi  zdravănă  pază. 

Norocul  lor   voi  ca,    înduplecaţi    de    nepregetata    rugă- 


')  Cronicele  romîneşti. 


DOAMNA    CHIAJXA  05 


ciune  a  mumei  lor,  dorinţa  aceştia  să  fie  împlinită  şi  ca 
dînşiî  amîndoî  să  lipsească  din  cortul  lor,  în  ceasul  cînd 
Moldovenii  se  iviră  dinaintea  taberiî  munteneşti. 

într'adevăr,  Dumbravă  vornicul  descălică  în  faţa  şatrei 
domneşti,  însoţit  d'o  gloată  năprasnică  de  boieri  şi  de 
slujitori,  purtînd  nu  veşminte  de  sărbătoare,  nici  zîmbetul 
zmerit  al  supunerii,  ci  podoaba  oţelită  a  uneî  zile  de  harţă 
şi  semeaţă  căutătură  a  unei  biruinţe  leznicioase. 

Osebit  de  aceea  se  zărea  în  depărtare  oştiri  numeroase 
care,  dupe  caii  lor  mărunţei  şi  păroşi,  după  largii  lor  şal- 
vari roşii,  după  chiverele  lor  ţuguiete,  după  cintările  lor 
prelungite  şi  după  naltele  lor  suliţe  ce  luceau  la  soare  ca 
spicurile  pe  holdă,  lezne  se  cunoşteau  să  sunt  pilcurile 
de  Cazaci,  venite  sub  povăţuirea  lui  Sfirski,  în  ajutorul 
lui  Ion  Vodă  ^). 

Chiajna,  care  'ntr'această  grea  prilejire,  ştiuse  a  întipări 
pe  chipu'i  făţarnic  o  senină  şi  rece  mândrie,  adăsta  pe 
boierii  moldoveni  într'un  falnic  cort  rotat  de  covor  alb, 
cusut  cu  fir  şi  legat  jur  împrejur  cu  ţăruşi  poleiţi. 

Dumbravă  vornicul  intră  în  fruntea  tovarăşilor  săi;  el 
era  un  voinic  nalt  şi  spătos,  purtînd  o  turcă  de  blană 
tlocoasă  ce  ascundea  capu'i  ras,  din  creştetul  căruia  o 
singură  şuviţă  de  păr  atîrna  în  jos  pe  ceafa'î  lată  şi  vî- 
noasă ;  era  îmbrăcat  cu  un  mintean  de  urs  lăţos  şi'ncins 
cu.  o  curea,  de  care  sta  aninată  o  ghioacă  năstrujită  cu 
dinţi  de  fer,  adevărat  baltag  de  urieaş : 

—  «Unde's  puii  de  năpîrcă?...»  —  strigă  el  cu  glas  ră- 
guşit, intrînd  în  cort  cu  mina  în  şold,  —  «Li-a  sosit  ceasul 
peireî !  halal  di  eî,  fărtaţî!» 

—  «Pare-mi-se  că'n  beţie  ţi-aî  perdut  cumpătul  vorbii, 
jupan  vornice;»  — rosti  doamna  înstrunîndu-şi  mînia,  — 
«ori  pe  semne  c'aî  mintea  ca  de  prunc  într'atîta  trupeşie?» 

—  Taci;  muiere;  nu  bîrfi!»  — răspunse  Dumbravă,  — 
«nu  doară  c'aţi  socoti  voî  că'î  Moldova  ţară  di  jac,  să  ni 


)    Vornicitl  Urech". 

«joace  ca  pi  urs  o  misa  pripăşită  pe  la  Munteni  şi  douî 
«feciori  de  lele  fermecaţi,  douî  lingăi  nătîngî  ce  le  pute 
«botu  a  lapte?...  N'avem  noî  nevoie  de  domn  muntean. 
«Munteanul  îî  om  viclean  :  nu'î  ca  moldoveanul  ortoman, 
v<şi  dănos  la  mînă  şi  la  suflet  fălos  ^)...  Haî  î  voinici,  dră- 
«guţiî  meî,  daţi  năvală  de  mi'î  prindeţi  şi  mi'î  legaţi  colea 
«cot  la  cot  să'î  ducem  poclon  luî  loniţă  Vodă,  ca  duoî 
«berbece!  di  Armindean  !-)» 

—  «Cînî  neruşinaţi,  liftă  rea!...  —  strigă  Chiajna,  spu- 
megînd  de  turbare ;  dar  Dumbravă  nu'î  dete  vreme  să 
urmeze  zadarnicele'!  sudălmî,  ci,  desprinzînd  ghioaga  de 
la  brîu,  o  'nvîrti  de  cîte-va  orî  cu  braţu'î  vîrtos  ş'apoî, 
glăsuind  un  groaznic  blăstem,  o  asvîrli  drept  în  capul  în- 
furiate! doamne. 

Chiajna  căzu  răsturnată  pe  spate  ş'atunc!  îndată,  cu 
ochi!  sîngeraţ!,  cu  fălcile  căscate,  încercă  să  se  ridice  în 
genunchi,  să  se  sprijine  în  palme,  să  rostească  un  cuvînt; 
dar  abia  putu  să  iasă  din  gîtleju'!  năbuşit,  vorbele  :  — «Dom- 
ni! !  feciori!  meî!»  ş'o  înecă  sîngele  ce  curgea  şiroae  din  tot 
capu'î  găurit  de  ţinte.»  Trupu'!  se  svîrcoli  cu  scrîşnir!  de 
dinţ!,  săltă  încă  de  cîte-va  or!,  se  rostogoli  cu  creştetul 
în  ţărînă;  se  zgîrci  şi  se  întinse  în  cîteva  încordătur!  du- 
reroase, ş'apo!  căzu  înţepenit  într'o  baltă  de  sînge. 

în  vremea  aceasta  Moldoveni!  şi  Kazaciî  deteră  jaf  ta- 
beri!  romîneşt! ;  fugeau  Munteni!  care  unde  putea.  Alec- 
sandru  Vodă  nimeri  să  scape  la  cetatea  de  Floc!;  Petru 
se  opri  din  fugă  la  Brăila.  Ion  Vodă  intră  în  Ţara-Romî- 
nească  şi  făcu  Domn  pe  un  Vintilă;  dar  peste  cîte-va  Iun!, 
soarta  se  schimbă.  Ion  Vodă  muri  robit  la  Turc! ;  Alexan- 
dru îs!  dobîndi  iarăş!  tronul  şi  Petru  Şchiopul  domni  la 
Moldova  lăudat  şi  iubit  de  toată  obştea  ^). 
Bucureşti,  1860. 


1)  Din  balada  Gruie  Grosăveattu. 

-)  Sărbătoarea  de  la  1  Maî. 

'^)  Constantin  Căpitanul^  Şincaî,  Engel  şi  alţii. 

EPISTOLĂ   SCRISĂ   CU   GÎND   SĂ   FIE   PRECUVÎNTARE   LA    CARTEA 
«MANUALUL   VÎNĂTORULUÎ». 


Domnului  C.  C,  Cornesctc, 


Amice, 


Cinci  'ml  ai  dat  tnaz  întîî  să  citesc  rnamiscriptiU  tmî,  înti- 
tulat «Manualul  Vînătoruluî»,  aî  arătat  dorinţa  ca  să-î  fac  eu 
o  preciivîntare.  Mai  apoî  ţi-aî  luat  seama  şi  m'ai  scutit  de 
această  măgulitoare  sarcină. 

în  cazul  din  urmă,  răii  nu  te-aî  gîndit^  căci  ew,  după  ce  am 
răsjoit  cartea  ta,  m'am  luat  în  adevăr  cu  plăcere  de  pe  urmele 
tale  de  vînător ;  dar^  pe  cînd  tu  te  ocupi  cu  gravitate  a  ^ţî  alege 
cea  mai  bună  puşcă,  a  o  încărca  cu  cea  maî  potrivită  măsură, 
a  o  îndrepta  dupe  cea  maî  nhnerită  linie;  pe  cînd  tu  dresav, 
de  mic  şi  cu  o  tninunată  răbdare,  pe  prepelicarul  tăil,  ca  să 
asculte  la  semnalele  consacrate:  Pst !  Pil!  şi  Aport!;  pe  cînd 
tu  în  fine  studiat  cu  luare  aminte  caracterele  fizice  şi  etic^  ale 
celor  maî  obişnuite  subiecte  însufleţite  de  vînătoare,  eu,  ca  tm 
nevînător  ce  sînt,  m'am  apucat  să  colind  răstimpiî  şi  spaţiele, 
căutînd  cu  ochit,  cu  auzul  şi  cu  inima,  privelişti,  răsunete  şi 
emoţiunt  vînătoreştî. 

Colindînd  7n'am  rătăcit,  şi  iată-mă   abiea   acum  ajuns  din 


1)  Apărute  într'un  volum  d^  260  pagini  (în  8")  la  Bucureşti  1874. 
«Manualul  vinătorului»  de  C.  C.  Cornescu  a  apărut  în  acelaş  an  1 
voi.  80  192  pp.  (Imprimeria  Statului.)  Ediţia  Il-a  la  1895. 

fantastica-mî  călătorie,  cii  itn  sac  aşa  îngreuiat  de  tot  felul  de 
petice  şi  de  surcele,  adunate  de  pretutindeni,  încît  nu  mai  cutez. 
Doamne  fereşte  l  nici  chiar  eu  însu-niî  să-l  arunc  în  spinarea 
Manualului  făii. 

Am  luat  dar  pretenţioasa  hotărîre  a  le  deşerta  întrhtn  volum 
osebit^  ce-l  voi  tipări  numai  pe  seama  lor,  şi  care,  subt  un 
titlu  pedantesc  şi  archaic,  spunînd  vînătorilor  numai  lucruri 
ce  sînt  cu  totul  de  prisos  artei  lor,  va  întocmi  un  fel  de  Falş 
Tractat  de  Vînătorie,  ^£o§o-%ovrj7£Ti%6<;,  în  oposiţiune  făţişă  cu 
Manualul  tăU,  care,  deşi  mai  scurt,  este  însă  fără  îndoieală  cu 
mult  mai  folositor  celor  cari  vor  să  înveţe  ceva  cu  tem,ei. 

Dar  mai  nainte  de  a  pune  sub  tipar,  fn'am  simţit,  amice,  ca 
şi  dator  să-ţi  trătnit  ţie,  prinosul  acestui  vraft  de  pagine  tna- 
nuscrise,  pe  care,  bune  sau  rele,  le  datorez  numat  primului  tăii 
îndemn  amical. 

Primeşte-le  precum  îţi  vor  place  ;  dar  crede  totuşi,  că,  —  deşi 
îţi  vin  acum  cam  ca  fuiorul  popii,  —  ele  purced  dintr^o  afec- 
tuoasă pornire  a  celui  care  de  mult  este 

Bucureşti,  7  Maî  1874.  al  tăii  bun  prieten 

A.  I.  Odobescu. 


CUPRINSUL 

I.  Să  mă  încurc  oare  şi  eu  în  calea  vînătorilor  ?  —  Cartea  ta  şi  Pre- 
cuvîntarea  mea.  —  Utile  dulci  sau  Sosii  şi  d-1  Socec.  —  Ce  zice 
Nimrod  despre  podagra  mea.  —  Arcadia  pe  cîmpul  Bărăganului.  — 
De  la  moş  Doru,  drept  în  pustii.  —  La  conac !  —  Vaî  de  bietul  Gogolî, 
ce  era  să  pată ! 

II.  Ţiganii  de  zestre.  —  Grives  en  caisse.  —  Dizertaţiune  filologică, 
îmbîcsită  cu  erudiţiune.  —  1000  galbeni  venit  pe  an.  —  Graurii  ştiu 
franţuzeşte  mai  bine  decît  d-1  Littre !  —  Din  fabulele  lui  Lafontaine 
pînă  în  pădurile  Rusiei.  —  «Amarîta  turturea,  of  !  sărmana  vai  de  ea  !» 

III.  Pentru  ce  poetul  Lucreţiu  ştie  maî  bine  seama  cirmuirii  decît 
stăpînirea  noastră.  —  Chiati  !  ChiaU  !  prin  pădure.  —  Unde  ne  acăţăm 
de  coada  cînelui.  —  Braşoave  şi  palavre  vînătoreşti.  —  De  ce  vulpea 
are  coada  lungă  şi  ursul  n'are  de  loc. 


IV.  D'as  şti  Şl  eu  carte  cîtă  ştia  răposatul  Lessing!  —  Ditirambă 
în  onoarea  Artemidei.  —  Bine  trăia  Diana  la  curtea  luî  Henric  de 
Valois  ;  —  Cuvioasă  gravură  nemţească.  —  K')vrj7£Ttx6?,  salată  eleno- 
latinească.  —  Sfirşim  tot  la  coadă. 

V.  lată-ne  acum  şi  în  Roma !  —  Maî  mare  ruşine  pentru  cotgogea- 
mi-te  împărat !  —  Sculptura  istorică  pe  arcul  de  triumf  al  luî  Traian. 

—  Platon  şi  Xenofon  ne  poltesc  la  vînătoare.  —  Tren  de  plăcere  prin 
epoca  glaciară.  —  Faraoni  vînătorî.  —  Păcat  că  Guilom  Teii  vorbea 
nemţeşte.  —  De  la  capra-neagră  la  iubită  şi  vice-versa,  —  Poemă 
cîmpulungeanâ. 

VI.  Cum  se  pricepeau  să  cînte  la  vînătoare  Rossini  şi  Haydn,  Mehul 
şi  Weber.  —  Tonton,  tonton,  tontaine,  tonton!  ! —  Duşmănia  literară 
sau  efecte  intuitive  şi  anacronistice  ale  Chambertinului  de  la  Cafe- 
Auglais,  asupra  poeziei  romîne.  —  Trecem  dincolo  de  Bagdad.  — 
Concert  simfonic  pe  apă  şi  pe  uscat,  dat  mistreţilor  şi  cerbilor  de 
Şahul  Persiei  Khoşru  Anuşirvan. 

VIL  ZwYpacpia  privită  din  punctul  de  vedere  al  teoriilor  luî  Darwin. 

—  Amor  Şl  vînătoare !  —  Cum  se  îngropau  la  Roma  urmaşii  bietului 
Ovid,  răposat  ca  vai  de  dînsul,  cam  pe  la  Kiustenge.  —  Pustia  de 
oglindă,  multe  rele  face  !  —  Rubens  n'a  fost  vînător,  dar  Horace  Vernet 
fără  îndouiealâ.  —  Filozofia  absolută  a  esteticei  vînătoreşti.  —  Italia 
ne-a  cam  dat  de  ruşine. 

VIII.  Bibliografie  cinegetică  a  secolului  de  mijloc.  —  înşiră-te  măr- 
gărite artistic  şi  vînătoresc.  —  Mistreţul  de  Snyders.  —  Wouvverman 
şi  calul  bălan.  —  Văzut-ai  la  Luvru  pe  Bonne,  Nonne  şi  Ponne,  sad 
pe  Mitie  şi  Turlu,  adică  pe  Desportes  şi  pe  Oudry  ?  —  Prinţişoriî 
nemţi  de  mult  visau  a  Vej-sallia.  —  Ridinger  şi  "babiţe.  —  Tot  Ridinger 
şi  marchizul  de  Carabas.  —  Tot  Ridinger  şi  Sir  Edwin  Landseer.  — 
Cum  te  dau  de  gol  băieţii  de  la  noi.  —  Cum  umblu  eu  să  te  aduc 
pe  tine  a  deveni  un  sportman  fashionabil. 

IX.  cLa  Carpaţi  'mî  am  adus  jalea  !»  —  Poezia  prelinsă  şi  dichisită. 
Prepelicarul  în  geantă  şi  bicaţina  în  vînt.  —  Literatura  cinegetică  a 
Muscalilor.  —  Tiroleză  fără  acompaniament  de  muzică.  —  Steeple- 
chase  sistematic  d'a  curmezişul  artelor  vînătoreşti.  —  Uf !  să  răsuflăm 
un  moment  sub  umbrarul  lui  Kyr  loniţă  Buzdrună. 

X.  încâ  un  hop !  —  Sus  pe  plaiul  Buzăului.  —  Studia  antropologic, 
lexicografic  şi  motal  asupra  locuitorilor  din  comuna  Bisoca.  —  Basmul 

CU  Fata  din  peatră  şi  cu  Feciorul  de  împărat,  cel  cu  noroc  la 
vînat.  —  Vultur,  dihor  şi  rîs.  sau  zaiir,  smarald  şi  rubin.  —  Cîte  se 
pot  întîmpla  unui  neamţ  dacă  nu  pricepe  romîneşte. 

XI.  La  co  tul|munţilor.  —  Tot  basmul  cel  cu  Fata  din  peatră  s.  c.  1. 
—  Porumbiţa  şi  mărgăritarul.  —  Ce  au  spus  despre  munţii  Năculele 
de  la  obîrşia  Rîmniculuî,  Caiu  Valeriu  Catul,  Franţois  Villon,  autorul 
anonim  al  Romanceruluî  del  Cid  Campeador  şi  mulţi  alţii.  —  Iepurii 
din  Codicele  civil  şi  ceî  din  Dictionnariiilu  Academicii.  —  Ne  luăm  ziua 
bună  în  tinda  d-luî  Sterie,  arendaşul  de  la  Bisoca.  —  Post-scrtptuin 
unde  se  spune  ceia  ce  n'a  ştiut  să  spună  răposatul  C.  Negruzzi,  în 
statistica  ce  a  făcut  lupilor  din  Moldova. 

XII.  —  Capitolul  cel  maî  plăcut  pentru  cititor. 


ekft^a  o^^o  °kS^°  «kft^ 

jîo         °Fo^°         °^^"         oFo^o         oFo^o       "or, 


DîJJiciles  migae. 


I. 


Al  voit,  amice,  ca  maî  nainte  de  a  o  tipări,  să  citesc  eu 
în  manuscript,  cartea  romînească  ce  tu  aî  compus  sub 
titlul  de  <s^Mamialtil  vînătoridiii»  şi.  după  citire,  să'mî  şi 
dau  părerea  asupră'î. 

Pentru  atîta  încredere,  nu  am  cum  să'ţî  mulţumesc ;  dar, 
teamă  'mî  e  că,  acordîndu'mi  mie  o  aşa  amicală  şi  lingu- 
şitoare precădere,  n'aî  nimerit  tocmai  bine,  o  iscusite 
vînătorule  ! 

Oare  nu  ştiai  sau  că  aî  uitat  cum  că  la  vînătorie,  ca 
şi  la  multe  altele,  eu  mă  pricep  cam  tot  atîta  precît  se 
pricepea  vestitul  ageamiu,  carele,  văzîndu-se  luat  în  răspăr 
de  babele  satului,  pentru  isbînzile  ce  făcuse  cu  puşca  dimi- 
neaţa, în  bătătură,  se  apăra  în  dulcea  limbă  a  poeziei  şi 
ţinea  una  că  : 

De  e  curcă, 

Ce  se  'iicurcă, 
La  revărsatul  zorilor, 
în  calea  vînătorilor  ? 

Istoria  nu  adaoge  maî  departe  dacă  păgubaşele  s'au 
mulţumit  numai  cu  această  armonioasă  desdăunare,  precum 

în  altă  împrejurare,  fusese  silit  să  facă  simigiul  cel  cu 
tocmeală,  care,  pentru  plăcintele  mîncate,  rămase  bun  plătit 
numai  cu  cînticelul  dascălului  Caracange : 

Deschide-te  punguliţă, 
Să  plăteşti  plăcinţelele  ; 

cînticel  care,  fără  îndoială,  este,  în  privinţa  regulelor  pro- 
zodice, cu  mult  maî  prejos  de  ingenioasa  improvizaţiune 
a  vînătoruluî  de  curci. 

Vezi  să  nu  paţî  şi  tu  ca  simigiul  şi  de  unde,  cu  drept 
cuvînt,  te  aşteptai  să  fiî  răsplătit,  chiar  de  la  început,  prin 
laude  meritate,  pentru  toate  cercetările  serioase,  pentru 
toate  observaţiunile  adîncî,  pentru  toate  ostenelile  ce  aî 
depus  în  opera  ta,  să  nu  capeţi  de  la  mine  decît  un 
encomion  fluturatic  şi  fără  temei,  psalmodiat  şi  acela  pe 
drîng  saîi  cîntat  din  frunză. 

Dreptul  lui  Dumnezeii,  în  asemenea  caz  şi  adică  dacă 
critica  mea  va  fi,  —  precum  este  şi  lesne  de  prevăzut,  — 
nedemnă  şi  nepotrivită  pentru  scrierea  ce  a  provocat'o, 
ruşinea  va  rămînea  numai  po,  seama  mea,  căci  este  drept 
ca  fie-care  să  poarte  ponosul  faptelor  şi  ziselor  sale,  şi  nu 
numai  vînătorii  ştiu  cum  că  «toată  pasărea  pe  lume,  după 
limba  ei  piere». 

Fie  acestea  zise  din  capul  locului,  ca  nu  cumva  să  se 
întîmple  ca,  vre  unui  cititor,  scîrbit  îndată  de  urîtul  pre- 
cuvîntăriî,  să'î  vină  răul  gînd  de  a  lepăda  cartea  ta  din 
mînă,  maî  înainte  chiar  de  a  fi  intrat  în  materia  ei,  tra- 
tată cu  seriozitate  şi  cu  ştiinţă-de-cauze,  de  către  conşti- 
inciosul autor. 

Mă  grăbesc  a  declara  că  acel  cititor  va  fi  adevăratul 
păgubaş,  căci  dacă  nu  ştie  regulele  vînătoriei  maî  bine 
de  cit  mine  şi  voeşte  cu  toate  acestea  să  le  înveţe,  el 
perde  cea  maî  bună  ocaziune  de  a  se  instrui,  citind  o 
carte  plăcută,  în  care  formulele  costeHve  ale  mecanicei 
şi  reţetele  greţoase  ale  medicinei-veterinariî,  sunt  maî  peste 
tot  locul  foarte  binişor  furişate    printre  o  mulţime  de  no- 

ţiunî  istorice,  de  povăţuirî  înţelepte  şi  de  fapte  interesante 
care  pot  să  placă  şi  să  folosească  orî  cărui  cititor. 

Ca  să  fiu  drept  şi  să  te  pun  îndată  la  adăpost  despre 
ori  ce  neajunsuri  ar  putea  să'ţî  vină  după  urma  cuvintelor 
mele,  recunosc,  iubite  autorule,  că,  deşi  tu  n'aî  avut  de 
o^înd,  ca  liricul  nostru  străbun  Oraţiu,  să  arăţi  poeţilor 
din  viitorime  poteca  cea  bună,  însă  tot  aî  ştiut,  chiar 
în  materie  de  vînătorie,  să  urmezi  părinteştile  luî  poveţe, 
luînd  drept  deviză  tăcută  a  scriereî  tale,  faimoasele  luî 
versuri  din  Arta  Poetică : 

Omne  tulit  punctum  qui  miscuit  utile  dulci, 
Lectorem  delectando,  pariterque  monendo  i). 

îţî  urez  ca  să  se  poată  aplica  cărţii  tale  şi  exametriî 
următori,  în  care  sper  că  d.  Socec,  —  carele  în  asemenea 
caz  ar  priimi  de  sigur  să'ţî  fie  editor,  —  nu  va  fi  supărat 
a  se  vedea  înlocuind,  chiar  cu  prejudiţiul  regulelor  pro- 
zodiei latine,  pe  anticii  domnieî-sale  quasi-omonimî  şi  co- 
legi în  librărie,  fraţiî  Sosii  din  Roma  : 

Hic  meret  sera  liber  Socecio :  hic  et  mare  transit 
Et  longum  noto  scriptori  prorogat  aevum '-). 

Dar  de  vreme  ce,  pornindu-mă  a'ţî  vorbi  despre  vînă- 
toare,  mă  văz  fără  veste  pribegind  pe  răzoarele  literatureî, 
mulţumeşte-te,  te  rog,  amice,  ca,  în  loc  de  o  analiză  scru- 
puloasă a  MamialiUui  tău,  în  loc  de  o  apreciere  a  meri- 
telor ce  el  va  şti  neapărat  şi  cu  maî  bun  succes  să  des- 
tăinuiască  la  ochii  oamenilor  de  ştiinţă  şi  de  specialitate, 
intr'un  cuvînt,  în  loc   de  ceia  ce    mi-aî    cerut,    mulţumeş- 


M  Horatii  Ars  poetica,  v.  343—44: 

«Toata  aprobarea©  capătă  acela  care  întruneşte  folosul  cu  plăcerea, 

Desfâtînd  pe  cititor  şi  instruindu'l  tot  de  o  dată». 

-I  Idem.  V.  345 — 46: 

«Acea  carte  produce  bani  lui  Socec;  ea  trece  şi  peste  mărî 

Şi  prelungeşte  în  secoli  îndelungaţi,  numele  vestit  al  scriitorului». 

te-te,  zic,  să'ţî  spui  aci  numai,  în  ce  chip,  cum  şi  ce  fel, 
imaginaţiunea,  sufletul  şi  mintea  mea  au  putut  aievea  să-şî 
însuşească  plăcerile  şi  farmecul  artei  pe  care  tu,  cel  dintîî 
o  predai  astăzi  cititorilor  romînî,  înjghiebată  în  regule  maî 
mult  sau  maî  puţin  riguroase. 

Dacă  chiar  în  anii  tinereţii,  pe  cînd  trupul,  —  la  bete 
(vita)^  cum  zice  Xavier  de  Maistre,  —  s'avîntă  maî  lesne 
după  zburdările  inimeî,  dacă  pe  atunci  chiar,  gusturile-mî 
stătătoare  şi  trîndava-mî  fire  nu  m'au  iertat  să  deviu  vî- 
nător,  apoî  d'acum  înainte  ce  speranţă  să'mî  maî  rămînă  ? 
maî  ales  cînd,  pe  toată  ziua,  junghiurile  în  picioare  şi 
podagra  îmî  chezăşuesc  pentru  restul  vieţeî,  cea  maî  ne- 
revocabilă patentă  de  incapacitate  în  deprinderile  sprin- 
tene şi  obositoare  ale  vînătorieî. 

Vorbă  curată !  nicî  un  al  doilea  Nimrod,  vînătorul  biblic, 
nicî  un  al  doilea  Sfînt-Hubert,  vînătorul  minunat  al  creş- 
tinilor, eu  unul  n'am  să  mă  fac.  Trebuie  să  renunţ  cu 
totul  la  aşa  falnice  năzuirî,  şi  chiar  dacă  deasa  citire  a 
cărţiî  tale  ar  aprinde  în  mine  un  asemenea  dor  semeţ, 
nevoia  ar  cere  ca  să'l  potolesc  îndată  şi  să  mă  hotărăsc 
a  rămînea  şi  în  viitor,  din  ceata  acelora  cari,  cînd  văd 
cloşca  păscînd  bobociî  de  raţă  pe  malul  bălţeî,  se  miră 
zicînd  : 

Se  fie  raţă  ?  —  Masa  găină  ! 
Să  fie  găină  ?  —  Botul  lătăreţ ! 

Dar  însă,  şi  eu  am  crescut  pe  cîmpul  Bărăganuluî ! 
(Et  in  Arcadia  ego!)  Şi  eu  am  văzut  cîrdurile  de  dropiî, 
cutrierînd  cu  pas  măsurat  şi  cu  capul  aţintit  la  pază,  acele 
şesurî  fără  margine,  prin  care  aerul,  răsfirat  în  unde  diafane 
subt  arşiţa  soareluî  de  vară,  oglindeşte  ierburile  şi  bălăriile 
din  depărtare  şi  le  preface,  dinaintea  vederiî  fermecate,  în 
cetăţî  cu  miî  de  minarele,  în  palate  cu  miî    de  încântărî. 

Din  copilărie  şi  eu  am  trăit  cu  Tămădăieniî,  vînătorî 
de  dropiî  din  baştină,  cari  neam  de  neamul  lor  au  rătăcit 
prin  Bărăgan,  pitulaţî  în  căruţele  lor  acoperite  cu  covergî 


de  rogojină  şi,  mînînd  în  pas  alene  gloabele  lor  de  că- 
luşei, au  dat  roată,  ore,  zile  şi  luni  întregi,  împrejurul  fal- 
nicilor dropioî,  —  cărora  eî  le  zic  Mitropoliţi,  —  sau  cînd 
toamna,  eî  duc  turmele  de  puî  să  pască  ţarinele  înţelenite. 

Eu  n'am  uitat  nici  pe  răposatul  Caraiman,  veselul  şi 
priceputul  staroste  al  vînătorilor  Tămădăienî,  carele  putea 
să  înghită  în  largele  sale  pîntece  atîtea  vedre  cît  şi  o 
butie  de  la  Dealul-Mare,  nici  pe  iscusitul  moş  Vlad,  în 
căruţa  căruia  aî  adormit  tu  adesea,  pe  cînd  el,  cu  ochi 
de  vulpe,  zărea  creştetul  delicat  al  dropiei  mişcînd  printre 
fulgii  coliHeî,  nici  pe  bietul  Gheorghe  Giantă,  cel  care, 
cu  o  rugină  de  puşcă  pe  care  orî-ce  vînător  ar  fi  asvîr- 
lit'o  în  gunoi,  nimerea  maî  bine  decît  altul  cu  o  cara- 
bină ghintuită,  şi  care  pe  mine,  nemernicul,  m'a  adus  de 
multe-orî  cu  vînat,  la  conacul  de  amiazî. 

In  cartea'ţî  plină  de  regule  technice  şi  de  învăţături 
doctrinarii,  tu  vorbeşti,  amice,  cu  un  despreţ  superb  des- 
pre toate  acele  petreceri  cinegetice,  în  care  vînătorul  n'are 
nevoe  să  umble  pe  jos,  să  caute  vînatul  ajutat  de  cînele 
său  şi  să  lovească  feara  sau  pasărea  în  fugă  orî  în  zbor. 
Nu  tăgăduiesc ;  în  principiu  trebue  să  aibî  dreptate.  Dar 
ce'î  faci  fireî  ?  căci  mie  unuia,  dacă  cum-va  'mî  a  plăcut 
vre  o  vînătoare,  apoi  a  fost  tocmai  din  acelea  în  care  pi- 
cioarele şi  mînele  au  maî  puţin  de  lucrat. 

Şi'n  adevăr,  să  şedem  strîmb  şi  să  judecăm  drept:  oare 
e  desfătare  vînătorească  maî  deplină,  maî  neţărmuită,  maî 
—-nină  şi  maî  legănată  în  dulci  şi  duioase  visări,  poate  fi 
,  e  lume  decît  aceia  care  o  gustă  cineva  cînd,  prin  pus- 
tiile Bărăganului,  căruţa  în  care  stă  culcat  abia  înaintează 
pe  câi  fără  de  urme?  Dinainte'î  e  spaţiul  nemărginit ;  dar 
valurile  de  iarbă,  cînd  înviate  de  o  spornică  verdeaţă,  cînd 
ofilite  sub  pîrlitura  soarelui,  nu'î  însufiă  îngrijarea  nesta- 
tornicului ocean.  In  depărtare,  pe  linia  netedă  a  orizon- 
tului, se  profilează,  ca  moşoroaie  de  cîrtiţe  uriaşe,  movi- 
lele, a  căror  urzeală  e  taina  trecutului  şi  podoaba  pustie- 
tăţii. Dela  movila  Neacşului  de  pe  malul  lalomiţii,  pînă  la 

movila  Vulturului  din  preajma  Borceî,  ele  stau  semănate 
în  prelargul  cîmpieî,  ca  sentinele  mute  şi  gîrbovite  subt 
ale  lor  bătrîneţî.  La  poalele  lor  cuibează  vulturii  ceî  fal- 
nici cu  late  pene  negre,  precum  şi  ceî  suri  al  căror  cioc 
ascuţit  şi  aprig  la  preadă  răsare  hidos  din  ale  lor  gruma- 
zurî  jupuite  şi  golaşe.  E  groaznic  de  a  vedea  cum  aceste 
jivine  se  răped  la  stîrvurî  şi  se  îmbuibă  cu  mortăciuni, 
cînd  prin  sohaturî  pică  de  bolesne  cîte  o  vită  din  cirezi ! 

Dar  căruţa  trece  'n  laturi  de  acea  privelişte  scîrboasă  ; 
ea  înaintează  încetinel  şi  rătăceşte  fără  de  ţăl,  după  bunul 
plac  al  mîrţoagelor  arominde  sau  după  prepusul  de  vînat 
al  Tămădăianului  căruţaş. 

De  cu  zorile,  atunci  cînd  rouă  stă  încă  aninată  pe  fi- 
rele de  iarbă,  ea  s'a  pornit  dela  conacul  de  noapte,  dela 
coliba  unchiaşuluî  mărunt^  căruia  'î  duce  acum  dorul  Bă- 
răganul întreg  ^),  —  şi  tocmai  cînd  soarele  e  d'asupra 
amiazului,  ea  soseşte  la  locul  de  întîlnire  al  vînătorilor. 
Mai  adesea  acest  loc  e  o  cruce  de  piatră,  strîmbată  din 
pioa  ei,  sau  un  puţ  cu  furca,  adică  o  groapă  adîncă  de 
unde  se  scoate  apă  cu  burduful.  Trebue  să  fiî  la  Paicu,  în 
gura  Bărăganului,  sau  la  Cornăţele,  în  miezul  lui,  ca  să 
găseşti  cîte  o  mică  dumbravă  de  vechi  tufani,  sub  care 
se  adăpostesc  turmele  de  oi  la  poale,  iar  mii  şi  mii  de 
cuiburi  de  ciori  printre  crăcile  copacilor.  In  ori  ce  alt  loc 
al  Bărăganului,  vînătorul  nu  află  alt  adăpost,  spre  a  îm- 
buca sau  a  dormi  ziua,  decît  umbra  căruţei  sale.  Dar 
ce  vesele  sunt  acele  întruniri  de  una  sau  două  ore,  în 
care  toţi  îşi  povestesc  cîte  isbînzi  au  făcut  sau  maî  ales 
erau  să  facă,  cum  i-a  amăgit  pasărea  vicleană,  cum  i-a 
purtat  din  loc  în  loc  şi  cum  însfîrşit  s'a  făcut  nevăzută  în 
sboru'î  prelungit. 

După   repaos,  colinda    prin    pustii    reîncepe    cu  aceiaşi 


^)  Ahiziune  la  circiuma  unchiaşuluî  poreclit  Dor-mărunt,  împrejurul 
căreia  s'a  întemeiat  un  sat  ;  acolo  trăgeau  maî  adesea  vînătoriî  din 
Bărăgan. 


plăcere.  Vînătorul,  împrospătat  prin  somnul,  prin  mîncarea 
şi  prin  glumele  de  la  conac,  se  aprinde  din  nou  de  ispita 
norocului ;  el,  cu  ochii  caută  vînatul,  cu  gîndul  zboară 
poate  către  alte  doruri;  dar  simţirile-î  sînt  în  veci  deştepte; 
inima-î  veghiată  este  mereu  în  mişcare  şi  urîtul  fuge,  fuge 
departe,  dincolo  de  nestatornica  zare  a  nemărginitei  cîmpiî. 
Cînd  soarele  se  pleacă  spre  apus,  cînd  murgul  serei 
începe  a  se  destinde  treptat  preste  pustii,  farmecul  tainic 
al  singurătate!  creşte  şi  maî  mult  în  sufletul  călătorului. 
Un  susur  noptatic  se  înalţă  de  pre  faţa  pămîntuluî;  din 
adierea  vîntuluî  prin  ierburi,  din  ţîrîitul  greerilor,  din  miî 
de  sunete  uşoare  şi  nedesluşite  se  naşte  ca  o  slabă  sus- 
pinare  eşită  din  sînul  obosit  al  naturii.  Atunci,  prin  năl- 
ţimile  văzduhului,  sboară  cîntînd  ale  lor  doine,  lungi  şire 
de  cocori,  brîne  şerpuind  de  acele  pasări  călătoare,  în  care 
divinul  Dante  a  întrevăzut  graţioasa  imagine  a  stolului  de 
suflete  duioase,  de  unde  se  desprinde,  spre  a-şî  deplînge 
răstriştea,  gingaşa  luî  Francescă : 

E  come  i  gru  van  cantando  lor  lai, 
Facendo  in  aer  di  se  lunga  riga  ; 
Cosi  vid'io  venir  traendo  guai, 
Ombre  portate  dalia  detta  briga  i). 

Dar  cîte  una,  una,  căruţele  sosesc  la  tîrla  sau  la  stîna 
unde  vînătorii  au  să  petreacă  noaptea;  un  bordei  aco- 
perit cu  paie, —  trestia  şi  şovarul  sunt  scumpe  în  Bărăgan, — 
3Îte-va  saiele  şi  olumuri  pentru  vite,  o  ceată  de  dulăi  ţepeni 
lătrînd  cu  înverşunare  şi  în  toată  împrejmuirea  un  miros 
teu  de  oaie,  de  ceapă  şi  de  rachiu,  iată  adăpostul  şi 
sireaja  ce  le  poate  oferi  baciul  de  la  Rădana  sau  cel  de 
la    Renciu.  Din    acestea  cată    vînătorii    să-şi   întocmească 


*)  Dantej  Divina  Comedia;  i/interno,  cant.  V: 

«Şi  precum  cocorii  merg  cîntînd  ale  lor  doine, 
Fâcind  prin  aer  din  sine  lungi  şire, 
Aşa  văzul  viind,  trâgînd  vaiete, 
Umbre  purtate  de  pomenita  suflare». 

culcuş  şi  cină,  dacă  cumva  n'au  avut  grijă  a-şî  aduce  aş- 
ternut şi  merinde  în  căruţe.  Pe  cînd  însă,  pe  sub  sure  şi 
la  vatra  bordeiului,  ospăţul  şi  paturile  se  gătesc,  după 
cum  pe  fiecare  '1  tăia  capul,  limbele  se  desmorţesc  şi  prin 
glume,  prin  rîsurî  cu  hohote,  ele  rescumpără  lungile  ore 
de  tăcere  ale  zilei. 

Spune  tu  ce  veî  voi  despre  superioritatea  vînătoariî  cu 
perpelicarul  şi  despre  plăcerile  inteligente  şi  alese  ce  re- 
simte omul  în  unica  societate  a  unui  cîne  dresat  dupe 
regulele  artei ;  cît  despre  mine,  eii  rămîî  tot  bine  încre- 
dinţat că  cele  maî  dulci  mulţumiri  ale  vînătoariî  sînt  acelea 
în  care  trupul  nu  se  află  osîndit  la  pedeapsa  jidovului  ră- 
tăcitor, şi  apoi  încă  acele  care  isbucnesc  cu  veselie  printre 
nişte  buni  tovarăşi,  întruniţi  la  un  loc  dupe  o  zi  petrecută 
in  emoţiuni  izolate. 

Dar  chiar  şi  în  căruţă,  vânatul  oboseşte 
Şi  dup'o  cină  scurtă  şi  somnul  a  sosit  i). 

Vînătorî  şi  căruţaşi,  mîrţoage  şi  dulăi,  culcaţi  toţi  la 
pămînt,  dorm  acum  duşi,  la  tîrlă !...  «Singure,  stetele 
nopţeî  se  uită  de  pe  cer  la  dînşii ;  eî  aud  cu  urechile 
toată  acea  nenumărată  lume  de  insecte  ce  se  strecoară 
prin  ierburi,  ţiuind,  scîrţiind,  fluerînd,  şuerînd  şi  toate  acele 
miî  de  glasuri  se  'nalţă  cu  răsunet  potolit  în  tăria  nopţii 
se  limpezesc  în  aerul  ei  răcoros  şi  leagănă  în  somnie, 
auzul  lor  aromit.  Cînd  însă  vre  unul  se  deşteaptă  şi  cli- 
peşte ochii,  cîmpia  i  se  înfăţişează  luminată  de  scînteiele 
strălucitoare  ale  licuricilor!  une-orî  cerul  se  încinge  alo- 
curea  în  depărtare,  de  o  vîlvoare  roşatică,  provenită  din 
pîrjol,  şi  un  stol  întunecos  de  pasări  se  strecoară  prin 
noapte...» 

Mă  opresc,  căci  mi  se  pare  că,  lără  ştirea  lui  Dumnezeu 


1)  E/iad  zice  în  «Sburătorul»  său : 

«Dar  câmpul  şi  argeaoa  săteanul  oboseşte 
Şi  dup'o  cină  scurtă  şi  somnul  a   sosit». 

şi  a  cititorilor,  am  început  să  traduc  descrierea  stepei  ma- 
lorosiene,  una  din  paginile  cele  maî  minunate  din  minu- 
natul romani  istoric  Taras  Bulba^  de  N.  Gogol,  scriitor 
rus,  carele  de  nu  mă  'nşel,  a  scris,  maî  întîî  pe  ruseşte, 
comedia  Revizorul  general.  Aş  transcrie  aci  cu  plăcere 
toată  acea  încîntătoare  descripţiune  ;  ca  şi  Gogol,  într'o 
pornire  de  drăgăstos  necaz,  aş  sfîrşi  şi  eîi  zicînd :  «Dracul 
să  vă  iea,  cîmpiilor,  că  mult  sunteţi  frumoase !»  ^)  Dar 
atunci  ce  s'ar  maî  alege  din  descrierea  Bărăganuluî,  pe 
care  m'am  încercat  a  o  face  eu  romîneşte  ? 

Las  dar  pe  Gogol  într'ale  sale,  că  mî-e  teamă  să  nu 
mă  prea  dea  de  ruşine,... 

Dar  ce  făcuî,  vaî  de  mine !  Am  uitat  cu  totul  că  este 
acum  admis  în  radicalele  principiî  de  suprem  şi  absolut 
patriotism  romîn  că,  de  vreme  ce  muscaliî  trebuesc  în 
genere  priviţi  ca  inimicî  şi  rău-voitorî  aî  naţionalităţii 
noastre,  să  ne  dispensăm  cu  totul  de  a  numi,  ba  chiar  să 
ne  şi  inpunem  datoria  de  a  desfigura  pe  autoriî  lor,  de 
cîte  orî  bine-voim  a'î  traduce,  a'î  imita,  sau  a'î  localiza. 
Prin  aceasta  chiar  le  facem  prea  multă  onoare  ! 

Vous  leur  fites,  seigneur, 
En  Ies  croquant,  beaucoup  d  honneur  !  -) 

II 

Eram  băiat  de  vre-o  treî-spre-zece  anî  cînd  am  învăţat 
să  dau  cu  puşca  ;  —  mărturisesc  însă  că  de  atunci  n'am 
maî  făcut  nicî  un  progres  în  ^această  artă  ;  ba  chiar  aş 
putea  zice  din  contră !  —  însoţisem  pe  tată-meu    la    băile 


')  f  Dracul  sâ  vă  ia  cîmpiî,  ce  frumoase  sînteţî !»  —  Romanţul 
Taras  Bulba  este  o  admirabilă  descriere  a  vieţeî  Cazacilor  Zaporo- 
jenî,  cari  au  jucat  un  aşa  mare  rol  în  istoria  ţârilor  romîne  sub  dom- 
niile strălucite  a  luî  Matei  Basarab  în  ţara  Romîneascâ  şi  a  luî 
Vasile  Lupu  în  Moldova. 

-*)  La  Foniaine,  Les  animaux  malades  de  la  peste  : 
«Păpîndu-i,  le-aî  făcut,  stăpîne,  multă  onoare !» 

de  la  Balta-Albă,  unde  se  adunase  în  acel  an,  sarea  şi 
marea,  precum  a  şi  povestit'o  cu  atîta  spirit,  d.  V.  Alec- 
sandri  ^),  pe  carele  atunci,  acolo,  pentru  prima  oară  l'am 
zărit,  domnia-luî  tînăr,  vesel  şi  încă  de  atunci  cunoscut 
prin  farmecul  neaoş-romînesc  al  muzei  ce  '1  inspiră,  eu 
copilul,  crezînd  că  tot  ce  sboară  se  mănîncă. 

Locuiam  într'un  sat  de  pe  malul  stîng  al  Buzăului,  la 
Grădiştea,  tot  într'o  casă  cu  bătrînul  colonel  Enghel,  acela 
carele,  prin  buna  sa  inimă,  prin  vioiciunea  glumeaţă  a 
caracterului  săii  şi  prin  pocită  şocăţie  a  vorbirii  sale  ro- 
mîneştî,  a  lăsal  plăcute  şi  vesele  suvenire  printre  subor- 
donaţii luî,  acum  toţi  veterani  aî  oştirii :  polcovnicul  Enghel, 
care,  luînd  de  soţie  pe  o  cocoană  romîncă  a  căriî  bogată 
zestre  coprindea  o  laie  de  robi  ţigani,  zicea  nevestei  de 
cîte  ori  se  întîmplă  să  moară  vre  unul  din  aceşti  neno- 
rociţi:   «Plinei,  AnicuţaV  meu!  a  murit  la  dine  un  sestre!» 

Colonelul  Enghel  îmi  dărui  o  puşcă  cu  duoă  ţeve,  scurtă 
şi  uşoară,  croită  şi  cumpănită  chiar  dupe  trupul  şi  dupe 
puterile  mele ;  el  mă  şi  învăţă  cum  s'o  împlu,  cum  să 
ochiesc  şi  cum  să  trag.  De  aci  înainte,  vai  şi  amar  de 
bietele  vrăbii  de  pe  garduri !  Pe  toată  zioa  stricam  într'însele 
cîte  un  corn  de  praf  şi  cîte  o  pungă  de  alice  ;  dar  apoi 
şi  ce  pilafuri  ne  gătea  la  masă  meşterul-bucătar,  sestre  al 
cocoanei  Anicuţe  1 

Mi  se  pare  că  întru  atîta  se  cam  mărginesc  foile  de 
dafin  ce  am  putut  culege  în  cariera  mea  cinegetică.  Vezi 
bine  că  cu  dînsele  nu  s'ar  putea  găti  nici  măcar  iahnia 
de  mistreţe  pe  care  tu  o  descrii  în  cartea  ta. 

D'aşî  fi  mai  lăuduros  din  fire,  —  şi  nefiind  ast-fel,  iată 
o  puternică  dovadă  că  nu  sunt  şi  nu  pot  să  fiu  bun  vî- 
nător,  nici  măcar  ca  amicul  Budurof !  —  d'aş  fi,  zic,  mai 
lăuduros,  aş  putea  să  adaog  că,  tot  pe  maluriie  Bălţei- 
Albe,  m'am  încercat  a  da  şi  'n  ciovlice    de   cele    moţate, 


1874»,  în  Bomînia   literara,    foaie 
periodică.  Iaşi  1855. 

care  se  tot  cletină  în  aer  şi  pe  uscat,  strigînd  ca  puii 
de  jidan  de  pe  uliţe  :  «kibrit !  kibrit !» ;  am  ochit  adesea  şi  în 

Ciocîrlia  cea  voioasă  ce  'n  văsduh  se  legăna ;  ^) 

ba  unde  puî  că  am  cutezat  a  trage  cu  puşca  şi  'n  cîr- 
durile  de  gîşte  sălbatice  ce  trec  mereu  cu  grămada  d'a 
lunoŢul  Buzăului ! 

De  nu  m'ar  fi  oprit  văcarul  satului,  aş  fi  nimerit  de 
sigur  şi  cîte  un  graure  din  ceî  cari  sboară  printre  vitele 
din  cireada  şi,  împreună  cu  ciorile,  se  cocoţează  jucînd 
pe  spinarea  boilor,  cari,  cu  o  filozofică  nepăsare,  rabdă 
aşa  batjocure.  Oare  ce  vor  fi  zicînd  boii  în  mintea  lor, 
despre  acele  obraznice  păsăruice  ?  Şi  ce  gîndurî  vor  fi 
rumegînd  eî,  cînd  se  simt  într'astfel  călcaţi  sub  picioare? 
Mare  e  limba  boului,  păcat  că  nu  poate  grăi ! 

Nu  ştiu  însă  cum  şi  ce  fel  ne  aduse  vorba  a  pomeni 
despre  grauri  şi  aci,  iartă-mă,  amice  autorule,  să  te  ţiu 
de  rău  fiind-că,  în  cartea  ta,  n'ai  spus  nimic  despre  acest 
vînat  şi  maî  cu  seamă  despre  o  altă  pasăre  pe  care  mulţi 
Ia  noî  o  confundă  cu  graurele,  din  cauză  că  ea  poartă 
pe  franţuzeşte,  un  nume  ce  s'ar  crede  că  corespunde  cu 
al  acestuia. 

Du-te  într'o  dimineaţă  la  Capsa  şi  spune'î  să  'ţî  facă 
pentru  dejun,  un  paştet  din  cele  ce  se  chiamă  Pate  de 
grives ;  apoi  a  doua  zi  la  masă,  cere  la  Hugues  să  'ţî 
gătească  o  mîncare,  ce  ţi  se  va  prezenta  într'o.  gingaşă 
cutioară  de  hîrtie  velină  albă,  sub  numirea  de  Grives  en 
caisse. 

După  ce  veî  mînca,  o  să  simţi  fără  îndoieală  o  mustrare 
de  cuget  pentru  că  aî  trecut  cu  vederea  şi  aî  nesocotit 
vînatul  numit  grives^  iar,  după  cum  se  crede,  pe  romî- 
neşte,  sturzi  şi  coco f  ar t  (?) 

Aci  vrind  nevrînd  trebuie  să  mă  urmezi,  —  şi  aceasta 
iţi  va  fi  pedeapsa,  —  într'o  lungă  controversă,  în  care  fi- 


0  C.  Negruzzif  în  «Aprodul  purice». 

lologia  are  să  se  amestece  cu  istoria  naturală,  şi  să  facă 
un  talmeş-balmeş  precît  se  va  putea  maî  doct  şi  mai  erudit. 
Bagă  de  seamă  că  aî  a  face  cu  un  membru  al  Academiei ! 

Romanii,  —  noî,  strănepoţii  luî  Traian,  începem  tot- 
d'auna  de  la  Romani,  —  Romanii  cunoşteau,  printre  altele 
multe,  şi  aceste  două  specii  de  păsărele  şi  le  preţuiau  dupe 
dreapta  lor  valoare  ;  unora  le  zicea  tiirdus,  şi  altora  stiirmis. 

Tiirdl  erau  un  spî  de  pasări  foarte  lăudat  de  gastro- 
nomii noştri  străbuni.  Poetul  Marţial,  —  pe  care  însă  Traian 
nu  '1  prea  făcea  haz,  —  zice  că,  după  părerea  luî,  dintre 
păsări,  cea  maî  bună  de  mîncare  este  tiirdics^  iar  dintre 
patrupede,  iepurele. 

Inter  aves  turdus,  si  quis  me  judice  certet, 
Inter  quadrupedes,  mattea  prima  lepus.  i) 

Fie  cum  zice  Marţial  în  privinţa  pasăriî !  Dar  cît  despre 
iepure,  să  mă  ierte  domnia-lui ;  eu  ţiu  cu  tata  Traian  şi 
nu  aprob  zisele  poetului.  Ba  încă,  de  nu  'mi  ar  fi  ruşine 
să  vorbesc  romîneşte  cam  în  felul  Fi^anţozitelor  răposatului 
Costache  Facă,  cele  cu  «mantela  amoiir-sans-fin»,  aş  potrivi 
aci,  —  şi  nu  fără  oare-care  iscusinţă,'  —  vorba  Romînului : 
Departe  griva  (adică  grive)  de  iepure !  -) 

Oraţiu  însă  se  arată  şi  mai  entusiast  în  ^rWint^  turdilor 
şi,  zău,  nu  se  miră  că  unii  'şi  mănîncă  averea  dumicînd 
la  tiirdi  graşi,  căci  nimic,  zice  el,  nu  este  mai  bun: 

Non,  hercule,  miror 
Aiebat,  si  qui  comedimt  bona,  cum  sit  obeso 
Nil  melius  turdo. ■'). 


1)  Martialis  Epigram.  XIII.  92:  «Dintre  pasări  sturzul,  —  dacă  cine- 
va m'ar  alege  drept  judicător,  —  iar  dintre  patrupede  cea  maî  d'intîî 
delicateţă,  este  iepurele  !» 

'^)  Eliad  a  publicat  în  voi.  V,  (pag.  287—311),  al  Bihliotecei  porta- 
tive (Bucureşti,  1860),  puţinele  fragmente  de  scrieri  rămase  dela  Con- 
stantin Facă,  carele  a  murit  la  1845. 

3)  Horatii  Epistol.  I,  XV.  v.   39: 

«... Zău,  nu  mă  mir, 

Zicea,  dacă  unii  îşi  mănîncă  averea,  de  oare  ce,  decît  un  sturz  gras 
Nimic  nu  este  mai  bun». 

Terenţiu  Varrone,  în  cartea  sa  despre  agronomie,  ne 
vorbeşte  prelarg  despre  creşterea  şi  îngrăşarea  acestui 
SOI  de  păsări,  în  case  înadins  clădite  pentru  sburătoare, 
ornitlioji^  pe  care  le  descrie  cu  deamăruntul  şi  mai  adaoge 
cum  că  o  mătuşă  a  luî  avea  la  vila  sa  de  pe  via  Salaria, 
în  ţara  Sabină,  la  24  mile  de  Roma,  un  asemenea  ornitJion^ 
din  care  vindea  pe  tot  anul  cinci  miî  de  turdi  cîte  trei 
dinari  unul;  ceia-ce  'î  producea  un  venit  anual  de  60,000 
sesterţii,  adică,  pe  banii  de  acum,   12,000  leî  nouî  ^). 

Ce  stăm  de  ne  maî  gîndim,  amice?  Haî  să  căutăm  a 
prinde  turdi  şi  să  ne  asigurăm  dintr'înşiî  o  mie  de  galbeni 
pe  an,  ca  mătuşa  luî  Terenţiu  Varrone. 

Dar  unde  să'î  găsim  ?  Iată  dificultatea. 

Adevărul  e  că  naturalistul  latin  Pliniu  ne  spune  că  turdi^ 
precum  şi  merulce  (mierlele)  şi  sturni  (graurii)  fără  de  a'şî 
schimba  penele,  se  duc  prin  ţări  vecine  şi  că  iarna  sunt 
foarte  mulţi  ttirdi  în  Germania-). 

Naturaliştiî  moderni,  şi  în  capul  lor  vestitul  Buffon,  dupe 
ce  constată  că  pasărea  numită  de  latini  turdiis^  poartă  în 
'  limba  franceză,  numirea  generică  de  grive  şi  că  ea  se 
aseamănă  cu  mierla,  din  care  însă  diferă  la  pene  prin 
nişte  pete  regulate  ce  ea  arc  în  totdauna  pe  pept,  împarte 
acest  SOI  de  volatile  în  patru  specii,  numite  franţuzeşte: 
grive,  propriu  zisă,  draine  care  este  maî  mare  la  trup  decît 
^  toate,  litorne  şi  tnauvis.  Aceste  două  din  urmă  sunt  cele 
mai  preferabile  la  mîncare. 

Diferitele  specii,  precum  şi  varietăţile  lor,  se  disting  prin 

mărime,  prin  coloritul  penelor  şi  chiar  prin  unele  năravuri; 

,     dar  în  genere,  aceste  păsări  sunt  sălbatice,  puţin  jucătoare, 

^     mai  mult  triste;   ele    vieţuiesc    izolate;   cuiburile   lor   sunt 

f<jarte    curat   clădite   şi   ouşoarele  lor  frumos  colorate,  al- 

w    bastru  sau  verde.   Ele  trăesc  în  ţările  despre  nord  şi  vin 


»)  Ter.  Varronis  De  re  Rustica.  II.  5. 
2)  Plinii  Secundi  Histor.  natural.  IX.  25 

Al.  Odobeteu.  —  Opere  complete.  I. 

maî  cu  seamă  către  toamnă  în  părţile  meridionale.  Sunt 
foarte  mîncăcioase :  însuşi  Oraţiu  ne  o  atestă  : 

Amite  levi  rara  tendit  reţea, 
Turdis  edacibus  dolos,  i) 

şi  le  place  cu  deosebire  strugurii,  cauză  pentru  care  Fran- 
cezii au  şi  creat  zicătoarea:  soill  comvne  une  grivey  ce  se 
aplică  celor  cari  la  noî  au  furat  luleaoa  neamţului. 

In  cetatea  Dantzig  din  Prusia  se  consumă  pe  an  ca  la 
90,000  părechî  din  specia  celor  numite  maiwis  \  cele  zise 
litorne  iernează  în  Austria-de-jos  şi  în  Polonia;  iar  îri 
unele  părţi  ale  acestei  ultime  ţări,  cîtimea  speciei  ăe.  grive 
este  aşa  de  considerabilă,  încît  se  prind  fără  număr  şi  se 
transportă  luntri  pline,  încărcate  cu  de  acest  vînat. 

Dacă  ele  însă  se  află  aşa  de  multe  prin  ţinuturi  vecine 
cu  noî  prin  Polonia  şi  Austria  ;  dacă,  ducînd  dorul  viţei, 
ele  se  nasc  cu  grămada  în  împărăţia  hameiului  şi  a  bereî, 
este  oare  prin  putinţă  ca,  flămînzite,  să  nu  fi  însemnat  ele 
încă  de  mult  prin  aer,  căile  pe  unde,  în  timpul  de  acum, 
avea  să  ne  calce,  cu  fer  şi  cu  foc,  năpastia  consorţilor 
nemţeşti  ?  Despre  aceşti  noui  biimbaşiri  ai  ţărei,  ştim  cu 
prisos  ce  soi  de  pasăre  sunt  şi  numele  lor  le  cunoaştem 
mai  cu  prisos  de  cum  am  dori ;  cu  mult  maî  greu  ne  vine 
de  a  nimeri  pe  acela  maî  puţin  ilustru  al  împenaţilor  lor 
compatrioţi. 

Am  consultat  pentru  aceasta  toate  dicţionarele  noastre, 
chiar  şi  pe  cel  făcut  sub  numele  Societăţii  Academice  ro- 
mîne,  şi  iată  tot  ce  am  putut  alege,  mai  cu  seamă  din 
Vocabularul  francezo-romînesc  al  d-lor  P.  Poenaru,  F. 
Aron  şi  G.  Hill : 

Grive  se  zice  pe  româneşte  Sturz  : 
Draine  se  chiamă  în  limba  noastră  Cocoşar  ; 
Litorne  este  un  fel  de  Cocoşar,  cu  capul  cenuşiiî, 
si  Mativis  este  un  fel  de  Sturz. 


i)  Horatii  Epod.  II.  v.  33—34  : 

«Acaţă  de  nuiele  laţuri  căscate,  momeli  pentru  sturzii  mîncăcioşi». 

Autorii  Dicţionarului  Academic  nu  înscriu  cuvîntul  co- 
cos iar  iîi ;  —  poate  că  nu  va  ii  de  origină  latină?  Cât 
despre  stiirdiu,  încă  nu  au  ajuns  la  litera  5. 

Intr'un  cuvînt,  la  grive^  pe  latineşte  turdns^  nu  este 
cîtuşî  de  puţin  graurele  romînesc,  cu  toate  că,  judecind 
după  asemuirea  lor,  aceste    două    numiri   par  a  fi  rudite. 

D.  Littre,  în  monumentalul  său  dicţionar  al  limbeî  fran- 
ceze, nu  ştie  ce  origină  să  dea  cuvîntuluî  grive.  Oare 
acest  nume  nu  va  fi  el  derivat  din  adjectivul  latin  gravis, 
—  greu,  gras,  —  pe  care  îl  găsim  calificînd  pe  titrdi^  în 
următorul  vers  al  luî  Marţial : 

Sylva  graves  tiirdos  exagitata  dedit  i). 

Aceasta  ar  fi  o  derivaţiuneîn  formă  de  synodoche,  către 
care  s'ar  alipi,  ca  o  metonomie,  denumirea  romînească  de 
graure^  dată  unei  alte  păsări,  pe  care  tot  Marţial  o  pune 
în  oposiţiune  cu  turdi,  îngrăşaţi  cu  măsline  din  Picenum  : 

Si  mihi  Picena  turdus  pelleret  oliva, 

Nune  sturnos  inopes     ......'-) 

Despre  sUirni  nu  s'a  prea  zis  mult  bine;  Marţial,  după 
cum  văzurăm,  îî  declară  buni  de  nimic,  inopes.  Pliniu  ^) 
vorbeşte  numai  de  obiceiul  lor  de  a  sbura  în  cîrdurî  ro- 
tunde, îndesaţi  unii  într'alţiî.  Şi  maî  mult  insistă  asupra 
acestei  particularităţi  Buffon,  arătînd,  că  în  sburarea  lor 
răpede  şi  sgomotoasă,  graurii  par  a  fi  supuşi  la  o  tactică 
ce  se  exercită  cu  o  disciplină  militară,  subt  ordinele  unui 
'f.    Chiar  şi  Dante  a  luat    furtunosul    sbor   al    graurilor, 


1)  Marlialis  Epipjram,  IV.  06.  v.  6. 

«Pădurile  bătute  aii  dat  sturzi  graşî». 
')  Idem,  idem.  IX.  65: 

«Dacă  as  avea  sturzi  îngrăşaţi  cu  măsline  din  Picenum 

Dar  acum  (am  numai)  grauri  huni  de  nimic      .     .     . 
;  l'linii  Histor.  natural.  X.  31. 

grămădiţi  în  stol  larg  şi  plin,  drept  termen  de  compara- 
ţiune,  ca  să  descrie,  în  versuri  nemuritoare,  cum  spiritele 
nenorocite  sunt  purtate  fără  repaos,  de  suflarea  vijeliilor 
infernale  : 

E  come  gli  stornei  ne  portan  Tali 

Nel  freddo  tempo,  a  schiera  larga  e  piena  ; 

Cosi  quel  fiato  gli  spiriti  mali. 

Di  qua,  di  la,  di  giu,  di  sîi  gli  mena  ; 

Nulla  speranza  gli  conforta  mai, 

Non  che  di  posa,  ma  di  minor  pena  i). 

Nu  rămîne  îndoială  că  stornei  luî  Dante,  Ies  etoiirneaiix 
aî  luî  Buffon  şi  stiirni  luî  Pliniu  şi  luî  Marţial  sunt  grauriî 
noştri,  cu  penele  negricioase  şi  presărate  cu  pete  albe 
sau  sure,  cari  trăiesc  în  Europa,  —  din  fundul  Şvedieî 
pînă  în  insula  Malta,  şi  chiar  în  Africa,  pînă  la  capul 
Buneî-Speranţe,  —  cari,  după  ce  în  luna  luî  Iunie,  'şi-au 
clocit  ouăle  lor  cenuşii,  în  cuiburî  străine  sau  în  scorburi 
de  copacî,  se  adună  de  petrec  în  stoluri,  dorm  noaptea 
în  stuf,  se  ciorovăiesc  seara  şi  dimineaţa,  se  scoală  toţî 
de  o  dată  cu  mare  volbură  şi  trec  răpede  ca  un  nor  negru 
îndesat,  se  amestecă  printre  porumbeî  şi  printre  ciori,  se 
domesticesc  bine  în  colivie,  ba  chiar,  dacă  îî  puî  în  pen- 
sion, învaţă  franţuzeşte,  pronunţînd  gras  litera  r,  întocmai 
ca  la  Paris. 

Se  vede  că  Buffon,  —  o  spune  însuşî,  —  a  auzit  grauri 
vorbind  nemţeşte,  latineşte,  elineşte  şi  alte  limbî ;  cît  despre 
mine  n'am  avut  parte  a  constata  de  visii  et  aiiditu^  talen- 
tele poliglote  ale  acestuî  interesant  neam  de  păsări.    Atît 


1)  Dante,  Divina  Comedia.  L'Inferno,  cant.  V.  v.  38-  44  : 

«Şi  precum  graurii  sînt  purtaţi  de  ale  lor  aripe 

Pe  timpul  rece,  în  stoluri  largi  şi  pline. 

Aşa  şi  acea  suflare  purta  spiritele  nenorocite. 

In  coacî,  în  colo,  în  jos,  în  sus  le  mînă  ; 

Nici  o  speranţă  nu  le  mai  mîngîie 

Nu  doară  de  repaos,  ci  de  o  mai  mică  pedeapsă». 

numai  pot  zice  despre  dînsul  că  despreţul  cu  care  îl  tra- 
tează intrigantul  acela  de  Marţial,  declarîndu'l  bun-de- 
nimica,  inopes^  mă  îndeamnă  şi  maî  mult  a  lua  în  anti- 
patie pe  acest  poet  servil  şi  demoralizat,  urmînd  şi  întru 
aceasta,  exemplul  dat  de  augustul  meu  strămoş,  Caiu  Ulpiu 
Traian. 

Eu,  de  cîte  orî  mi  s'a  întîmplat  să  mănînc  grauri,  — 
adică  sturni  latineşti,  or  etourneaitx  francezi,  şi  nu  stti^'zi 
romîneştî,  sau  grives  franţuzeşti,  —  le-am  găsit  un  gust 
foarte  bun  şi  mai  ales  un  miros  de  vînat  din  cele  maî 
plăcute.  Nu  căuta  dar  la  cele  ce  zic  autorii  şi,  cînd  vei 
da  peste  stoluri  de  grauri,  împuşcă  fără  dispreţ  cît  vei 
putea  mai  mulţi.  Poţi  fi  încredinţat  că  eu  unul  îţi  voi 
rămînea  tare  recunoscător  pentru  peşcheş  ! 

Dacă  cumva  acum  te  simţi  cam  obosit  de  lunga  digre- 
siune zoologico-filologică  prin  care  am  răzbunat  de  ne- 
păsarea ta,  pe  stui'zi^  pe  cocoşari  şi  pe  grauri,  apoi  tot 
maî  iartă-mă  să  adaog  vre-o  două  trei  cuvinte  în  materii 
analoage,  adică  să'ţi  fac  cîte-va  întrebări,  şi  apoi,  zău,  vă 
dau  pace  şi  ţie  şi  neamului  păsăresc. 

Mai  întîî,  te  rog  spune'mi  dacă  ştii  sau  nu  ştii  ce  soî 
de  sburătoare  este  grangurul  ?  Am  auzit  de  la  unii,  — 
şi  aş  dori  să  aflu  dacă  aceia  nu  se  înşală,  —  că  păsăruica 
astfel  numită  este  chiar  acel  vrăbete  grăsun  care  se  în- 
doapă cu  fructe  de  prin  grădini,  emeriza  hortulanuSy  şi 
care  cu  drept  cuvînt  este  socotit  în  Franţa  ca  una  din 
cele  mai  delicate  îmbucături  ornitologice  ^).  Abia  expus  la 


^)  Mi-am  luat  seama,  sau  —  ca  să  zic  maî  adevărat,  —  după  ce 
am  scris  acestea,  am  aflat  că  gran^oreie  este  o  pasăre  galbenă  şi 
mare  cît  mierla,  care  pe  latineşte  se  chiamă  oriolus  rralhula,  iar  pe 
ranţuzeşte  lortoi.  Dar  numele  romînesc  al  gustosului  ortolan^  tot 
u  1  am  aflat,  ci  din  contră  maî  mult  m'am  încurcat  văzînd  în  mu- 
•ul  de  istorie  naturală  de  la  Academie,  două  păsări  de  mărime  şi 
'•  formă  cu  totul  diferite,  purtînd  amîndouă  numirea  latina  de  Eme- 
iza  hortu/anusy  fără  de  ecuivalente  romîneştî.  —  Contusio  summa 
♦  quetur!  —  E  pur,  e(i  am  mîncat  ortolanî,  vînaţî  în  ţară  la  noî. 

dogoreala  jăraticului,  el  se  preface  într'o  sărmăluţă  de 
grăsime  profumată.  Gîndindu-mă  la  ele,  aş  vrea  să  fiu  şi 
eu  printre  oaspeţii  şoarecelui  din  Lafontaine  : 

Autrefois  le  ral  de  viile 
Invita  le  rat  des  champs, 
D'une  faQon  fort  civile 
A  des  reliefs  d'ortolans^). 

Trec  la  a  doua  întrebare.  Pentru  ce,  rogu-te,  n'aî  spus 
nici  măcar  un  cuvînt  despre  o  altă  pasăre  de  pădure  care 
de  şi  e  cam  rară  la  noî,  însă  este  privită  pretutindeni  ca 
unul  din  cele  maî  delicate  vînaturî  ?  Francezii  îî  zic  geli- 
notte ;  Germanii  Hasel-hiihn  (adică  găină  de  alune) ;  Ruşii, 
—  îţî  amintesc  nufnele'î  rusesc,  fîind-că  pădurile  de  brad 
şi  de  mesteacăm  ale  Rusiei  sunt  pline  de  această  preţioasă 
sburătoare,  —  Ruşii  o  numesc  repcik  ;  iar  la  noî,  ea  se 
chiamă....  cum  se  va  fi  chemînd  ?...•  Ştiu  de  sigur  că  în 
judeţele  de  munte  ale  Moldovei,  unde  vînătoriî  le  pîndesc 
pe  muşchiul  cel  verde  de  Ia  tulpina  brazilor,  acele  paseri 
maî  mari  de  cit  un  sitar  şi  împodobite  cu  sprîncene  roşii 
ca  cocoşii  sălbatici,  [poartă  numele  de  wrtmcî.  Dar  din- 
coace de  Milcov,  cum  le  zice  ?  găinuşe  sălbatice  ?  găinuşe 
de  alun  ?....? 

Cînd  divinul  cîntăreţ  al  Divinei  Comedii,  călăuzit  de 
măiestrul  său  Virgil,  ajunge  în  cercul  acela  din  infern 
unde  erau  muncite  de  o  aprigă  şi  neînblînzită  furtună, 
sufletele  păcătoase  ale  muritorilor  cari,  aci  pe  pămînt, 
dînd  uitării  sănătoasele  dar  asprele  legi  ale  înţelepciunii, 
îşi  petrecuse  viaţa  în  desmierdări  lumeşti. 


^)  La  Fontaine,  Le  rat  de  viile  et  le  rat  des  champs: 

«Odinioară  şoarecele  de  oraş 
Pofti  pe  şoarecele  de  la  cîmp, 
Intr'un  mod  foarte  politicos 
La  mezelicuri  de  ...  .  (?)» 

a  cosi  tatto  tormento 
Eran  dannati  i  peccator  carnali, 
Che  la  ragion  sommettono  al  talento,  ^) 

atunci  poetul  nu  află,  în  puternica  sa  închipuire,  alte  ima- 
crine  maî  potrivite  spre  a  descrie  pe  acei  nenorociţi,  de 
cît  a'î  asemui,  cînd  cu  -şire  lungi  de .  melancolici  cocori, 
cînd  cu  stoluri  zăpăcite  de  grauri,  cînd  în  fine  cu  amoroase 
porumbiţe  care,  chiămate  de  dorinţă,  cu  aripele  întinse  şi 
'ncordate,  sboară  către  dulcele  lor  cuib,  purtate  prin  aer 
de  dorul  ce  le  încinge  : 

Quali  colombe  dai  disio  chiămate, 
Con  Pali  ăperte  e  ferme,  al  dolce  nido 
Volan,  per  Taer  dai  voler  portate  2). 

Răpită  de  armonia  acestor  suave  versuri,  ciripite  în 
dulcea  limbă  toscană,  inima  se  avîntă  şi  dînsa  pe  urmele 
amoroase  ale  pasării  uscare  ;  ochiul  o  însoţeşte  prin  spaţiu; 
gîndul  se  răsfaţă  în  desfătările  acelui  cuib  dorit! 

Dar  colo,  sub  -adîncul  frunziş  al  codrului  stă  pitit  vînă- 
torul,  cu  ochiul  ţintit  la  pradă,  cu  braţul  ager  la  trăgaci. 
Blinda  turturică  a  sosit,  ameţită  de  bucurie,  aproape  die 
soţul  eî;  ea  s'a  pus  alături  cu  dînsul  pe  o  cracă  verde  a 
stejarului ;  gungnnind,  ea  îşî  scutură  aripile  şi  'şî  înco- 
voaiă  guşa  argintie.  Soarele  de  amiazî  varsă  emanaţiune 
voluptoase  de  căldură  în  rariştea  pădurii  şi  subt  umbra 
copacilor ;  razele  lui  se  strecoară  luminoase  printre  frunze 
şi  sclipesc  ca  aurul  pe  undele  limpezi  ale  pîrîului.  Totul 
în  lire  e  linişte,  tăcere,  dor  şi  speranţă ;  totul,  pentru  no- 
rocita păreche,  pluteşte    în    visuri    de    plăcere,   în  farmec 


»)  Uantej  Divina  Comedia.  L'Inferno.  Canto  V.  v.  37—39  : 
<La  cazna  aci  descrisă  erau  osîndiţî  cei  cari  aCi  păcătuit  cu  carnea 
şi  au  pus  înţelepciunea  maî  prejos  de  plăcerile  lor». 
-')  Pante,  Div.  Com.  —  L'Inferno,  Cant.  V.  v.  82—84 : 
*  Precum  porumbii  de  dor  chiămaţî, 
Cu  aripele  deschise  şi  ţepene,  la  dulcele  cuib 
Sboară,  purtaţi  prin  aer  de  ale  lor  dorinţe.» 

amoros !  Cu  gîndul,.  ea    soarbe    poate  o  eternitate  de  fe- 
riciri ! 

Dar  de  o  dată  un  pocnet  fatal  răsună  ;  echo  îî  răspunde 
de  prin  toate  adîncimile  codrului  trezit.  O  sărmană  păsă- 
rică a  picat  moartă  sub  stejar.  Vînătorul  vesel  o  asvîrlă 
sîngerată  în  tolba  sa.  Dar  soţia  ^turturică,  cea  care,  vaî ! 
a  rămas  cu  zile. 


Cît  trăeşte,  tot  jăleşte  Unde  vede  apa  rece. 

Şi  nu  se  maî  însoţeşte  !  Ea  o  turbură  şi  trece ; 

Trece  prin  flori,  prin  livede,  Unde  e  apa  maî  rea. 

Nu  se  uită,  nicî  nu  vede.  O  maî  turbură  şi  bea. 

Şi  cînd  şeade  cîte-o  dată,  Trece  prin  pădurea  verde 

Tot  pe  ramură  uscată ;  Şi  se  duce  de  se  pierde ; 

Umblă  prin  dumbrav'adîncă  ;  Sboară  pînă  de  tot  cade, 

Nicî  nu  bea,  nicî  nu  mănîncă.  Dar  pe  lemn  verde  nu  şeade. 

Unde  vede  vinătorul. 
Acolo  o  duce  dorul. 
Ca  s'o  vază,  s'o  lovească 
Să  nu  se  maî  pedepsească. 


De  vreme  ce  tu,  autor  al  Manualului  de  vînătoare,  n'aî 
socotit  de  cuviinţă  a  număra  şi  turturica  printre  pasările 
de  vînat,  eu  am  dat  cuvîntul  răposatului  întru  fericire, 
marelui  ban  lănăchiţă  Văcărescu,  ca  să  răzbune  de  a  ta 
uitare  pe  aceste  dulci  şi  fragede  zburătoare.  Totdeodată 
graţioasa  şi  jalnica  elegie  a  vechiului  poet  romîn  îmî  va 
servi  drept  oraţiune  funebră  pentru  tot  vînatul  împenat, 
asupra  căruia  m'am  întins,  —  mi  se  pare,  —  cam  foarte 
peste  măsură. 

Pînă  aci  dar  cu  paserile  bune   de  împuşcat  şi  bune  de 

mîncat  I  Să  le  ^t  ţărîna,  —  adică  nu să  le 

fie  maî  bine  carnea  uşoară  stomacului,  şi  apoi  vecinica  lor 
pomenire  ! 

în  toate  ţările  ce  se  bucură  de  legiuiri  înţelepte  şi  pre- 
văzătoare, pe  care  le  şi  pune  în  lucrare  o  sistemă  de  ad- 
ministraţiune  regulată  ca  ceasornicul,  prin  toate  acele  ţări, 
vine  un  moment  al  anului  cînd  d'odată  vînătoarea  se  în- 
chide. Atunci  cîte-va  luni  d'arîndul  nu  maî  auzi  nici  prin 
holde,  nici  prin  crîngurî,  pocnetul  ierbeî  de  puşcă  şi  şue- 
rătura  alicelor  ;  atunci  se  dă  recreaţiunî  şi  vacanţii  vîna- 
tuluî,  iar  vînătorilor  li  se  impune  pedeapsa  popreleîî. 

La  noî  pînă  acum  nici  legea  nu  prevede  nimic,  dar  nici 
înalta  oblăduire  nu  simte  trebuinţa  de  a  se  amesteca  în 
traiul,  maî  mult  sau  maî  puţin  turburat,  al  lighioanelor 
sălbatice  ;  ea  deocamdată  se  mulţumeşte  a  regularisi  vi- 
tele cu  patru,  şi  maî  ales  pe  cele  cu  două  picioare. 

Astfel  stînd  lucrurile  în  patria  ucenicilor  tăî,  pentru  ce, 
o  tu  dascăle  de  vînătoare  sistematică  şi  raţională,  n'aî  su- 
plinit lipsele  legeî  şi  nepăsarea  cîrmuitorească,  dînd  oare- 
care poveţe  în  privinţa  timpului  cînd  se  cuvine  ca  vînă- 
torul  să-şî  pună  puşca  şi  pofta  în  cuî  şi  să  dea  nevino- 
vaţilor săî  adversari,  un  răgaz  ce,  în  curînd,  îi  va  asigura, 
tot  lui,  o  maî  spornică  şi  mai  dăinuitoare  izbîndă?  Spune 
adevărat !  Cîte-va  cuvinte  asupra  acestui  punt  n'ar  fi  fost 
ele  oare  foarte  la  locul  lor,  în  Manualul  tău  de  vînătorie? 

Bag  însă  de  seamă  că  deviu  din  ce  în  ce  maî  exigent 
Şl  că  nu  fac  alta  decît  a  scoate  mereu  la  mărunte  ponoase, 
cărţii  tale.  Sunt  sigur  că,  de  cînd  citeşti  aceste  lungi  pa- 
gine  fără  şir,  aî  zis  mii  de  ori  pînă  acum  :  «Lipsă-mi  de 
asemenea  critică,  unde  se  vorbeşte  mai  mult  de  ceea  ce 
nu  mî-a  plăcut  sau  n'am  socotit  de  trebuinţă  a  le  spune!» 

Ştii  însă  că  sunt  tot  felul  de  firi  pe  lume,  Cînd,  spre 
exemplu,  dai  unui  om  flămînd  un  prînz  cu  care  îşi  poate 
foarte  bine  potoli  foamea,  mîncînd  tot  lucruri  simpli,  dar 
sănătoase  şi  curat  gătite,  e  învederat  că  nu  se  cade  ca  el 
să  ceară  maî  mult.  Dar  dacă  acel  om  este  lacom  din  fire 

şi  maî  ales  dacă  are  gusturi  răsfăţate,  el  o  să  se  tot  plîngă 
că  nu  i-aî  dat  mezelicurî  şi  trufandale,  prăjituri  şi  zaha- 
ricale ;  o  să  pretinză  că,  în  loc  de  carne  de  vacă,  ar  fi 
trebuit  să-î  prezinţi  dobe  de  mistreţ  şi  kebapurî  de  căpri- 
oară, în  loc  de  pui  de  găină  fripţi,  prepeliţe  tăvălite  în 
mălai  şi  bicaţî  prăjiţi  în  mustul  lor. 

Socotesc  că  tot  cam  aşa  fac  şi  eu  cu  Mamtahd  tău,  ce- 
rînd  poate  prisos  acolo  unde  se  află  ceia  ce  este  de  nea- 
părată trebuinţă,  şi  în  puterea  prieteniei,  iartă-mî  aceste 
nazuri  de  lăcomie  literară. 

Dă-mî  dar  voie  să  mă  'ntorc  iar  la  vorba  de  maî  nainte 
şi  să  arăt,  în  cîte-va  cuvinte,  cauzele  ce  trebue  să  îndemne 
pe  vînătorul  înţelept  a  curma,  pentru  un  moment,  isprăvile 
sale.  Dar  de  vreme  ce  tu  nu  aî  voit  a  spune  acele  cauze, 
mie  mî-e  teamă  că  eu  nu  voî  putea  ;  de  aceea,  ca  să 
scăpăm  amîndoî  cu  faţa  curată,  haî  să  facem  loc  aci  între 
noî,  poetului  Lucreţiu,  pentru  ca,  în  versuri  turnate  ca  de 
bronz,  precum  erau  şi  legile  Romei,  să  invoace  el,  în  fa- 
voarea natureî  aprinsă  de  dor,  pe  născătoarea  spornicei 
ginte  romane,  pe  dezmierdătoarea  zeilor  şi  a  oamenilor, 
pe  antica  Vinere,  fecunda  şi  neobosita  prenouitoare  a 
seminţiilor  lumeşti :  ^) 


^)  Lucretii  De  rerum  natura,  I  v.  1 — 20: 

Aeneadum  genetrix,  hominum  divomque  voluptas, 
Alma  Venus,  casli  subter  labentia  signa 
Quce  mare  navigerum,  qu£e  terras  frugiferentis 
Concelebras,  per  te  quoniam  genus  omne  animantum 
Concipitur  visitque  exortum  lumina  solis. 
Te,  dea,  te  fugiunt  venti,  te  nubila  casli 
Adventumque  tuum,  tibi  suavis  dasdaia  tellus 
Summittit  flores,  tibi  rident  sequora  ponţi 
Placatumque  nitet  diffuso  lumine  cselum. 
Nam  simul  ac  species  patefactast  verna  diei 

reserata  viget  genitabilis  aura^avoni, 
Aerise  primum  volucres  te,  diva,  tuumque 
Signiticant  initum  perculsse  corda  tua  vi 
înde  ferse  pecudes  persultant  pabula  Iseta 

«Născătoare  a  gintei  luî  Eneu,  voluptate  a  oamenilor  şi  a 
zeilor,  spornică  Vinere  !  tn^  care  sub  stelele  lucinde  ale  ce- 
rului, împoporezi  marea  cea  plutitoare  şi  pămîntul  cel  rodi- 
tor, prin  tine  tot  neamul  vieţuitoarelor  concepe  şi  se  naşte 
spre  a  vedea  lumina  soarelui.  Dinaintea  ta,  zeiţă,  dinaintea 
ta,  şi  la  a  ta  sosire  fug  vînturile  şi  norii  de  pre  cer;  sub  tine, 
pămîntul  împestriţat  aşterne  flori  drăgălaşe  ;  ţie  'ţi  zîmbesc 
valurile  mării  şi  cerul,  înseninat  de  tine,  luceşte  de  o  lumină 
preste  tot  împrăştiată.  Căci  îndată  ce  primăvara  deschide  şi- 
rul frumoaselor  zile  şi  îndată  ce  suflările  înstrunate  ale  Zefi- 
rului reîncep  a  deştepta  puterile  fecundării,  mai  întăî  zbură- 
toarele cu  inima  străpunsă  de  a  ta  virtute,  vestesc,  o  zeiţă, 
a  ta  venire  :  apoi  turmele  îndîrjite  saltă  cu  veselie  prin  pă- 
şuni şi  străbat  înnot  răpezile  rîuri ;  astfel,  aprinsă  de  frumu- 
seţea şi  de  farmecele  tale,  toată  firea  însufleţită  te  urmează 
cu  înfocare  pe  tine,  ori  unde  tu  o  mîni  a  se  duce.  De  aceea 
prin  mări  şi  prin  munţi,  prin  apele  volburoase,  prin  locuinţele 
frunzoase  ale  pasărilor  şi  prin  cîmpiile  înverzite,  suflînd  tu- 
turor în  piept  o  dulce  iubire,  tu  faci  ca  cu  plăcere  să  se  în- 
mulţească în  etern  generaţiunile  lumei». 

Aşa  dar  cînd  soseşte  primăvara,  amice  vînătorule,  în- 
dură-te  şi  tu,  şi  lasă  gingaşei  Vineri  şi  dulcelor  ei  desmier- 
dări,  întreagă  domnirea  lumii.  N'aî  avut  tu  oare  timp  îndestul 
ca  să  răspîndeştî  groază  şi  moarte  prin  crîngurî  şi  pe  cim- 
pii  ?  Chiar  pe  această  zăpadă  ce  se  topeşte  acum  subt 
adierea  încropită  a  zefirului  primăvăratic,  n'au  fost  oare 
tipăiite  urme  încrucişate  ale  copoilor,  gonind  prin  pădure 
iepurile  fricos  şi  vulpea  vicleană,  cari,  fie-care  după  firea 
sa,  se  silesc  a  'şî  minţi  gonacii  şi  a  încurca  dîra  lor  prin- 
tre tulpinele  despuiete  ?  Dar  Braica,  Griveî  şi  Dudaş,  cu 
l)Otul  Ia    pămînt,   cu    urechile   blegite,    cu    coada    întinsă. 


PIt  rapidos  tranant  amnis  :  ita  capta  lepore 
Te  sequitur  cupide  quo  quamque  inducere  perţiis. 
I)eni()ue  per  măria  ac  montis  rtuvioscjuc  rapacis 
Frondiferasque  domos  avium  camposque  virentis 
Omnibus  incutiens  blandum  per  pectora  amorem 
Ktficis  ut  cupide  şfeneratim  seecl^  propajţent. 

aleargă  fără  îndurare  şi  cu  orlasul  lor  spăimîntă  feara  prin 
toate  cotiturile  eî.  Lătrătura  lor  chelălăită,  cînd  mai  apro- 
piată, cînd  apoi  pierdută  prin  atmosfera  rărită  de  ger, 
răsună  cu  o  ciudată  monotonie  la  urechile  vînătorului,  în- 
cremenit pe  locu'î  de  pîndă.  Nu  ştiîi  ce  coardă  misterioasă 
a  inin^eî  sbîrnie  la  acea  sălbatică  armonie !  Cînd  copoii 
vestesc  apropierea  vînatuluî,  nerăbdarea  îl  face  să  tresară 
maî  mult  decît  frigul.  Cu  ochiul  pironit  către  partea  unde 
s'aude  lătratul,  el  aşteaptă,  ispiteşte,  caută,  măsoară  luciul 
zăpezeî  fără  de  cărare  ;  iar  cînd  d'odată  s'arată  şoldanul 
cu  urechile  ciulite  sau  vulpea  cu  coada  tîrîş,  ca  într'un 
fulger  el  iea  puşca  la  cătare  şi  trage  ! 

Pe  cînd  eram  ajuns  aci  cu  scrisul,  fuseî  întrerupt  de 
fetiţa  mea  care  venea  în  fuga  mare  să'mî  aducă  o  veste 
ce  o  înveselise  foarte  ;  mergînd  în  curte  ca  să  se  joace 
cu  Capişoana,  căţeaoa,  a  găsit'o  culcată  pe  un  mindir  de 
paie  şi  avînd  împrejurul  eî  o  grămadă  de  căţeluşi,  mici 
cît  pumnul  şi  orbi  ca  sobolii.  Erau  unsprezece  bursucei, 
cari  se  svîrcoleau,  chiţăind  şi  mierlăind,  subt  ugerul  mamei, 
unii  negrit  alţii  murgi  şi  alţii  b.ălţaţî.  A  trebuit  negreşit  ca 
dintr'o  aşa  de  numeroasă  prăsilă,  să  fac  şi  partea  enghe- 
ruluî.  Aci  dar,  în  alegerea  căţeilor  cu  drept  de  viaţă,  am 
avut  ocaziunea  de  a  pune  îndată  în  aplicare,  învăţăturile 
şi  poveţele  ce  se  găsesc  în  cartea  ta ;  am  oprit  dar  că- 
ţeii «cari  aveau  cap  maî  mare,  bot  maî  larg,  nărî  maî 
deschise,  urechî  maî  subţirî  şi  maî  bine  croite,  pept  maî 
lat,  picioare  maî  lungî,  coadă  maî  groasă  Ia  rădăcină  şi 
m,aî  subţire  la  vîrf». 

Iţî  mărturisesc,  amice,  că  în  privinţa  acesteî  ultime  re- 
comandaţiunî,  —  cu  toată  încrederea  ce  am  în  cunoştin- 
ţele'ţî  şi  în  experienţa'ţî  cinopedice,  —  rămăsei  pe  gîndurî, 
întrebîndu-mă  ce  fel  de  influenţă  vor  fi  avînd  grosimea  şi 
forma  coadeî  asupra  facultăţilor  intelectuale  şi  fizice  ale 
unuî  cîine  ?  Aşa  dar  acest  apendice  al  şireî  spinăreî  are 
şi  el  o  însemnătate  etică  în  natură,  şi  prin  urmare  filozoful 

comunist  şi  falansterian  Ch.  Fourrier  ştia  ce  spune,  cînd 
pretindea  că  omul,  spre  a  fi  perfect,  ar  trebui  să  aibă  la 
spate  o  coadă  cu  un  ochi  la  vîrf  ? 

Alţii,  din  contră,  aii  aşteptat  de  la  scurtarea  coadeî, 
chiar  şi  la  animale,  efecte  estetice  pentru  aceasta, — dovadă 
caii  englezeşti,  cărora  li  se  taie  coada  pentru  frumuseţe, — 
ba  chiar  şi  efecte  moralizatoare  pentru  omenire  ;  căci,  spre 
exemplu,  Plutarc  ne  spune  că  frumosul,  răsfăţatul  şi  zbur- 
dalnicul Alcibiad,  floarea  efebilor  din  Atena,  tăie  într'o  zi 
coada  cea  frumoasă  a  unuî  cîine  minunat  pe  care  '1  cum- 
părase cu  şeaptezecî  de  mine  (vre  o  6,500  leî  nouî),  numai 
pentru  ca,  dînd  de  vorbă  concetăţenilor  săî  asupra  acestei 
nevinovate  nebunii  a  luî,  să  'î  oprească  de  a  cîrti  despre 
dînsul  alte  lucruri  maî  rele  ^). 

Apoi  maî  este  încă  şi  o  vorbă  romînească  :  Coadă  lungă 
minte  scurtă !  zicătoare  nesocotită  a  poporului,  pe  care  a- 
desea  o  dă  de  minciună  şi  femeia  cu  lungi  plete  şi  vulpea 
cea  lung-codată. 

Dar  dintr'una  într'alta,  vorbind  despre  coadă,  despre 
vinătorî  şi  despre  vulpe,  îmî  aduseî  aminte  o  poveste  pe 
care  am  auzit'o  adese  orî,  pe  cînd  eram  copil,  spuind'o 
un  bâtrîn  vînător,  căruia  îî  plăcea  să  glumească  cu  to- 
varăşii săî. 

Dacă  cum-va  vrei  să  dormi  şi  nu'ţi  vine  de  sine-şi  som- 
nul, apoi  pune  capul  pe  pernă  şi  ascultă  : 

A  fost  o-dată  ca  nicî  o-dată,  —  daca  n'ar  fi  nu  s'ar  po- 
vesti, —  pe  cînd  se  potcovea  puricele  .  .  .,  şi  cele-l'alte . . . 
şi  cele-ralte. 

A  fost   odată  un    vînător    care,  de    cîte    orî    mergea  la 

nătoare,  avea  obicei  să  iea  cu   dînsul    pe   slujitorul  său, 

iar  cînd  se  întorcea  înapoî,  povestea  cuî  vrea  să'l  asculte 

o  mulţime  de  întîmplărî  minunate,  care  de  cînd  lumea  nu 

trecuse  nimenuî  nici  măcar  prin  vis,  şi  la  toate  aceste  basme. 


')  Pluiarchi  vita  Alcibiadis,  IX. 

nu  lipsea  nici  odată  de  a  aduce  ca  martor  pe  bieata  slugă, 
adevărat  om  al  luî  Dumnezeu. 

Azî  aşa,  mîine  aşa,  pană  cînd  într'o  zi  acesta,  sătul  de 
a  face  mereu  de  pomană  meseria  ticăloasă  de  martor  min- 
cinos, îşi  ceru  seama  de  la  stăpîn  şi  voi  cu  tot  dinadinsul 
ca  să-şî  iea  ziua-bună  de  la  el. 

Stăpînul  stărui  ca  să  afle  pricina  acestei  neaşteptate  ho- 
tărîri  şi  cu  vorbe  blînde,  îl  întrebă:  —  «Oare  nu  te  mul- 
ţumeşti cu  simbria  ta  şi  cu  traiul  ce  ai  în  casă  la  mine, 
de  vrei  să  mă  laşi?» 

—  «Să  nu  păcătuiesc,  cocoane»,  —  îi  răspunse  sluji- 
torul ;  —  «toate  sunt  bune  la  domnia-ta.  D-zeu  să'ţî  dea 
tot  bine!  Dar  să'ţi  spui  curat,  şi  să  nu'ţi  fie  cu  supărare: 
uite,  mă  mustră  cugetul  de  atîtea  dovezi  mincinoase  ce'mî 
ceri  să  dau  pe  toată  zioa,  cînd  începi,  —  adică  să  fie  cu 
iertăciune,  —  cînd  începi  a  tăia  la  palavre  vînătoreşti.  E 
păcat  de  Dumnezeu,  cocoane,  să  mă  afundez  eu  cu  totul 
în  focul  Gheenei  şi  să  port  eu,  săracul  de  mine,  tot  ponosul 
păcatelor  cu  care  domnia-ta  îţi  încarci  de  bună  voie  su- 
fletul. Lasă-mă  mai  bine  să  mă  duc  cu  Dumnezeu!» 

Aşa  vorbi  servitorul  şi  stăpînul  se  puse  pe  gîndurî ; 
dar  fiind-că  el  cunoştea  preţul  unei  slugi  drepte  şi  cre- 
dincioase, se  răsgîndi  bine  şi  'i  răspunse  într'ast-fel : 

—  «Ia  ascultă,  băiete  !  Văz  că  tu  eşti  om  cu  frica  lui 
Dumnezeu.  Rămîi  la  mine  şi  ajută-mă  ca  să  mă  desbăr 
de  purdalnicul  meu  de  nărav.  Crede-mă,  nici  eu  n'aş  voi 
să  spun  ceea  ce  nu  prea  este  tocmai  adevărul ;  dar  ce  să'î 
faci  năravului  ?  Mă  iea  gura  pe  dinainte.  Aşa  dar,  să 
facem  cum  e  mai  bine;  să  facem  între  noi  o  învoială,  ca 
să  scap  şi  eu  de  aşa  urît  cusur,  să  rămîi  şi  tu  împăcat 
cu  sufletul.  Cînd  mă  voi  afla  în  vre  o  adunare,  tu  să 
stai  la  spatele  meu,  şi  cît  vei  auzi  că  încep  a  croi  cîte 
una  mai  deochiată,  tu  să  mă  tragi  de  mînica  hainei,  căci 
eu  îndată  voi  îndrepta-o  dupe  fiinţa  adevărului». 

Aşa  spuseră  şi  aşa  rămase  să  fie. 

Peste  cîte-va  zile,  şezînd  la  masă  cu  alţii,  vînătorul  în- 

cepu  să  povestească  că  la  o  vînătoare  la  care  fusese  de 
curînd,  'î  a  eşit  înainte  o  vulpe,  care  avea  o  coadă,  o 
coadă  lungă,  lungă  cel  puţin  de  cinci  stînjenî ! ! ! 

Pe  cînd,  în  focul  povestirii,  el  rostea  acestea  cu  cea 
maî  deplină  încredinţare  ca  şi  cînd  lucrul  ar  fi  fost  în- 
tocmai după  cum  îl  spunea,  de  o  dată  se  simţi  tras  pe 
dindărăt,  de  mînica  surtucului.  îşî  aduse  aminte  de  toc- 
meala cu  slujitorul ;  îşî  luă  vorba  înapoi  şi  îndreptîndu-se 
că,  în  înferbinţeala  vînătoariî,  nu  va  fi  văzut  tocmai  bine, 
reduse  coada  vulpeî  pînă  la  vre-o  duoî  stînjenî. 

O  nouă  smînceală  de  haină,  îl  făcu  s'o  maî  scurteze 
cu  un  stînjen. 

La  a  treia,  o  cionti  pînă  la  doî  coţi. 

Simţind  încă  şi  acum  efectele  restrictive  ale  conştiinţei 
servitorului,  se  înduplecă  a  maî  reteza  din  coada  vulpeî :  — 
cDuoî  coţi  întocmai  nu  va  11  fost ;  —  zise  el  asudînd,  — 
dar,  pre  legea  mea,  că  era  de  un  cot  şi  maî  bine!» 

Sluga,  care  se  bucura  acum  şi  mulţumea  în  sine  luî 
Dumnezeii,  auzind  pe  stăpînul  său  cum  se  lepăda  din  ce 
în  ce  mai  mult  de  ispitele  Satanei,  crezu  că  e  momentul 
nimerit  spre  a'l  aduce  la  o  deplină  pocăinţă  şi '1  maî  trase 
încă  odată  de  mînică. 

Dar  răbdarea  vînătoruluî  era  ajunsă  la  culme,  şi  întor- 
cîndu-se  de  o  dată  înfuriat  către  neîmblînzitul  său  censor, 
se  răsti  la  dînsul,  strigînd  în  gura  mare  :  —  «Bine,  mişelule! 
Nu'ţî  e  destul  cu  atîta  ?  Ce  !  vrei  să  las  vulpea  bearcă  ? 
Dar  maî  bine  să  te  iea  pe  tine  dracul  de  o  miie  de  ori, 
decît  să  rămîie  vulpea  mea  fără  coadă!» 

Să  nu'ţî  închipuieştî,  amice,  că  am  copiat  această  isto- 
M  jarâ  din  cartea  răposatului  Anton  Pann,  intitulată: 

Povestea  vorbei  sau  culegere  de  proverhuri 
de  prin  lume  adunate 
şi  iaroşî  la  lume  date  ;^) 


)  '^  volume.  Bucureşti,  1852-53. 

iar  precum  am  auzit'o  de  la  bătrînul  meu  vînător,  tot 
cam  aşa  'ţî  o  şi  povestii  ! 

Morala  eî,  —  dacă  va  căuta  cineva  o  morală  într'însa,  — 
este,  precît  mi  se  pare,  că  de  vreme  ce  exerciţiile  vină- 
toreştî  au  darul  de  a  dezvolta  într'un  chip  cu  totul  excep- 
ţional imaginaţiunea  omenească,  nu  trebuie  să  cerem  de 
la  vînătorî  o  apreţuire  rece  şi  nepărtinitoare  a  întîmplărilor 
şi  a  isbînzilor  ce  se  ating  de  arta  lor  favorită.  Celor  ce 
sunt  Achilî  şi  Diomezi  pe  cîmpul  de  bătaia,  se  cade  să 
le  iertăm  a  fi  şi  Omerî,  cînd  încep  a  rapsodia  pe  lira 
Caliopeî. 

Ş'apoî,  în  teză  generală,  făcînd  partea  slăbiciunilor  ome- 
neşti, să  nu  uităm  că  năravul  din  fire  nu  are  lecuire  şi 
ceî  maî  mulţi  dintre  oameni  sunt  ca  lupul,  care  părul  şi-1 
pot  lepăda,  iar  năravul  ba. 

De  aceia,  cînd  vine  unul  şi  'ţî  istoriseşte,  bună-oară,  că 
a  împuşcat  de  la  pîndă  lupul,  pe  cînd  i  l'au  adus  copoii 
gonind  ;  că  a  înjunghiat  cu  cuţitul  de  la  brîu  şi  a  culcat 
la  pămînt  pe  ursul,  care  se  răpezise  asupră'î,  rănit  fiind 
de  glonţ  şi  înjuriat,  eu  unul  nu  sunt  de  părere  că  trebuie 
să  te  frâmînţî  aşa  tare  cu  firea  şi  maî  ales  mi  se  pare 
că  este  cu  totul  de  prisos  ca  să  te  cerci  a  'i  dovedi  cum 
că  se  amăgeşte  şi  că  ceea  ce  spune  nu  a  fost  nici  o  dată 
şi  nici  se  poate  aievea  întîmpla.  Oare  făcînd  astfel,  nu 
cam  perzî  orzul  pe  gîşte  ? 

Dar  îmî  vei  zice:  —  «Pentru  ce  să  nu  combatem  erorile 
respîndite  în  public  de  reaoa  credinţă  sau  de  fanfaronada 
unora  ?  De  ce,  chiar  în  materie  de  vînătorie,  să  nu  ho- 
tărîm  marginile  posibilului  ?  Pentru  ce  să  nu  arătăm  celor 
ce  voiesc  a  se  scrie  printre  vrednicii  cetaşî  aî  sfîntuluî 
Hubert,  la  ce  punt  al  orizonteluî  vînătoresc  sfinţeşte  soa- 
rele putinţei  şi  începe  să   licurească    fofengherul  ^)    îndo- 


1)  Dacă  cum-va  nu  cunoşti  această  expresiune,  mă  grăbesc  a  'ţî 
spune  că  astfel  numesc  ţăranii,  în  unele  locuri  luceafărul  dimineţei, 
căruia  'i  zic  si  steaoa  porcului.  Expresiunea  aleasă  de  mine  este  fără 

ielnic  al  fantasticelor  plăzmuiri  ?  La  ce  mintea  şi  gura  să 
nu  lie  drepte,  tocmai  la  aceia  cari,  cu  ochiul  şi  cu  mina 
nu  pot  să  dea  greş?  Pentru  ce...  ?> 

La  toate  aceste  întîmpinărî  judiciose  şi  dictate  de  cea 
maî  candidă  virtute,  teamă  'mî  e  că  toată  brasla  veselă  şi 
uşoară  a  vînătorilor,  începînd  de  la  vătaful  Pasache  şi 
pînă  la  tiriachiul  Cafea-subţire,  îţî  va  răspunde  în  cor  cu  o 
păcălitură  vînătorească,  zicîndu-ţî:  «Vezi  d'aia  n'are  ursul 
coadă !» 

Pasă  atunci  de  'î  maî  învaţă  carte! 

Noi    însă    ceştia-1-alţî    cari   judicăm    sănătos,    cari   ştim 

)rbi  şi  cu  gravitate,  cari  ne  silim  a  găsi  adevărul,  binele 
si  frumosul,   în    orî  ce  fapt,  să  ne  vedem  de  treabă  şi  să 
urmăm  a  culege,  chiar  din  vînătorie,  cugetări  serioase   ş 
impresiunî  plăcute  pentru  minte  cît  şi  pentru  inimă. 

Dar  de  vreme  ce  nu  ne  prea  înţelegem  amînduoî  asupra 
felului  preferit  de  vînătoare,  —  tu  ţinînd  cu  prepelicarul 
şi  eîi  cu  căruţa  Tămădăianuluî,  —  aidem  amice,  să  căutăm 
împreună,  prin  largul  domeniu  al  vînătorieî,  un  cîmp  pe 
care  ne  vom  potrivi  poate  la  gusturi ! 

IV 

Sînt  acum  mai  bine  de  o  sută  de  ani  de  cînd  unul  din 
rti  mai  mari  scriitori  ai  Germaniei,  Lessing,  a  scos  o  carte 
sub  titlul  de  Laocoon  sau  despre  marginile  respective  ale 
poeziei  şi  ale  picturei  ^).  într'acest  cap  de  operă  de  critică 
şi  de  bun  gust,  autorul  descrie  cu  fîneţă,  cu  claritate  şi 
cu  eleganţă,  mijloacele  diferite  ce  fie-care  din  aceste  două 
arte  pune  în  lucrare  ca  să  intereseze,  să  mulţumească,  să 
mişte  şi  să  răpească  pe  om. 


înduoialâ  maî  olasirâ,  căci  derivă  evident  din  două  cuvinte  elineştî: 
^Wi;, /«w»>ia  şi 'făY'f-'.,  luceşte.  Terminaţiunea,  dreptul  luî  Dumnezeu, 
e  cam  şocăţească. 

1)  Tipărita  mai  intii  la  ITGii  si  tradusă  in  lin^i>  •   tV-^nceză,  la  1802, 
de  //.    Vanderhurg. 

Al.  Odobescu.  —  Opere  complete.  I.  9 

'Mi-a  venit  în  gînd  că  o  carte  de  felul  acesta  s'ar  putea 
scrie;  luînd  cineva  de  subiect  vînătoarea,  spre  exemplu, 
şi  analizînd  pe  rînd  toate  impresiunile  ce  ea  produce 
asupra  imaginaţiuniî  şi  asupra  simţimintelor  omeneşti,  atît 
prin  împărtăşirea  omului  la  înseşi  acţiunile  eî,  cît  şi  prin 
descrieri  literarii,  prin  imitaţiunî  armonice  sau  prin  repre- 
zentări plastice  ale  scenelor  de  vînătoare. 

S'ar  putea  deştepta  într'o  asemenea  operă,  mii  de  idei 
energice  şi  salubre  care  ar  scălda  mintea  obosită  şi  sufletul 
amorţit  în  rouă  întăritoare  a  timpilor  de  antică  vîrtoşie 
trupească;  apoi  ar  veni  rîndul  cugetărilor  dulci  şi  duioase 
ce  vlăstăresc  adesea  în  traiul  singuratic  al  vînătoruluî  şi 
care,  cu  tot  nesaţiul  luî  de  omor,  fac  uneori  ca  o  lacrimă 
de  dor  şi  de  îndurare  să'î  roureze  geana.  într'acea  carte 
şi-ar  găsi  locul  şi  întîmplările  comice,  şi  spusele  glumeţe, 
şi  petrecerile  sgomotoase,  care  înveselesc  viaţa  vînătorească; 
apoi  într'însa  s'ar  vedea  încă  cum  artele  şi  poezia  au  ştiut 
să-şî  însuşiască  şi  au  izbutit  să  resfrîngă  în  producţiunî 
de  merit,  toate  aceste  felurite  fapte  şi  simţiri.  » 

într'astfel,  mintea  cititorului,  preumblată  prin  spaţiu  şi 
prin  răstimpî,  fără  însă  a  perde  un  minut  urmele  vînăto- 
rieî,  ar  vedea,  ca  într'o  panoramă,  desfăşurîndu-se  dinainte-î 
toate  acţiunile  pornite  din  această  crudă  dar  bărbătească 
aplecare  a  fireî  omeneşti ;  călăuzită  de  o  critică  judicioasă 
şi  atrăgătoare,  ea  ar  trece  în  revizuire  toate  creaţiunile 
prin  care  geniul  sau  talentul  au  ştiut,  cu  mai  mult  sau 
mai  puţin  succes,  să  conceapă,  să  ilustreze,  să  reproducă 
şi  să  idealizeze  instinctele  şi  faptele  vînătoreştî  ale  omului 
din  toţi  secolii  şi  din  toate  părţile  lumii. 

Unei  asemenea  cărţi,  —  ca  să  nu'î  lipsească  nici  ei  pa- 
tronagiul  mitologic  sau  divin,  —  unei  asemenea  cărţi  i-aş 
da,  în  fie-care  din  părţile  sale,  cîte  un  titlu  luat  din  re- 
giunile ideale  ale  vînătoriei ;  aş  caracteriza-o,  pe  rînd,  prin 
trei  capete  d'operă  ale  artelor  plastice,  în  care  par  a  se  fi 
întrupat   toate  cugetările  cele  mai  nobile,  cele  mai  puter- 

nice,    cele    maî  graţioase,    ce   instinctul  vînătoriei  a  putut 
vre-odată  să  insufle  unor  oameni  de  geniu. 

Aceste    trei    capete    d'operă,   măreţe  embleme  ale  artei 

vînătoreştî,    le-aş   afla   în   statua    antică,   numită  Diană  cu 

uf  a    din  galeria  Luvruluî,  în  grupa  Dianeî  din  Poitiers^ 

sculptată    de   artistul    francez  Jean  Goujon,  şi  în  gravura 

'    pictorului    german    Albert  Diirer,  reprezentînd  vocaţiunea 

miraculoasă  a  sfînttihit  Hubert  \). 

In  aceste  trei  creaţiunî  se  vede  într'adevăr  unul  şi  acelaş 

ccop  ;  dar  în  cîte-şi  trele,  el  este  exprimat  sub  forme  per- 

[    fecte,  a  căror    singură    diversitate    dovedeşte   cît  sunt  de 

cunde  şi  de  variate  simţirile  şi  gîndurile  ce  au  putut  să 

-r  rezume  în  aşa    frumoase  şi  felurite    concepţiuni.    Cine 

ar  şti  să  descrie  toate  perfecţiunile,  tot  farmecul    acestor 

trei  opere,  cine  ar  putea  să  rostească  tot  ce   spun  ochiului 

minţii  aceste  splendide  idealizări  plastice  ale  artei  vînă- 

reşti,  acela  ar  face  cel  maî  minunat  panegiric  al  acestei 


')  Despre  Diana  cu  ciuta,  care  se  numeşte  şi  Diana  de  la  Versalia, 

limd-că  a  stat  lung  timp  în  acest  loc,  dupe  ce  maî  întîî  s'a  adus  în 

^'rancia  sub  Francisc  I,  descoperită  fiind  în'lacul  Nemi(?)  din  Italia 

a  fost  succesiv  expusă  în  castelurile  de  la  Meudon  şi  de  la    Fon- 

*  .inebleau,    vezi:    Braun,    Vorschule    der   Kunstmythologie,   (Gotha, 

!^54)   n.    62.  —  Clarac,   Mus6e    de  sculpture,  (Paris,  1860)  voi.  IV.  n. 

:  J2,  stampa  284.  —  W.   Frohner,  Notice  de  la  sculpture  antique  du 

isee   Imperial   du  Louvre,  (Paris,  1870).  —  Diana  de  Poitiers  a  lui 

tn    Goujon  e  reprodusă  în  Clarac,  voi.  V.  n.  2600,  stampa  359.  O 

tiţă  despre  J.  Goujon  figurează  în  voi.  I.  —  Reveil  a  publicat  toate 

erile  lui,  care  se  află  şi  în  Musee  des  Monuments  frangais  de  Ro- 

'illard  Peronville  (Paris  1808—1811).  —  Gravura  lui  Albert  Durer  in- 

M rulată  St.  Hubert  şi  executată  cu  apă  tare  pe  fer,  se  află  reprodusă 

P.  Lacroix,  Les  arts  au  Moyen-âge  et  â  l'^poque  de  ia  Renaissance 

aris  1869),  pag.  343.  Pentru  biografia  artistului  vezi:    Histoire  des 

intres  de  toutes  les  6coles  par  Ch.  Blanc.  Ecole  allemande,  şi  viaţa 

.  de  Eye  (Leipzig,  1860V  —  Pentru  diferitele  reprezentări  ale  sfîntului 

ibert  se  poate  consulta:    Guenebault^  Dictionnaire  iconographique 

s  Jionuments   de   Tantiquit^    chr6tienne   et  du  Moyen-âge,  (Paris, 

13)  şi  Dictionaire  iconographique  des  figures,  16gendes  et  actes  des 

ints,  de  acelaş.  (Paris,  1850,  edit.  J.  P.  Migne). 

arte;  acela  ar  fi  tot-d'odată  rapsodul,  trubadurul  şi  psal- 
mistul  seminţiei  luî  Nimrod. 

Acela  ar  lăuda-o  cîntînd  imnul  eleniceî  Artemide,  zgo- 
motoasa sor-gemene  a  argintar  catului  Apolon  şi  venerata 
fecioară  care  poartă  săgeţi  de  aur,  bucurîndu-se  de  larma 
vînătorească ;  care  prin  codrii  umbroşi  şi  pe  piscuri  fur- 
tunoase, străpunge  cerbii ;  care  întinzîndu-şî  auritul  arc^ 
asvîrlă  darde  ucigătoare  de  se  cutremură  creştetul  înal- 
ţilor munţi,  de  răsună  pădurile  întunecoase  sub  gemetele 
fearelor  izbite,  de  se  înfiorează  pămîntul  şi  marea  cu  toţi 
peştii  din  ea  ^). 

Acela  ar  face  să  răsune  fanfara  triumfală  a  vînătorilor 
feodale,  reamintind  prozaicului  nostru  secol,  imagine  po- 
etice din  timpii  de  cavalerească  cortezie,  din  acei  timpi 
de  vesele  şi  elegante  petreceri,  cînd  nobilul  castelan,  subt 
ochii  dalbei  regine  a  cugetelor  sale,  se  pornea  călare  pe 
falnicu-î  armăsar,  ca  să  vîneze,  cu  sprintena  şi  tumultoasa 
luî  haită  de  arcaşi,  de  slujitori,  de  dulăi  şi  de  ogari,  cerbul 
şi  mistreţul  de  prin  codri  sau  ca  să  doboare,  pe  sub  nouri, 
cocorii,  răpezind  asupră-le  agerii  săi  şoimi,  legaţi  de 
oblîncul  şeleî !  % 

Acela  ar  clădi  cu  sfinte  miresme,  cu  smirnă  şi  cu  tă- 
mîie,  altarul  vînătorilor,  povestind  cum  sălbaticul  uriaş  al 
anticelor  legende  germanice,  cum  vînătorul  afurisit  care-şî 
vînduse  sufletul  către  diavol  pentru  ca  să  poată  lovi  tot 
drept,  printre  brazi  şi  printre    stînci,  cum  acea  fantastică 


1)  Hymni  Homerici:  XXVII,  in  Dianam.  v.  1—9. 

''ApTsixiv  astSco  xpYjooXc'.Ttaiov,  xsXdSsivTjv 
îrap^svov  alSoiTjv,  iXa^pyjPdXov,  lo)(sacpav, 
auToxaaiYVTJ'CYjV  ^(pDaadpoo  'A:rdXXo)vo(; 

7]  xat'  opYj  GXLOEVTa  Ttal  a>tpLa<;  r/fJLSvdsaoac; 
aYpYj  TspTuotxsvT],  TraYXP^asa  id^a  xirawsi, 
:ri'j.7U0Daa  arovdsvca  psXTj*  TpoţiâsL  6'»  zdpvjva 
o^JiTjXwv  6ps(j)v,  la)(£i  §'  sTcl  Sdaz'.o;  uXt] 
Ssivov  DTio  yXrj^i^f^c,  ^yjpwv  cppLaasi  hi  tî  Yaîa, 
:rdvio?  v'  ly^mzic; 

fiinţă  a  posomoritelor  visuri  păgîne,  printr'o  minune  ce- 
rească, se  prefăcu  în  blîndul  şi  cuviosul  episcop  şi  apostol 
al  Ardenelor  creştinate  ! 

A  fost  fără  îndoială  un  vînător  inspirat  şi  a  ştiut  să 
mînuiască  bine  arcul  şi  săgeţile,  artistul  subt  a  cărui  daltă 
s'a  mlădiit  statua  Dianeî  de  la  Luvru,  acea  mîndră  şi 
sprintenă  fecioară  de  marmură,  care  s'avîntă,  ageră  şi 
uşoară,  sub  creţurile  dese  ale  tuniceî  eî  spartane,  scurtă 
în  poale  şi  larg-despicată  la  umeri.  O  mişcare  vie  şi  gra- 
ţioasă a  grumazului  a  înălţat  capu-î,  cu  perii  sumeşi  la 
ceafă  în  corimb,  şi  pe  fruntea-î,  coronată  cu  o  îngustă 
diademă,  se  strecoară  ca  un  prepus  de  mînie.  Peptul  îî 
înfăşoară,  ca  un  brîu^  talia  zveltă  şi  cutele  veşmîntuluî 
ascund  sînu'î  fecioresc  ;  dar  braţele-î  goale,  unul  se  în- 
covoaie  în  sus  ca  să  scoată  o  săgeată  din  cucura  de  pe 
umeri :  cel-1-alt  se  reazimă  pe  creştetul  cornut  al  ciutei. 
Ce  neastîmpăr  va  fi  făcînd  pe  zeiţă  să  calce  aşa  iute  pă- 
mîntul,  sub  crepidele'î  împletite  pe  picior  ca  opincele  plă- 
ieşilor  noştri  ?  Pe  cine  ameninţă  ea  cu  darda  împenată  ce 
ea  atinge  cu  degetele-î  delicate  ?  Trămite  ea  oare  în  cîmpii 
etolicî  aî  Calidonuluî,  pe  mistreţul  urieaş  care  va  muri 
înjunghiat  de  mîna  regescului  vînător  Meleagru?  Urzeşte 
ea  o  crudă  răzbunare  în  contra  nenorociţilor  fiî  aî  neso- 
cotitei Niobe  ?  Sau  că,  încruntată,  se  găteşte  a  da  pradă 
cînilor,  pe  îndrăzneţul  Acteon,  care,  vînînd  prin  dumbravă, 
a  cutezat  să'şî  desfăteze  vederile  cu  uimitoarea  privelişte 
a  castei  zeiţe,  scăldîndu-se  în  pîrîîi  ?...  Cugetul  eî  e  o  di- 
vină taină.  Artistul  a  ştiut  numai  să  împetrească,  în  ră- 
pedea  şi  mîndra  pornire  a  mersului  zeiţei,  acel  vers  ca- 
racteristic al  piosului  cîntăreţ  : 

cCu  inima  vitează,  ea  trece  pretutindeni,  prăpădind  odrazla  feare- 
lor  sălbatice»  i). 


»)  Hymni  Homerici:  XXVII.  In  Dianam.  v.  9—10: 

Astfel  a  izbutit  a  crea  un  ideal  sublim  al  artei  vînătoreştî ! 

O  inspiraţiune  de  altă  natură  a  dat  naştere,  în  al  XVI-lea 
secol,  Dianeî  luî  Jean  Goujon,  care  şi  dînsa  va  rămînea 
pururea  ca  o  măreaţă  simbolizare  a  aceliaşî  ideî.  Dar 
sculptorul  francez,  unul  din  luceferii  acelei  epoce,  —  cu 
drept  cuvînt  numită  Renaştere^  —  în  care  producţiunî  de 
frunte  în  litere  şi  arte,  ca  florile  primăvara,  răsăreau  prin 
toată  Europa  din  imaginaţiunile  stimulate  de  studiul  mo- 
delelor antice,  Jean  Goujon,  trăit  la  curtea  desfătată  a 
regelui  Henric  al  Il-lea  de  Valois,  văzuse  adesea  pe  fru- 
moasa ducesă  de  Valentinois,  pe  Diana  de  Poitiers,  fa- 
vorita regelui  şi  adevărata  stăpînă  a  Francieî,  prezidînd 
la  splendidele  şi  voioasele  vînătorî  regale  ce  se  dau  în 
pădurile  de  la  Fontainebleau  şi  de  la  St.  Germain.  Pe 
chipul  acelei  voluptoase  regine  a  frumuseţeî,  mina  mă- 
iastră a  răspîndit  aureola  unei  divinităţi  vînătoreştî. 

Insă  creaţiunea  sa,  modulată  în  linii  unduioase  şi  pline 
de  morbideţă,  nu  maî  are  nimic  din  aspra  candoare  şi 
din  energia  virginală  a  anticei  Artemide.  Diana  luî  Goujon 
e  o  zeitate  lenoasă  ;  ea  se  odihneşte,  pe  jumătate  culcată. 
Trupu'i,  fără  văşmînt,  nu  ascunde  nici  una  din  dezmier- 
dările sale  ;  păru'i,  în  viţe  unduioase,  e  ridicat  cu  o  măies- 
trită eleganţă,  sub  podoaba  artistică  de  pe  creştet ;  braţul 
stîng,  ornat  cu  brăţări  la  umăr  şi  la  mînă,  ţine  un  arc 
destins  ;  iar  mîna  dreaptă,  cu  un  mănunchiu  de  flori,  în- 
conjoară şi  mîngîie  grumazul  unui  cerb  măreţ.  Adăpostită 
sub  coarnele  trufaşe  ale  nobilului  animal,  zeiţa  îşi  reazimă 
trupul  pe  şealele  lui ;  un  cîne  se  odihneşte  sub  picioarele 
pe  jumătate  lungite  ale  Dianei  şi  altul,  lăţos,  stă  alături 
cu  cerbul. 

Un  aer  de  nobilă  moleciune  domneşte  într'această  grupă; 
înfăţişarea'i  fastuoasă  şi  elegantă  repoartă  mintea  către 
timpii  cînd  plăcerile  vînătoarii,  cu  tot  cortegiul  lor  de  lux 
şi  de  galanterie,  era  numai  petrecerea  favorită  a  regilor 
şi  a  fericiţilor  de  pe  această  lume. 

Cînd  de  la  aceste  două  modelurî,  caracterizate  unul  prin 


graţia  corectă  şi  prin  vigoarea  juvenilă  a  Antichităţii,  cel 
1-alt  prin  eleganţa  maî  răsfăţată  şi  maî  sumptuoasă  a  Re- 
naştere!, ne  întoarcem  privirea  asupra  gravureî  vechiului 
artist  german,  maî  înnainte  de  toate,  mintea  noastră  în- 
cearcă ca  un  simţimînt  de  sfieală.  Ne  întrebăm  dacă  acea 
scenă  complicată,  cu  tot  vulgarul  aparat  al  vînătoriî,  po- 
sedă cu  adevăr  în  sine  elementele  unei  opere  estetice  ? 
Dacă  cumva  frumosul  poate  să  existe  acolo  unde  el  nu 
izbeşte  chiar  de  îndată  vederile  ?  Ne  uităm,  ne  întrebăm... 
.Dar  cu  cît  privim  maî  cu  băgare  de  seamă  combinarea 
acesteî  compoziţiunî,  în  care  geniul  tedesc  se  vădeşte  cu 
toate  naivele  sale  amănunte  şi  cu  toate  precugetările  sale 
retiective,  cu  atît  maî  mult  încolţeşte  în  noî  o  simţire  în- 
duoelnică  de  mulţumire,  care  creşte  treptat  şi  ajunge  pînă 
la  sfîrşit  a  ne  pătrunde  de  o  admiraţiune  anevoie  de  de- 
tinit.  Nu  eleganţa  nicî  graţia  formelor,  nu  perfecţiunea  nici 
simplitatea  corectă  a  compuneriî  deşteaptă  în  noî  acest  ciudat 
simţimînt,  ci  maî  mult  nu  ştiu  ce  cugetare  adîncă  care  a 
prezidat  la  concepţiune,  nu  ştiîi  ce  misterios  efect  pe  care'l 
produce  întrunirea  intenţionată  a  atîtor  detaliurî,  aşa  de 
naiv  reprezentate. 

Scena  se  petrece  la  poalele  uneî  stîncî  păduroase,  pe 
care  o  încunună  un  castel  feodal  cu  turnurî  şi  cu  mete- 
reze ;  la  dreapta  curge  un  rîu,  în  undele  căruia  se  răs- 
frînge  umbra  tufişului  de  pe  mal ;  peste  rîu  trece  o  punte 
de  piatră  ;  la  stînga,  tărîmul  se  înalţă  acoperit  cu  cîţîva 
rari  copacî;  mai  mult  frînţî  şi  uscaţi.  Printre  această  stearpă 
pădure,  se  zăreşte  cerbul,  purtînd  cu  zmerenie  crucea  răs- 
tignirii pe  al  său  creştet,  înfiptă  în  faţa  latelor  sale  coarne. 
Pe  întîiul  plan  se  află  vînătorul  cu  calul  şi  cu  cîniî  săi ; 
el  a  descălicat  şi  a  dat  în  genunchi,  privind  cu  o  cu- 
vioasă mirare  vedenia  ce-i  trimite  cerul.  Costumu-î  este 
îmbrăcămintea  vulgară  a  vînătorilor  contimporani  cu  ar- 
tistul. Calul  stă  neclintit  fără  ca  să  vază  ceea  ce  produce 
pietoasa  mirare  a  stăpînuluî  şi  ogarii  cîte-şî  cinci,  nedînd 
seama  la  ceea  ce  se  petrece,  se  odihnesc  ca  de  popas. 

Toate  părticelele  acestei  compuneri  sînt  lucrate,  ca  toate 
operele  luî  Albert  Diirer,  cu  o  scrupuloasă  acurateţa ;  totul 
e  exact,  dar  nimic  în  particular  nu  are  o  formă  care  să 
placă  mai  mult  decît  simpla  şi  reala  natură.  Stîncî,  copaci 
şi  animale,  toate  sînt  în  nesimţire,  toate  stau  în  nepăsare  ; 
singuri,  cerbul  miraculos  şi  vînătorul  pocăit  produc  con- 
trast, prin  pozele  lor,  în  care  se  străvăd  simţiminte  adîncî: 
cerbul,  în  repaosul  său  cumpănit,  pare  a  simţi  de  ce  preţ 
nestimat  este  sfînta  podoabă  ce  el  poartă  ;  vînătorul  vede 
uimit,  chiar  în  obiectul  persecuţiunilor  sale,  chiar  pe  fruntea 
vînatuluî,  semnul  ce-1  va  mîntui  de  păcate  ;  el  se  închină 
la  dînsul,  rostind  poate  în  cugetul  său,  maxima  pe  care, 
cu  şeapte  secolî  în  urmă-î,  a  formulat-o  într'astfel  renu- 
mitul vînător  al  meziului-ev,  Gaston  Phoebus  :  «Prin  vînă- 
«toare  scapă  omul  de  păcatul  trîndăvieî,  căci  acela  care 
«fuge  de  cele  şeapte  păcate  de  moarte  trebuie,  după  legea 
«noastră,  să  fie  mîntuit ;  prin  urmare,  vînătorul  bun  va  fi 
«mîntuit»  ^). 

Iată  în  ce  mod  arta  germană,  întrunind  idei  abstracte 
cu  prozaice  amănunte,  a  ştiut  să  traducă  cu  penelul,  ideile 
care  se  rezumă  în  legendara  vînătoare  a  sfîntuluî  Hubert, 
patronul  vînătorilor  creştini  din  occident. 

Mă  opresc,  căci  mi  se  pare  că  iar  am  greşit  calea.  în- 
treprinsesem,  pe  cît  ţiu  minte,  a  căuta  în  cercul  hterelor 
şi  al  artelor,  imagine  vînătoreştî  asupra  cărora  să  ne  po- 
trivim la  gusturi,  şi  iată  că  mă  pomenesc  vorbindu-ţî 
despre  arta  Germanilor  şi  despre  gravură,  două  lucruri 
care,  precît  iar  ştiu,  îţî  sînt  de  o  potrivă  urîte. 


1)  Gasion  Phcebus,  comite  de  Foix  (]  331— 1391).  Cartea  luî  s'a  ti- 
părit maî  întîî  la  1507,  sub  titlul :  Des  deduitz  de  la  chasse  des  bestes 
sauvaiges  et  des  oyseaux  de  proie:  «En  chassant  on  evite  le  peche 
d'oisivete,  car  qui  fuyt  Ies  sept  peches  mortels,  selon  nostre  foy,  ii 
de  vroit  estre  sauve :  donc  bon  chasseur  sera  sauve».  —  Sfîntul  Hu- 
bert, fiu  al  ducelui  de  Acuitania  şi  apoi  episcop  la  Maestricht,  pare 
a  fi  trăit  între  656  şi  730.  —  Cît  despre  Albert  Diirer,  pictor  şi  gravor 
din  Ntiremberg,  viaţa  luî  se  întinde  de  la  1471  pînă  la  1528. 

Nu  crez,  în  adevăr,  ca  la  tine  pictorul  Albert  Durer  să 
aibă  maî  multă  trecere  decît  compatrioţii  luî,  muzicanţii 
Beethoven  şi  Mendelsohn,  şi  negreşit  că  nu  invenţiunea 
gravurii  cu  apă  tare,  ce  i  se  atribuie,  îî  va  cîştiga  maî 
mult  preţ  în  ochii  tăi. 

Poate  însă  că,  pentru  hatîrul  patronului  tău,  sfîntul  Hu- 

bert,  mă  va  ierta,  în   cazul  de  faţă  şi  veî   primi  chiar  ca, 

i    sub  rubrica    gravurii  lui    Diirer,  să  se    grupeze,  în   opera 

'     proiectată,  tot    ceea  ce  ţie    nu-ţi  place  în    arta  vînătoriei. 

Aceasta  îţi  va  fi  cu  atît  mai  lesne  cu  cît,  de  sigur,  proec- 

tul  de  carte  va  rămînea,  cît  despre  mine,  pururea  în  stare 

de  proiect  şi  că,  aşteptînd  să-mi  vină  momentul  de  inspi- 

raţiune  şi    talentul  de    critică  ce   mi-ar  trebui    ca    s'o  pot 

scrie,  eu  unul  voi  rămînea  întocmai  ca  vrabia  care  mălai 

visează. 

Aşa  dar  fii  pe  pace ;  n'am  să  aştern  aci  tot  ce  ar  trebui 
să  se  afle  în    acea  monografie  filozofică,    istorică,  literară 
şi  estetică    a  vînătoriei.  Nu    zic  că  această   semeaţă  ideie 
:     nu  mi-a  trecut  un  moment  prin  creeri  şi  că  n'am  început 
.     chiar  a  citi,  cu  acest  scop,  tractatele  în  proză,  KovTjYsir/.ol, 
al  lui  Xenofon  şi  al  complinitorului  său  Arrian,  notele  des- 
\    pre  vinătoare,  coprinse  în  Ono7nasticonul  luî  luliu  Polux, 
j    ba  încă  şi  poema  elenă  a  lui  Opian,  apoi  şi  cea  latină  a 
'    luî  Graţiu  Faliscu,  în  fine  chiar  şi  serbedele  versuri  frag- 
mentate ale    lui  Marcu  Aureliu    Nemesianu    Cartaginezul, 
imitatorul  luî  Opian  ^). 


^)  Toată  lumea  ştie  că    generalul  atenian    Xenofon  a  trăit  cam  de 
'  :  445  pînă  pe  la  335  înainte  de  Chr. ;  dar  scriitorii  citaţi  în  urmă-i, 
:nd  cu  mult    maî  puţin  cunoscuţi,    însemnăm  aci    epoca  vieţuirii  şi 
ttria  lor:  Flav.  Arrian,  istoric  elen,  născut  la  Nicomedia  în  Bitinia, 
anul    105  după  Chr.,    a  căutat    mereu  să    imite  pe  Xenofon  ;    s'au 
.strat  din  scrierile  luî :  Expediţiunea  lut  Alexandru,  Indicele,  Peri- 
hI  Fontelui'Euxin,  Manualul  luî  Kpictet,  Tractatul  de  tactică,  Trac- 
tul  de  vinătoare  şi  altele.  —  luliil  Pollux  (Polydeucte),  sofist  şi  gra- 
matic elen,  născut  la  Naucratis  în  Egipet,  pe  la  anul  130  după  Chr., 
ne-a  lăsat  un  lexicon  în    10  cărţi,  care  poartă    numirea  de  Onomas- 
ficon  şi   în  care   cuvintele  sînt   dispuse  după   materii :   la   începutul 

Vina  este  a  ta  !  cine  te-a  pus  să  înşiri  de  aceste  nume 
în  Introducţiunea  ta,  însoţindu-le  cu  o  o^rindină  de  cita- 
ţiunî  latine  ?  In  calitatea  mea  de  academic  mi  s'au  aprins 
călcîiele  de  focul  clasicităţii  şi  iată  pentru  ce  aî  fost  silit 
să  rabzi,  în  această  epistolă,  o  contrabombardare  de  ver- 
suri latineşti,  ba  chiar  şi  elineştî.  Acum  ţine-te  bine  şi  de 
aci  înainte  ! 

Dar  cu  toată  pofta  ce  am  de  a  te  copleşi  sub  un  ne- 
mete  de  erudiţiune  cinegetico-academică,  trebuie  să  -  ţî 
mărturisesc  că  am  constatat  cum  că  autorii  antici,  cari  au 
tractat  despre  vînătoare,  de  Venatione^  sînt  tot  aşa  plini  de 
amănunte  tecnice  ca  şi  Manualul  tău  şi  prin  urmare,  nu 
m'am  simţit  nici  aci  în  stare  de  a  face  analize.  Apoi  mi-p 
fost  milă  de  noi  amîndoî,  cînd  m'am  gîndit  că  ar  trebui 
să  traduc  pe  d'întregul,  13  capitole  ale  Cynegeticelor  lui 
Xenofon,  alte  35  ale  urmaşului  său  Arrian  şi  vre-o  85  pa- 
ragrafe din  Onomasticoniil  luî  Polux. 

In  Opian,  în  acel  noian  de  graţii^  j3o^6c  twv  yapiTwv,  cum 
îl  numeşte  cu  îngîmfare  sholiastul  loan  Tzetzes,  aş  găsi, 
fără  îndoială  frumuseţi  îndestule  de  citat ;  dar  tinerelul 
poet  din  Anazarba  Cilicieî,  nu  prea  ştia  să  'şi  cumpănească 
bine  avînturile  prolixe  ale  înfocatei  sale  muze,  şi  ce  aî  zice, 
rogu-te,  cînd  spre  a'ţî  reaminti  numai  poetica  descriere  a 
vînătorii  de  lei  din  cîntul  al  IV-lea,  aş  mai  transcrie  aci  o 
sută  treî-zecî  şi  patru  exametri  elineşti  ? 

Mă  vei  ierta  însă  a  fi  mai  puţin  discret  în  favoarea  cîne- 
luî,  şi  pe  lîngă  lăudăroasele  cuvinte  ale  d-luî  de  Quatre- 
fages,  pe  care  tu  le-ai  tradus,    pe  lîngă    poveţele  tale,  de 


cartei  V  tractează  pe  larg  despre  ale  vînătoriei.  —  Poetul  elen  Opian 
a  trăit  în  al  II  secol  după  Chr.  şi  a  murit  foarte  june,  lăsînd  o  poemă 
despre  vînătoare  (sfîrşitul  pierdut),  şi  alta  despre  pescuire.  Alte  opere 
ale  Iui  s'au  nimicit.  —  Graţiu  Faliscti  a  trăit  la  Roma  pe  timpul  luî 
August  şi  a  lăsat  numai  poema  Cynegeticon.  —  M.  Aur.  Olimpiiis 
Nemesiamis  a  trăit  în  secolul  III  după  Chr.  Din  treî  poeme  ale  luî, 
despre  vînătoare,  despre  pescuire  şi  despre  plutire,  au  rămas  numai 
325  versuri  din  cea  d'intîi. 


care  m'am  şi  folosit,  —  precum  ţi-am  arătat  mai  sus,  — 
lasă-mă  să  adaog  şi  să  puî  unul  după  altul,  portretul  cîne- 
luî,  făcut  în  versuri  elineştî  de  Opian,  şi  un  fragment  ana- 
log din  poema  luî  Graţiu  Faliscu,  ale  cărui  versuri  grele 
de  înţeles  ne  au  păstrat  limba  tecnică  a  strămoşilor  noştri,, 
vînătorî  latini,  limbă  pe  care  poetul,  ca  om  de  meserie, 
trebuie  s'o  ii  cunoscut  adînc. 

Iată  mai  întîî  ce  spune  Opian,  despre  cîne  : 

«împreunînd  neamurile  de  cînî,  să  aibi  grijă  a  căta  speciile 
care  se  potrivesc  între  ele  şi  se  aseamănă  maî  mult.  Astfel 
le  vei  împerechia  mai  bine  ;  dar  vînătorii  au  observat  însă  că 
cele  mai  frumoase  din  toate  sînt  acelea  care  rămîn  necurcite. 
Sînt  negreşit  o  mulţime  de  specii,  iar  forma  şi  chipul  unora 
din  ele  sînt  ast-fel ;  trup  lung,  sănătos  şi  plin  ;  cap  uşor  cu 
vedere  bună ;  ochi  cari  lucesc  vînăt :  gura  mare  cu  dinţi  as- 
cuţiţi, iar  urechile  scurte  şi  îmbrăcate  cu  o  pele  subţire ;  gîtul 
lung  şi  dedesubtu-î^  un  piept  puternic  şi  lat ;  labele  de  dinainte 
sînt  într'adevăr  mai  scurte,  înţepenite  pe  picioare  drepte  cu 
fluiere  înaintate;  şoldurile  largi;  şira  coastelor  aşezată  pieziş  ; 
coapsele  cîrnoase,  dar  nu  grase,  şi  la  spate  au  o  coadă  tare, 
lungă  şi  bine  umbrită.  Ast-fel  de  cînî  se  întrebuinţează  la  aler- 
gături îndelungate  dupe  căprioare,  după  cerbi  şi  după  iepuri 
iuţi  la  fugă»  ^). 


V  Oppiani  de  Venatione.  I.  v.  394—413: 
ap{j.£vâ  T'aXXfjXo'.a'.v  t'  s^o/a  'foXa.... 

Twv  âjioOsv  |j,op'fa'l  te  xaî  EÎ'^sa  xoîa  ;rsX^cî«'>o). 
MrjXs^avov,  7.paTS[>6v  ^=[i-ac,  aoxLov,  r^^s  xâr/rjvov 
xoO'fov,  â'JYXyjvov  xoval  otîXIBoe'.v  o::(o;raL" 
Kipyyaf/ov,  ey.tâ^tov  rsXăiloi  aTO|j.a-  [Bata  §'  oTTîpl^sv 
ooara  XstttocXso'.oi  ^repnrâXXo'.O-'  ouivsOTt* 
3stpr^  •j/r,"/t*oavYp  %al  ^zifiz'-/.  vif^Os  xf>aTa'.ot, 
eOpăa*  roi  n^o'z^iy  5ă  i'  oXiCoTSf'Ot  ;:oSs^  S'jtcDV 

Să  trecem  acum  şi  la  Graţiu  Faliscu  : 

«împreunează  dar  între  dînşiî  cîniî  de  acelaş  soî,  pentru  ca 
prăsila  să  poarte  semnele  străbunilor  şi  află  că  părinţii  cari 
zămislesc  tineri  pruncii  lor,  îţi  vor  da  cîni  Metagonţî  enormi. 
Mai  întîi  de  toate  să  aibi  cea  mai  mare  grijă  ca  să  împăre- 
chezi  cîni  de  o  bărbăţie  încercată ;  apoi  a  doua  îngrijire  tre- 
buie să  fie  ca  înfăţişarea  lor  să  nu  stea  mai  prejos  şi  să  nu 
dea  de  ruşine  a  lor  fire.  Aceştia  trebuie  să  fie  cu  faţa  în  sus, 
cu  urechi  păroase  pe  frunte,  cu  gura  mare  ast-fel  ca  măselele 
căscate  să  verse  foc  mişcîndu-se,  cu  pîntecele  strînse  îngust 
la  vintre,  cu  coada  scurtă,  cu  şele  lungi,  cu  coama  măruntă 
pe  grumaz,  nu  prea  stufoasă  dar  îndestulă  ca  să'i  ferească  de 
frig,  iar  supt  umerii  lor  sănătoşi  să  se  înalţe  un  piept  care 
să  ducă  la  alergătură  multă  şi  să  nu  se  obosească  de  cele 
mai  mari  goane.  Fugi  de  cînele  a  cărui  labă  lasă  urme  late ; 
acela  e  moale  la  treabă ;  mie  îmi  plac  picioarele  ţepene  cu 
muşchi  uscaţi  şi  cu  călcîie  solide  la  luptă  i). 

Toate  merg  bine  dar  bag  de  seamă  că  numai  în  pri- 
vinţa coadeî,  Opian  şi  cu  Graţiu  Faliscu  nu  se  prea  înţeleg 
între  dînşi ;  latinul  o  vrea  scurtă,  catida  brevis ;  elenul  din 
contra  pretinde  ca  cînele  să  aibă  la  spate  o  coadă  ţeapănă, 
arpo^pvYj,  lungă  ixTâStog,  şi  care  să  umbrească  departe, 
SoXi^oaxioc,  adică  să  fie  şi  lungă  şi  stufoasă.  Se  vede  că 
în  tot  timpul  importanta  cestiune  a  coadeî,  a  fost  tare  con- 
troversată, căci 


dp^OTsvsî?  y.(bX(ov  ravaol  SoXi)(YJp£0?  Laior 
vop££?  ojjioîrXdxai,  TrXsupwv  iTrixdpaLa  Tapaa* 
oa^pDsc  soaapy.oi,  [ir^  Triovsc'  aorap   otulgO-c 

Toîoi  {JvSV  Tavaolaiv  I^^ottXiCoivto  Spofiotai 
§dpxoLg  Yj§'  IXd^OLOiv  dsXXoiroSŢj  ts  Xa^wt]). 

1;  Gratii  Falisci  Cynegeticon.  v.  263—278 : 

2)  Junge  pares  ergo,  et  majorum  pignore  signa 
Feturam,  prodantque  tibi  Metagonta  parentes, 
Qui  genuere  sua  pecus  hoc  immane  juventa. 

adhuc  sub  judice  lis  est.  i) 

Chiar  de  m'aş  încerca  să  împac  întru  toate  pe  Opian 
cu  Graţiu  Faliscu,  punînd  aci  şi  descrierea  cîneluî  din 
Cy negeticele  luî  Xenofon,  unde  ambii  poeţi  par  a  fi  găsit 
maî  tot  materialul  lor  adunat  gata,  tot  ar  rămînea  pricină 
de  sfadă  între  Roma  şi  Atena,  de  vreme  ce  şcolarul  lui 
Socrat  cere  ca  coada  la  cîne  să  fie  lungă,  dreaptă  şi  as- 
cuţită, iar  Arian,  făcînd  lauda  unui  cîne  vestit  al  său, 
spune  că  acel  model  al  rasei  cîneştî  avea  o  coadă  sup- 
ţire,  lungă,  aspră  la  păr,  mlădioasă,  încovoiată  şi  la  vîrf 
maî  stufoasă  -). 

Dar  ce  atîta  vorbă  despre  coadă?  Romînul  pretinde  că 
din  coadă  de  cîne,  sită  de  mătase  nu  se  poate  face»,  şi 
apoi  numai  la  peşte  se  zice  că'î  coada  maî  ferită  chiar 
şi  decît  capul. 

Din  aceasta  se  vede  curat  că  poporul  romîn,  moştenitor 
al  credinţelor  şi  al  înţelepciunii  Latinilor,  nu  se  arată  în 
proverbiî  săî  aşa  tare  încîntat  ca  poeţii  şi  prozatorii  eleni 


Et  primum  expertos  animi,  quee  gratia  prima  est, 
In  Venerem  jungunt ;  turn  sortis  cura  secunda, 
Xe  renuat  species,  aut  quse  detrectet  honorem. 
Sint  celsi  vultus,  sint  hirtîc  frontibus  aures, 
Os  magnum,  et  patulis  agitatos  morsibus  ignes 
Spirent,  adstricti  succingant  ilia  ventres, 
Cauda  brevis,  longumque  latus,  discretaque  collo 
Cspsaries,  non  pexa  nimis,  non  frigoris  illa 
Impatiens ;  validis  tum  surgat  pectus  ab  armis. 
Quod  magnos  căpiat  motus,  magnisque  supersit, 
EiTuge,  qui  lata  pandit  vestigia  planta  ; 
Mollis  in  officio :  siccis  ago  dura  lacertis 
Crura  velim,  et  solidos  haec  in  certamina  calces. 

»)  Horattii  Ars  poetica,  v.  78 :  «pînă  acum  pricina  este  în  judicată». 

2)  Xenophontis  de  Venat.  IV:  «oop^ţ  jj.axpâ?,  îp^âc,  Xt^opâ»;»  — 

ylrrtan/ de  Venat.  libel.  V :    «ofjpa;    Xîirtâ;    •J.axpâţ,    Saos'laţ    r^v 

de  coada  cea  lungă  a  cîneluî,  de  încovoieturile  eî  mlă- 
dioase, de  perii  eî  aspri  şi  umbroşi. 

Fără  de  a  maî  căuta  în  zadar  o  soluţiune  pentru  inte- 
resanta controversă  de  canda  caniş,  haî  să  o  lăsăm  şi  de 
astădată  încurcată. 

Pe  lumea  aceasta  cele  maî  bune  şi  frumoase  lucrurî  trebue 
să  aibă  o  margine. 


Să  sărim  acum  pe  nerăsuflate  din  literatura  cinegetică 
a  anticilor,  în  sfera  artelor  vînătoreştî  tot  la  dînşiî. 

Dacă  vre  odată,  amice,  te  va  ajuta  norocul  să  mergi 
la  Roma,  ca  romîn,  negreşit  te  veî  duce  să  vizitezi  forul 
luî  Traian  şi  veî  admira,  în  mijlocul  aceleî  pieţe,  prăbuşită 
supt  nivelul  cetăţiî  moderne,  măreaţa  columnă  de  mar- 
mură, care  ese  din  pămînt  încolăcită  cu  istoria  originelor 
noastre  naţionale.  Acea  imagine  încă  vie  a  războaelor 
dacice,  scoase  la  bun  capăt  de  gloriosul  Traian,  o  vom 
vedea  poate  într'o  zi,  —  dacă  va  voi  Dumnezeu  şi  gu- 
vernul nostru  !  —  turnată  în  bronz  cu  tot  proeminentul 
relief  al  însufleţitelor  sale  sculpturî,  împărăţind  pe  una 
din  pieţele  capitaleî  noastre  ;  aş  adăoga  că  maî  la  locul 
său  decît  orî  unde,  ea  ar  fi  în  faţa  Academieî,  la  punctul 
unde  s'a  aşezat  deocamdată  statua  ecuestră  a  voevoduluî 
românesc  Mihaî  Viteazu,  carele,  —  dacă  ar  putea  vorbi, 
sărmanul,  —  ar  spune  de  sigur  tuturor,  cît  se  simte  de  ru- 
şinat, văzîndu'Se  expus  a  juca  rolul  de  căpetenie  pe  o 
vastă  şi  erudită  scenă,  ce  pare  înadins  croită  pentru  îm- 
părătescul simulacru  al  dominatoruluî   Urbis  et  Orbis. 

Dar  neavind  deocamdată  nimic  de  vînat  pe  piaţa  S-luî 
Sava  din  Bucureşti  ^)    să    ne    întoarcem,  —  cel    puţin    cu 


1)  Pe  piaţă  nu !  Dar  ia  să  ne  abatem,  în  treacăt,  prin  sălile  de  jos 
ale  Academieî,  ocupate  provizoriu  de  Muzeul  de  Antichităţi. 

Scenele  de  vînătoare  au  fost  foarte  mult  întrebuinţate  cu  subiecte 
decorative  de  către  sculptorii  antichităţii.  Chiar  si  în  muzeul  nostru 

gîndul,  —  la  Roma,  şi  atiindu-te  acolo,  tu,  ca  vînător  ro- 
mîn,  nu  uita  să  te  îndreptezi  tocmai  în  fundul  Forului 
roman,  la  stînga  de  Coliseii,  în  capul  stradeî  San-Gregorio, 
acolo  unde  se  înnalţă  încă  şi  astăzi,  un  antic  şi  falnic  arc 
de  triumf,  numit  al  luî  Constantin-cel-Mare. 

Istoria  acestui  monument  nu  prea  face  onoare  primului 
ripărat  creştin,  căci,  —  ca  să  vorbim  curat,  —  arcul  nu 
-te  cîtuşi  de  puţin  al  lui ;  nu  este  nici  măcar  dăruit,  ci 
-te  tocmai  lucru  de  furat. 

Cum  ?  ce  va  să  zică :  un  arc  de  triumf  furat  ?  Atîta  na- 
milă de  marmură,  cu  o  boltă  mare  căscată  în  mijloc  şi  cu 
:te  două  arcade  mai    mici  în    laturi,  cu   opt  columne  de 
alo-antico^  cu  opt  statue  de  marmoră  frigiană  viorie,  cu 
întreite  frize,  cu  timpane  şi  cu  medalioane  sculptate,  atîta 
îădăriă,  de  patru  ori  cel  puţin  cît  turnul  Colţii,  cum  oare 


ide  nu  ne  prea  putem  lăuda  pînă  acum  cu  multe  sculpturi   antice, 
tot  însă  se  văd  două  scene  vînătoresti. 

Una  e  pe  un  fragment  de  piatră,  (0,m.  19  înnălţime ;  0,m  24  lărgime), 
irtînd  jos  inscripţiunea  elenă  ATPHAIOS  AIOFENHS.  Pe  această 
-bipede  trunchiată  se  mai  văd  picioarele  unui  călăreţ  cu  partea 
de  jos  a  calului  alergînd ;  supt  dînsul,  ritul  şi  copitel^e  unui  mistreţ, 
asupra  căruia  se  asvîrlă  un  cîne  cu  botul  căscat  şi  cu  coada  în  sus. 
Săpătura  e  cam  grosolană,  dar  desemnul  e  plin  de  mişcare. 

Cealaltă  scenă  de  vînătoare  e  în  adevăr  mai    desvoltată,    dar    din 

norocire  mai  puţin  distinctă.    Ea  se  află   pe    un    brîu    îngust    care 

cinge  buza  de  sus  a  unui  sarcofag,    ale    cărui   laturi   externe    sînt 

acoperite    cu    sculpturi.    Acest    interesant  monument  a  fost  adus  de 

peste  Olt,  (de  la  Reşca  sau  de  la  Celei,  după    toată    probabilitatea), 

de  către  răposatul  ban  Mihalache  Ghica  şi  depus  în    curtea    caselor 

-sale,  care  apoi  vînzindu-se  prefectureî  de  Ilfov,  sarcofagul    a   servit 

U-va  anî  d*arîndul  drept  sghiab  şi  iesle    pentru   caii  dorobanţilor; 

^int  însă  duoi  anî  de  cînd  am    izbutit,    cu   ajutorul   prefectului,   d-1. 

C.   Mânu   şi  al  comitetului  permanent,  a  face  să  se  aducă  la  muzeu 

toate   pietrele   antice   care   zăceau  neîngrijite  în  acea  curte.  Printre 

dînsele  e  şi  sarcofagul. 

Pe  una  din  laturile  sale  cele  mari  sînt  patru  personagii  în  picioare, 

lâşurate  în  togele  lor;  fiecare  se  află  sub  o  osebită  arcadă,  formate 

nd  acestea  prin  duoi  pilaştri,  la  colţuri,  şi  prin    trei    coloane    des- 

trţitoare.  Pe  cealaltă  lăture  mare,  se  văd  trei  genii  aripaţi,  fiecare 

să  o  facă  zapt  cineva,  fie  măcar  acela  şi  un  borfaş  în- 
coronat ? 

De  şi'mî  vine  foa^^e  cu  greu  să  aduc  aşa  necuviincioasă 
pîră  împotriva  sfîntuluî  împărat  şi  patron  al  Bucureştilor, 
dar,  —  am  maî  spus'o  şi  într'alt  loc,  —  eu  ţiu  în  totd'auna 
cu  Traian  şi    nu  pot    să  las  ca  să  i  se    ia  ce  este  al  luî. 

Apoi  toată  lumea  ştie  că,  pe  cînd  marele  Ulpiu  biruia 
pe  Germani,  pe  Daci  şi  pe  Parţî,  pe  cînd  el  umplea  în- 
tinsul său  imperiu  de  edificii  sumptuoase  şi  de  lucrări  de 
artă  folositoare,  senatul  şi  poporul  Romei  se  întreceau 
care  de  care  să  serbeze  cu  maî  multă  pompă  binefacerile 
şi  triumfurile  gloriosului  împărat.  îî  decretară  dar,  tot  felul 
de  clădiri  comemorative,  la  care  lucra  ilustrul  architect  şi 
sculptor  grec  Apolodor.  Atunci  se  înălţară  în  Roma,  forul 
luî  Traian  cu  toate  edificiele  decorative  din  prejuru'î : 
portice,  bibliotecă,  templu ;  atunci  bazilica  Ulpiană  cu 
cinci  ronduri  de  stîlpî  de  granit ;  atunci  columna  războa- 


pe  cîte  un  osebit  postament ;  geniul  din  mijloc  sună  din  cimbale  şi 
ceilalţi  duoî  dănţuiesc,  ţinînd  în  mînî  cîte  o  ciorghină  de  struguri  şi 
cîte  un  mănunchiu  de  căpăţîne  de  mac.  Pe  una  din  laturele  mici, 
alţi  duoî  genii,  tot  aripaţi  şi  tot  pe  postamente,  cîntă  unul  din  flaut 
şi  altul  din  nai.  Pe  laturea  opusă,  iarăşi  duoî  genii,  dar  pe  un  singur 
postament,  se  ţin  îmbrăţişaţi.  Trag  ei  oare  împreună  un  danţ  îmbinat  ? 
Sau  sînt  ei  chipurile  emblematice  ale  luptei  amorului,  pe  care  Elenii 
le  numeau  Eros  şi  Anteros  ?  La  colţurile  sarcofagului  se  văd  patru 
Victorii,  purtînd  foi  de  palme  şi  coroane :  două  mai  mici,  două 
maî  mari. 

Acum  să  venim  şi  la  brîul  superior,  pe  care,  jur-împrejur,  se  ză- 
resc, supt  ştersura  rozătoare  a  timpului,  vre-o  douăzeci  şi  patru  ani- 
male, vre-o  trei  sau  patru  bărbaţi,  toţi  în  poze  foarte  animate,  şi 
poate  şi  cîţi-va  copaci.  Animalele  par  a  fi  lei,  mistreţi,  cerbi  şi  tauri 
sălbateci,  atacaţi  cu  furie  de  cînî  colosali  şi  pîndiţî  sau  izbiţi  de 
vînători.  La  un  loc,  între  altele,  se  vede  lămurit  cum  un  vînător, 
proptit  într'un  genunchiu,  îşî  îndreptează  suliţa  către  un  taur,  carele, 
cu  coarnele  plecate,  se  răpede  asupră-î.  Oare  nu  vom  fi  avînd  aicea 
reprezentarea  uneia  din  acele  scene  vînătoreşti,  cari  negreşit  se  pe- 
treceau adesea  prin  pădurile  Daciei,  între  colonii  romani  şi  buoriî 
urieşî  (bos  urus),  ce  au  lăsat  şi  pînă  azi  creştetul  lor  fioros  pe  stema 
Daciei  răsăritene  ? 

ielor  dacice  cu  statua  învingătorului  d'asupra  ;  atunci  în 
fine,  la  capul  căii  Apiane  pe  care  el  o  restaurase,  un  arc 
de  triumf  pe  care  însă  nu'l  putură  sfîrşi,  pe  cît  încă  fu 
marele  împărat  cu  zile  ^). 

Urmaşii  luî,  geloşi  de  a  sa  mărire,  maî  mult   se  gîndiră 
a'şî  face  loru-şi  monumente,  de  cît  a  consacra  pe  cele  ce 
aminteau  poporului  neasemuita  glorie  şi  dreptate  a  ereti- 
cului Traian.  După  ce    trecură    însă  duoă    sute  de  anî  la 
mijloc,  se  găsi    împăratul    Constantin,    carele,    de  cînd  îi 
venise  gustul  de  a'şî  face  din  Bizanţ,  o  nouă  capitală,  se 
deprinsese  straşnic  a  despuia  fără  ruşine  capetele  de  operă 
ale  lumeî,  ca  să'şi  împodobească  cu  ele  Constantinopolea  sa. 
El  văzu  arcul  luî  Traian  stînd  fără  căpătîî,  în  răspîntia 
căilor  Sacră  şi  Triumfală  ;  la  bază,  îi  lipseau  cu  totul  or- 
namente şi  pe  frontispiciu   n'avea  nici  o  inscripţiune   vo- 
tivă  :  —  <Stăi  !>  —  zise  el  —  «tot  n'are  arcul  acesta  stăpîn  ; 
i  aidî  să-1  fac  al  meu!»  Şi   puse   îndată   de-î    ciopli   pentru 
pedestaluri,  nişte   grosolane    figuri  de  Victorii  pocite ;  iar 
pe  ambele  feţe  ale  aticului    aşternu   lungi    dedicaţiuni,  în 
*  care  spunea  cum  el  a  scăpat  lumea  de    tiranul  Maxenţie, 
!  cum  a  liberat   cetatea,    Liberatori    Urbis,    şi    a    întemeiat 

1  pacea,  Fundatori  qiiietis. 
Astfel  arcul  lui  Traian  se  pomeni  într'o  zi  că  a  devenit 
:  arcul  luî  Constantin. 

\  Dar  ce  folos?  în  zadar  inscripţiunile  laudă  pe  noul  trium- 
[  fător,  sculpturile  din  căpătîiele  aticului  şi  cele  de  la  tim- 
[  panele  arcului  ne  amintesc  isbînzile  luî  Traian  în  contra 
\  Dacilor  şi  Părţilor  ;  statuele  aşezate  pe  întabulamentele  co- 
lumnelor sunt  ale  regilor  barbari,  robiţi  de  Traian  ;  în  fine 
'  cele  opt  medalioane  sculpturale  care,  alăturate  cîte  două, 
împlinesc  golurile  dintre   columne,    d'asupra  arcadelor  la- 


*)  L.  Rossini,  Gli  archi  trionfali,  onorarii  e  funebri  degli  antichi 
Romani  (Roma,  1836).  —  L.  Canina,  Gli  egifizi  di  Roma  antica  (Roma, 
1851).  —  Dr.  H.  Francke,  Zur  Gescliichte  Traian's  und  seiner  Zeit- 
genossen  (Leipzig,  1840>.  —  Dioni  Cassii^  Histor:  roman  LXVII F. 

Al.  Odobp<icn.  —Opere  complete,  I.  IO 

terale,  ne  atestă  şi  ele  pietatea  şi  iubirea  de  vînătoare  ale 
învingătorului  Daciei. 

Patru  din  acele  mari  medalioane  reprezenta  sacrificii 
făcute  de  împărat  pe  altarele  zeilor  mitologici ;  alte  patru 
sînt  scene  vănătoreşti. 

Pe  unul  din  acestea,  Traian,  în  tunică  scurtă,  cu  tibiale 
sau  poturi  vănătoreşti  pe  pulpe  şi  cu  toga  pe  umeri,  ese 
cu  alţi  doi  soţi  de  supt  un  portic,  ţinînd  calul  de  frîu  ; 
alături  e  un  mîndru  june  cu  hlamida  asvîrlită  pe  spate, 
purtînd  de  sgardă  un  frumos  ogar.  Cîte-şî  patru  ţin  în 
mînă  lănci  înalte  cu  ascuţiş  romboidal  la  vîrf,  de  cele  ce 
se  numeaii  cortUis.  Totul  arăta  că  ei  se  gătesc  să  plece 
la  vînătoare. 

Pe  al  douilea,  împăratul,  în  goana  calului  său,  cu  capul 
gol,  cu  mantia  fîlfîindă,  cu  o  spadă  lungă  şi  îngustă  ră- 
dicată în  SUS;  urmăreşte  pe  un  urs,  carele  fugind  îşi  întoarce 
capul  spre  dînsul.  Doi  tovarăşi,  asemenea  călări  şi  fugind 
cu  spadele  plecate  pe  sub  crăcile  unui  copaciu^  însoţesc 
pe  Traian. 

In  al  treilea  medalion,  aceleaşi  trei  persoane  călări,  — 
împăratul  în  frunte,  —  străbat  în  fuga  mare,  un  tărîm  stu- 
fos şi  mlăştinos,  ameninţînd  cu  darde  scurte,  venabti/a,  un 
mistreţ  gata  a  se  preda. 

In  cel  d'al  patrulea,  vînătoarea  e  terminată.  Marele  Tra- 
ian, încununat  cu  o  aureolă  circulară  sau  nimb,  ca  icoanele 
sfinţilor  noştri,  stă  în  picioare  supt  umbră  de  copaci,  şi 
dă  ordine  altor  trei  bărbaţi,  toţi  cu  suliţe  în  mînă,  din  cari 
unul,  mai  în  lături,  ţine  de  frîu  un  cal  ;  un  servitor,  în 
partea  opusă,  popreşte  în  loc  un  alt  cal.  Dinaintea  împă- 
ratului e  un  leu  mare,  lungit  mort  la  pămînt. 

Cu  fie-care  din  aceste  scene  vînătoreşti  se  află  împăre- 
chiată  cîte  o  scenă  religioasă  în  care  împăratul  aduce  ru- 
găciuni şi  ofrande  zeilor  :  cînd  e  să  plece  la  vînătoare,  el 
învoacă  pe  ocrotitorul  familiei  sale,  pe  Ercul  rusticul,  al 
Laţiuluî,  purtător  de  baltag,  acoperit  cu  pele  de  leu;  cînd 
merge  să  vîneze  ursul,  el  îşi  oţeleşte  vîrful  lanceî  în  focul 

de  pe  altarul  lui  Apolon  lung-săgetătorul,  ixt^^oagc  :  după 
'  e  a  ucis  mistreţul,  el  îî  înfige  căpăţîna  în  copaciul  sacru 
care  umbreşte  statua  Dianeî  vînătoriţe ;  şi  în  fine,  după  ce 
a  biruit  pe  leu,  el  îî  depune  vîrtoasa  coamă  la  picioarele 
belicosului  zeu  Marte. 

In  nici  un  period  al  ei,  sculptura  antică  n'a  fost  poate 
maî  în  stare  de  a  înfăţişa  cu  un  caracter  maî  energic  şi 
maî  adevărat,  asemenea  scene,  în  care  sălbăticia  şi  gravi- 
tatea subiectelor  reclamă  oare-care  asprime  în  mînuirea 
dalteî.  Vigoare  în  loc  de  graţie,  demnitate  în  loc  de  fru- 
museţe, strictă  exactitate  la  reproducerea  natureî  omeneşti 
in  loc  de  forme  estetice  ideale,  iată  calităţile  ce  caracte- 
riza stilul  sculpturii  din  timpul  luî  Traian.  Aceste  calităţi 
le  au  avut  maî  mult  de  cît  orî  cari  alţii,  artiştii  aceia  cari 
au  săpat  marmurele  columnei  dacice,  precum  şi  baso-re- 
lievurile  arcului  triumfal.  Producţiunile  lor  constituesc  ceia 
ce  s'ar  putea  numi  sculptura  istorică,  căci  sunt  interpre- 
taţiunî  credincioase  şi  perfecte  ale  faptelor  ce  ele  repre- 
zintă şi  fiind-că,  în  cazul  de  faţă,  faptele  au  fost  măreţe, 
operele  de  artă  au  ştiut  şi  ele  să  păstreze  un  aspect  cu 
totul  împunător. 

Este  lucru  cunoscut  că  ceî  vechi  n'au  nimerit  sau  n'au 
voit  să  înfăţişeze  animalele,  sub  formele  lor  reale  ;  de  aceea 
să  nu  cătăm  prea  de  aproape  la  fearele  din  medalioanele 
arcului ;  dar  vînătoriî,  dar  Traian  maî  ales,  în  pozele,  în 
mişcările,  în  expresiunea,  în  musculatura  lor,  sunt  adevă- 
raţi eroi  la  vînătoare,  precum  în  realitate  erau  eroi  şi  pe 
cîmpul  de  bătălie. 

In  aceste  preţioase  rămăşiţe  ale  artei  romane  din  pe- 
riodul eroic  al  imperiului,  avem  tot  de-odată  dinaintea 
ochilor,  imaginea  clară  şi  viie  a  acelei  vînătorî  pe  care 
singură  o  permitea  Platon  cetăţenilor  republicei  sale,  <>vî- 
«nătoarea  cea  perfectă  —  după  cum  zice  filozoful,  —  care 
«se  face  în  contra  patrupedelor,  cu  cai,  cu  cîni  şi  cu  în- 
«săşî  puterea  trupului,  în  care  feara,  învinsă  prin  alergă- 
turi, prin  rănî,  prin  loviri,  cade  sub   propria    mină  a  vî- 

«nătoruluî,  vînătoarea  care  singură  aprinde  în  om  zeescul 
«dar  al  bărbăţiei»  ^). 

Dar  strecurîndu-ne  încetinel  prin  tot  felul  de  cotituri 
fără  pericol,  iată-ne  ajunşi  pe  tărîmurile  aprige  ale  vînă- 
toareî  celei  mari,  în  care  goana  fearelor  devine  une-orî  o 
luptă  crîncenă  şi  'n  care  omul  adesea  trebuie  să  dea  în- 
suşi pept  în  faţa  primejdiei. 

La  asemenea  cazuri,  prepelicarul  tăia,  amice,  nu  are  ce'ţi 
face,  şi  chiar,  —  după  cum  tu  pretinzi,  —  nici  cuţitul  de 
la  brîu  nu  te  prea  poate  ajuta.  Cît  despre  căruţa  mea. 
doară  numai  luînd'o  mîrţoagele  la  fugă,  poate  că  m'ar 
scăpa,  (Doamne  fereşte  !)  de  aşa  năpaste  ! 

Cu  toate  acestea,  şezînd  acuma  colea,  fără  grijă,  răs- 
turnat în  jeţul  meu,  privind  liniştit*  pe  fereastră  cum  mu- 
gurul liliacului  se  despică  şi  'nverzeşte  subt  aburoasele 
sărutări  ale  soarelui  de  Aprilie,  şi  ascultînd,  cu  o  dulce 
răpire,  cum  vrăbiile  limbute  ciripesc  şi  cum  brotăcelul 
cîntă  vesel  înturnarea  zilelor  calde,  te  încredinţez  că  mi-ar 
place  să  străbat,  —  fără  totuşi  de  a  mă  mişca  din  loc,  — 
şi  codrii  umbroşi,  alergînd  cu  gîndul  în  goana  cerbilor,  şi 
piscurile  de  stîncă,  după  urmele  ideale  ale  caprei-negre, 
şi  vizuinele  de  prin  munţi,  în  prepusa  dibuire  a  urşilor,  şi 
luncile  cu  richită,  după  umbra  dîreî  de  mistreţ,  ba  chiar 
şi  pustiile  năsipoase,  pe  unde  mi  s'ar  năluci  vînători  eroice 
de  tigri  înfricoşaţi  şi  de  lei  lîoroşi  ! 

Dar  fiind-că  pînă  acum,  nici  prin  vis  piciorul  nu  mi-a 
călcat  prin  asemenea  prăpăstioase  locuri,  şi  fiind-că  în- 
su-mî,  —  o  mărturisesc  cu  umilinţă,  —  n'am  fost  nici  odată 
la  acea  aspră  şcoală  în  care,  după  spusa  anticului  dascăl 


1)  Platonis  Leges.  VII,  824 :    «iiovTj    §'?]    ;râcîc    XoiTT'r]    Ttal    apîar^ 

d)v  aTjdoTwv  xpaxouGL    dpG<j.0LC  /tal  iz\rf{^lc,  xal  poXaiC;,  aoToystpîc; 
'9-Aj,   =6ovTE<;  onoic,  avSpia?  z7]c>  Ss'.dc;  iTî'.UEXs?». 

de  vînătoare  ^),  «cetăţenii  învaţă  a  fi  meşteri  în  războaie 
«şi  în  toate  cele  unde  trebuie  omului  să  ştie  a  cug^eta.  a 
«vorbi  şi  a  lucra  bine»,  de  aceea,  zic,  nu  mă  voi  încu- 
măta  a  spune  ceea  ce  aievea  n'am  văzut,  cu  ochii,  ci  le- 
gănat în  răsfăţările  poeziei  şi  ale  frumoaselor  arte,  voî  cer- 
ceta numai  cum  alţii,  maî  pricepuţi,  au  cugetat,  au  vorbit 
şi  au  lucrat,  descriind  şi  reprezentînd  epizode  caracteristice 
din  viaţa  plină  de  neastîmpăr  a  vînătoariî  celei  mari. 

Dar  în  ce  parte  să  ne  întoarcem  maî  întîî  privirile  ?  Pe 
cine  să  întrebăm  a  ne  spune  în  ce  timp,  în  ce  loc  a  fost 
vînătoarea  maî  preţuită,  maî  măreaţă,  maî  trebuincioasă, 
maî  desfătătoare  ? 

Căta-vom  a  descoperi,  prin  negura  timpilor  preistorici, 
pe  sălbaticii  primitivi  ai  pămîntuluî,  cutrierînd  colosalele 
vegetaţiunî  antidiluviane  şi  luptîndu-se  cu  feare  urieaşe, 
ale  căror  seminţii  s'au  stins  acum  de  mult  de  pe  faţa 
lumeî  ?  —  Tu  ai  spus,  la  începutul  cărţei  tale,  că  vînă- 
toarea este  o  aplecare  firească  a  omului,  vechie  ca  şi 
dînsul ;  eu  voî  adăoga,  tot  spre  lauda  vînătoriei,  că  acest 
instinct  a  înleznit  chiar  omului  primele  sale  inspiraţiuni 
artistice  şi  aceasta  ne-o  dovedesc  cu  prisos  figurile  de 
elefanţî-maamuţî  cu  coame  stufoase,  cele  de  reni  cu  late 
coarne  răschirate,  de  urşi  ai  speluncelor  şi  de  alte  animale 
dispărute,  ce  s'au  găsit  pe  unelte  de  corn,  pe  arme  de  os 
şi  pe  plăci  shistoase,  gravate  cu  sula  de  către  oamenii 
străvechi,  cari  în  timpiî  perioadei  glaciare  a  Europei,  se 
adăposteai!  în  peşterile  de  la  Madeleine,  de  la  Augerie,  de 
la  Massat  şi  din  alte  staţiuni  cufundate  azi  sub  tărîmul 
Perigorduluî,  al  Gasconieî  şi  al  multor  provincii  din  Francia 
meridională  ^). 


O  Xenophoittia  de  Venatione,  I:    «|V,  to'jtwv  ^afv  YÎYVOvrai  ta  si; 

AxVc'.v  y.al  rpdtTS'.v». 

2)  Despre  descoperirile  de  asemenea  natură  ale  d-lor  Lcuiet,  Cristy 
de    l'ihrny,    Oarrigoti  şi  alţiî,  vorbesc    toate    publicaţiunile    care   se 

Urma-vom  cu  ochii  cetele  nesocotite  de  arcaşi  şi  de 
lăncerî,  cîrdurile  nenumărate  de  sburătoare,  turmele  nes- 
firşite  de  animale,  ce  stau  puse  la  şireag  printre  ieroglifele 
templelor  egiptene  sau  păreţiî  de  peatră  văroasă  aî  pala- 
telor ruinate  din  Niniva  şi  din  Babilon  ?  —  Ca  să  vîneze 
leî  şi  tigri,  girafe  şi  gazele,  ba  chiar  iepuri  şi  cocori,  fa- 
raonii Egiptului,  despoţiî  Asirieî  şi  tiranii  Perşi  rădicau  în 
picioare  ordiî  şi  popoare  întregi ;  iar  după  terminarea 
acelor  năpraznice  măceluri,  legiuni  de  zugravi  şi  de  petrari 
erau  osîndiţî  ca  să  aşterne  pe  ziduri,  pentru  încremenirea 
viitorimii,  toate  acele  nemărginite  epopee  vînătoreştî,  care, 
prin  nemilostiva  lor  monotonia,  sperie  şi  obosesc  azi  ochii 
călătorului  minunat  ^). 

Asculta-vom,  de  pe  rîpele  înverzite  ale  lacului  Celor- 
patru-cantoane,  voiosul  şi  semeţul  cîntic  al  plăieaşuluî 
elveţian,  cadenţat  de  muza  lui  Schiller,  amanta  libertăţii? 
Fiul  lui  Guilom  Teii  îl  întonă  cu  glas  puternic  şi  echo  îl 
repetă  din  sînul  munţilor  inimaţi  în  Uri,  în  Schwytz  şi  în 
Unterwalden  : 

Mit  dem  Pfeil,  dem   Bogen,  Wie  im  Reich  der  Liifte 

Durch  Gebirg  und  Ihal,  Konig  ist  der  Weih  — 

Kommt  der  Schiitz  gezogen  Durch  Gebirg,  und  Kliifte 

Friih'  im  Morgenstrahl.  Herrscht  der  Schiitze  frei. 

Ihm  gehort  das  Weite  : 

Was  sein  Pfeil  erreicht, 

Das  ist  seine  Beute 

Was  da  kreucht  und  fleugt  '^). 


ocupă  de  timpii  preistorici,  aşa  de  mult  studiaţi  în  anii  cei  din  urma. — 
In  anul  acesta  chiar,  pentru  prima  oară,  s'au  descoperit  oase  de  reni, 
sculptate  cu  figure  de  acelaş  animal,  şi  într'o  peştere  din  Elveţia,  la 
Thaingen.  Cine  ştie  dacă  şi  peşterile  munţilor  noştri  nu  ne  păstrează 
destăinuiri  de  felul  acesta  ? 

')  Wilkinson^  Private  life,  manners  and  costums  of  the  ancient 
Egyptians.  —  Layard^  Niniveh  and  Babylon. 

■'-)  Schiller,  Wihelm  Teii.  III.  Sceu.  I : 

Cu  săgeata,  cu  arcul,  Vînătorul  calcă  întins 

Prin  munţi  şi  prin  văi,  De  timpuriu,  la  raza  dimineţei. 

Aci  mă  atlu  din  nou  în  mare  primejdie  ca  să  asvîrlî 
din  mînă  foaia  pe  care,  cu  maî  multă  sau  maî  puţină  răb- 
dare, tu  te  sileşti  a  mă  citi.  Cum  !  am  cutezat  a-ţî  pune 
supt  ochî  chiar  şi  versuri  nemţeşti  ?  Oare  putea-veî  să  mă 
ierţi  ?... 

Dă-ţi  osteneala,  rogu-te,  a  căta  în  josul  pagineî,  tradu- 
cerea schiopătîndă  a  acestor  frumoase  strofe,  în  care  col- 
cotesc  cele  maî  nobile  simţiminte  ce  iubirea  de  vînătoare 
poate  aprinde  în  inima  unui  om,  şi  sper  că  tU;  vînător, 
te  veî  împăca  îndată  cu  poetul,  dacă  nu    şi  cu  limba  luî. 

In  acea  limbă  însă  este  scrisă  cea  maî  expresivă  poemă 
a  vieţii  vînătoreştî,  eroica  dramă  a  luî  Guilom  Teii,  în  care 
răsuflă  peste  tot,  aerul  liber  şi  curat  al  pădurilor  alpestre 

iubirea  necumpătată  de  patrie  a  cetăţenilor  liberii  Elveţii. 
O  ţară  întreagă  scăpată  din  robie  numai  prin  inima  vi- 
tează şi  prin  săgeata  dibacî-mînată  ale  unui  vînător,  iată 
-î  sigur  cea  maî  falnică  izbîndă  cu  care  se  poate  mîndri 
vînătoria.  Poetul  s'a  pătruns  de  acea  mîndrie  de  vînător 
ş'  auzi-1  cu  cîtă  dragoste  vorbeşte  el  chiar  şi  de  înţelep- 
ciunea capreî-negre,  care,  cînd  merge  cu  cîrdul  să  pască 
li  înţercătorî,  pune  streajă  la  pîndă  ca  să  tragă  cu  ure- 
<  hia  şi  să  fluiere  cînd  se  apropie  vînătoruP). 

Tot  despre  acea  sprintenă  şi  sfiicioasă  fiică  a  stîncelor 
a  zis  şi  poetul  latin,  în  versuri  maî  viî  şi  maî  colorate 
decît  cel  maî  nimerit  tabel : 


Precum  în  împărăţia    vinturilor  Al  lui  este  spaţiul, 

I)omn  este  vulturul,  —  Tot  ce  atinge  a  sa  săgeată; 

Prin  munţî  şi  prăpăstii  Este  prada  lui 

Domneşte  liber  vinâtorul.  Tot  ce  se  tîrăşte  şi  sboară. 

^Traducerea  lui  Odobescu) 

»)  ^chtllfr,  VViihelm  Teii,  Act.  1.  Scena  I : 

«Das  Thier  hat  auch  Vernunft ; 
Oas  wissen  wir,  die  wir  die  Gemsen  jagen, 
Die  stellen  klug,  \vo  sie  zur  Weide  gehn 
'ne  Vorhut  aus,  die  spitzt  das  Ohr  und  warnet 
Mit  heller  Pfeife,  wenn  der  Jttger  nahtf. 

Pendentem  summa  capream  de  rupe  videbis  ; 
Casuram  speres ;  despicit  illa  canes.  ^) 

Iată  cum  ştie  poetul  să  ne  facă  a  simţi  chiar  şi  decep- 
ţiunea  vînătoruluî.  Ajuns  pe  culmile  alpestre, 

pe  stîncî  de  scuti  de  ghiaţă,  troiene  de  zăpezi 
pe  care  o  suflare  le-aruncă  repezi  jos, 

el  se  opreşte,  se  uită  în  dreapta  şi  în  stîiiga,  cătînd  să 
zărească  amăgitoarea  pradă  care  i-a  perit  din  ochi,  şi 
apoi  întărîtat,  obosit,  mînios  de  zadarnica'!  osteneală,  el 
strigă  în  limba  luî  Byron..,  ba  stăî !  mai  bine  să'l  facem 
să  vorbească  romîneşte,  în  versuri  pe  care  însuşi  autorul 
lor  va  fî  şi  uitat  că  le-a  scris  odinioară,  în  depărtatele'! 
Ceasuri  de  mulţumire  : 

Aşa ;  şi  'n  aste  locuri  căpriţa  a  sărit. 
Piciorul  eî  cel  ager  m'a  încurcat  de  tot : 
Cîştigul  meii  de  astăzi  abia  de  va  plăti 
Primejdioasa'mi  muncă -). 

Altă  dată  însă  vînătorul,  maî  norocos  în  goana  sa^  îşî 
cîntă  cu  veselie  izbînda,  şi,  în  inima  i  mulţumită,  dorul 
iubitei  sale,  vine  de  se  amestecă  cu  plăcerile  vînătorieî. 
Atunci  poetul,  —  acela  carele,  în   secolul    nostru,  a    ştiut, 


1)  Martialis  Epigram.  XIII.  08 : 

«Vei  vedea  capra  neagră  atîrnată  de  vîrful  unei  rîpe  ; 
Speri  că  va  cădea;  dar  ea  cată  cu  dispreţ  la  cîni». 

2)  C.  A.  Roseti,  Ceasuri   de    mulţumire,    (Bucureşti,    1843)    traduce 
astfel  aceste  versuri  din  Manfredul  lui  Lord  Bi/ron.  Act.  I.  Scen.  II : 

Ye  toppling  crags  of  ice  ! 
Ye  avalanches,  whom  a  breah  draws  down, 


.     . Even  so 

This  way  the  chamois  leapt :  her  nimble  feet 
Have  baftied  me  ;  vay  to-da}^  will  scarce 
Repay  my  break-neck  travail. 


^'=joo-lv'jvrjYî"'./.oc 

mai  bine  decît  ori  care  să  împrospăteze  cu  o  nouă  dul- 
ceaţă şi  cu  un  maî  viu  profum,  limba  îmbătrînită  a  luî 
Ronsard,  —  Alfred  de  Musset  a  pus  în  gura  plăieaşuluî 
un  cînt  vesel,  în  care  bucuria  triumfului  la  vînătoare  se 
înofînă  cu  dulci  amintiri  de  emor: 


Chasseur,  hardi  chasseur,  que  vois-tu  dans  l'espace  ? 

Mes  chiens  grattent  ia  terre  et  cherchent  une  trace. 

Debout,  mes  cavaliers !  Cest  le  pied  du  chamois.  — 

Le  chamois  s'est  leve!  --  Que  ma  maitresse  est  belle  !  — 

Le  chamois  tremble  et  fuit !  —  Que  Dieu  veille  sur  elle  !  — 

Le  chamois  romp  la  meute  et  s'enluit  dans  le  bois.  — 

Je  voudrais  par  la  main  tenir  ma  belle  amie.  — 

La  meute  et  le  chamois  traversent  la  prairie  : 

Hallali,  compa^nos,  la  victoire  est  â  nous  ! 

Que  ma  maitresse  est  belle  et  que  ses  yeux  sont  doux !  i). 

Cîntă  şi  chiueşte  vesel  vînătorul,  căci  izbînda  este  a  luî! 
A  prins  capra  în  pădure ;  şi  în  vale,  iubita  'î  cu  ochi  dulci 
ii  aşteaptă  ca  să'l  strîngă  de  mînă.  Sufletu'î  acum  înnoată 
în  bucurie.  Au  trecut,  s'au  şters  zilele  de  dor  pe  cînd  el 
rătăcia  prin  luncă  suspinînd  doina  vînătorească : 


Lunca  ţipă,  lunca  sbiară 
Pentr'un  pui  de  căprioară. 
Vai  de  biata  inimioară; 
Ca  şi  lunca  geme  sbiară 
Pentr'o  puică  bălâioară.  — 


Frunza  creşte,  frunza  cade. 
Căprioara  n'o  mai  roade. 
Vai  de  mine  ce  m'oi  face  ? 
Doru  'n  sufletul  meu  zace 
Ş'inimioara-mî  nu  mai  tace! 


V  Alfred  de  Musset,  La  coupe  et  Ies  16vres.  Act.  IL  Scen.  II: 

cVînâtorule,  semeţe  vînătorule,  ce  zăreşti  tu  oare  în  spaţiu  ? 

Ciniî  mei  ricâie  ţarină  şi  caută  o  urmă. 

Săriţi,  voinici  !  E  copita  caprei-negre. 

Capra-neagră  s'a  sculat!  —  Frumoasă  mai  este  iubita  mea  !— 

Capra-neagră  tremură  şi  fuge!  —  Dumnezeu  să'  mî  o  păzească!— 

Capra-neagră  întoarce  haita  şi  fuge  în  pădure.  — 

Aş  vrea  să  ţiO  de  mînă  pe  draga  mea  iubită.  — 

Haita  şi  capra  neagră  trec  peste  păşune: 

Hura!  tovarăşi,  izbînda  este  a  noastră!  — 

Mult  mi«e  frumoasă  iubita  si  dulci  U  ma!  sunt  ochii!» 

Inimă,  tiî  răbdătoare 
Ca  pămîntul  sub  picioare, 
Pân'  ce  puica  bâlăioară 
S'o  întoarce  'n  luncă  iară, 
Cu  cel  puî  de  căprioară  !  ^. 

Puica  s'a  întors  în  luncă;  ea  a  înfrînat  şi  a  zbrobit 
inima  poetului  maî  rău  decît  crudul  vînător  cînd  sfîşia  fără 
milă  sînul  căprioarei  şi  atunci,  tot  dînsul,  tot  de  Musset, 
mlădiindu-şî  lira  pe  un  ton  maî  duios,  adu'ţî  aminte,  amice, 
cum,  în  cîte-va  versuri  repezi  şi  armonioase,  adevărate 
mărgăritare  picate  din  acel  corn  de  poetice  îmbelşugărî 
ce  i'l  revarsă  suava  luî  muză  într'o  frumoasă  iioapte  de 
Maî,  cum  ştie,  zic,  a  schiţa  în  treacăt,  o  întreagă  elegie 
vănătorească  : 

Suivrons  nous  le  chasseur  sur  Ies  monts  escarpes  ? 
La  biche  le  regarde  ;  elle  pleure,  elle  supplie, 
Sa  bruyere  l'attend  ;  ses  taons  sont  nouveau-nes  : 
II  se  baisse ;  ii  l'egorge,  ii  jette  â  la  curee 
Sur  Ies  chiens  en  sueur  son  coeur  encore  vivant  2). 

Sărind  cu  ciuta  şi  cu  capra,  din  pisc  în  pisc  şi  din  stîncă 
în  stîncă,  cine  ne  opreşte  acum  de  a  ne  strămuta  pană 
şi  în  munţii  noştri  ? 

Aci  ne  aşteaptă  Vînătorul  CarpaţiloVj  pe  care  s'a  cercat 
a'l  cînta  într'o  lungă  baladă  descriptivă,  un  muntean  ro- 
mîn,  un  cîmpulungean,  carele  fără  îndoială  a  gustat  plă- 
cerile şi  ostenelile  vînătoriî  de  munţi  şi-a  resimţit  în  sufletul 
său  toate  învietoarele  fremete   ale  vieţeî  de    plăieş.    Dacă 


1)  Poezii  populare  ale    Romînilor,    adunate    şi  întocmite    de  Vasile 
Alecsandri.  Bucureşti,  1865.  pag.  225. 
-')  Al  freci  de  Musset^  La  nuit  de  mai  : 

«Urma-vom  vînătorul  pe  munţii  rîpoşi  ? 

Ciuta  îl  priveşte  ;  ea  piînge  şi  se  roagă', 

Culcuşu'î  de  burienî  o  aşteaptă  ;  iezii  îi  sînt  de  curînd  născuţi. 

El  se  pleacă  ;  o  înjunghie  şi  aruncă  în  pradă 

Cînilor  asudaţi  inima  'i  încă  vie. 

natura  Tar  li  înzestrat  cu  darul  de  a  spune  precum  simte, 
d-1  N.  Rucăreanu  ar  fi  făcut  de  sigur  un  cap  d'operă  ne- 

■  '  muritor.  Dar  ştii  că  are  romînul  o  vorbă  care  cam  zice  că 
acolo  unde  nu  este  putinţa,  la  ce-î  e  bună  voinţa  ? 

Cu  toate  acestea,  în  balada     Vînătorul    Carpaţilor  sunt 
imagine  care  se  văd  a  fi  fotografiate  de  pe  natură.  Păcat 

i  că  au  aspectul  tern  al  fotografiei  şi  nu  coloritul  viu  al 
vieţii !  Sînt  şi  expresiunî  neaoşe-romîneştî  de  o  originalitate 
preţioasă,  care  ar  luci  ca  nestimate  într'o  frumoasă  salbă 
de  versuri  armonioase. 

Subiectul  baladei  este  fără  îndoieală  conceput  cu  o  bo- 
gată şi  adesea  fericită  varietate,  caria  din  nenorocire  citi- 
torul se  vede  silit  a'î  duce  mereu  jalea  ;  căci  pe  tot  minutul 
simte  în  sine  mintea  învrăjbindu-se  cu  urechia.  Eu  unul 
mărturisesc  că,  pătruns  fiind  de  măreţele  dorinţe  ale  po- 
etului, am  încercat  un  fel  de  simţimînt  dureros,  văzînd  cît 
de  puţin  limba  şi  versul  au  venit  în  ajutorul  puternicei 
sale  închipuiri,  al  nobilelor  sale  cispiraţiunî.  De  ce  nu  poate 
omul  toate  cîte  le  doreşte  ?  Dar,  vaî !  sînt  puţini,  foarte 
puţini  aceia  : 

Non  omnia  possumus  omnes  ^) 

O  chemare  către    vînătorî,  la  revărsatul   zilei,    deschide 
rul  neregulatelor  şi  capricioaselor    strofe,    scrise  în  ver- 
}   suri  albe. 

Uşor  ca  însuşi  cerbul  păşeşte  vînătorul 
Pe  coama  cârăratâ  piciorului  de  munte. 
[n  poalele  'î  se  'ntinde  cîmpia  strălucindă 
De  miî  de  briliante  ce  varsâ  aurora 
Pe  geana'î  rouratâ,  pe  verzile  eî  bucle. 

El  trece  pe  muscelele    înzmăltate  cu    Hori  suave  ;    apoi 
'    păşe.şte  tăcut  pe  sub  bolta  întunecată  a  fagilor  şi  a  frasi- 
[   fiilor,  unde  murmură  isvorul  şi  unde  cîntă  merla,  grango- 
rul  şi  sturzul.  De  odată  însă  vînătoriî  se  opresc : 


»)  Virgiiii  Eclog.  VIII    v.  63:  «Nu  toţî  putem  toate». 

«Atîrnaţî,  feciori,  merindea 
Sus  pe  ramure  de  arbori  ! 
Iacă  urma  căprioarei 
Proaspătă,  de  astă  noapte ; 
E  culcată  'n  faţa  coastei 
Sau  în  higiul  i)  dintre  plaiuri. — 
Bătăieaşî,  pe  fuga  'ndată  ! 
Vîntul  bate  de  minune ! 
Luaţi  bătaia  sus  din  piscuri ; 
Veniţi  trîmbă  cam  spre  vale, 
Drept  la  fagii  cei  înnalţi  ; 
Acolo  ne  ţinem  noi. 
De  veţi  auzi  copoii 
Peste  voi  trecînd  în  dosuri, 
Să  tăceţi,  să  nu  daţi  gură, 
Căci  se  'ntorc  cu  ea  îndată  ; 
Ştiţi  că  trage  tot  în  jos 
Şi  atunci  să  înteţiţi ! 

Iute  la  pîndă,  la  ţiitori ! 
Coprindeţi  bine  din  muche  'n  vale ! 
Şi  curmătura  să  nu  rămîie  ! 
Şi  treceţi  unul  peste  pîrîu ! 

Bătaia  acum  începe  şi  iarăşi  încetează. 

Abiea  s'aud  copoii  pe  vîrfurî  depărtate ; 

Dar  trecu,  se  lasă  'n  scapăt,  şi  pare  că  vînatul 

Cu  cînii  împreună  s'au  dus  pe  altă  lume. 

Tăcut  acum  e  totul ;  munteanul  nici  nu  mişcă  ; 

In  muta'i  aşteptare  se  uită  l'a  sa  umbră 

Din  ce  în  ce  crescîndă,  şi  timpul  el  măsoară. 

Şi  iar  s'aud  copoii.  Ca  fulgerul  de  iute 

Sosesc  din  muche  'n  vale,  din  vale  iar  în  muche. 

Bătaia  reîncepe  ;  mereu  se  înteţeşte : 

Chefnitul  2)  e  aproape ;  cît  colo  frunza  sună^ 

Ş'aci  c'o  detunare,  tot  zgomotu  'ncetează. 


1)  «Pădure  jună  şi  foarte  deasă». 

^)  «Lătratul  copoiului  cînd  este  pe  urma  vînatului.  Cînd  vînatul 
adică  ursul,  mistreţul  sau  lupul  vulnerat  stă  pe  loc  ca  să  facă  rezis- 
tenţă, atunci  numaj[  copoiul  latră,  şi  aceasta,  în  limbagiul  vînătoriei, 
se  zice  :  bai  cîniî.  Tot  astfel  latră  copoiul  şi  tot  astfel  se  zice  cînd 
el  a  închis  capra-neagră  în  colţ  sau  aninătoare.  N.  R. 

Din  fundul  văi'  adîncite,  c'un  pas  mai  rar,  dar  sigur, 
Cu  deasa'i  respirare,  se  vede  vînătorul 
Măreţ,  alegru,  sprinten,  ce-aduce  pe-aî  săî  umeri 
Pe  svelta  căprioară  şi  pe  pămînt  o  'ntinde. 

După  aceste  versuri,  care  pe  lingă  orî-ce  alte  merite, 
au  maî  ales  pe  acela  de  a  se  prezenta  adesea  sub  forma 
limbagiului  vînătoresc  al  muntenilor    noştri,    după    aceste 

I  versuri  vine  descrierea  orelor  de  repaos  :  focul  de  brazi 
strălucind  noaptea  prin  pădure,  ghicitorile  şi  iresurile  ros- 
tite pînă  să  se  gătească    cina,    în   sfîrşit  somnul  ce    vine. 

î  cînd  încep  ochii  «a  vedea  cam  sus  găina». 

Cînd  apoi  răsare  din  nou  soarele,  vînătoarea  reîncepe. 
Alte  două  strofe,  dispuse  într'acelaş  chip,  împHnesc  partea 
curat  vînătorească  şi  negreşit  cea  maî  interesantă  a  ba- 
ladei. Le  vom  maî  transcrie  numai  pe  ele,  însoţite  cu  notele 
lor  filologice  şi  patriotice,  căci  urmarea,  pînă  la  sfîrşit  ne 
înstrăinează  cu  totul  de  viaţa  vînătorilor.  Perzîndu-se,  cînd 
în  zadarnice  doruri  după  timpii  patriarcali  şi  eroici  ai 
Domniilor  străbune,  cînd  în  amarnice  mînii  în  contra  in- 
fluenţelor străine  ce  răzbat  în  ţară  prin  căî  ferate  şi  prin 
bâtele  cii  vapor^  balada  ne  face  să  simţim  atunci,  în  mod 
obositor,  toate  neputinţele  muzei  cîmpulungene.  Abia  dacă 
într'acel  chaos  de  idei  străine  subiectului  de  versuri  ane- 
voioase, ne  mai  deşteaptă    cît-va  descrierea  furtunei   care 

Kâzbubuie  prin  brazii  ce  şuieră  ca  şerpii, 

sau  dacă  ne  maî  înviie  amintirea  mîndruţelor  cărora  vînă- 
torul le  destină  cîte  o  «cetină  frumoasă  de  brad  verde, 
neuscat»,  drept  semn 

că  vînătorul 
E  ca  bradul  neschimbat^). 


')  «Acest  ultim  pasagiu  l-am  crezut  necesar  aici  pentru  două 
cuvinte :  întîî  ca  să  completez  forma  poeziei  mele  atît  de  variabilă, 
şi  al  doilea  ca  să  dau  o  mică  desminţire  acelor  autori  sau  filozofi 
romanţiarlf  cari  afi  zis  că  vînătorul  nu  poate  ama».  N.  R. 

Să  ne  întoarcem  dar  curînd  şi  cu  plăcere  către  dînsul. 

Curioasă  idee  a  avut  d-1  Rucăreanu  de  a  încurca  pe 
bietul  Vînător  al  Carpaţilor  prin  Eisenbahnul  luî  Struss- 
berg  şi  prin  Kaiserlich-KonigUch-privilegirtviX  Dampfschiff ! 
Ia  maî  bine  să'l  rugăm  a  ne  fi  domnialuî  încă  o  dată  că- 
lăuză spre  a  ne  duce  prin  aninătorile,  prin  iudele^  prin 
înfurcihirile  şi  prin  colţanit,  unde  se  iveşte,  sfieţ  sau  în- 
grozitor, vînatul  de  la  munte. 

Vînătorul  se  opreşte  : 
„Jos  copii,  pe  brîncî  cu  toţii ! 
Auziră'ţi  şuerul 
Caprei-negre  printre  stînce  ? 
Ne-au  ulmat ;  dar  sunt  aicea. 
Drept  l'aninătorî  vă  duceţi, 
Şi  vedeţi  de  le  luaţi  vîntul 
Ca  nici  una  să  ne  scape  ! 
Iar  în  iudele  i)  din  faţă 
Se  ţin  cerbii,  stau  şi  urşii ; 
Daţi  la  cîni  îndată  drumul ! 
Fuga  sus  la  'nfurcitură  ; 


1)  «O  grămădire  de  arbori  răsturnaţi  a  cărei  numire  derivă  de  la  un 
«vînt  foarte  furios  ce  bate  mai  în  acelaşi  timp,  din  mai  multe  părţi, 
«şi  pe  care  vînătoni  munteni  l'au  numit  Iudă,  pentru  că,  ducînd  mi- 
«rosul  de  pe  tot  locul  de  la  om  la  vînat,  acesta  îl  ulmă,  fuge  şi  se 
«depărtează,  ast-fel  că  toată  osteneala  vînătorului  rămîne  în  van. 
«Cuvîntul  dar  este  simplu  şi  natural ;  acest  vînt  trădînd  pe  vînător, 
«a  meritat  foarte  bine  numirea  de  iudă  sau  trădător.  —  Sublim  re- 
«zultat  al  religiunei  ortodoxe  în  ţările  romîne !  Ţăranul  cel  maî  sim- 
«plu,  fără  carte,  fără  instrucţie,  fără  educaţie,  necunoscînd  de  cît 
«necesităţile  şi  nevoile  sale  ştie  prin  limba  părinţilor  săi,  ce  a  auzit 
«şi  înţeles  pe  toată  ziua  în  biserică,  singura  luî  şcoală ;  ştie,  zic,  că 
«Iuda  a  vîndut  pe  Fiiul  luî  Dumnezeii,  mîntuitorul  lumii. — O  Doamne  ! 
«dacă  acei  bărbaţi  ce  ne-au  format  această  limbă,  sancţionînd'o  mai 
«întîi  prin  biserica  noastră,  sînt  în  imperiul  tău,  între  sfinţii  tăi,  pri- 
«meşte  tu  această  lacrimă  de  recunoştinţă,  ce  pică  pe  aceste  rînduri 
«şi  o  transmite  lor  prin  angeliî  tăi !  Fă,  Doamne,  ca  în  secolii  seco- 
«Iilor  să  zicem:  Doamne  fil  cu  noi!  şi  nu  Domine,  esto  nohisciim  \ 
«Fă,  Doamne,  ca  în  toată  dimineaţa,  şi  nu  demanetia,  să  lăudăm 
«numele  tău !  Ţine-ne,  Doamne,  tari  în  credinţă,  şi  nu  credetitia,  ta  > 
Atunci  providenţa  ta  ne  va  mîntui!»  N.  R. 

Alergaţi  la  creeri  i)  unul, 
Unde  ese  'ncornoratul  -) 
Altul  rămîneţî  la  strungă 
Unde  trage,  ştiţi,  desculţul  •^) ; 
Dar  vedeţi,  coprindeţi  bine 
Ş'armele  vă  primeniţi ! 
Neamţul  *)  bate....  a  'nchis  capra 
In  colţanul  cel  din  vale ; 
Eu  alerg  pe  fuga  'colo  : 
Fiţi  deştepţi  la  ţiitori !» 

In  iuzî  gonesc  copoii,  spre  virf  ei  se  îndreptează, 

Din  ce  în  ce  chetnitul  mai  mult  se  înteţeşte. 

Un  trăznet  se  aude  ;  un  altul  îl  urmează 

Şi  tot  se  mai  repetă.  Apoi  un  răcnet  mare 

Cutremură  pădurea  şi  zgudue  şi  munţii. 

Iar  cîniî  bat  într'una,  ş'un  zgomot  formidabil 

Din  ce  în  ce  tot  creşte,  şi  detunări  teribil 

Din  ţeve  fulmînate,  răsună  în  ecouri 

Din  stîncă  pînă  'n  stîncă,   din  vale  pînă  'ntr'alta  ; 

Se  perd  în  depărtare.  —  Se  face-apoi  tăcere 

Şi  nu  se  mai  aude  decît  murmura  surdă 

A  rîului  din  vale,  decît  svolîndul  şuier 

Al  brazilor,  ce  trece,  se  perde  peste  goluri, 

Dar  ne'ncetat  revine  ca  undele  de  mare. 

O  pauză...  şi  iată  pe  budur^)  vînătorul 
Descinde  'ncins  cu  capra ;  iar  alţii  ajung  acok> 
Cu  cerbul  şi  cu  ursul  şi  cu  colţat  mistreţul. 
E  mare  bucurie  şi  mîndru  vînătorul !  ^) 


1)  cPădurea  cea  maî  înaintată  spre  vîrful  muntelui,  de  unde  apoi 
-e  începe  golul  culminante».  N.  R. 

2)  «Cerbul».  N.  R. 
«)  «Ursul».  N.  R. 

♦)  «Nume  ce  se  dă  maî  adesea  de  ţărani  cînilor  de  vînat.  Fac  a- 
ceastă  explicaţie  ca  să  nu  se  confunde  cu  un  alt  neamţ  ce  vom  în- 
tilni  maî  încolo».  N.  R. 

^)  «Un  lei  de  stîncă  mare  şi  cu  oare-care  vegetaţie  neregulată,  unde 
capra-neagrâ  se  ţine  mai  adese».  N.  R. 

•)  A'.  Rucâreanu,  Modeste  încercări  poetice  originale  şi  traducţiuni. 
Bucureşti.  1878.  pag.  B6-7U.  —  Titlul  ce  dl.  R.  a  dat  cărţii  sale  este 
de  natură  a  dezarma  critica;  dar  noi  aci,  punîndu'l  alături  cu  corifei 

Negreşit  că  tabelul  ce  s'a  prezentat  Ia  ochii  scriitorului 
a  fost  măreţ ;  inima  î  a  bătut  cu  tărie  la  acele  splendide 
privelişti,  la  acel  sgomot  formidabil^  urmat  de  tăcerea,  prin 
care  se  auzea  numai  surda  murmură  a  rîuluî  din  vale  si 
şuierul  brazilor  clătiţi  ca  undele  mării  !  Păcat  însă  că  mu- 
zele geloase  nu  s'au  îndurat  a-î  încorda  lira  pe  un  ton 
maî  melodios  ! 

Aş  vrea,  pe  cînd  mi  se  desfăşoară  dinaintea  minţii  ui- 
mite privelişti  aşa  de  răpitoare,  ca  să  aud,  ca  prin  vis,  o 
muzică  plină  de  farmec,  bună-oară  ca  cea  din  opera  Guilom 
Teii  a  luî  Rossini,  şi  maî  ales  ca  acel  minunat  cor  de  vî- 
nătorî,  care,  după  ce  a  trîmbiţat  pe  un  ritm  viorie  şi  alegru, 
fanfarele  de  chiămare,  se  perde  apoi  cu  vuet  armonios, 
prin  tainica  rezonanţă  a  codrilor  de  brazi! 

VI. 

Ce  minunată  interpretaţiune  a  vieţeî  vînătoreştî  este,  în 
adevăr  această  măiastră  melopee,  odă  scrisă  în  acea  limbă 
fără  rost,  ale  căriî  sunete  modulate  prefiră  în  inima  omului, 
maî  lesne  decît  orî  ce  cuvinte,  şi  dorul  şi  veselia  !  Se  pare 
că  din  înduioasa  amintire  a  două  cîntice,  culese  poate  chiar 
prin  munţii  Elveţiei,  dintr'o  arie  comună  din  cele  care  se 
cîntă  vesel  pe  trîmbiţa  de  vînătoare,  şi  dintr'un  melancolic 
lied  nemţesc  pe  care  ţăranii  germani  îl  gîlgîiesc  (jodeln)^ 
adunaţi  în  cor,  marele  compozitor  italian  a  ştiut  să  plă- 
mădească acest  cap  d'operă  al  muzicei  de  vînătorie. 

Dar  Rossini  a  intrat  cel  din  urmă  pe  calea,  în  care  alţi 
mari  muzicanţi  îî  apucase  înainte. 

Bătrînul  Haydn,  părintele  acelor  simfonii  germane  pe 
care  tu  le  urăşti  aşa  de  tare,  Haydn,  la  vîrsta  de  68  de 
ani,  puse  capăt   sutimilor    sale  de  compoziţiunî  muzicale, 


aî  literatureî,  ne  am  simţit  siliţi  a-i  croi  un  locşor  de  care  nici  cu- 
noscuta d-sale  modestie  să  nu  se  înspăimînte,  nici  ilustra  companie 
în  care  se  află  să  nu  se  poată  scandali. 

prin  oratoriul  numit  Cele  patru  timpuri  ale  anului^  —  die 
■iJireszeiten^  —  în  care  recapitulînd  toate  amintirile  vieţeî 
-Ale,  simplă  şi  simţitoare,  bătrînul  maestro  cîntă  pe  rînd, 
cu  instrumente  şi  cu  glasuri  omeneşti,  toate  bunurile  şi 
'  ate  plăcerile  de  peste  an.  Cînd  ajunse  la  timpul  toamnei, 
anchiaşul  obosit  nu  se  sfii  a  îmbuca  bărbăteşte  trîmbiţa 
vînătorească  şi  tot  ştiu  încă  să  mlădieze  prin  simpatica 
şi  naiva  dulceaţă  a  geniului  său,  stilul  muzical  cam  pi- 
pernicit şi  cam  înţoponat  al  secolului  din  urmă,  stil  pe 
care  Tau  denumit,  în  ţările  occidentale,  cu  porecla  comică 
de  stilul  perttcelor,  —  Zopf-stil,  —  şi  care  la  noî  s'ar  zice: 
tde  cînd  cu  Nemţii  cu  coadă». 

Cam  tot  pe  timpul  cînd  Haydn  scria  în  Viena,  orato- 
riul Celor  patrti  timpuri^  un  coVnpozitor  francez,  carele  a 
înzestrat  scena  lirică  cu  multe  opere  frumoase  şi  care  a 
compus  imnuri  şi  cantate  patriotice  pentru  revoluţiunea 
de  la  1793,  Mehul,  a  dat  patriei  sale,  în  uvertura  operei 
Junele  Henric,  le  Jeune  Henri,  o  încîntătoare  simfonie  vî- 
nătorească. 

Cele  două  naţiuni  muzicante  ale  Europei  moderne,  Ita- 
lienii şi  Germanii,  contestă  neîncetat  Francezilor  geniul 
acestei  arte. 

Asemenea  cestiunî  nu  se  dezbat  cu  puşca  în  mînă,  şi, 
fiindcă  noî  acuma  ne  atiăm  la  vînătoare,  timpul  nu  ne 
irtă  ca  să  apărăm  aci  pe  Boieldieu,  pe  Auber,  pe  Halevy 
pe  Gcunod,  pe  Felicien  David,  nici  chiar  pe  acel  sublim 
geniu  cu  totul  francez  al  izraelitului  german  Meyerbeer. 
Tot  ce  putem  spune  de  o  cam  dată,  în  materie  de  muzică 
înătorească,  este  că  Francezii  au  avut  şi  au  păstrat  din 
limpî  străvechi,  —  de  prin  secoliî  feodalităţiî  chiar,  pe  cît 
>^e  ştie,  —  o  mulţime  de  cîntice  vînătoreştî,  pe  care  sluji- 
tori speciali  le  sunau  pe  cornuri,  în  petrecerile  zgomo- 
*  )ase  ale  regilor  şi  ale  castelanilor.  Fie-care  epizod  al 
vieţeî  de  vînătoare,  fiecare  soi  de  fiară  luată  în  goană, 
fiecare  moment  al  dramei  cinegetice  avea  cîntecul  său 
consacrat  şi  tradiţional,   ca  semnalele  milităreştî. 

Al.Odobetea.  —  Opere  complete.  1.  11 

Ţiu  minte  că  într'un  timp  cînd  departe  de  toţi  ar  mei 
şi  cu  sufletul  adînc  întristat,  trăiam  într'un  colţişor  al 
Francieî,  pe  malul  unui  rîu  şi  în  vecinătatea  unei  mari 
păduri,  în  toate  serile^  la  ora  cînd  aburii  înălţîndu-se  de 
pe  apă  începeau  a  înegura  orizontele  amurgit,  un  sunet 
de  corn  răsuna  de  pe  malul  opus  al  rîuluî  şi  repeta  cîte- 
va  ori  d'a  rîndul  una  din  acele  fanfare  vînătoreştî^  al  căror 
ritm  iute  şi  chiar  glumeţ  pare  că  se  îngînă  cu  vibraţiu- 
nile  melancolice  şi  prelungite  ale  instrumentului  ce  le 
produce.  Nu'mî  place,  amice,  a'mî  repurta  mintea  către 
momente  aşa  înorate  ale  trecutului ;  dar,  din  minutele  pe 
care  în  singurătatea  de  atunci  le  socoteam  de  o  potrivă 
"CU  secoliî,  numai  acelea  îmi  erau  mîngîioase,  cînd  vocea 
cornului  îmi  legăna  auzul  în  sunetele  cadenţate  ale  sem- 
nalului de  vînătoare.  Pe  tonurile  duioase  şi  întunecate  ale 
trîmbiţei  metalice,  se  juca  cu  o  veselie  săltăreaţă,  melodia 
cîntecului  francez,  şi  atunci,  în  mine,  auzul  şoptea  inimeî 
mîhnite  neaşteptate  cuvinte  de  speranţă  şi  de  bucurie. 
Cît  voi  trăi,  nu  voi  uita  ce  dulce  îmi  era  acel  balsam 
melodios  ;  el  şi  acum  îmi  înmoaie  inima  de  cîte  ori  se  în- 
tîmplă  să  aud  Uvertura  de  vînătoare  a  lui  Mehul  în  care 
aceeaş  fanfară  domneşte  ca  motiv  de  căpetenie  şi  răsare, 
sub  felurite  tonalităţi,  printre  diverse  epizode  muzicale 
pline  de  frumuseţi ;  aci,  artistul  a  imitat  tropotul  cailor  ce 
fac  să  răsune  pămîntul  subt  ale  lor  copite ;  aci  iar,  el 
aminteşte  lătratul  vesel  al  cînilor,  cînd  li  se  dă  drumul  la 
goană ;  aci,  încă,  pare  că,  într'o  dulce  melodie,  cerbul,  în 
agonia  sa  plînge  şi  cere  cu  lacrimi  iertare  de  la  neîm- 
blînziţiî  săi  duşmani.  Dara  ceştia,  spre  a-şi  deştepta  mereu 
în  suflet  o  nouă  ardoare^  repeţesc  din  cornuri  cunoscutul 
semnal,  pe  care  tot  francezul  îl  ştie  şi  '1  cîntă  pe  riturnela 
poporană:  «Tonton,  tonton,  tontaine,  tonton  !» 

Dar  este  oare  vre-o  idee  pe  care  spiritul  glumeţ  al  fran- 
cezului să  n'o  fi  dat,  —  cum  am  zice  noi,  —  pe  pîrlitură  ? 
—  «Cîntă,  vînătorule,»  — zice  poetul  popular  al  Franciei, — 
«cîntă  prin  crînguri  şi  prin  cîmpii,  mereu  refrenul  tău  de 

vinătoare:  Joiitou,  loncon^  tuiiiaine^  toiitoii  /  —  Pe  cînd  tu 
vinezî  cerbul  din  pădure,  altul  maî  isteţ  vînează  în  culcu- 
şul tău;  tu  ţiî  urma  ciutei  şi  altul  a  gingaşei  tale  neveste; 
tu  dai  chiorîş  în  fieară,  şi  altul  face  cu  ochiul  tinerei  tale 
^soţioare,  pe  care  tu  ai  părăsit'o,  tenerce  conjxigis  immenwr'^)^ 
<:a  să  baţi  codrii.  De  aceea,  cînd,  te  vei  întoarce,  mîndru 
■cu  cornoratul  acasă,  umflînd  sunetul  cornului  tău,  ia  as- 
cultă cum  acel  primejdios  păcălitor  de  Beranger  îţî  va 
întoarce  pe  franţuzeşte  zicătoarea  romînului :  «ce  ştie  satul 
nu  ştie  bărbatul !» 

Chasseur,  tu  rapportes  la  bîte 
Et  de  ton  cor  enfles  le  son. 
Tonton,  tonton,  tontaine,  tonton  ! 
L'amant  quitte  alors  şa  conquete 
Et  le  ceri  entre  â  la  maison. 
Tonton  tontaine,  tonton  -) 

Lăsăm  pe  francezi  să  rîză  şi  se  glumească  chiar  şi  pe 
bătrînele,  pe  frumoasele  lor  arii  de  vînătoare  de  care  a 
ştiut  aşa  de  bine  să  se  folosească  francezul  Mehul,  în 
uvertura  sa  şi  pe  care  nu  le-a  despreţuit,  cu  vre  o  trei-zeci 
de  ani  maî  în  urmă,  nici  italianul  Rossini,  în  Guilom  Tellul 


1)  Horatii.  Carmin.  I.  I.  v.  25 

Manet  sub  Jove  frigido 

Venator  terenae  conjugis  immemor, 
Seu  visa  est  catulis  cerva  fidelibus, 
Seu  rupit  teretes  Marsus  aper  plagas.  — 

« Stă  sub  cerul  frguros 

Vînătorul  uitindu'şi  tînăra  soţie, 

Saii  că  cînii  luî  credincioşi  au  zărit  o  ciută, 

Sau  că  mistreţul  marsic  a  năvălit  în  holdele  roditoare», 

2)  ChansoDS  de  Băranger :  La  double  chasse  : 
«Vînătorule,  tu  aducî  dobitocul 
Şi  umfli  sunetul  cornului  tău  ! 
Tonton,  tonton,  tontaine,  tonton  ! 
Atunci  şi  amantul  pleacă  de  la  iubita  sa 
Şi  încornoratul  intră  în  casă  la  tine. 
Tonton  tontaine,  tonton !» 

său,  şi  să  ne  oprim  un  minut,  între  aceste  două  modele 
de  muzică  vînătorească,  asupra  unei  opere  de  aceiaş  na- 
tură, în  care  se  rezumă  tot  geniul  naţional  al  Germanilor. 
Freischiltz,  sau  Liberul  Vînător,  e  titlul  cap-d'opereî  tea- 
trale a  luî  Weber  ^).  Fantazie  întunecată  de  ridicole  cre- 
dinţe diavoleşti,  simplitatea  cea  maî  naivă  în  viaţa  reală^ 
simţimîntalismul  cel  maî  idealist  în  dorinţele  inimeî :  iată 
din  ce  este  compus  subiectul  operei ;  şi  simpatica  muzică 
a  luî  Weber,  aşa  plină  de  suave  melodii,  pare  că  nete- 
zeşte cu  o  suflare  lină,  toate  asprimile,  toate  nesăbuitele 
ciudaţii  ale  unor  aşa  discordante  contraste. 

Chorul  din  al  treilea  act  din  Freischutz,  în  care  vînătorii 
proclamă  că  nimic  pre  pămînt  nu  se  poate  asemui  cu  plă- 
cerile vînătorieî, 

Was  gleicht  wohl  auf  Erden  dem  lăgervergniigen, 

este  compus  pe  un  ritm  maî  puţin  variat  şi  are  o  melopee 
maî  puţin  măreaţă  decît  cînticul  vînătorilor  din  Guilom 
Teii,  dar  nici  originalitatea,  nici  graţia  nu  'î  lipsesc  şi  ca- 
racteru-î  diferă  cu  totul  de  fanfarele  vînătoreştî  ale  france- 
zilor. Pe  sub  candida  veselie  a  melodiei,  sbîrnîie  un  acom- 
paniament surd  care  poartă  mintea  în  mistice  regiuni.  Dar 
să  nu  te  temi !  poţi  să  '1  asculţi  fără  frică,  n'aî  să  găseşti 
într'însul  nimic  din-  acea  lîncedă  şi  searbădă  monotonie  a 
unora  din  cînticele  nemţeşti,  pe  care  romînul  a  caracte- 
rizat-o cu  prorecla  batjocoritoare  de  tararaoa  neamţului. 
Dacă  fiarele  ar  fi  şi  în  zilele  noastre  tot    aşa  de    simţi- 


1)  Fran.  loJi.  Haydii^  născut  la  Rohrau  în  Austria,  la  anul  1732,  a 
murit  la  1809;  el  are  527  compoziţiunî  instrumentale;  oratoriul  «Die 
Iahreszeiten-')  este  din  anul  1800.  —  H.  Mehul  s'a  născut  la  Givet, 
în  anul  1763  si  a  murit  la  1817.  Opera  «Le  Jeune  Henri»  este  com- 
pusă la  1796.  —  C.  M.  Weber  născut  la  Eutin  (Holstein)  în  anul  1786, 
a  murit  în  Landra  la  1826.  Opera  «Freischutz»  este  din  1822.  —  Gia- 
cJiimo  Rossini  s'a  născut  la  Pesaro  în  Italia,  la  anul  1792  şi  a  murit 
în  Paris  la  1868:  cea  de  pe  urmă  operă  a  luî,  adică  «Guilom  Teii  > 
s'a  reprezentat  la  anul  1829. 

toare  la  plăcerile  delicate  ale  armoniei,  precum  erau  în 
timpii  bine-cuv?ntaţî  aî  vestitului  virtiioso  şi  tenore-s/ogato 
Orfeu,  negreşit  că  ele  ar  veni  singure  să  se  predea  de 
bună-voie  celor  cari  le  ar  executa,  în  rariştea  unei  păduri 
răsunătoare,  un  concert  simfonic  compus  din  toate  cap- 
d'operile  de  muzică  vînătorească  despre  care  îţî  vorbii 
aci  în  treacăt.  Dar  vaî !  se  vede  că  de  cînd  pe  bietul  Orfeu 
l'a  luat  Otfenbach  în  răspăr,  însăşi  fiarele,  scîrbite  de  a 
vedea  scăpătarea  gustului  artistic  la  bipezi,  şi-au  luat 
lumea  în  cap,  s'au  sălbăticit  cu  totul  şi  astăzi  este  maî 
mult  decît  sigur  că,  dacă  s'ar  ispiti  cineva  să  cerce  a  in- 
strumenta şi  a  vocaliza  prin  codri,  muzică  clasică,  precum 
este  uvertura  luî  Mehul,  saîi  oratoriul  luî  Haydn,  sau  chiar 
şi  chorurile  luî  Weber  şi  luî  Rossini,  urşi.  lupi,  mistreţi, 
vulpi,  cerbi,  ba  chiar  şi  epuriî  ar  apuca-o  îndată  la  picior, 
împreună  şi  cu  vînătorul  lor,  dacă  cum-va  acel  vînător  s'ar 
întimpla  să  fie  amicul  meu,  autorul  Mamialulni  romînesc 
de  vînătorie. 

Cu  toate  aceste  n'a  fost  în  tot-d'a-una  aşa!  Mult  maî 
încoace  de  timpii  fabuloşi  ai  păţitului  amant  al  Euridiceî, 
şi  chiar  în  regiuni  lipsite  de  castelani  feodali  şi  de  sunători 
de  fanfare,  în  ţări  depărtate,  aziatice,  pe  care  noi  le  so- 
cotim de  păgîne  şi  de  barbare,  muzica  a  fost  preţuită  ca 
neapărată  auxiliară  a  petrecerilor  vînătoreştî. 

Primeşte,  te  rog,  pentru  un   moment,    să   ne   întoarcem 

I   cu  vre  o  cinci-spre-zece  sute  de  ani    maî    înapoi,    pentru 

ca  să  ne  încredinţăm  cum  că  vînătorile  cu  acompaniament 

de  orchestră  nu  sunt,  precum  s'ar  putea  crede,  o  deşeartă 

\  închipuire  a  imaginaţiuniî  mele  puţin  vînătoreştî,  ci  că  din 

contra,  cele  mai  măreţe  sărbărî  cinegetice  au  fost  însoţite, 

chiar  din  vechime,  cu  concerte  instrumentale  şi  vocale.  Con- 

1  sideră  tot  de  o  dată  că  această  nouă  digresiune  pe  cîmpul 

*  artelor  din  antichitate,  o  fac  şi  pe  dînsa  numai   şi   numai 

;   întru  cea  maî  mare  laudă  şi  glorie  a    artei    vînătoreştî,   şi 

\   maî  ales  nu  uita  că  pentru  ca  omul  să  facă  un  lucru  bine 

[  trebue  maî  întîî  de  toate  să  aibă  multă,  foarte  multă  răb- 

dare  ;  de  aceea  şi  înţelepciunea  poporului  te  învaţă  ca  să 
«prinzi  iepurele  cu  carul». 

Negreşit  că  pentru  orî-care  ştie  să  ţină  un  condei  cu 
trei  degete  şi  pentru  orî-care  din  acei  scriitori  ce  nu  s'au 
pătruns  că  scrisul  trebuie  să  fie  numai  o  urmare  cugetată 
a  gîndiriî  şi  a  studiului,  foarte  lesne  le  vine  de  a  scrie 
currente  calamo^  despre  orî-ce  materie,  ştiută  sau  necunos- 
cută lor.  lî  vezi,  nepricepuţi  plagiatori  aî  atot-ştiutoruluî 
Pic  de  la  Mirandola,  tratînd  cu  uşurinţă  de  onmi  re  scibilt 
et  qiiibîisdam  aliis  ^). 

De  va  fi  vorba  de  muzică,  apoi  îţi  opăresc  tot  într'a 
leşie  pe  Rossini  cu  OiYenbach,  pe  Auber  cu  un  oare  care 
Souppe,  fabricant  de  operete  la  Viena,  pe  Meyerbeer  cu 
Lecocq,  un  alt  imitatoraş  parizian  al  caricaturistului  operei; 
şi  apoi  din  acea  căldare,  îţî  scot  la  lumină  învăţături  si 
poveţe  pentru  formarea  şi  dirigerea  unui  Conservator  na~ 
ţional  de  muzică. 

Dar  cu  atîta  ar  fi  puţin  !  Groaznic  orbeşte  ura  pe  oameni 
şi  maî  ales  pe  supărăciosul  neam  al  scriitorilor,  gemts 
irritabile  vaUiin  ^). 

Avem  dinaintea  ochilor  o  spăimîntătoare  dovadă  despre 
aceasta.  Sunt  în  ţară  la  noî   două   foî   literare    care    şi-aur* 
jurat  neîmpăcată  ură  şi  mînie  : 

)  Duoî  Jouî     se  întărită,  şi  fulgerul  jos  plumbă  !  ^) 

Convorbirile  literare  de  la  Iaşi  muşcă  carne  viie,  cînd  gă- 
sesc, în  Revista  Contimporană  din  Bucureşti ;  iar  aceasta^ 


1)  Nobilul  italian  Pic  de  la  Mirandola,  născut  la  1463,  învăţase  la 
vîrsta  de  zece  anî  tot  ce  se  putea  şti  pe  atunci  şi  la  două-zecî  si 
trei,  se  lăuda  în  Roma  că  poate  vorbi  de  omtii  re  scibilt,  de  tot  ceia 
ce  se  poate  şti ;  el  muri  la  vîrsta  de  31  de  anî.  Maî  minunaţi  în 
ştiinţă  decît  minunatul  italian,  mulţî  scriitori  de  acum  vorbesc  nu 
numai  de  tot  ceea  ce  se  poate  şti,  dar  încă  şi  de  cîte-va  altele,  de 
quibtisdam  aliis. 

2)  Horaiti  Epist.  II.  n.  v.  102. 

^)  Heliade,  20  decembrie  1843.  în  «Curierul  de  ambe  sexe»  Period.  IV. 

împinge  urgia  pînă  'ntr'atîta,  încît,  spre  a  defăima  chiar 
şi  titlul  rivalei  sale,  tipăreşte  cu  litere  negre  pe  hîrtie  albă, 
subt  acelaş  nume  duşmănit  de  Convorbiri  -),  felurite  po- 
veşti vrednice  de  vînătorul  cel  cu  coada  vulpii,  în  care 
se  zice,  între  altele,  că  la  anul  1852  d-1  Pantazi  Ghica, 
deşertînd  într'o  seară,  prieteneşte,  pahare  de  Chably,  de 
Chambertin,  de  Champanie  şi  de  Xeres,  într'un  cabinet 
la  Caffe  (sic)  Anglais  din  Paris,  împreună  cu  Alexandru 
Dumas  tatăl  şi  cu  Alfred  de  Musset,  —  au  răposat,  săr- 
manii, amîndoî  şi  nu  maî  pot  mărturisi,  —  după  ce  d-luî 
le-a  istorisit  multe  şi  mărunte  despre  literatura,  muzica, 
instrucţiunea  şi  politica  Romînieî,  după  ce  le  a  vorbit  pre- 
larg  despre  dascălul  Lazăr,  despre  Alexandru  Vodă  Ghica, 
despre  mitropolitul  Dosofteî,  despre  Tudor  Vladimirescu, 
despre  meşterul  Manole,  despre  lanache  Văcărescu  şi 
despre  alţii  mulţi  cîţî  în  Christos  s'au  botezat  pe  pămîntul 
romînesc,  în  sfîrşit  a  bine-voit  a  le  citi  şi  poema  populară 
*  înşir  ă-te  Mărgărite  de  V.  Alecsandri».  —  «Să  nu  se  uite 
că  această  conversaţiune  (între  d-niî  Pantazi  Ghica,  Alex- 
andru Dumas  tatăl  şi  Alfred  de  Musset)  se  petrecea  la 
anul  1852»,  chiar  dupe  cum  spune  nota  autorului  (pag. 
335),  şi  că  d-1  Pantazi  Ghica  le  a  citit  atunci,  precum 
zice  «în  limba  franceză,  dupe  textul  romînesc»,  poema 
Înşirate  Mărgărite,  pe  care  însă  d-1  V.  Alecsandri  a  com- 
pus-o la  Mirceştî  tocmai  în  anul  1856,  adică  cu  patru  anî 
în  urma  vestitei  eî  citiri  de  către  d-1  Pantazi  Ghica,  şi 
apoi  a  dat-o  la  lumină,  pentru  întîia  oară,  în  Revista  Roniină 
din  anul  1862  (pag.  160  —  166). 

Pe  limba    vînătorească,    în    cazul    de    faţă    s'ar  zice  că 

i uterul  articolului    Convorbiri    din    Revista  Contimporană 
»  vîndut  pelea  ursului,  pe  cînd  ursul  juca  încă  prin  pă- 

l'ire'».  Dar  între   scriitori    nu    este   ca  între  vînătorî.  Loc 


^)   Virgilii  JEneid.  I.  v  15 :  ^încape  atîta  ură  în  suflete  cereşti !» 
2)  Revista  Contimporană,  Anul  II.  No.  4.  1  aprilie  1874,  pag.  324. 

de  joc  nu  încape,  şi,  horresco  referens  !^)  cît  despre  mine, 
zău,  mă  cutremur  de  o  răzbunare  literară  ca  aceasta. 
D'aş  fi  măcar  cunoscut  cu  redactorii  Convorbirilor  din 
Iaşi,  le-aş  da  de  sigur  povaţa  ca  să  schimbe  cît  maî  cu- 
rînd  titlul  foaieî  lor,  pentru  a  cărui  ruşinare  s'a  jertfit  cu 
atîta  lepădare  de  sine  însuşi  d-1  Pantazi  Ghica. 

Trăind  însă  cu  totul  înlăturat  de  asemenea  crîncene  lupte, 
eu,  amice,  cînd  scriu  cîte  ceva,  scriu  maî  mult  pentru  a  mea 
proprie  plăcere,  fără  de  a  cugeta  rău  la  alţii,  —  afară  poate 
numai  de  astă  dată,  cînd  m'am  apucat  a  scrie  pentru  păcatele 
tale.  Dacă  însă  chiar  şi  tu  mă  veî  învinovăţi  cu  tot  dina- 
dinsul că  m'am  întins  prea  mult  cu  scrisul,  şi  că  fac  aci 
prea  mare  cheltuială  de  citaţiunî  de  prin  autori  străini,  apoi 
îţî  VOI  răspunde  că  acelea,  —  maî  toate,  nestemate  culese  din 
salbele  bogaţilor,  —  le  presar  pe  sărăcăcioasa  mea  scriere 
ca  s'o  maî  înţolez  şi  să  'î  dau  şi  eî  ceva  preţ ;  iar  daca 
nu  scriu  scurt  şi  coprinzător,  se  vede  că,  rău  sau  bine, 
nici  eu,  ca  mulţi  alţii,  nu  mă  pricep  a  face  într'alt-fel. 

Aşa  dar,  supus  blînd  la  o  nouă  osîndă,  iea-te  binişor 
după  mine  şi  vino  să  ne  îndreptăm  paşii  rătăcitori  tocmai 
supt  poalele  munţilor  din  Kurdistan,  pe  calea  care  duce 
de  la  Bagdat  la  Hamadan,  acolo  unde  este  stînca  stearpă 
şi  rîpoasă  ce  se  cheamă  Bisutun.  Piciorul  despre  apus  al 
stînceî  se  numeşte.  în  limba  locului  7 akh-i- Bostan,  adică 
bolta  gradinei.  Grădina  de-o  cam  dată  lipseşte,  —  şi  unii 
erudiţi  cred  că  aci  vor  fi  fost  vestitele  grădini  atîrnate  în 
aer  ale  Semiramideî  ^),  care  chiar  dacă  odinioară  aîi  fost 
aci,  apoi  acum  au  zburat  cu  totul  în  aer  ; — dar  bolta  este 


1)    Vir^ilii  ^neid.  II.  v.  204. 

-)  Diodori  Siculi  Bibliotheca  histor.  II.  33  :  Dupe  ce  săvîrşi  aceste 
lucrări,  Semiramida,  în  capul  unei  oştiri  numeroase,  întreprinse  o 
expediţiune  în  contra  Mezilor.  Sosind  în  faţa  muntelui  Bagistan,  ea 
îşi  aşeză  acolo  tabăra  şi  face  o  grădină  care  avea  două-spre-zece 
stadii  (maî  mult  de  doi  kilometri)  în  ocolul  eî ;  era  pe  o  cîmpie  şi 
coprindea  o  fîntînă  mare  care  da  apă  pentru  plante.  Muntele  Bagis- 
tan,  care  este  consacrat  lui  Joue,  formează  una  din  laturile  acestei 
grădini,  prin    stîncile  sale  rîpoase,  înalte    de    şeapte-spre-zece  stadii 


in  tiinţă  şi  pe  zidurile  ei  se  văd  nenumărate  sculpturi  să- 
pate nu  prea  adine  în  peatră  şi  poate  chiar  odinioară  co- 
lorate. Să  le  descriem  toate,  nu  este  treaba  noastră  ;  pe 
noi  ne  ating  numai  cele  două  mari  scene  de  pe  păreţiî 
laterali.  Intr'adevăr,  pe  una  se  vede  o  vînătoare  de  mis- 
treţi ;  pe  cea-Faltă,  mai  ştearsă,  este  o  vînătoare  de  cerbi. 
Stilul  sculpturei,  oare-care  amănunte  architectonice  şi 
chiar  costumele  şi  uzurile  figurilor  reprezentate  ne  înlă- 
tură de  la  prepusul  că  vom  fi  avînd  aci  dinaintea  ochilor, 
imaginea  petrecerilor  cinegetice  ale  vitezei  amazone  asi- 
riene, ale  reginei  Semiramide. 

di  cui  si  legge 
Che  sugg:er  dette  a  Nino,  e  iu  sua  sposa  ; 
Tenne  la  terra,  che  '1  Soldan  corregge  i). 


<ca  Ia  2850  metri)  şi  tăiate  drept.  Semiramida  puse  să  scobească  pi- 
ciorul acestor  stîncî  şi  să  sculpteze  pe  dînsul  chipul  ei  înconjurat 
de  o  sută  de  streji.  Ea  puse  &ă  sape  pe  stînci  o  inscripţiune  cu  litere 
riace,  în  care  se  zicea  că  Semiramida,  grămădind  tot  bagagiul  şi 
toate  uneltele  oştirii  sale  într'un  singur  morman,  făcuse  dintr'însele 
o  scară  pe  care  s'a  urcat  pină  'n  vîrful  muntelui.  —  D'Anville  şi  de 
Sacy  au  crezut  că  aceste  cuvinte  se  pot  aplica  stîncilor  de  la  Bisutun. 

1)  Dante,  Divina    Comedia.    L'Inferno.    Canto    V.    Pasagiul    întreg 
despre  Semiramida  zice :  v.  52—60 : 

La  prima  di  color,  di  cui  novelle 

Tu  vuoi  saper,  mi  disse  quegli  allotta, 

Fu  imperatrice  di  molte  favelle. 

A  vizio  di  lussuria  Iu  si  rotta. 

Che  libito  fe'licito  in  sua  legge, 

Per  torre  ii  biasmo,  in  che  era  condotta. 

Eir  e  Semiramis,  di  cui  si  legge, 

Che  sugger  dette  a  Nino,  e  fu  sua  sposa  ; 

Tenne  la  terra,  che  '1  Soldan  corregge. 

vi  Cil  (i  jntăî  din  acelea  despre  care  tu  vrei  să  aibi  cunoştinţă,— 
imî  zise  el  atunci,  —  a  fost  împărăteasă  a  multor  limbi.  La  viţiul 
«ifrifrînâriî  a  fost  aşa  dedată  încît  neruşinarea  fu  iertată  supt  stâpî- 
nrra  eî  pană  'ntr'atita,  încît  însăşi  a  cutezat  să  iea  asupră'şi  bleste- 
mul în  care  căzuse.  Ea  este  Semiramida,  despre  care  se  citeşte  că 
n  dat  sâ  sugă  luî  Ninu,  şi  apoî  î-a  fost  şi  soţie.  Ka  stâpîn«a  ţarn  pe 
ire  o  cîrmueşte  acum  Sultanul». 

Gîndul  ni  se  repoartă  maî  bucuros  asupra  acelor  pu- 
ternici despoţî  aî  Persieî,  Şapuriî,  Hormuziî,  Khoşruiî^ 
Firuziî,  lejghirziî  şi  a]ţiî,  cari,  din  vechia  lor  cetate  a 
Ctesifonuluî,  aproape  de  Bagdadul  de  acum,  supărară 
maî  bine  de  trei  sute  de  ani  pe  împăraţii  romani  de 
seama  luî  Aurelian,  luî  Teodosie,  luî  Justinian,  luî  Era- 
clie  ;  asupra  acelor  mîndriî  şi  luxoşî  Sasanizî,  cari  se  în- 
chinau focului  dupe  legea  luî  Zoroastru,  clădeau  palate 
gigantice  acoperite  cu  sculpture  şi  cu  poleielî  şi  înmuiau 
în  fir  şi  în  pietre  scumpe  hainele  de  pe  dînşiî  şi  hamu- 
turile de  pe  caiî  lor. 

Vînătoarea,  luptă  cu  fiarele,  alergările  cu  caiî  şi  încor- 
dătura  arcului,  erau  visele  de  aur  cu  care  se  desfătau  eî, 
atît  în  fiinţă,  cît  şi  în  priveliştea  armelor,  vaselor,  unelte- 
lor, şi  podoabelor  cu  asemenea  scene,  pe  care  meşteriî  şi 
artiştii  lor  le  reproduceau  mereu,  în  metalurî  şi  în  pietre 
scumpe  ^).  Subiectele  de  vînătoare  înfăţişate  cu  o  voinicie, 
cu  o  mişcare,  cu  un  foc  nespus,  pot  i\  privite  ca  una  din 
însuşirile  caracteristice  ale  arteî  Sasanide  pe  care  o  ad- 
mirăm azî  în  cîte-va  preţioase  obiecte  de  lux  ce  au  rămas 
din  acele  epoce  depărtate,  prin  colecţiunile  de  curiozităţi 
artistice  ale  Europeî,  şi  pe  care  o  întîlnim    în  sculpturele 


1^  Arta  persană  din  timpul  Sasanizilor  a  fost  foarte  puţm  studiată  : 
ea  merită  însă  o  atenţiune  specială,  avînd  pe  lingă  aspectul  impo- 
zant al  producţiunilor  antichităţii  aziatice,  un  caracter  de  energie  şi 
de  mişcare  pe  care  l'a  împrumutat  de  la  operile  Elenilor  şi  Romani- 
lor. Multe  muzee  şi  tezaure  eclesiastice  din  Europa  posedă  vase^ 
monede  şi  pietre  scumpe  gravate,  de  stil  sasanid  ;  dar  mai  cu  seamă 
în  Muzeul  Ermitagiului  din  Sanct-Petersburg  sînt  nenumărate  plăci 
şi  ornamente  de  aur,  reprezentînd  lupte  de  animale  şi  vînători,  care 
acestea  toate  s'au  găsit  prin  movilele  din  Rusia  aziatică  meridională. 
Vezi  în  Annali  dell'  Instituto  archeologico,  voi.  XV.  1843.  pag.  98  et 
sq.,  articolul  d-lui  A.  de  Longperier,  intitulat,  «Explication  d'une  coupe 
sassanide»,  în  care  descrie  un  tas  de  argint  al  ducelui  de  Luynes 
(astăzi  la  cabinetul  -de  medalii  din  Paris)  reprezentînd  o  vînătoare 
sasanidă  si  reprodus  în  «Monumenti  inediţi»,  voi.  III.  pi.  LL 

de  prin  diferite  ruine  ale  Persieî,  iar  maî  ales  pe  stîncile 
de  la  Bisutun  M. 

Ambele  vînători  de  care  avem  aci  a  vorbi,  sunt  coprinse 
în  două  cadre  pătrate,  închipuind  ţarcuri  îngrădite  cu  ta- 
racî,  de  care  stau  atîrnate  zăveze  ori  perdele,  spre  a  în- 
cinge tot  ocolul  unde  se  petrece  vînătoarea.  Proptele  şi 
mănunchi  de  tutiş,  legaţi  cu  fringhiî,  sprijină  şi  întăresc 
taraciî. 

Intr'unul  din  ambele  cadre,  locul  ales  e  o  mlaştină  cu 
stuf  şi  cu  richită,  în  mijlocul  caria  a  rămas  o  lumină  de 
apă  netedă,  cu  peştişori  şi  cu  păsări  plutitoare  într'însa. 
Un  şireag  de  elefanţi,  mînaţî  de  cornaciî  ce-î  încalecă  şi-î 
îmboldesc,  gonesc  din  dumbravă  turme  nenumărate  de 
mistreţi  cari,  în  fuga  mare,  cu  rîturile  întinse,  cu  colţii 
ascuţiţi,  cu  spinarea  încovoiată  şi  cu  codiţa  sumeasă,  dau 
năvală  prin  leasă  şî  prin  mocirlă.  In  două  luntrii  mari  şi 
adînci  stau  în  picioare,  cîte  un  vînător  uriaş  cu  capul  în- 
coronat, cu  veşminte  bogat  ornate  şi  cu  arcul  în  mînă ; 
în  preajmă-le  cad  pe  brîncî  gliganii  şi  vierii  săgetaţi.  Dar 
atît  în  aceste  două  luntrii  principale,  cît  şi  în  alte  două 
mai  mici  ce  însoţesc  pe  ale  regeştilor  vînători,  şed  jos, 
cîntînd  din  nişte  harpe  în  formă  de  dreptare  şi  cu  zece 
coarde  fie-care,  bande  de  femei  muzicante  ;  într'o  a  cincea 
luntre  sunt  cîntăreţi  cari  suflă  d'a  'n-picioarele,  în  flaute. 
Toate  vasele  sunt  cîrmuite  de  cîte  duoî  vîslaşî  cari,  cu 
lopeţile  spumegă  faţa  apei.  Pe  muchea  cadrului  se  vede 
cum  mistreţii  ucişi  sunt  transportaţi  pe  spinarea  elefan- 
ţilor, şi  apoi  cum  slujitorii  îi  înjunghie  şi  'i  despintecă. 

A  doua  vînătoare,  cea  de  cerbi,  este  cu  mult  mai  con- 
fuză ;  figurile  pe  alocurea  par  a  fi  neisprăvite.  Tot  însă 
se  vede  pe  icî  şi  pe  colea  o  împrejmuire  de  zăbrele  şi  de 
ştofe   atîrnate,    formînd  o  arenă    cu  două  porţi,  păzite  de 


1)  Ker  Porter^  Travels  in  Georgia,  Persia,  Armenia,  ancient  Baby- 
lonia,  etc.  (London  1822).  Voi  II,  stamp.  63—04.  —  E,  Flmidin  ei  I\ 
Coste,  Perse  ancienne  (Paris)  Voi  I.  stamp.  10—13. 

cîte  duoî  strejarî  ;  cerbii  intră  în  alergătoare  prin  poarta 
din  dreapta  şi  sunt  urmăriţi  de  vînătorî ;  un  călăreţ  maî 
mare  la  trup,  în  goana  calului,  trage  cu  arcul  într'înşii ; 
alţii  mulţi  maî  mici,  se  ţin  şi  ei  gonind,  după  vînătorul 
principal.  Cerbii  se  poticnesc  şi  cad  la  pămînt  cînd  ajung 
la  fundul  ţarcului :  dar  ciutele,  ferite  de  un  alt  călăreţ  cu 
trup  mare,  scapă  singure  pe  cea-l'altă  poartă,  avînd  la 
gîtul  lor  un  arcan  cu  cordea  fîlliîindă.  Pe  laturile  cadrului 
se  vede,  de  o  parte  cum  se  adună  şi  se  păzesc  cu  ele- 
fanţi turmele  de  cerbi ;  de  altă  parte  curn  cerbii  ucişi  prin 
munţi  păduroşi  se  încarcă  pe   spinarea  cămilelor. 

Dar  mai  mare  şi  maî  presus  de  toţi  actorii  tabelului  şi 
ca  privitor  liniştit  al  acestui  spectacol  animat,  stă  călare 
regele,  cu  arcul  atîrnat  de  gît  şi  adăpostit  subt  o  umbrelă 
rotundă  pe  care  i-o  ţine  d'asupra  capului  un  slujitor, 
împrejurul  lui  cîntă  o  numeroasă  orchestră,  aşezată  de 
toate  părţile,  care  pe  jos,  care  pe  o  estradă  înălţată  cu 
scară.  Acolo  sunt  şi  harpiste,  ca  la  vînătoarea  de  mistreţi 
şi  cîntăreţi  cu  flautul,  cari  şed  turceşte  cu  picioarele  în- 
crucişate sub  dînşii,  şi  trîmbiţaşi,  şi  toboşari,  şi  musca- 
lagii cu  naiul,  cu  dairaoa,  cu  cimbalele,  cu  diblele  şi  cu 
surlele,  poate  chiar  şi  cîntăreţi  din  gură  ;  într'un  cuvînt, 
avem  aci  o  bandă  numeroasă  de  lăutari,  reprezentată  cel 
puţin  prin  duoă-zeci  şi  cinci  de  personage  cu  instrumente 
variate,  lucrînd  toţi  din  mîni  şi  din  plămîni  ca  să  încînte 
pe  răsfăţatul  Şah,  în  pomposul  şi  trufaşul  său  repaos.  Te 
las  să  'ţi  închipuieşti  ce  chef  şi  ce  mîndreţe ! 

Oare  ce  zici  ?  nu  se  pricepeau  bine  regii  Sasanizi  a 
vîna  mistreţii  şi  cerbii  ? 

A  pluti  lin  pe  apă  şi  din  sigurul  adăpost  al  luntrii,  a 
săgeta  mistreţii,  pe  cînd  auzul  îţi  este  răpit  de  dulcele 
cîntări  ale  unei  armonioase  pleiade  de  zîne  acuatice,  iată 
o  realitate  sasanidă  cu  mult  mai  încîntătoare  de  cît  basmul 
primejdioaselor  Sirene  ale  lui  Omer  şi  decît  visul  amăgi- 
toarei Loreley  de  pe  ţărmurile  neguroase  ale  Rinului. 

A  privi  de    subt    umbră    şi  la    sunetele    unui  concert  ă 


crraiide  orchestre^  peripeţiile  unei  goane  şi  unui  măcel  de 
cerbi,  iată  încă  o  petrecere  sasanidă.  care  negreşit  că  nu 
este  tocmai  de  despreţuit. 

Xu  rămîne  îndaoială  că  regii  Sasanizî  au  fost  oameni 
cu  gusturi  nobile  şi  delicate,  de  vreme  ce  le-a  plăcut  şi 
de  a  vina  în  sunetele  Uiuziceî  şi  de  a  vedea  reprezentate 
in  sculptură  şi  cu  colori,    asemenea    petreceri  vînătoreştî. 

Rămîne  numai  să  ne  batem  capul  spre  a  afla  dacă  mu- 
zicanţii lor  şi  maî  cu  seamă  daca  vestitul  cîntăreţ  Barbaud, 
carele  răspîndea  în  palatele  marelui  Khoşru  Anurşivan, 
cel  cu  sufletul  mărinimos  «note  maî  dulci  decît  privighe- 
toarea, •>  erau  în  comparaţiune  cu  Haydn,  cu  Mehul,  cu 
Weber  şi  cu  Rossini,  cela  ce  sculptorii  de  la  Takh-i-Bostan 
sunt  faţă  cu  artiştii  moderni  cari  au  înfăţişat  pe  pînză 
>cpne  de  vînătoare,  bună-oară  cu  P.  Rubens,  Fr.  Sn3^ders, 
Filip  Wouwerman,  Fr.  Desportes,  J.  B.  Oudr\^,  J.  E.  Ri- 
dineer.  Horace   Vernet,  Edw.  Landsser  si  alţii... 

Dar  iată  acum.  fără  veste,  un  nou  orizont  artistic  ce  mi 
se  deschide,  tot  pe  tărîmul  vînătorieî !  Zău !  cînd  pleacă 
omul  la  vînătoare,  nu  ştie  de  unde-i  sare  epurile !  Am 
zis  pînă  aci  multe,  —  ba  chiar  prea  multe,  —  despre  litere 
şi  poezie,  despre  sculptură  şi  muzică ;  am  zis  şi  cîte-va 
despre  gravură,  întru  cit  acestea  toate  se  ating  de  arta 
cinegetică;  dar  nu  ştiu  cum  s'a  întîmplat  de  a  rămas  pic- 
tura cu  totul  înlăturată  din  cărarea  mult  cotitei  mele  colinde 
de  vînător-hoinar.  Cade-se  oare  să  o  lăsăm  cu  totul  uitării  ? 

N'ar  fi  o  nedreptate,  un  afront  ce-am  face  de  buna 
noastră  voie  vinătoriei,  cînd  am  nesocoti  drepturile  ce  ea 
are  la  născarea  a  încă  uneia  din  cele  patru  podoabe 
artistice  ale  geniului  omenesc  ? 

Am  găsit  prilej  de  a  spune  cum  omul,  înveselit  sau 
jalnic  la  vînătoare,  a  simţit  gustul  de  a  cînta,  în  elegii  şi 
în  ditirambe  poetice,  şi  în  fanfare  melodioase,    vitejiile  şi 

neajunsurile  sale,  ba  chiar  şi  a-şi  aduce  aminte  cu  dor  sau 
mîndrie  de  drăguţa  de  acasă. 

Am  pomenit  şi  de  acei  sălbatici  ai  perioadei  glaciare 
cari,  în  lungile  lor  răgazuri  au  născocit  arta  sculptureî, 
sgîriind  pe  oase,  pe  petre  şi  pe  coarne,  profile  de  dobi- 
toace antedilaviane. 

Uita-vom  acum  a  zice  că,  —  după  cît  se  poate  bănui, — 
tot  o  aplecare  de  acelaş  fel  a  făcut  să  se  nască  şi  pictura  ? 

Dar  în  cazul  de  faţă,  nu  din  dovezi  plastice  vom  putea 
culege  o  asemenea  ştiinţă.  Filologia  ne  vine  aci  în  ajutor 
şi  ne  arată  că  în  limba  Elenilor,  a  naţiunii  celei  mai  ar- 
tiste din  antichitate,  pictura  se  chema  CwYpa'fta,  adică  scri- 
erea Ypa'fi7.,  animalelor  twv  C<îhov. 

Acum,  dacă  s'ar  scula  cine-va  şi  ar  zice  că  aşa  vor  ti 
toate  acestea,  dar  că  animal  nu  vrea  să  zică  vînătoare^ 
şi  că  săpăturile  din  peşterile  Acuitanei,  precum  şi  denu- 
mirea caracteristică  a  picturei  la  Eleni  au  raport  numai 
\di  fiinţele  însufleţite  în  genere,  şi  nu,  în  particular,  la  luptele 
lor,  care  provin  din  •  instinctul  vînătoriei^  atunci  ne  am 
vedea  siliţi  să  mutăm  judicata  la  tribunalul  lui  Darwin, 
carele  dupe  teoriile  sale  fiziologice,  ne  va  dovedi  că  lupta 
pentru  existenţă,  adică  Concurenţa  vitală,  este  unul  din 
cele  două  principii  fundamentale  ale  universului  şi  că  ori- 
ce fiinţă  pre  lume  trăeşte  şi  se  desvoaltă  numai  şi  numai 
fiind-că  a  biruit  în  această  luptă,  adică  a  fost  vînător  şi 
nu  vînat.  El  va  adaoge  poate,  spre  a-şi  completa  teoria, 
că  vînătorului  norocit  îi  rămîne  şi  dreptul  exclusiv  de  Selec- 
ţiune  naturală  adică  de  a-şi  alege'după  al  său  plac,  soţie  sau 
soţii  (precum  se  şi  simte)  şi  că,  —  scurt  şi  coprinzător  — 
viaţa  întreagă  a  universului  se  rezumă  în  aceste  două 
cuvinte  :    Vînătoare  şi  Amor  ! 

Pornind  d'aci,  cum  să  nu  ne  credem  că  tot  ce  e  bun, 
mîndru  şi  frumos  pre  lume  s'a  născut  din  avînturî  amo- 
roase şi  din  porniri  vînătoreşti  ? 

lată-ne  dar  asiguraţi  şi  despre  originea  picturei. 

Insă  spre  a  nu  abuza  peste  măsură  de  zicala  grecească 

a  împăratului  August :  I-s-joe  ;îpaS3<o; !  ^)  să  dăm  îndată 
năvală  în  pictura  cu  subiecte  vînătoreştî.  Mi  s'a  urît  mie 
scriind  ;  dar  ţie  citind !  !  ! 

Cînd  vine  vorba  despre  vre-una  din  frumoasele-arte,  şi 
maî  cu  seamă  despre  pictură,  noî,,  în  lumea  modernă,  ne 
^îndim  numaîdecît  la  Italia.  Acolo  pare  că  şi-a  găsit 
această  artă  şi  lumina  cu  care  se  împacă  mai  bine,  şi  for- 
mele în  care  să  resfaţă  maî  bucuros,  şi  tiparele  după  care 
se  mlădie  maî  cu  înleznire.  Nu  ştiu  pentru  ce  răsunetul 
numelor  luî  Rafael,  lui  Corregio,  lui  Tiţian,  luî  Paul  Ve- 
ronese  pare  că  ajunge  la  auz  cu  vibraţiunî  maî  răpezî  şi 
maî  sonore  decit  ale  luî  Rubens,  luî  Rembrant,  luî  Poussin 
şi  ale  tuturor  pictorilor  de  la  Nord. 

Fără  înduoială  însă,  aceasta  este  o  nedreptate  a  minţii 
noastre  şi  cei  din  noi  carî  iubesc  vînătoarea  şi  artele  ce 
au  sărbat-o,  ar  fi  ceî  d'întăî  carî  s'ar  căi  şi  s'ar  vindeca 
de  o  aşa  greşită  aplecare,  cînd  ar  cugeta  că  in  toată  acea 
gămadă  de  artişti  iluştri,  carî  au  aşternut,  trei  secolî  dea 
rîndul,  toţi  păreţiî  Italiei  cu  nemuritoarele  lor  picturi, 
nu  s'a  găsit  măcar  unul  care  să  se  fi  dedat  a  zugrăvi  mai 
cu  plăcere  scene  de  vînătoare. 

Spre  a  găsi  în  Italia  picturi  vînătoreştî  de  un  merit  oare 
care,  în  număr  maî  considerabil,  trebue  să  ne  repurtăm 
în  timpii  antici,  pe  cînd  se  vede  că  artiştii  pompeianî  şi 
romani  aflau  mai  multă  mulţumire  de  a  decora  zidurile 
cu  subiecte  reprezentînd  luptele  oamenilor  cu  fiarele  şi  cur- 
sele ce  ei  le  întindeau. 

Printre  picturile  antice  de  această  natură  ce  s'au  păstrat 
pînă  în  timpii  moderni,  datorim  o  înduoită  atenţiune  acelora 
din  sala  mormîntală  ce  s'a  descoperit  la  1674,  acum  tocmai 
duoă  sute  de  ani,  într'un  mal  de  pe  calea  Flaminia,  la  o 
mică  distanţă  de  Roma  şi  în  care  se  aflau  sarcofagele  lui 


')  Sitetonii  Vita  Octavii  Augusti  XXV.  El  spune  câ  acest  împărat 
avea  obiceiu  a  zice  că  este  tot-d'a-una  mal  bine  ca  omul  «să  se  gră- 
bească încetineU  —  Festina  lente  î  — 

Ouintus  Nasonius  Ambrosius  şi  al  femeii  sale,  Nasonia 
Urbica,  urmaşi,  după  cum  se  crede,  ai  nenorocitului  poet 
Ovidiu  Nasone,  carele  a  murit  exilat  pe  ţărmurile  sălbatice 
aie  Mării-Negre,  fără  ca  mîna-î,  dibace  pe  coardele  lirei 
latine,  să  se  fi  putut    deprinde  a   încorda    arcul   sarmatic. 

Moris  an  oblitus  patrii,  coiitendere  discam 
Sarmaticos  arcuş,  et  trahar  arte   loci  V  *) 

Un  interes  înduoit  se  leagă  de  picturile  din  mormîntul 
Nasonilor'^),  findcă,  pe  de  o  parte  ele  sunt  din  cele  maî 
bune  printre  puţinele  rămăşiţe  ale  artei  picturale  din  an- 
tichitate şi  pe  de  altă  parte,  fiindcă  scenele  vînătoreştî  re- 


1)  Ovidii  Pontica  I.  v.  v.  59 — 50  : 

«Uitînd  obiceiele  patriei,  învăţa- voi  să  încordez 
Arcurile  sarmatice  şi  trăi-voi  dupe  chipul  locului  ?» 
Poetul  Ovidiu  a  petrecut  anii  săi  de  exil  şi  a  murit  în  cetatea  Tomi. 
pe  Marea  Neagră,  care  fără  înduoială  era  la  satul  Anadolkioi,  aproa- 
pe de  Kiustenge.  Vezi  A.  Papadopiilo  Vretos,  La  Bulgarie  ancienne 
et  moderne.  (St.  Peterbourg,  1856)  p.  119-146  şi  186.  —  S'a  făcut 
multă  dezbatere  în  trecut  despre  situaţiunea  cetăţii  Tomi  şi  despre 
mormîntul  lui  Ovidiu,  pe  care  mai  mulţi  ar  ii  pretins  a-1  fi  desco- 
perit în  deosebite  locuri  ale  Ungariei,  Podoliei  şi  Rusiei  meridionale. 
Vezi  pentru  această  chestiune,  viaţa  lui  Ovidiu,  scrisă  de/.  Masson 
(Amsterdam,  1708)  şi  de  Cavalerul  Rosmini  (Milan,  1821);  dizertaţiunile 
«De  Ovidii  exsilio  et  sepulchro»  (de  Rabner  şi  de  Villenaye)  în  edi- 
ţiunea  complectă  şi  anotată  a  operelor  poetului,  publicată  de  N.  E. 
Lemaire,  (Paris,  1824)  voi.  VIII ;  şi  A.  Deville,  Essai  sur  l'exil  d'O- 
vide.  Paris,  1859).  —  In  Demetrii  Cantemiri^  «Descriptio  Moldavi;e> 
(editiunea  latină,  tip.  de  Societ.  Academ.  Romîn.,  Bucureşti,  1872), 
sunt  cîteva  fraze  şi  mai  multe  note  dezvoltate  ale  ilustrului  autor 
asupra  locului  de  exil  al  lui  Ovidiu,  pe  care  unii  l'au  crezut  a  fi 
Akermanul  sau  Cetatea  Albă,  alţii  Chilia,  amînduoă  în  Buceagul  Ba- 
sarabiei. (Cap.  Itl,  pag.  9.  —  IV,  pag.  19  —  21). 

2)  Picturile  din  bolta  Nasonilor  nu  mai  există  în  fiinţa  ;  ele  au  fost 
însă  publicate  de  Beilor^  Le  pitture  del  sepolcro  de'  Nasoni,  disegnate 
et  incise  da  Pietro-Sant  Bartoli  e  descrif.te.  Roma.  1680.  în  folio 
stamp.  XXVI-XXIX.  —  Vezi  şi  «Oeuvres  choisies  des  peintres  de 
l'antiquite.  Paris,  1846.»  stamp.  101—104, 

prezentate  în  ele  ne  pun  dinaintea  ochilor  curioase  moduri 
de  \inătoare. 

Aceste  picturi  ocupau  patru  compartimente  pătrate  pe 
tavanul  boitei  şi  corespundeau  fiecare  cu  cîte  o  grupă  de 
două  figuri  alegorice,  simbolizînd  cele  patru  timpuri  ale 
anului.  Cu  primăvara  se  îmbina  vînătoarea  de  cerbi ;  cu 
vara  cea  de  leî ;  cu  toamna,  cea  de  pantere  şi'n  fine  com- 
partimentul iernei  era  ocupat  de  o  vînătoare  de  mistreţi^). 

Cele  duoă  d'întîî,  adică  vînătoarea  de  cerbi  şi  de  leî, 
se  petreceau  în  păduri  îngrădite  cu  zăbrele.  Un  cîne  go- 
neşte un  cerb  şi  o  ciută,  urmăriţi  şi  de  un  vînător  pe  jos, 
carele  opreşte  de  zgarda  numită  copula,  pe  un  al  duoilea 
copoi.  Alt  vînător  cu  suliţa,  pîndeşte  animalele  la  mar- 
ginea ţarcului. 

Vînătoriî  de  leî  sunt  maî  numeroşî ;  eî  au  toţî  paveze 
mari  rotunde,  din  dosul  cărora  se  ascund,  lipiţî  uniî  de 
alţii.  Una  din  fiare  se  răpede  întărîtată  asupra  acelor  miş- 
cătorî  păreţî  de  metal ;  dar  cealaltă  a  isbutit  a  doborî 
jos  pe  un  vînător  şi-1  striveşte  sub  propriul  luî  scut,  pe 
care  ea  calcă  cu  o  feroasă  mîndrie. 

Tot  cu  paveze  şi  cu  ţăpoaie,  venabtila,  sunt  înarmaţî  şi 
vînătoriî  de  pantere,  carî  închid  şi  rostogolesc  pe  animal 
într'un  cerc  de  scuturi  late  şi  solide  ;  dar  eî  şi  maî  mult 
se  bizuie,  spre  a  prinde  şi  a  ucide  fiara,  pe  o  cursă  în 
formă  de  ladă  pătrată  în  fundul  caria  a  pus  o  oglindă. 
Pantera,  turbată  de  mînie,  îşî  zăreşte  deodată  chipul  res- 
frînt  pe  faţa  lucioasă  a  sticleî ;  ea  stă  şi  se  miră, 

* Ea  tresare,  decît  soţul  eî  Ze- 
firul maî  răpede;  mînia  eî  pe  toate  strălucitoarele  eî  pete  se 


*)  Acest  al  patrulea  compartiment  s'a  dărîmat  îndată  dupe  deschi- 
derea bolteî.  Desemnul  publicat  de  Bellori  este  dintr'o  altă  descope- 
rire făcută  la  K)72  în  Roma,^în  gradinele  Sertoriane,  sub  muntele 
Celius. 

Al.  Odobeten.  —  Opere  complete,  f.  12 

resfiră  şi,  gata  a  înghiţi  în  adînca  eî  gură  pe  vînător,  ea  se 
opreşte  dinaintea  chipului  ei  resfrînt  în  oglindă»  ^). 

apoi  se  asvîrlă  răpede  spre  dînsul  şi  iat'o  prinsă  în  cap- 
cană, unde  o  ajunge  la  sigur  darda  vînătoruluî,  care  sta 
pitit  d'asupra  oglindeî. 

In  timpii  noştri,  oglindele  slujesc  vînătorilor  francezi  ca 
să  prindă  nevinovate  ciocîrlii.  Dovadă  că  în  tot-d'auna  şi 
pretutindeni,  oglinda  cu  mincinoasele-î  străluciri,  ameţeşte 
şi  pe  vesela  păsărică  şi  pe  fiara  sălbatică,  şi  pe  naiva 
Margareta  a  luî  Faust, 

Al!  je  ris 
De  me  voir  si  belle  en  ce  miroir !  '-). 

şi  pe  bătrîna  cochetă,  care,  în  doru-î  plin  de  parapon^ 
trăncăneşte  verzi  şi  uscate,  bună-oră  ca  versuri  de  acestea  : 

Plîngî,  oglindă,  plîngi  cu  mine ! 
Nu  găsim  ce  mai  cătăm  ! 
Cînd  mă  văz  acum  în  tine, 
Amînduoă  ne'ntristăm. 


1)  Claudiani  de  Rapta  Proserpinae,  III.  v.  262 — 268  : 

remit  illa  marito 
Mobilior  Zephyro,  totamque  virentibus  iram 
Dispergit  maculis,  jamjamque  hausura  profunde 
Ore  virum,  vitreae  tardatur  imagine  formae  ; 

2)  Aceste  versuri  francege  sunt  din  libretul  operei  Faust  jpus  pe 
muzică  de  Gounod ;  în  drama  originală  a  lui  Goethe,  oglinda  Marga- 
retei este  însemnată  numai  ca  un  joc  de  scenă ;  apoi  şi  vecina  Marta 
deşteaptă  cochetăria  tinerei  fete  cu  aceste  cuvinte : 

«Komm  du  nur  oft  zu  mir,  heriiber, 

Und  leg'den  Schmuck  hier  heimlich  an ; 

Spazier'  ein  Stiindchen  lang  dem  Spiegelglas  voriiber. 

Wir  haben  unsre  Freude  dran ;»  — 

«Vino  tu  mai  des  pe  la  mine  încoace 

Şi  pune  aci  pe  ascuns  podoabele  pe  tine. 

Primblă-te  ca  o  oră  pe  dinaintea  oglindei, 

Şi  să  vezi  ce  mulţumire  o  sâ  avem  şi  dintr'atîta». 

Tu  văzuşî,  văzuşî,  oglindă, 
Frumuseţea  'mî  răsărind, 
Şi  cu  'ncetul  eclipsîndă, 
O  vezi  iarăşi  apuind ! 

în  zadar  colori  silite, 
Frumuseţi  de  'mprumutat; 
în  zadar  sunt  îngrijite 
Nişte  flori  ce  s'au  uscat !  i). 

Dar  ce  stăm  să  ne  bocim  cu  baba,  în  stihuri  vrednice 
de  ale  eî  «colori  silite,  frumuseţi  de  împrumutat».  Dacă  e 
vorba  de  oglindă  şi  de  amăgirile  eî,  să  ascultăm  maî  bine 
cum- ciripeşte  muza  «plină  de  nurî  şi  de  dulceaţă»  a  clu- 
cerului Alecu  Văcărescu,  luceafăr  trecător  din  secolul  din 
urmă,  pe  care  s'au  grăbit  a-1  stinge  duşmanii  gloriei  ro- 
mîneştî,  chiar  în  zorile  vieţeî  sale  şi  în  primul  susur  ma^- 
tutin  al  poeziei  noastre  naţionale. 

Poate  că  strofele  ce  am  să  transcriu  nu  vor  fi  tocmai 
la  locul  lor  aci,  în  fumul  de  praf  de  puşcă  cu  care  eu 
tămîiez  deocamdată  cartea  ta,  dar  în  tot  cazul,  fragetul 
<irchaism  al  acestui  ^cîntic  de  lume»  va  fi  ca  o  sorbitură 
de  apă  limpede  şi  răcoroasă,  după  hapul  de  trudnică  şi 
băbească  versificaţiune  ce  te  făcui  să  înghiţi : 

Oglinda  cînd  ţi-ar  arăta  Ochii  în  ea  cînd  ţi-i  arunci, 

întreagă  frumuseţea  ta,  De  tot  se  'ntunecă  atunci, 
Atunci  şi  tu  ca  mine,  Şi  de  te  şi  arată, 

Te-ai  închina  la  tine.  Iar  nu  adevărată. 

lî*ar  fi  mijloc  să  te  priveşti  D'aceia  nu  da  crezămînt 

Asemenea  după  cum  eşti,  Oglindei,  ce  cu  scăzămînt 
Şi  idolatrie  îţi  face  înşelăciune 

Să  nu'ţl  aduci  tu  ţie  !  Şi  tot  minciuni  îţi  spune, 


1)  «Cocheta  bătrină  la  oglindă»,  poezie  pe  care  a  publicat'o,  —  nu 
prea  ştiO  de  ce,  —  Lord  Stanley,  în  eleganta  sa  carte :  «Fleurs  de  la 
Roumanie,  recueil  de  po6sies  anciennes  et  modernes.  Hertford  (An- 
gleterre)  1856>.  —  Se  vede  că  filoromînul  englez  n'a  voit  să  uite, 
printre  florile  Romîniei,  nici  chiar:  «Nişte  flori  ce  s'au  uscat».  (Nota 
Juî  Odob.).  Poezia  e  a  lui  Cezar  Bolliac.  (Nota  Red.). 

Ci  cîtă  eşti  să  ştii  de  vrei,  în  ei  te  cată  să  te  vezi 

Dă  crezâmînt  ochilor  meî,  întocmai  pe  cît  luminezi 

Fiind-că  nu   te  'nşeală,  Şi  dintr'a  lor  vedere 

Nici  fac  vre  o  greşeală ;  Vezi  cîtă  ai  putere  ! 

Crede-i,  săracii,  cînd  îţi  spun 
Că  numai  ţie  se  supun. 

Şi  că  tu  eşti  din  fire 

A  lor  Dumnezeire  !  i) 

Acum  dacă  lumina  oglindel,  în  nestatornicia  reflectelor 
sale,  ne-a  preschimbat  priveliştile  vînătorieî  în  imagine 
amoroase,  noî  să  profităm,  fără  zăbavă  de  învăţăturile  luî 
Darwin  şi,  din  sfera  Selecţiunii  naturale^  să  ne  înapoiem 
iarăşi  privirile  asupra  Concurenţei  vitale.  Aceasta  ne  va  iî 
cu  atît  maî  lesne,  cu  cît  al  patrulea  tabel  antic,  cel  care 
reprezenta  vînătoarea  de  mistreţ,  ne  face  să  intrăm  cu  to- 
tul în  focul  acţiunii  vînătoreştî,  in  mediaş  res. 

Un  vier  urieaş  fuge  urmărit  de  un  călăreţ  cu  două  su- 
liţe în  mînî,  de  alţi  patru  vînătorî  cu  ţăpoaie  şi  cu  săgeţi, 
de  cînî,  unul  liber  şi  altul  oprit  de  sgardă  ;  în  faţa  vîna- 
tuluî  se  prezentă  doî  juni,  unul  cu  arcul  încordat,  celalt 
cu  suliţa  îndreptată  spre  fiară.  Toţi  aleargă,  toţi  strigă, 
toţi  sînt  aprinşi  de  cea  maî  fieroasă  turbare  ^).  De  nu  s'ar 
deosebi,  pe  supt    această    mişcare,    sobrietatea    de  linii  a 


1)  Poeziile  luî  Alecii  Văcărescu,  fiul  banului  lenăchiţă  şi  tata  luî 
lancu  Văcărescu,  sunt  cele  maî  multe  inedite ;  abia  dacă  vre  o  cîte- 
va  s'au  păstrat  în  memoria  vechilor  lăutari.  însă  fiiul  poetului  le  adu- 
nase şi,  dacă  va  vrea  Dumnezeu,  peste  puţin  voi  isbuti  a  le  publica. 
Viaţa  acestui  poet,  perdut,  —  omorît  negreşit  în  exil,  —  în  vre  o  ce- 
tate de  peste  Dunăre,  la  vîrsta  de  32  de  ani,  e  un  întreg  romanţ,  pe 
care  am  de  gînd  să'l  povestesc  cînd  voi  scoate  la  lumină  poeziile 
ce  au  mai  rămas  de  la  dînsul.  Nu  mă  tem  a  zice  că  pînă  acum  nici 
un  poet  romîn  n'a  avut  mai  mult  foc  şi  mai  multă  graţie.  Aceste 
cualităţi  răsar  scînteietoare,  prin  limba  învechită  şi  une-ori  azi  chiar 
ridiculizată  a  versurilor  sale. 

2)  Toate  cualităţile  acestei  picturi  şi  poate  chiar  maî  multă  miş- 
care, maî  mult  foc,  se  găsesc  într'un  baso-relief  antic  din  Muzeul 
Capitolin,  la  Roma,  (sala  împăraţilor),  în  care  se  vede  un  vier  uriaş 

artelor  antice  şi  oare  care  imperfecţiuni  de  forme  care  de- 
notă o  epocă  de  scădere,  s'ar  putea  crede  că  acest  episod 
a  fost  schiţat  de  penelul  energic  al  luî  Rubens. 

Căci  şi  acest  domn  al  pictorilor  flamanzi  a  zugrăvit  scene 
de  vînătorie,  în  care  fiarele  sălbatice,  mistreţi,  tigri,  leî, 
ba  chiar  ipopotamî  şi  crocodili,  intră  în  luptă  cu  omul. 
Sînt  însă  maî  ales  scene  fioroase,  în  care  geniul  semeţ 
al  măiestrului  a  dat  vînătoriî  un  caracter  cu  totul  eroic 
sau  tragic,  deşteptînd  admiraţiunea  atîtprin  spăimîntătoarea 
încăierare  a  luptătorilor,  cît  şi  prin  energia  pozelor,  prin 
vîrtoşia  musculaturii  lor  şi  prin  vioiciunea  coloritului  ^). 

Un  fior  îţi  trece  prin  vine  cînd  vezi  într'un  tabel  al 
luî  Rubens,  pe  un  cavaler  numid  sfîşiat  de  creştet  şi  de 
umăr,  de  către  un  leu  puternic  care  i-a  sărit  în  cîrcă  şi 
s'a  stîrcit  pe  şoldul  armăsarului  negru  ce  se  ridică  îngro- 
zit pe  picioarele-î  de  dindărăt.  Fiara  aurie  muşcă^din  umă- 
rul călăreţului ;  un  răcnet  groaznic  ese  din  buzele  căscate 
ale  acestuia  ;  faţa  'î  e  învineţită  de  spaimă  şi  de  durere  ; 
ochii  îi  sînt  holbaţi ;  din  mînă  'i  scapă  lancea. 

Dar  aci  artistul  a  trecut  peste  hotarele  vînătoreştî ;  câcî 
ne-a  pus  supt  ochi  o  dramă  de  cele  care,  şi  dacă  aţîţă 
vitejia  eroilor,  însă  îngheaţă  îndrăzneala  simplilor  vînători. 
Acestora  le  place  ca  cel  puţin  printre  primejdii,  să  se  în- 


impresurat  şi  atacat  de  şease  vînători  şi  de  trei  cînî.  Un  june,  de  la 
spate,  a  tras  cu  arcul  într'însul ;  alţi  doi,  din  care  unul  poate  fi  Me- 
lea^ru,  îşî  infig  lăncile  lor  în  şelele  luî ;  o  femeie  călare  —  poate  chiar 
Atalanta,  —  îl  isbeşte  şi  ea  cu  suliţa  ;  în  f aţă-î  un  bărbat  maî  în  vîr- 
stâ,  —  Telamon,  se  crede,  —  ridică  baltagul  ca  să-1  lovească  în  creştet. 
Un  servitor  a  căzut  supt  dobitoc,  oprind  de  sgardă  un  copoi ;  cei- 
lalţi doi  cîni,  din  care  unul  molos,  saltă  ca  să'l  apuce  de  rît.  Acest 
Irumos  monument  poartă  numirea  mistreţului  din  Calidon. 

1)  Petre  Paul  Rubens,  cel  maî  mare  pictor  al  şcoalei  flamande» 
născut  în  Colonia  la  1577  şi  mort  la  1640,  a  produs,  printre  sutimi 
de  tabeluri  de  tot  telul,  cîteva  subiecte  de  vînătoare,  care  se  află 
azi  prin  galeriile  de  la  MUnich,  Drezda,  Marsilia  şi  în  cîteva  colec- 
ţiuni  particulare  din  Englitera ;  apoi  sînt  de  la  dînsul  o  mulţim'î  de 
desemne  cu  subiecte  vînătoreştî,  chiar  şi  în  colecţiunea  Luvruluî. 

trevază  izbînda  lor.  Numai  în  asemenea  caz,  se  poate  aplica 
cualificaţiunea  de  curat  vînătoresc^  unui  tabel  sau  orî-căruî 
alt  obiect  de  artă.  Acolo  unde  fiara  rămîne  învingătoare 
şi  vînătorul  este  sacrificat,  se  poate  zice  că  artistul  a  eşit 
din  sfera  artelor  vînătoreştî  şi  opera  luî  inspiră  un  interes 
de  groază  care  sfîşie  toată  armonia  regulelor  cinegetice  ; 
aceia  este  o  notă  discordantă  în  muzica  vînătorieî,  o  gre- 
şală  de  ortografie  în  gramatica  eî. 

In  secolul  nostru,  un  pictor  francez  cu  talent  de  frunte, 
Horace  Vernet,  a  reînoit  în  pînzele  pe  care  a  zugrăvit 
vînătorile  de  leî  şi  de  mistreţi  din  Algeria  şi  din  Sahara^ 
emoţiunile  unor  scene  în  care  primejdia  situaţiunilor  joacă 
un  rol  de  căpetenie  ;  dar  fiind  însuşi  el  vînător,  s'a  ferit 
de  a  comite  incorecţiunî  anti-vînătoreşti  ca  Rubens,  şi  ta- 
blourile luî,  aşa  vrednice  de  admirat,  au  toate  acel  caracter 
care  chezăşueşte  în  tot  d'auna  vînătorilor,  o  superioritate 
măgulitoare  asupra  fiarelor  vînate  ^). 

Un  tabel  de  vînătoare  africană  al  luî  Horace  Vernet  e 
ca  o  povestire  a  vestitului  ofiţer  francez  Jules  Gerard, 
carele  în  unsprezece  anî  petrecuţi  în  Algeria,  a  împuşcat 
douăzeci  şi  cinci  de  leî  şi  a  cîştigat  astfel  meritata  po- 
reclă de  «ucigătorul  leilor»  2).  Chiar  basme  d'ar  fi  cîte  po. 
vesteşte  vînătorul  şi  cîte  zugrăveşte  artistul,  tot  pare  că 
te  scuturi  la  ideea  că  omul  se  joacă  aşa  lesne  cu  viaţa 
sa,  pentru  un  simplu  gust  de  vînător ;  dar  cînd  citeşti  sau 
priveşti,  mult   nu    trece  şi  afli    sau  cel    puţin    ghiceşti  că 


1)  Horace  Vernet^  născut  la  1789,  mort  la  1863.  Dintre  numeroasele 
lui  tabelurî  de  tot  felul,  alegem  pe  cele  de  vînătoare  :  el  a  expus  în 
anul  1886,  «Vînătoarea  în  pustiul  Sahara  din  28  mai  1833»  ;  la  1839 
«Vînătoarea  de  leî  în  Metige» ;  la  1855,  «Vînătoare  de  muflonî  (ber- 
beci sălbatici)  de  către  Marocani»  ;  «Intorcerea  de  la  vînătoarea  de 
lei»;  «Vînătoarea  de  Mistreţi  în  Sahara».  A  mai  făcut  şi  numeroase 
gravuri  reprezentînd  subiecte  de  vînători  europene. 

2)  Jules  Gerard,  născut  în  1817,  a  descris  vînătorile  sale  în  două 
volume  foarte  interesante :  «La  Chasse  au  Hon»,  1856  şi  «Le  tueur 
de  Lion  ».  1858.  Dl.  Alfred  Poissonnier  şi  Vicomtele  Adolf  d'Hou-, 
detot  au  scris  biografia  lui. 


yrV35o-KoV7]YSTL"/.6c  183 

liara  cea  primejdioasă  este  maî  în  pericol  decît  omul,  că 
ea  are  să  pice  învinsă  de  al  eî  prigonitor,  şi  atunci  îndată, 
încrederea,  bucuria,  ba  chiar  şi  mîndria  se  deşteaptă  toate 
de  odată  în  inima-ţî,  acum  liniştită  şi  mîngăiată.  Atunci 
zici  cu  încredinţare:  «Iată  un  frumos  tabel  vînătoresc.» 
Aceste  consideraţiunî  pot  să-ţî  pară  a  fi  idei  metafizice 
cam  confuze,  —  adică  cum  am  zice,  după  un  termin  in- 
ventat şi  pus  la  modă  de  un  vesel  şi  spirituos  invalid  al 
vînătorieî,  cam  filozofie  absolută^);  —  eu  însă  stăruiesc  a 
crede  că,  şi  dacă  nu  ştiu  eu  bine  să  lămuresc  aceste  idei, 
s*ar  putea  totuşi  stabili  în  principiu  că  precum  arta  vî- 
nătorească  consistă  numai  din  reguli  care  fac  pe  vînă- 
tor  să  învingă  pe  vînat,  şi  nu  vice-versa,  tot  aşa  şi  ope- 
rile  literarii  sau  plastice  nu  se  pot  cualifîca  cu  titlul  de 
cinegetice,  decît  atunci  numai  cînd  ele  prevăd  neîndu- 
ioasa  victorie  a   vînătoruluî,   chiar   si  dacă    uneori    ele  ar 


^)  «Filozofia   absolută!»    Această    minunată    ştiinţă  nouă  o  cunosc 
şi  o  preţuiesc  cîţî  au    petrecut    şi  au    rîs  în  vesela  societate  a  d-luî 

lancu  R ,    nepot    al    răposatului    Eliade    Rădulescu  ;  din  feluritele 

daruri  ale  unchiului,  dînsul  a  moştenit  pe  acela  neaoş-romînesc  de 
a  şti  minunat  să  păcălească  cu  vorba  pe  cei  slabi  de  îngeri.  Dintre 
nenumăratele  anecdote  glumeţe  ale  nepotului  său,  Eliad,  într'un  ar- 
ticol din  «Biblioteca  portativă»  (voi.  II,  Bucureşti,  1860,  pag.  ^53  şi 
urm.),  ne  povesteşte  cum  el  a  dat  pe  bete,  într'o  zi,  pe  unul  din  acei 
lîngăî,  nătîngi  şi  morocănoşî  de  Ardeleni,  cari  trec  uneori  dincoaci 
de  munţi  în  cualitatea  de  profesori,  proaspeţi  scăpaţi  din  cîte  un 
gimnaziu  unguresc,  lăudîndu-se  că  «li  a  fost  succesu  de  deplean  a  ab- 
.^olvere  prelectionile  la  filozofia,  necum  şi  cursurile  teologali;  ergo 
se  recomândăluiesc  că  *s  batăr  teologi  şi  filozofi  absoluţi»,  numai  buni, 
ca  să  tîmpească  cu  neştiinţa  lor  fumurată  pe  bieţii  copilaşi  de  pe 
aci.  Cântărind  numai  dintr'o  clipă  arma  filozofului  său,  păcălitorul 
nostru,  viţă  de  tîrgoviştean  bun  de  gură,  îl  luă  la  refec  şi,  lăudîndu- 
se  că  şi  dînsul  a  studiat  adine  filozofia,  mai  ales  în  limba  engleză,  începu 
ca  probă  de  ştiinţa  şi  de  sistema  sa  filozofică,  să'i  toarne,  cu  o  lim. 
buţic  modulată  pe  intonări  de  cele  maî  convigătoare,  o  vijelie  de  de- 
finiţiunî  şi  de  formule  cam  de  felul  următoarei :  —  «Pentru  mine? 
domnule  filozof,  simţirea  este  un  fluid  individual,  care  redus  la  cea 
mai  simplă  expresie,  printr'o  implusie  comunicativă,  şi  fâcînd  prin 
hipotenuzâ  o  tangentă  prin  fibrele  simţitive,  străbate  prin  toate  liniile 

atrage  un  oare  care  interes  de  milă  sau  de  admiraţiune 
asupra  vînatuluî  persecutat. 

Admiţînd  o  asemenea  definiţiune  pentru  toate  ramurile 
de  bele-arte  care  se  ocupă  cu  ilustrarea  vînătorieî,  acum 
să  trecem  în  revizuire  pe  toţi  acei  pictori  din  diferite  şcoli, 
cari  se  numesc  maî  special  pictori  de  vînătoare. 

Dacă  Italia  şi  cu  dînsa  Spania,  remîn  mute  la  fanfarele 
de  chiămare  ale  vînătorilor  ^),  apoi  şcoalele  flamandă,  olan- 
deză, franceză,  germană  şi  engleză  răspund  toate  la  apel 
şi  fiecare  din  ele  se  prezentă  cu  unul  sau  mai  mulţi  ar- 
tişti însemnaţi,  avînd  această  specialitate.  în  Flandra  găsim 
pe  Francis  Snyders,  amicul  şi  conlucrătorul  lui  Rubens  ; 
in  Olanda  pe  Filip  Wouwerman,  pictorul  de  cai  şi  maî 
ales  al  calului  bălan  ;  în  Franţa,  pe  Frangois  Despor- 
tes  şi  pe  J.  B.  Oudry,  cari  au  fost  pictorii  oficiali  ai 
vînătorilor  date  de  regii  Ludovic  al  XlV-lea  şi  al  XV-lea; 


paralele  ce  se  unesc  din  natura  lor  într'un  punt,  şi  prin  simţibilita- 
te  produc  toate  senzaţiunile,  toate  simţimintele  sentimentalismului 
celor  cinci  simţiri  ce  simţualmente  funcţiona  prin  cele  cinci  simţuri 
şi  cad  toate  în  sinteza  perpendicularei  spre  a  se  manifesta  spiritului 
uman  printr'o  fosforescenţă  supranaturală  a  intelectului  simţitori. 

După  un  val-vîrtej  de  felul  acesta,  bietul  ungurean,  zăpăcit  şi  uluit, 
rămase  însă  bine  încredinţat  «cum  că  onoratul  şi  măritul  domn  lancu 
este  aprieat  a  fire  cu  mult  mai  profund  şi  mai  absolut  filozof  decît 
dînsul,  de  bună  samă  că  încă  ştiuse  mintenaş  a  subtşternere  şi  a  res- 
picare  certe  materie  filozofice  tare  încălcite,  întru  a  cărora  esenţie 
perceperea  intelighenţeî  sale  nece-cum  nu  potuse  bene  a  resbatere», 
—  Judicaţi  acum  d-voastre,  onoraţi  cititori,  care  din  doui  era  maî 
tare  în  «filozofie  absolută !» 

^)  Zicînd  acestea  nu  voim  a  înţelege  că  niciodată,  nici  un  pictor 
italian  saiî  spaniol  n'a  reprezentat  în  vre-un  tabel  al  său,  scene  de 
vînătore.  O  asemenea  aserţiune  ar  fi  foarte  lesne  de  răsturnat.  Zicem 
numai  că  nici  Italia,  nici  Spania  n'au  avut  vre  un  pictor  ilustru  care 
să  se  fi  dat  într'un  mod  cu  totul  special  la  pictura  vînătorilor. 

Nu  se  poate  numi  «pictor  de  vînătorî»  boloniezul  Domenico  Zam- 
-pieri,  ce  'î  zic  şi  Domitiichino,  (1681  —  1641),  fiind-că  într'o  zi  a  avut 
>graţioasa  inspiraţiune  care  a  produs  frumosul  tabel,  de  un  aspect  cu 
totul  antic,  ce  se  numeşte  «Vînătoarea  Dianei»  şi  care  se  vede  în 
galeria  Borghese    din   Roma.    La   marginea    unui   crîng  şi  pe  malul 


în  Germania,  pe  J.  Elias  Ridinger,  portretarul  vînatuluî 
înjunghiat  de  prinţişoriî  şi  de  grofii  nemţeşti  din  secolul 
din  urmă ;  în  Englitera,  trăieşte  încă  Sir  Edwin  Henry 
Landseer,  carele  a  înfipt  cu  penelul  pe  pînză,  cele  maî 
frumoase  şi  mai  originale  tipuri  de  cînî  englezeşti  şi  a 
poetizat  moartea  tragică  a  cerbilor  măreţi  din  poienile  îno- 
rate  şi  din  bătăriile  fantastice  ale  Scoţiei. 

VIII. 

în  acest  şir  de  artişti,  care  se  destinde  peste  un  spaţiu 
de  trei  sute  de  anî,  avem  ca  şi  o  istorie  întreagă  a  pic- 
tureî  vînătoreştî,  a  deosebitelor  faze  prin  care  ea  a  trecut ; 
se  pare  că  destinele  au  voit  ca,  în  timpii  moderni,  această 
ramură  a  artei,  bogată  şi  variată  în  identitatea   eî    carac- 


uneî  ape,  în  care  se  scaldă  şi  se  joacă  două  fragede  zîne,  şeapte 
nimfe  pădureţe  se  întrec  cu  săgeţile  care  de  care  să  nimerească 
maî  bine  o  porumbiţă,  pusă  drept  ţel  pe  vîrful  unei  prăjini.  Diana 
stă  în  fund,  la  mijlocul  pînzeî,  şi  le  arătă  preţurile  luptei,  care  sunt 
un  arc  de  aur  şi  o  faretră  de  purpură.  Din  dosu-i,  alte  nimfe  privesc 
curioase ;  una  pe  malul  apei,  se  descalţă  ;  alta  opreşte  în  loc  ogarii. 
în  depărtare  se  văd  mai  multe  figuri  luptîndu-se,  Funînd  din  bucium, 
alergînd  şi  purtînd,  atîrnată  de  bîrnă,  o  căprioară  ucisă.  La  o  parte 
se  zăresc  capetele  a  doi  păstori,  pitiţi  în  tufiş  ca  să  asiste  nevăzuţi 
la  jocul  zeiţilor.  Opera  Dominichinului  e  plini  de  graţie,  de  frăge- 
zime, de  mişcare. 

Nu  se  poate  iar  numi  «pictor  de  vînătoare»  nici  spaniolul  Don 
JMego  Velasquez  (1599  —  1660)  «pintor  de  camera»,  mareşal  şi  amic 
al  regelui  Filip  IV,  fiindcă  în  peizagiul  numit  «O  vedere  la  Prado», 
din  Museo  de  Rey  de  la  Madrid,  a  zugrăvit  cu  penelul  său  energic 
şi  realist  o  încăierătură  înfuriată  de  oameni,  de  cai  si  de  cîni,  vînînd 
mistreţul;  nici  fiindcă  într'un  tabel  din  galeria  naţională  din  Londra, 
unde  figurează  regele  călare  cu  toată  curtea  sa,  a  schiţat  asemeni  o 
vînătoare  de  vieri ;  nicî  fiindcă  în  mai  multe  alte  portrete  ale  lui 
Filip  IV  sau  ale  infantului  Don  Carlos  Baltazar,  i-a  prezentat  în 
costum  de  vînătoare,  cu  arme  în  mînă  şi  cu  cîni  în  preajma  lor. 

Acestea  sunt  flori  gingaşe,  răsărite  ici  şi  colea,  pe  cimpul  năpustit 
Sn  Spania  şi  în  Italia  al  artelor  vînâtoreşti ;  dar  cu  o  floare  nu  se  face 
primăvara,  nici  cu  un  tabel  sau  două,  o  şcoală  de  pictură. 

teristică,  să  încolţească  pe  rînd  şi  să  poarte  rod  treptat 
în  fiecare  din  ţările  culte  ale  nordului  Europei,  fără  ca 
într'însa  să  se  ivească  vre-un  interval  de  amorţire.  Ca  ra- 
mura aurită  a  zeiţei  de  sub  pămînt,  abia  un  penel  con- 
sacrat Dianei  începea  a  şovăi  în  mina  artistului  îmbătrînit, 
şi  altul  răsare  subt  o  climă  vecină,  ca  să  întreţină  tot  vie, 
admiraţiunea  pentru  estetica  vînătorească ; 

Primo  avulso  non  deficit  alter 
Aureus,  et  simili  frondescit  virga  metallo.  i) 

După  ce,  în  timp  de  maî  mulţi  secolî,  vînătoria  n'a  avut 
alţi  interpreţi  plastici  decît  pe  migăloşiî  miniaturiştî,  cari 
înluminau  cu  poleiele  şi  cu  văpsele  cleioase,  mulţimea  de 
manuscripte,  după  care  castelanii  secolului  de  mijloc  în- 
văţau, prin  citire  şi  prin  exemple  zugrăvite,  regulele  în- 
semnate în  cărţi  vestite  pe  acele  vremuri,  precum  «De  arte 
venandi  cum  avibtis»^  scrisă  de  împăratul  Germaniei  Frie- 
deric  al  Il-lea,  «Le  livre  dit  roy  Modiis  et  de  la  royne  Racio». 
«El  libro  de  la  Monteria  qtte  mando  escriver  el  rey  Don 
Alonso  de  Castilia  y  Leon»,  «Les  dediiitz  de  la  chasse  des 
hestes  sauvaiges»  de  Gaston  Phoebus,  pe  care  nu  l'aî  trecut 
nici  tu  cu  vederea,  şi  încă  altele  -),  care  au  constituit  mult 


1 )  Virgilii  JEneid.  VI  v.  143  —  144  : 

«Rupînd  una,  nu  lipsea  alta 
tot  de  aur,  şi  ramura    înfrunzea  de  acelaş  metal!». 

2)  Cartea  împăratului  Frederic  al  Il-lea,  fiiul  luî  Frederic  Barbăroşiă 
(1191  —  1250),  a  fost  maî  întîî  tipărită  la  1596  de  Velser  (Augusta 
Vindelicorum,  adică  Augsburg).  I  voi.  în  8°,  şi  maî  complectă  de  Jos. 
Gott.  Schneider,  la  Lipsea,  1788  —  89,  2  voi.  în  4.  —  «Le  livre  du 
roy  Modus  (et  de  la  royne  Racio),»  tipărit  maî  întîî  în  Chamber}^,  la 
1486,  în  fol.  got.,  a  fost  reprodus,  cu  o  prefaţă  de  D-1  Elzear  Blaze. 
Paris,  1839  în  8^,  cu  60  stampe.  Am  menţionat  maî  sus  opera  lui 
«Gaston  Phoebus»,  comite  de  Foix.  Cartea  spaniolă  «Libro  de  la  Mon- 
teria», scrisă  dupe  ordinele  regelui  Alfons  al  IX-lea,  învingătorul 
Maurilor  la  bătălia  del  Salado,  a  fost  tipărit  de  Gonz.  Argote  de 
Molina,  la  Sevilia,  1582,  in  fol,  —  Voi  mai  adaoge  la  această  listă 
de  bibliografie  archeologică  a    vînătoriei    încă    două    cărţi  curioase  i 


timp  toată  literatura  şi  toată  arta  vînătorilor,  apoi  tocmai 
în  secolul  al  XlV-lea,  artişti  adevăraţi  începură  a  se  ins- 
pira din  subiecte  vînătoreştî. 

Am  spus  în  ce  mod,  mistic  sau  dramatic,  Albert  Dllrer 
şi  P.  Rubens  au  conceput  asemenea  subiecte.  Eî  au  fost 
fără  înduoială  bărbaţi  de  geniu,  dar  nu  se  pot  numi  curat 
pictori  de  vînătoart.  Altora,  mai  puţini  geniali,  dar  nu  mai 
fără  talent,  li  se  cuvine  un  titlu  aşa  special. 

Sunt  aceia  chiar  despre  cari  am  zis  adineauri  că,  în 
răstimpul  de  trei  secolî,  din  al  XlV-lea  şi  pînă  acum,  şi-au 
trecut  din  mînă  în  mînă  fitilul  învăpăiat  al  operilor  de 
artă  cinegetică, 

Et,  quasi  cursores,  vitai  lampada  tradunt  i) 

In  fruntea  lor  timpul  a  pus  pe  flamandul  Francis  Sny- 
ders  -),  cel  care  a  lucrat  alături  cu  marele  Rubens  şi  a 
împărţit  cu  dînsul  meritul  multor  picturi  în  care  Rubens 
făcea  figurele  orneneştî,  iar  Snyders  animalele,  fără  ca 
acestea  să  dea  de  ruşine    productele  eşite    din    mina    fai- 


una,  fiindcă  este  opera  unul  rege  al  Francieî  şi  vînător  vestit,  «La 
chasse  royale  par  Charles  IX,  roi  de  France».  Paris.  1625,  in  8^,  cu 
stampe ;  şi  alta,  fiindcă  ne  descrie  vînătorile  cu  şoimii,  nu  numaî  în 
occident,  dar  şi  la  Grecii  bizantini  şi  la  Turci:  «Falkneklee,  beste- 
hend  în  drey  ungednikcten  Werken  uber  die  Falknerei^:  I.  Das  Fal- 
kenbuch  (turkisch).  —  2.  Ispaxoao'f  îov,  das  ist  die  Habischtslehre.  — 
3.  Kaisers  Maximilians  Handschrift  tiber  die  Falknerey  .  .  .  aus  dem 
tttrkischen  und  giechischen  verdeutscht  und  herausgegeben  von  Ham- 
mer-PurgstalU.  Wien.  1840,  in  S'^,  cu  stampe. 

*)  Lucretii  De  renim  natura,  U.  v.  79 :  Şi  ca  alergătorii,  îşi  trec 
fdcla  vieţeî».  Această  vestită  şi  frumoasă  imagine  o  prezentase  mai 
nainte  Platon,  leg.  VI :  ^xadâTrsp  Xa{j.7:â§a  tov  piov  TrapaSiSovra? 
r/XoK;  SQ  aXX(ov„ 

)  Francis  Snyders  (1579-1649)  a  fost  pictor  al  regelui  Spaniei  Filip 
UI  şi  al  archiducelui  Albert  din  Ţările-de-jos.  El  a  făcut  tabeluri  de 
vînătoare,  animale  şi  nature  moarte;  cele  mai  principale  sunt  în  ga- 
leriile Belvedere  din  Viena,  Luvru  din  Paris,  Ermitagiu  din  St.  Pe- 
tersburg,  din  Bruxela,  Anvers,  Amsterdam,  Haga,  Munich,  Dresda  şi 
Florenţa.  Vînătorile  lui  de  mistreţi  sunt  cele  mai  faimoase. 

moşului  măiestru.  Viaţa  care  ferbe  în  oamenii  luî  Rubens 
mişcă  cu  aceiaşi  vigoare  şi  pe  fiarele  luî  Snyders.  Ochii 
lor  scînteiază,  nările  lor  răsuflă,  fălcile  lor  spumegă,  botul 
lor  căscat  e  jilav  de  sînge,  şi  cînd  artistul  ne  arată  cînî 
întărîtaţî  dînd  năvală  asupra  unui  mistreţ,  rupîndu-î  sca- 
lele, muşcîndu-1  de  urechi,  lăsînd  pe  unii  dintr'înşiî  spin- 
tecaţi la  pămînt,  pare  că  se  şi  aude  răsunetul  lătrătureî 
lor,  chiălălăitul  lor  de  bucurie  sau  de  durere,  grohăitul 
fiarei  şi  sunetul  cornului  de  vînătoare.  Maî  bine  decît  aşa 
nu  se  poate  reproduce  cu  pensula,  impresiunea  ce  resimte 
cîmpeanul  care  trecînd  prin  pădure,  vede  de  o  dată  stre- 
curîndu-se  pe  lîngă  dînsul  un  dobitoc  mare  şi  negru,  cu 
haita  lui  de  dulăi,  urlînd  în  urmă'î  cu  turbare. 

Aci  se  poate  mai  cu  seamă  pricepe  deosebirea  ce  există 
între  Snyders,  pictor  din  şcoala  flamandă,  şi  artiştii  din 
şcoala  olandeză,  cari  au  tratat  asemenea  subiecte.  FiUp 
Wouverman  ^),  spre  exerrtplu,  în  loc  de  a  ne  duce  chiar  pe 
scena  dramelor  vînătoreştî,  ne  preumblă  numai  în  preajma 
lor,  arătîndu-ne,  cînd  pregătirile  de  vînătoare  în  curtea 
castelului  seniorial,  cînd  popasul  în  rariştea  pădurii,  cînd 
vesela  întoarcere  a  vînătorilor  isbînditori.  El  foarte  rar  ne 
face  să  fim  faţă  chiar  la  întîmplările  luptei ;  acelea  pentru 
noi  rămîn  afundate  în  zarea  aburoasă  a  peizagiului.  Din 
contra,  Snyders  ne  mînă  mereu  pe  cîmpul  de  bătaie,  în 
mijlocul  vînătoriî,  în  sînul  codrilor.  Cerbul  şi  cînii  sunt 
actorii  de  căpetenie  ai  tabelului  său ;  minutul  ce-i  place 
mai  mult  a  alege  este  acela  cînd  animalul,  zădărit  de  haita 
primenită,  îşi  iea  inima  în  dinţi  şi  se  apără  cu  desperare 
sau  sare  d'asupra  cînilor  sîngeraţi,  pe  cari  i-a  spintecat  cu 


^)  Filip  WoHwerrnan,  născut  în  Harlem  (1620-1668),  a  fâcat  un  nu- 
măr considerabil  de  tabelurî  de  dimensiuni  în  genere  mici,  în  care 
figurează  pretutindeni  cai,  şi  neapărat  un  cal  alb.  Maî  toate  galeriile 
publice  ale  Europei  şi  mulţi  particulari  posedă  tabelurî  de  ale  luî, 
care  se  vînd  acum,  —  cînd  se  găsesc,  —  pe  preţ  de  10  pînă  la  40  miî 
franci  unul.  Tabelurile  falş  atribuite  luî  Wouverman  sunt  încă  şi 
maî  numeroase. 

coarnele  sale.  Acela  e  şi  momentul  cel  maî  dramatic,  cel 
maî  interesant  al  vînătorii ;  neştiind  încă  bine  cum  are  să  se 
aleagă  urma,  privitorul  îşî  închipueşte  că  dobitocul,  sprin- 
ten, uşor,  pe  care-1  împodobesc  chiar  armele  sale,  va  isbuti 
poate  să  scape  şi  de  dinţii  aprigi  aî  dulăilor  şi  de  jun- 
ghierul  vînătorului  care  se  apropie. 

Wouverman  a  fost  cel  d'întîî  pictor  care  a  ştiut  să  scoată 
la  iveală  graţia  călărieî  şi  carele,  reprezentînd  maî  adesea 
scene  cu  nobili  de  la  ţară,  cu  cavaleri  galanţi,  cu  vînătorî, 
a  făcut  ca  în  pînzele  sale  calul  să  fie  în  tot  dauna  figura 
de  căpetenie ;  în  mulţimea  cea   mare    de    producţiunî    ale 
lui,  nu  se  găseşte  o  singură  pictură  în  care  să  nu  se   ză- 
rească măcar  un  şold  de  cal,  iar  mai  cu  deosebire  un  cal 
bălan.  Aşa  de  mult  i-a  plăcut  a  da  cailor   rolul  principal, 
încît  chiar  şi  în  vînătorile  sale,  pictorul    măiestru,    temîn- 
du-se  a  răschira    interesul,    mai  nici    odată  nu    s'a    ispitit 
a  înfăţişa  cerbul  în  lupta  sa  disperată  cu  cîniî,  precum  au 
făcut  Snyders,  Oudry  şi  chiar  marele  Rubens ;  el  a  înţeles 
că  atunci  cînd  cerbul  în  fuga  sa  minunată,   se  avîntă    ca 
în  sbor,  d'asupra  rovinilor,  sau  ese  din  crîng  şi  se  iveşte 
un  minut  prin  cîmpie,  cu  capul  uşor  plecat  pe  umeri,  cu 
trupul  şui  şi  elegant,  cu  părul  plăviţ,  încîntător  de  graţie  şi  de 
iuţeală,  a  înţeles  că  ar  fi  peste  putinţă  ca  atunci  toţi  ochii 
să  nu  se  ţintească  asupră-i  şi  ca  el  să  nu  soarbă  la  sine 
tot  interesul  priveliştei.  De  aceia  Wouwerman  maî  adesea 
lasă  a  se  bănui  vînătoarea,  sau  o  schiţează  în    depărtare, 
chiămînd  vederea  spectatorilor  asupra  pregătirilor  şi  urmă- 
rilor acestei  plăceri ;  el  îî  pofteşte  să  asiste  la  Plecare^  la 
Băutură^  la  Popas,  sau  la  acea  veselă  gustare  ce  se  chiamă 
întoarcerea  de  la  vînat.  Vînătorii,  aci  înghit  un  pahar  maî 
nainte  de  a  se  porni,  aci  se  odihnesc  pe  iearbă  verde,  cu 
caiî  lingă  dînşiî,  aci  iar  sosesc  voioşi,  sunînd  fanfarele  lor 
de  izbîndă.  Damele,  graţios  plecate  pe  şelele  lor  de  catifea 
neagră,  se  uită  cum  şoimii  se  răped  în  aer  pe  păsărelele 
spăimîntate ;  una  din  ele  s'a  depărtat  în  taînă  spre  pădure 
şi  după  dînsa  aleargă,  în  fuga  calului  său  alb,  un   galant 

cavaler,  ducîndu-î  vălul  pe  care  ea  1-a  uitat  atîrnat  de 
craca  unui  copac ;  tocmai  în  fund,  pe  marginea  pădurii, 
se  zăresc,  prin  ceaţa  umedei  Olande,  cîniî  urmărind  un 
cerb  abia  profilat. 

Pictorul  din  Harlem,  ca  odinioară  francezul  Jean  Gou- 
jon,  sculptorul  Dianeî  de  Poitiers,  a  privit  vînătoarea,  nu 
ca  Snyders,  pasionatul  iubitor  al  sălbaticei  naturi,  ci  o- 
glindită  prin  razele  maî  line  ale  unui  prism  de  elegantă 
curtenie. 

Tot  astfel  învăţăturile  mîndruluî  amic  al  luî  Rubens,  tre- 
cînd  peste  o  generaţiune  în  mintea  unui  alt  pictor  de  vî- 
nătoare,  francezului  Frangois  Desportes^),  au  luat  şi  aci  un 
caracter  maî  puţin  sălbatic,  maî  potolit.  Pornirile  impe- 
tuoase ale  luî  Snyders  se  preschimbară  în  mişcare,  sub 
penelul  luî  Desportes  ;  furia  ce  întipări  acela  în  chipurile 
de  animale  se  prefăcu,  la  acesta,  într'o  vioiciune  tot  aşa 
de  veridică,  dar  maî  puţin  întărîtată.  Ce  era  foc  şi  zor 
pe  pînzele  maiestruluî  flamand,  deveni  graţie 'naturală  şi 
vioaie  pe  ale  discipoluluî  francez.  Snyders  zugrăvise,  ală- 
turî  cu  amicul  său  Rubens,  vînătorî  la  care  se  cerea  o  ini- 
mă de  viteaz.  Desportes  reprezenta  petrecerile  vînătoreştî 
ale  curţiî  şi  ale  domnilor  ce  o  înconjurau.  Cu  toate  aces- 
tea, în  tabelurile  luî,  caracterul  vînătoresc  este  cu  mult  maî 
bine  marcat  decît  în  ale  lui  Wouwerman  ;  el  nu  se  sfieşte 
a  umple  un  cadru  întreg  cu  chipul  sbîrlit  al  unuî  lup,  apă- 
rîndu-se  crîncen  în  contra  uneî  întrege  droaie  de  cînî, 
carî  îl  înhaţă  de  gît,  de  urechî,  de  coamă,  de  pulpe,  de 
pre  unde-1  pot  apuca.  Botu-î  rînjit  le  arată  colţî  amenin- 
ţr.torî  şi  limba,  de  goană  multă,  îî  iese  uscată   din   gîtlej. 


1)  Ft-anfois  Desportes  (1661  —  1742)  pictor  francez,  şcolar  al  fla- 
mandului Nicasius,  carele  învăţase  pictura  de  la  Snyders.  Tabelurile 
luî  de  vînătoare,  portrete  şi  animale,  sunt  destul  de  numeroase  (23) 
în  galeria  Luvruluî ;  apoi  se  mai  găsesc  şi  în  muzeele  de  la  Lyon, 
•Grenoble,  Rouen,  Valenciennes,  Nancy.  Vezi  Clement  de  Bis.  «Les 
musees  de  Province».  —  Maî  multe  castelurî  regale  au  iost  decorate, 
în  parte,  de  Desportes :  Fontainebleau,  Versailles,  Trianon  etc. 

Negreşit,  amice,  că  pe  cînd  te  aflai  şcolar  în  Paris,  veî 
fi  rătăcit  uneori  duminica,  —  cînJ  ploua  afară  sau  maî 
ales  cînd  vîntul  fluiera  în  pungă  —  prin  lungile  săli  ale 
Luvruluî,  căptuşite  cu  tabelurî  din  şcoala  franceză.  Nu  se 
poate  atunci  ca  tu,  avînd  fără  înduoială  de  copil  instin- 
ctul vînătorieî,  să  nu  te  fi  oprit  cîte  o  dată  dinaintea  vre- 
unei pînze  pe  care  se  văd  frumoşi  cînî  de  vînătoare,  pre- 
pelicarî,  copoi  şi  alte  soiuri,  stînd  cu  îngrijare  prin  bălă- 
rii, un  stol  de  potîrnichî,  sau  sciiUnd  răpede  o  păreche 
•de  fazani  cu  penele  aurii.  Acela  a  fost  un  Desportes, 
dacă  nu  cumva  va  fi  fost  o  operă  a  lui  Oudry,  căci  amîn- 
douî  aceşti  pictori  şi-au  împărţit,  în  lunga  lor  viaţă,  fa- 
voarele  curţii  Francieî,  zugrăvind  toate  vînătorile  regale 
şi  portretînd  pe  rînd  toţi  cînii  ceî  maî  aleşi  din  haitele  de 
la  Rambouillet  şi  de  la  Compiegne.  Se  zice  că  Ludovic 
al  XVlea,  ba  şi  strămoşul  sau  marele  Ludovic  al  XIV  lea, 
se  veseleau  foarte  cînd  li  se  aduceau  acele  portrete  şi  le 
plăcea  să  recunoască  şi  să-şi  aducă  aminte  numele  fie-că- 
Tuia  din  cînii  lor  de  vînătoare  :  —  «Acestea  sunt  Bonne, 
Nonne  şi  Ponne!»  —  va  fi  zis  cu  gravitate  Ludovic  cel 
-mare,  văzînd  cele  trei  căţele  negre  şi  albe,  zugrăvite  de 
Desportes.  —  «Aceştia  sunt  Mitte  şi  Turlu  !»  —  va  fi  strigat 
rîzînd  Ludovic  mtilt-iubitul^  recunoscînd  copoii  săi,  por- 
tretaţi de  Oudry. 

J.  B.  Oudry  ^),  care  luă  hotărîrea  de  a  deveni  pictor  de 
vînătoare,  din  momentul  cînd  într'o  zi  profesorul  lui  îi 
zise,  văzînd  cum  schiţase  un  cîne:  —  «Tu  n'ai  să  fii  alt 
ceva  decît  un  zugrav  de  cîni!»,  —  Oudry,  care  a  ilustrat 
cu  aşa  mult  spirit  şi  talent  fabulele  lui  Lafontaine,  Oudry 
fu  contimporanul  sau  oare-cum  urmaşul  lui  Desportes.  Nu 
€ste  tocmai  lesne  a  deosebi  unul  de  altul,  pe  aceşti  doui 
artişti ;  modul  de  a  vîna  şi  întîmplările  vînătorii,  fiind  pe 


*)  Jean  Baptiste  Ouâry  (1686—1766),  şcolar  al  luî  Largillieres,  a 
gravat  însuşi  multe  desemne.  Tabelurile4ul  sunt  la  Luvru  precum 
şi  în  muzeele  din  Dijon,  Toulouse,  Montpellier,  Nantes,  Rouen,  Caen 
ctc.  Vezi  C/^m.  de  Ris.  Les  mus6es  de  Province. 


192  AL.   ODOBESCU 


timpul  lor,  maî  tot  mereu  aceleaş,  subiectele  lor  de  tabe- 
lurî  se  repeţesc  neîncetat ;  apoi  amîndouî  fusele  maî  la 
aceiaşi  şcoală,  adică  învăţase  de  la  elevi  aî  măiestrilor  fla- 
manzi. Cu  toate  acestea,  observîndu-î  bine,  se  văd  şi  deo- 
sebiri în  spiritul  lor.  Desportes  are  un  talent  lesnicios  şi 
îmbielşugat ;  el  vede,  pricepe  şi  imită  natura  maî  mult  cu 
o  graţie  naivă  decît  cu  ştiinţă  şi  precugetare.  Din  contra^ 
Oudry  este  cu  mult  maî  priceput,  maî  dibaci  în  meşte- 
şugurile artei ;  el  ştie  să  împartă  maî  bine  lumina,  să 
întocmească  maî  frumos  o  grupă ;  el  este  într'un  cuvînt 
maî  academic  ;  dar  prin  aceasta  chiar,  inspiraţiunile-î  sunt 
mai  puţin  vioaie  şi  coloritu-î  maî  ofilit  decît  ale  luî  Des- 
portes. Pentru  dînsul  natura  e  dominată  de  artă ;  tigrul, 
sub  pinsula  luî,  se  domesticeşte ;  dar  cerbul  îşi  păstrează 
toată  a  luî  eleganţă,  căprioara  toată  gingăşia  ei  şi  în  ge- 
nere, el  ştie  să  aleagă  minunat  priveliştî  plăcute  pentru  a 
grupa  într'însele  scene  de  vînătoare. 

Amîndouî  aceştî  pictorî  au  trăit  foarte  bătrînî  şi  se  poate 
zice  că  eî  au  fost  analiştiî  plasticî  aî  vînătorilor  din  secolul 
de  mărire  al  regalităţii  franceze.  Pe  atuncî  plăcerile  cine- 
getice ale  regilor  costau  Stătu  milioane  pe  fiecare  an ; 
slujitorii  vînătorieî,  mari  şi  micî,  formau  o  întreagă  armată ; 
cînii  erau  crescuţi  şi  hrăniţi  cu  miile ;  pădurile  erau  păzite 
cu  îngrijire  ca  să  fie  mereu  pline  de  cerbi,  de  căprioare^ 
de  lupi  şi  de  mistreţi.  Toate  acestea  se  făceau  cu  lux,  cu 
pompă,  cu  o  solemnă  maiestate.  Aşa  se  cădea  marelui 
Rege! 

înţeleptul  Lafontaine,  pentru  care  Oudry  a  lucrat  minu- 
nate gravuri,  povestind  despre  brotăcelul  care 

atît  s'a  umflat 
încît  a  crăpat, 

a  zis,  sfîrşind  această  jalnică  dar  nefolositoare  istorie: 

Le  monde  este  plein  de  gens  qui  ne  -sont  pas  plus  sages. 
Tout  bourgeois  veut  batir  comme  Ies  grands  seigneurs ; 

Tout  petit  prince  a  des  ambassadeurs  ; 
Tout  marquis  veut  avoir  des  pages  i). 

Potrivit  cu  această  slăbiciune  a  omenirii,  prinţişoriî  şi 
margrafiî  nemţeşti,  cei  despre  cari  fără  înduoială  fabulistul 
zice  că  se  umflau  cît  puteau  ca  să  aibă  ambasadori  şi 
pagi,  voiră  să  ţină  şi  ei  haite  luxoase  de  vînătoare,  ba  şi 
un  pictor  ca  să-î  ilustreze,  ca  Desportes  şi  Oudry  pe  regii 
de  la  Versalia. 

Acesta  se  întîmplă  să  fie  un  om  plin  de  talent  în  nai- 
vitatea luî,  precum  se  găsesc  adesea  oameni  printre  nemţi, 
lohan  Elias  Ridinger  -),  născut  la  Ulm,  printre  Şvabi,  lucră 
neobosit,  mai  mult  de  o  jumătate  de  secol,  cînd  cu  pensula 
pictorului,  cînd  cu  plumbul  desemnatorului,  cînd  cu  dăltiţa 
gravorului,  ca  să  reprezente  cerbii  vînaţi  de  nobilii  lui 
patroni  şi  animale  sălbatice  de  prin  menagerii,  şi  ilustraţiuni 
la  fabule  copilăreşti  compuse  de  dînsul,  şi  figuri  de  călărie 


1)  Lafontaine:  «La  grenouille  qui  se  veut  faire  aussi  grosse  que  le 
boeuf»  : 

«Lumea  este  plină  de  oameni  cari  sînt  tot  aşa  de  nebuni. 

Fieşte  negustoraş  vrea  să  clădească  ca  boierii  cei  mari ; 
Fieşte  prinţişor  are  ambasadori, 
Fieşte  marchiz  vrea  să  aibă  pagi». 

D-1  G.  Sion  a  localizat  această  fabulă  în  «101  fabule»,  Bucureşti, 
1869,  pag.  108,  «Broscoiul  şi  boub. 

2)  lohan  Elias  Ridinger,  (1695—1767).  Pe  lîngă  tablourile  luî  cu 
ulei  care  sint  în  genere  mici,  el  a  făcut  multe  desemne ;  apoi  a 
mai  publicat  în  Augsburg  şi  o  mare  cătime  de  albumurî  şi  de  foi 
gravate,  printre  care  vom  însemna  ca  mai  remarcabile,  pe  cele  ur- 
mătoare :  (Cine  n'a  văzut,  «lără  ca  să  ştie  poate,  d'ale  luî  Ridinger  ?) 
«Parfaite  et  exacte  repr^sentation  des  divertissements  des  grands 
seigneurs^.  36  stamp.  1729.  —  «Repr^sentation  des  plus  remarquables 
cerfs  et  autres  animaux  destines  a  etre  chass6s  par  Ies  grands  seig- 
neors».  101  stamp.  1768.    «Abbildung    der   jagtbahrem    Thieren»,    90 

tâmp.  1740.  —  «Entwurf  einiger  Thiere»,  90  stamp.  1740.  —  Fables 
morales  tirees  du  royaume  des  animaux>,  16  stamp.  1744. — L'art  de 
monter  â  chevab,  22  stamp.  1722. — cChasseurs  au  tir  et  au  voi.».  11 
stamp.  —  Cele  mai  bune  tablouri  ale  luî  Ridinger  sînt  la  Londra,  St. 
Petersburg,  Lipsea  şi  Augsburg. 

Al.  Odobeacu.  —  Opere  complete.  I.  13 

şi  de  vînătoare  cu  cîniî  şi  cu  şoimii.  Călătorind  din  loc  în 
loc,  el  făcea  pretutindeni  chipul  animalelor  ce  întîlnea, 
însemnînd  cu  scrupulozitate  proveninţa  lor  ;  astfel,  nu  uită 
chiar  a  scrie  pe  portretul  unei  babiţe  guşate :  «Am  îm- 
puşcat această  pasăre  pe  Dunăre,  între  Peterwardin  şi  Bel- 
grad». P'aci  Ridinger  era  să  vie  şi  pînă  la  noî! 

Dar  la  nimic  el  nu  fu  maî  meşter  decît  la  reprezentarea 
vînătorilor  de  cerbi,  pe  care  le-a  înfăţişat  cu  o  artă  admi- 
rabilă în  toate  peripeţiile  lor  variate.  A  trebuit  ca  în  se- 
colul nostru  să  apară  pictorul  englez  Landseer  ^),  cu  mă- 
reţele sale  figuri  de  cerbi,  dominînd  prinţr'o  nespusă  putere 
dramatică  peizagele  neguroase  ale  munţilor  Scoţiei,  pentru 
ca  tabelurile  şi  gravurele  în  care  Ridinger  a  scris  epopea 
cerbului;  să  aibă  rivali  vrednici  de  dînsele. 

Dar  Ridinger  subt  a  cărui  mînă  de  meşter  natura  săl- 
batică a  fiarelor  s'a  destăinuit  într'un  chip  aşa  de  măreţ, 
a  fost  totdeodată  şi  artistul  carele,  cu  o  deplină  naivi- 
tate, a  făcut,  cum  am  zice,  şi  catagrafia  de  răposare  a 
vînaturilor  senioriale  din  continentul  Europei ;  numai  în 
stampele  şi  albumurile  luî,  se  maî  văd  încă  astăzi  tipurile 
şi  costumele  acestor  slujitori,  puşcaşi,  hăitaşî,  şoimarî,  cari 
compuneau  personalul  vînătorilor  din  secolul  trecut.  Cînd 
răsfoieşte  cineva  acele  pagine,  pe  care  stau  figuraţi  numai 
oameni  în  livrele  galonate  şi  cu  peruci  pudrate,  trubacî 
găitănaţî  cu  cornul  de  vînătoare  încolăcit  supt  umere  şi 
păsărarî  înzorzonaţi  cu  şoimul  pe  mînă,  pare  că  şi  aude 
fanfarele  cîntate  pe  ton  piţigăiat  de  chorul  vînătorilor 
din  oratoriul  bătrînuluî  Haydn. 

In  timpul  de  acum,  cu  tot  talentul  artistului  ce  le-a 
gravat,  acele  imagine,  a  căror  vreme  a  trecut,  ne  aduc 
aminte  pe  faimosul  marchiz  al  luî  Beranger  carele,  în  se- 


1)  Sir  Edwin  Landseer  e  născut  în  Londra  la  1803.  Pictor  însem- 
nat şi  favorit  al  Englitereî,  el  a  fost  numit  asociat  al  Academiei  la 
1830  şi  nobilit  la  1860.  Tablourile  luî  de  vînătoare  şi  de  cînî,  precum 
şi  portretele,  i-au  creat  o  reputaţiune  meritată  în  toată  lumea. 

colul  nostru  egalitar,  visează  scutiri  şi  drepturi  ce  au  fost 
de  mult  spulberate  de  suflarea  limpezitoare  a  timpului. 

Vivons  doc  en  repos 
Mais  l'on  m'ose  parler  d'impots  ! 

A  l'Etat  pour  son  bien 
Un  gentilhomme  ne  doit  rien  ! 

Vous,  pages  et  varlets, 
Guerre  aux  vilains  et  rossez-les 

Et  toi,  peuple  animal, 
Porte  encore  le  bat  feodal. 

Seuls  nous  chasserons 
Et  tous  vos  tendrons 
Subiront  l'honneur 
Du  droit  du  seigneur. 

Chapeau  bas !  Chapeau  bas ! 
Gloire  au  marquis  de  Carabas  !  i) 

Dacă  în  aceste   pagine  învălmăşate,  am  făcut  o  parte  aşa 
de  însemnată  bătrînuluî  Ridinger,  pe  care  în  cele  mai  multe 


i)  Chansons  de  Beranger^  «Le  marquis  de  Carabas»  : 

Să  trăim  dar  în  pace 
Dar  ce !  vine  să'mî  ceară  mie  biruri  ? 

Aflaţi  că  pentru  averea  sa 
CJn  nobil  nu  datoreşte  nimic  Statului. 

Voî,  posluşnicî  şi  scutelnicî, 
Bateţi  pe  mojici  şi-i  prăpădiţi ! 

Iar  tu,  popor  dobitoc, 
Vin  de  te  pleacă  sub  jugul  boieresc. 

Numai  noi  vom  avea  dreptul  a  vîna, 

Iar  toate  codanele  voastre 

Vor  avea  mare  onoare 

A  ne  plăti  dreptul  (fecioriei  datorit)  stăpînuluî. 

Jos  căciula !  jos  căciula  ! 

Faceţi  cinste  marchizului  de  Carabas! 

cataloage  de  muzee  şi  pinacotece  îl  trec  în  tăcere,  cauza 
a  fost  că  am  găsit  în  capul  biografiei  luî,  scrisă  de  neobo- 
situl istoric  al  pictorilor  din  toate  şcoalele,  de  Charles  Blanc  ^) 
cîteva  cuvinte  care,  —  cu  gîndul  la  tine,  —  mi  l'au  sem- 
nalat într'un  mod  cu  totul  particular. 

Dar  maî  nainte  de  a  copia  după  Charles  Blanc,  să  nu 
uit  a  mărturisi  un  păcat  în  care  am  picat,  zău,  numai  din 
dorinţa  ce  m'a  pătruns  ca  să  mă  supun  în  sfîrşit  şi  eu 
preţioasei  şi  puţin  urmatei  poveţe  a  lui  Oraţiu  : 

Semper  ad  eventum  festina  -). 

Stil  frate,  c'aii  ajuns  băieţii  să  te  dea  de  primejdie  în 
ţară  la  noî !  Nu  poţi  să  maî  scrii  un  rînd,  fără  ca  să  te 
descoasă  şi  să-ţi  ia  socoteală  că  adică,  de  unde  ai  furat 
cutare  idee  şi  că  de  unde  ai  tradus  cutare  pasagiu  ?  Ce 
plăcere  maî  poate  gusta  atunci  un  biet  romîn,  care  şi-ar 
fi  pus  binişor  numele  său  pe  o  carte  sau  pe  o  cuvîntare, 
rumegate  de  altul  şi  scrise  în  vre-o  limbă  străină,  scrieri 
pe  care  el,  mintosul,  le-ar  fi  scos  frumuşel  pe  romîneşte, 
curate  şi  luminate  şi  numai  bune  de  deochi,  ca  apa  ne- 
începută ? 

S'au  deprins  să  stea  mereu  la  pîndă,  drăcoşii,  ca  şi  cînd 
altă  treabă  n'ar  mai  avea  ;  caută,  miros,  se  furişează  prin 
cărţi  şi  dibuiesc,  mai  rău  decît  copoiul  cînd  adurmecă 
dîra  fiarei  prin  ţărînă,  şi  bine  n'apuci  să  te  bucuri  de 
vre-o  nevinovată  haiducie  ce  te-aî  ispitit  a  face  prin  codrii 
literaturei,  cînd  fără  veste,  te  şi  pomeneşti  dovedit.  Atunci 
se  fac  Dunăre  de  mînie,  dumnealor,  pare  că  i-ai  fi  jăfuit 
chiar  pe  dînşiî,  de  averea  lor. 

La  noi  în  ţară  însă,  a  dat  Dumnezeu  că  n'avem  lege 
care  să  ne  poprească  de  a  vîna  pe  moşia  altuia,  şi  pînă 
acum  nu  s'a  întîmplat  ca  vre-un    proprietar    să  facă  pre- 


1)  Charles  Blanc,  «Histoire  des  peintres  de  toutes  Ies  Ecoles»  ;  — 
operă  care  se  publică  acum  de  vre-o  25  de  anî  şi  care  a  ajuns  a 
avea  peste  580  de  fascicule. 

2)  Horatii  «Ars  poetica»,  v.  148  :  «Mereu  grăbeşte  către  sfîrşit»  ! 

tenţiune  că  1-aî  despuiat  de  vînatul  său.  Dar  neamul  scrii- 
torilor, —  totdeauna  şi  pretutindeni  mararţăgos,  —  nu  nu- 
mai că-şî  apăra  morţiş  toate  ale  sale,  dar  încă  duce  şi 
o;rija  autorilor  de  peste  şeapte  ţări  şi  şeapte  mări.  îndată 
ce  te-a  călcat  focul  ca  să  te  dovedească  vre-un  colţat  din 
şcoala  nouă  că  aî  făcut,  în  carte-ţî,  oare-care  împrumuturi 
tăinuite,  adică,  cum  am  zice,  vre-o  ciupeală,  fericirea  luî 
e  să  te  scoată  în  vileag.  Se  grăbeşte,  păgînul,  a  da  sfoară 
in  ţară  că  te-a  prins  cu  mîna  'n  sac ;  te  aşterne  prin  ga- 
zete, cu  frazele  originale  ale  hoţului  de  păgubaş  de  gît ; 
te  batjocoreşte  cum  îi  vine  la  gură  şi  la  pană  ;  te  pune 
în  rînd  cu  pungaşii,  cu  controbonziî,  cu  calpuzanii  .  .  .  . 
Vai  de  lume ! 

Văz  că  tu,  şiretule,  te-ai  ferit  de  asemenea  neajunsuri 
şi  judicînd  dupe  vorba  romînuluî,  că  «paza  bună  întrece 
primejdia  rea»,  ai  înşirat  o  listă  de  toţi  autorii  cinegetici 
pe  cari  i-ai  consultat  pentru  Manualul  tău.  Ia  să  vedem 
şi  eu  dacă  se  va  găsi  vre-unul  destul  de  priceput  ca  să 
ghicească  cum  că  am  tradus  de  pe  Charles  Blanc,  rîndurî 
întregi  din  vieţele  luî  Snyders,  Wouwerman,  Desportes  şi 
Oudry  ?  Cit  despre  Ridinger,  iată  mă  dau  singur  prins  şi 
încep  a  traduce  de  unde-ţi  spusei : 

Dacă  eşti  vînător,  trebuie  să  cunoşti  pe  Ridinger,  căci 
toţi  vînătorii-1  cunosc,  prea  puţin  în  adevăr  prin  pînzele 
sale  ce  sunt  rare,  dar  foarte  mult  prin  numeroasele  stampe 
ce  s*au  gravat  de  la  dînsul  sau  pe  care  le-a  gravat  însuşi 
el,  de  pre  desemnele  sale.  Numai  de  le  vei  vedea,  acele 
s:ravurî,  te  apucă  gustul  vînătorieî ;  căci  într'însele  se  simte 
miresmele  răcoroase  ale  codrilor  şi,  ca  să  zic  aşa,  abureala 
pătrunzătoare  a  fiearelor  sălbatice.  Toate  cunoştinţele  vî- 
nătorului  stau  coprinse  în  opera  numeroasă  şi  variată  a 
lui  Ridinger.  ...» 

Negreşit  că  tu,  ca  şi  mine,  vei  fi  văzut  adesea  în  trea- 
căt gravuri  de  ale  luî  Ridinger,  precum  aî  văzut  la  Luvru, 
tabeluri  vinătoreştî  de  Oudry  şi  de  Desportes,  ba  chiar 
de  Wouwerman  şi  de  Snyders,  precum  încă  nu  este  prin 

putinţă  ca  să  nu  fi  văzut  şi  să  nu  fi  admirat  cerbi  şi  cînî 
zugfrăvitî  de  Landseer.  Acest  artist  eminent,  răsfăţat  acum 
de  o  jumătate  de  secol,  de  toată  acea  spumă  a  societăţii 
britanice  care  poartă  numele  de  Highlife^  a  avut  meritul 
de  a  însinui  gustul  frumoaselor  arte  printre  petrecerile 
sportului  englez  şi  a  creat  astfel  o  întreagă  şcoală  de 
artişti  contimporani,  ce  s'ar  putea  nnvni  faşionabilî  şi  printre 
cari  s'a  deosebit  maî  cu  seamă,  pe  continent,  francezul 
Alfred  Detreux,  pictorul  elegant  al  cavalcadelor  şi  al '  vî- 
nătorilor  du  beau-monde  parisian. 

în  urma  acestora,  furnică  astăzi  prin  capitalele  Europei 
apusene,  o  gloată  de  zugravi,  cari  pe  toată  zioa,  aştern 
pe  pînză  şi  pe  carton,  sau  chipuri  diafane  de  caî  de  aler- 
gătoare, race-horse^  şi  de  jokey  pestriţi,  expuşi  la  vederea 
amatorilor  pe  înverzitul  turf,  unde  eî  se  întrec  la  steeple- 
chase,  sau  portretele  de  dulăi,  de  cînî  şi  de  căţei  din  toate 
acele  felurite  rase,  cu  care  Englezii  şi  imitatorii  lor  petrec 
sau  se  serv  spre  a  goni  şi  a  prinde  tot  soiul  de  vînat, 
începînd  de  la  mîndrul  foxhotind,  care  s'aţine  nemiluit  pe 
urma  fiearelor  din  codru,  pînă  la  ciuful  de  pinch^  care 
suceşte  gîtul  chiţcanilor,  şi  de  la  vîrtosul  bulldog  cu  botul 
cîrn  şi  turtit,  pînă  la  delicatul  king-Charles  cu  părul  flo- 
cos  şi  moale  ca  mătasea. 

.  Dar  vînătoarea,  privită  din  punctul  de  vedere  artistic 
al  pasionaţilor  sportmen,  îşî  are  azî  literatura  eî,  precum 
ÎŞI  are  şi  artele  sale.  Aş  repeta  nume  de  autori  coprinşî 
în  lista  întocmită  de  tine,  dacă  m'aş  încerca  să  fac  o  ana- 
liză critică,  demnă  de  a  figura  în  gazeta  numită  Sporting 
Magazinerul  apoî  vicomitele  Adolf  d'Houdetot  şi  domnul 
Elzear  Blaze  ^)  au  luat  de  mult  asemenea  sarcine,  pe  care 
ştiî  bine  cu  cîtă  ştiinţă,  talent  şi  spirit  le-au  îndeplinit. 
D'aş  fi  maî  vînător,  sau  dacă  noî  toţî  am  avea  materie  şi 


1)  Vicomte  Adolphe  d* Houdetot.  «Chasses  exceptionelles».  Paris.  1849 
—  Elzear  Blaze.  «Le  chasseur  conteur  ou  Chronique  de  la  Chasse, 
contenânt  des  histoires,  des  contes,  des  anecdotes,  depuisCharlemagne 
jusqu'â  nos  jours».  Paris.  1840. 

mijloace,  mai  bine  ar  fi  să  facem,  pentru  ţara  noastră  un 
album  sau  un  keapsake  luxuos  ca  acela  pe  care  o  com- 
panie de  nemeşi  maghiari,  avînd  în  fruntea  lor  pe  comi- 
tele  Em.  Andrasy,  omul  politic  de  astăzi,  l'au  publicat, 
sunt  acum  cîţî-va  ani,  sub  titlul :  «Vînătoarea  şi  Sportul 
în  Ungaria»  ^). 

IX 

Dar  la  ce  să  ne  suim  aşa  de  sus  cu  zădărniciile?  La 
ce  să  călcăm  orbeşte  pragul  semeţ  al  trufaşelor  palate, 
unde  o  să  ne  întîlnim  poate  numai  cu  neajunsuri  şi  cu 
umilinţe  ?  Nu  suntem  noi  oare  strănepoţi  ai  poetului  ca- 
rele a  pus  mai  presus  de  toate,  auream  inediocritatem  ^), 
viaţa  simplă,  modestă  şi  fericită,  pe  care  tot  omul  şi-o 
poate  dobîndi,  cînd  ştie  să-şi  mărginească  trebuinţele  şi 
plăcerile  după  a  sa  putinţă  ? 

Nu  am  învăţat  noi  minte  din  zisele  vechiului  nostru 
letopiseţe  cînd  el  ne  vorbeşte  despre  deşănţatele  pofte  şi 
rîvnirî  ale  Domnilor  celor  lacomi  şi  necumpătaţi?  «O  ne- 
săţioasă hirea  omului,  spre  lăţire  şi  avuţie  oarbă  ;  pre  cît 
se  mai  adauge,  pre  atîta  rîhneşte !  Poftele  omului  n'au 
hotar ;  avînd  mult,  cum  n'ar  avea  nimica  îi  pare ;  pe  cît 
îi  dă  Dumnezeu  nu  se  satură  ;  avînd  bun  al  săiî,  şi  la  al 


1)  cLes  chasses  et  le  sport  en  Hongrie,  d'aprfes  l'original  hongrois 
par  Mrs  Ies  comtes  Emmanuel  Andrasy^  M.  Sandor,  B.  Festetiiz  et 
Ies  barons  Orczy^  F.  Podmaniczky,  B.  Wenckheim  et  G.  Szolheck,  trad. 
par  J.  A.  Durringet  et  A.  Schwiedland».  Pest.  gr.  fol.  cu  25  stampe 
colorate. 

2)  Horatii  cCarmin».  II.  X.  v.  6—8 : 

«Auream  quisquis  mediocritatem 

Diligit,  tutus  caret  obsoleti 
Sordidus  tecti,  caret  invidenda 
Sobrius  aula». 

—  «Cel  ce  se  mulţumeşte  cu  preţuita  mediocritate,  rămîne  şi  ferit 
le  ruşinea  uneî  locuinţe  ticăloase,  şi  apărat  cu  înţelepciune  de  a  rîvni 
la  palate». 

altuia  bun  a-1  cuprinde  cască,  şi  aşa  lăcomind  la  al  at- 
tuia,  soseşte  de  perde  şi  al  său!»  ^) 

Şi  apoi  încă  n'am  fost  noî  toţi  legănaţi  din  pruncie  cu 
acele  strofe  primăvăroase,  în  care  ni  s'a  spus  cum  omul 
poate  să  guste,  sub  poalele  glorioşilor  noştri  Carpaţî,  toate 
bunătăţile  vieţeî  ticnite  ?  Obosit,  desgustat  de  deşertăciu- 
nile, de  vicleşugurile,  de  zavistiile  lumeşti,  care  l'au  fă- 
cut pentru  un  timp  să  'şî  oropsească  chiar  şi  citera  favo- 
rită, —  scumpa  moştenire  de  la  glorioşii  săî  părinţi,  — 
poetul  romîn  îşî  aduce  cu  drag  aminte  de  dulcea  viaţă 
de  la  ţară,  de  liniştitele  privelişti  ale  cîmpuluî,  de  învie- 
toarele  plăceri  ale.vînătorieî,  şi  atunci,  în  versuri  limpezi 
şi  lin  legănate  el  ne  descrie  traiul  pacinic  şi  fericit  pe 
care  noî,  nesocotiţi!,  îl  jertfim  pe  toată  ziua  sgomotoaselor 
amăgiri  ale  vieţei  de  oraş. 

Ascultă'l  şi  acuma,  amice,  cît  de  dulce  şopteşte,  în  ve- 
chia sa  limbă  : 

Se  întinde  o  cîmpie 

Pe  sub  poale  de  Carpaţî, 
Cîmp  deschis  de  vitejie 
La  Romîniî  lăudaţi. 

Surpături  sînt  de  o  parte 

D'un  oraş  ce  a  domnit ; 
O  gîrliţă  'ncoaci  desparte 

Un  cîmp  foarte  'nveselit. 

Acolo  am  eii  căscioara 

Pe  un  vîrf  de  delişor ; 
Curge  'n  vale  o  apşoară 

Murmurînd  încetişor. 

împotrivă  smălţuite 

Dealuri  altele  se  văd. 
Şi  'n  vălcele  'nflorite 

Mieii  pasc,  alerg  şi  şed. 


1)  Aceste  cuvinte,  Mtron  Costin,  în  «Letopisiţul»  său,  le  aplică  la 
Domni  şi  la  împăraţi.  —  «Cronicele  Romîniei»  a  doua  ediţ.  de  M. 
Kogălniceanu.  Bucureşti,  1872,  voi.  I,  p.  304. 

Lăsind  ale  lumei  mare 

Cinsti,  nădejdi  si  fumuri  seci, 
Amăgiri  cu  'ncredinţare, 

Vrăjmaşi  calzi,  prieteni  reci. 

Acolo  cu  sănătate. 

Cu  odihna  însoţit, 
Toat'  a  vieţeî  bunătate 

Dobîndeam  eu  înmulţit  ; 

Cînd  la  vie,  la  o;rădină, 

Cînd  la  cîmp,  de  multe  ori. 
Cu  o  muncă  prea  puţină, 

Pildă  dam  la  muncitori ; 

Cînd  cu  mreji  amăgitoare 

Vii  prindeam  paseri  în  sbor, 
Cînd  prin  ţevi  fulgerătoare 

Cu  plumb  le-aşvîrleam  omor; 

Cînd  cu  cînii  prin  pădure, 

Vulpe,  iepure  fricos. 
Lupul  nărăvit  să  fure, 

îl  răneam  maî  cu  prisos  ^). 

Astfel  cînta  «citera  împăcată»  a  poetului  nostru,  la  în- 
ceputul acestui  secol,  de  pe  malurile  tîrgoviştene  ale  Dîm- 
boviţei, cătînd  şi  el  plăcerea  luî  acolo  unde  o  arăţi  astăzi 
tu,  acolo  unde  o  atlase  un  alt  amabil  filozof  şi  graţios  ver- 
sificator francez,  nobil  marchiz,  deasupra  căruia  furtunoasa 
revoluţiune  de  la  179)3  trecu  ca  prin  minune  fără  ca  să-l 
atingă.  Saint-Lambert  ^),  în  poema  sa  didactică  asupra 
Timpurilor-anulm^  a  descris,  în  cîntul  al  treilea,  consacrat 

*)  Colecţie  din  poeziile  d-lui  marelui  logolăt  1.  Văcârescii.  Bucu- 
re»>tl,  1848.  cO  zi  şi  o  noapte  de  Primăvară  la  Văcăreşti,  sau  Primă- 
vara Amonilaît,  strofa  24  şi  următoarele. 

-^  Marchiztil  de  Saint-Lambert,  născut  în  Lorena  la  1717,  a  murit 
in  Paris  la  1803 ;  el  a  fost  membru  al  Academiei  franceze  şi  a  trăit 
in  tot  timpul  Revoluţiunel  la  Eaubonnes  lingă  Montmorency ;  a  com- 
pus mai  multe  scrieri  poetice  şi  tilozolice.  Poema  luî,  ^Les  Saisons», 
a  apărut  in  anul   176i. 

toamnei,  vînătoarea  falnică  şi  sgomotoasă  de  cerbi,  cu  tot 
alaiul  eî  de  ogari,  de  vînătorî  călări  şi  de  sunători  de  fan- 
fare ;  dar  el,  ca  iubitor  al  tainicelor  şi  liniştitelor  plăceri^ 
şi-a  păstrat  sieşi  un  rol  în  vînătoarea  cea  singuratică  cu 
prepelicarul,  pe  care  o  schiţează  în  următoarele  cîte-va 
versuri  armonioase  şi  plăcute  : 

Tantot  dans  le  taillis  je  vais,  au  point  du  jour, 
Du  lievre  ou  du  chevreuil  attendre  le  retour  ; 
Et  tantot,  parcourant  Ies  buissons  des  campagnes, 
Je  cherche  la  perdrix  qu'appellent  ses  compagnes. 
Mon  chien  bondit,  s'ecarte  et  suit  avec  ardeur 
L'oiseau  dont  Ies  zephyrs  vont  lui  porter  l'odeur  ; 

II  l'approche,  ii  le  voit ;  transporte,  mais  docile, 
II  me  regarde  alors  et  demeure  immobile : 
J'avance,  l'oiseau  part ;  le  plomb  que  Toeil  conduit 
Le  frappe  dans  Ies  aires  au  moment  qu'il  s'enfuit  ; 
II  tourne,  en  expirant,  sur  ses  ailes  trembîantes, 
Et  le  chaume  est  jonche  de  ses  plumes  sanglantes  ^). 

Sper,  amice,  că  acum  cel  puţin,  după  ce  lăudaî,  poate 
cu  ceva  prisos,  alexandrinele  curat  ţesălate  şi  frumos  di- 
chisite ale  unui  poet  om  de  treabă^  şi  astfel  mă  rostii  chiar 
şi  în  versuri,  copiate  de  la  dînsul,  asupra  plăcerilor  vînă- 
toariî  cu  prepelicarul,  acum,  zic,  sper  că'ţî  voi  fi  brodit 
gustul,  îţî  voi  fi  intrat  cu  totul  în  plac  că  deocamdată  mă 
pot  răsfăţa  plutind  pe  dephn  în  apele  tale. 

Dar  aci  trebuie  să  mărturisesc  că  de  cînd  sînt  eu  n'am 
cîne  de  vînătoare  şi  nici  n'am    vînat    cu   vreun    cîne    de 


1)  «Cîte  odată,  la  revărsatul  zorilor,  mă  duc  în  pădure  ca  să  aş- 
tept întoarcerea  iepurelui  sau  a  căprioarei;  şi  alte  daţi,  străbătînd 
bălăriile  de  pe  cîmpie,  caut  potârnichea  pe  care  o  chiamă  soţiile  eî. 
Cinele  meu  saltă,  se  dă  în  lături,  şi  urmăreşte  cu  înfocare  pasărea 
al  cărui  miros  i  l'a  adus  vîntul.  El  se  apropie  de  dînsa,  o  vede ; 
aprins,  dar  ascultător,  el  atunci  se  uită  la  mine  şi  stă  nemişcat.  Eu 
înaintez,  pasărea  se  scoală  ;  plumbul  îndreptat  la  ochiul  meu,  o  loveşte 
prin  aer  în  momentul  cînd  ea  zboară.  Murind,  ea  se  răstoarnă  pe 
aripele-i  tremurînde  şi  iarba  îngălbenită  se  umple  de  penele  ei  sîn- 
gerate». 

împrumut;  astfel  încît  de  la  mine  însumi,  adică  din  creeriî 
şi  din  inima  mea  n'aî  să  aştepţi  nimic  întru  lauda  acestui 
fel  de  plăcere.  —  «Atîta  pagubă!»  vei  zice  fără  îndoială^ 
şi  veî  avea  dreptate,  căcî,  în  aşa  prilejire,  în  loc  de  a  spune 
de  la  mine,  în  ioc  de  a  îmbăiera  cu  anevoiţă  eu  însumi 
descrieri  rău  nimerite  şi  cugetări  prost  îndrugate,  mă  văz 
silit  a  cere  de  la  alţii  să-mi  arate  şi  mie  cum  se  poate 
aprinde  închipuirea  omului  din  vînătoarea  ta  favorită,  şi  cum 
condeiul   şi  pensula  aii  isbutit  a  ne  destăinui  farmecul  ei. 

în  zadar  însă  caut  în  domeniul  artelor,  imagine  de  acest 
fel  care  să  mă  ti  oprit  în  loc  de  mirare  şi  să-mi  fi  stre- 
curat în  suflet  acea  plăcere,  acel  fior  de  mulţumire  ce  re- 
simte cugetul  şi  inima  cînd  o  idee  sau  o  simţire  adînc 
încărcată,  le  este  transmisă  printr'o  operă  de  artă,  conce- 
pută cu  putere  şi  realizată  cu  talent.  Nu  tăgăduiesc  că 
asemenea  opere  trebuie  să  existe  prin  mulţimea  de  pică- 
turi, reprezentînd  scene  din  vînătoarea  cu  prepelicarul, 
care  pe  tot  anul  înavuţesc  colecţiunile  de  tabeluri  şi  al- 
bumele amatorilor  din  lumea  întreagă ;  dar  mintea  mea 
poznaşă  nu  mă  lasă  de-o-cam-dată  să  mă  gîndesc  la  altele 
decît  la  păcăliturile  prin  care  Philipon,  Cham,  Bertall,  Dau- 
mier  şi  tot  veselul  taraf  al  spornicilor  caricaturist!  de  la 
Charivari^  de  la  Jotirnal  poiir  rire^  de  la  Monde  illiistre 
şi  de  la  alte  atîtea  foi  glumeţe,  ilustrează  în  fie-care  toamnă, 
la  deschiderea  vînătoarii,  pe  bieţii  burghezi  pariziani,  ne- 
gustori cinstiţi  ca  şi  Burtă-Verde,  Gură-Cască,  Ton-patera 
şi  alţi  nevinovaţi  ipochimeni  de  la  noi. 

Pare  că  văz  colo,  pe  un  biet  vînător,  bondoc  şi  pîntecos, 
bălăcind  ca  vai  de  dînsul,  pe  ploaie  şi  pe  sloată,  într'o 
luncă  noroioasă,  cu  pămînt  clisos  de  şchioapă  pe  încăl- 
ţăminte şi  trecîndu-1  mii  de  năduşeli  ca  să  poarte  în  geanta 
îmbăierată  de  gîtu-î  gheboşat,  nu  iepuri  şi  potîrnichi  ucise 
cu  grămada,  ci  chiar  pe  odorul  său  de  prepelicar,  căruia 
—  ostenit,  se  vede,  de  atîtea  umblete  pe  jos,  —  ce  i  s'a 
părut?  că,  decît  a  sta  vînatul,  mai  bine  i-ar  veni  să  stea 

să  se  odihnească  în  mijlocul  mocirlei,  pare  c'ar  fi  chiar  şi 
la  vatra  cuinii  de  a-casă. 

Apoi  mai  uite  şi  altul,  slab  şi  costeliv  ca  un  cal  de  brac, 
cu  ochelarii  pe  nas,  cu  gura  căscată,  descărcîndu-şî  puşca, 
meargă  unde  o  merge!  în  cocheta  becaţină  ce  se  zărea 
pe  malul  bălţei :  —  «Aport!»  strigă  el  cu  îngînfare  prepe- 
licarului  şi  acesta  se  întoarce,  cam  pe  două  cărări,  cu  o 
broască  răscăcărată  în  bot,  pe  cînd  pasărea  fuge,  leşinînd 
de  rîs  în  sboru-î  capriţios. 

Tot  fabula  cea  vechie  : 

Parturient  montes,  nascetur  ridiculus  mus  i). 

Spune  într'adevăr  dacă  nu  sînt  mulţi  vînătorî,  mari  şi 
mărunţi,  cari  ar  putea  cu  tot  dreptul  să  ia  această  poe- 
tică antiteză  ca  deviză  neminţită  a  vredniciei  lor  vînătoreşti? 

Din  norocire,  tu  nici  gros  nu  eşti,  nicî  ochelari  nu  porţi, 
prin  urmare  n'ai  să  te  sbîrleşti,  bănuind  că  în  vorbele  mele 
joacă  ursul  prin  vecini.  Dar  nu  se  ştie  în  ce  mîni  pot  să 
pice  aceste  foi  sburătoare,  habent  sua  fata  libelli-)  şi  ca 
să  rămîi  în  bună  pace  cu  toţi  vînătorii,  chiar  şi  cu  aceia 
cărora  le  place  numai  vînătoarea  singuratică  prin  crîngurî 
şi  pe  mirişti,  lasă-mă  să-ţî  aduc  aminte  despre  o  carte  pe 
care  am  citit'o  şi  o  recitesc  adesea,  eîi,  carele  nu  sînt  vî- 
nător,  cu  o  nespusă  plăcere. 

Se  vede  că  Ruşii  de  cînd  au  început  a  compune  opere 
literarii,  au  arătat  un  fel  de  predilecţiune  pentru  scrierile 
vînătoreşti,  mai  ales  cînd  aceste  le  dau  ocaziune  de  a  des- 
făşura sub  pana  lor  priveliştile  naturei,  pe  care  tot  vînă- 
torul  se  învaţă  a  o  iubi. 

Cunosc  numai  din  spuse  cartea  lui  Aksakof,  care  mi  se 
pare  că,  sub  titlul  de   BaimcKH   oxoTniiKa,  Scrisele  tinm  vU 


1)  Horatii  Ars  poetica,  v.  131  :  «Munţii  în  lăuzie  nasc  un  şoricel 
de  rîs.» 

-)  Terentiaints  Maurus,  De  Litteris.  Syllabis,  Pedibus  et  Metris, 
poemă  didactică  coprinsă  în  «Graramaticae  latina^  auctores  antiqui, 
edit.  II.  Putsch.  «Hanovrae  1606.  p.  2383.  et.  sq.  --  «Au  şi  cărţile 
soarta  lor». 

nător,  a  împrospătat  şi  a  desvoltat  cu  un  talent  admirabil 
şi  de  tot  original  în  sălbăticia  sa,  acel  tabel  al  stepei  din 
Rusia  meridională,  pe  care  l'a  schiţat  mîna  de  măiestru 
a  lui  Gogoli  şi  pe  care  eu  am  început,  maî  adineauri  să-1 
jumulesc  ca  să-mî  dreg  şi  să-mî  împodobesc  cu  strălu- 
citoarele lui  pene  păuneştî,  ceea  ce  spusese  despre  Bără- 
ganul nostru  condeiul  meu  cel  smead,  molatic,  searbăd 
şi  spălăcit  ^). 

Ca  şi  Aksakof,  Ivan  Turgenief  a  scris  un  şir  de  istori- 
oare sau  povestiri  vînătoreştî,  PacKajH  oxoTiniKa,  ale  căror 
scene  se  petrec  cînd  într'una  din  acele  bătrîne  păduri  de 
mesteacăni,  de  brazi  şi  de  anini,  ce  cresc  sub  cerul  înorat 
al  Rusiei,  pline  de  sitari,  de  cocoşari  sălbatici  şi  de  ieruncî, 
cînd  într'un  sohat  fără  margini  unde,  printre  copitele  sglo- 


i 


^)  Am  vorbit  despre  Aksakof  după  aprecierile  d-lui  Hăsdeu.  Poate 
că  făceam  mai  bine  a-1  trece  cu  vederea,  precum  aş  fi  făcut  poate 
şi  maî  bine  să  nu  mai  fi  pomenit,  în  această  epistolă,  nici  despre 
Gogoli,  nici  despre  ori  ce  alt  scriitor  rus.  La  noi  acum,  cînd  vor- 
beşte cine-va  despre  slavoni,  iie  în  materie  de  literatură,  filologie,  de 
istorie  şi  maî  ales  de  agricultură,  apoi  îl  iea  lumea  la  ochi,  şi-şi 
aprinde  paie  în  cap.  Se  găsesc  chiar  unii  mai  radicali,  mai  purişti, 
mai  romînî  decît  toată  «sementia  romînească»,  decit  toată  «terrina 
romanesca»,  ba  şi  decît  toţi  «boii  romîneşti»,  cari-1  isbesc  şi  cu  cîte 
«una  mostra  de  critica»  de  'î  resună  creerii.  Sper  însă  că  eu  unul  am 
să  râmîî  nevătămat,  deşi  un  amic,  citind  epistola  mea  în  manuscris, 
m'a  ameninţat  că  are  să  se  supere  pe  mine  autorul  comediei  «Revi- 
zorul generab,  care  s'a  jucat  iarna  trecută  pe  teatrul  naţional  din 
Bucureşti.  Această  ameninţare  eu  însă  am  privit'o  ca  un  ce  cu  totul 
imposibil,  căci  amabilul  şi  spirituosul  autor  ştie  bine  cit  am  stăruit 
eă  pentru  ca  comedia  d-sale  să  se  joace  precum  o  scrisese  şi  apoi 
oricine  poate  vedea  in  fâşioarele  «Revistei  Contimporane»  de  estimp, 
unde  această  comedie  se  tipăreşte,  cum  că  numele  lui  N.  Gogoli 
figurează  in  fruntea  imitaţiunii  romîne.  Nu  aci  dar  şi-ar  avea  locul  vre 
o  imputare  de  a  se  tăinui  cum- va  numele  autorului  original.  Dar  să 
închipuim  că  ar  ajunge  pricina  la  adică,  oare  atunci  l'ar  tăia  capul 
pe  d-1  Petre  Grădişteanu,  d-nialui  carele  de  cînd  este  n'a  «manatu 
boi  romîneşti,  injugati  cu  jugul  romanesc,  la  aratru  romînesc,  cu 
stremurare  romînească,  etc,  etc,  etc»,  s'ar  pricepe  oare  d-nealuî  ca 
sâ  ne  toarne  cuna  mostra?...»    Non  licet  omnibus   adire  Corinthum  ! 

biilor  mînjî  ce  pasc  în  ergheliî,  se  strecoară  pitpalacul 
limbăreţ,  cînd  pe  un  heleşteu  cu  zăgaz  de  taraci,  din 
trestiile  stufoase  ale  căruia  se  înalţă  în  aer  plotoane  col- 
ţurate  de  raţe  sălbatice. 

«Aidem  la  Lgov!»  — îî  spune  într'o  zi  tovarăşul  său 
de  vînătoare,  Iermalaî,  curat  tip  de  ţăran  iqrLnoCTiiofi  muscal, 
plin  de  frica  Ţarului,  a  Stăpînuluî  şi  a  luî  Dumnezeu,  dar 
priceput  şi  meşteşugărit  la  vreme  de  nevoie  :  —  «Aidem 
Ia  Lgov  ;  acolo  o  să  împuştî  batiuşca^  raţe  cît  veî  bine- 
voi să  'ţî  placă»  ;  şi  cu  toate  că  raţa  sălbatică  n'are  nici 
un  preţ  în  ochii  unui  adevărat  vînător....  ^) 

Acum  înţeleg,  amice,  pentru  ce  tu  n'aî  vorbit  în  cartea 
ta  despre  aceste  sburătoare  care  însă  din  punctul  de  ve- 
dere al  ornitologiei  naţionale  nu  sunt  tot  aşa  de  vrednice 
de  nesocotit,  de  vreme  ce  este  un  vînător  din  ceî  de 
frunte  de  la  noi  pentru  care  Petrache^  preparatorul  de  la 
muzeu,  a  împăiat  peste  treî-zecî  soiuri  felurite  de  raţe 
sălbatice,  împuşcate  toate  pe  bălţile  de  la  Greaca  şi  Căl- 
dăruşanî,  pe  eleşteele  de  la  Obileştî,  de  la  Coconi  şi  prin 
alte  locuri  tot  vecine.  Ar  fi  interesant  de  a  culege  numi- 
rile poporane  ale  acestor  specii  de  raţe,  chiar  dacă  une- 
ori ele  nu  ar  ţine  seama  de  buna-cuviinţă  a  saloanelor  ; 
apoi  ar  trebui  confruntate  cu  cele  despre  care  vorbesc 
naturaliştiî  sau  cel  puţin  cu  cele  zugrăvite  în  cartea  luî 
Chenu,  LOrnithologie  du  chasseur.  Iată  un  suplement 
pentru  a  doua  ediţiune  a  Manualului  tău  ! 

Poate  că  atunci,  vorbind  cu  osebită  laudă  despre  adao- 
sele  ce  veî  fi  făcut  operei  tale,  după  ale  mele  povăţuiri, 
voî  sfîrşi  eu  istoria  luî  Iermalaî,  carele  p'aci,  p,'aci  tra  să 
se  înece  în  balta  de  la   Lgov,   împuşcînd   raţe   ca  un  pă- 


1)  Aşa  începe  una  din  povestirile  luî  Turghenief,  care,  toate,  co- 
prind  cîte  o  mică  scenă  de  obiceiuri  ale  cîmpenilor  Rusiei,  fie  boier- 
naşi, de  ţară,  «odnodvortzî,  fie  neguţători,  «kupţî»  fie  robi  ţărani, 
«krepostnîi»,  precum  erau  sătenii  pînă  acum  vre-o  zece  ani.  Ruşii, 
in  limba  lor,  foarte  ceremonioasă  şi  dulceagă,  dau  numirea  de  «tată, 
tâtucă,  (batiuşca)»,  maî  marilor,  de  la  împărat  pînă  la  pîrcălab. 

cătos ;  iar  deocamdată  mă  mărginesc  a  spune,  în  trei 
cuvinte,  că  descripţiunile  luî  Turgenief  sunt  curate  tabe- 
lurî  eşite  dintr'un  penel  de  meşter  : 

Ut  pictura  poesis  !  ^) 

De  cîte  orî,  citindu-le,  mi  s'a  părut  că  'mî  trece  pe 
dinaintea  ochilor  una  din  acele  simple  privelişti  ale  na- 
turei,  în  care  pictorul  olandez  Ruysdael  a  ştiut  să  răspîn- 
dească  o  umbră  de  melancolie  care  pătrunde  aşa  de  adînc 
în  inimă!  Pe  povîrnişul  unei  păduri  a  cărei  verdeaţă  începe 
a  se  păli  de  suflările  toamnei,  se  deschide  un  drum  nă- 
sipos  ce  se  pierde  în  zarea  întunecată  a  depărtării,  sub 
nori  posomoriţi ;  vîntul  bate  şi  apleacă  crăcile  pe  jumă- 
tate goale  ;  pămîntul  e  presărat  cu  frunze  uscate,  ce  par 
a  se  rostogoli  fîşiind  d'a  lungul  căii.  Un  biet  drumeţ  cu 
o  sarcină  de  nuiele  la  spinare,  suie  cu  greu  dealul,  urmat 
de  trei  cînî.  Atît  şi  nimic  maî  mult !  -)  Dar  chiar  şi  în 
umbletul  apăsat  al  călătorului  se  simte  tainica  întristare 
a  fireî ;  dintr'însul  şi  din  toate  se  resfiră  preste  tot  tabelul 
acel  farmec  duios  in  care  inima  omenească  cu  plăcere  se 
afundă,  cînd  uneori  fugim  obosiţi  de  lume  şi  rămînem, 
singuratici  şi  neturburaţi  în  mijlocul  nesimţitoarei  sălbă- 
ticim!. 

Fi-va  oare  şi  aceasta,  una  din  simţirile  în  care  îşi  gă- 
sesc a  lor  mulţumire  vînătorii  izolaţi  ?  De  este  aşa,  apoi  a 
trăi  cîte-va  ore  cel  puţin  numai  cu  sine  şi  departe  de  ochii 
acelora  cari  în  lume  îţi  urmăresc  gîndurile  şi  mişcările,  sau 
cu  grijă  sau  cu  ură  ;  a  se  simţi  singur,  fiinţă  cugetătoare, 
în  faţa  unei  firi  întregi  fără  de  simţiri  şi  a-şî   pune   toate 


')  Horatii  Ars  poetica,  v.  361  :  «-Ca  pictura  şi  poezia  !» 
')  lacob  Ruysdael,  (1363—1681)  născut  în  Harlem,  a  zugrăvit  numai 
peizage  în  care  alţii,  şt  maî  cu  seamă  Wouvverman  şi  Berghem,  au 
adăogit  une-ori  persoane  şi  animale.  Tabelul  de  care  vorbim  se  află 
la  Luvru,  (Le  buisson,  no.  471)  unde  l'am  admirat  adesea,  precum 
Şl  altele  la  Paris,  la  St.  Petersburg,  la  Dresda.  Aci  e  şi  peizagiul  luî 
Kuysadel  care  poartă  numirea  de  «Vinătoarea»,  cu  figuri  lucrate  de 
Vander  Velde. 

silinţele  spre  a  o  supune  la  a  sa  voinţă  ;  iată  negreşit  a 
nobilă  ispită  pentru  mîndria  omenească,  şi  dacă  dînsa 
ajunge  a  se  însuşi  în  trudele  singuraticei  vînătorî,  apor 
neapărat  acea    vînătoare  este  o  mîndră,  o  nobilă   patimă. 

Aimer,  boire  et  chasser,  voilâ  la  vie  humaine 
Chez  Ies  tils  du  Tyrol !  —  peuple  heroîque  et  fier  ! 
Montagnard  comme  l'aigle  et  libre  comme  l'air ! 


Ce  n'est  pas  son  metier  de  trainer  la  charrue  ; 
II  coiiche  sur  la  neige,  ii  soupe  quand  ii  tue  ; 
II  vit  dans  l'air  du  ciel,  qui  n'appartient  qu'â  Dieu. 
L'air  du  ciel!  l'air  de  tous  !  vierge  comme  le  feu  ! 


Tu  n'as  rien,  toi,  Tyrol,  ni  temples,  ni  richesse. 
Ni  poetes,  ni  dieux ;  —  tu  n'as  rien,  chasseresse  ! 
Mais  l'amour  de  ton  cceur  s'appelle  d'un  beau  nom  : 
La  liberte  !  i) 

Aşa  cîntă  poetul  viaţa  unui  popor  de  vînătorî,  care  in 
singurătăţile  muntoase  ale  Alpilor,  trăeşte  de  secolî  pîndind 
vulturul  şi  căpriţa  pe  piscuri  fără  urme.  Arta  chiar  l'a 
identificat  cu  ideea  vînătoriei  şi  cine  poate  spune  că  n'a. 
văzut   adesea    tabeluri    în    care,  pe  o  pajişte  înverzită  cu 


i)  Alfred  de  Musset,  La  coupe  et  Ies  levres  :  Invocation  : 

A  iubi,  a  bea  şi  a  vina,  iată  viaţa  omului 
La  fii  Tirolului !  —  popor  eroic  şi  mîndru, 
Munteni  ca  acuila  şi  liberi  ca  aerul ! 

Nu  e  treaba  lui  de  a  mîna  plugul. 

Nu  doarme  pe  zăpadă;  mănîncă  dacă  ucide; 

El  trăeşte  în  aerul  cerului,  care  e  numai  al  lui  D-zeu^ 

Aerul  cerului  ?  aerul  tutulor  !  feciorelnic  ca  şi  focul  ! 

Tu,  Tirol,  tu  n'ai  nimic,  nici  temple,  nici  avuţii, 
Nici  poeţi,  nici  zei !  —  nu  n'ai  nimic,  ţară  de  vînătorî  t 
Dar  amorul  inimei  tale  poartă  un  falnic  nume  : 
Libertatea ! 

brazi  uriaşi,  trec  Tirolezi  cu  pălăriile  lor  ţuguiete  şi  îm- 
podobite cu  pene  de  păun,  purtînd  puşca  pe  ai  lor  umeri, 
iar  pe  stîncî  albicioase  ce  se  perd  în  văsduh,  s'arată  sfiaţă 
capra  neagră  cu  corniţele-i  crescute  în  formă  de  cîrlig. 
Există  maî  ales  în  Germania  meridională,  în  Bavaria  şi  în 
Austria,  printre  Şvabi  şi  Stirienî,  o  şcoală  întreagă  de  pic- 
tori cari  reproduc  neîncetat  asemenea  scene ;  dar  trebuie 
să  şi  spunem  că  magnetul  lor  pitoresc  s'a  cam  trezit,  chiar 
prin  spornica  lor  înmulţire.  Vorba  francezului : 

Faut  du  Tyrol ;  mais  pas  trop  n'en  faut !  ^). 

sau  ca  să  fim  maî  clasici  şi  să  aplicăm  artelor  axiome  de 
o  natură  maî  filozofică,  maî  poetică,  maî  estetică,  să  amintim 
regula  pe  care  s'a  întemeiat  mult  cumpătata  cultură  a  po- 
porului elen  şi  pe  care  Pindar,  printre  alţi  mulţi  poeţi  şi 
prozatori  greci,  a  exprimat'o  într'astfel : 

XpTj  §3  xâr'  aorov  asl  7ravt6<;  Ofyâv  fxsrpov  ^). 

Ce  bine  ar  fi  fost,  —  nu  este  aşa  amice  ?  —  să-mi  fi  adus 
eu  mai  de  mult  aminte  de  o  aşa  înţeleaptă  învăţătură !  Ai 
fi  scăpat  maî  ieftin  şi  ţi-aş  fi  cruţat  multe  din  rătăcirile 
netrebnice,  din  cărările  înfundate,  din  cotiturile  zadarnice, 
din  urmele  perdute,  din  minciunile  vrednice  de  cel  mai  în- 
dărătnic vulpoi,  prin  care  te  mîn  fără  de  milă,  de  cînd 
ai  avut  păcatul  să  iei  aceste  foi  în  mînă. 

Să  voi  eu  însumi  a  rezuma  acuma  cîte  am  spus  pînă 
aci,  zău,  nu  ştiu  de  aş  putea.  Măcar  în  privinţa  artelor  vî- 
nătoreşti  s'ar  cuveni  însă  să-mi  adun  în  mănuchi  noti- 
ţele răsipite  aci  ca  aşchiile  şi  ca  surcelele  ce  se  împrăştie 
fără  folos  cînd,  cu  o  teslă  rău  mănuită,  o  calfă  de  dulgher 
stîngaci  ciopîrteşte  bîrna  care  eşise  mîndră  şi  temeinică 
din  pădurile,  unde  sub  paza  Domnului  ea  a  crescut  în 
largul  ei. 


*)  cBun  e  şi  Tirolul ;  dar  iar  prea  mult  nu  trebuie». 
2)  Pimlari  Pythia.  II,  v.  34:  «Trebuie  ca  în  toate  şi  în  tot-d'auna 
omul  să  caute  dreapta  măsură». 

Al.  Odobeien.  —Opere  complete.  I.  14 

Dar  cum  ?  Să  maî  vorbesc  iarăşi  despre  plastica  vînă- 
torească  a  anticilor,  cu  idealul  lor  întrupat  în  statua  Dianeî 
vînătoriţe,  cu  expresivele  lor  baso-relievurî  cinegetice  de 
pe  arcul  luî  Constantin,  cu  picturile  lor  curioase  din  mor- 
mîntul  Nasonilor  ?  Să  ne  maî  întoarcem  la  vînătorile  con- 
certante ale  Sasanizilor  din  muntele  Bisutun  ?  Ş'apoî  d'acolo 
să  răsărim  tocmai  în  fundul  Europei^  ca  să  scotocim  în 
peşterile  Dordonieî,  siluete  de  fiare  antidiluviane  sgîriate 
de  Samoieziî  Francieî  ?  Şi  aci  să-mî  găsesc  beleaua  cu 
Galii,  vînătoriî  ceî  vestiţi,  pe  cari  eu  am  uitat  să-î  pome- 
nesc, şi  pe  dînşiî,  şi  pe  cîniî  lor  aşa  mult  lăudaţi  de  toată 
antichitatea,  şi  maî  ales  pe  zeul  lor  Cernunos^  a  cărui  că- 
păţînă,  frumos  împodobită  cu  o  minunată  părechie  de  nă- 
prasnice coarne  de  cerb,  s'a  descoperit  la  1711,  chiar  în 
temeliile  catedralei  din  Paris  şi  şeade  acum  în  rînd  cu  zeii 
pe  un  altar  păgînesc,  expusă  la  privirile  şi  la  răsgîndirile 
tutulor  oneştilor  consorţi  parizianî  cari  se  preumblă  curioşi 
prin  instructiva  grădină  a  Muzeului  de  la  ospelul  Cluny  ?  ^) 

Să  trecem,  să  trecem  înainte,  uitînd  miniaturile  scălîmbate 
şi  ticluite  de  prin  cărţile  didactice  ale  secolului  de  mijloc; 
să  nu  ne  oprim  nici  la  gravorul  Albert  Diirer,  nici  la  sculp- 
torul Jean  Goujon,  cari  fie-care  au  creat  în  treacăt  cîte  o 
splendidă  emblemă  a  vînătorieî,  unul  în  spiritul  mistic  al 
Germaniei,  cel-l'alt  după  ideile  elegante  şi  răsfăţate  ale 
Francezilor. 


^)  Catalogul  Muzeului,  No.  3.  «Un  altar  cu  patru  feţe,  sculptate  cu 
cîte  un  bust  de  zeitate  fiecare».  Această  figură  este  2;ravată  în  P. 
Lacroix,  «Les  arts  au  Moyen  âge  et  â  l'epoqae  de  la  Renaissance» 
(Paris.  1869)  pag.  353.  —  Dacă-Galo-Romaniî  aveau  pe  zeul  cornorat 
«Cernunos»,  Daco-Romaniî  au  avut  şi  eî  un  «Joue  Cerneanu»  (Jovis 
Cerneni),  despre  care  se  face  vorbă  într'una  din  tablele  cerate,  des- 
coperite la  1790  în  Abrudul  Transilvaniei,  şi  publicate  maî  întîî  de 
Massmann,  «Libelus  aurarus»  (Lipsea  1840)  şi  maî  de  curînd  de  R. 
P.  Tim.  Ţipariu,  în  «Archivul  pentru  filologie  şi  Istorie/»  (Blaj,  1867) 
p.  72  et  sq.  Nu  putem  şti  daca  Jouele  dacic  avea  şi  el  coarne  ca 
cel  galic,  dar  e  probabil  că  numele  luî  provenea  de  la  colonia  Zer- 
nes  sau  Cerneţiî  de  pe  malul  Dunării  {Massmann,  op.  cit.  p.  116-118). 

Ajunşi  la  timpul  Renaştere!,  să  maî  salutăm  încăodată, 
dar  de  departe,  pe  marele  Rubens,  care  a  zugrăvit  luptele 
dramatice  între  fiare  şi  oameni,  iar  nu  vînătorî  după  cum 
le  cerem  noî.  Amicul  său  însă,  Snyders,  îndată  ne  va 
împăca  prezentîndu-ne  pe  dobitoacele  codrilor,  turbate  şi 
îngrozite  de  goana  vînătorilor.  Wouwerman  ne  va  abate 
un  moment  de  la  trudele  vînătorieî  spre  a  ne  desfăta  cu 
plăcerile  eî  cîmpeneştî  şi  galante.  Dar  apoi  pictorii  francezi 
din  gloriosul  secol  al  Ludovicilor,  Desportes  şi  Oudry, 
artişti  pătrunzători  şi  dibaci  în  studiul  natureî,  însă  cum- 
pătaţi în  pornirile  eî  ca  tot  aparatul  pompos  al  regeştilor 
petreceri,  ne  vor  strămuta  din  nou  în  pădurile  cu  vînat 
şi  în  mijlocul  haitelor  de  cîinî.  La  dînşiî  încolţeşte  sub 
penel  figura  corectă  şi  deşteaptă  a  prepelicaruluî. 

Neamţul  Ridinger,  păstrînd  şi  inventoriind  pe  deoparte 
tradiiiunile  oficiale  ale  artei  din  secoliî  trecuţi,  se  alătură 
pe  de  alta  şi  maî  mult,  în  naivitatea  sa  germanică,  de  săl- 
băticia natureî. 

Cu  secolul  nostru  apăru  Sir  Landseer  şi  Horace  Vernet. 
înzestraţi  amîndoî  cu  talente  de  frunte,  unul  deschide  ori- 
zontul dramatic  al  vînătorilor  de  cerbî  din  munţiî  neguroşî 
aî  Scoţiei ;  celalt  rechiamă,  cu  maî  mult  instinct  vînătoresc 
de  cît  Rubens,  priveliştea  animată  a  periculoaselor  vînătorî 
din  pustiile  prigorite  ale  Africeî. 

Operile  acestuia  dau  naştere  la  o  şcoală  de  pictorî  mo- 
derni, carî  îşî  aleg  subiectele  de  tabelurî  în  vînătorile  de 
prin  tot  felul  de  ţărî  străine  şi  depărtate  de  continentul 
nostru.  Acea  şcoală  noî  am  numi-o  Şcoală  de  pictură  vu 
nătorească  exotică. 

După  Landseer,  carele  pe  lîngă  cerbî  a  maî  zugrăvit  şi 
cînî,  caî,  lorzi  şi  ladiese  engleze,  —  imitat  în  Franţa  de 
Alfred  Dedreux,' —  a  răsărit  o  Şcoală  de  pictură  vînăto- 
rească  a  sportului. 

Apoi,  pe  o  treaptă  maî  modestă  a  societăţiî,  în  Englitera, 
în  Francia  şi  chiar  în  Germania,  s'au  ivit  pictorî  carî  au 
reprezentat  serios  vînătoarea  cea  mică,  cea  cu  prepelicarul 

şi  au  creat  ast-fel,  —  în  lături  de  toţi  caricaturiştiî  din 
aceleaşi  ţări,  ce  neîncetat  se  leagă  de  biata  brasla  vînă- 
torilor  mărunţi,  —  ceia  ce  am  putea  numi  Şcoala  de  pictură 
vmătorească  burgheză. 

în  fine  Elveţia  şi  Tirolul,  piscurile  şi  căpriţele,  au  inspirat 
pe  numeroşii  artişti  cari  constituesc  romantica  odraslă  a 
Şcoalei  de  pictură  vînătorească  alpestră. 

După  această  nomenclatură  substanţială  şi  după  această 
clasificaţiune  sistematică  a  artelor  vînătoreştî,  cel  ce  va 
cuteza  să  zică  că  eu  nu  am  cunoştinţe  speciale  în  arte, 
nici  metod  în  scrierile  mele,  îl  rog  să  poftească  dumnealui 
la  întrecere  cu  mine  şi  să-mi  spuie,  drept  probă,  carii  scoale 
de  pictură  vînătorească  atribue  d-lui  tabla  zugrăvită  de 
sub  umbrarul  circiumei  lui  Kir  loniţă  Buzdrună,  de  la  morile 
Ciurelului,  unde  trec  Nemţii  la  vînătoare,  în  care  tablă 
figurează,  pe  un  fund  portocaliu,  un  vînător  albastru  trăgînd 
cu  puşca  într'un  epure  roşu,  care  ţine  vesel  în  labe  o  ploscă 
cu  vin,  şi  toate  acestea  înconjurate  cu  următoarea  deviză, 
pline  de  dulci  şi  iscusite  ademeniri  pentru  ori-ce  vînător : 

BHHO'o'HKOa   CX    3HMT   kir.^t 

Ia  nc>\'Tfi|jg  Aa  phhS  kSh  !  (Sic  !) 

Amice  autorule,  mi-aş  lua  acum  ziua  bună  de  la  line  şf 
m'aş  închina  ţie  cu  plecăciune,  mulţumindu-ţî  pentru  mo- 
mentele plăcute  ce  m'ai  făcut  să  petrec,  mai  întîi  citindu-ţî 
cartea  şi  apoi  gîndindu-mă  la  dînsa,  ca  să  îndrug  toate 
aceste  nevoiaşe  glume,  difjiciles  7îugce  ^).  Dar  şi  aci  mi-e 
teamă  că  o  să  te  superi,  socotind  că  am  vrut  să  te  las 
singur  singurel,  tocmai  sub  umbrarul  lui  Kir  lonită. 


1)  Martialis  «Epigram.»  II.  86: 

«Trupe  est  difficiles  habere  nugas 
Et   stultus  labor  est  ineptiarum». 

«Prost  lucru  este  cînd  se  ţine  omul  de  glume  nevoiaşe 

Şi  nerozească  treabă  sînt  fleacurile». 

Să  căutăm  dar,  pentru  acest  ite  missinn  est  al  tovărăşiei 
noastre  vînătoreştî,  un  aer  mai  curat,  maî  învietor,  în  care 
vechia  noastră  prietenie  să  se  simtă  maî  la  locul  eî,  unde 
să  putem  repeţi  împreună  versurile  luî  Musset  pe  care  ni 
le  ziceam  şi  acum  vre-o  cincî-spre-zece  ani : 

Oui,  la  vie  est  un  bien,  la  joie  est  une  ivresse. 
II  est  doux  d'en  user  sans  crainte  et  sans  souci, 
11  est  doux  de  feter  Ies  Dieux  de  la  jeunesse,  (?) 

D'avoir  vecu  trente  ans  comme  Dreu  l'a  permis 
Et...  si  jeunes  encore,  (!  ?)  d'etre  de  vieux  amis  i) 

Dar  ca  să  căutăm  şi  să  găsim  acel  loc  dorit  trebuie, 
amice,  să  te  mai  îngrijeşti  despre  un  mertic  de  răbdare, 
trebuie  să  faci  din  nou  inimă  vitează.  Haidî ! 

Macte,  nova  virtute,  puer  ;  sic  itur  ad  astra  !  -) 

De  a  te  duce  drept  la  stele,  nu  prea  am  speranţă  ;  dar 
vino  cu  mine  pînă  colea,  în  munţii  Buzăului,  şi  poate  că 
vei  petrece  pe  acolo  şi  tu  cîte-va  minute  plăcute,  cum  am 
petrecut  eu,  sunt  acum  cîţî-va  ani,  rătăcind  cu  ochii  pe 
plaiuri  încîntătoare,  iar  cu  auzul  şi  cu  gîndul  prin  fan- 
tasticele regiuni  ale  basmelor  vînătoreşti. 

X. 

Pe  o  frumoasă  zi  de  vară  mă  odihnisem  cîte-va  ore  la 
schitul  Găvanul,  —  o  minunată  înfundătură  călugărească 
din  munţi,  cîte-va  colibe  şi  o  bisericuţă  de  bîrne,  semănate 


1)  Aîfred  de  Musset.  Po^sies  nouvelles»  Sonnet  â  Alf.  T.  1838. 
«Da!  viaţa  e  un  bine^  şi  veselia  e  o  beţie. 

E  dulce  lucru  de  a  se  bucura  de  dînsa  fără  temere  şi  fără  grijă ; 
E  dulce  lucru  de  a  serba  tot  zeii  din  tinereţe, 

De  a  fî  trăit  treî-zecî  de  anî  după  cum  a  voit  Dumnezeu 

Şi. .  încă  aşa  de  tineri,  a  fl  prieteni  vechi». 

Prieteni,  da ;  dar  tineri.... !  ?  nu  prea  tocmai.  Ce  zici  ?  sau  vorba  ro- 

mînuluî;  «Vrî»bia  pui!» 

-)  yirfrilu  .tneid    IX.  v.  641 :   «Deşteaptă  în    tine  o  nouă   virtute, 
băiete;  astfel  vom  ajunge  pînă  la  stele». 

printr'o  pajişte  smălţuită  cu  flori,  pe  care  o  încinge  un 
semi-cerc  de  nalte  stîncî  pestriţe,  ce  poartă  numirea  foarte 
nimerită  de  Curcubeată.  De  acolo  plecai  călare  ca  să 
merg  la  Bisoca,  sat  în  două  chipuri  interesant :  mai  întăî 
fiindcă  de  sub  dealul  pe  care  el  şeade,  isvoreşte  Pece- 
neaga,  un  pîrîu  cu  nume  preţios  pentru  etnografii  ţăreî ; 
al  douilea  pentru  că  într'însul  trăiesc  şi  se  prăsesc  din 
neam  în  neam,  ceî  maî  frumoşi  bărbaţi  din  tot  plaiul  îm- 
prejmuitor. Ca  probă  despre  această  din  urmă  particula- 
ritate a  satului  Bisoca,  —  particularitate  pe  care  am  putut 
maî  tîrziu  să  o  constat  în  toată  întinderea  eî,  —  aveam  cu 
mine,  drept  călăuză  de  la  Găvanul  pînă  acolo,  un  voinic 
Bisocean,  un  fel  de  oacheş  Apolon  muntenesc,  carele  cu- 
noştea ca  în  palmă  toate  cotiturile  munţilor  şi  se  maî 
pricepea  şi  la  multe  altele,  căci  era  şi  vînător,  şi  cioban, 
şi  cosaş,  şi  cîntăreţ  la  biserică,  şi  cîntăreţ  cu  cavalul,  — 
Doamne  iartă !  pare-mi-se  că  maî  meşter  era  la  fluier  decît 
în  strană,  —  ba  încă  ştia  să  spună  şi  basme  de'ţî  era 
drag  să'l  asculţî. 

Cît  a  ţinut  calea,  —  vre-o  şease  ore,  —  guriţa  nu  i-a 
tăcut.  D'apoî  nicî  eu  nu-î  dam  vreme  să  răsufle:  «Bădiţă^ 
ce  livede  e  asta?»  —  îl  întrebam,  trecînd  prin  nişte  guşi 
de  văî  care  mă  îmbătau  cu  dulcele  lor  miros  de  fîn  proaspăt 
cosit.  —  «Cum  se  chiamă  ierbile  celea  care  par  împletite 
şi  la  vîrf  găitănite?»  —  Şi  el  îmî  spunea  numirile  tutulor 
florilor,  ierbelor  şi  burienilor,  arătîndu-mi  chiar  şi  pe  acelea 
care  sunt  bune  de  leac:  —  «Ceia  este  dobrişor  şi  cealaltă 
ghisdei ;  asta  e  laptele-stînceî  şi  astălaltă,  zîrnă-miţoasă ; 
icî  iată  brînduşe  şi  colea  dedeţeî ;  apoi  lobodă  şi  drob, 
vîzdroagă  şi  siminoc,  iearba-ciuteî  şi  piperig,  pojarniţă 
şi  sefterea»  şi  altele  multe....  Dar  cine  le  maî  ţine  minte  î 
D'aş  fi  stat  să  le  însemnez  pe  toate,  poate  că  îmî  da  şi 
mie  Societatea  Academică  să  lucrez,  —  nu,  vaî  de  mine, 
la  Dicţionariul  cel  cu  vorbe  numai  pHvite,  alese  şi  maî 
cu  seamă  croite  de  pe  curata  lătinie,  —  ci  la  păgubaşul 
de  Glosariiiy  unde    pricopsiţiî    noştriî    lexicografi  şi  scor- 

nitori  de  grai  nou  şi  pocit  asvîrlă  ca  borhot,  maî  bine 
de  jumătate  bîeata  frumoasa  noastră  limbă  romînească. 

Din  norocire,  Bisoceanul  meu  nu  ştia  nimic  despre  chipul 
cum  ne  batem  noî  joc  în  oraşe  de  ce  avem  maî  scump 
rămas  de  la  părinţi,  şi  el,  în  limba  sa  pe  care  aş  da  anî 
din  viaţă-mî  ca  s'o  pot  scrie  întocmai  dupe  cum  el  o  rostea, 
în  acea  limbă  spornică,  vîrtoasă  şi  limpede  a  ţăranilor  noş- 
tri, îmî  povestea  păsurile  şi  plăcerile  oamenilor  de  la  munte. 

Cînd  ajunserăm  pe  muchea  plaiului  ce  desparte  văile 
despre  Buzău  de  cele  despre  Rîmnic,  priveliştea,  din  ve- 
selă şi  plăcută  ce  era,  se  făcu  de  o  dată  măreaţă. 

în  spate  aveam  culmea  întinsă  a  Penteleuluî,  starostele 
munţilor  din  Buzău,  şi  pe  sub  dînsul  se  rînduiau,  ca  trepte 
ale  unei  scări  de  urieaşî,  plaiul  Răboîuluî,  munţii  Nehar- 
niţa,  ambele  Muşe,  Macieşul,  Brezeul,  Pieatra-peneî,  Ca- 
rîmbul  şi  multe  altele  maî  aşezate;  dar  drept  în  faţa 
noastră,  adăpostite  sub  piscurile  semeţe  ale  Furuluî  şi  ale 
Steşiculuî,  se  înălţau,  ca  nişte  păreţî  suri  şi  măcinaţi  d'a- 
lungul  uneî  perdele  de  brădet,  stîncele  Năculelor  la  poa- 
lele cărora  se  aşternea,  întocmaî  ca  un  lăicer  verde  şi 
înflorat,  o  poiană  largă  şi  desfătată. 

într'adevăr  aî  fi  zis,  ca  balada  păstorească,  că  acel  picior 
de  plai  este  întocmaî  o  gură  de  rai. 

Stăm  şi  mă  uitam  cu  acea  uimire  produsă  adesea  în 
noî  de  priveliştile  neaşteptate  ce  ne  isbesc  vederile  pe 
unele  culmî  despărţitoare  de  văî.  Călăuzul  meu  carele,  cum 
am  spus,  avea  sămînţă  multă  de  vorbă,  mă  deşteaptă  din 
acea  mirare  mută ;  —  «Aşa-î,  Domnule,  că's  mîndre  Pe- 
trele fetei  de  la  Năcule  ?  Văz  c'aî  rămas  cu  ochiî  la  ele  ; 
dar  mi-te,  cînd  aî  şti  şi  povestea  lor  ?»  —  «Apoî  ce  maî 
staî,  voinice?»  —  îî  răspunsei  cu  grabă;  —  «spune-o, 
dacă  o  ştiî.  O  să'mî  ţină  de  urît  pe  drum».  Şi  Bisoceanul 
meu,  carele  atîta  aştepta,  începu  a-mî  spune  următorul 
basm,  povestindu-1  In  al  său  grai  poetic  şi  armonios, 
pe  care  în  deşert  mă  voi  sili  eu  a'l  rechiăma  în  amin- 
tirile mele : 

«Basmul  meu,  boieri  domnia-voastră*  (aveam  cu  mine 
pe  un  Neamţ  care  nu  înţelegea  romîneşte)  basmul  meu  e 
cam  copilăros :  dar  pare-mi-se  că  nu  e  tocmai  fără  de 
folos  ! » 

Aşa  fu  precuvîntarea  luî  şi,  precum  zice  bătrînul  Omer  : 

După  a  luî  limbă  decît  mierea  maî  dulce  curgea  viersul  i). 

«In  vremea  de  demult,  pe  cînd  oamenii  de  pe  lumea 
asta,  ştiau  şi  puteau  maî  mult  decît  ce  ^potfşi  ştiu  ceî  de 
acum,  pe  cînd  pruncul  de  trei  zile  îţî  număra  numai  într'o 
clipă  toate  stelele  de  pe  cer,  şi  vedea  cu  ^ochişorii  cum 
creşte  iarba  cîmpuluî  şi  auzea  cu  urechile  cum  sfîrîie  fu- 
sele cînd  toarce  păiajinul...  pe  vremea  de"^  atunci  trăia  în 
plaiurile  Buzăului,  o  împărăteasă  tare  şi  ,'mare,  pe  care  o 
chiema  Doamna  Neaga  ^).  Ea  îşi  aveavjpalatele  ei  tocmai 
colo,  în  codrii  Cislăului,  unde  se  văd  şi  astăzi,  pe  o  mă- 
gură mare  ocolită  cu  pîraie,  temeliile  de  zid  ale  cetăţii  ei, 
iar  grădinile  şi  livezile  în  care  ea  se  preumbla  cînd  i  se 
făcea  urît  acasă,  şi  le  avea  pe  colnicele  Lapoşului,  unde 
stă  şi  acum  puţul  ei  cu  colac  de  piatră,  săpat  cu  slove 
pe  care,  zău,  nici  cei  mai  cărturari  din  ziua  de  astăzi  nu 
le  mai  pot  ghici. 

«Din  toţi  copiii  câţi  Dumnezeu  îi  dase  şi-i  luase  înapoi 


1)  Homeri  Iliad.  I,  v.  249  : 

Too  xai  aTTo  YXdc3(3Y]c  (J-s^tioc  7X07LCOV    pssv  ao§7J. 

2)  Poate  că  tu  sau  altul  îmi  veţi  spune  că  Doamna  Neaga,  cea  de 
la  Cislău,  de  la  Lapoş  şi  de  la  Tisău,  n'a  fost  tocmai  pe  cînd  cu 
Por-împărat,  de  vreme  ce  dînsa  trăia  în  al  XVI-lea  secol,  şi  a  dă- 
ruit chiar  mănăstirii  Bratskii  din  Kiev,  la  anul  7107  (1600),  o  cruce 
ferecată  care  s'a  şi  reprodus  în  publicaţiunea  rusească  BocKpeciioe 
Iieme,  în  anul  4-lea  (1840),  pag.  436  et  sq.  Acestea  le  ştiu  şi  eu,  ba 
am  şi  acasă  o  cărămidă  luată  din  ruinile  cetăţii  Doamnei  Neagăi,  din 
pădurea  Cislăului,  care  de  sigur  nu  denotă  o  mai  mare  vechime.  Dar, 
de  unde  să  aştepţi  de  la  un  biet  muntean  din  Bisoca,  atîta  erudiţiune 
în  istorie  şi  archeologie  ?  —  Notă  ad  laudes  graiesqiie  B.  P.  Hasdeo, 
căruia  datorez  cunoştinţa  şi  desemnul  crucii  de  la  Kiev  a  Doamnei 
Neagăi. 

la  sine,  Doamna  Neaga  rămăsese  în  văduvie  numai  cu  un 
fecior  pe  care-l  iubia  ca  pe  lumina  ochilor.  Era  şi  dră- 
gălaş, —  bată-1  fericea  —  puiul  de  împărat !  Mîndru  ca  stră- 
lucitul soarelui  la  amiazî,  blînd  ca  razele  line  şi  mîngîioase 
ale  luneî,  sprinten  ca  luceafărul  sclipitor  al  dimineţii  şi 
înţelept  ca  şi  întreaga  tărie  a  cerurilor.  Nu  ştia  maică-sa 
nici  lumea  toată  cu  ce  să-1  maî  desmierde,  atît  era  tuturor 
de  drag  şi  de  plăcut. 

«De  micuţ  îl  dase  Doamna  la  carte  şi  cînd  abia  înce- 
puse tuleiele  bărbeî  să-î  umbrească  peliţa  copilărească,  el 
vorbea  pe  de  rost  toate  limbile  de  pe  lume,  ba  încă  înţe- 
legea şi  graiurile  tăinuite  ale  pasărilor  şi  ale  fiarelor. 

«Atunci  Doamna,  cu  inima  îngînată  între  dor  şi  bucurie, 
îî  vorbi  aşa  :  —  «Fătul  meu,  cartea  cîtă  a  fost,  ai  învăţat-o 
toată  din  scoarţă  pînă  în  scoarţă  ;  acum,  ca  să  te  faci  om 
pe  deplin  şi  voinic  cu  temei,  precum  se  cade  unui  bărbat 
şi  mai  ales  unui  fecior  de  împărat,  toţi  de  toate  părţile 
inî  spun  că  trebuie  să  te  duci  lumea  să  o  colinzi,  ca  să 
încerci  şi  să  ispiteşti  viaţa  prin  tine  însuţi  şi  să  afli  multe 
şi  mărunte  ale  lumeî,  care  se  vede  că  în  carte  nu  se  pot 
-crie.  Du-te,  copilul  meu;  mergi  de  vezi  şi  de  învaţă;  dar 
cată  a  nu  te  prea  depărta  de  pe  aci ;  adu-ţî  aminte,  voini- 
celul meu,  că  pe  cîtă  vreme  nu  te  va  simţi  mama  colea 
în  preajma  eî,  grija^  chinul  şi  mîhnirea  din  sînu-î  nu  vor 
lipsi>. 

«A  doua  zi,  dînzî  de  dimineaţă,  feciorul  de  împărat, 
maî  mult  vesel  decît  duios,  îşî  luă  ziua  bună  de  la  Doamna, 
maică-sa,  care  se  silea,  sărmana,  pe  cît  putea,  ca  să-şî 
stăpînească  plînsul  şi  obida  ce  o  'necau.  Era  vesel  voini- 
celui,  fiindcă  în  curţile  palatului  îl  aşteptau  ca  să-1  înso- 
ţească în  cale  o  sumă  de 

boerî  mari  aî  oştilor, 
puterea  domniilor 
şi  groaza  duşmanilor, 
toţi  călări  şi  înarmaţi 
cu  săgeţi,  cu  buzdugane 
şi  la  briie  cn  arcane 

gata-a  merge  după  soare 
să  înceaptă  'n  vînătoare 
după  urşi  şi  căprioare, 
după  pasări  gălbioare, 
ce  sînt  bune  de  mîncare 
şi  plăcute  la  cîntare. 

«Apucară  în  spre  miază-noapte  şi  trecînd  pe  Scărişoară 
unde-î  lesne  cuî  scoboară,  luară  apa  Buzăului  în  sus  tot 
cîntînd  şi  veselind.  Răsunau  dealurile  şi  văile  şi  apele 
rîuluî  pe  unde  trecea  mîndra  ceată  de  voinici.  Dar  cînd 
sosiră  la  înfurcitura  Bîsceî,  acolo  unde  se  aşterne  o  poie- 
niţă verde  umbrită  de  plopi,  de  stejari  şi  de  fagi,  feciorul 
de  împărat  de  odată  îşî  opri  armăsarul  în  loc  şi  în  gura 
mare  strigă  aşa  către  soţii  săî :  —  «Măî  fraţi !  vedeţi  colo 
«drept  în  sus  muchea  'naltă  şi  pleşuvă  a  Penteleuluî ;  acolo 
«am  să  mă  duc,  tot  în  fuga  calului.  Cine  poate,  ţie-se  după 
«mine!»  —  Şi  dînd  pinteni  sprintenului  său  fugar,  ca  un 
fulger  se  repezi  prin  valea  îngustă  a  pîrîuluî.  Sub  copita 
pintenoguluî,  pietrele  scăpărau,  apele  clocoteau,  pulberea 
în  sus  se  înălţa,  cu  norii  s'amesteca,  ş'apoî  în  jos  iar  cădea, 
vălceaua  înegura  şi  pe  voinic  mi-1  ascundea  cu  totul  din 
vederile  boierilor,  cari  rămăsese  departe,  departe  în  urma  luî. 
«Trecu  el  ca  în  zbor,  cu  fugarul  spumegat,  prin  valea  Eo- 
zilor,  pe  sub  muchea  Paltinului,  pe  la  gura  Teghi ;  sări 
ca  un  zmeu  pe  deasupra  Curselor  de  pieatră  ;  îşî  zări  ca 
prin  vis  chipul  oglindit  în  apele  cătrănite  ale  Ghenuneî 
Dracului,  şi  printre  brazi,  printre  molifzî,  printre  afini  şi 
ienuperî,  sui  mlaca  Cernatuluî  pînă  în  vîrful  muntelui. 
Sbura  calul  nebun  cu  coama  şi  cu  nara  în  vînt  ;  iar  că- 
lăreţul, cu  minţile  răpite  de  mulţumire,  sorbind  cu  desfă- 
tare în  piept  mirosul  răcoros  al  brazilor  şi  al  florilor, 
dor'  că  se  simţea  dus  ca  vîntul  şi  ca  gîndul,  peste  stîncî, 
peste  verdeaţă,  peste  gol  şi  earbă  creaţă. 

«Cînd  fu  la  amiazul  mare,  fugarul  stătu  locului  şi  fecio- 
rul de  împărat  se  trezi  singur  singurel  chiar  d'asupra  Pen- 
teleuluî.  Jur    împrejur,    cît    cuprindea    ochiul,   zări  numai 

creste  de  munţi,  cari  maî  mari,  cari  maî  mărunţi.  Dar  maî 
presus  de  toţi  se  ridica  creştetul  gol,  de  pe  care  el  privea 
şi  vedea,  jos  pămîntul  cu  verdeţile,  cufundîndu-se  în  toate 
părţile,  iar  sus,  cerul  limpede  şi  senin,  scăldat  numai  în 
raze  de  lumină.  Soarele  dogorea  drept  d'asupra  şi  în  ar- 
şiţa amieazuluî,  pare  că  contenise  orice  adiere  ;  nici  o  su- 
flare nu  se  simţea,  nici  un  sunet,  nici  o  mişcare. 

«Sta  mărmurit  voinicul ;  —  nici  că  maî  pomenise  el  aşa 
tăcere,  aşa  pustiu,  aşa  mîndreţe  !  —  cînd  de  odată,  pe  sub 
roata  aurită  a  soarelui,  se  ivi  o  pasăre  măreaţă,  un  vultur 
negru  cu  aripele  falnic  întinse.  De  grab  puse  voinicul 
mîna  pe  arc,  îl  încorda  şi  gata  era  să  răpează  săgeata, 
cînd  pe  sus  auzi  vulturul  croncănind  în  limba  sa  cea  pă- 
sărească : 

«împărate  luminate, 
nu-mî  lua  zilele  toate ; 
iea-mi-le  pe  jumătate  ; 
că-ţî  voî  da  eu  nestemate, 
chiar  piatra  zamfirului, 
limpezimea  cerului !» 

«Feciorul  de  împărat  destrună  arcul,  minunat  de  aşa  cu- 
vinte ;  iar  pasărea,  drept  mulţămită  că  o  iertase  cu  viaţă, 
lăsă  să  *î  pice  din  cioc  pe  obîlciul  şeleî  voinicelului,  o 
pieatră  de  zamfir  mare  şi  frumoasă,  limpede  şi  albastră 
întocmai  ca  seninul  cerului. 

«Din  ceasul  cînd  căpătă  această  nestemată  şi  o  puse  în 
sîn,  nu  maî  rămase  pasăre  pe  cer  care  să  nu  fie  robită 
la  voinţa  lui.  Pentru  dînsul,  toate  sburătoarele,  mîndri  pă- 
unaşî,  sălbăticoşî  cocori,  bufniţe  cobitoare,  şoimi  dîrji,  găi- 
nuşe moţate,  dumbrăvence  cu  aripi  verzi,  pupeze  cu  creste 
înălţate,  grauri  pestriţi,  sitari,  dropii  şi  ienurici,  toate  picau 
ca  fermecate,  cînd  eşea  el  la  vînătoare ;  iar  de  se  preumbla 
numai  prin  codri  şi  prin  livezi,  mieriile  şi  privighietorile, 
pitulicile  şi  sticleţiî,  presurele  şi  sfranciocii,  petroşeiî  şi 
fredeluşiî,  bot  groşiî  şi  scatii,  ţoii,  ţintezoii  şi  piţigoiî,  toţi 
ii  întîmpinau  peste  tot  locul  cu  dulcele  lor  cîntărî ;  cucul  îi 
vestea  la  tot  ceasul  mulţi  ani  cu  noroc,  şi  prigorii  cu  pene 

albastre,  îl  însoţeau  pretutindeni,  chiuind  şi  sburînd  vesel 
d'asupra  capului  său. 

«Trecu  o  zi,  trecură  două,  ba  maî  trecură  şi  alte  nouă 
şi  voinicelul  nu  se  îndura  ca  să  se  înstrăineze  de  la  mîn- 
drele  plaiuri  ale  Buzăului,  în  care  el  domnea  acum  cu 
voie  bună  peste  toată  firea  sburătoare  cîtă  fîlfîie  sub  soare. 
Noaptea  pe  la  cîntătorî,  pînă  a  nu  se  revărsa  bine  de  zori, 
el  era  purces  la  vînătoare,  şi  maî  adesea  seara  îl  apuca 
prin  păduri,  ucigînd  şi  stîrpind  alte  păsări  cobitoare  ce  se 
arăta  numai  prin  întuneric. 

«Rătăcea  într'o  zi  pe  culmea  păduroasă  a  Istriţeî,  — 
tocmai  colo  jos,  la  curmătura  dealurilor,  sub  care  încep 
a  se  aşterne  cîmpiile,  —  cînd  deodată,  fără  veste,  pe  la 
sfinţitul  soarelui,  se  ridică  din  vale  un  vînt  mare  şi  turbat 
care  îndoia  fagii,  frîngea  plopii,  smulgea  ulmii  şi  cletena 
cu  urlet  tot  codrul  şi  tot  muntele.  într'o  clipă,  norii  de  pretu- 
tindeni la  un  loc  se  adunară,  negurele  se  îndesară,  şi  peste 
tot  cerul  se  destinse  un  pod  întunecat  de  fer  şi  de  aramă, 
peste  care  trecea  şi  se  învîrtea  sfîntul  Ilie,  încurându-şî  armă- 
sarii cu  tunete  şi  cu  plesnete,  şi  scăpărînd  numai  fulgere  şi 
trăsnete  de  sub  roatele  carului  său.  Apoi  dintr'o  năprasnică 
detunătură,  se  sparse  deodată  podul,  brăzdat  de  miî  de  săgeţi 
luminoase  şi  începu  a  curge  pre  pămînt,  o  ploaie  groaznică. 

ploaie  cu  şiroaie 
de  făcea  pîraie : 
ploae  cu  băşici 
de  strica  potici ; 
ploaie  spumegată 
'nneca  lumea  toată ; 
ploaie  de  potop 
tăcea  lumea  snop. 

«Cînd  se  maî  potoli  furtuna,  feciorul  de  împărat  cată  a 
se  urni  din  scorbora  unde  stătuse  pitulat ;  dar  el  nu  maî 
ştiu  înootr'o  s'apuce,  aşa  de  tare  era,  în  codru,  şi  frunza 
deasă,  şi  noaptea  întunecoasă,  şi  calea  pietroasă  ;  pe  unde 
căta  urma  umblată,  urma  era  ştearsă  ;  pe  subt  atîtea  frun- 
zare căzute,  toate  cărările  se  făcuse  nevăzute.  Nu  vedea, 

nu  auzia,  nici  în  greul  pămîntuluî,  nici  în  uşurelul  vîn- 
tuluî ;  numai  cînd  trăgea  bine  cu  urechia,  îî  venea  din 
depărtare  la  auz,  chiotul  ghionoaeî  ce-şî  ascuţea  noaptea 
ciocul  de  coaja  copacilor,  şi  miorlăitul  cucuvăilor  care  se 
chemaii  jalnic  una  pe  alta  prin  mijlocul  beznei ;  apoi  une- 
ori îî  trecea  repede  pe  dinaintea  ochilor  şi  cîte  o  umbră 
neagră  de  lăstun  rătăcit,  care  cădea  din  văzduh,  cu  lun- 
gele-î  aripe  îngreuiate  de  ploaie. 

«Toată  noaptea  ar  fi  umblat  el  fără  spor  ;  dar  noroc  că 
avea  cu  sine  pe  coteiul  luî  cel  n:aî  bărbat,  cel  maî  pri- 
ceput, cel  maî  credincios. 

Miclăuş  cîne  'nvăţat 
ştia  seama  la  vînat ; 
el  apucă  spre  colnic, 
uşor,  sprinten  şi  voinic  : 
tot  spre  vale  se  lăsa, 
şi  cărarea  căuta, 
botul  prin  earbă  vîrînd, 
urmele  tot  mirosind. 
Urma-i  icî,  urma-î  colea  ! 
Wiclăuş  n'o  mai  perdea, 
pr'întuneric  o  simţea, 
noaptea  'ntocmaî  ca  zioa. 

^Astfel,  cu  cînele  călăuză  bună,  voinicul  apucă  d'alun- 
gul  în  jos,  valea  Orgoaeî.  Prin  volbura  apelor  eî  se  ros- 
togoleau acum  cu  vuiet,  rădăcinile  de  copaci  şi  bolova- 
nii de  piatră,  surpaţi  de  la  munte.  Şi  cînele  şi  stăpînul 
umblau  încet  şi  cu  sfială  pe  costişul  lunecos  ;  dar  cînd 
ajunseră  tocmai  d'asupra  priporuluî  de  unde  se  văd,  în 
poală,  urmele  unei  cetăţi  de  Uriaşi  şi  brasda  vladnică  a 
Troianului,  Miclăuş  stătu  în  loc  mîrîind  ca  în  preajmă  de 
vînat.  Voinicelul  sticli  ochii.  Flăcăraie  alburii  eşeau  pe 
acolo  din  pămînt  şi  zburau  d'asupra  tainiţei  unde  statură 
ascunse,  atîta  mare  de  vreme,  comorile  de  la  Pietroasa, 
cloşca  cea  vestită  cu  puii  eî  de  aur ;  dar  pe  la  lumina 
sclipitoare  a  văpaielor,  vînătorul  zări  printre  erburî  şi  pe- 
troaie,  căpăţîna  lungăreaţă  a  unui   dihor    carele,  cu  ochii 

răsleţî  cată  drept  la  dînsul.  Trupul  şi  coada,  dobitocul  şi 
le  încolăcise,  le  făcuse  ghem  în  faţa  coteiuluî,  cum  fac 
dihoriî  cînd  n'au  loc  de  scăpare  în  vizuinile  lor  de  sub 
pămînt.  Voinicul  nostru  era  gata  să  asvîrle  într'însul  ghioaga 
•  luî  cu  ţinte  poleite  ca  să-1  prăpădească,  cînd  dihorul  în- 
cepu a  chiţăî  în  limba  luî  de  lighioană  şi  a  zice: 

«împărate  luminate, 
nu-mî  lua  zilele  toate : 
iea-mi-le  pe  jumătate  ; 
că-ţî  voi  da  eu  nestemate, 
chiar  piatra  smaranduluî, 
verdeaţa  pămîntuluî !» 

«Feciorul  de  împărat,  aducîndu-şî  aminte  cît  de  bun  augur 
îî  fusese  asemenea  vorbe  din  graiul  vulturului,  lăsă  ghioaga 
jos  şi  goni  cînele  în  laturi ;  iar  lighioana,  bucuroasă  de  a 
se  simţi  scăpată,  începu  să  rîcîie  ţărîna  cu  labele  şi  scoase 
dinaintea  voinicului  o  pieatră  de  smarand,  mare  şi  fru- 
moasă, de  strălucea  verde  şi  rămurată  ca  spicul  crud  al 
grîuluî,  ca  rodul  pămîntuluî. 

«Atîta  fu  voinicului  pînă  ce  ridică  de  jos  smarandul 
fermecat  şî-1  băgă  în  sîn  ;  ş'apoî  de  atunci  înnainte  toate 
jivinile  cîte  se  tîrăsc  prin  ţărînă  şi  cîte  se  ascund  pe  sub 
pămînt,  toate  îl  cunoscură  pe  dînsul  de  stăpîn.  Viezurii 
cu  perii  suri,  lungi  şi  drepţi  ca  ţepele,  şi  bursucii  som- 
noroşi, cari  ies  numai  noaptea  din  vizuini ;  şderiî  pădureţi 
cu  blana  ruginie,  deasă,  moale  şi  frumos  netezită,  şi  vi- 
drele colţate  de  pe  malul  bălţilor ;  nevăistuicele  cu  trup 
prelung  şi  mlădios  şi  cu  guşe  albe,  care  se  furişează  prin- 
tre răzoare,  vînînd  cuiburi  de  păsărele,  şi  veveriţele  şu- 
gubeţe cu  coada  vîlvoi,  care  sar  zglobii  pe  crăcile  co- 
pacilor ronţăind  alune,  ghindă  şi  scoruşe  ;  pinţele  cu  labe 
scurticele  la  piept,  iar  la  spate  cu  picioroange,  care  cînd 
umblă  se  saltă  ca  locustele,  şi  căţeii  pămîntuluî,  —  de  le 
zice  şi  suite,  —  cari  scot  capul  la  amiazî  din  găuri  ca  să 
latre  la  soare ;  apoi  mişunii  ceî  cu  gropanele  pline  de 
grîne  şi  şobolanii  din  smîrcurî;   toate  lighioanele  pînă    şi 


^'soSo-KovTjYstizoc  223 

cîrtiţele  orbeţe  şi  aricii  ghimpoşî,  ba  chiar  şerpii,  guşterii 
şi  şopîrlele,  toate  i  se  arătau  luî  în  cale,  sau  ca  să-1  slu- 
jească la  vre-o  trebuinţă,  sau  ca  să  piară  de  mîna  luî, 
cînd  avea  plăcere  de  vînat.  Cu  dînsul  vulpile  îşî  cheltuiau 
de  pomană  viclenia  minţeî  şi  iuţeala  piciorului,  căci  de 
fiecare  minciună  a  vulpeî,  el  afla  prea  lesne  mijloace  o 
mie  ca  să-î  vie  de  hac.  Apoi  şi  cu  ursul  cel  maî  sălbatic, 
el  îşî  făcea  jucărie  ;  fără  secure,  fără  cuţit,  el  intra  semeţ 
în  vizuina  luî,  se  lua  cu  dînşiî  la  luptă  dreaptă  şi  în  tot- 
d'auna  ursul  cădea  mort  la  pămînt. 

«:  Astfel  prin  văzduh,  astfel  pe  sub  pămînt,  el  era  maî 
mare  ;  de  aceea  şi  traiul  luî  era  acum  şi  maî  mult  pornit 
pe  vînătoare. 

cCînd  feciorul  de  împărat  trecea  pe  dealul  Balaurului, 
d'a  stînga  Slăniculuî,  lighioana  cea  înfricoşată,  cu  o  falcă 
în  cer  şi  cu  alta  în  pămînt. 

Şerpoaica  cu  solzii  verzi, 

—  să  n'o  vezi,  să  n'o  visezi !  — 

de  grabă  se  zvîrcolea,  se  pitula  şi  se  afunda  pană  la  gu- 
rile iadului,  ca  să  nu  o  vază  viteazul  vînător,  să  nu-î  re- 
teze cu  paloşul  şapte  capete  şi  să  nu-î  stingă  şapte  suflete. 
Orî  cit  de  mult  se  silea  dînsul  ca  să'î  apuce  înainte,  iazma 
iaduluî  prididea  cu  fuga  şi  voinicul  rămînea  mereu  să'şî 
scoată  necazul  pe  paserile  cerului  şi  pe  lighioanele  pă- 
mîntuluî.  Da  zi  peste  zi  şi  nu  putea  nimeri. 

«Aşa  maî  păţi  într'o  noapte  ;  şi  a  doua  zi,  de  ciudă  şi 
de  mînie,  se  porni  de  pe  dealul  Balaurului  în  jos,  cînd 
abia  se  miji  de  ziuă  şi  ajunse  de  odată  cu  zorile,  cînd 
se  deschideau  florile,  la  valea  stearpă  şi  pustie  a  Pîclelor 
de  glod. 

«Dacă  nu  ştiţî  şi  n'aţî  văzut,    să  vă    spui  eu    că    acolo 

şi-a    aşezat  Necuratul   cazanele    cu    catran    şi    cu    smoală 

colcotită  :  pe  sub  pămînt  gîlgîie  şi  fierbe  glodul    noroios, 

maî    rece    decît    ghiaţa,    maî  negru  decît  ceaţa ;  apoi,  pe 

:urî  căscate  prin  tot  ocolul  aceleî  văî  fără  de    scursoare, 

işneşte  tina  în  sus,  cînd  de  o  şchioapă,  cînd  de  o  palmă. 

cînd  de  un  stînjen  şi  maî  mult ;  la  fiecare  gură  împrejur 
s'a  durat  muşuroi,  şi  balele  cătrănite  pe  care  Ucigă-1- 
toaca  le  scuipă  din  văgăune,  se  scurg  năclăite  d'a  lungul 
movilitelor,  se  adună  în  nomol,  se  usucă  de  vînt,  se  crapă 
de  soare  şi  aştern  tot  fundul  văii  cu  o  humă  sură  şi  ji- 
lavă, pe  care  nu  se  prinde,  Doamne  fereşte  !  nici  troscot, 
nici  ciulini. 

Cînd  de  pe  culmea  vecină,  feciorul  de  împărat  făcu 
ochii  roată  d'asupra  văii  urgisite,  el  văzu  o  biată  căprioară 
rătăcită,  călcînd  cu  sfială  prin  nomolul  uricios  al  mocirlei ; 
maî  departe,  o  fiară  sălbatică,  un  rîs,  sta  stîrcit  la  pîndă ; 
părul  de  pe  dînsul,  lung  şi  supţire,  alb  şi  cu  pete  negre, 
se  zbîrlise  în  sus  ;  urechile'!  ţuguiete  cu  pămătufurî  de 
peri  negri  la  vîrf,  se  rădicase  drepte,  şi  ochii  luî,  viî  şi 
pătrunzători  ca  ochii  de  femee,  scăpărau  scînteî.  Numai 
în  două  trei  sărituri  de  pisică,  el  ajunse  căprioara,  se 
acăţă  de  pieptul  eî,  îşî  înfipse  dinţii  în  beregată  şi  se 
gătea  să  'î  sugă  cu  desfătare  sîngele  din  vine,  cînd  voi- 
nicelul învîrti  repede  praştia  ca  să  o  isbească  în  fiară. 
Dar  ochii  rîsuluî,  care  văd  şi  în  miezul  pietrelor,  zăriră 
ce  i  se  gătea  ;  el  se  smulse  de  la  pieptul  căprioarei  şi  în- 
cepu să  latre  în  limba  luî  de  fiară : 

«împărate  luminate, 
nu-mi  lua  zilele  toate ; 
iea-mi-le  pe  jumătate, 
că-ţî  VOI  da  eu  nestemate, 
chiar  pieatra  rubinului, 
clocotirea  sîngeluî !» 

«Ş'acum,  pentru  a  treia  oară,  feciorul  de  împărat  iertă 
viaţa  rîsuluî,  precum  iertase  pe  a  vulturului,  precum  ier- 
tase pe  a  dihoruluî ;  el  strînse  praştia  pe  mînă,  iar  fiara^ 
veselă  şi  mulţumitoare  că  scăpase  cu  zile,  scapără  din 
ochii  eî  o  piatră  de  rubin,  mare  şi  frumoasă,  roşie  şi  vie, 
maî  roşie  decît  fraga  munteluî,  maî  vie  decît  para  foculuî 
şi  întocmaî  ca  sîngele  voiniculuî. 

«Cînd  o  luă  voinicul  în  mînă  şi  o  băgă  în  sîn,  pare  că 

îl  maî  crescu  de  o  şchioapă  inima  într'însul.  De  aci  în- 
nainte  toată  firea  cu  suflare  era  pradă  luî.  Toate  fiarele 
pe  care  iuţeala  sîngeluî  le  împinge  în  fuga  lor,  a  se  aş- 
terne păinîntuluî  ca  iarba  cîmpuluî  la  suflarea  vîntuluî, 
toate  cele  care  trăiesc  din  vărsarea  sîngeluî,  toate  cîte  din 
sînge  o  şi  pierd,  toate  se  supuseră  şi  ele  la  voinţele  voi- 
nicului, ca  pasările  cerului,  ca  lighioanele  pămîntuluî. 
«Dinaintea  unui  aşa  minunat  vînător, 

cerbii  de  la  munte 
plecau  a  lor  frunte, 
mistreţii  colţaţî 
cădeau  împuşcaţi, 
capra  săltăreaţă 
nu  scăpa  cu  viaţă, 
lupii  din  pădure 
picau  sub  secure, 
iepurii  fricoşi...» 

Cam  pe  aci  ajunsese  cu  povestea  Bisoceanul  meu,  cînd 
leodată  auzirăm  la  spatele  nostru,  o  detunătură  de  puşcă 
urmată  de  un  Donner-  Wetter-Saperment !  exprimat  cu  o 
energie  de  adevărat  granadir  kesaro-krăiesc.  Ne  întorserăm 
iute  ochii  îndărăt ;  dar  nu  maî  era  nimeni ;  tovarăşul  meu, 
neamţul,  se  făcuse  nevăzut. 

—  < Sărăcuţ  de  maica  mea!»  —  strigă  din  băieriele  inimeî 
Hisoceanu),  —  s'a  răpus  domnul  Ininger.  —  (Acest  fel 
găsise  el  cu  cale  ca  să  localizeze  titlu  de  inginer  al  tova- 
răşului meu). 

Alergarăm  de  grabă  la  locul  de  unde  venise   sgomotul 

i,  subt  o  tufă  găsirăm  pe  neamţ  răsturnat  pe  spate,  dînd 

lin  mînî  şi  din  picoare  ca  să  se  scoale;  alături  era  puşca 

luî  din  a  căriî  ţeava  eşea  încă  fum  ;  puţin  maî  departe  se 

tăvălea  o  păsărică  printre  fulgii  eî  răsipiţî  pe  iarbă.  Calul, 

le  pe  care  căzuse    inginerul,    se    zărea    departe  în    vale ; 

u  şeaua  pe  dînsul,    el  apucase  vesel  şi  în    goana   mare, 

drumul  casei,  lăsînd  călăreţului  libera  facultate,  sau  de  a 

rămîne  unde  căzuse,  sau  de  a-şî  urina  calea  cu  ori-ce  alt 

mijloc  de  locomoţiune. 

—  «BinC;  prietene,  —  zisei  în  sfîrşit  eu  păţitului,  după 
ce  constatarăm  că  nu  se  află  în  nici  o  primejdie,  —  «fă-mă 
să  înţeleg  maî  întîî,  cum  ai  căzut  după  cal?...  Apoi,  pentru 
ce  aî  tras  cu  puşca  ?...  In  sfîrşit  pentru  ce  te-aî  depărtat 
de  noî?»  —  La  toate  aceste  întrebări,  el  nu  avea  alt  răs- 
puns decît :  «Asta,  zău,  nu  ştiu!» 

Călăuzul  nostru  nu  era  maî  puţin  curios  decît  mine  ca 
să  afle  cum  se  petrecuse  lucrurile,  dar  el  cel  puţin  găsea 
însuşi  pentru  toate,  cîte  un  cuvînt  de  răspuns  şi  de  mîn- 
gîiere. 

—  «Lasă,  domnul ;  nu  e  nimica,  că  ai  căzut  pe  spate 
şi  te  aî  răzimat  în  coate.  Rău  era  dacă  cădeai  pe  brîncî, 
că  puteai  nasul  să  ţi-1  frîngî,» 

Căutînd  apoi  prin  iarbă,  el  dete  peste  păsărică  rănită 
şi  jumulită,  care,  sărmana,  se  svîrcolea  ca  vai  de  ea ;  era 
o  biată  ciocîrlie.  Bisoceanul  luînd'o  în  mînă,  cunoscu  în- 
dată că  era  ucisă,  nu  de  alice,  ci  de  ciocul  gaiţei :  —  «Cu 
bună  seamă,  domnule,  dumniata  ai  vrut  să  tragi  în  păsărea 
răpitoare  şi  nu  veî  fi  nemerit'o  ;  dar  lasă  că  nu  e  nici  o 
pagubă;  vînatul  cel  bun  tot  al  domniei  tale  a  rămas. 
Vorba  romînului ;  «nu  e  pentru  cine  se  găteşte,  ci  pentru 
cine  se  nimereşte». 

Dar  neamţul  se  apără  că  el  n'a  tras  de  fel  cu  puşca, 
că  puşca  s'a  tras  singură  şi  că,  din  aceia,  calul  speriindu-se, 
a  sărit  şi  1-a  trîntit  jos,  unde  l'a  şi  lăsat  fără  ruşine 
nici  păcat. 

—  «Lasă  domnule,  că  şi  aşa  e  bine  !»  —  zicea  Bisoceanul 
«Dumniata  tot  nu  rămîi  păgubaş,  că,  şi  dacă  n'ai  dat  în 
vînat,  vînatul  ţi-a  picat  din  cer  jumulit  gata.  Ş'apoi  despre 
căzătură,  să  n'aibi  vre  o  mîhniciune,  că  pămîntul  nostru 
romînesc  e  bun  de  obrînteală ; 

Cine  cade  pe  el  jos 
Se  scoală  maî  sănătos.» 

Şi  într'adevăr,  domnul  ininger  se  rădicase  teafăr  şi  fără 
vătămare.  Se  vede  că  somnul  îl  podidise  pe  cînd  Biso- 
ceanul îmi  povestea  basmul,  pe  care  el  nu-1  putea  pricepe, 

şi  astfel  pe  nesimţite  rămăsese  în  urmă  de  noî.  Pe  cînd 
dar  neamţul  moţăia  călare  şi  calul  îşî  urma  calea  în  ticnă, 
o  veselă  ciocîrlie  se  legăna  prin  aer,  ciripind  la  soare, 
întocmai  ca  şi  ciocîrlia  cea  din  graţioasele  strofe  ale  glumei 
vechiului  poet  francez  Ronsard,  cel  de  viţă  romînească:  ^) 

Hei !  Doamne  mult  îmi  sînt  dragi 
plăcerile  dulceî  tale  vieţi, 
ciocirlia,  care  despre  amor 
cînţi  dinzi  de  dimineaţă, 
scuturînd  în  aer  rouă 
cu  care  e  stropită  pana  ta  ! 
Mai  nainte  ca  soarele  să  răsară 
tu  înnalţi  trupu-ţi  spălat 
spre  a-1  şterge  de  nori, 
cletinîndu-ţi  aripele  mărunte 
şi  săltîndu-te  în  mici  sărituri. 
Tu  spui  in  aer  aşa  dulci  cîntâri 
în  a  ta  veselă  ciripire, 
încît  ori-ce  amant  ar  dori, 
cînd  te  aude  cîntînd  primăvara, 
ca  tine  să  fie  păsărică. 

S'a  întîmplat  însă  ca,  în  loc  de  poetici  amanţi,  ciocîrlia 


1)  P.  de  Ronsard,  «l'Aloiitte»,    printre  poeziile  numite  «Gaietes  ou 
Gaillardises^  : 

H6  Dieu,  que  je  porte  d'envie 
Aux  plaisirs  de  ta  douce  vie, 
Aloiitte,  qui  de  l'amour 
Degoizes  d6s  le  poinct  du  jour, 
Secoiiant  en  l'air  la  ros6e 
Dont  ta  plume  est  toute  arrous^e! 
Devant  que  Phoebus  soit  lev6 
Tu  enleves  ton  corps  lave 
Pour  l'essuyer  preş  de  la  ntle, 
Tremoussant  d'une  aile  menue 
Et  te  sourdant  ă  petits  bons, 
Tu  dis  en  l'air  de  si  doux  sons 
Composez  de  ta  tirelire, 
Qu'il  n'est  amant  ([ui  ne  deşire 
T'oyant  chanter  au  Renouveau, 
Comme  toy  devenir  oiseau. 

noastră  să  fie  auzită  numai  de  o  gaiţă  flămîndă  şi,  în 
cazul  de  faţă,  urmaşul  banului  Mărăcine  se  vede  silit  să 
treacă  lira  în  mîna  strămoşului  sau  Virgiliu,  ca  să  sfîr- 
şească  această  istorioară^). 

Pasărea  vrăjmaşă  se  răpezi,  sbierînd  prin  aer,  ca  să  prindă 
pe  cîntăreaţa,  şi  aceasta,  mititica,  în  zadar  cercă  să-î  scape 
prin  fugă.  «Pretutindeni  unde  dînşa,  fugind  uşurică,  tăia 
văzduhul  cu  aripele  eî,  iată  şi  duşmana,  cruda  gaiţă  o  ur- 
mărea cu  chiote  mari  prin  aer.» 

La  ţipetele  de  bucurie  ale  gaiţei,  la  văetările  sărmanei 
ciocîrliî,  somnorosul,  plecat  pe  oblâncul  şeleî,  tresări  şi, 
în  mişcarea-î  zăpăcită,  îî  căzu  puşca  de  pe  umeri ;  cocoşul 
se  lovi  de  scară;  umplutura  se  descarcă  cu  sgomot;  gaiţa 
şi  calul  se  speriară  amîndoî  de  odată ;  una  lăsă  prada  să-î 
pice  din  cioc ;  celalt  trînti  jos  pe  călăreţ,  şi  ast-fel  vînă- 
torul  fără  voe  şi  vînatul  neaşteptat  se  întîlniră  alături,  pe 
iarba  verde  a  plaiului. 

Dar  calul,  ca  şi  gaiţa,  îşî  văzu  de  calea  sa  şi  tovarăşul 
meu  rămase  pe  jos.  De  aceia  şi  Bisoceanul,  carele  era  cam 
atins  în  amorul  său  propriu  de  povestitor,  prin  somnul  in- 
ginerului, îî  spunea  drept  mîngîiere :  —  «Vezî,  domnule 
inginer^  dacă  domnia-ta  ştiaî  romîneşte  şi  ascultai  la  basmul 
meu,  nu  eraî  să  paţî  atîtea  nevoi !  Dar  fie  !  cînd  este  vorba 
de  vînătoare,  apoî  poţî  să  mi  te  lauzi  că  eştî  născut  cu 
tichia  în  cap,  şi 

Vînătorul  norocos 
umblă  bucuros 
pe  jos». 


Ast-fel  ne  urmarăm  calea  spre  Bisoca. 


1)   Virgilli  Georgic.  I,  v.  405—408  ; 

Quacumque  illa  levem  fugiens  secat  asthera  pennis, 
Ecce  inimicus  atrox,  magno  stidore  per  auras 
Insequitur  Nisus. 

XI 

Eram  acum  tocmai  pe  culmea  dealurilor  sub  care  se 
adăposteşte,  ca  într'o  copaie,  satul  Bisoca.  Gata  a  cîrmi 
în  dreapta  ca  să  coborîm  în  sat,  aruncai  împrejurul  meu 
o  lungă  şi  mulţumitoare  privire,  voind  să-mî  iau  ziua  bună 
de  la  întinsele  privelişti  ale  plaiului,  maî  nainte  de  a  le 
pierde  cu  totul  din  vedere. 

Soarele  apunea  drept  dinaintea  noastră;  cercul  luî  roşatic 
scăpătase    pînă  pe    zarea  orizontului    şi    razele-i,  calde  şi 
senine,  pare  că  se  aşternuse  peste  tot  şesul  răsăritean  al 
ţării,  care  ni  se  destindea    acum    sub  ochi.    De   pe   acest 
tăpşan  culminant  de  unde  munţii  Săcuenî  cotesc  spre  ţara 
Vranceî,  tot  Bărăganul,  tot  cîmpul  Brăilei,  tot  şesul  Gala- 
ţilor, cu  matca  Rîmniculuî,   cu    valea   Buzăului,  cu    lunca 
Şiretului,  toată  acea  lată  şi  oablă  cîmpie  se  arăta  scăldată 
într'o  lumină  gălbue  şi  lucioasă,  ca  faţa  unei  uriaşe  sinii 
de  aur;  printr'însa,  liniile  şerpuite  ale  rîurilor  se  desprindeau 
ca  fire  creţe  de  beteală   argintie,  iar    suprafaţa    netedă   a 
apelor  sărate  din  Balta-Albă  şi  din  Balta-Amară  oglindeau 
ca  nişte  ochiuri  de  sticlă,  frecate  în  mijlocul  dauriteî  table. 
In  depărtarea  cea  maî  afundată,  dealurile  dobrogene,  tivite 
cu  aburoasa  cordea  a  Dunărei,  încingeau,  ca  cu  un  cerc 
plumburiu,  acest  curios  tabel,  a^  cărui  aspect  devenea  cu 
•tul  fantastic,  prin  neobişnuite  şi  metalice  reflecse. 
Mai   aproape   de  noi   însă,   sub   forme  şi  cu  colori  mai 
reale,  se  vedeau  pe    vîrful    Bisocei  şi    pe  al  Ulmuşorului. 
mari  pietroaie   sure   şi  murgi,    unele  grămădite  la  un  loc 
ca  turme    de  vite   adunate    la    repaos,    altele  răsipite  prin 
livezi    ca    vacile    cînd    pasc    pribege.    Apoi,  subt    aceste 
muchii,    la   stînga,    pămîntul  se   lăsa   la  vale  în  costişe  şi 
ripoare  gradate,  pînă  se  cufunda  în  jghiaburile  mult  um- 
rite  ale  Rîmniculuî  şi  Rîmniceluluî ;  tot  pe  acolo,  la  locul 
-  se  zice  între    Rîmnice,se  zăreau   încă  poienile  fragede 
1  verzi   ale  Năculelor,  adăpostite  sub  stîncile  roşcate,  care 

se  numesc  Petrele-Feteî ;  şi  în  fund  de  tot,  înălţîndu-se  în 
albăstreala  înegurată  a  cerului,  se  perdeau  culmile  pădu- 
roase  ale  Steşiculuî,  învelite  în  umbre  viorii,  civite  şi  negre, 
Preumblîndu-mî  ochii,  cînd  preste  şesul  cu  străluciri  şi 
scînteie,  cînd  prin  munţii  cu  tainice  şi  răcoroase  raze,  mă 
aşezasem  pe  un  bolovan  de  pieatră  şi  aşteptînd  să  dispară 
cu  totul  soarele,  nu  mă  puteam  sătura  de  asemenea 
privelişti,  ce  noă,  orăşenilor,  ne  este  dat  arare-orî  a  le 
vedea ;  dar  călăuzul  nostru  ştia  că  noaptea  are  să  vină 
iute  şi  că  scoborîşul,  pînă  la  sat  ne  va  cere,  prin  întuneric, 
poate  o  oră  şi  maî  bine  ;  de  aceia  el  ne  îndemnă  să  ne 
pornim  îndată,  şi  drept  mîngîiere,  îmî  spune  că  are  tocmai 
vreme  ca  să  isprăvească  şi  basmul  cel  cu  Feciorul  de 
împărat,  norocos  la  vînat,  pînă  vom  sosi  la  vale. 

—  «Bine,  zici,  bădiţă  ;  —  îî  răspunsei :  —  negreşit  că 
trebuie  să  mi-1  spui  tot,  dacă  maî  este.  Dar  stăî !  unde 
ramaseşi  ?  ...  pare  că  începuseşî  a  îndruga  o  şiretenie  de 
lighioane  ca  cea  din  hora  desgoveleî  : 

Ursul  cu  cercei 
umblă  după  miei, 
Lupul  cu  cimpoi 
umblă  după  oî, 
Vulpea  în  papuci 
umblă  după  curci, 
Ş'un  iepure  şchiop, 
într'un  vîrf  de  plop, 
treieră  la  bob. 

«Aşa  este,  ? 

—  «Cam  aşa,  dar  iar  nu  prea,  —  îmî  răspunse  munteanul 
perzîndu-şî  oare-cum  sărita,  în  urma  glumei  mele  de  care 
mă  şi  căiam,  şi  scărpinîndu-se  la  ceafă  ca  omul  care  stă 
la  îndoială.  —  «Pe  semne,  boierule»,  —  adăogi  el,  —  «ţi 
s'a  făcut  urît  unde  am  tot  spus  anume  toate  soiurile  de 
paseri  şi  de  jivine  care  trăesc  pe  la  noi,  la  munte.  Dar 
de !  ce  să'î  fac  eu,  dacă  aşa  e  basmul  ?  Va  să-1  spui  şi 
eu  după   cum    este    şartul    şi    datina   luî.    D'acum  înainte 


însă  nu  maî  avem  nimic  a  face  cu  lighioanele  cele  cu 
patru  picioare,  nici  cu  cele  multe  sburătoare  ;  destul  nu- 
mai să  vă  fie  în  ştire  că  Feciorul  de  împărat  nu  avea 
seamănul  său  pe  lume  la  ale  vînătoariî.  Cînd  d'abia  da  cu 
gîndul  să  facă  vre-o  isbîndă  la  vînat,  voinţa  pe  dată  i  se 
şi  împlinea ;  de  aceia  şi  lumea  întreagă  cînd  pomenea 
despre  dînsul,  nu-î  zicea  într'altfel  pe  nume,  ca :  Feciorul 
de  împărat,  cel  cu  noroc  la  vînat. 

«De  va  fi  stat  o  lună,  sau  un  an  sau  doî,  petrecîndu-şî 
viaţa  fără  alte  nevoi  decît  numai  cu  plăcerea  şi  cu  mîn- 
gîierea  de  a  prinde  şi  de  a  ucide  fieare  pădureţe  şi  păsări 
cîntăreţe,  cine  va  şti,  spună-o.  Pe  noî  ceştia,  plăiaşî  şi 
vînătorî  de  munte,  atîta  ne  taie  capul  că  omul  la  vînătoare, 
fie  pe  ger  şi  ninsoare^  fie  pe  năduf  de  soare,  nici  nu 
prinde  veste  ca  ce  timp  maî  este,  nici  nu  vrea  ştie  cum 
are  să'î  fie,  nici  nu  bagă  'n  seamă  la  muncă  de-1  chiamă 
nici  că  ia  minte  de  orî  ce  cuvinte,  ci  vesel  omoară  vremea 
care  sboară,  fără  griji  trăeşte  pe  pămînt  domneşte  şi  e 
la  vînat  ca  şi  împărat. 

«Acum,  daţi  şi  d-voastră  cu  socoteala,  dacă  chiar  noă, 
—  nişte  bieţi  păcătoşi  plini  de  trude  şi  de  nevoi,  —  vînă- 
toarea  ne  oţeleşte  sufletele  şi  ne  răpeşte  minţile,  apoi  ce 
încîntic  de  fală  şi  de  vitejie  trebuie  să  fi  fost  pe  voinicul 
fecior  al  Doamnei  Neagăî !  Vesel  şi  voios  la  inimă,  ager 
şi  vîrtos  la  trup,  el  zîmbind  eşea  dimineaţa  din  palatele 
părinteşti,  zîmbind  se  înturna  seara  la  maică-sa  înapoi. 
Aşa  viaţă,  lină  şi  neturburată,  dor'că  în  raî  poate  să  maî 
fi  gustat  cine-va. 

^Dar  grijele  şi  mîhniciunea  lăsat'au  vre  odată  multă 
vreme  pe  om  fără  ca  se  lege  de  capul  luî  ?  Firea  omenească 
aşa  este  ea  de  la  Dumnezeu  osîndită,  ca  să  nu  plutească 
neîncetat  uşor  c»  fulgul  pe  apă,  şi  să  nu  calce  mereu 
lot  pe  căî  desfătate.  Căci,  acolo  unde  este  poiana  maî 
înflorită  şi  cu  frunzări  acoperită,  acolo  e  şi  cursa  priponită. 
Dai  într'însa  fără  ca  s'o  vezi  ;  te  apucă,  te  glodeşte  şi 
une-orî  chiar  d6  rea  nu  vreî  să  o  crezi. 

«Ia  să  vedeţi  acum  în  ce  fel  păsul  avea  să-1  ajungă  pe 
voinicelul  nostru,  şi  cu  ce  gingaşe  amăgiri  avea  să-i  sece 
puterile  şi  să-î  stingă  fericirile. 

«într'o  seară  ca  cea  de  astăzi,  pe  la  apus  de  soare  ca 
acum,  el  şezuse  să  se  odihnească  pe  unul  din  pietroaiele 
măcinate  de  pe  dealul  Ulmuşoruluî,  tocmai  d'asupra  gîr- 
liciuluî  de  pieatră,  căruia  îî  zicem  noî  grajdul  Zmeilor, 
fiind-că  acolo  se  adăposteau  odinioară,  în  vremea  de 
demult,  fiearele  cele  aripate.  Şedea  el  şi  privea  în  jos 
cum  negurele  întunecau  treptat  văile  şi  culmile,  cînd  văzu 
trecînd  încetinel  de  d'asupra  capului  său,  o  porumbiţă, 
uşoară  şi  albă  ca  spuma  laptelui  la  mulsoare,  ca  florile 
crinului  la  raza  de  soare.  I  se  făcu  dor  de  acea  păsă- 
rică şi  ca  s'o  prindă  de  vie,  puse  mîna  în  sîn  la  zam- 
firul cel  fermecat ;  dar  ea,  uitîndu-se  la  dînsul  cu  ochi 
dulci,  fermecători,  gunguni  galeş  în  limba  ei  cea  păsă- 
rească, şi-î  zise  : 

«Ah,  voinice,  voinicele, 
nu  opri  căile  mele ; 
ci  te  iea  dup'  al  meu  sbor ; 
căci,  cu  sinul  plin  de  dor, 
te  chiamă  să'ţî  facă  dar 
un  scump,  alb  mărgăritar 
mîndra  Fată'  a  Pietrelor 
din  valea  Năculelor». 

«Aceste  cuvinte,  aşa  dulce  şoptite,  deşteptară  în  inima 
voinicului  un  freamăt  necunoscut ;  în  sinul  luî  se  aprin- 
seră dorinţe  nedesluşite,  pe  care  pînă  în  ciasul  acela  nici 
în  vis  nu  le  încercase.  Fără  de  a  maî  sta  să  cugete,  el  se 
rădică  iute  în  picioare  ;  sîngele  i  se  încinsese  ca  focul  prin 
vine  ;  pieptul  îî  svîcnea  ;  în  tot  trupul  simţea  un  avînt  ne- 
înstrunat  ce-1  pornea  să  meargă  supu§'  şi  ascultător  la 
chiămarea  porumbiţei.  Urmărind  cu  piciorul  pe  uscat  sborul 
eî  lin,  cumpătat,  el  scobora  văî,  suia  dealuri,  străbătea 
păduri,  trecea  lunci  şi  pîraie,  şi  de  ce  umbla,  pare  că  maî 
uşor  păşea.    Cînd    raza    soarelui   se    prelungea    sfieaţă  pe 


foiţele  erbeî  înflorite  din  poiana  de  sub  stîncele  Năculelor, 
păsărică  se  opri  pe  o  răsură  îmbobocită  şi  cu  grai  dulce 
cîntător,  strigă  aşa  : 

«Tu  ce  plîngi  în  stîncă 
la  umbră  adîncă, 
eşî  acum  din  pieatră, 
albă,  dalbă  fată, 
viie  şi  frumoasă, 
blîndă,  răcoroasă, 
cu  chip  luminos, 
cu  trup  mlădios, 
cu  păr  aurit, 
pe  umeri  leit ! 
eşî  fată  din  pieatră 
să  te  vază-odată, 
scumpul  tău  ursit ; 
căci  iată-I  sosit!» 

«Ca  un  vis,  ca  o  părere,  se  cobărî  de  pe  stîncă,  mîndra 

albă  fată,  naltă,  mlădioasă  ca  o  trestioară,  cu  părul  de  aur, 

f    cu  ochi    de   balaur,    ruptă   din    soare    întocmai   ca  Ileana 

>    Cosinzeana.    De    frumoasă   ce  era,   de  albă    ce  s'arăta,  la 

i    soare  puteai  căta,  iar  la  dînsa  ba  !  Cine  îi  vedea  mersul, 

cine  'î  zărea  chipul,    cine  'î  auzea    glasul,  nu  putea  să  o 

privească  şi  să  nu  o   îndrăgească,  nu    putea  să  o  auză  şi 

■     să  nu  i  se  încrează. 

«Cu  zîmbet  gingaş  pe  guriţă,  cu  ochi  galeşi  şi  pătrun- 
zători, venea  mîndra  cam  descinsă,  păşind  uşor  şi  legănat 
nrin  earba  moale  şi  deasă  a  pajişteî.  Ea  se  opri  dinaintea 
(iniculuî  şi,  arătîndu-î    între  degeţele,    un  bob    mărunţel 
de  mărgăritar  alb,  curat  şi  luminat  ca  laptele  la  mulsoare, 
a  floarea  crinului    la  soare,  ca    dragostele  de  fată  mare, 
i,  cu  viers  dulce  femeiesc,  care  maî  lesne  decît  săgeata 
răpunge  inima  voinicului,  îî  grăi,  rîzînd,  aşa: 

«Daţi-l'aş  şi  nu  l'aş  da, 

că  mă  tem  îl  vei  uita 

cînd  la  vinat  te    tot  plimbî!  — 

Ba  Taş  da,  de  vre!  să-1  schimbi 

CU  piatra  zamfirului, 
limpezimea  cerului, 
cu  piatra  zmaranduluî, 
verdeaţa  pămîntuluî, 
cu  piatra  rubinului, 
colcotirea  sîngelui.» 

«Feciorul  de  împărat  rămase  uimit  ca  din  naintea  unei 
năluciri  încîntătoare.  Nu  ştia  bine  dacă  este  deştept  sau 
dacă  visează.  Nu-î  venea  să  dea  crezămînt  nici  vederilor, 
nici  auzului :  şi  cu  toate  acestea,  zîna  ce-i  sta  în  faţă  îl 
privea  cu  ochi  fermecători,  aruncînd  prin  tot  trupu-i,  cînd 
aburi  fierbinţi,  cînd  fiori  de  ghiaţă ;  vorba  ei  îi  răsuna 
pînă  în  suflet,  dulce  şi  înduplecătoare.  Pe  cînd  ea  căta  la 
dînsul  şi  zîmbia,  lui  i  se  nălucea  pare  că  cîmpul  înflorise 
şi  cerul  se  luminase,  iar  cînd  ea.  deschise  gura  ca  să-i 
vorbească,  pentru  dînsul,  munţii  răsunară,  apele  se  turbu- 
rară, brazii  se  scuturară,  codrii  se  treziră,  frunzile  şoptiră, 
stelele  clipiră  şi  în  loc  se  opriră.  Atunci  viaţa,  să  i-o  fi 
cerut  dînsa,  gata  şi  bucuros  era  el  să  i-o  dea,  numai  ca 
mereu  să  poată  privi  la  ea,  numai  ca  în  veci  să  o  poată 
auzi. 

«De  grabă  scoase  din  sîn  cîte-şi  trele  nestematele  fer- 
mecate, care  pînă  atunci  fusese  şi  toată  puterea  şi  bucu- 
ria lui,  şi  fără  să  se  mai  gîndească,  fără  să  se  îndoiască, 
le  aruncă  cu  mulţumire  în  poala  drăgălaşei  copile.  Buzele 
ei  fragede  şi  rumeoare  se  răsfoiră  într'un  rîs  de  nebuna- 
tică bucurie,  şi  apucînd  mărgăritarul  între  dinţii  ei  albi  şi 
mărunţi  ca  şi  bobul  nestemat,  îl  puse  binişor  pe  buzele 
voinicului,  într'un  dulce  şi  larg  sărutat. 

«Atunci  umbrele  călduroase  şi  bălsămite  ale  nopţii  de 
vară  ascunseră  în  negură  şi  în  tăcere  pe  fericiţii  miri ; 
singură  porumbiţa  cea  albă  îi  desmierda  prin  întuneric, 
cînd  cu  vesele  cîntări,  cînd  cu  blînde  văietări ;  dar  cînd 
răsăriră  zorile,  de  o  dată  cu  florile,  porumbiţa  amăgitoare 
şi  la  dragostî  îndemnătoare,  peste  ţări  şi  peste  mări  sburase, 
prin  văzduh    se    depărtase,    fugind    ca  să    nu  mai    vie,  şi 


luînd   cu    sine  în    vecie,    scumpul,    feciorescul  dar,  bobul 
alb  de  mărgăritar. 

«;Zile  şi  nopţi,  luni  şi  săptămînî  trecură.  Feciorul  de  îm- 
părat şi  Fata  din  piatră  trăiau  înstrăinaţi  de  lume,  singuri 
singurei,  el  numai  cu  dînsa,  ea  numai  cu  el,  şi  altă  grijă 
nu  purtau,  altă  plăcere  nu  gustau  de  cît  ale  dragostelor 
lor.  Cercuind  lumea  întreagă  în  poieniţa  înflorită  şi  cu 
frunzări  acoperită  de  sub  Pietrele  fetei,  voinicul  năpustise 
codrii,  urîse  izbîndile  vieţeî  sale  de  maî  nainte.  Vînătoarea 
era  uitată;  inima  luî  se  scălda  acum  toată  în  desmierdărî 
noi  şi  necumpătate.  Păsări,  fiare  şi  lighioane  trăiau  de  el 
oropsite;  toate  se  înstrăinase  şi  se  lepădase  de  al  lor  sbur- 
dalnic  stăpîn  ;  nici  una  nu-1  maî  cunoştea,  nici  una  nu-1 
maî  asculta.;  dar  nici  luî,  nesocotitul,  de  ele  nu-î  maî  pasă. 
Arcul  şi  săgeţile,  ghioaga  şi  praştia  stau  aruncate  la  pămînt ; 
rugina  şi  putregaiul  se  lipise  de  ele  şi  le  rodeau  puterea. 
Aşa  feciorul  de  împărat,  uitînd  vitejia  vînătorească,  uitînd 
şi  casa  părintească,  şedea  ziua  şi  noaptea,  lungit  moale  pe 
covoare  şi  cu  capul  în  poala  copilei,  se  uita  cu  ochii  în 
ochii  eî,  îî  sorbea  suflarea  de  pe  guriţă  şi-î  cerea  mereu 
să-1  dezmierde  cu  cînticele  eî. 

«Cîntă-ţî,  mîndro,  cîntecul 
că  'mi  e  drag;  ca  sufletul. 
Cîntă,  scumpul  meu  odor! 
Icî  cu  tine  aş  vrea  să  mor  !» 

Dar  muierea  tot  muiere !  Dăî  ce-ţî  cere  că  o  să  te  certe 
de  ce  i  Taî  dat.  Cu  încetul  cu  încetul,  începu  fata  a  lua 
seamă  că  sufletul  voiniculiifce  înmuiase  de  dogoreala  dra- 
gostelor femeeştî ;  acum  îî  părea  rău  şi-î  venea  ciudă  că 
iubitul  ei  nu  mai  era  ca  maî  nainte,  vitejelul  plaiurilor, 
căruia  lumea  îî  zicea  cu  laudă :  Feciorul  de  împăratul,  cel 
cu  noroc  la  vînat !  In  zadar  îî  cînta  ea,  cu  viers  dulce 
femeiesc,  mîndru  cîntec  haiducesc  ;  în  zadar  îl  ruga  să  se 
trezească  din  traiul  lînged  şi  trîndav  în  care  îl  cufundase 
viaţa  de  iubire;   în  zadar   îl  tot    îndemna    ca  să  ieasă  cu 

dînsa  din  pustietate,  ca  s'o  ducă  să  vază  lumea.  El  în  braţe 
o  strîngea,  dulce  mi  şi-o  desmierda,  şi  aşa  îî  tot  vorbea  : 

«Facă  lumea  ce  va  face, 

noî  trăim  aci  în  pace, 

cum  n'e  drag  şi  cum  ne  place  ! 

«.Zică  lumea  ce  va  zice; 

fericirea  de  aice 

tot  nu  poate  să  ne-o  strice ! 

«Spună  lume  ce-o  voi, 

noî  aci  cît  vom  trăi 

fără  griji  ne  vom  iubi». 

«Dar  urîtul,  urîtul  cel  pocit;  boala' cea  fără  de  crezămînt, 
care  din  plăceri  trezite  încolţeşte,  sufletul  îl  amărăşte,  cu 
doruri  se  hrăneşte  şi  la  noî  plăceri  rîvneşte.  urîtul  cel 
urgisit,  care  usucă  şi  topeşte,  mereu  şi  necurmat  în  inima 
copilei  se  prefira  şi  pe  fie-ce  zi  maî  adînc  o  pătrundea,  în 
ea  zilnic  se  'ncuiba,  maî  amarnic  o  rodea.  Feciorul  de 
împărat  vedea  şi  simţea  toate  ;  dar  leac  sie-şî  nu-şî  ştia 
găsi.  Fata  umbla  maî  adesea  razna  prin  păduri  şi  prin  livezi 
cu  fruntea  înorată,  cu  faţa  lăcrimată  şi  cînd  se  întorcea 
la  soţul  eî  şi  îl  găsea  văitîndu-şî  tristea,  lungit  sub  tulpina 
brazilor,  ea  îî  zicea  plîngînd  şi  suspinînd : 

—  «Scoală,  dragă;  scoală  frate!  —  «Of!  dragă,  iubitul  meu! 
nu  maî  tot  zăcea  pe  spate,  ajuta-ţi-ar  Dumnezeu! 

că  mi-am  urît  zilele,  eu  toţî  munţiî  i-am  călcat, 

muţind  căpătîiele,  mură-albastră  n'am  aflat, 

cînd  la  cap,  cînd  la  picioare,  sloî  de  ghiaţă  n'am  găsit, 

cînd  la  umbră,  cînd  la  soare.  că  pămîntu-î  încălzit. 

—  «Of!  dragă,  iubita  mea!  —  «Feţişoară  din  Buzeu, 
nu  pot,  nu  pot,  chiar  d'aş  vrea  ;  mură-albastră-î  ochiul  tău 
boala  mea  nicî  că  s'o  duce,  care  mă  ucide  rău  ; 
pîn'ce  tu  nu  mî-î  aduce  sloî  de  ghiaţă  netopită 
mură'  albastră  şi  amară,  e  chiar  inima-ţi  răcită 
sloî  de  ghiaţă  'n  miez  de  vară  şi  de  mine  deslipită.» 

«Cînd  ajunge  inima  să  fie  sleită  de  dragoste,  apoi  cu- 
rînd    piere  şi  mila.    Fata  din   peatră,    sătulă  şi  de  pustiul 


munţilor  şi  de  iubirea  singuratică,  visa  acum  noaptea  şi 
se  gîndea  ziuliţa  întreagă,  la  locuri  desfătate  şi  pline  de 
lume,  la  oraşe  cu  sgomot,  cu  petreceri  şi  cu  veselii,  la 
cetăţi  unde  toţi  să  cate  la  dînsa  cu  dor  şi  cu  drag,  şi 
dînsa  cu  mîndrie  la  toţi  să  se  arate  frumoasă  şi  împodo- 
bită în  haine  trufaşe  şi  în  pietre  nestemate.  Destul,  destul 
ÎŞI  închisese  ea  tinereţele  în  depărtări,  de  lume  înstrăinată  ; 
destul  gustate  plăcerea  iubirilor  tăinuite.  Acum  inima-î 
sbura  ca  fluturele,  după  lumină ;  sufletul  eî  cerea  sgomotul 
veseliilor,  strălucirea  averilor,  vîlva  trufiilor.  Astfel  de  do- 
rinţe îî  frămîntau  mereu  minţile,  şi  ştim  cu  toţii  că  ce  se 
naşte  în  cap  de  muiere,  într'însul  neistovit  nu  piere. 

«într'o  dimineaţă,  cînd  Feciorul  de  împărat  se  trezi  din 
somn,  îngreuiat  de  lingoare  şi  de  inimă-rea,  Fata  din 
peatră  perise  de  lîngă  dînsul.  O  aşteptă  să  vie  la  amieazî, 
o  aşteptă  să  vie  seara  ;  dar  umbra  molifzilor  se  aşternu 
încetinel  d'a  lungul  pajiştei,  scăzu  şi  crescu  iarăşi,  do- 
vedind scurgerea  vremii,  şi  nimeni,  nimeni  nu  veni... 

X Atunci  pricepu  dînsul  că  copila  a  fugit  şi  în  păduri 
l'a  năpustit;  atuncî  văzu  bine  că  puica  a  sburat,  s'a  dus 
şi  pe  dînsul  l'a  răpus.  Atunci  în  lăuntrul  lui  se  făcu  adînc 
întuneric;  în  piept  inima-î  zdrobită  se  încolăcea  ca  crîm- 
peie  trunchieate  de  şarpe  veninos.  Ziua  la  soare,  el  se 
frămînta  în  durere  ;  noaptea  la  stele,  din  ochi  îî  picura 
isvor  de  plînsoare,  şi  la  tot  ceasul,  noaptea  ca  şi  ziua, 
ziua  ca  şi  noaptea,  glasul  lui  duios  răsuna  prin  codrii  : 
—  «Doamnă  a  inimeî  mele,  stăpînă  a  acestor  locuri !  de 
ce  m'aî  părăsit  ?  Unde  te-aî  dus  ?  Ah,  unde  ?...  ^). 

«Işî  aducea  aminte  d'ale  eî  dalbe  frumuseţi,  d'ale  ei 
îulcî  cîntărî,  de  zilele  fericite  pe  cînd  glasul   munţilor  şi 


r 


1)  Tesoro  de  los  Romanceros  y  Cancioneros  espanoles,  recogidos 
y  ordenados  por  d.  Eugenio  de  Ochoa,  (Paris,  1838)  p.  137  :  Romances 
lei  Cid  Campeodor: 


k 


cRey  de  mi  alma,  y  desta  tierra  conde, 
«Porque  me  dejas  ?  d6nde  vas  ?  ad^nde  ?» 

al  apelor  răspundea  cu  vesel  sursur  la  glasul  copilei,  pe 
cînd  ea  umbla  legănîndu-se,  gingaşă  şi  uşoară,  pe  ver- 
deaţa livezilor,  pe  cînd  ea  tremurînd,  scutura  de  pe  co- 
siţele-! bălaie,  zăpada  mai  puţin  albă  decît  peliţa  eî.  Atunci 
inima  luî,  cu  suspine,  întreba  în  zadar  pe  codrii  şi  pe 
stîncî :  «Unde  şi  în  ce  ţară  va  maî  fi  acea  mîndră  floare, 
«acea  drăgăstoasă  romîncă,  cu  faţa  albă  ca  crinul,  cu  glas 
«încîntător  de  zînă?...  Numai  rîul  acuma,  numai  apele, 
«cînd  se  clătesc,  răspund  cu  vuiet  Ia  gemetele  mele...  Ah ! 
«unde  maî  sînt,  stăpîna  mea  dorită,  ah!  unde  mai  sînt 
«chiar  şi  viscolile  de  odinioară!»  ^). 

«Dar  toată  jalea  luî  era  în  deşert;  ce  a  fost  verde  s'a 
uscat ;  ce  a  înflorit  s'a  scuturat.  Intr'acele  plaiuri,  în  care 
el  găsise  maî  întîî  mulţumirea,  vînînd  şi  prinzînd  cu  ne- 
păsare păsări  de  pre  cer  şi  fiare  de  pre  pămînt,  în  acele 
dumbrăvi  unde  apoi  îşi  aflase  fericirea  la  sînul  drăgălaşei 
fecioare,  acum  totul  era  veşted,  totul  era  ofilit,  totul  se 
îmbrăcase  într'un  giulgiu  de  ger  şi  de  întristare.  El  cercă 
să  ridice  de  la  pămînt  arcul  şi  săgeţile,  ghioaga  şi  praştia ; 
dar  armele  erau  ruginile,  puterile-î  erau  slăbite,  ochiul 
vedea  turbure  la  ţintă,  braţu-î  nu  maî  ştia  să  nimerească 
ţălul.  Deodată  cu  nestematele  perduse  şi  farmecul  lor  pu- 
ternic ;  Fata  din  peatră  le  luase  cu  dînsa  ca  să  facă  cu 
ele  cercei  şi  ghiordane ;  iar  el  sărmanul,  el  îşi  aducea 
atunci  aminte,  cu  dor  şi  cu  jale,  despre  locul  unde  năs- 
cuse, despre  căminul  unde  crescuse,  despre  măicuţa  dulce 
care  pe  sînul  ei  îl  legănase,  despre  toate    bunurile,  toate 


^)  Frangois    Villoii  (1431),  Ballade  des  dames  du  temps  jadis 

«Dictes  moy,  ou,  n'en  quel  pays 
Est  Flora,  la  belle  Românie, 
La  royne  blanche  comme  ung  lys 
Qui  chantoit  â  voix  de  sereine. 
Echo,  parlant,  quand  bruyt  on  mâine 
Dessus  riviere  ou  sus  estan. 
Oii  sont  ilz,  vierge  souveraine  ? 
Mais  oi\  sont  Ies  neiges  d'antan  ?». 

averile  şi  toate  mulţumirile  pe  care  le  perduse.  El  se  în- 
grozea văzîndu-se  ajuns  a  rătăci,  ca  un  suflet  călător  şi 
fără  tărie,  prin  locaşele  sălbatice  ale  fiearelor,  a  cerca  prin 
codrii  şi  prin  pustii  năluca  fericirilor,  şi  inima-î  sîngera, 
răsipită  în  tîrzii  şi  zadarnice  căinţe  ^). 

<Cîţî  alţi  pe  lume  îşî  văd  ca  dînsul,  virtutea  şi  norocul 
spulberate  prin  nesocotinţa  lor  !  Cînd  e  omul  tînăr,  el  nu 
ştie,  biet,  să  preţuiască  bunurile  cu  care  pronia  cerească, 
mumă  darnică  şi  iubitoare,  1-a  înzestrat.  Se  îm.bată  de 
veselia  juneţei,  de  farmecul  frumuseţilor,  de  plăceri  tre- 
cătoare, de  sburdărî  amăgitoare,  şi,  dacă  într'acea  beţie 
îşî  pierde  sau  îşî  risipeşte  nestimatele  odoare  cu  care  îl 
împărtăşise  soarta,  curînd,  curînd  în  urmă,  îl  ajunge  şi 
ceasul  amarnic  al  căinţei  ;  ş'apoi  dupe  dînsul,  se  cască, 
întunecos  şi  rece,  tăcutul,  pustiiul  mormînt ! 


«Aşa!  vă    veştejiţi    voî    toate,  plăpînde    flori  ale    vieţeî, 


1)  C.   V.  Catulli,  Carmen  LXIII,  de  Aty,  v.  50—73 : 

«Patria,  o  mea  creatrix ;  patria,  o  mea  genitrix, 

Ego  quam  miser  relinquens,  dominos  ut  herifugae 

Famuli  solent,  ad  Idae  tetuli  nemora  pedem, 

Ut  apud  nivem  et  ferarum  gelida  stabula  torem, 

Et  earum  omnia  adirem,  furibunda,  latibula  : 

Ubinam,  aut  quibus  locis  te  positam,  patria,  rear  ? 

Cupit  ipsa  pupula  ad  te  sibi  dirigere  aciem, 

Rabie  fera  carens  dum  breve  tempus  animus  est, 

Egone  a  mea  remota  haec  ferar  in  nemora  domo  ? 

Patria,  bonis,  amicis,  genitoribus  abero  ? 

Abero  foro,  palaestra,  stadio  et  gymnasiis  ? 

Miser,  ah  miser,  querendum  est  etiam  atque  etiam,  anime! 

Quod  enim  genus  figurae  est,  ego  non  quod  obierim  ? 

Ego  puber,  ego  adolescens,  ego  ephebus,  ego  puer, 

Ego  g^'mnasii  fui  flos,  ego  eram  decus  olei. 

» 

Ego  vitam  agam  sub  aliis  Phrygise  columinibus, 
Ubi  cerva  silviculttis,  ubi  aper  nemorivagus? 
|am  jam  dolet,  quod  egi,  jam  jam  que  poenitet !» 

tinereţi,  iubire,  plăceri,  trecătoare  frumuseţi,  —  frumuseţe, 
dar  din  cer  pe  care  cerul  pismaş  îndată  ni-1  răpeşte, —  în 
grabă  vă  ofiliţi  şi  periţî  toate,  dacă  printre  voî  doară  nu 
se  prefiră  vre-un  fulger  cu  arsură,  vre  un  fior  de  nemurire  ! 
«Cată  cu  un  ochi  de  milă  la  cea  tinerime  de  rînd  care, 
în  toiul  frumuseţilor  trăieşte  în  desmierdărî  şi  'n  desfătări 
se  îmbată...  Cînd  va  goli  pană  la  fund  paharul  cu  'ncîn- 
tările,  ce  o  să  se  maî  aleagă  dintr'însa !  Cine  o  să  maî 
ştie  de  ea?...  Groapa,  care  o  aşteaptă,  o  va  'nghiţi  întreagă. 
Tăcerea  de  veci  o  să  stingă  după  lume,  cu  a  eî  fiinţă, 
ş'ale  eî  sterpe  iubiri»  -). 

Lacrămile  de  căinţă  şi  duioasele  cugetări  ale  feciorului 
de  împărat,  cel  ce  fusese  odinioară  norocos  la  vînat,  mă 
pornise  şi  pe  mine  pe  triste  gîndurî ;  îmî  veneau  acum 
unul  dupe  altul  aminte  atîtea  falnice  visuri  ale  juneţeî 
mele,  care,  împreună  cu  anii  cei  răpezî,  s'aîi  nimicit  în 
zadarnicul  deşert...  căci  răpezî,  vaî !  răpezî  se  strecoară 
anii 


iî  f 


Eheu,  fugaces,  Postume,  Postume 
Labuntur  anni -) 


1)  Lamartine,  Meditations  poetiques  :  A  Elvire  : 
«Vous  tomberez  ainşi,  courtes  fleurs  de  la  vie  ! 
Jeunesse,  amour,  plaisir,  fugitive  beaute, 
Beaute,  present  d'un  jour  que  le  ciel  nous  envie, 
Ainsi  vouz  tomberez,  si  la  main  du  genie 

Ne  vous  rend  Timmoralite. 
Vois  d'un  oeuil  de  pitie  la  vulgaire  jeunesse. 
Briliante  de  beaute,  s'enivrant  de  plaisir ; 
Quand  elle  aura  tari  sa  coupe  enchanteresse, 
Que  restera-t-il  d'elle  ?  A  peine  un  souvenir ; 
Le  tombeau  qui  l'attend  l'engloutit  tout  entiere. 
Un  silence  eternei  succede  a  ses  amours...» 

-)  Horatii  Carmin.  II.  XIV. 

Dar  era  noapte  în  toată  puterea  cînd  începură  să  ne 
salute  lătrătorii  din  satul  Bisoca.  In  bătătura  casei  aren- 
dăşeştî  ardea  un  foc  mare ;  descâlceai  la  flacăraia  tros- 
nitoare  a  brazilor,  şi  domnul  Sterie  arendaşul  ne  eşi  cu 
plin  înainte.  într'o  mină  ţinea  o  botă  cu  păstrăvi  viî, 
proaspeţi  şi  sglobiî,  pescuiţi  în  părîul  spumegos  de  sub 
poala  umbrită  a  Pietrelor  Fetei;  în  cea-1-altă  purta  o  cuşcă 
cu  iepuraşi  de  casă,  plocoane  trămise  de  stariţul  unui 
schit  vecin,  carele  hrăneşte  şi  prăseşte  în  curtea  mănăs- 
tirii d'alde  aşa  arzoî  şi  spornic  vînat,  rar  în  ţară  la  noî 
şi  botezat  în  Codicele  civil,  art.  468,  cu  numele  poznaş 
de  Lapinii  ţinuţi  pe  lîngă  casă,  iar  în  Dicţionarhil  limbeî 
Romane^  elaborat  cu  proiect  după  însărcinarea  dată  de 
Societatea  Academică  Romană^  pagina  981,  cu  aceia,  tot 
aşa  diochiată  şi  puţin  romînească,  de:  «Ciinicule  sau  cu- 
nicley  specia  de  animali,  d'in  genul  iepurelui^  forte  asse- 
mine  cu  iepurele^  şi  de  acea-a  numitu  pre  a  locurea  şi 
iepure  de  casa^  francesce  lapin». 

Aş  dori  să  aflu  care  sunt  locurile  unde,  vorbindu-se 
neaoş  romîneşte,  se  mai  zice  şi  altfel,  bună-oară,  —  cine'l, 
cine'l,  pus'aî  degetul  pe  el  ?  —  Cuniclu  şi  Lapin, 

D'aşa  lătinie  dobitocească, 

d'aşa  păcălitoare  franţuzească 

unul  Domnul  să  ferească 

limba  noastră  părintească ! 

Dar  domnul  Sterie,  din  tindă,  ne  pofteşte  la  mîncare. 
Drumul,  basmul  şi  gîndurile  melancolice  m'au  secat  la 
stomac;  mă  grăbesc  dar  a  intra  în  casă,  unde  ne  aşteaptă 
masa,  care  de  mult  stă  întinsă. 

Fiind-că,  tu  însă  n'aî  fost  poftit  împreună  cu  mine,  te 
las  afară  şi  drept  mîngîiere,  îţî  trămit  de  departe,  ca  hrană 
intelectuală,  bună  de  rumegat,  această  poveste  încurcată, 

-oţind'o  cu  o  prietenească  salutare....  cam  slabă  şi  şear- 

idă  mîncare!... 

Dar  să  fie  cu  iertare. 
CâcI  suntem  la  vînâtoare! 


Al.  Odobesea.  —Opere  complete.  I.  16 

Post-scripUim.  —  Nu  mă  ierta  conştiinţa  ca  să  nu  în- 
dreptez  o  eroare  ce  s'a  strecurat  în  paginele  de  maî  sus. 
Am  zis  că  la  noî  guvernul  nu  s'a  ocupat  niciodată  de  a 
regula  vînătoarea.  M'am  înşelat.  Răposatul  C.  Negruzzi, 
carele  nu  a  fost  numai  un  scriitor  de  talent,  de  spirit  şi 
de  inimă,  ci  a  maî  fost  şi  directore  al  Oficiului  de  Sta- 
tistică din  Moldova,  ne  dă  în  scrierile  sale  următoarea 
notă  plină  de  interes  şi  sprijinită  pe  calcule  nediscutabile: 

«De  la  26  Ianuarie  1841  pînă  la  sfîrşitul  luî  Decemvrie 
1845,  s'au  ucis,  după  cataloagele  Vistieriei,  aceşti  lupi: 


în  anul 

1841  ...  113 

lupi  mari 

»       » 

1852  ...  198 

idem 

»       » 

1843  ...  318 

idem  .  . 

.     59  puî 

»       » 

1844  ...  340 

idem  .  . 

.  111  idem 

»       » 

1845  ...  261 

idem  .  . 

.  101  idem 

1230 

lupi  mari. 

271  puî 

Total  1501, 

şi  s'a  plătit  din  Vistierie  18,450  leî  pentru  1230  lupi  mari 
şi  2032  V2  leî  pentru  271  puî.  în  total  20,482  V2  leî. 

«Să  vedem  acum  folosul  acesteî  legiurî. 

«Să  închipuim  că  fiecare  lup  era  să  mănînce  pe  an  câte 
12  oî.  Pare-mi-se  că  sunt  destul  de  moderat.  Care  e  lupul 
ce  s'ar  mulţumi  cu  o  oaie  pe  lună  ?  în  cinci  anî  vine  de 
lup  60  01,  care  pentru  1501  lupî  face  90,060  oî.  Socotind 
acum  oaiea  cîte  20  leî,  face  1,801,200  leî,  din  care  scă- 
zînd  20,482  Y2  leî,  preţul  capetelor  a  1501  lupî,  rămîne 
folos  1,780,717  1/2  leî». 

Tot  cu  această  ocaziune,  autorul  Păcatelor  tinereţilor 
maî  povesteşte  şi  o  istorioară  pe  care  am  socotit  că  nu 
va  strica  să  o  transcriu  aci,  căci  ea  va  fi  ca  pâhăruşul 
de  Fine  Champagne,  după  un  prînz  îndesat  şi  anevoie 
mistuit,  —  rudis  indigestaque  moleşi 

Iată  ce  scria  Negruzzi  în  luna  Fevruarie  1846 : 

cViu  de  la  vînătoare,  prietene,  unde  am  împuşcat  un 
lup.  Dă'mî  voie  deci  să-ţî  vorbesc  despre  el. 

c  Toată  lumea  cunoaşte  lupul,  fieara  asta  carnivoră  şi 
nesăţioasă,  duşmanul  păstorilor  şi  groaza  oilor.  Din  vremea 
regelui  Edgard,  la  anul  966,  lupii  n'au  maî  văzut  pămîntul 
Englitereî ;  şi  cînd,  din  toate  staturile  Europei  erau  pro- 
scrişi, numai  în  Moldova,  —  sunt  acum  cinci  anî,  —  vie- 
ţuiau  ca  în  sînul  unei  republice,  încît  era  o  blagosloveuie 
cum  lupii  şi  jidanii  creşteau  şi  se  înmulţeau!  Insă  la  1841, 
ministerul  trebilor  din  lăuntru  făcu  o  legiuire  prin  care 
se  puse  preţ  capului  de  lup.  Ţăranii  începură  a-î  ucide, 
păstorii  a  (î  maî  liniştiţi;  şi  oile  a    dormi   maî   fără   grijă. 

*Spun  —  nu  ştia  de  e  aşa,  —  că  lupii  văzînd  osînda  ce 
li  se  pregăteşte,  au  ales  o  deputăţie  dintre  eî,  care  viind 
în  capitală,  şî-a  tocmit  un  vechil  ca  să  le  apere  dreptul 
ce'şî  închipuiau  că  au.  Acesta  le-a  făcut  o  jalbă  lungă  şi 
lată,  în  care  dovedea  tetragoniceşte  că,  de  la  descălicarea 
luî  Dragoş,  lupii  au  trăit  în  bună  pace  în  ţară,  că  n'a  mai 
făcut  nimeni  sprafcă  ca  să  vadă  cîte  oî  s'au  mîncat ;  că 
de  vreme  ce  lupii  sunt  lăsaţi  ca  să  mănînce  oî  şi  oile  ca 
să  fie  mîncate  de  lupi,  apoi  după  toate  formele,  legile  şi 
obiceiul  pămîntuluî,  lupii  se  cuvine  a  fi  volnici  să  mănînce 
oi,  Ş.C.I.,  ş.c.l. 

€  Ministrul  Lupu  Balş  le  întoarse  jalba  cu  nadpis  zicînd 
că  obiceiul  pămîntuluî  poate  sluji  de  lege,  cînd  nu  este 
vătămător  legeî,  şi  numai  atunci  li  se  va  lua  în  băgare 
de  seamă  reclamaţia,  cînd  vor  da  înscris  şi  chiezăşie  că 
nu  vor  maî  minca  carne,  ci  vor  paşte  troscot,  ca  nişte 
dobitoace  ce  sunt. 

€  Deputaţii  eşiră  cu  coada  între  vine,  gîndind  la  nedrep- 
tăţile oamenilor.  Viind  la  gazdă  şi  simţind  apetit,  se  puseră 
la  masă.  Ospătarul  le  dete  borş  cu  miel,  cotelete  de  miel 
şi  friptură  de  miel. 

—  «E  bine!  strigă  unul  din  eî,  —  maî  zi-mî  că  este 
dreptate  în  lumea  asta.  Oamenii  mânîncă  oî,  şi  noi  să 
nu  mîncăm  ? 

—  «Ba  să  mîncaţî,  domnii  meî ;  —  le  zise  un  june  su- 
pleant de  profesor,  —  omul  şi  lupul  sunt  lăsaţi  ca  să  mă- 
nînce  carne  ;  dinţii  lor  cei  cîineştî  o  dovedesc.  Eu  cînd 
nu  mănînc  carne,  nu  pot  pronunţa  nici  cel  d'întîî  vers 
din  Eneida, 

Arma  virumque  cano,  etc. 

«Din  vorbă  în  vorbă,  lupii  spuseră  viitorului  filozof 
scopul  soliei  lor  şi  neisprava  cu  care  au  eşit  de  la  Mi- 
nistru. 

—  «Advocatul  care  l'aţî  avut  era  un  ignorant,  le  zise 
acesta.  Sunt  sigur  că  nicî  rudimentele  limbeî  latine,  ale 
limbeî  mume,  nu  le  cunoştea.  Sunt  sigur  că  petiţia  ce 
v'a  făcut  era  plină  de  barbarisme  şi  de  solecisme  şi 
scrisă  cu  slove  ciriliane.  Să  vă  fac  eu  o  suplică  cu  litere 
latine  şi  veţi  vedea  cum  voî  face  capot  pre  ministrul  cu 
tot  departamentul  său». 

«îndată  le  scrise  o  jalbă  cu  litere  latine,  care  se  mîntuia 
prin  acest  calambur : 

Lup  te  chiamă  şi  lup  eşti 
Lupii  dar  ce  prigoneşti  ? 

«Omonimul  lor  ministru  le  rupse  jalba,  zicînd  că  nu'î 
plac  poeţii  şi  că,  cu  toată  cuscrenia  ce  eî  arată  că  ar 
avea  cu  dînsul,  nu  poate  călca  datoria  postului  său;  prin 
urmare  porunci  unui  comisar  de  poliţie  să-î  întirească  din 
oraş. 

«Ajungînd  la  barieră,  nenorocitele  fiare  îşî  scuturară 
praful  de  pe  copite,  şi  lăcrămînd,  tinseră  labele  spre  cer, 

cuvîntînd  acest  blestem  ...;.. 

,     .     ,     ,     ,     .    ,    ....     .     . ^> 

Aci  autorul  îşî  precurmă  povestea,  necunoscînd,  după 
cum  se  vede,  coprinsul  blestemului  bietelor  fiare  nedrep- 
tăţite. Dacă  pe  lingă  tot  spiritul  şi  talentul  ce  el  avea, 
răposatul  G.  Negruzzi  ar  fi  posedat  şi  darul  proorocieî, 
el  negreşit  ar  R  pus  în  gura  lupilor  un  blestem  de  felul 
acesta : 

«Fă,  Doamne,  ca  toţi  aceia  cari  au  gîndurî  rele  asupra 
noastră  să  fie  osindiţi,  spre  pedeapsa  lor,  a  citi  dintr'un 
capăt  pînă  'ntr'altul,  toată  Precuvîntarea  la  Manualul  Vi- 
olatorului romînesc ;  dar  tot  de  odată  opreşte-î,  Doamne, 
de  a  se  folosi  cîtuşî  de  puţin  de  învăţăturile  coprinse 
chiar  în  corpul  Manualului,  căci  fără  de  această  a  ta  pă- 
rintească ocrotire,  va  fi  de  acum  înainte  vaî  şi  amar  de 
neamul  lupesc,  în  ţara  binecuvîntată  a  Romînilor,  unde, 
de  la  descălicătoare,  blajina  localnică  stăpînire  ne-a  îngă- 
duit să  trăim  ca  în  sînul  luî  Avram,  fără  de  a  ne  maî 
sastisi  cu  statistice  iscodiri ! 

<  Amin  !» 


XII. 


Jupan   Rănicâ  Vulpoiul  ^) 

BASMU  PENTRU   COPII,  LOCALIZAT. 


A  fost  odată 
Ca  nici  o  dată ; 
Daca  n'ar  fi, 
Nu  s'ar  povesti 

pe  vremea  cînd  chiar  şi  dobitoacele  ajungeau  să  se  facă 
domni  şi  boieri  aci  pe  pămînt,...  a  fost  un  puî  de  leu, 
mîndru  şi  frumos,  carele,  fiind  el  din  viţă  de  domni,  fia- 
rele şi  lighioanele  îl  aleseră  pe  dînsul  ca  să  fie  peste  ele 
maî  mare,  şi  de  aceia  îî  şi  ziseră  Leonilă  împărat. 

Aflînd  însă  Leonilă  împărat  că  dobitoacele  nu  trăiesc 
în  bună  pace  unele  cu  altele  şi  că  cele  maî  tari  jefuesc 
pe  cele  maî  slabe,  fără  măcar  să  ceară  voie  de  la  dînsul, 
el  hotărî  într'o  zi  să  adune  la  sfat  pe  toţi  supuşii  săî,  ca 
să  le  dea  de  ştire  cum  că  voieşte  cu  tot  dinadinsul  ca 
lucrurile  să  meargă  într'altfel  pe  viitor.  De  aceia,  îndată 
trămise  preste  tot  locul  poruncî  straşnice  ca  toţî  de  acum 
înainte  să  aibă  a  trăi  în  cea  maî  bună  înţelegere  şi  ca  să 
nu  maî  fie  voie  a  se  face  cuiva  vre  o  nedreptate,  fără  de 
ştirea  şi  de  învoirea  împărăţiei.  Tot-deodată,  porunci  să 
se  chieme  la  curtea  domnească  tot  neamul  dobitocesc. 
Atunci  veniră  din    toate  părţile,  păsări,  lighioane  şi  fiare, 


1)  Din  biblioteca  ilustrată  pentru  copii,  editată  de   D-1  Socec.   Bu- 
cureşti 1875. 

animale  de  tot  felul,  care  maî  mari,  care  maî  mici,  şi  toate 
se  închinară  împăratului  şi  îî  mulţumiră  din  băierile  inimeî 
pentru  porunca  înţeleaptă  ce  o  dedese.  Dar  pe  cînd  toate 
căpeteniile  dobitoceştî  se  adupase  la  curtea  împărătească 
ca  să  ţie  sfat,  de  odată  se  lăţi  vestea  cum  că  unul  numai 
dintre  fruntaşi  lipsea  şi  că^  acela  cu  nici  un  preţ  nu  voeşte 
să  vină.  Acesta  era  chiar  jupîn  Rănică  Vulpoiul,  lighioană 
vicleană  şi  pricepută.  Lesne  înţeleseră  toţi  pentru  ce  nu 
cuteza  să'şî  arate  faţa  dinaintea  împăratului ;  căci  pretu- 
tindeni erau  cunoscute  multele  mişeliî  ce  el  făcuse,  căl- 
cînd  şi  puind  pe  tot  minutul  la  uitare  poruncile  date  de 
stăpînire.  Şi  adevărul  era  că  toate  dobitoacele  veniseră  cu 
cîte  o  plîngere  împotriva  lui,  afară  numai  de  buna  lui  rudă, 
vătaful  Bursucel. 

Mai  întîi  eşi  cu  jalbă,  vornicul  Lupu  Falcă-Lată,  cerînd 
să  *  se  facă  dreptate  pentru  toate  necuviinţele  cu  care 
jupîn  Rănică  Vulpoiul  îndrăznise  a  se  purta  către  soţia 
şi  către  copii*  d-sale.  Apoi  se  arătă  cu  plîngere  tot  împo- 
triva lui,  aprodul  Potaie  Dulău  şi  medelnicerul  Urechilă 
Iepuraş  ;  dar  cel  care  din  toţi  sbiera  maî  tare  şi  mai  fără 
de  şir  era  chiar  Măgărilă  vechilul,  pe  care  îl  alesese  de 
advocat  dobitoacele  cele  mai  puţine  la  minte.  îndată  însă 
ce  toţi  aceştia  îşi  sfîrşiră  pîrile  şi  jeluirile  lor,  vătaful  Bur- 
sucel, ca  o  rudă  bună,  începu  să  apere  cu  vorba  pe  veri- 
şorul său  Vulpoiul  şi  p'aci  p'aci  era  să'l  scape  de  ori  ce 
osîndă,  cînd  de  p  dată  se  repezi  în  mijlocul  adunării,  cu 
penile  şi  cu  cearta  sbîrlite,  vestitul  logofăt  Cucurigu  Co- 
coş, carele  în  gura  mare,  declară  tuturor  că  jupînul  Ră- 
nică i-a  fost  ucis  pe  pruncii  şi  pe  pruncele  d-sale :  — 
«împărate!  striga  bietul  Cucurigu  —  fă  dreptate  celui  mai 
«nefericit  dintre  Cocoşi.  Cocoana  Cloşcă,  soţia  mea,  sco- 
sese o  spuză,  o  mîndreţe  de  puişori,  şi  cu  toţii  împreună 
«trăiam  noi  norociţi,  sub  paza  citorva  dulăi  din  cei  mai 
«voinici.  Dar  într'o  zi,  mişelul  acela  de  Rănică  veni  în 
«bătătură  la  noî,  îmbrăcat  cu  o  rasă  călugărească  şi  pre- 
<făcîndu-se  că  învaţă  pe  dinafară  porunca  Măriei-Tale,  ca 

«s'o  aibă  în  veci  aminte.  Noî  biet,  amăgindu-ne  de  haina 
«luî  cea  mincinoasă,  nu  ne-am  temut  de  dînsul,  ci  am 
«urmat  a  colinda  răsipiţî  d'a  lungul  gardului,  ba  chiar  şi 
«de  a  rătăci  prin  bălării,  departe  de  paznicii  noştri.  Atunci 
«vaî!  vicleanul,  îndată  ce  ne  simţi  fără  de  apărare,  dete 
«năvală  printre  sărmanii  puişorii  meî  şi  pe  cîţî  dintr'înşiî 
«apucă,  pe  toţi  îî  sugrumă.  Iată,  priveşte  :  puica  mea  cea 
«maî  iubită  zace  aci  moartă  dinaintea  Mărieî-Tale  şi  eu, 
«Mărite  împărate,  cu  lacrimile  în  ochi  cer  să  mi  se  facă 
«dreptate!» 

Leonilă  împărat  se  supără  foarte  şi  se  întrista  adînc  de 
acestea :  deci  nu  voi  să  maî  dea  crezămînt  spuselor  şi 
apărărilor  vătafului  Bursucel.  îndată  porni  pe  banul  Martin 
Ursul,  unul  din  ceî  maî  de  frunte  boieri  aî  curţii,  pentru 
ca,  cu  voie  fără  voie,  să-î  aducă  pe  vinovatul  Rănică. 
Acesta  însă,  ocolind  primejdia,  făcu  bună  primire  baniîluî 
Ursul  şi-î  făgădui  că  va  merge  cu  dînsul ;  dar  maî  înainte 
de  plecare,  îl  pofti  ca  să'i  arate  un  loc  unde  el  zicea  că 
se  pot  găsi  multe  faguri  de  miere,  de  cele  ce  plac  aşa 
de  mult  urşilor.  Cînd  ajunseră  însă  la  un  loc  cunoscut  de 
Rănică,  el  dete  brîncî  Ursului,  şi  acesta  căzu,  biet,  cu  pi- 
ciorul prins  într^o  cursă ;  iar  Vulpoiul  fugi  p'aci  'ţi  e  dru- 
mul, răzînd  cu  hohote  şi  strigînd  mereu : 

—  Joacă  bine,  moş  Martine  ! 
Să  'ţî  dau  miere  de  albine. 

Abia  scapă  sărmanul  Urs  din  cursă,  lăsînd  în  mînile  să- 
tenilor vecini,  care  umblau  să-1  ucidă  de  bătăi,  jumătate 
blana  de  pe  dînsul  şi  mai  ales  coada  întreagă.  Vezi  de 
aceia  nici  nu  maî  are  ursul  coadă  !  Aşa  jumulit,  beteag 
şi  ruşinat,  el  se  întoarse  înapoi  la  curtea  luî  Leonilă. 

împăratul,  mînios  tare,  trămise  atunci  pe  postelnicul 
Motan  Cotoiul,  carele  era  vestit  prin  iscusinţa  luî,  cu  po- 
runcă să  aducă  cu  ori  ce  preţ  pe  Rănică  ;  dar  nici  p'a- 
cesta  nu  '1  lăsă  Vulpoiul  nepăcălit.  El  îl  tot  mînă  cu  vorba, 
îl  lăudă  că  e  vînătorul  cel  mai    minunat  şi  puindu-i  mîn- 

dria  în  joc,  îl  îndemnă  în  sfîrşit  să  se  cerce  a  vîna  şoareci 
5i  chiţcanî  într'un  ambar  întunecos,  unde  ştia  bine  că  sunt 
întinse  laţuri  pentru  ca  să  se  prinză  într'însele  dihoriî  şi 
alte  lighioane  stricăcioase.  Bietul  Motan,  picînd  şi  el  în 
<:apcană,  mirlăia  de  durere  şi  de  frică  din  lăuntru  :  iar 
Rănică,  bătînd  cu  laba  în  păreţiî  ambaruluî,  îî  striga  de 
afară  rîzînd  : 

—  Tprruţ,  pisică  !  Tprruţ,  motan  ! 
Prins'aî  şoarec  or  chiţcan? 

Postelnicul  Cotoi  mîncă  şi  el  o  bătaie  bună  ca  văru- 
său  banul  Ursul  şi  se  întoarse  la  curte,  plouat  ca  vaî  de 
dînsul  şi  cu  coada  între  picioare.  Atunci,  toţi  într'o  unire, 
osîndiră  la  moarte  pe  jupîn  Rănică  Vulpoiul,  pentru  că 
nu  ţinuse  în  seamă  poruncile  împărăteşti  şi  îşî  bătuse  joc 
■de  trămişiî  stăpîniriî. 

Cu  toate  acestea,  vătaful  Bursucel  tot  se  maî  rugă  să 
se  facă  rudei  sale  şi  o  a  treia  chiămare  şi  se  însărcina 
chiar  dînsul  a'l  aduce.  Cînd  Vulpoiul  văzu  viind  pe  cre- 
dinciosul său  prietin  Bursucel  şi  înţelese  de  la  dînsul  că 
nu  maî  este  loc  de  joc,  se  gîndi  şi  el  că  ar  fi  maî  bine 
să  se  ducă  însuşi  la  împărăţie.  Dar  cu  cît  maî  mult  se 
apropia  de  curte,  cu  atît  i  se  făcea  maî  multă  grijă,  vă- 
zînd  mai  ales  cum  se  grămădea  gloata  ca  să-1  vază  tre- 
când. Cu  toate  acestea,  Rănică  merse  de  se  închină 
smerit  şi  cu  supunere  la  împăratul,  carele  nici  gînd  n'avea 
să-î  dea  iertare.  El  povesti  foarte  lămurit  neajunsurile 
ce  păţise  la  dînsul  banul  Martin  şi  postelnicul  Motan 
şi  se  arătă  gata  a  răbda  ori  ce  asprime  a  soarteî.  Atunci 
pîrîtoriî  lui  eşiră  la  lumină,  avînd  în  capul  lor  tot  pe  ves- 
titul vechil  Măgărilă ;  dar  eî  erau  aşa  de  numeroşi,  avo- 
catul sbiera  aşa  de  urît  şi  Rănică  se  apăra  cu  aşa  multă 
iscusinţă,  încât  mulţi  din  adunare  începură  a  dori  ca  să-1 
vază  scăpat.  însă  tocmai  atunci  se  deteră  pe  faţă  cele  maî 
groaznice  mişelii  ale  luî,  şi  judecătorii,  toţi  într'o  unire,  îl 
osîndiră  ca  vinovat  bun  de  spînzurătoate.  îndată  atunci,  ru- 

dele  lui  toate  părăsiră  curtea,  şi  împăratului  nu-i  păru  bine 
de  aceasta,  căci  acele  rude  şi  rebedeniî  erau  multe  la 
număr  şi  tot  dobitoace  cu  putere  şi  cu  dare  de  mină. 
Boierii  Lupu  Falcă-Lată,  Martin  Ursul  şi  Motan  Cotoiul, 
zău,  nu  prea  ştiau  cum  o  vor  scoate  la  căpătîî  cu  în- 
deplinirea pedepsei ;  iar  Rănică,  simţind  toate  aceste  greu- 
tăţi, îşî  bătea  joc  pe  ascuns  de  dînşiî  şi  începuse  a  se 
chibzui  cum  să  facă  ca  să  scape  nevătămat.  Cînd  i  se 
puse  ştreangul  de  gît  ca  să'l  spînzure,  el  se  rugă  să  fie 
îngăduit  a-şî  mărturisi  în  faţa  lumii  păcatele,  maî  nainte 
de  a  muri.  I  se  dete  voie;  şi  el,  numai  atîta  aştepta.  După 
ce  povesti  nemerniciile  tinereţelor  sale,  prin  cuvinte  meş- 
teşugite, dete  să  înţeleagă  că,  în  viaţa  luî,  furase  o  mare 
comoară  de  bani  şi  de  scule,  cu  scop  de  a  opri  şi  de  a 
nimici  un  complot  ce  se  urzise  împotriva  luî  Leonilă  îm- 
părat. Auzind  aceste  cuvinte,  împărăteasa  prinse  mare 
dorinţă  de  a  şti  cum  şi  ce  fel  se  petrecuse  lucrurile  şi  ea 
înduplecă  pe  soţul  său  ca  să  dea  voie  luî  Rănică  să  spuie 
toate  maî  pre  larg.  Acesta,  prefăcîndu-se  că  ar  fi  adînc 
pătruns  de  mustrare  şi  de  grijă,  istorisi  îndată  o  lungă 
poveste  despre  un  complot  care  s'ar  fi  urzit  maî  de  de- 
mult între  banul  Martin  Ursul,  vornicul  Lupu  Falcă-Lată 
şi  postelnicul  Motan  Cotoiul  ca  să  dea  jos  de  pe  tron  pe 
Leonilă  împărat  şi  se  rădice  pre  Martin  Ursul  la  scaunul 
domnieî.  Ca  să  nu  lase  nicî  o  bănuială  asupra  adevăru- 
lui scornirilor  sale,  el  amestecă  în  acel  închipuit  complot  pe 
răposatul  tatăl  său,  care  murise  de  mult,  şi  chiar  pe  prie- 
tenul şi  ruda  luî,  vătaful  Bursucel.  De  pre  spusele  luî, 
toată  acea  urzeală  era  întemeiată  pe  o  bogată  comoară 
de  banî,  cu  care  răsvrătitoriî  aveau  de  gînd  să  cumpere 
pe  ostaşiî,  pe  paznicii  şi  pe  slujitorii  împăratului;  iar  el, 
Rănică,  furînd  acea  comoară  şi  ascunzînd-o,  scăpase  zilele 
luî  Leonilă  împărat, 

Aflînd  acum  maî  întîî  despre  toate  acestea,  împăratul 
şi  împărăteasa  începură  a  cam  dori  să  capete  pe  seama 
lor  acea  vestită    comoară  şi    cercetară  pe    Rănică  despre 

locul  unde  ea  se  află  ascunsă ;  dar  Vulpoiul  şiret  găsi 
atunci  vremea  numai  bună  ca  să  intre  la  tocmeală  asu- 
pra iertării  sale.  împăratul  cam  sta  la  îndoială ;  dar  îm- 
părăteasa ceru  cu  tot  dinadinsul  ca  jupan  Rănică  să  fie 
iertat.  Acesta  spuse  atunci  că  comoara  se  află  pitită  în 
preajma  unei  fîntînî,  în  mijlocul  unei  păduri,  departe, 
foarte  departe  ;  iar,  fiind-că  împăratul  nu  prea  voia  să  dea 
crezămînt  la  o  istorie  aşa  de  neauzită,  Vulpoiul  chiămă 
drept  dovadă,  pe  bietul  medelnicerul  Urechilă  Iepuraş, 
carele  tremura  de  frică,  spre  a  mărturisi  şi  el  dacă  nu 
e  adevărat  că  se  află  departe,  foarte  departe,  o  pădure, 
întocmai  ast-fel  după  cum  el  zisese. 

Ciudat  lucru  se  pare,  dar  împăratul  se  mulţumi  cu 
această  mărturie.  El  bucuros  ar  fi  mers  însuşi  cu  Rănică 
până  la  acea  pădure,  dar  Vulpoiul,  rumegînd  în  mintea 
lui  alte  nesdrăvăniî,  îl  rugă  să-i  da  voie  a  se  duce  mai 
întii  la  o  mînăstire,  de  precum  se  legase  cu  sufletul,  ca 
să  se  roage  pentru  iertarea  păcatelor  sale.  împăratul  nu 
făcu  nici  o  împotrivire.  Pe  banul  Martin  şi  pe  vornicul 
Falcă-Lată  îî  băgă  la  închisoare  ;  iar  kir  Behehe  Berbe- 
cilă,  care  era  şi  ţîrcovnicul  palatului,  citi  lui  Rănică  o  mo- 
litvă ca  să-î  fie  drumul  norocos.  Se  luă  tot  atunci  hotă- 
rîre  ca  toată  curtea  împărătească  să'l  aştepte  în  cale,  nu 
departe  de  locul  unde  avea  să  meargă  şi  ast-fel  el  se 
porni.  Dar  ca  să  nu'i  fie  urît  singur  la  drum,  el  rugă  pe 
Behehe  Berbecilă  şi  pe  medelnicerul  Iepuraş  ca  să'l  în- 
soţească amîndoi  măcar  o  bucată. 

Cînd  se  văzu  aproape  de  casă,  făcu  ce  făcu  şi  despărţi 
pe  tovarăşii  lui,  unul  de  altul  şi  îndată  înghesui  pe  bietul 
Iepuraş  la  o  strimtoare  şi-i  suci  gîtul.  Apucase,  el  şi  ai 
lui,  de  şi  mÎBcase  carnea  sărmanului  dobitoc,  cînd  sosi 
Berbecilă  ca  să  caute  pe  soţul  său  de  drum.  Rănică  îi 
spuse  că  medelnicerul  Urechilă,  simţindu-se  cam  ostenit, 
se  închisese  într'un  cuptor  ca  să  doarmă  mai  liniştit,  dar  tot 
de-odatâ  el  adăogi:  —  Ştii,  frate  Berbecilă  că  trebue  îndată 
să  pleci  înapoi  ca  să  duci  împăratului    o   scrisoare  foarte 

însemnatăj  din  care  negreşit  că  şi  d-nieî  tale  ţi  se  vor  trage 
mari  foloase  şi  veî  căpăta  multă  trecere  pe  lingă  împăratul, 
dacă  îî  veî  duce  cît  maî  curînd  darurile  care  sînt  în  această 
desagă.» 

Cum  auzi  una  ca  asta,  gugumanul  de  Behehe  începu  a 
sălta  şi  a  se  gudura  de  bucurie,  pe  cînd  Vulpoiul  cu  Vul- 
poaica  şi  cu  Vulpişoriî  lor  şedeau  lungiţi  pe  pat  şi  se  uitau 
cu  mirare  la  dînsul  cît  de  poznaş  juca  el  de  veselie.  Rănică 
îî  atîrnă  de  gît  atunci  o  desagă,  în  care  el  ghemuise  pielea 
Iepuraşului  jupuit  şi  mîncat,  şi  îî  făcu  vînt  să  plece. 

Puteţi  să  vă  închipuiţi  ce  supărare  coprinse  pe  împărat 
cînd  deschizînd  desaga  cea  cu  ştirile  şi  cu  darurile,  în  loc 
de  acestea,  pică  dintr'însa  pielea  sărmanului  Urechilă  ! 
Atunci  pricepu  că  chiar  şi  pe  dînsul  îl  înşelase  mişelul  de 
Rănică.  Banului  Martin  şi  vornicului  Falcă-Lată  le  dete 
drumul  de  la  închisoare,  iar  pe  kir  Behehe,  împăratul,  ne 
maî  voind  să  '1  vază  în  ochi,  îl  lăsă  pe  seama  Lupului  ca 
dînsul  să-1  procopsească  cum  va  şti  şi  să-i  găsească  leac 
la  toate  neajunsurile  cîte  suferise.  De  atunci  s'a  şi  făcut 
ruptoare  ca  berbecii  şi  oile  să  fie  jefuite  de  lupî.  Dar  nici 
cu  atîta  nu  se  mulţumi  împăratul,  ci  dete  şi  o  serbare  mare, 
numai  pentru  ca  să  aducă  mîngîiere  lui  Falcă-Lată  şi  lui 
Martin  Ursul,  pe  carî  îi  nedreptăţise.  Tocmai  în  mijlocul 
veseliilor  acelei  sărbători,  sosiră  şi  alte  ştiri  despre  mişeliî 
maî  proaspete  ale  jupînului  Rănică  Vulpoiul.  Mîniindu-se 
atunci  împăratul  peste  măsură  hotărî  să  trămiţă  toată  ordia 
sa  ca  să  prăpădească  cu  totul  pe  acel  îndrăzneţ  înşelător. 
Dar  vătaful  Bursucel,  tot  mereu  credincios  verişorului  său, 
se  grăbi  a-i  da  de  ştire  şi'l  îndemnă  ca  să  vie  cît  mai 
neîntîrziat  la  curte  şi  să  răspunză  însuşi  la  învinovăţirile 
ce  i-se  aduceau.  El  se  înduplecă  şi  veni. 

Bursucel  se  duse  la  împărat  ca  să-1  roage  să  primească 
pe  ruda  sa,  jupînul  Rănică ;  iar  acesta,  cînd  se  văzu  din- 
naintea  lui  Leonilă,  se  apropie  cu  îndrăzneală  de  tron  şi 
dete  în  genunchi,  în  faţa  tuturor  lighioanelor  adunate, 
împăratul,  cu  glas  aspru,  îi  impută  că  ar  fi  ucis  mişeleşte 

pe  sluga  lui  cea  credincioasă  medelnicerul  Iepuraş,  şi  că 
el  a  pricinuit  moartea  ţîrcovniculuî  său,  kir  Behehe,  carele 
cinta  aşa  frumos  în  strană.  La  acestea,  Rănică  cu  făţar- 
nice cuvinte,  se  prefăcu  pare  că  ar  fi  adînc  mîhnit  de 
cele  ce  s'au  întîmplat;  dar  totdeodată,  el  arătă  o  mare 
mirare  de  cîte  auzea  şi  stărui  fără  de  ruşine  a  zice  că 
Berbecilă,  iar  nu  el,  a  ucis  pe  epuraş  ca  să  ia  de  la  dînsul 
nişte  bogate  daruri  pe  care  chiar  el,  Rănică,  le  dase  cre- 
dinciosului medelnicer  ca  să  le  ducă  maî  iute  Măriei  Sale. 
Dar  împăratului  i-se  făcu  acru  cu  atîtea  încurcături,  ne- 
ştiind  ce  să    mai    aleagă    din    aşa    multe    minciuni,  şi  de 

;  multă  supărare  se  sculă  şi  plecă  la  vînătoare,  lăsînd  pe 
boierii  săi  să  facă  cum  vor  şti. 

Rănică  însă  nu-şî  perdu  cumpătul  şi  pe  loc  îî  dete  în 
gînd  să  ceară  ajutor  de  la  o  veche  prietină  a  lui,  bă- 
trîna  jupîneasă  Albina,  care  era  de  casă  la  împărăteasa, 
îî  făcea  dulceţuri  şi  îi  descînta  de  deochi.  Dînsa  puse  pe 
fie-care  zi  la  împărăteasă  cîte  o  vorbă  bună  pentru  Rănică, 

:  ast-fel  în  cît  nu  i  se  făcu  nici  un  rău.  Maî  pe  urmă  ea 
se  ispiti  a  aduce  aminte  despre  sculele  pe  care  Vulpoiul 
zicea  că  le    ascunsese,    le  lăudă   precum   se    pricepu  mai 

f.bine  şi  încredinţa  pe  stăpînă-sa  că  Rănică  singur  ar  fi  în 
stare  să  le  găsească  şi  să  i  le  aducă,  dacă  i  s'ar  da  dru- 
mul de  la  închisoare.  Pe  de  altă  parte,  jupîn  Vulpoiul 
mijloci  ca  să  se  şoptească  la  urechia    împăratului   despre 

[  multele  slujbe  pe  care  le  făcuse  Statului  răposatul  tată- 
său,  pe  cînd  trăia  ;  mai  pe  urmă  el  ceru  ca  cei  ce  l-au 
pîrît  să  dea  cel  puţin  dovezi  şi  în  sfîrşit,  ca  să  curme 
maî  iute  toate  greutăţile,  propuse  ca  neînţelegerea  între 
dînsul  şi  duşmanii  lui,  să  se  stingă  printr'o  luptă  dreaptă. 
Pe  vremea  de  atunci  era  obicei  şi  lege  ca  ori-ce  sfadă, 
orî-ce  ceartă  şi  ori-ce  judecată  să  se  spargă  cu  bătaie  ; 
părţile  protivnice  se  apucau  la  trîntă  şi  care  din  doi  biruia, 
aceluia  îî  rămînea  toate  dreptăţile. 

Propunerea  lui  Jupîn  Rănică  se  ţinu  seamă  şi  voinicul 
Falcă-Lată  ceru  numai  decît  ca  el,    şi  nu   altul,    să   intre 


264  AL.    ODOBESCU 


în  luptă  cu  Vulpoiul.  Acesta  însă  ştiind  bine  că  lupul  e 
maî  vîrtos  la  vînă  decît  dînsul,  se  cam  codea  şi  căuta 
prilej  să  scape  ;  dar  toate  fură  de  prisos,  căci  Lupul  era 
foarte  îndîrjit  din  pricina  tuturor  răutăţilor  pe  care  Ră- 
nică  cu  drept  şi  cu  nedrept  le  aruncase  asupra  luî.  Se 
hotărî  dar  lupta  fără  de  cruţare  şi  se  alese  ca  loc  de  bă- 
tae  ţarcul  rotund  al  tîrleî  împărăteşti. 

A  doua  zi,  după  ce  trase  un  somn  bun  toată  noaptea 
şi  mîncă  ca  un  voinic  dimineaţa,  Rănică  intră  în  cercul 
luptei  cu  părul  de  pe  dînsul  lins  şi  prelins,  cu  trupul  uns 
peste  tot  cu  ulei.  Aşa  îl  învăţase  jupîneasa  Albina,  care 
se  pricepea  la  tot  felul  de  farmece  băbeşti ;  ba  ea  îî  fă- 
cuse şi  descîntece  ca  să  poată  birui  pe  duşmanul  său. 
Lupul  şi  Vulpoiul  se  puseră  drept  în  faţă  unul  cu  altul ; 
iar  toate  cele-l'alte  dobitoace,  de  la  împărat  pînă  la  pîr- 
călab,  şi  de  la  Vlădică  pînă  la  opincă,  stau  rînduite  jur 
împrejurul  ţarcului  şi  priveau  cu  ochii  sticliţi  la  lupta  voi- 
nicilor. Vulpoiul  începu  îndată  să-şî  învîrtească  coada  cea 
stufoasă,  ca  o  apărătoare,  şi  prefăcîndu-se  că  vrf  a  să  fugă 
aruncă  cu  ţârînă  în  ochiî  Lupului,  de-î  luă  vederile;  în- 
dată sări  iute  pe  dînsul  şi  se  cercă  din  toate  răsputerile 
ca  să-l  sfîşie  şi  să-1  sugrume.  Dar  vornicul  Falcă-Lată, 
opintindu-se  şi  dînsul,  printr'o  suceală  puternică,  culcă  jos 
pe  Rănică,  îl  propti  sub  picioare  şi-şî  înfipse  colţii  în  laba 
luî.  Vulpoiul  însă  nu'şî  pierdu  sărita  într'o  primejdie  aşa 
de  mare,  ci  întorcîndu-şî  pe  furiş  ochiî  în  partea  staulului, 
unde  se  închisese  pentru  acea  zi,  turma  de  oî  a  împăra- 
tului, începu  să  strige  :  —  «Saî,  jupîn  vornicC;  c'au  scăpat 
mieii  din  staul  şi-i  mănîncă  cîniî!»  —  Lupul  lacom  şi 
prost  se  răpezi  să  apuce  şi  el  un  cîrlan;  dar  în  vremea 
aceasta.  Vulpoiul  sprinten  îî  sări  în  chică  şi-'l  doborî  jos. 
L-ar  fi  ucis  pe  loc  dacă  însuşi  Leonilă  împărat  nu  i-ar  fi 
2is  să-l  ierte  cu  zile. 

Din  minutul  acela  jupîn  Rănică  Vulpoiul  rămase  tare 
şi  mare,  şi  fără  de  vătămare.  împăratul  puse  de-1  îmbrăcă 
cu  caftan  de  catifea  roşie  îmblănit  şi  îl  făcu  mare  vistier. 

Toţi  de  toate  părţile  veniră  de  se  închinară  la  dînsul  cu 
smerenie  şi  supunere,  ba  încă  şi  la  cocoana  vulpoaica  şi 
la  coconaşiî  vulpişorî,  care  sosiră  îndată  la  curtea  împă- 
rătească. 

Trecu  astfel  cît  trecu  ;  dar  fiindcă  năravul  din  fire  nu 
are  lecuire,  jupîn  Rănică  Vulpoiul  nu  se  lăsă  de  mîncă- 
toriî  şi  de  vicleşuguri,  nici  cînd  ajunse  om  de  frunte. 
Mişeliile  lui  se  deteră  din  nou  pe  faţă  ;  dar  în  rîndul 
acesta,  nu-1  maî  ajută  nici  un  meşteşug,  ci  fu  silit  să  fugă 
şi  de  la  curtea  împărătească  şi  de  la  casa  luî ;  hoinar  şi 
pribeag,  el  de  atunci  înainte  îşî  petrecu  viaţa  furişindu-se 
prin  tufe  şi  prin  vizuini,  huiduit  şi  batjocorit  de  toţi,  pînă 
ce  într'o  zi,  umblînd,  după  năravul  său  cel  vechi,  să  se 
vîre  într'un  coteţ  cu  găiiiî,  copoii  din  bătătură  îl  urmară, 
îl  zăriră,  îl  luară  în  goană  prin  pădure,  îl  prinseră  şi'l 
făcură  micî-lărămicî.  Să-î  fie  ţărîna  uşoară  ! 

încâlceai  p'o  coada  de  vulpe 
şi  spusei  cui  vru  s'asculte 

basmul  luî  Ranică  Vulpoiul 

pe  care  l'a  răpus  copoiul. 

Bucureşti,  1875. 


Tigrul  păcălit. ') 

POVESTE  PENTRU  COPII,  LOCALIZATĂ. 


Maî  deunăzi  eram  la  Galaţi  şi  pentru  ca  să  'mî  treacă 
de  urît  şi  să  maî  aflu  şi  cîte  ceva,  am  eşit  să  mă  primblu 
la  port.  Norocul  a  voit  ca  să  întâlnesc  îndată  pe  un  vechi 
amic  al  meu,  pe  care  de  mult  nu'l  văzusem  şi  să  petrec 
cu  dînsul  cîte-va  ore  foarte  plăcute.  Amicul  meu  este  un 
neguţător  din  partea  locului,  om  foarte  considerat  şi  foarte 
iubit  de  toată  lumea,  fiind-că  el,  prin  munca  sa,  şi-a  cîş- 
tigat  o  avere  însemnată,  de  care  se  bucură,  făcînd  bine 
CUI  poate ;  iar  firea  luî  este  aşa  de  veselă  şi  de  glumeaţă 
încît  cu  dînsul  nu  poate  cui-va  să  i  se  urască.  Ştie  să 
spună  şi  să  descrie  o  mulţime  de  lucruri  pe  care  însuşi 
le*a  văzut  şi  le-a  învăţat  în  numeroasele  sale  călătorii ; 
căci,  fiind  de  părinţi  din  Galaţi,  el,  de  tînăr  s'a  înrolat  ca 
matroz  pe  o  corabie  englezească  şi,  cutreierînd  toate  ţările 
şi  toate  mările  lumii,  s'a  ales  pînă  în  sfîrşit  cu  multă  minte, 
sănătate,  avere  şi  voie  bună.  Astfel  este  amicul  meu  domnul 
Stancu  Poloboc,  cu  care  mă  primblam  maî  deună-zî  pe 
portul  Galaţilor. 

Vorbind  cu  dînsul  cînd  de  una,  cînd  de  alta,  ne  oprirăm 
în  faţa  uneî  mîndre  corăbiî  englezeşti,  care  plutea  falnic 
d'asupra  apelor  Dunăriî,  lănţuită  în  ancorile  eî ;  dintr'însa 
se  descărca  felurită  marfă  şi  maî  ales  butoaie  cu  căpăţînî 
şi  cu  bulgărî  de  zahăr.  Amicul   meu,   aducîndu-şî  aminte 


1)  Din   biblioteca  ilustrată  pentru  copii,  editată  de  d-1  Socec. 

CU  plăcere  de  timpul  tinereţii,  pe  cînd  şi  el  n'avea  altă 
locuinţă  decît  o  astfel  de  scoică  uriaşă  de  lemn,  îmî  arăta 
şi  'mî  explica  folosul  şi  întrebuinţarea  diferitelor  părţi  ale 
corăbiei,  precum  catarturî,  pînze  frînghiî,  cîrme,  palimarî 
şi  altele. 

In  timpul  acesta,  matrozii  corăbiei  şi  cărătoriî  sau  ha- 
malii portului  umblau  în  sus  şi  în  jos,  ca  furnicele,  sco- 
ţînd  din  magaziele  adînci  ale  pîntecosuluî  vas  plutitor,  ba- 
loturi şi  butoaie  cu  marfă,  încărcîndu-le  pe  roabe  (sau, 
cum  ar  zice  la  Galaţi,  pe  taraboanţe),  şi  aducîndu-le,  pe 
un  podişor  de  bîrne,  pînă  la  mal,  unde  le  aşezau  în  tean- 
curi. Toate  acestea  se  făceau  cu  o  iuţeală,  cu  o  aprin- 
dere, cu  un  zgomot  care  mă  asurzeau  şi  mă  ameţeau ;  dar 
totuşi  îmî  plăcea  foarte  a  mă  uita,  căci  toţi  erau  veseli, 
sprinteni  şi  lucrau  cu  inimă  şi  cu  mulţumire. 

Pe  cînd  în  acea  învălmăşală  taraboanţele  încărcate  cu 
marfă  trepădau  în  toate  părţile,  purtate  în  fuga  mare  de 
matrozi,  se  întîmplă  ca  două  din  ele  să  se  ciocnească  şi 
butoaiele  de  zahăr  se  răsturnară  pe  jos,  rostogolindu-se 
care  în  cotro  apucă.  Unul  din  butoaie  se  şi  desfundă  în 
acea  cădere  şi  zahărul  în  bulgări,  ce  era  în  el,  se  risipi 
pe  pămînt.  îndată  cîniî,  cari  nu  Hpsesc  în  portul  Galaţilor, 
se  răpeziră  să  îmbuce  din  el,  socotind,  bietele  javre  flă- 
mînde,  că  au  dat  peste  vre-o  mană ;  dar  matrozii,  ca  să  'î 
depărteze,  deteră  brîncî  butoiului  crăpat,  carele  sucindu-se 
de  o  dată,  acoperi,  ca  într'o  cuşcă,  pe  unul  din  lacomi. 

Toată  lumea  se  puse  pe  rîs ;  dar  maî  mult  şi  maî  tare 
decît  toţi  rîdea  amicul  meu  Stancu  Poloboc ;  îî  dase  la- 
crimile în  ochi  şi  se  ţinea  la  piept  şi  la  pîntece,  bietul  om, 
de  hohotele  ce  îl  podidise.  Mie  unuia  îmî  era  teamă  să 
nu  se  înece  cu  atîta  rîs. 

Cînd  se  maî  potoli  această  veselie,  abia  putu  să  îmî 
vorbească,  stăpînindu-se  cu  anevoinţă. 

«Frate,  —  imî  spuse,  —  cînd  am  văzut  întîmplarea  cu 
inele  şi  cu  butoiul,  mî-am  adus  aminte  de  o  istorie  ce 
m  păţit  eu,   sunt    acum  mulţi    anî,    tocmai    prin  insulele 

Al.  Odobetca.  —  Opere  complete.  I.  17 

Africeî ;  şi  trebuie  să  ştii  că  de  cîte  ori  îmi  vine  în 
gînd  istoria  tigrului,  pe  care  l'am  păcălit  aşa  de  frumos, 
zău,  nu  mă  pot  opri  de  a  rîde  ore  întregi». 

Şi  spuind  astfel,  Stancu  meu  se  porni  din  nou  pe  rîs. 
Eram  foarte  curios  să  cunosc  istoria  tigrului  păcălit ;  dar 
abia  maî  tîrziu  o  putui  afla  de  Ia  amicul  meu,  carele  mî-o 
povesti  într'astfel : 

«Pe  cînd  eram  matroz,  lucrînd  şi  cîştigîndu'mî  pînea  pe 
o  corabie  englezească,  se  întîmpla  adesea  ca  să  călătorim 
pentru  negoţul  nostru  pînă  prin  ţări  foarte  depărtate,  şi 
treceau  une-orî  luni  întregi  fără  ca  să  vedem  pămîntul  cu 
ochii,  ci  numai  valurile  măreî  jur  împrejurul  nostru,  iar 
d'asupra  capului,  cerul,  cînd  albastru  şi  senin,  cînd  întu- 
necos şi  posomorit. 

«Dar  cînd,  atunci,  după  o  lungă  plutire  soseam  la  vre 
un  ţărm,  mare  plăcere  era  pentru  noi  de  a  ne  coborî  din 
corabie  şi  de  a  călca  pămîntul  ţeapăn  sub  picioare.  Era 
pentru  noî,  corăbieriî,  ca  o  zi  de  sărbătoare,  cînd  puteam 
să  gustăm  un  prînz  liniştit,  întinşi  la  umbră,  pe  iarbă 
verde.  Insă  ocaziunile  de  acest  fel  erau  aşa  de  rare  încît 
une-orî  ne  coboram  chiar  pe  ţărmuri  pustii  şi  necunoscute, 
fără  de  a  purta  cea  maî  mică  grije  de  primejdiile  ce  ni 
se  puteau  întîmpla. 

«Intr'o  zi  dar,  trăgînd  cu  vasul  la  coasta  unei  insule 
nelocuite  din  mările  Africeî,  mi  se  făcu  tare  dor  de  a  vedea 
de  aproape  şi  de  a  pipăi  xu  piciorul  iarba  cîmpului.  Ceruî 
atunci  voie  de  la  căpitanul  corăbiei  ca  să  mă  dau  jos  la 
mal  şi  să  petrec  cîte-va  ore  pe  uscat.  Matrozii,  tovarăşii 
meî,  nu  prea  aveaii  încredere  în  acele  locuri  necunoscute, 
şi  abia  găsii  unul  dintr'înşiî,  un  american  înalt  şi  uscat, 
cu  barbă  dar  fără  mustăţi^  carele  primi  să  mă  însoţească 
în  călătoria  mea  pedestră.  Luarăm  cu  noî  o  spată  grasă 
de  rîmător  afumat,  o  butilcă  cu  vin  de  cel  maî  bun,  un 
urcior  cu  apă  proaspătă  şi  cu  aceste  merinde,  ne  pornirăm 
veseli  către  mal. 

«Cînd    mă    simţii,    eu    unul,    pe    uscat,    trăsei    de    bu- 

curie  şi  chiuind  trăsei  un  puî  de  danţ  romînesc,  o  coră- 
biască  vîrtoasă  de  Galaţi:  iar  tovarăşul  meu,  americanul, 
văzînd  aşa,  începu  şi  el  să  tropote  în  faţa  mea,  jucînd 
foarte  serios  şi  pe  ţăcăneală  un  danţ  englezesc  ce  se 
chiamă  «Gî^».  Danţul  însă  ne  făcu  gol  la  inimă  şi  îndată 
ne  veni  în  gînd  să  găsim  un  adăpost  de  soare  ca  să  ne 
aşternem  masa.  Eu  căutam  cu  ochii  în  dreapta  şi  în 
stînga ;  mi  se  pornise,  biet,  minţile  cu  dor  către  răcoroa- 
sele dumbrăvi  din  lunca  Seretuluî;  acolo.  în  insula  cea 
pustie  şi  prigorită  de  soarele  african,  abia  se  zăreau  cîţî-va 
copaci  din  aceia  cu  ramurile  'nalte  şi  şuie,  care  se  chiamă 
palmty  şi  nişte  tufiş  sălbatic,  pe  unde  mai  tot-d'a-una  cui- 
bează  şerpii  cei  veninoşi  cu  plesnitori  la  coadă  şi  alte 
fiare  urîcioase. 

«Pe  cîmpia  şeasă,  văzurăm  însă  un  ce  negru  şi  rotund, 
despre  care  nu  ne  prea  puteam  da  seama.  Stăturăm  cît-va 
la  îndoială  dacă  ne  vom  îndrepta  sau  ba  către  acel  punct 
necunoscut,  care,  dreptul  lui  Dumnezeu,  ne  cam  punea  la 
ingrijare ;  dar  americanul  meu  scoase  un  ochian  din  bu- 
zunar şi,  îndreptîndu'l  către  acel  punct,  văzurăm  curat  şi 
lămurit  că  obiectul  bănuit  nu  era  alt-ceva  decît  un  butoi 
de  lemn,  aşezat  în  mijlocul  cîmpiei. 

—  «E  un  poloboc!»  —  strigai  eu  cu  bucurie,  vorbind 
moldoveneşte,  pare  c'aş  fi  fost  chiar  în  portul  Galaţilor. 

—  «O  !  o  !  Poloboc  !»  —  repetă  americanul  de  mai  multe 
ori  cu  mirare  şi  din  minutul  acela,  el  nu  mă  mai  chiamă 
altfel  pe  nume  decît  Poloboc.  In  urmă,  matrozii  cei-1-alţi 
făcură  toţi  ca  dinsul,  şi  iată  cum,  iubite  amice,  'mi-a  rămas 
numele  de  Stancu  Poloboc,  de  care  nu  mă  plîng  cîtuşi 
de  puţin. 

«Fie  dar  Poloboc !  noi  alergarăm  îndată  pînă  la  butoiul 
cel  minunat  şi  acolo,  la  umbra  lui  ne  şi  aşezarăm  ca  să 
ne  facem  prînzul.  Rezunaţî  amînduoi  de  doagele  lui,  cer- 
cuite,  deşertarăm  veseli  butelca  de  vin,  îmbucînd  şi  din 
spata  afumată.  Lumea  ni  se  părea  toată  a  noastră,  şi  crez 
că  în  palate  de  marmură  şi  pe  covoare  de  mătase,   n'am 


260  AL.   ODOBESCU 


fi  trăit  maî  fără  grije  decît  la  umbra  butoiului,  pe  iarba 
cea  verde. 

«Dar  pe  cînd  noî  gustam  aşa  dulci  şi  liniştite  plăceri, 
un  mare  pericol  ni  se  pregătea.  Se  vede  că  mirosul  mîn- 
cărilor  şi  răsunetul  veselelor  noastre  cîntărî  deşteptară  pe 
un  tigru,  mare  şi  flămînd,  care  dormea  ascuns  sub  un  tufiş 
învecinat.  Fiara  cea  sălbatică,  semănînd  la  trup  ca  o  pisică 
uriaşă,  la  păr  galbenă  şi  vărgată  cu  negru,  se  sculă  binişor 
din  locul  unde  era  pitită,  se  furişă  printre  bălării  şi  pe 
tăcute  se  apropie  de  butoiul  nostru.  Ajunsese  foarte  aproape, 
cînd  noî  auzirăm  fîşîind  în  dosul  butoiului.  Ne  scularăm 
deodată  în  picioare,  trîntind  jos  talere  şi  pahare,  şi  cînd 
deterăm  cu  ochii  de  acea  groaznică  dihanie  care  sticlea 
privirea  eî  încruntată  asupra  noastră,  inima  în  noî  se  făcu 
cît  o  gămălie  de  ac ;  tot  sîngele  ne  peri  din  faţă ;  părul 
ni  se  ridică  vulvoi  şi  ne  crezurăm  maî  mult  morţi  decît 
vil.  Cu  noî,  armă  n'aveam.  Fieara  răcnea  cu  turbare,  rînjea 
şi-şî  arăta  colţii.  Butoiul  singur  ne  despărţea  de  dînsa. 

«Ce  să  facem?  încotro  s'o  apucăm? 

«Tigrul  lungi  pasul  ca  să  ne  ajungă  ;  noî  ne  strecurarăm 
împrejurul  butoiului.  El  începu  să  iuţească,  dînd  ocol  po- 
lobocului ;  noî  alergarăm  maî  tare  în  jurul  luî.  Şi  astfel^ 
noî  înainte  şi  tigrul  dupe  noî,  ocolirăm  de  miî  de  ori  bu- 
toiul. Nici  dînsul  nu  ne  putea  prinde  ;  dar  nicî  noî  nu 
puteam  scăpa.  începusem  a  crede  că  soarta  ne-a  osîndit 
la  groaznica  pedeapsă  de  a  ne  petrece  de  aci  înainte  toată 
viaţa,  dînd  mereu  raite  şi  tîrcoale  în  jurul  butoiului,  cu 
tigrul  dupe  noî. 

«Vai!  ce  viitor  de  spaimă!  —  ziceam  noî  în  minţile 
noastre,  turbate  de  frică  şi  de  osteneală. 

«Dar  se  vede  că  şi  tigrului  i  se  urîse  cu  această  goană 
rotocolită,  întocmai  ca  alergătura  cailor  cînd  treieră  la 
arie.  El  de  o  dată  se  opri  în  loc,  şi  cugetînd  un  minut, 
se  repezi  să  sară  drept  d'asupra  butoiul  ca  să  ne  ajungă 
îndată  pe  partea  cealaltă.  Dar,  cum  drese,  cum  făcu,  că 
sărind,  i  se  acăţară  labele  de  dinainte  de  buza  butoiului,, 

care  era  desfundat.  Greutatea  fieareî  îl  făcu  să  se  clatine 
şi  să  se  povîrnească  în  partea  eî.  Noî  atunci,  (pare  că  cerul 
ne-a  luminat)  răsturnarăm  polobocul  cu  fundul  în  sus,  toc- 
mai d'asupra  tigrului  ce  sta  acăţat  de  buza  luî,  şi  fîeara 
rămase  sub  butoi,  ca  un  şoarece  prins  în  cursă.  Atunci 
amîndoî  sărirăm  pe  fundul  vasului  şi  ne  proptirăm  din 
toate  răsputerile  d'asupra  luî,  ca  nu  cum-va  lighioana  în- 
furiată să-1  ridice  de  o  dată  în  sus  şi  să  scape  de  la  în- 
chisoare. 

<  Tigrul  răcnea  cu  turbare  şi  se  zvîrcolea  amarnic  între 
doagele  polobocului,  izbind  într'însele  cu  capul,  cu  labele, 
cu  coada,  cu  ce  putea.  Noî  apăsam  d'asupra  cît  ne  sta 
prin  putinţă,  gîndindu-ne  acum  că  ne-a  ajuns  altă  nevoie  ; 
căci  într'adevăr,  ceea-ce  cîştigasem  era  numai  o  schimbare 
de  osîndă.  In  loc  să  dăm  vecinice  ocoale  butoiului,  acum 
ne  vedeam  siliţi  să  stăm  toată  viaţa  d'asupra  luî,  prop- 
tindu-1  ca  să  nu  se  mişte. 

<^Dar  norocul  ne  maî  ajută  şi  în  rîndul  acesta! 

cDin  multele  sucelî  şi  învîrtelî  ale  tigrului  de  dedesubtul 
polobocului,  coada  luî  cea  lungă  şi  stufoasă,  scăpă  deo- 
dată pe  gaura  cepului  ce  era  dat  la  fund,  şi  eşi  ca  un 
pămătuf  la  iveală.  Cît  văzurăm  noi  aşa,  tovarăşul  meu  se 
prinse  cu  amîndouă  mînele  de  dînsa,  şi  eu  de  el,^  şi  cu 
multele  noastre  silinţe,  cu  multă  nevoie,  o  trăserăm  toată 
afară  pe  gaura  cepului. 

cCe  maî  coadă!  par'că  era  un  şearpe  flocos,  cu  dungi 
galbene  şi  negre,  ş'apoî  lungă,  să  te  fi  încins  de  două  orî 
cu  dînsa !  D'aş  fi  putut  atunci  să  o  retez  de  la  curmătura 
eî,  negreşit  că  aş  fi  păstrat-o  şi  pînă  acuma. 

«Americanul  însă  şi  eu,  ne  gîndirăm  atuncî  într'altfel. 
Şi  să  vezî  că  rău  nu  ne-am  gîndit.  Ce  nu'î  dă  omului  în 
cap  la  vreme  de  nevoie  I 

«Văzînd  aşa  lungime  de  coadă,  ne  apucarăm  s'o  înodăm 
de  vre-o  două-treî  orî  şi,  făcînd  ast-fel  dintr'însa  un  cîtă- 
maî  ghemul,  mult  maî  gros  decît  vrana  prin  care  ea  eşise, 
izbutirăm  de  a  lega  pe  tigru  de  butoi. 

—  «Urra  !  ! !»  —  strigarăm  atunci  amîndoî  cu  o  nespusă 
veselie,  şi  sărind  jos  de  pre  butoi,  p'aci  ne  fu  drumul ! 
O  luarăm  la  fug"ă  cît  ne  ţineau  picioarele  şi  apucarăm 
drept  către  corabia  noastră. 

«Tigrul  smunci  atunci  butoiul  şi  îşî  scoase  capul  la  lu- 
mină ;  dar  trupul  luî  rămase  jumătate  în  fundul  vasului, 
încît  abia  putea  să  se  mişte  din  loc.  Scăpînd  la  sănătoasa, 
noî  ne  întorceam  ochii  din  cînd  în  cînd  spre  dînsul,  ca 
să  rîdem  de  turbarea  luî,  căci  de  cîte  orî  voia  să  facă  o 
mişcare^  el  simţea  şi  auzea  polobocul  rostogolindu-se  şi 
hodorogind  în  urma   luî. 

«Cînd  în  sfîrşit  ne  văzurăm  noî  în  corabie  şi  tigrul  ur- 
lînd  la  mal,  eu,  simţindu-mă  atunci  în  largul  meu,  rîdeam 
din  băerile  inimei  şi  pisînd  pumnii,  după  obiceiul  nostru 
romînesc,  strigam  în  gura  mare  : 

—  «Sîc,  tigrule,  sîc  !  Sîc,  că  te-am  păcălit!» 

«Iar  americanul  meu,  şi  toţi  matrozii  după  dînsul,  înşi- 
raţi d'a  rîndul  pe  coverta  corăbiei,  repeţeau  cu  hohote  de 
rîs  :  —  Poloboc  !  poloboc  ! 

«Atunci  şi  eu,  văzînd  că  cu  meşteşug  am  scăpat  de 
primejdie,  ziceam  romîneşte  : 


Poloboc  nu-i  dobitoc ! 
Poloboc  e  cu  noroc !» 

Iată  istoria  tigrului  păcălit  pe  care  mi-a  povestit-o  rîzînd 
amicul  meu  de  la  Galaţi. 

Rîdeţî  şi  domnia- voastră,  dacă  vă  este  pe  plac! 

Bucureşti,  1875. 


Zece  basme  mitologice. 

Prelucrate  după  G.  W.  Cox,  Tales  of  ancient  Greece. 


I. 

Epitemeu  şi  Pandora. 

O  ceartă  mare  se  scornise  între  Zevs  şi  oameni.  Titanul 
Prometeu,  cel  cu  minte  multă,  ţinea  cu  aceştia  şi-î  învăţa 
să  .nu  facă  pe  placul  noului  zeu,  ce  coprinsese  cu  sila  stă- 
pînirea  tatălui  său  Cronos. 

El  le  zise  :  —  «Măî  oamenilor  !  acest  Zevs  e  lacom  de 
avuţii  şi  de  daruri ;  dacă  voi,  cînd  înjunghiaţi  vite  în 
onoarea  lui,  i  le  veţi  închina  cu  totul,  apoi  să  ştiţi  că  veţi 
ajunge  curînd  să  daţi  de  capăt  tuturor  turmelor  voastre, 
ori  oft  de  numeroase  ar  fi.  Aide  mai  bine  să  facem  cu 
Zevs  o  tocmeală  pentru-ca  şi  voi  oamenii  şi  el,  să  vă 
bucuraţi  de  cîte  o  parte  din  vitele  jertfite  în  ecatombe^ 
adică  cu  sutile,  pe  altarele  zeilor». 

Atunci  el  alese  din  cirezi  un  bou  mare  şi  frumos,  îl  în- 
junghie şi  făcu  dintr'însul  două  părţi.  într'una  puse  vin- 
trele  şi  carnea,  şi  le  înveli  în  pielea  boului ;  în  cealaltă 
aşeză  numai  oasele,  bine  înfăşurate  în  grăsime.  Apoi  zise 
lui  Zevs  aşa:  tAlege-ţî  partea  ce  veî  voi,  cu  hotărîre  că 
cea  pe  care  vei  pune  acum  mîna,  să  rămînă  întotdeauna 
pe  seamă'ţî». 

Zevs  se  lacomi  şi  întinse   pe  loc   mîna  la  partea   unde 

lucea  grăsimea  ;  dar  cînd  văzu  că  sub  dînsa  erau  numai 
oase,  foarte  tare  în  sine  se  mînie.  Cu  toate  însă,  din  acea 
zi  înainte  se  făcu  datină  ca,  în  sacrificii,  oamenii  să  în- 
chine zeilor  numai  oasele  şi  grăsimea  de  la  victime. 

Ca  să-şî  răzbune  pe  seminţia  muritoare  a  oamenilor, 
Zevs  hotărî  să  nu  le  maî  trămită  jos  pre  pămînt,  focul  cu 
care  el  îî  dăruia  mereu  maî  înainte,  şi  astfel  îî  lăsă  în 
mare  lipsă,  suferind  foarte  de  ger,  de  întunerec  şi  de  foame. 
Dar  Prometeîi  se  răpezi  în  cer,  răpi  de  acolo  foc,  îl  as- 
cunse în  ţeava  unei  trestii,  şi  îl  aduse    oamenilor   înapoi. 

Cînd  Zevs  află  una  ca  aceasta,  el  se  înfuria  aşa  de  tare 
încît  asvîrli  cu  trăznetul  în  Prometeîi  şi  trămise  pre  cre- 
dinciosul său  vestitor  Ermes  ca  să'l  prinză,  să'l  ducă  toc- 
mai pe  piscurile  sterpe  ale  muntelui  Caucaz,  şi  acolo  să-1 
ferece  de  stîncă  cu  cătuşe  ţepene  de  fer,  punîndu'î  streajă 
un  vultur  care  să'î  sfîşie  mereii  inima  cu  clonţul  său  ascuţit. 

Dar  nici  cu  atît  nu  se  împăca  Zevs  ;  el  maî  scorni  şi 
un  mijloc  de  a  munci  pe  bieţii  oameni  muritori.  Işî  aduse 
aminte  că  Prometeîi  îî  povăţuise  şi'î  îndemnase  să  nu  pri- 
mească nici  un  dar  de  la  zeî  şi  că  lăsase  cu  dînşiî  pe 
frate-săîi  Epimeteîi,  ca  să  le  poarte  de  grije  şi  să-î  ferească 
de  vicleniile  fiului  lui  Cronos. 

Atunci  Zevs  se  gîndi  intr'astfel :  «Seminţia  omenească 
nu  ştie  pînă  acum  ce  este  nici  boala,  nici  durerea,  nici 
certurile,  nici  războiul;  nici  furtişagurile,  nici  trădarea ; 
căci  toate  aceste  rele  le  ţine  închise  Epitemeu  într'o  cutie 
pusă  sub  bună  pază.  O  să  fac  ce  voî  face  ca  ele  să 
scape  de  acolo  şi  să  umple  pămîntul  de  mişeliî  şi  de  nevoî>>. 

îndată  chemă  pe  Efestu,  meşterul  focului,  şi'i  vorbi  aşa  : 
—  «Să'mî  găteşti  un  ce  minunat,  cu  care  zeii  aîi  să  dă- 
ruiască pe  oameni.  Să  iei  ţărînă  şi  să  plămădeşti  cu  dînsa 
un  chip  de  femee.  S'o  faci  cît  mai  frumoasă  la  vedere  ; 
dar  să  bagi  într'însa  o  fire  rea,  pentru  ca  dînsa  să'mî 
răzbune  de  cîte  rele  mi-aîi  făcut  mie  oamenii». 

Efestu  luă  ţărînă  şi  plămădi,  de  pre  cum  i  se  spusese, 
un  chip  frumos   de   femee.    Zeiţa    Atena  o  îmbrăcă  cu  o 

rochie  minunată  şi  pe  cap  îî  puse  o  cunună,  de  unde 
atîrnă  o  maramă  ca  pînza  păianjinuluî,  de  abia  îî  ascundea 
umerii  şi  peptul,  alb  ca  zăpada.  Ermes  o  învăţă  un  grai 
plin  de  farmec  şi  suflă  într'însa  un  cuget  nesăţios  şi  ne- 
astîmpărat,  pentru  ca  să  ştie  a  îndupleca  şi  a  aţîţa  pe 
neamul  omenesc.  Apoi  Efestu  o  duse  în  adunarea  zeilor, 
şi  toţi  rămaseră  încîntaţî  de  frumuseţile  eî. 

Atunci  Zevs  luînd-o  de  mînă,  o  dete  luî  Epimeteu,  şi'i 
zise  aşa:  —  cŞtiî  ceva?  M'am  gîndit  că  voî  oamenii  sun- 
teţi, biet,  împovăraţi  de  muncă  multă  pre  pămînt,  şi  că 
vă  lipseşte  o  fiinţă  care,  prin  dulcele  eî  desmîerdărî,  să 
vă  pună  inima  la  loc  după  atîtea  grele  osteneli.  De  aceea 
noi  zeii  nemuritori  ne-am  îndurat  de  soarta  voastră,  şi, 
spre  a  vă  aduce  o  blîndă  alinare,  iată,  vă  dăruim  această 
mîngîioasă  fiinţă  a  femeeî  pe  care  am  şi  numit'o  Pandora^ 
fiind-că  este  înzestrată  cu  toate  darurile». 

Epimeteu,  cel  cu  mintea  tîrzie,  uimit  de  frumuseţile  Pan- 
dorei, uită  poveţile  fratelui  săii,  şi  împreună  cu  dînsul 
toată  seminţia  muritorilor  se  amăgi  de  cuvintele  luî  Zevs 
şi  primi  darul,  care  îi  fermeca  pe  toţi,  îndată  ce  dau  cu 
ochii  de  dînsul.  Dar,  vai !  bucuria  nu  le  ţinu  mult. 

Pandora,  nesăţioasă  de  a  ispiti  toate,  văzuse  o  cutie 
mare,  pitită  mai  cu  îngrijire  decît  ori-ce  alte  avuţii,  în 
başca  cu  comorile  lui  Epimeteu.  îi  ardea  inima  să  ştie  ce 
va  fi  într'însa.  Deci,  într'o  zi  se  furişă  de  soţul  ei  cel  prea 
lesne  încrezător,  şi  ridică  capacul  cutiei. 

De-odată  scăpară  dintr'însa  cu  grămada,  ca  nişte  iesme 
pocite,  certurile  şi  bătăile,  nevoile  şi  boalele,  hoţiile  şi  tur- 
bările, grijile  şi  necazurile  toate. 

Coprinsă  de  spaimă,  abea  apucă  ea  să  lase   rapide  ca- 
icul în  jos.  Pe  fundul  cutiei  rămăsese,  pitită,  doară  nu- 
ai  speranţa.  De  aceea,  abea  dacă  cu  dînsa  se  mai  poate 
mingîia  une-ori  sărmana  omenire  de  cîte  rele  a  răspîndit 
pre  pămînt  nesocotita  Pandoră. 

II. 
BRIAREtJ 

Mare  nemulţumire  era  în  palatele  Olimpuluî,  locaş  al 
zeilor  nemuritori,  de  cînd  Zevs  biruise  pe  zeii  ceî  bătrînî 
şi  se  aşezase  cu  sila  pe  scaunul  împărătesc  al  tatălui  său 
Cronos. 

El  ţinea  acum  în  minele  sale  trăznetul ;  sub  picioarele 
luî  zăceau  grămădite  tunetele  şi  fulgerile,  şi  toţi  zeii  rîn- 
duiţî  împrejuru-î,  tremurau  de  frică  dinaintea  puterii  şi 
măririi  luî. 

E\  le  impunea  însărcinări  grele  şi  le  vorbea  tot  aspru, 
voind  prin  astfel  de  purtări  straşnice,  să  întemeieze  dom- 
nia luî  fără  cumpăt  peste  toţi  zeii  de  pe  uscat  şi  de  pe 
mare. 

Toată  ziulica^  agerul  lui  vestitor  Ermes  trepăda  în  sus 
şi  în  jos,  ca  să  ducă  în  toate  părţile  poruncile  sale  ;  căci 
Zevs  voia  ca  toată  firea  să-î  fie  de  o  potrivă  supusă,  şi 
nu-ş]  mai  aducea  cîtuşî  de  puţin  aminte  de  timpul  pe  cînd 
şi  dînsul  era  slab  şi  fără  putere. 

Atunci  se  auziră  din  partea  zeilor  pămîntului  şi  ai  mării, 
suspine  şi  şoapte  înfundate  de  nemulţumire,  şi  ei  toţi  se 
adunară  la  un  loc  ca  să  se  sfătuiască. 

Posidon^  împăratul  valurilor  întunecate,  înnălţă  mai  în- 
tîi :  glasul  şi  vorbi  aşa:  —  «Ascultaţi-mă  pe  mine,  voi, 
Ero  şi  Ateno  ;  hai  să  ne  resculăm  împotriva  luî  Zevs  şi 
să-i  arătăm  că  el  n'are  nici  un  drept  de  a  ne  straşnici 
pe  noi !  Vedeţi  bine  cît  de  rău  se  poartă  de  cînd  i-a  în- 
căput puterea  în  mîni.  Nu-şi  mai  aduce  de  loc  aminte 
că  tot  noi  l'am  ajutat  în  războiul  ce  a  avut  cu  tatăl  său 
Cronos  ;  iar  după  ce  l'am  făcut  să  învingă^  el  tocmai  pe 
soţii  luî  ceî  mai  puternici  îi  nedreptăţeşte  maî  tare.  Pe 
Promoteîi,  titanul  binefăcător  care  a  dat  focul  înnapoî 
muritorilor  şi  i-a  scăpat  de  groaznicele  urgii  ale  gerului 
şi  ale  foamei,  iată  că  a  pus  să-1  ferece  pe  piscurile  sterpe 

ale  Caucasuluî.  De  oarece  nu  i-a  fost  teamă  să  lănţuiască 
într'astfel  tocmai  pe  un  titan,  bagă  bine  de  seamă^  Ero, 
să  nu-î  abată  într'o  zi  de  mînie,  ca  să  te  nenorocească 
maî  rău  şi  pe  tine  î» 

Atena  vorbi  atunci  într'astfel:  —  «înţelepciunea  luî  Zevs 
i-a  părăsit  minţile ;  toate  faptele  sale  sînt  acum  numai 
viclenii  şi  trădări.  Ce  mai  aşteptăm  ?  Hai  să-1  prindem  şi 
să-1  frecăm  ţeapăn  că  nu  doară  să  ajungă  cerul  şi  pă- 
mîntul  a  fi  cu  totul  prada  luptelor  şi  a  bătăilor». 

Deci  se  jurară  cu  toţii  ca  să  nu  mai  rabde  asupririle 
luî  Zevs,  şi  după  ordinul  lor,  Efestu  făuri  nişte  cătuşe 
uriaşe,  cu  care  să-1  ferece  îndată  ce  somnul  greu  i  se  va 
lăsa  pe  pleoape. 

Dar  zeiţa  Tetis,  ascunsă  în  peştera  ei  de  mărgeanurî 
din  fundul  mărilor,  auzise  cuvintele  lui  Posidon  şi  ale 
Atenei.  Ea  se  înnalţă  de  pe  mare  ca  o  ceaţă  alburie  şi 
se  aşternu  în  genunchi  dinaintea  tronului  luî  Zevs.  Ii  îm- 
brăţişa picioarele  şi  'i  vorbi  aşa  :  —  «Ascultă-mă  şi  pe 
mine,  o  Zevs !  Zeii  nemuritori  tremură  de  frică  dinaintea 
puterii  tale ;  dar  ei  sînt  amărîţi  de  vorbele-ţi  aspre  şi  de 
straşnica-ţî  purtare;  ei  zic  că  înţelepciunea  a  părăsit  min- 
ţile tale,  şi  că  faptele-ţi  sînt  acum  numai  viclenii  şi  tră- 
dări. Mai  ascultă-mă  încă,  o  Zevs !  Efestu  a  făurit  cătuşe 
uriaşe ;  iar  Era  şi  Posidon,  împăratul  mărilor  şi  fecioara 
Atena  s'au  jurat  că  te  vor  fereca  îndată  ce  somnul  greu 
va  lăsa  pe  pleoapele  tale.  Dă-mi  voie  să-ţi  aduc  aci 
pe  Briareu,  uriaşul  cu  o  sută  de  mîni,  ca  să  te  apere  la 
nevoie.  Cît  va  fi  el  lîngă  tine,  n'ai  să  te  temi  nici  de 
mînia  Erei,  nici  de  a  lui  Posidon.  Dar,  îndată  ce  va  trece 

imejdia,  adu-ţî  aminte  o  Zevs,  ca  să  stăpîneştî  cu  blîn- 
deţe  şi  cu  dreptate,  căci  cel  ce  voeşte  a  domni,  nesoco- 
tind   binele  şi  iubirea  supuşilor  săî,    acela    zile    lungi    de 

mnie  nu  are.  Apoi  iar  nu  uita  că  acelora  cari  ţ-au  dat 
ajutor,  nu  se  cade  să  le  faci  ca  lui  Promoteu  pe  care  l'aî 
ferecat    pe    stîncile    Caucazuluî.  Va  veni  poate  o  zi  cînd 

VOI  cere  şi  eu  cevaş  pentru  fiul  meu  Achileu,  aduţî- 
aminte  că  eu  te-am  scăpat  de  cătuşele  luî  Efestu». 

Zevs  răspunse  cu  omenie,  şi  vorbi  aşa  :  —  «O  Tetis, 
grăbeşte  şi  adu-mî  încoace  pe  puternicul  Briareu  ca  să 
mă  apere  cu  suta  luî  de  braţe  ;  iar  pentru  cele  ce  mî-ai 
spus,  să  nu  aibî  nici  o  teamă,  căci  Zevs  nu  va  nesocoti 
povaţa  ta  cea  bună,  şi  ceilalţi  zeî  nu  vor  maî  avea  cuvînt 
de  aci  înnainte  a  se  plînge  de  străşnicia  mea  şi  de  vor- 
bele mele  aspre». 

Atunci  Tetis  chemă  pe  Briareu  ca  să  iasă  din  băierile 
pămîntuluî  şi  să  vină  întru  apărarea  luî  Zevs.  Uriaşul  se 
arătă  în  palatele  Olimpuluî  şi  îndată  toţi  zeiî  începură  a 
tremura,  cînd  îl  văzură  alături  cu  Zevs,  carele  acum  se 
răsfăţa  în  puterea  sa. 

Cu  toate  acestea,  el  le  vorbi  într'astfel:  —  «Ascultaţi-mă 
bine,  voî,  Ero,  Posidon  şi  Ateno  !  Eu,  ale  voastre  planurî 
le  cunosc;  ştiu  că  aveaţî  de  gînd  să  mă  puneţî  în  lanţurî, 
ca  să  scăpaţî  de  relele  mele  purtărî.  Dar  să  nu  aveţî  nicî 
o  temere.  Fiţî  de  aci  înnainte  totdeauna  cu  voie  bună  la 
îndeplinirea  înţeleptelor  mele  voinţî  şi  vă  jur  că  nu  veţî 
maî  avea  cuvînt  a  vă.  plînge  că  Zevs  este  un  domn  crunt 
şi  viclean». 

Aşa  se  făcu  iar  pace,  în  cer,  pe  mărî  şi  pe  pămînt. 

III 

Deucalion. 

De  pe  scaunul  său,  înnălţat  pe  muchia  înnorată  a  Olim- 
puluî, Zevs  privi  la  fiiî  oamenilor  şi-î  văzu  pretutindeni 
dedaţî  cu  patimile,  fără  de  a  purta  cîtuşî  de  puţin  grija 
dreptăţiî.  în  inimile  lor  răutatea  crescuse  mereu  ;  iar,  spre 
a  îmbuna  pe  zeî,  eî  închipuise  un  soî  nou  de  înjunghieri 
şi  de  sacrificiî,  care  mohorîse  pămîntul  cu  sînge. 

Departe,  în  văile  adîncî  ale  Arcadieî,  fiii  luî  Licaon  îşî 
petreceau    viaţa    numai    în    ospeţe  şi,  în  necumpătata  lor 

rătăcire,  vorbiau  vorbe  nesocotite  şi  nelegiuite  chiar  şi 
despre  Zevs.  De  aceea,  Zevs  se  coborî  însuşi  de  pe  scau- 
nul său  şi  se  duse  să  vază  de  maî  aproape  faptele  şi 
traiul  lor. 

Soarele  era  pe  scăpătat,  cînd  un  biet  unchiaş  bătrîn  se 
apropie  încetinel  de  porţile  cetăţii  Licosura.  Ptetele  luî 
cărunte  îî  atîrnau  pe  umeri,  şi  barba  luî,  albă  şi  deasă, 
ascundea  trenţele  de  pe  dînsul.  Sosea  greii  şi  anevoie 
unchiaşul,  cu  toiagul  în  mînă,  trăgînd  cu  urechea  la  chio- 
tele de  veselie  ce  se  auzeau  din  depărtare. 

El  ajunse  în  sfîrşit  pînă  în  piaţa  cea  mare  a  cetăţii  ; 
acolo,  fiii  lui  Licăon  se  grămădiră  îndată  împrejurul  luî, 
vorbindu-î  aşa:  —  «Eî!  bine  aî  sosit  unchiaş  bătrîn!  Tu 
trebue  să  ştii  multe.  Eî !  ia  să  vedem  !  Ce  aî  să  ne  maî 
spuî  ?  Nu  cum-va  aî  să  ne  povesteştî  de  pe  cînd  a  răsărit 
pămîntul  din  băerile  luî  Haos  ?  Căcî  de  bătrîn  ce  eştî,  tu 
trebuie  să  fi  şi  fost  atuncî  de  faţă  !...» 

Şi,  bătîndu-şi  joc  intr'astfel  de  unchiaş,  eî  îl  puseră  să 
şază  pe  jos,  lingă  masa  lor  cea  mare.  Apoî  îî  ziseră : 
—  «Azî  noî  am  înjunghiat  o  mulţime  de  victime,  luî  Zevs. 
Te-aî  nimerit  tocmai  bine,  ca  să  capeţî  şi  tu  o  părticică 
din  ospăţul  nostru  >. 

Atunci  umplură  cu  vîrf  o  strachină  cu  cărnuri    de    om 

i-o  întinseră ;  căcî  vărsînd  sînge  omenesc  ei  socoteau 
-:  vor  face  maî  pe  placul  zeilor. 

Dar  unchiaşul  azvîrli  cît  colo  strachina  mohorîtă  şi  de- 

'ată  se  ridică  voinic  în  picioare.  Semnele  bătrîneţiî  pie- 

ură  de  pe  faţa  lui  aprinsă,  iar  focul  care  scapără  dintrînsa, 

încinse  şi  mistui  într'o  clipă  pe  fiii  lui  Licaon.  Căcî  acela 

se  arătase  lor  era  însuşi  Zevs  şi  trăznetele  luî  îi  făcuse 

praf  şi  cenuşe. 

După  aceea,  Zevs  se  întoarse  în  Olimpul  său  şi,  de  mî- 

)S  ce  era,  făcu  semn  apelor  să  se  reverse  pe  d'asupra 
pămîntuluî  şi  să  înnece  pe  fiii  oamenilor,  ca  să-î  pedep- 
sească de  multele  lor  nelegiuiri. 

Austru!  suflă  atunci  cu  turbare ;  nori  întunecoşi   şi    în- 

desaţî  cu  ploaie,  veniră  mereu  de  se  aşternură  în  voia  lor 
peste  tot  cerul,  căci  vînturile  de  miază-noapte,  cari  risi- 
pise ceaţa  şi  abureala  pămîntuluî,  sta  strîns  ferecate  în 
fundul  temniţelor.  Deci,  începu  cerul  a  turna  şiroaie  în 
cît  şi  văl  şi  dealuri,  totul  pe  pămînt  era  înnecat ;  rîurile, 
covîrşind?  matca  lor,  se  revărsară  peste  cîmpiî,  şi  apele  lor 
«e  ridicară  mereu  pînă  pe  coastele  munţilor. 

Dar  pe  o  culme  de  munte  din  ţara  Ftieî,  îşî  avea  casa 
lui,  Deucalion,  fiul  luî  Prometeu  El,  de  acolo  de  sus,  se 
uita  cum  creşteau  mereu  apele  împrejuru-î;  cînd  însă,  ele 
ajunseră  să  acopere  văile  de  la  poalele  muntelui,  Deuca- 
lion chemă  pe  soţia  sa,  pe  Pira,  fata  luî  Epimeteu,  şi-i 
vorbi  aşa  :  —  «Iată  că  ne-au  sosit  zilele  prevestite  odini- 
oară de  tatăl  meu,  de  înţeleptul  Prometeu.  Găteşte  tu  chi- 
votul lucrat  de  mine,  şi  pune  într'însul  merinde  îndestule 
pentru  cît  timp  va  ţine  potopul  pe  pămînt.  Colo  în  de- 
părtare, tocmai  pe  stîncile  Caucazuluî,  Prometeu  stă  fere- 
cat cu  cătuşe  de  oţel  şi  un  vultur  îî  sfîşie  mereu  inima  ; 
dar,  pe  nedrept ;  căci  iată,  cuvintele  luî  s'au  împhnit.  El 
de  demult  spusese  că  răutatea  oamenilor  are  să  aducă  pe 
pămînt  o  groaznică  vărsare  de  ape.  Orî-ce  ar  fi,  nici  în- 
suşi Zevs  nu  poate  face  alta  decît  ceea  ce  este  ursit  de 
■către  unul,  şi  maî  mare  decît  dînsul,  şi  pe  care  ei,  vrînd 
nevrînd,  trebue  să-1  asculte». 

Pira  făcu  îndată  precum  îî  spusese  Deucalion,  şi  umplu 
chivotul  cu  de  toate.  Eî  aşteptară  pînă  ce  apele,  suindu-se 
aproape  de  culmea  munţilor  Ftieî,  scăldară  poalele  vasu- 
lui pregătit  de  Deucalion.  Atunci  peştii  se  strecuraii  în- 
not  printre  vîrfurile  bătrînilor  ulmi  din  codri  şi  pluteau 
alături  cu  buştenii  noduroşi  de  stejari,  iar  leşurile  de  oa- 
meni înnecaţî  se  clăteau  şi  se  rostogoleau  pe  faţa  apelor. 
Deucalion,  din  corabia  sa,  vedea  cu  groază  cum  acele 
■chipuri  învineţite  de  voinici,  de  copile  şi  de  prunci,  eşeau 
uneori  la  iveală  pe  d'asupra  valurilor  ce  spumegau  în  col- 
cote,  şi  apoi  îndată  se  afundau  în  ^înul  lor. 

Opt  zile  de-arîndul  chivotul  fu  purtat  pe   ape    d'asupra 

celor  mai  innalte  plaiuri,  şi  toţi  fiii  oamenilor  pieriră,  afară 
numai  de  cîţî-va,  foarte  puţini,  cari-şî  găsise  adăpost  pe 
cite  un  pisc  mai  semeţ  de  munte.  A  noua  zi,  corabia  se 
opri  pe  muchea  Parnasuluî,  şi  Deucalion,  împreună  cu  so- 
ţia sa  Pira,  puseră  din  nou  piciorul  pe  pămîntul  care  acum 
era  cu  totul  pustiit. 

Cu  'ncetul  şi  treptat,  valurile  se  scurseră  prin  văî,  iar 
peştii  şi  lighioanele  de  mare  rămaseră  atîrnate  de  crăcile 
copacilor.  Pe  cît  putea  coprinde  ochiul,  nu  se  mai  zărea 
împrejur  nici  o  viaţă,  osebit  numai  de  vulturii  cari  da  roată 
pe  cer,  pînă  ce  se  repezeau  la  stîrvurî. 

Atunci  Deucalin  se    uită    lung    la  Pira,  şi  pe  amînduoi 

coprinse  o  jale  adîncă.  El  spuse  atunci  soţiei  sale :  — 
Cine  ştie,  soro,  de  vor  mai  fi  rămas  şi  alţi  fiî  de  oameni 
de  cit  noi  pe  pămîntul  acesta  ?  Ş'apoi  iar,  cine  ştie  cînd 
ne  va  sosi  şi  ceasul  nostru  !  Atîta  numai  putem  şti  că  cel 
a-tot-puternic,  carele  a  năpustit  potopul  asupra  oamenilor, 
s'a  îndurat  de  a  ne  scăpa  zilele  noastre.  Hai !  să  'î  clădim 
un  altar  şi  să  ne  închinăm  la  dînsul,  în  semn  de  mulţu- 
mită !» 

îndată  clădiră  altarul  şi  Zevs  ascultă  cu  plăcere  rugă- 
ciunea luî  Deucalion.  De  aceea,  se  pomeni  de-odată  dînsul 
in  faţa  luî,  cu  trămisul  lui  Zevs,  cu  Ermes  carele  îi  vorbi 
aşa:  —  «Cere  tu  acum  ce  vei  voi,  şi  cererea  ta  va  fi  îm- 
plinită, fiindcă  numai  la  tine,  dintre  toţi  fiii  oamenilor  a 
dovedit  Zevs  o  mină  curată  şi  o  inimă  fără  de  pată.» 

Deucalion  se  închină  dinaintea  lui  Ermes  şi  îi  spuse 
l-pa:  —  «Pămîntul   acesta  a  rămas  tot  pustiu. 

E  păcat  de  dînsul !  Noi  nu-ţi  cerem  alt-ceva  decît  să 
--•  ivească  din  nou  oameni  pe  dînsul.» 

Ermes  îi  răspunse  într'astfel :  —  «Fie-vă  pe  plac  !  dar  să 
va  acoperiţi  feţele  cu  veşmintele  voastre  şi,  umblînd  tot 
mereu  înainte,  să  asvîrliţi  în  urmă,  oasele  mumei  voastre  !» 

După  aceasta,  Ermes  sbură  către  locuinţa  lui  Zevs,  şi 
Deucalion  rămase  pe  gîndurî,  cugetînd  la  cuvintele  zeului; 
iar,  înţelept  fiind  ca  şi  tatăl  său  Prometeu,  el  pricepu  că 

mumă-sa  trebue  să  fie  însăşi  ţărîna  pămîntuluî,  şi  că,  co- 
borînd  de  pe  Parnas,  n'aveau  alta  de  făcut  decît  a  arunca 
pietre  în  urma  lor. 

Aşa  şi  făcură ;  iar  pietrele  pe  care  le  asvîrlea  Deuca- 
lion  se  făceau  îndată  bărbaţi,  şi  cele  pe  care  le  asvîrlea 
Pira,  se  făceau  femei,  şi  astfel  răsări  pe  lume  o  seminţie 
nouă  de  oameni,  cari  nu  cunoşteau  pe  părinţii  lor. 

Soarele  eşi  iarăşi  pe  cer  şi  cu  căldura  sa  dogori  şi  în- 
ţeleni  huma  cea  jilavă  ;  de  atunci  înainte,  oamenii  avură 
a  se  lupta  cu  munca  cea  anevoioasă,  cari  nici  pînă  acum 
nu  s'a  maî  uşurat  pe  pămînt.  De  aceea,  traiul  omului  a 
rămas  a  fi  greu  şi  silnic,  ca  şi  piatra  din  care  dînsul  se 
născuse. 

După  ce  maî  trecură  anî  la  mijloc,  Deucalion  şi  Pira 
făcură  copil,  al  căror  neam  a  stat  cu  locuinţa  în  munţii 
din  Ftia.  Din  fiul  lor  Elen  s'a  prăsit  poporul  viteaz  al 
Elenilor,  iar  din  fata  lor,  Protogenia,  s'a  născut  Aetliu 
carele  în  viaţa  lui  a  făcut  multe  fapte  minunate  şi  al  cărui 
fecior,  frumosul  Endimion,  doarme  dus  pe  colnicul  din 
Latmos. 

IV. 

Patimele  Demetreî 

Persefona  cea  frumoasă  se  juca  cu  alte  fete,  soaţe  ale 
eî,  pe  cîmpia  Eneî  din  fericita  ţară  a  Sicilieî.  Ea  era  fata 
mult-iubită  a  mamei  Demetre,  pe  care  toată  lumea  o  cin- 
stea ;  căci  mama  Demetra  era  către  toţi  bună  şi  darnică ; 
iar  de  cît  fiică-sa  Persefona  nici  o  fată  nu  era  maî  veselă 
şi  maî  voioasă. 

Aşa  dar,  ea  se  juca  cu  veselele  eî  soaţe  culegînd  flori 
de  pe  cîmpie  şi  împletind  cu  ele  cunune  ca  să  împodo- 
bească lungile  lor  cosiţe.  Adunase  ele  o  mulţime  de  roze 
de  -şofrăneî,  de  viorele,  de  crinî  şi  de  zambile  de  pe  pa- 
jiştea cea  zmălţuită,  cînd  Persefona  zări   în  depărtare  un 

Stuf  îndesat  de  ghiocei  înfloriţi  ca  prin  minune ;  erau  o 
sută  de  aceeaş  tulpină  şi  răspîndeau  un  miros  îmbătător 
prin  cer,  pe  mare  şi  pe  pămînt. 

Ea  se  răpezi  în  grabă  ca  să  culeagă  minunatele  flori ; 
dar,  de  o  dată  se  crăpă  şi  se  deschise  ţărîna  dinaintea  eî, 
şi  dintr'însa  eşi  un  car  poleit  cu  patru  telegari  negri  ca 
tăciunile.  în  car  era  un  bărbat  cu  chip  mîndru  dar  poso- 
morit, pare  că  faţa  luî  nu  ştia  ce  e  zîmbetul,  nici  inima 
luî  ce  e  bucuria. 

într'o  clipă  el  sări  jos  din  car,  prinse  în  braţe  pe  Per- 
sefona,  o  sui  alături  cu  dînsul,  şi,  dînd  bici  cailor,  se  făcu 
cu  totul  nevăzut  în  adîncul  pămîntuluî. 

Cînd  sosiră  fetele  la  acel  loc,  stuful  cu  ghiocei  era  în 
fiinţă,  dar  soaţa  lor  Persefona  perise  ;  ele  o  căutară  în 
toate  părţile,  pe  cîmpia  Eneî,  cu  gîndul  că  se  va  fi  pitit 
unde-va  ;  dar,  nu  o  putură  găsi  nicăieri  pînă  tîrziu  înserat; 
atunci  întorcîndu-se,  de  voie  de  nevoie,  spre  casă,  ele  tre- 
cură maî  întîî  pe  la  mama  Demetra  ca  să  'î  spună  că  nu 
pot  şti  ce  se  va  fi  făcut  fiică-sa,  care  a  perit  fără  veste 
dintre  ele. 

Mare  jale  coprinse  pe  mama  Demetra,  cînd  află  una  ca 
aceasta.  Ea  îndată  se  îmbrăcă  cu  veşminte  de  lînă  neagră, 
luă  în  mînî  făclii  aprinse  şi  se  duse  să  caute  pretutindeni 
pe  fiică-sa  Persefona,  alergînd  pe  cîmpi  şi  peste  ape,  din 
ochi  lăcrimînd  şi  pe  toţi  întrebînd  dacă  nu  cum-va  o  a 
văzut  cineva.  Dar  nimeni  nu  ştia  să-î  răspunză  ce  se  fă- 
cuse fata  eî. 

Tocmai  după  şease  zile  ea  se  întîlni  cu  Ecata,  doamna 
luneî  şi,  cercetîndu-o  şi  pe  dînsa,  Ecata  îî  zise  :  —  c Glasul 
i  l'am  auzit,  strigînd  pare  c'ar  fi  răpind'o  cineva ;  dar  cu 
ochii  nu  am  văzut'o  şi  nu  ştiu  unde  va  fi  dusă.» 

Mama  Demetra  îşî  urmă  calea  înainte.  Merse  cît  merse 
şi  se  întîlni  cu  Elios,  domnul  soarelui  şi-î  vorbi  aşa  :  — 
tElios,  fătul  meu,  tu  carele  cu  făclia  soarelui  le  vezi  toate 
pe  pămînt,  nu  cumva  veî  fi  văzut  tu  pe  fiica-mea  Perse- 
fona? Spune'mî  adevărat,  Elios,  fătul  meu!» 

Al.  Odobescu.  —  Opere  complete.  I.  18 

Luî  Elios  i  se  făcu  milă  de  multa  eî  durere,  şi  'î  răs- 
punse aşa  :  —  Ba  am  văzut-o,  mamă  Demetro.  Ades,  îm- 
păratul Iadului,  a  răpit  pe  fiică-ta  Persefona,  ca  să  o  ia 
de  soţie  şi  s'o  facă  împărăteasă  peste  ţara  cea  adîncă  şi 
întunecată  din  fundul  pămîntuluî.» 

Cît  era  de  întristată  biată  mama  Demetra,  ea  însă  nu 
ÎŞI  putu  stăpîni  mînia,  cînd  află  una  ca  aceasta  ;  de  atunci 
înainte  hotărî  să  nu  îî  maî  calce  piciorul  în  palatele  de 
pe  culmea  Olimpuluî  pe  care  Zevs,  împăratul  cerului^  şi 
le  înălţase  în  nori  d'asupra  ţăreî  Tesalieî,  fiindcă  ea  pri- 
cepuse îndată  cu  numai  că  voia  lui  Zevs  îndrăznise  domnul 
Iadului  să  fure  pe  fiică-sa  Persefona. 

Se  coborî  dar  la  vale  de  pe  muntele  Olimp  şi  apucă 
rătăcind  o  cale  lungă.  Tocmai  către  seară,  pe  cînd  soa- 
rele începe  a  se  ascunde  în  tasul  său  de  aur  din  dosul 
dealurilor  tivite,  ea  ajunse  la  porţile  cetăţii  Eleusis.  Acolo 
şezu  jos  lîngă  o  fîntînă  a  cărui  apă  p;refirîndu-se  prin 
iarba  deasă,  se  scurge  într'un  iaz  limpede,  umbrit  de  un 
măslin  cu  frunziş  stufos. 

Tocmai  atunci  veneau  după  apă,  voioase  şi  cu  urcioa- 
rele  pe  creştet,  fetele  lui  Keleu,  domnul  din  Eleusis.  Ele 
văzură  la  fîntînă  pe  mama  Demetra  şi,  cu  toate  că  nu  o 
.cunoşteau,  înţeleseră  de  pe  portul  şi  de  pe  faţa  ei,  cît  de 
tare  era  amărîtă  biata  bătrînă. 

O  întrebară*  cu  blîndeţe  daca  nu  pot  cumva  să-î  fie  de 
vre-un  ajutor.  Mama  Demetra  le  mulţumi  şi  le  povesti  că 
a  perdut  o  fată,  pe  care  a  căutat'o  peste  tot  locul  şi  nu 
a  putut'o  încă  găsi.  Atunci  fetele  deteră  curînd  fuga  a 
casă,  ca  să  ceară  de  la  părinţi  voie  să  le  aducă  ca  oaspe 
pe  biata  babă  străină  şi  se  întoarseră  îndată,  sprintene  şi 
vesele,  îndărăt  şi  'i  vorbiră  aşa  :  —  «Hai !  vino  cu  noi  acasă. 
Tata,  mama  şi  noi  toate  îţi  vom  da  ce  'ţi  va  trebui  şi  vom 
face  ce  ne  va  sta  prin  putinţă  ca  să  'ţi  uşurăm  durerea.» 

Mama  Demetra  se  înduplecă  de  mîngîioasele  lor  cuvinte. 
Keleu  şi  soţia  luî  o  priimiră  cu  voie  bună  în  casa  lor. 
Dar  şi  dînsa    le  fu  întru   toate  de    aşa  mare   ajutor,  încît 

nu  numai  neamul  lui  Keleu,  ci  întreagă  cetatea  se  bucura 
Şl  se  lăuda  mereu  de  bunătatea  şi  de  înţelepciunea  mamei 
Demetre.  De  aceea,  se  hotărîră  cetăţenii  să  îî  înalţe,  cu 
cheltuiala  lor  şi  numai  pe  seama  eî,  un  mîndru  locaş,  pe 
o  măgură  înaltă,  chiar  în  mijlocul  cetăţii. 

Acolo  trăi,  timp  de  un  an,  Demetra  preţuită  şi  lăudată 
de  toţi,  dar  ascunzînd  maî  adesea  în  taina  singurătăţii, 
mîhnirea  şi  dorurile  inimeî  sale.  Ea  luase  la  dînsa,  ca  să 
îl  crească  şi  să-1  înveţe,  pe  Triptolem,  unicul  fecior  al 
lui  Keleu. 

însă  copilul,  de  bine  ce-1  îngrijea  noua  sa  dădacă, 
ajunse  a  o  iubi  maî  mult  pe  dînsa  de  cît  pe  mama  luî 
cea  adevărată.  Dintr'aceasta,  soţia  luî  Keleu  prinse  pică 
asupra  mamei  Demetreî  şi  ceru  să  iea  înapoi  de  la  străină 
pe  copilul  de  suflet,  carele  numai  dînsul  mîngîia  ceva  pe 
Demetra  de  perderea  fiicei  sale. 

Scornindu-se  atunci  o  ceartă  între  amîndouă  muierile, 
mama  Demetra  se  supără  foarte  şi  se  porni  cu  mare  urgie 
asupra  luî  Keleu  şi  asupra  tuturor  oamenilor  cari  nu  ştiuse 
să  preţuiască  îndestul  bunătăţile  eî. 

Din  minutul  acela,  toate  rodurile  pămîntului  purtară 
blăstemul  mamei  Demetre  ;  pomii  nu  maî  daii  rod  ;  hol- 
dele nu  se  maî  împodobeau  cu  spicurî ;  iarba  şi  florile  nu 
mai  răsăreau  pe  cîmpiî,  Ţearinile  erau  sterpe  şi  înţelenite. 
Oamenii  şi  vitele  piereau  de  foamete  şi  de  lingoare.  Nici 
zeilor  nu  maî  avea  cine  şi  ce  să  le  închine. 

Atunci  Zevs,  îngrijat,  depe  culmea  muntelui  său  din 
Tesalia  îşi  aruncă  ochii  pe  pămînt  şi  văzu  că  totul  avea 
să  piară  depe  faţa  luî,  de  nu  va  găsi  curînd  un  mijloc  ca 
să  împace  mînia  şi  durerea  mamei  Demetre. 

în  dată  trămise  pe  vestitorul  său,  pe  Ermes,   în  Iad,  la 

ipăratul  cel  aspru  şi  posomorit  ca  să  'î  facă  cunoscut 
că  trebuie  neapărat  să  lase  pe  Persefona  a  se  întoarce 
la  muma-sa.  Ades  nu  cutează  a  se  împotrivi,  dar  Perse- 
fona îi  era  şi  lui  dragă,  şi  el  nu  voia  să  o  piardă  cu  totul ; 
de  aceea,  îî  dete   să    mănînce  cîteva  boabe    dintr'o  rodie 

minunată,  ştiind  bine  că,  dacă  dînsa  va  gusta,  îî  se  va  face 
dor  de  dînsul  şi  se  va  întoarce  bucuros  la  el. 

După  aceea,  puse  să  înhame  telegarii  cei  negri  ca  tă- 
ciunele la  carul  cel  poleit.  Ermes  se  sui  într'însul,  alături 
cu  Persefona,  dete  bici  cailor  şi,  iute  ca  vîntul  şi  ca  gîndul^ 
ajunseră  la  Eleusis. 

Cînd  sosiră  la  porţile  cetăţii,  Ermes  dete  drumul  tele- 
garilor ca  să  se  întoarcă  la  Iad,  şi  pe  la  apusul  soarelui 
plecă  şi  dînsul  către  Olimp. 

Persefona,  rămînînd  atunci  singură,  se  îndreaptă  spre 
fîntîna  cea  limpede  unde  zări  şezînd  sub  măslin,  o  femeie 
bătrînă  cu  veşmînt  de  lînă  neagră.  Ea  pricepu  că  aceea 
trebuie  să  fie  muma  eî,  care  o  dorea  şi  o  jalea  neîncetat. 
Cînd  sosi  aproape  de  dînsa,  mama  Demetra  auzi  o  şoptă 
în  preajmă'î,  ridică  ochii  în  sus  şi  văzu  pe  însăşi  Perse- 
fona dinaintea  eî. 

Cine  poate  să  spună  cu  ce  bucurie  o  strînse  la  pept  şi 
o  sărută  ?  Fericirea  mumei  era  poate  acum  şi  mai  mare 
de  cum  îî  fusese  maî  înainte  mîhnirea.  O  mîngîia,  o  des- 
mierda,  o  cerceta  despre  toate  ce  i  se  întîmplase,  şi  simţea 
că  o  viaţă  nouă  i  se  deşteaptă  în  inimă. 

Pe  cînd  o  săruta  şi  o  mîngîia,  ea  îî  zise  aşa:  —  «Acum, 
fata  mea,  copila  mea  dorită,  tu  eştî  iarăşi  a  mea,  şi  cu 
mine  voi  să  rămîî  pentru  tot-d'auna.  De  acum  înainte  voi 
şti  să  te  feresc  de  răpitori  şi  urgisitul  acela  de  Ades  nu 
te  va  maî  prinde  în  întunecoasa  lui  împărăţie». 

Dar  Persefona  îî  răspunse:  —  «Ah!  mamă,  taci;  numaî 
vorbi  aşa.  Eu  nu  pol  să  rămîn  pentru  tot-d'auna  cu  tine, 
căci  pînă  nu  m'a  ridicat  Ermes  din  Iad,  soţul  meu  mi-a 
dat  să  gust  nişte  boabe  dulcî  de  rodie  şi  m'a  legat  cu 
acest  farmec  ca  să  mă  întorc  la  dînsul  peste  nouă  luni 
de  zile.  Şi  drept  să'ţi  spun  mamă,  nu'mî  pare  rău,  căci, 
deşi  el  nu  rîde  nici  zîmbeşte,  deşi  totul  e  întunecos  în 
locaşul  lui,  dar  cu  mine  e  bun  şi  blînd,  şi  numaî  cînd 
sunt  cu  dînsul  se  simte  îmblînzit.  Să  nu'ţî  pară  răii  mamă ; 
el  s'a  făgăduit   că  în  toţi  anii  mă  va  lăsa  să  şed  cu  tine 

aci  pe  pămînt  nouă  luni  de  zile  ;  iar  trei  le  voî  petrece 
cu  dînsul  în  negrul  locaş  de  sub  pămînt». 

Printr'aceste  făgăduinţe  mama  Demetra  se  simţi  şi  dînsa 
mîngîiată ;  iar  pămîntul  şi  rodurile  luî  se  bucurară  îndată 
de  îmblînzirea  eî.  Pomii  se  umplură  iarăş  de  rod  ;  iarba 
şi  florile  împodobiră  cîmpiî,  şi  spicurile  aurite  începură 
iarăş  a  se  îndesa  pe  holde,  legănate  de  adierea  călduroasă, 
a  vereî. 

Nouă  luni  de  mulţumire  şi  de  îmbielşugare  trecură  pe 
pămînt,  şi  după  aceea,  vestitorul  Ermes  veni  cu  carul  cel 
poleit  şi  cu  telegarii  negri  ca  tăciunile,  ca  să  iea  pe  Per- 
sefona  şi  să  o  ducă  în  ţinuturile  întunereculuî.  Atunci,  ea 
îşi  luă  ziua  bună  de  la  muma  sa,  zicîndu-î:  —  «Nu  plînge, 
mamă,  şi  nu  fiî  îngrijată  de  mine ;  în  locaşul  soţului  meu 
sunt  la  adăpost  şi  la  căldură;  el  mă  iubeşte  şi  caută  bine 
de  mine.  E  bun,  şi  peste  trei  luni  îmi  va  da  voie  să  mă 
întorc  tot  veselă  aci  pe  pămînt». 

Mama  Demetra  îşi  stăpîni  inima  rea  şi  se  hotărî  să  aş- 
tepte cu  răbdare  timpul  dorit  al  înapoierii. 

Totuşi,  gîndul  ei  adesea  se  repurta  cu  dor  la  zilele  fe- 
ricite cînd  Persefona,  copilă  voioasă,  se  juca  cu  soaţele 
sale  şi  culegeau  flori  pe  veselele  cîmpii  ale  Eneî. 

In  răgazurile  aşteptării,  retrasă  în  locuinţa  eî  din  EJeu- 
sis,  ea  îşi  afla  mîngîierea  învăţînd  cu  mare  taină  şi  înţe- 
lepciune pe  Triptolem,  copilul  ei  de  suflet,  cum  se  să- 
dească, cum  se  crească  şi  cum  se  îngrijească  rodurile  fo- 
lositoare ale  pămîntului,  daruri  nepreţuite  al  zeiţei  Demetre. 

Acele  măreţe  şi  spornice  învăţături,  pe  care  zeiasca  dă- 
dacă le  împărtăşise  învăţăcelului  ei,  în  templul  de  la  Eleu- 
sis,  chiar  şi  în  înlunerecul  nopţeî,  la  flacăra  făcliilor,  ră- 
maseră printre  popoare  ca  o  datină  sfinţită,  şi  fură  numite 
Tainele  Elpu<:i}if. 

PosiDON  ŞI  Atena. 

Un  oarecare  Erechteu  începuse  să  clădească  o  cetate 
pe  un  loc  sterp  şi  pietros  d'a  lungul  apelor  Kefîsuluî.  El 
era  părintele  şi  căpetenia  unui  popor  de  mîndri  voinici  şi 
cu  toate  că  cetatea  luî  era  încă  mică  şi  puţin  arătoasă, 
dar,  în  înţelepciunea  sa  Zevs  prevăzuse  că  ea  are  să  fie 
într'o  zi  cea  maî  vestită  din  cîte  cetăţi  s'au  înnălţat  aievea 
pre  pămînt. 

De  aceea,  un  zeu  şi  o  zeiţă,  adică  Posidon,  împăratul 
mărilor,  şi  fecioara  Atena,  fiica  prea-iubită  a  luî  Zevs,  se 
certau  amîndoî  care  din  eî  să  dea  numele  său  cetăţii  luî 
Erechteu.  Ca  să  curme  cearta,  Zevs  hotărî  o  zi,  pentru 
ca  în  faţa  adunării  tuturor  zeilor  celor  mari  cari  locuiau 
pe  culmea  Olimpuluî,  să  li  se  aleagă  dreptatea. 

Cînd  veni  acea  zi,  toţi  zeii  se  aşezară  pe  scaunele 
lor  de  aur,  rînduite  în  cerc  pe  malul  Kefisuluî.  Maî  pre- 
sus de  toate  se  înnălţa  tronul  luî  Zevs,  părintele  zeilor  şi 
al  oamenilor,  şi  alături  cu  dînsul  şedea  zeiţa  Era,  soţia  luî. 

Fiii  oamenilor  aveau  voie  să  ridice  ochiî  asupra  lor,  de 
oare-ce  Zevs  îşî  lăsase  la  o  parte  fulgerile  sale,  iar  cei- 
lalţi zei  venise  şi  dînşiî  acolo  lipsiţî  de  strălucirile  lor, 
care  iau  vederile,  ca  să  fie  de  faţă  la  judecata  dintre  Posi- 
don şi  Atena. 

Acolo  era  Febus  Apolon,  cu  lira  sa  de  aur  în  mînă  şi 
cu  chipul  său  blînd  şi  luminos  ;  dar  ochiî  luî  nu  scăpărau 
scînteie  ca  în  ciasurile  de  mînie  şi  suliţa  luî,  de  care  nu 
se  pot  feri  sufletele  înşelătoare  şi  limbile  mincinoase,  sta 
rezimată  de  scaun.  Alăturî  cu  dînsul,  şedea  soru-sa  Arte- 
mis,  fecioara  care  'şî  petrece  zilele  vînînd  pe  uscat^fiarele 
sălbatice  şi  jucîndu-se  cu  zînele  Nimfe  prin  stuful  de  pe 
malul  rîuluî  Erotas. 

Lîngă  Zevs  se  afla  Ermes,  crainicul  carele  în  adunări 
înnalţă  glasul  în  numele  zeilor ;  tot  tînăr,   tot   sprinten   şi 

tot  frumos,  el  ţinea  în  mînă  caduceul,  sau  toiagul  său  cu 
aripi,  prin  care  îndeplinea  poruncile  tatălui  său.  Apoi, 
de-a  rîndul  veniră  să  se  aşeze  Efestu,  meşterul  focului, 
şi  Estia  zeiţa  casnică  care  poartă  grija  vetrei,  şi  Ares 
zeiescul  războinic  turbat  după  lupte,  şi  Dionisiu  cel  mult 
dedulcit  cu  ospeţele  şi  cu  cupele  de  vin,  în  sfîrşit  Afro- 
dita,  gingaşa  zeiţă,  răsărită  din  spuma  mărilor,  care  cînd 
se  iveşte  umple  lumea  de  zîmbete  şi  de  lacrimi. 

în  faţa  acestora  sta  amîndoî  măreţii  protivnicî;  aştep- 
tînd  judecata  luî  Zevs.  Atena  ţinea  tare  în  mîna  stîngă 
suliţa  eî  cea  nebiruită,  şi  la  mijlocul  pavezeî  sale  de  piele 
de  capră,  ascuns  vederii  muritorilor,  era  acel  îngrozitor 
chip  al  Meduseî,  pe  care  nici  un  om  nu-1  poate  privi  fără 
ca  să  pice  îndată  mort. 

Aproape  de  ea  sta  şi  Posidon,  încrezător  in  marea  luî 
putere  şi  adăstînd  cu  o  trufaşă  nepăsare  urmele  judecăţii, 
în  mîna  dreaptă  ţinea  cu  mîndrie  furca  luî  cu  trei  dinţi, 
care  zguduie  pămîntul  şi  despică  apele  mării. 

Ermes,  vestitorul  zeilor,  se  sculă  de  pe  scaunu-î  de  aur 
şi  cu  glas  răsunător,  vorbi  într'astfel  către  adunarea  mă- 
reaţă a  zeilor:  —  «Ascultaţi  voinţa  luî  Zevs,  care  va  alege 
între  Posidon  şi  Atena.  Cetatea  luî  Erectheu  va  purta  nu- 
mele aceluia  dintre  aceşti  douî  zeî,  carele  va  face  să  ră- 
sară din  pămînt,  darul  celui  mai  folositor  pentru  fiiî  oa- 
menilor. Dacă  acel  dar  va  veni  de  la  Posidon,  cetatea  se 
va  chiema  Posidonia;  iar  de  va  veni  de  la  Atena,  se  va 
numi  pururea  Atena  !» 

împăratul  Posidon  se  scoală  atunci  cu  toată  fala  măririi 
sale  şi  izbeşte  jos  pămîntul  cu  tridintele  său.  Se  cutre- 
mură muntele  pînă  în  băierile  luî ;  pămîntul  se  deschide, 
şi,  din  adîncul  său,  se  răpede  un  cal,  precum  încă  nu  s'a 
mai  văzut,  ager  şi  încordat.  Mai  alb  decît  fulgii  de  zăpadă 
îî  era  părul,  şi  coama  luî  răsfirată  fîlfîi  mîndru  în  vînt, 
cînd  bătu  cu  copita  în  ţărînă  şi  se  porni  în  vesele  des- 
ghinurî  prin  vîlcele  şi  pe  costişe. 

Posidon  zise:  —  «Acesta  este  darul  meu.  Priviţi-1  şi  nu 

maî  staţi  la  îndoială  ;  daţi  numele  meu  cetăţii ;  căci  cine 
va  putea  oare  să  dea  fiilor  oamenilor  un  dar  maî  nepre- 
ţuit decît  calul?» 

Atena  liniştită,  cu  ochii  săî  albaştriî  ca  cerul  se  uită 
drept  la  zeî ;  ea  se  plecă  binişor  şi  înfipse  în  pămînt  un 
sîmbure  mărunt  pe  care-1  ţinea  în  mîna  dreaptă.  Nici  o 
vorbă  nu  spuse,  ci  se  uita  mereu  la  adunare,  fără  de  nici 
o  grijă.  Atunci,  se  zări  încolţind  din  pămînt  un  lăstăraş, 
carele  răpede  crescu  mare,  dete  ramuri  şi  se  acoperi  cu 
frunze.  El  se  înnalţă  din  ce  în  ce  mai  mult  pînă  ce  se 
arătă  pom  mare  împodobit  cu  frunziş  verde  şi  stufos,  şi 
încărcat  cu  rod  îmbilşugat. 

Atunci  Atena  zise:  —  «Vezi,  o  Zevs!  nu  preţueşti  oare 
mai  mult  darul  meu  decît  al  lui  Posidon  ?  Calul,  pe  care 
el  l'a  dăruit  fiilor  oamenilor,  va  aduce  printre  dînşii  bă- 
tălii, lupte  şi  griji ;  iar  pomul  meu,  măslinul,  e  chiar  un 
semn  de  pace  şi  de  bilşug,  o  dovadă  de  tărie  şi  de  să- 
nătate, un  chezaş  al  fericirii  şi  al  libertăţii.  Oare,  spune, 
nu  se  cuvine  maî  bine  ca  cetatea  lui  Erechteu  să  poarte 
numele  meu  ?» 

Atunci,  într'o  unire,  se  auziră  răsunînd  din  glasul  tu- 
turor zeilor,  aceste  cuvinte:  —  «Darul  Atenei  este,  fără 
îndoială,  cel  maî  bun  ce  s'ar  putea  face  fiilor  oamenilor. 
El  vesteşte  că  cetatea  lui  Erechteu  va  fi  mai  mare  în  pace 
decît  în  războaie,  şi  că  într'însa  libertatea  va  preţui  mai 
mult  decît  puterea.  Rămînă  dar  cetăţii  numele  Atenei». 

Zevs,  feciorul  lui  Cronos,  făcu  semn  din  sprinceană  că 
primeşte  de  bun  sfatul  zeilor ;  pletele  nemuritoare  ale  pă- 
rului său,  fîlfîiră  pe  a  sa  frunte,  iar  pămîntul  se  cutremură 
sub  picioarele  lui,  cînd  se  sculă  de  pe  tronu-î  de  aur  ca 
să  se  întoarcă  în  palatele  sale  din  Olimp. 

Zeiţa  Atena,  rămase  mai  în  urmă  şi  cată  lung  şi  cu  dor 
la  pămîntul  care  de  aci  înainte  era  al  ei.  Ea  îşi  întinse 
suliţa  ocrotitoare  pe  d'asupra  cetăţii  lui  Erechteu  şi  vor- 
bi aşa  : 

—  «A  mea   a   fost   izbînda   şi  aci  îmi  voi  aşeza  eu  Io- 

cuinţa.  Copii  mei  vor  creşte  aci  liberi  şi  fericiţi,  şi  fiî  oa- 
menilor de  pre  aiurea  vor  veni  aci  ca  să  înveţe  legile 
dreptăţii  şi  ale  cumpătului.  Vor  vedea  ei  atunci  cîte  mi- 
nuni pot  să  facă  mînile  muritorilor,  cînd  sunt  ajutaţi  de 
zeii  Olimpului.  Cînd  însă  făclia  libertăţii  se  va  stinge  pen- 
tru Atena,  ea  de  aci  va  fi  purtată  pe  aiurea  spre  lumina- 
rea altor  popoare.  Oamenii  vor  cunoaşte  că  darurile  mele 
sunt  cele  mai  bune  şi  vor  zice  pururea  că  preţuirea  legi- 
lor şi  dorul  neatîrnăriî  în  cugete  şi  în  fapte,  le  vin  din 
cetatea  lui  Erechteîi,  care  va  purta  în  veci  numele  Atenei!» 

VI. 

Apolon  în  delos 

Din  ţară  în  ţară  rătăcea  biata  zînă  Leto  sau  Latona, 
plină  de  temeri  şi  de  durere,  pentru  că  nici  o  ţară  şi  nicî 
o  cetate  nu  voia  să-i  dea  un  locşor,  unde  să  trăiască  în 
pace.  Toate  locurile,  dăruite  de  zei  cu  bilşug,  aveau  frică 
de  urgia  zeiţei  Era,  care  era  duşmană  neîmpăcată  a  bietei 
zîne  Latona. 

Din  insula  Cretei,  ea  trecuse  la  Atena,  din  Atena  la 
Egina,  din  Egina  pe  plaiurile  Pinduluî  şi  ale  Atonului, 
de  acolo  prin  insulile  întinsei  şi  albei  mări  a  lui  Egeu. 
de-a-rîndul,  prin  Skyros,  şi  Imbros,  şi  Lemnos,  şi  Chios 
cea  maî  frumoasă  din  toate,  cerînd  pretutindeni    un   adâ- 

)St.  Dar  îndeşert  se  rugase  ea  de  toate  aceste  păminturî 
v,a  să  o  priimească  a  se  aşeza  în  sînul  lor.  Nicăieri  nu 
cutezase  a  o  primi. 

în  sfirşit  ea  ajunse  şi  pînă  la  mica  insulă  pustie  din 
Delos  şi-î  făgădui  că  dînsa  va  dobîndi  în  viitor  o  nea- 
semuită mărire,  dacă  va  voi  să  o  adăpostească  pe  ţărmu- 
rile eî.  Ea  îî  vorbi  într'astfel,  înnălţînd  glasul  din  depăr- 
tare: —  cAscultă-mă  cel  puţin  tu,  insulă  din  marea  adîncă! 
De  vei  îngădui  tu  ca  Latona  să  se. aşeze  cu  locuinţa  pe 
pămîntul  tău,  va  veni  un  timp  cînd  toate  popoarele  lumeî 

vor  pluti  cu  drag  spre  tine  şi  vor  aduce  în  sînul  tău  tot 
felul  de  avuţii.  Căci  pre  pămîntul  tău  voî  naşte  pe  Febus 
Apolon,  domnul  lumineî  şi  al  vieţeî ;  iar  atunci,  oamenii 
toţi  vor  veni  aci  ca  să  afle  voinţele  luî  şi  să  cîştige  prin 
daruri  a  lui  bună    priinţă». 

Insula  Delos  răspunse :  —  «Zînă  Latono,  tu  făgăduieştî 
lucruri  mari ;  dar  se  aude  zicîndu-se  că  puterea  luî  Febus 
Apolon  are  să  fie  aşa  de  mare,  încît  lumea  întreagă  abea 
o  să'l  încapă,  şi  că  nimic  pe  lume  nti"'î  va  putea  sta  îm- 
potrivă şi  că  abia  dacă  lumea  întreagă  îî  va  fi  de  ajuns. 
Apoi,  uite-te  şi  vezi  cît  ^  de  îngust  şi  de  sterp  coprinsul 
meu.  La  mine,  vaî!  n'ai  pe  ce  să  puni  ochiul.  Deci,  'mi-e 
teamă  că  \m  Apolon  îi  va  fi  urît  pămîntul  meu  pietros  şi 
sterp.  El,  de  aci  se  va  duce  în  vre-o  altă  ţară  mai  plăcută^ 
unde  i  se  vor  înnălţa  templurî  măreţe,  şi  atunci  avuţiile  pe 
cari  tu  mi  le  făgăduieştî,  el  le  va  hărăzi  altor  popoare ;, 
iar  eu,  biet,  voî  râmîne  tot  părăsită  şi  pustie!» 

Dar  zîna  Latona  se  jură  pe  cerurile  fără  margini  de  pre 
capul  ei,  pe  pămîntul  nemăsurat  ce  o  împresoară,  iar  mai 
cu  seamă  pe  negrele  ape  ale  rîului  Stixul,  care  scaldă 
poalele  Iadului,  se  jură  că  în  Delos  va  fi  negreşit  adăpostul 
sfinţit  al  lui  Febus  Apolon,  şi  că  d'alungul  anilor  scumpe 
miresme  vor  arde  altarele  luî. 

Astfel'se  întîmplă  ca  Latona  şă-şi  afle  răpaosul  în  mica 
insulă  Delos,  unde  se  şi  născu,  curînd  dupe  aceea,  zeul 
strălucit  Febus  Apolon. 

Mare  fu  atunci  bucuria  printre  zeii  nemuritori,  cari  lo- 
cuiau în  Olimp  şi  tot  aşa  de  mare  printre  oamenii  de  pre 
pămînt,  cînd  toţi  din  toate  părţile  văzură  faţa  lui  zîmbi- 
toare  răsărind  din  ambele  mării  pe  cerul  înveselit. 

Templul  cel  de  căpetenie  al  zeului  lumineî  fu  înnălţat  în 
Delos,  şi  mereu  de  prin  toate  ţările,  veniră  acolo  popoa- 
rele ca  să  ceară  de  la  dînsul  prevestiri  sau  oracole,  şi  să 
închine  la  altarele  luî  victime  numeroase  şi  daruri  bogate. 

VII. 

Apolon  Pitianul 

Febus  Apolon  şezu  cît  şezu  la  locul  său  de  naştere,  în 
insula  Delos  din  mijlocul  mărilor.  Pe  tot  anul  se  adunau 
acolo  strănepoţii  bătrînuluî  Ion,  ca  să  'i  facă  jocuri  şi  săr- 
bărî  dinaintea  templului  său.  Dar  cînd  crescu  maî  mare 
şi  se  întări,  tînărul  zeu,  cu  părul  de  fir,  se  simţi  pornit  a 
străbate  lumea  şi  a  o  limpezi  de  iesmele  întunericului. 

Luînd  cu  sine  lira  luî  de  aur,  pe  care  îî  plăcea  a  cînta, 
el  maî  întîî  sosi  la  pragul  Olimpuluî,  unde  sta  Zevs  în  mă- 
rirea luî,  înconjurat  de  ceî-1-alţî  zeî  nemuritori ;  acolo  se 
puse  a  cînta,  şi  toţi  îl  ascultară,  uimiţi  de  plăcere.  Nouă 
fete  ale  luî  Zevs,  toate  meştere  cîntăreţe,  Muzele,  se  apu- 
cară şi  ele  a  cînta  cu  viers  dulce,  fericirile  fără  de  seamăn 
ale  zeilor  nemuritori,  şi  apoi  nevoile  şi  necazurile  bieţilor 
oameni  muritori,  cari  cu  nici  un  chip  nu  pot  scăpa  nicî 
de  bătrîneţe  nicî  de  moarte. 

Atunci  cele-1-ate  zîne  şi  zeiţe  ale  Olimpuluî,  Orele  bla- 
jine, Haritele  pline  de  daruri,  Ebe  şi  Armonia,  dezmier- 
dătoarea  Afrodită  şi  voinica  Artemis,  sora  lui  Apolon,  se 
prinseră  în  horă,  şi  printre  ele  se  amestecară  zeiescii  flăcăi, 
Ares  cel  viteaz  şi  Ermes,  carele  ucise  pe  negrul  balaur 
Argos,  cel  cu  o  sută  de  ochi.  Astfel  se  petrecea  timpul 
în  Olimp,  cu  jocuri,  frumos  rînduite,  cu  cîntărî  frumos 
măsurate;  iar  Zevs,  în  a  lui  mărire,  se  bucura  din  suflet 
de  aşa  mîndre  serbări. 

Lui  Apolon  însă  îî  ardea  mai  cu  seamă  de  a  folosi  pe 
muritori  cu  virtutea  sa  şi  de  a-şî  alege  pe  uscat  un  locaş 
statornic,  de  unde  să  răspîndească  printre  oameni  lumină 
prevestitoare  a  oracolelor  sale. 

El  se  coborî  de  pre  Olimp  în  ţara  Pierieî,  la  cetatea 
lolcos,  şi  pre  cîmpia  Lelantei  din  insula  Eubei ;  dar  nică- 
ieri, pe  acolo,  nu  găsi  loc  potrivit  pentru  templul  său. 
Apoi  străbătu    apele    sărate  ale    Euripului  şi,  trecînd  prin 

Micalesa  şi  prin  grasele  păşuni  ale  Temuseî,  ajunse  pe 
locul  unde  avea  să  fie  Teba  cetatea  cea  sfinţită  ;  dar  nici 
aci  nu  voi  să  se  oprească,  fiind-că  oameni  nu  pătrunsese 
încă  în  aceste  locuri ;  nu  erau  nici  căî,  nici  poteci,  ci 
numai  codri  sălbatici. 

El  îşi  urmă  calea  tot  înainte ;  află  pe  drum  dumbrava 
Onchesteî  unde  păşteau  ergheliile  de  caî  ale  lui  Posidon  ; 
trecu  pîrîul  limpede  al  Kefisului,  şi,  lăsînd  în  urmă'î  mîn- 
dra  cetate  Ocalea,  se  opri  în  cîmpiile  Aliarteî,  tocmai 
lîngă  fîntîna  Telfuzeî.  Acolo  îi  veni  gîndul  a-şî  clădi  un 
templu,  căci  locul  era  plăcut  şi  înzestrat  cu  de  toate ;  deci 
el  vorbi  într'astfel  către  fîntînă:  —  «O,  Telfuso,  în  văl- 
ceoa  ta  cea  plăcută  îmi  vine  să  'mi  aleg  şezătoare  ;  aci 
vor  veni  oamenii  de  pretutindeni  să  iea  poveţe  din  ora- 
colele mele  şi  să  'mi  ceară  ajutor  la  vreme  de  nevoie  ; 
iar  tu  vei  fi  vestită  preste  tot  pămîntul,  cînd  mă  vei  avea 
pe  mine  de  stăpîn  şi  de  oaspe». 

Dar  Telfusei  nu  'i  plăcea  de  fel  să  vază  pe  Apolon 
luînd  în  stăpînire  vălceaoa  ei  şi  aşternînd  într'însa  teme- 
liile templului  său.  Ea  îi  vorbi  atunci  cu  meşteşug  şi  'i 
spuse  aşa  :  —  «Ia,  ascultă-mă  şi  pe  mine  o  Febus  Apolone. 
Tu  umbli  să-ţî  faci  aci  locuinţă,  şi  nu  te  gîndeştî  că  în- 
tr'acest  loc  nu  vei  afla  nici  o  dată  răpaos.  Cîmpia  mea  e 
largă  ;  deci  oamenii  toţi  aci  au  să-şi  poarte  luptele  lor, 
şi,  cu  strigătele  lor,  cu  sgomotoasele  lor  caruri,  încurîn- 
du-şi  armăsarii  şi  mulariî,  au  să  tulbure  liniştea  templului 
tău  sfinţit.  Apoi  chiar  şi  în  timpii  de  pace,  turmele  şi  cire- 
zile vor  veni  mereu  să  se  adape  în  apele  mele,  şi  mugetele 
lor  sălbatice  vor  strica  armonia  dulcelor  tale  cîntărî.  Du-te 
mai  bine  pînă  la  Crisa,  şi  alege-ţi  şezătoare  în  vre  una 
din  văile  adînci  ale  Parnasului ;  acolo  oamenii  vor  merge 
mai  bucuros  să-ti  aducă  daruri,  din  toate   colturile   lumii». 

Apolon  se  încrezu  Telfuzei ;  trecu  dincolo  de  ţara  Fle- 
geilor  şi,  suind  răpede  stîncile  Parnasului,  se  opri  la  Crisa. 
Acolo,  într'o  vale  adîncă,  umbrită  de  piscuri  prăpăstioase, 
el  aşeză  temeliile  templului  său.  Feciorii  lui  Ergin,  meşterii 

Trofoniu  şi  Agamede,  aducînd  de  aiurea  lucrători  mulţî^ 
înnălţară  păreţiî  tot  cu  lespezi  lucioase  de  piatră. 

Dar  împrejmuirile  acestui  loc  erau  pustii,  căci  aproape 
de  acolo,  la  gura  unei  fîntînî,  trăia  o  iasmă  sălbatică,  un 
balaur  uriaş  care  prăda,  şi  bîntuia  jur  împrejur,  pe  oameni 
şi  pe  vitele  lor. 

Fiiul  pocit  al  Erei,  cruntul  uriaş  Tifaon  crescuse  la  sinul 
său  cel  plin  de  cugete  rele,  pe  acel  şarpe  veninat  şi  îî 
dase  domnia  peste  acele  aspre  locuri. 

Febus  Apolon  înfipse  o  săgeată  în  inima  balaurului, 
carele  căzu  la  pămînt  urlînd  şi  svîrcolindu-se  ;  sîngele  luî, 
scurgîndu-se  pe  năsip,  făcu  o  mlaştină  în  care  pînă  în 
sfîrşit  se  nomoli  şi  trupul  luî  puroios.  Atunci  Apolon  îi 
strigă:  —  «Piei  aci,  fiară  turbată;  putrezi-ţi-ar  trupul  în 
această  ţărînă,  pe  care  stîrvul  tău  o  va  îngraşă !  De  acum 
înainte  tu  nu  veî  maî  chinui  pe  bieţii  muritori.  Zilele  ţi 
s'au  împlinit,  şi  nici  Tifeu  cel  cu  suflarea  veninoasă,  nici 
urgisita  Chimeră  cu  trei  capete  de  fiară,  nici  alte  iesme 
nu  te  vor  maî  scăpa  ;  ci  numai  muceda  ţărînă  şi  dogo- 
reala  soarelui  vor  putrezi  aci  rămăşiţele  stîrvuluî  tău!» 

Astfel  peri  balaurul,  şi  într'adevăr  el  putrezi  chiar  pe 
acel  loc,  carele,  de  pe  limba  oamenilor  de  acolo,  se  numi 
de  atunci  înainte  Pito,  adică  ptitrejune ;  de  aceea  se  dete 
şi  mîntuitoruluî  Febus  Apolon,  la  care  oamenii  se  închinau 
în  templul  vestit  din  Parnas,  numele  de  Apolon  Pitianul. 

De  pe  aceste  fapte  însă,  zeul  Febus  înţelese  că  Telfuza 
îl  amăgise,  căci  ea  nu-i  spusese  nimic  nici  despre  balaur, 
nici  despre  firea  aspră  a  locului.  El  se  întoarse  atunci 
către  dînsa,  plin  de  mînie  şi-î  vorbi  aşa :  —  «Telfuzo,  nu 
ţi  se  cădea  ţie  să  mă  înşeli  prin  cuvinte  prefăcute.  Ai  voit 
să  aibî,  singură,  parte  de  aceste  frumoase  locuri.  Să  ştiî 
însă  că  nu  va  fi  pe  gîndul  tău ;  voi  curma  isvorul  apelor 
tale,  şi  numai  eu  voî  rămînea  mare  şi  tare  aci!» 

îndată  rostogoli  de  pe  munţi,  cîte-va  stîncî  d'asupra  is- 
vorului,  şi  apele  încetară  de  a  maî  curge,  iar  vîlceaua  stîr- 

pită  a  Telfusei  rămase  pustie  şi  părăsită,  pe  cînd,  din  po- 
poarele serbau  mărirea  luî  Apolon  Pitianul,  în  templul  său 
«trălucit  de   la  Crisa. 


VIII. 

NiOBE  ŞI  Latona 

Odinioară,  pe  vremea  de  demult,  era  într'o  cetate  gre- 
cească, numită  Teba,  o  femeie  de  viţă  domnească,  pe  care 
o  chiăma  Niobe.  Ea  avea  mulţi  feciori  şi  multe  fete,  şi  aşa 
tare  se  mîndrea  cu  frumuseţea  lor,  încît  i  se  părea  că  în 
toată  ţara,  ba  nici  chiar  în  toată  lumea,  nu  se  maî  află 
alţi  copil  frumoşi  ca  aî  eî. 

Drept  este  că,  de  cîte  orî  pămînteniî  locului  vedeau  pe 
feciorii  şi  pe  fetele  Niobei,  alergînd  şi  jucîndu-se  prin 
văl  şi  prin  livezi,  împreună  cu  copii  lor,  toţi  se  uneau  a 
zice  că  cu  aceia  nici  unii  nu  se  puteau  potrivi.  Iar  Niobe, 
dacă  auzea  aşa,  îi  creştea  inima  în  piept,  şi  din  ce  în  ce 
maî  tare  se  îngînfa  şi  se  ameţea  de  trufie,  lăudînd  către 
toţi  puterea  neasemuită  şi  virtutea  şi  mîndreţea  copiilor  săi. 

Pe  atunci  însă  veni  acolo,  din  mica  insulă  Delos,  o  altă 
femeie  de  neam  zeiesc  căreia  îi  zicea  Leto  sau  Latona. 
Aceasta  avea  numai  doi  copii,  o  fată  anume  Artemis 
«i  un  fecior  numit  Febus  Apolon  ;  dar  fără  îndoieală, 
amîndoi  erau  minune  de  frumoşi,  de  sprinteni  şi  de 
vîrtoşî,  încît  la  soare  şi  la  lună  nu  putea  nimeni  să  cate 
maî  cu  drag  decît  la  dînşii.  Cu  toate  acestea,  Niobei  tot 
i  se  părea  că  copii  ei,  cei  mulţi  şi  gingaşi,  sînt  şi  maî 
frumoşi  decît  ai  doamnei  străine. 

într'o  zi  şedeau  de  vorbă  amîndouă  femeile,  Niobe  şi 
Latona,  privind  pe  copii  lor,  cum  se  jucau  toţi  împreună 
pe  o  pajişte  de  verdeaţă.  Febus  Apolon,  sunînd  minunat 
-din  strunele  lirei  sale,  lăsă  jos  instrumentul,  şi,  luînd  de 
pe  umăr  arcul  său  de  aur,  începu  să  asvîrle  cu  dînsul 
■săgeţi  care  toate  nemereau  fără  greş  la  ţintă. 

Niobe  nu  prea  băgă  de  seamă  nici  la  arcul,  nici  la  să- 
geţile lui  Apolon,  ci.  cătînd  mai  cu  drag  la  pruncii  ei, 
spusese  aşa  către  Latona  :  —  «Vezi,  surată,  cît  sunt  de 
mîndri  şi  de  vîrtoşî  şease  feciori  şi  şease  fete  ale  mele  ! 
X'am  ce  zice,  urîţî  nu  sunt  nici  Artemis,  nici  Apolon  ai 
tăi.  Dar,  ce  au  a  face  pe  Ungă  ai  mei  ?  Departe  sunt  de 
dînşii !  Şi  apoi,  tu  ai  numai  doi,  şi  eu  am  tocmai  şease 
feciori  şi  şease  fete,  tot  unul  şi  una.» 

Pe  cînd  Niobe  vorbea  cu  aşa  nesocotită  trufie,  ea  nici 
se  gcîndea  cît  de  tare  atîta  mînia  Latonei.  Aceasta  tăcu 
înfundat ;  dar  îndată  ce  plecă  de  lîngă  dînsa  Niobe  cu 
copii  ei,  ea  chiămă  pe  Apolon  şi  vorbi  aşa:  —  «Nu  pot 
să  sufer  pe  această  Niobe  ;  ea  se  laudă  cu  copii  ei  şi  cutează 
a  zice  că  dînşii  sunt  mai  frumoşi  decît  tine  şi  decît  soră-ta. 
Aş  vrea  să  o  învăţ  minte,  să  î  arăt  cît  este  de  proastă 
şi  cu  cît  voi  sînteţi  mai  presus   de  odrasla  ei.» 

Auzind  acestea,  de  odată  Febus  Apolon  se  aprinse  ;  faţa 
lui,  tînără  şi  luminoasă  se  înegură  ;  fruntea  i  se  posomori 
şi  din  ochii  îi  sclipiră  fulgere  de  mînie.  El  nu  zise  nimic ; 
dar,  luînd  cu  sine  arcul  de  aur  şi  atîrnînd  pe  umeri  tolba 
cu  săgeţi  arzătoare,  el  apucă  in  urma  Niobei  şi  a  copiilor 
ei,  şi  îî  ajunse  tocmai  cînd  se  coborau  într'o  vale  adincă. 

Se  opri  pe  muchea  unui  pisc  de  unde  îi  putea  ochi,  luă 
din  tolbă  o  săgeată,  o  puse  d'a  curmeziş  pe  arc,  întinse 
cu  mîna  coarda  către  sine,  pînă  ce  vîrful  săgeţei  ajunse  la 
marginea  arcului,  şi  îi  dete  drumul  să  sboare  în  jos.  Coarda 
instrunată  zbîrnîi  cu  vuet  şi,  ca  raza  luminoasă  de  iute, 
săgeata  ajunse  la  ţel,  iar  unul  din  feciorii  Niobei  căzu 
mort  la  pămînt.  îndată  după  aceea,  altă  săgeată  sbură  de 
pe  arc  şi  alt  fecior  al  Niobei  căzu,  şi  apoi  încă  unul,  şi^ 
încă  unul,  şi  încă  unul,  pînă  ce  toţi  feciorii  şi  toate  fetele 
ieteî  Niobe  căzură  morţi  în  prelargul  văii. 

Atunci  Apolon,  încins  de  o  turbată  arşiţă,  strigă  în  gura 
mare  Niobeî :  —  «Ia!  mai  laudă-te  şi  acum  cu  mîndreţea 
copiilor  tăi  U 

Dar  toate  acestea  se  petrecuse  aşa  de  răpede  încît  Niobeî 

i  se  părea  că  visează  :  nu-î  venea  să  crează  că,  colea  în 
preajmă'î,  zac  morţi  copii  eî,  pe  cari  adineauri  încă  îî 
văzuse  plini  de  viaţă  şi  de  tărie.  Acum  eî  erau  culcaţi  pe 
verdeaţă,  reci,  şi  fără  de  mişcare.  Ochii  le  erau  închişi  ca 
şi  cînd  ar  lî  dormind  ;  pe  faţă  le  rămăsese  tipărit  un  zîmbet 
dulce,  ce-î  arăta  maî  frumoşi  decît  aevea. 

Niobe  umbla  de  la  unul  pînă  la  altul,  pipăind  mînele 
lor  îngheţate,  sărutînd  feţele  lor  albite.  Abia  din  răceala 
şi  din  pălirea  lor  se  putu  ea  domiri  în  sfîrşit  că  erau  toţi 
ucişi  de  săgeţile  dogoritoare  ale  luî  Apolon. 

Atunci  şezu  jos  şi  dînsa  pe  un  pietroi,  în  mijlocul  lor, 
şi  o  podidiră  lacrimile,  curgînd  şiroaie  din  ochii  eî.  Cu  faţa 
scăldată  de  plînsorî,  rămase  ea  acolo,  zile,  săptămînî  şi 
luni,  tot  aşa  de  neclintită  ca  şi  copii  eî  căzuţi  morţi  împre- 
juru-î.  Ea  nu-şî  maî  ridica  capul  în  sus,  nici  voi  să  maî 
privească  la  seninul  cerului.  încremenită  acolo  pe  piatră, 
din  ochii  eî  se  scurse  mereu  un  isvor  nesecat  de  lacrimî, 
pînă  ce  însăşi  fu  coprinsă  de  răceala  pietrei.  Plînsoarea 
îî  era  tăcută ;  în  trupul  eî  se  slăi  treptat  căldura  vieţei, 
şi  inima  îî  încetă  de  a  mai  bate.  Niobe  era  moartă ;  dar 
şi  moartă,  plînsul  eî  picura  lin  d'a  lungul  lespedeî,  căci 
nesecata  eî  durere  o  prefăcuse  în  stană  de  piatră  şi  plîn- 
soarea eî,  în  limpede  isvor. 

Toţî  oameniî,  cîţî  de  atuncî  încoace  se  întîmpla  să  treacă 
prin  acea  vale  părăsită,  văzînd  albele  pietroaie  răsipite 
prin  iarbă  şi  maî  ales  stînca  cea  cu  isvor,  zic :  —  ^Acesta 
este  Niobe  care  s'a  prefăcut  în  stană  de  piatră,  după  ce 
Febus  Apolon  'i  a  ucis  toţî  copiî,  fiind  că  se  lăudase  cu 
trufie  că  eî  ar  fi  maî  frumoşî  decît  dînsul». 

Mult  timp  în  urmă,  după  ce  piatra  se  învechi  şi  se  acoperi 
cu  muşchiu,  tot  încă  părea  că  se  vede  într'însa  chipul 
Niobeî ;  de  aproape  nu  se  maî  deosebeau  trăsurile  uneî 
femeî ;  dar  din  depărtare  se  cunoştea  bieata  Niobe,  şezînd 
jos  şi  jelînd  pe  mîndriî  eî  copiî,  doborîţî  toţî  la  pămînt  de 
înfricoşatele  săgeţî  ale  luî  Febus  Apolon. 

IX. 

A  D  M  E  T 

Masă  mare  era  întinsă  în  palatele  din  Feres,  căci  domni- 
torul de  acolo  îşî  adusese  acasă  ca  mireasă,  pe  frumoasa  Al- 
cesta,  cea  maî  gingaşă  dintre  fetele  luî  Pelias.  Cîntăreţiî  ser- 
bau măririle  casei  domneşti  din  Feres,  şi,  povestind  isbînzile 
lui  Admet,  spuneau  cum,  prin  ajutorul  luî  Apolon  cel  cu 
mîndre  plete,  acest  voinic  înhămase  alături,  la  carul  său, 
un  leu  şi  un  mistreţ,  şi  cu  astfel  de  telegari  intrase  în 
cetatea  lolcos,  ca  să  îndeplinească  dorinţa  luî  Pelias,  carele 
dase  pretutindeni  de  ştire  că  va  mărita  pe  fiică-sa,  numai 
după  ce  într'astfel  se  va  arăta  dinaintea  luî. 

Strigătele  de  veselie  umpleau  toată  casa.  Luî  Zevs,  maî 
întîî,  şi  apoi  şi  celor-1-alţî  zeî,  se  închinară  pe  rînd  cupe 
cu  vin  ;  dar,  dintre  toate  numele  zeieşti,  numai  acela  al 
Artemideî  fu  uitat ;  şi  această  năpăstuire  aprinse  în  inima 
zeiţei  o  groaznică  mînie  în  potriva  casei  luî  Admet. 

Ca  să-1  apere  însă  de  rele,  Admet  avea  un  ocrotitor  maî 
puternic  decît  însăşi  zeiţa  Artemis  :  căci  ţiul  Latoneî,  Apo- 
ion,  se  atla  chiar  atunci  băgat  ca  argat  în  curţile  dom- 
neşti din  Feres,  şi,  printr'această  osîndă,  el  se  rescumpără 
le  păcatul  ce  făcuse,  ucigînd  pe  ciclopii,  meşterii  vestiţi 
cari  făurise  trăznetele  luî  Zevs. 

Nu  era  sînge  de  muritor,  sîngele  ce  curgea  prin  vinele 
luî  Apolon  ;  dar,  deşi  era  scutit  de  moarte  şi  de  bătrînete, 
1  îşî  îndeplinea  pedeapsa  cu  blîndeţe  şi  cu  răbdare  ;  şi 
le  oare-ce  nici  unul  dintre  muritori  nu  era  în  stare  să-î 
pricinuiască  vre  un  rău,  toţi  îl  preţuiau  şi  îl  iubeau,  de 
Ijun  şi  de  milos  ce  era.  Din  ziua  cînd  el  intrase  în  casa 
luî  Admet,  toate  sporeau,  toate  mergeau  spre  bine  în 
Întregul  ţinut. 

îndată  ce  se  sfîrşiră  serbările  şi  veseliile  nunţeî,  el  chemă 
la  o  parte  pe  Admet  şi-î  vorbi  într'astfel:  —  «Să  ştii  că 
soră-mea  Artemis  e  tare  mîniată  pe  tine,  şi  poate  să  se 
intîmple    ca  să    te    ajungă    vreo    săgeată    de    ale  ei,  care 

nici  odată  nu  lovesc  cu  greş.  Tu  mi-aî  fost  stăpîn  bun, 
şi  cu  toate  că-ţî  sînt  argat;  dar  tot  maî  am  şi  acum  ceva 
trecere  la  tatăl  meu,  la  Zevs,  carele  poate  tot  ce  vrea. 
Deci,  am  cerut  şi  am  dobîndit  de  la  dînsul  ca,  de  cum- 
va te  va  atinge  săgeata  Artemideî,  tu  să  nu  mori,  dacă 
se  va  găsi  atunci  cine-va  care  să  voiască  a  se  coborî  pen- 
tru tine  în  împărăţia  întunecată  a  Iadului.» 

Trecură  de  atunci  zile  multe  la  mijloc,  şi  soarele  se  suia 
dimineaţa  pe  cer  şi  seara  se  afunda  spre  apus  în  apele 
de  la  marginile  pămîntuluî,  iar  d'a-lungul  atîtor  multe  şi 
liniştite  zile,  timpul  se  scurgea  numai  în  fericiri  pentru 
Admet  şi  pentru  tînăra  sa  soţie  Alcesta  ;  căci  inimile  lor 
eraâ  unite  în  cea  maî  senină  iubire,  şi  nici  un  nor,  nici 
o  umbră  de  neînţelegere  nu  întuneca   sufletele  lor. 

Numai  într'un  rînd,  Admet  deschise  vorbă  Alcesteî  despre 
tristele  prevestiri  ale  luî  Apolon,  şi  atunci  Alcesta  îî  răs- 
punse zîmbind  :  —  «Şi  ce  ne  pasă  nouă  ?  Este  oare  moartea 
o  suferinţă  pentru  acei  ce  se  iubesc?  Fără  de  tine,  scumpul 
meu  soţior,  n'aş  voi  să  trăesc  nici  o  clipă  pe  lume  ;  dar 
să  mor  în  locul  tău,  ar  fi  o  fericire  pentru  mine». 

Peste  cît-va  timp  se  maî  dete  o  masă  mare  în  casa  luî 
Admet,  spre  a  ospăta  pe  Eracle,  vestitul  fiu  al  Alcmeneî, 
carele  pe  atunci  cutrierea  pămîntul,  îndeplinind  pretutin- 
deni voinţele  vicleanului  Euristeu.  Pe  cînd  cîntăreţiî  spu- 
neau isbînzile  căpeteniilor  din  Feres,  de  odată  periră  depe 
faţa  luî  Admet,  semnele  vieţiî ;  minutul  prevestit  de  Apolon 
îl  ajunse.  Dar  curînd  după  aceasta,  sîngele  i  se  prefiră 
din  nou  prin  vine,  căcî  îşî  aduse  a-minte  că  somnul  morţiî 
putea  să  fie  alungat  de  la  dînsul,  de  va  găsi  pe  cine-va 
carele  să  voiască  a-î  lua  locul. 

Ce  n'ar  face,  biet,  omul  ca  să-şî  păstreze  viaţa?  Şi  cum 
maî  ales  nu  s'ar  îndupleca  el  s'o  scape,  cînd  glasul  iu- 
birii îl  îndeamnă  ? 

Alcesta,  cătînd  la  dînsul  cu  ochii  plinî  de  o  nemăsurată 
dragoste,  îî  zise  :  —  «Pentru  mine,  locaşele  laduluî  nu  vor 
fi  întunecate,  de  as  muri  acum  eu,  în  locul  tău». 

Abia  apucase  să  rostească  aceste  cuvinte  şi,  ca  printr'un 
descîntec,  Admet  se  trezi  din  amorţeală,  iar  fiica  luî  Pelios 
îşi  simţi  puterile  sleindu-se  treptat. 

într'o  clipă  toată  veselia  se  stinse ;  tăcere  adîncă  se 
făcu  în  sălile  ospăţului,  şi  lirele  cîntăreţilor  statură  mute; 
abiea  de  cuteza  cîte  unul  să  şoptească  cu  frică  vre  o  cu- 
vioasă rugăciune  ;  căci  se  aştepta  să  sosească  înfricoşatele 
Mire,  zeiţele  morţii,  ca  să  ridice  pe  Alcesta  şi  s'o  ducă  în 
împărăţia  umbrelor.  Ea  era  întinsă  pe  al  eî  aşternut,  maî 
albă  decît  albul  nufăr  care  pluteşte  pe  luciul  apei,  şi  fru- 
moasă ca  blînda  Eos,  zîna  zorilor,  cînd,  în  amurgul  serei, 
lumina-i  începe  a  se  stinge  depe  ceruri. 

Un  minut  maî  lipsea  încă  şi  lupta  vieţeî  avea  să  se  sfîr- 
şească  :  iear  bietul  Admet,  plin  de  dor  şi  de  căinţă,  ră- 
mînea  pentru    totdauna    văduv  de  a  sa  mult  iubită   soţie. 

In  aşa  groaznică  prilejire,  nobilul  suflet  al  lui  Eracle 
fu  pătruns  de  îndurare  ;  el  se  jură  că  nu  va  ierta  ca  ne- 
grele Mire  să-şî  împlinească  crunta  lor  dorinţă.  Atunci 
îndată  se  şi  porni  în  lungă  cale  şi,  ajungînd  colo  departe, 
departe,  în  locaşele  nevăzute,  se  luă  la  luptă  cu  doam- 
nele morţii,  şi  astfel  scăpă  pe  Alcesta  din  ghiarele  pră- 
dătoare şi  nesăţioase  ale  crudului  Iad. 

Atunci  ea  se  întoarse  la  viaţă  şi  se  arătă  luî  Admet 
mai  frumoasă  de  cum  aievea  fusese. 

Strigătele  de  veselie  răsunară  iarăşi  în  palatele  din 
Feres ;  dar  cîntăreţiî  serbau  acuma  faptele  vitejeşti  ale  bu- 
nului şi  nobilului  Eracle ;  iar  dînsul,  lăsînd  pe  toţi  cu  să- 
nătate şi  cu  bucurie  în  curţile  luî  Admet,  plecă  departe, 
în  alte  locuri,  ca  să  îndeplinească,  cu  o  stăruinţă  fără  de 
preget,  voinţele  mîrşavuluî  Euristeu. 

X. 

Narcis 

Pe  malul  Kefisuluî,  zîna  Echo  văzu  pe  frumosul  Narcis 
şi  îndată  se  prinse  a-1  iubi.  Dar  luî  Narcis  puţin  îî  păsa 
de  iubirea  fecioarei  de  la  munte  ;  căci  el  ducea  dorul  su- 

roreî  sale,  pe  care  i-o  răpise  Ermes,  şi  o  dusese  în  ne- 
grul pămînt,  decindea  de  tristele  ape  ale  Stixuluî. 

Cît  era  zioa  de  mare,  el  şedea  pe  malul  rîuluî,  cu  gîn- 
dul  la  gingaşa  fiinţă  a  căriî  viaţă  era  legată  de  a  luî, 
fiind-că  tot  înlr'o  zi  şi  tot  într'o  clipă,  eî  amînduoî  văzuse 
lumina  soarelui. 

Bieăta  Echo  se  apropia  de  dînsul,  se  aşeza  pe  earbă 
alături  cu  el  şi  în  tot  felul  se  cerca,  sărmana,  să-şî  facă 
un  lăcşor,  cît  de  mic,  în  inima  luî  cea  rece :  —  Uită-te  şi 
la  mine!»  — îî  zicea  ea  cu  glasul  înecat  de  lacrimi;  — 
«vezi-mă,  eu  poate  nu  voî  fi  maî  urîtă  decît  surora  pe 
care  tu  o  jăleştî !» 

Dar  Narcis  nu  răspundea  nimic,  temîndu-se  poate,  ca 
nu  cum-va  galeşa  fetiţă  să  afle  vre  un  mijloc  de  a-1  în- 
dupleca. El  sta  tăcut,  cu  ochii  ţintiţi  în  luciul  limpeziu  al 
apelor.  Şi  apele  oglindind  a  luî  faţă,  îî  aduceau  aminte  pe 
surioara  a  cărui  perdere  îl  lăsase  nemîngîiat. 

Pare  că  i  se  maî  alina  durerea,  cînd,  în  adîncul  rîuluî, 
zărea  duoî  ochi  albaştri  ca  ai  luî,  privind  la  el  cu  drag, 
şi  uneori  i  se  arăta  pare  că  şi  din  buzele  eî  rumene,  nă- 
luca apelor  îî  şoptea  dulci  cuvinte. 

O  jale  ca  a  lui  Narcis  nu  se  putea  potoli  cu  lacrimi ; 
ea  cu  încetul  îi  seca  şi  isvoarele  vieţuirii.  în  deşert  îî  răsu- 
nau la  urechi,  blîndele  rugăminte,  mereu  îngînate  de  Echo : 

—  «Narcise,  Narcise!», —  îî  şoptea  dînsa  cu  glas  pre- 
lungit, scoborîndu-se  alene  din  văile  vecine.  —  «Narcise, 
dorul  tău  cată  o  fiinţă  care  nu  poate  să-ţi  audă  tăcuta 
chiămare  ;  şi  tu  nesocoteşti  pe  aceea  care  te  cată  şi  te  do- 
reşte, care  din  adîncul  sufletului,  răspunde  duios  la  fie-care 
suspin  al  tău  !» 

Dar  Narcis,  fără  de  a  o  asculta,  fără  de  a  o  ţine  în 
seamă,  nu-şi  mai  lua  ochii  de  la  chipul  gemenei  sale, 
resfrînt  în  apele  Kefisului ;  şi  ast-fel,  sorbind  mereu  cu 
vederea  acea  scumpă  nălucă,  el  adormi  pe  malul  lunecos 
al  rîului  şi,  furat  binişor  de  valuri,  se  'necă  şi  peri  în  si- 
nul lor  răcoros. 

De  atunci  îşî  stinse  şi  Echo  răsunetele  glasului  eî  tîn- 
guios ;  ea  se  aşternu  cu  durere  pe  verdele  mal,  de  unde 
perise  frumosul  Narcis.  Alături  cu  dînsa  răsări  o  dalbă 
floare,  un  ghiocel  cu  buze  rumeioare  şi  cu  dulce  miros, 
care  şi  dînsul,  plecat  d'asupra  valurilor,  se  oglindeşte  me- 
reu în  luciul  lor  limpeziu.  Oamenii  locului  ziseră,  pe  limba 
lor,  acelui  mîndru  ghiocel,  floarea  luî  Narcis. 

Bucureşti,  1887. 


Moţii 

RĂSCOALA   ROMÎNILOR   ARDELENI   SUB   CĂPETENIA   LOR   HORIA   ÎN 
IARNA  ANILOR   1784  —  1785 

Cuvîntare  rostită  la  Ateneul  din  Bucureşti,  în  11/28  Fevruarie  1878  i). 


Domnilor^ 

Vâzîndu-vă  acum  dinaintea  mea,  aşa  de  numeroşi  şi  aşa 
de  bine-voitorî,  vă  rog,  maî  nainte  de  toate  să  credeţi  că 
nu  mă  amăgesc  însu-mî  cu  deşearte  şi  pretenţioase  măguliri. 

Ştiu  bine  că  nu  spre  a  asculta  nevoioasa  şi  nedibacea 
mea  rostire,  v'aţî  dat  osteneala  a  vă  aduna  şi  a  vă  închide 
astă-seară,  aşa  de  mulţi,  în  sala  cam  întunecoasă  şi  cam 
monotonă  a  Ateneului  nostru. 

Nu  merit  eu  atîta  sacrificiu  ;  nu  merit  eu  aşa  onoare. 
De  aceea,  chiar  de  la  început,  o  voî  da  cuî  ea  se  cuvine. 

Aţî  venit  aci,  cum  vine  tot-d'a-una  Romînul,  —  cu  vo- 
ioasă sau  îngrijată  grăbire,  —  cînd  se  aşteaptă  a  vedea 
răsărind  din  umbrele  trecutului,  luciul  vre-unuî  mare  fapt 
naţional ;  aţî  venit  cum  vine,  cînd  el  dă  cu  gîndul  că  are 
să  audă  şi  să  reculeagă  în  mintea  sa,  răsunetul,  chiar  şi 
slăbit,  al   vre  unui    puternic   suspin  al  inimelor  romîneştî. 

M'am  încumătat  dar  şi  eu,  în  momentul  acesta,  cînd 
atîtea  mîndre  amintiri,  atîtea  dulci  speranţe  şi  atîtea  amar- 


1)  Apărută  în  broşură  la  1878  şi  Ed.  II  la  1880,  avînd  titlul  întreg, 
Moţiî,  Răscoala  Bomînilor  Ardeleni  sub  căpetenia  lor  Horia,  în  iarna 
1784 — 1785.  Epizod  din  istoria   Transilvaniei. 

nice  îngrijiri  s'au  redeşteptat  în  sufletele  noastre,  m'am 
încumătat,  zic,  a  rechiăma  la  luarea  aminte  a  publicului 
romînesc,  un  act  din  tragedia  noastră  naţională,  puţin  cu- 
noscut aci  la  noî  şi  în  genere  rău  apreţuit  pînă  acum. 

Acest  act,  —  răscoala  iobagilor  Ardeleni  sub  căpetenia 
lor  Horia,  —  s'a  petrecut,  maî  aş  putea  zice,  la  graniţele 
noastre,  dincolo  de  judeţele  Jiului.  El  abea  peste  şease 
ani  de  astăzi  îşi  va  împlini  primul  săîi  centenariu. 

Şi  cu  toate  acestea,  cînd  intrăm  în  cercetarea  nelegiu- 
itelor întocmiri  sociale  care  l'au  produs,  a  faptelor  crunte 
prin  care  s'a  semnalat,  a  sfîrşituluî  îngrozitor  la  care  a 
ajuns,  ne-am  crede  cu  mai  multe  sutimi  de  anî  depărtaţi 
de  timpuri  şi  de  locuri  aşa  de  înrăutăţite,  aşa  de  încrun- 
tate, aşa  de  sîngeroase. 

Dar,  ceea  ce  s'a  petrecut  cu  Romînii  din  Ardeal  la  1785, 
—  acum  nouă-zeci  şi  patru  de  anî,  —  se  aduce  aşa  de 
mult  cu  ceea  ce  s'a  întîmplat,  tot  acolo,  cu  şease-zecî  şi 
patru  anî  maî  în  urmă,  —  adică,  mai  subt  ochii  noştri,  la 
1848,  —  încît  rămîne  să  ne  întrebăm  dacă  cum-va  veninul 
social,  care  a  provocat,  în  acea  nenorocită  ţară  suroră  a 
noastră,  aşa  periodice  şi  desperate  frenezii,  s'a  stîrpit 
acum  cu  totul,  sau  nu  cum-va  mîne  poimîne,  el  are  să  iz- 
bucnească din  nou,  prin  şi  mai  crîncene  şi  mai  spăimîn- 
tătoare  convulsiuni? 

Vrînd  nevrînd,  cată  să  purtăm  grijă  de  jăraticul,  care 
bine  ştim  că  ascuns  sub  cenuşă,  nu  se  mistuieşte  şi  care 
poartă  în  sînu'î  toate  urgiile  focului  şi  pîrjoluluî,  precum 
şi  toate  razele  luminei,  toate  binefacerile  căldurei. 

Numai  lumini  şi  înfrăţitoare  căldură !  iată  de  sigur  ceea 
ce  noi,  Romînii,dorim  pentru  înşine  şi  pentru  fraţii  noştri 
de  peste  tot  locul. 

Dar,  din  nenorocire,  nu  sunt  toţi  la-o-laltă,  la  acelaş 
cuget  cu  noî,  şi  adesea  soarta  osîndeşte  iară  voie  pe  săr- 
manul popor  romîn,  la  lungi,  la  grele,  la  nemeritate  în- 
cercări. 

Fiind  el  însuşi  de  o  fire  blîndă,  prietenoasă,  deşteaptă, 

primitoare  şi  iubitore  de  toate  bunurile  cultureî,  —  astfel 
încît  vre-o  cîţî-va  anî  numai  de  pace  şi  de  libertate  îî  sunt 
de  ajuns,  ca  să-şî  cureţe  ţarina  de  orî  ce  buruieni  săl- 
batice şi  să  se  pună  d'a  rîndul  cu  alte  popoare  care  au 
lucrat  secolî  îndelungi  la  cultivarea  lor,  —  fiind,  zic,  aşa 
bine  înzestraţi  de  natură,  Romîniî,  biet !  se  văd  mereu 
stînjiniţî  în  desvoltarea  lor  firească,  opriţi  pe  loc  în  silă 
şi  nevoiţi  a  tot  plivi,  a  tot  lepăda  dupe  brazdele  lor,  pie- 
troaiele sterpe  ce  le  asvîrlă  mereu  vecinii  duşmani  în  o- 
goarele  lor. 

D-voastră  vedeţi  şi  cunoaşteţi  ţara  noastră  cea  dintre 
Carpaţî  şi  Dunăre,  în  trecutul  ca  şi  în  prezentele  ei.  De 
aceea  nici  că  cuget  a  atinge  aci  despre  pietrele  ei  din  casă. 

La  Carpaţî  o  să'mi  duc  jalea, 

cum  zice  vechiul  nostru  poet ; 

Lor  eu  voi  s'o  hărăzesc  ! 

în  ţara  munţilor,  în  mîndrul  Ardeal  al  Romînilor,  voi 
să  vă  strămut  cu  mintea,  şi  —  d*aş  putea,  —  să  vă  fac  a 
simţi  pentru  acea  frumoasă  bucată  din  moşia  strămoşească 
a  neamului  romînesc,  o  iubire  şi  un  dor  încă  mai  viî  şi 
mai  spornice  decît  acelea  ce  de  sigur  )e  purtaţi  în  inimele 
d-voastră. 

Dar  propuindu-mi  asemenea  scop,  cutezare-aş  eu  a  vă 
descrie  pămîntul  Ardealului,  cu  alte  cuvinte,  dtrcît  cu 
acelea  ce  i-a  consacrat  nemuritorul  nostru  istoric  Nicolae 
Bălcescu  ? 

Pana  lui  a  zugrăvit  minunat,  în  cîte-va  pagine,  măreţul 
teatru  pe  care  s'au  petrecut  întîmplările  ce  voiesc  astăzi 
a  vi  le  rememora.  Deci,  cu  pericolul  chiar  de  a  vă  pre- 
zenta pe  actorii  acestei  drame,  în  mod  cu  totul  nedemn 
de  splendidul  decor  ce  mi  1-a  aşternut  pentru  dînşii  ilu- 
strul nostru  Bălcescu,  nu  mă  voi  opri  însă  de  a  vă  des- 
făşura, mai   nainte   de  toate,   minunatul  tabel  al  ţării  Ar- 

dealului,  eşit  din  condeiul  istoricului  lui  Mihaî  Viteazul  ;  ^) 

«Pe  culmea  cea  mai  naltă  a  munţilor  Carpaţî,  se  întinde  o  ţară, 
mindră  şi  binecuvîntată  între  toate  ţările  semănate  de  Domnul  pre 
pămînt.  Ea  seamănă  a  ii  un  măreţ  palat,  cap  d'operă  de  architectură, 
unde  sunt  adunate  şi  aşezate  cu  mîndrie  toate  frumuseţile  natu- 
rale ce  împodobesc  cele-1-alte  ţinuturi  ale  Europei  pe  care  ea  cu 
plăcere  ni  le  aduce  aminte.  Un  brîu  de  munţi  ocoleşte,  -  -  precum 
zidul  o  cetate,  —  toată  această  ţară,  şi  dintr'însul,  ici  colea,  se  des- 
fac, întinzîndu-se  pînă  în  centrul  ei,  —  ca  nişte  valuri  proptitoare^ 
maî  multe  şiruri  de  dealuri  nalte  şi  frumoase,  măreţe  pedestaluri 
înverzite  care  varsă    urnele  lor  de    zăpadă,  peste  văi  şi  peste  lunci. 

«Mai  presus  de  acel  brîu  muntos,  se  înalţă  doă  piramide  mari  de 
munţi,  cu  crestele  încununate  de  o  veşnică  diademă  de  ninsoare, 
care,  —  ca  doi  uriaşi,  —  stau  la  ambele  capete  ale  ţărei,  cătînd 
unul  în  ţaţa  altuia.  Păduri  stufoase,  în  care  ursul  se  preumblă  în 
voie  ca  un  domn  stăpînitor,  umbresc  culmea  acelor  munţi. 

«Şi  nu  departe  de  aceste  locuri,  —  care  îţi  aduc  aminte  natura 
ţărilor  de  miează-noapte,  —  dai,  ca  la  porţile  Romei,  peste  cîmpii 
arse  şi  văruite,  unde  bivolul  dormitează  alene.  Astfel,  mează-noapte 
şi  mează-zi  trăiesc  într'acest  ţinut,  alături  una  cu  alta  şi  armonizînd 
împreună. 

«Aci,  stejarii,  brazii  şi  fagii  trufaşi  înalţă  capetele  lor  spre  cer; 
alături,  te  afunzi  într'o  mare  de  grîu  şi  de  porumb,  din  care  nu  se 
mai  vede  calul  şi  călăreţul.  Ori  încotro  te-i  uita,  vezi  colori  felurite, 
ca  un  întins  curcubeîi,  şi  tabloul  cel  maî  încîntător  farmecă  vederea  : 
stînci  prăpăstioase,  munţi  uriaşi  ale  căror  vîrfuri  mîngîie  nuoriî, 
păduri  întunecoase,  lunci  înverzite,  livezi  mirositoare,  văi  răcoroase, 
girle  a  căror  limpede  apă  curge  printre  cîmpii  înflorite,  pîraie  răpezi, 
care  mugind  groaznic  se  prăvălesc  în  cataracte  printre  acele  ame- 
ninţătoare stînci  de  pieatră  ce  plac  vederei  şi  o  înspăimîntă  tot  de 
odată. 

«Apoi  în  tot  locul,  dai  de  rîuri  mari  cu  nume  armonioase,  ale  că- 
ror unde  port  aurul.  în  pîntecele  acestor  munţi  zac  comorile  mine- 
rale cele  mai  bogate  şi  mai  felurite  din  Europa  :  sarea,  ferul,  argin- 
tul, arama,  plumbul,  mercurul şi  în  sfîrşit  metalul  cel  maî  îm- 
belşugat decît  toate,  aurul,  pe  care-1  vezi  strălucind,  pînă  şi  în  no- 
roiul drumurilor. 

«Astfel  este  ţara  Ardealului ! 

«Dar  nu  numai  artistul  şi  naturalistul,  ci  încă  strategicul,  politicul 
şi  archeologul  au    de  multe  a  se  minuna    într'acest  împodobit  ţinut. 


1)  Cartea  IV:   Unitatea  Naţională;  §  1,  2  şi  H. 

«Cel  d'ntîi  va  privi  şi  va  cerceta  cu  mirare  această  puternică  şi 
întinsă  cetate  naturală,  scăparea  neamurilor  în  epocele  grele  ale 
istoriei  lumii.  De  orî  unde  veî  veni,  aî  să  urci  mult,  spre  a  ajunge  la 
dînsa,  şi  nu  poţi  pătrunde  în  ea,  iară  de  a  fi  străbătut,  cel  puţin 
una  din  acele  şeapte  porţi,  întărite  de  natură,  lezne  de  apărat,  foarte 
anevoie  de  coprins. 

«Politicul  va  admira  lelurimea  naţiunilor  şi  a  religiilor,  adunate 
din  toate  colţurile  lumii  pe  acest  pămînt,  unde  Dumnezeu  însuşi  pare 
a  le  fi  chiămat,  întinzînd  dinaintea  lor  o  masă  aşa  de  îmbielşugată ; 
el  va  admira  şi  minunatele  instituţiuni  democratice  ce  aii  ocrotit 
aceşti  munţi,  pe  cînd  despotismul  le  mătura  din  toată  Europa. 

«în  sfîrşit,  istpricul  archeolog  va  cerceta  cu  interes  suvenirile  şi 
rămăşiţele  Dacilor,  ale  acelui  viteaz  şi  nenorocit  popor,  cea  din  urmă 
odraslă  din  acel  neam  minunat  al  Pelasgilor,  care  se  arată  la  leagă- 
nul civilizaţiunii  tutulor  popoarelor  şi  formă  vîrstă  eroică  a  omenirii. 

El  va  întîlni  încă,  la  tot  pasul,  urmele  de  uriaşi  ale  poporului 
roman,  domnii  lumii,  căci  Ardealul  e  cea  mai  frumoasă  parte  a  Da- 
ciei fericite,  Dacia  felix^  draga  ţară  a  Cezarilor. 

Aci  erau  Apulum,  Salinae,  Napoca,  Patavium,  Praetoria  Augusta, 
Aquae,  Aurăria,  frumoase  şi  însemnate  colonii  romane,  din  care  patru 
cu  drept  italic  şi  cea  mai  vestită  decît  toate,  Sarmizegethuza  Regia, 
capitala  lui  Decebal,  numită  apoi  Ulpia  Traiana,  de  ale  carii  ruine 
plină  e  şi  astăzi  valea  Haţegului. 

«Rămăşiţele  templelor,  bazilicelor,  apeductelor,  băilor,  dau  şi  astă- 
zi puternică  dovadă  de  cultura  cea  mare  în  care  ajunsese  Dacia 
sub  Romani/». 

Dar  peste  Romani  veniră,  la  anul  249,  barbarii  Goţi. 

«D'aci  înainte  cumplite  nevoi  în  vreme  de  mai  multe  veacuri,  co- 
pleşiră Dacia.  Aflîndu-se  în  calea  barbarilor,  peste  dînsa  mai  întiî 
se  vărsă  acel  îngrozitor  potop  de  neamuri,  care  înecă  toată  Europa. 

«în  acele  vremi  grele,  Ardealul  mai  cu  seamă  fu  scutitorul  na- 
ţiunii romîne.  în  munţii  lui  scăpară  locuitorii  ţării  Romîneşti  şi  ai 
Moldovei,  cînd  se  văzură  năpădiţi  de  barbari,  de  unde,  cînd  se  mai 
limpezea  locul  de  duşmani,  ei  se  scoborau  la  şesurî  către  căminele 
lor  cele  vechi». 

Pe  la  începutul  veacului  al  X-lea,  veniră  în  sfîrşit  Un- 
gurii, rămăşiţe  pripăşite  din  ordele  aziatice  ale  luî  Attila, 
care  coprinseră  această  ţară,  supuind  pe  locuitorii  ei  Ro- 
mîni,  atât  prin  puterea  armelor,  cît  şi  prin  viclene  uneltiri. 

Curînd  dupe  aceea,  la  1143,  regii  Ungurilor  aduseră  în 

ţară  o  colonie  de  Germani,  de  Saşi,  cărora  le  deteră  pă- 
mînturî  şi  privilegii. 

Ungurii,  cu  fraţii  lor  de  sînge  Săcuiî,  şi  Saşii  rămaseră 
stăpînî  ai  ţării ;  iar  Romîniî,  despuiaţi  de  orî  ce  drepturi, 
deveniră  robî-iobagî  aî  nobilimii  ungureşti,  aî  nemeşilor 
sau  domnilor  maghiari. 

«Romîniî,  reduşi  acum  toţi  în  starea  ţărănească,  se  sculară  în  maî 
multe  rîndurî,  în  veacul  al  Xll-lea  al  XlII-lea  şi  al  XlV-lea.  Istoria 
Ardealului  şi  a  Ungariei  de  pe  acele  timpuri,  e  plină  de  asa  numi- 
tele răscoale  ţărăneşti  (tumultus  rusticorum).  Aceste  răscoale  nu 
erau  numai  ridicarea  iobagilor  în  contra  stâpînului  său,  dar  mai  mult 
răscoala  simţimîntului  naţional  al  unui  popor  chinuit  de  alt  popor. 
De  atunci  ura  neamurilor  luă  proporţiuni  mari  şi,  în  vreme  ce  această 
deosebire  a  sîngelui  slujea  împilătorilor  de  pretext  la  tifania  lor, 
în  inima  împilaţilor  ea  hrănea  vecnic  dorinţa  de  neatîrnare. 

«Jugul  Romînilor  în  Ardeal  se  îngreuie,  nu  numai  din  partea  no- 
bililor Unguri,  ci  încă  şi  din  partea  popilor  catolici. 

tEra  o  întreită  tiranie :  religioasă,  politică  şi  socială, 

«La  1366,  Ludovic  I-iu,  regele  Ungariei,  dedese  voie  nobililor  să 
stîrpească  de  tot  naţiunea  romînă.  Această  cruntă  prigonire  ajunse 
atît  de  nesuferită  încît,  la  1437,  Romînii  apucară  cu  toţii  armele 
împotriva  tiranilor.  Ei  îşi  aleseră  povăţuitor  pe  Antonie  Magnu.  Un- 
gurii cbiemară  întru  ajutor  pe  Secui  şi  pe  Saşi,  se  conjurară  împre- 
ună şi  făcură  legătură  spre  apărarea  comună  şi  stîrpirea  Romînilor, 
întărind  cu  jurămînt  a  lor  legătură,  în  17  Septemvrie  1437.  Această 
legătură  o  mai  întăriră  încă  în  2  Fevruarie  1438,  şi  fu  temelia  Con- 
stituţiunii  ce  a  domnit  în  Ardeal,  pînă  la  anul  1848». 

Atunci  era  timpul,  domnilor,  cînd,  după  legile  ţării  care 
înfierau  pe  iobagii  romînî  cu  denumirea  legală  de  lotri 
sau  de  tîlhart^  poporul  romînesc  fu  abia  tolerat  în  vechia 
lui  patrie  şi  aceasta,  numai  pentru  folosul  ce  trăgeau  pro- 
prietarii maghiari  dintr'însiil,  ca  de  nişte  vite  de  muncă. 

Aşa  se  exprimă  legea  organică  a  ţării,  făcută  de  Unguri. 

Atît  de  revoltătoare  devenise  pentru  tot  omul  cu  simţire, 
starea  în  care  ajunsese  bieţii  iobagi  romînî  subt  asuprirea 
trufaşă  şi  sălbatică  a  Maghiarilor,  încît  un  cuvios  episcop 
din  secolul  din  urmă,  Grigorie  Maior,  auzind  într'o  zi  tîn- 
guirile  unei  poporimi  din  ţinutul  Dejului;  pe  care  stăpînul 
său    ungur    nu    voia  s'o   îngăduie  a  clădi    biserică    romi- 

nească  pe  moşia  luî,  strigă  cu  desperare,  înălţîndu-şî  mi- 
nele către  cer  : 

«Doamne,  Dumnezeule!  Aşa  'ţî  trebuie,  dacă  aî  dat  locul 
domnilor,  de  acum  nu  maî  aî  pe  seamă-ţî  nici  atîta  loc, 
cît  să-ţî  ridice  ţie  oamenii  casă!» 

Astfel  statură,  domnilor,  lucrurile  cu  Romîniî  din  Ar- 
deal pînă  în  al  patrulea  pătrar  al  secolului  al  XVIII-lea, 
cînd  pe  tronul  Austriei  rămase  singur  stăpînitor,  la  1780^ 
losif  al  Il-lea,  carele  fusese  pînă  la  vîrsta  de  patruzeci  de 
ani  ţinut  supt  epitropie  riguroasă  de  mumă-sa,  vestita  îm- 
părăteasă Măria  Theresa,  marea  protectoare  a  naţiunii  şi 
a  nobilimii  ungureşti. 

De  altmintrelea,  Măria  Thereza  a  fost  precum  ştiţi,  o 
femeie  cu  cap,  care  a  ştiut  să-şi  folosească  toate  isteţi- 
mele  minţii  sale  femeieşti,  spre  ajutorul  politicei  ce  ur- 
mărea. 

Dînsa  a  fost  aceea  care,  învinse  fiindu-î  cătanele  în 
război  de  ianicerii  turceşti,  a  izbutit  a  face  ca  Poarta  să-i 
dăruiască,  drept  mîngîiere,  frumoasa  şi  sărmana  noastră 
Bucovină. 

Tot  dînsa,  în  totdeauna  corectă  şi  trufaşă  în  relaţiunile 
sale  cu  supuşii,  stabilise  la  curtea  Vienei  cele  maî  stricte 
şi  mai  desvoîtate  regulamente  de  etichetă,  în  care,  bună- 
oară, se  explica  cu  deamăruntul  nemeşilor  Unguri  că;  fiind 
poftiţi  la  prînzul  împărătesc,  nu  se  cuvine  să  se  descalţe 
de  cisme  pe  sub  masă,  nici  să-şi  aprinză  pipa,  nici  să 
scuipe  pe  jos,  nici  să  bage  degetele  în  bucate,  nici  să-şi 
sufle  nasul  fără  batistă. 

Despotica  Măria  Thereza,  —  şi  permiteţi-mî  a  adaoge  că 
acuzaţiunea  de  despotism  nu  o  întemeiez  cîtuşi  de  puţin 
pe  rigoarea  prescripţiunilor  mai  sus  pomenite,  —  despotica 
Măria  Thereza  nu  isbutise  a  insufla  fiuluî  său  losif,  mai 
nici  una  din  aplecările  eî. 

Lui  losif  nu-i  plăcea  de  loc  eticheta  şi  ceremonialul. 
El  se  adăpase  cu  ideile  de  filozofie  umanitară  ce  se  deş- 
teptase, în  timpul  acela,  maî  ales  în  Englitera  şi  în  Franţa. 

Principiele  de  egalitate  între  oameni  plăceau  foarte  mult 
minţii  sale  şi  el  îşî  croise  o  teorie  de  nivelare  universală 
a  omenirii,  pe  care  ştia  totuşi  s'o  împace  foarte  binişor 
cu  autoritatea  absolută  a  unui  monarc  autocrat. 

El  visa  să  devină  pentru  numeroasele  şi  feluritele  po- 
poare ale  împărăţiei  austriace  un  dispensator  suprem  al 
tuturor  beneficiilor  filozofiei. 

A  face  o  apă  din  toate  acele  popoare,  fără  a  maî  lăsa 
să  subsiste  distincţiuni  de  legi  şi  de  privilegii,  de  limbe, 
de  credinţe,  de  uzuri,  ba  nici  chiar  de  port :  iată  ceea  ce 
se  frămîntase,  în  timp  de  patruzeci  de  ani,  în  creerii  lui 
losif  al  Il-lea. 

Negreşit  că,  cu  asemenea  ideî,  el  se  afla  maî  cu  seamă 
în  antagonism  direct  cu  instituţiunile  încă  de  tot  feudale 
ale  Ungariei  şi  Transilvaniei.  De  aceea,  cu  deosebire  nu 
iubea  pe  Unguri,  sau  cel  puţin  pe  nobilii  lor. 

Cînd  dar  losif  ajunse  în  sfîrşit  a  fi  deplin  stăpîn  pe 
faptele  sale,  el  se  grăbi  a-şî  pune  în  practică  sistema  sa 
de  organizare  socială,  fără  de  a  lua  în  seamă  toate  fur- 
tunile ce  ea  putea  să  stîrnească  în  atîtea  cercuri  de  pri- 
vilegiaţi de  tot  felul,  pe  care  asemenea  inovaţiuni  îi  jic- 
neau în  foloasele  şi  în  credinţele  lor. 

losif  se  răpezi,  fără  de  nici  un  cumpăt,  în  reforme  şi, 
în  cei  doi,  trei  primi  ani  ai  domniei  luî,  el  decretă  ca  la 
patru  sute  de  legiuiri  diverse,  prin  care  toate  întocmirile 
administrative,  financiare,  religioase,  militare,  industriale, 
comerciale,  ba  şi  chiar  ştiinţifice  ale  ţărilor  dependinţe  de 
coroana  Austriei,  erau  făcute  val-vârtej. 

Intenţiunile  luî  erau  maî  adesea  demne  de  toată  lauda ; 
dar  procederile  expeditive  ce  întrebuinţa  autocratul  pro- 
duceau, —  cu  sau  fără  cuvînt  —  neîncetate  nemulţumiri, 
conflicte  şi  turburări.  Liberalul  Împărat  însă,  bizuindu-se 
pe  credinţa  că  dînsul  singur  urmăreşte  principiele  nestră- 
mutate ale  filozofiei  sociale,  răspundea  la  toate  obiecţiunile, 
prin   lungi  şi  sentimentale    raţionamente  umanitare,   care. 

pînă  la  capăt,  ajungeau  toate  la  concluziunea  :  «Aşa  voî, 
aşa  fac!    Eu  sunt  peste  voî  toţi  maî  mare!» 

Nu  se  poate  tăgădui  că  losif  al  Il-lea  avea  foarte  pre- 
ţioase şi  rare  calităţi.  El  era  simplu  în  vieţuirea  sa ;  îî 
plăcea  să  se  instruiască  despre  toate  ;  căuta  să  afle  pă- 
surile oamenilor  din  popor  şi  să-î  ajute,  cu  precădere 
asupra  exigenţelor  nobilimii. 

încă  de  la  anul  1773,  losif,  —  carele,  ca  un  simplu  par- 
ticular, vizitase  cu  deamăruntul  maî  toate  părţile  Europeî, 
—  călătorise  în  Ardeal  şi  insuflase  o  dragoste  cu  totul 
specială  poporaţiuniî  romîneştî. 

Recunoscînd  în  nenorociţii  iobagî  romînî,  origina,  limba 
şi  alte  rămasuri  ale  colonilor  romanî  din  Dacia,  el  le  re- 
peţea  mereu,  cu  oarecare  mîndrie,  că  «dînşii,  strănepoţi 
aî  lui  Traian,  erau  adevăraţii  feciori  aî  săî,  de  oare-ce  el, 
proclamat  împărat  al  sacro-sînteî  împărăţii  Romane,  poartă 
singur  astăzi  moştenirea  imperială  a  Cezarilor  din  Roma». 

Tot  cam  pe  atunci,  spre  a  lăsa  o  amintire  viie  în  po- 
porul ardelean  despre  vizita  ce-i  făcuse  împăratul,  s'a 
aşezat  în  ţinutul  Năsăuduluî,  patru  nouă  sate  romîneştî, 
cărora  s'a  dat  numiri  latine,  care,  împreunate,  formează  un 
vers,  ce  promite  mîntuire  tinerei  nepoate  a  anticului  Romulii. 

Acest  vers  sună  astfel : 

Salva  romuli  parva  nepos. 

Atîta  însă  ar  fi  fost  puţin  ca  să  mîngîie  pe  bieţii  iobagî 
de  cumplitele  lor  suferinţe  ;  dar  losif  făcu  pentru  dînşii 
maî  mult. 

Cu  cîţiva  ani  maî  înainte,  la  1764,  se  întocmise  spre 
paza  graniţelor  despre  imperiul  turcesc,  regimente  de  Gră- 
niceri. Trei  dintr'acestea  erau  compuse  numai  de  Romînî, 
Ardeleni  şi  Bănăţeni,  pe  cari  guvernul  austriac,  făcîndu-î 
militari  şi  stabilindu-i  în  satele  de  pe  margine,  îî  desrobise 
din    iobăgia    domnilor    maghiari,  îi  scutise    de    biruri  şi-i 

împămîntenise  pe  domenii  ale  Statului,  sau  pe  moşii  cum- 
părate de  la  Unguri. 

D'a  lungul  munţilor  mehedinţenî,  pe  partea  lor  apusană, 
se  întindea  zona  regimentului  de  Grăniceri  de  Banat,  iar 
de  pe  la  Jiu  încoace,  pînă  la  scaunele  săseşti  din  Sebeş, 
din  Sibiiu  şi  din  Braşov,  adică  în  adevărata  ţară  a  mun- 
tenilor ardeleni,  strejuiau  vestiţii  Moţi,  formînd  regimentul 
1-i  de  Grăniceri  romînî. 

Apoi  dincolo  de  scaunele  săseşti  şi  de  graniţele  Săcui- 
lor  despre  Moldova,  adică  pe  hotarele  învecinate  cu  Bu- 
covina, spre  Năsăud  şi  Bistriţa,  era  regimentul  al  2-lea 
romînesc,  a  cărui  istorie  a  scris-o,  cu  interesante  amănunte, 
venerabilul  patriot  transilvan,  d.  G.  Bariţ. 

Mare  a  fost  mulţumirea  şi  mîndria  iobagilor  romîni  de 
la  graniţe,  cînd  s'au  văzut  de  odată  scăpaţi  de  robia  ne- 
meşească  şi  au  căpătat  în  mîni  arme,  de  la  care  erau 
straşnic  popriţi  de  către  domnii  lor  de  mai  nainte. 

Ei  se  simţeau  acum  ca  reînviaţi.  Stăpîni  le  erau  Dum- 
nezeu numai  în  cer,  şi  împăratul  pe  pămînt.  Ei,  cu  sapa 
îşi  munceau  ţarina  lor  proprie,  şi  cu  arma  îşi  apărau  ţara. 

La  asemenea  viaţă,  volnică  şi  voinicească,  se  prinseră 
a  năzui  cu  dor  toţi  Romîniî  din  Ardeal. 

losif  al  Il-lea  căută  a-i  mîngîia  la  a  doua  a  sa  călătorie 
în  Transilvania,  în  anul  1783,  acordînd  toleranţă  deplină 
a  cultelor  şi  prin  urmare  liberul  exerciţiu  al  religiunei  or- 
todoxe ;  apoi  se  cercă  a  uşura  nevoile  iobagilor,  regulînd 
printr^o  legiuire  mai  echitabilă,  munca  săteanului  şi  insti- 
tuind tribunale  cu  sarcină  să  asculte  plîngerile  clăcaşuluî 
în  contra  stăpînuluî,  care  ar  abuza  de  dînsul. 

Ungurii  turbau  de  mînie:  «Romînii,  —  ziceaîi  ei,  —  sunt 
fiare  sălbatice,  cărora  nu  se  cade  să  li  se  dea  nici  un 
drept  social,  căci  mintea  le  e  tîmpită,  stricată  şi  neprimi- 
toare de  cultură.  Ei  nu  sunt  de  o  potrivă  la  fire  cu  oa- 
menii. Este  dar  o  nesocotinţă  primejdioasă  a-î  îndreptăţi 
deopotrivă  cu  celelalte  naţiuni». 

Asemenea  cuvinte,  domnilor,  figurează   neîncetat  în  re- 


304  AL.    ODOBESCU 


clamaţiunile  oficiale,  adresate  de  Unguri  către  cancelaria 
imperială.  , 

Iar  pe  cînd  Ungurii  scriau  într'astfel,  eî,  în  Ardeal  pu- 
neau ordinele  împărăteşti  sub  saltea  şi  adm.inistrau  drep- 
tatea, —  sau  maî  bine  nedreptatea^  — ■  după  vechiul  obicei 
feudal  al  ţăreî. 

Romîniî  începură  şi  eî  acum  a  simţi  că  una  zisese  îm- 
păratul, şi  alta  făceau  Ungurii. 

Eî  se  chibzuiră  a  trămite  plîngerî  d'adreptul  la  bunul 
lor  împărat  din  Viena. 

Pentru  aceasta,  le  trebuia  un  sol  îndemănatic,  carele 
să  nu-şî  piardă  rostul  în  curţile  împărăteşti. 

II  găsiră  în  personalitatea,  devenită  legendară,  a  luî 
Niculae  Ursu  al  Florei,  din  satul  Albacu,  căruia-î  ziceau 
toţi  în  de  obşte,  Horia^  căci  tare  bine  hoi'ia^  sau  cînta 
din  gură  doinele  munteneşti  ale  Moţilor  din  ţara  Abru- 
dului şi  Haţegului. 

Nicolae  Bălcescu  ne-a  schiţat,  domnilor,  cu  penel  scîn- 
teietor,  conturele  generale  şi  priveliştele  caracteristice  ale 
Transilvaniei. 

Daţi-mî  voie  acum  şi  mie,  umilit  închinător  al  marelui 
nostru  istoric  —  să  vă  preîmblu  un  minut  vederile  pe  harta 
topografică  a  acelui  unghiu,  care  conţine  vizuinele  viteji- 
lor munteni  sau  Mofi. 

Nu  este  acel  unghiu,  ţara  Oltului  pe  care  maî  cu  samă 
o  vizităm  noî,  cînd  trecem  vara  graniţa  pe  la  Turnu-Roşu, 
pe  la  Predeal,  pe  la  Oituz  sau  pe  la  Bicaz.  Dar  chiar  aci 
de  vale  sub  poalele  prelungite  ale  Ceahlăului,  în  ţinutul 
săcuiesc  numit  Cikul,  stă  obîrşia  Oltului,  şi  alături  cu 
dînsa,  aceea  a  fratelui  său  ardelenesc,  a  Mureşului,  carele 
maî  întîi  se  urcă  spre  nord,  străbate  tot  şesul  transilvan, 
de  la  răsărit  spre  apus  şi  în  fine,  aplecîndu-se  iar  către 
Carpaţî,  vine,  tocmai  la  marginea  occidentală  a  principa- 
tului transalpin,  de  desparte  prin  mănoasa-î  luncă  aprigii 
munţi  ai  Haţegului,  de  stîncele  nu  maî  puţin  aspre  şi  pă- 
duroase  ale  Zaranduluî  si  Abrudului. 

Prin  ţara  Haţegului,  lipită  dos  în  dos  cu  Gorjiul  nostru, 
se  scurg  spre  Mureş  apele  Striiuluî,  scăldînd,  el  şi  pîraiele 
lui,  numai  sate  şi  cătune  romîneştî,  printre  care  stau  rui- 
nele anticei  Sarmizegetuze,  la  Grădiştea,  şi  cetăţuiele  maî 
moderne  ale  Hunedioareî  şi  Haţegului. 

De  partea  dreaptă  a  Mureşului,  —  care  acolo  trece  pe 
Hngă  tîrgul  Devei,  pe  lingă  Ilia  şi  apoi  se  strecoară  în 
Ungaria  şi  în  Banatul  Timişoarei,  către  Arad,  —  d'a  dreapta 
Mureşului,  zic,  se  întinde  în  depărtare,  regiunea  muntoasă 
a  Zaranduluî,  străbătută  de  apa  Crişuluî,  care  curge  şi  el 
către  apus,  în  paralel  cu  Mureşul.  Pe  malurile  Crişuluî 
stau  îndesate  tot  tîrguleţe  şi  sate  romîneştî :  Curechiî, 
Bradul,  Mesteacănul,  Baia  de  Criş,  Almagiul  şi  multe, 
multe  altele,  care  şîau  lăsat  numele  lor  în  analele  me- 
morabile ale  anului   1784. 

Deasupra  Zaranduluî,  şi  încins  într'un  brîu  îngusl  de 
inunţî  aspri  şi  înnalţî,  şerpuieşte  rîul  Arieşul,  în  a  cărui 
sălbatică  vale,  stau  pitulate,  printre  stîncî  şi  păduri,  numai 

iaşe  neaoş  romîneştî,  adăpostirî  ale  mîndrilor  Moţi  din 
ţara  Abrudului.  Acolo,  sub  piscurile  semeţe  ale  Detunatei 
stă  tîrgul  Abrudului  şi  băile  lui  de  aur. 

Maî    sus,    pe    apa    Arieşuluî  —  carele,    eşind    apoi    din 

îimtoarea  munţilor,  curge  spre  răsărit,  pe  lîngă  Turda, 
—  mai  sus  pe  Arieş  se  văd  satele  Cîmpeniî,  Ponoarele, 
Scărişoara  şi  Vidra,  ce  se  reazimă  spre  apus  de  munţii 
Bihorului ;  iar  în  fundul  cel  mai  adînc  al  văilor,  chiar  la 
••îrşia  Arieşuluî,  zace  Albacul,  satul  de  naştere  al  lui 
.  1  )ria,  unde  modesta  lui  căscioară  ţărănească,  încă  şi  pînă 
-tăzî  se  păstrează  cu  sfinţenie  de  nepoţii  eroilor  şi  mar- 
tirilor de  la  1785. 

Horia  din  Albac,  iobagiu  de  pe  domeniile  Statului,  fost'a 
el,  maî  întîî,  precum  se  pretinde,  cătană  împărătească? 

Aceasta  e  probabil,  şi  ce  este  încă  şi  mai  probabil  este 
t  el  ştia  scrie  şi  citi,  că  vorbea  nemţeşte,  şi  fără  îndoială 
t.    prin    mintea    şi   isteciunea    lui,  era  privit  ca  omul  cel 

maî  de  frunte  şi  maî  de  temei  dintre  ţăranii  romînî  din 
ţinuturile  împrejmuitoare. 

Pe  dînsul  îl  aleseră  dar  eî,  în  maî  multe  rîndurî,  ca  să 
ducă  la  Viena,  plîngerile  lor  către  împăratul. 

Intr'un  rînd  chiar,  văzînd  eî  că,  din  cîte  bunuri  le  fă- 
găduise, nimic  nu  se  împlinea,  şi,  încredinţaţi  fiindcă  vina 
nu  este  a  monarchuluî,  ci  a  nemeşilor,  a  viceşpanilor  şi 
a  solgabirăilor,  adică  a  boierilor,  prefecţilor  şi  subprefec- 
ţilor  unguri,  eî  legară  cu  jurămînt  pe  trămisul  lor,  ca  să 
nu  se  întoarcă  înapoi,  pînă  ce  nu  se  va  fi  încredinţat  cu 
ochii,  cum  că  împăratul  le-a  citit  jalba. 

Horia  jură  şi,  plecînd  pe  jos  la  Viena,  —  ca  şi  în  alte 
rîndurî,  —  avu  vreme,  în  patru  săptămînî  cît  ţinu  drumul, 
să  plănuiască  cum  va  face  spre  a-şî  împlini  juruirea. 

Horia  era  om  cu  minte  şi  încercat ;  ei  ştia  bine  că  îm- 
păraţilor nu  le  prea  place  a-şî  perde  vremea  citind  lungi 
jeluiri. 

Iată  dar  ce  se  gîndi  să  facă  : 

împăratul  losif  avea  obiceiul  foarte  lăudabil  de  a  primi 
pe  oricine  în  palatul  său.  Vizitatorii  de  orice  treaptă  se 
înşirau,  la  anumite  ore  ale  zilei,  în  lungi  galerii,  şi  mo- 
naicul,  trecînd  pe  dinaintea  fiecăruia,  îl  întreba  ce-î  este 
de  lipsă. 

In  ziua  cînd  veni  şi  rîndul  luî  Horia  de  a  fî  cercetat 
de  losif,  el  îî  zise  că  vine  cu  plîngerî  de  la  Romîniî  din 
Ardeal  şi-î  înmînă  o  hîrtie,  în  care  toate  acele  plîngerî 
eraîi  coprinse. 

—  «Bine,  voinice;  voî  îngriji  eu  de  voî!» 

—  «Aşa  e,  mărite  împărate,  —  răspunse  Horia,  —  dar 
eu  am  venit  aci  legat  cu  jurămînt  de  la  aî  meî,  ca  să  văd 
pe  Măria  ta,  citind  cu  ochii  Măriei  tale,  cartea  noastră ; 
că  de-î  citi-o  însuţi,  bine  ştim  noî  cu  toţii  că  nu  ne-î  uita». 

losif  zîmbi  cu  bunăvoinţă  de  obstinaţiunea  ţăranului  şi 
deschizînd  hîrtia,  iată,  domnilor,  ce  citi  într'însa : 

Mărite  împărate  ! 

K  împărţeala  săptămînii  : 

« Patru  zile  de  robot  (adică  de  clacă) ; 

A  cincea  la  pescărit; 
tA  şeasea  la  vînătoare! 

^Şi  toate  acestea  la  o  laltă,  mimai   pe    sama  domnului. 
<A  şeaptea  zi^  doară-î  a  lui  Dumnezeul 
<iApoi  jiidică^  prea  drepte  împărate,  cu  ce  o  să  ne   măi 
plătim  !p,  noi  de  bir  şi  de  toate  cele  dări  /» 

Anecdota,  —  fie  autentică  sau  nu,  —  ne  dă  totuşi  mă- 
sura înţelepciunii  luî  Horia. 

De  am  crede  ceea  ce  au  maî  spus  în  urmă  Ungurii, 
Horia,  în  acelaş  rînd  sau  în  altă  întrevedere  a  sa  cu  îm- 
păratul, î-ar  fi  zis  că,  dacă  nu  se  va  face  dreptate  ioba- 
gilor romînî,  apoi  eî  au  să  şi-o  facă  înşişi,  ucigînd  pe 
toţi  domnii  lor  unguri. 

losif  ar  fi  răspuns  atunci,  scurt  şi  coprinzător  : 

«  Thut  ihr  das  /» 
«Faceţi  VOI  aceasta  !» 

Spus'a  sau  nu  a  spus  într'astfel  losif  împăratul,  —  de 
altmintrelea  nu  prea  mare  prieten  al  neamuluî  unguresc, 
—  noî  ştim  că  în  toamna  anului  1784,  Horia  era  întors 
acasă  în  Ardeal  şi  colinda  mereu  satele  romîneşti  din 
Bihor,  din  Zarand,  din  Haţeg,  din  Abrud  şi  din  Zlatna,  în- 
demnînd  pe  iobagi  a  împlini  voinţele  împăratului,  de  la 
care  eî  trebuie  să  aştepte  numai  bine  şi  ajutor. 

în  vara  acelui  an,  ţăranii  acestor  părţi  erau  maî  cu  ose- 
bire turburaţi.  Şi  iată  unele  din  cauze. 

De  maî  mult  timp  încă  venise  în    Ardeal    ofiţeri    împă- 

leştî,  cu  ordin  ca  să  înscrie  recruţi  pentru  armata  im- 
perială. 

Iobagii  romînî  alergau  în  gloate  spre  a  se  înrola,  cu 
speranţa  că,  devenind  catane,  vor  căpăta  toţi  libertatea  şi 
irepturile  acordate  regimentelor  de  Grănicer!. 

Ofiţerilor  recrutătorî,  —  în  genere  italieni  saii  germani, 
—  le  plăcea  cu  deosebire  acest  zel  ostăşesc  al  Românilor 
şi  eî  îî  ocroteau,  —  cu  sau  fără  drept  legal,  —  în  contra 
multor  asupriri  locale. 

Dar,  în  curînd,  proprietarii  unguri  se  plînseră  la  auto- 
rităţile lor  civile  şi  la  guvernatorul  suprem  al  Transilva- 
niei, care  pe  atunci  era  baronul  sas,  Michail  Bruckental 
din  Sibiiu.  Ordin  fu  dat  ca  înrolarea  să  înceteze  şi  iobagii 
înscrişi  să  se  întoarcă  pe  la  casele  lor.  Prin  aceasta  mulţi 
ţărani,  dar  maî  cu  seamă  ceî  din  două  sate  din  ţara  Ha- 
ţegului, —  Gonzaga  şi  Vălcelele,  —  trebuiră  reprimaţi  prin 
forţa  armată. 

în  ţinutul  Zlatneî,  alt  subiect  local  de  nemulţumire  în- 
tărită pe  săteni. 

Pînă  în  vara  din  urmă,  cîrciumile  depe  domeniile  im- 
periale de  la  băile  de  aur  fusese  lăsate  cu  o  mică  arendă 
pe  seama  pămîntenilor ;  acum  însă  ele  se  dase  cu  chirie 
maî  mare,  unui  armean,  care  trăgea  el  toate  foloasele,  lip- 
sind de  dînsele  pe  oamenii  locului. 

De  aci,  nemulţumiri,  bătăi  prin  circiume,  spargeri  de 
butî  si  neorînduelî  de  tot  felul. 

Horia  le  vedea  toate  acestea  şi  nu  dormea.  El  simţise 
că  cu  un  popor  aşa  tare  întărîtat  pentru  miî  de  cuvinte, 
va  îndeplini  lezne  gîndul  de  liberare  ce-şî  croise  în  min- 
tea sa. 

într'o  joî,  la  28  Octombrie  1784,  se  făcea  tîrg  la  satul 
Bradu  de  pe  apa  Grisului.  La  tîrg  era  adunată  toată  ro- 
mănimea  din  Zarand. 

Horia  făcu  ştire  tuturor  ca,  pe  duminica  viitoare  să  fie 
cu  toţii  adunaţi  în  biserica  de  la  Mesteacăn,  un  sat  înve- 
cinat, că  are  să  le  aducă  ştiri  de  la  împăratul. 

La  1  Noembrie,  după  sfînta  slujbă,  eşind  din  biserică, 
în  mijlocul  poporului,  Horia  spuse  curat  Românilor  adu- 
naţi că  «le-a  venit  vremea  să  se  scape  de  asupritorii  lor. 
însuşi  împăratul  le  dă  voie  deplină.  Să  jure  dar  cu  toţii 
pe  crucea  aurită  ce  el  poartă    la  piept    că,  în  numele  lui 

Dumnezeu  şi  al  împăratului,  ei  nu  mai  vor  robi  la  domnii 
lor,  străini  de  neamul  romînesc.  Să  se  întocmească  dar 
in  gloate  şi  în  grabă  să  alerge  la  Cetatea-Albă,  unde  vor 
găsi  arme,  spre  a  se  întrarma  şi  a-şi  apăra  cu  ele  dreptă- 
ţile lor,  de  cum-va  vor  fi  împiedicaţi  de  către  Unguri.» 

îndată  acolo,  Grigore  Crişan,  fruntaş  din  partea  locu- 
lui, fu  alts  căpitan  al  acestei  cete  şi,  pe  cînd  Horia  se  re- 
pezea în  munţii  Abrudului,  ca  să  răscoale  şi  acolo  satele, 
gloata  din  Mesteacăn,  voind  să  se  ferească  de  a  deştepta 
fără  timp  luarea  aminte  a  Ungurilor,  se  îndreptă  către 
satul  Curechi  dintre  munţi,  ca  de  aci,  a  doua-zi  să  treacă 
pe  sub  cumpăt  la  Cetatea-Albă. 

Vice-comitele  ungur  al  Zarandului  prinse  veste  de  miş- 
cările Rominilor  şi  îndată  trămise  trei  subprefect!  cu  cîţi-va 
Panduri,  ca  să  răsipească  ceata  conjuraţilor. 

Subprefecţii  câlcară  peste  noapte  casa  din  Curechi,  unde 
dormea  liniştit  Crişanul  şi-1  prinseră  legat. 

Dar  căpitanul  Romînilor  chiemă  cu  chiote  desperate  pe 
ai  săi. 

în  mijlocul  nopţii,  ţăranii  adunaţi  în  tabără  se  deşteaptă 
înfuriaţi  şi  asvîrlindu-se  pe  funcţionarii  unguri  şi  pe  Pan- 
durii lor,  ii  ucid  fără  cruţare,  scăpînd  pe  al  lor  căpitan. 

Ruptoarea  era  făcută  ;  sîngele  cursese.  Ţăranii  ştiaii  că 
pedepsele  ce-i  aşteaptă  de  la  Unguri  vor  fi  cumplite.  — 
«Sînge  pentru  sînge  !  Decît  noi,  mai  bine  ei!» 

Acum  nimic  nu  mai  putea  să  pună  stavilă  furiei  răz- 
bunătoare a  Romînilor. 

De  a  doua-zi  de  dimineaţă  chiar,  şi  zilele  următoare  d'a 
rîndul,  răscoala  ţăranilor,  purtînd  cu  sine  pretutindeni  mă- 
celul şi  pirjolul,  se  răspîndeşte  ca  pecinginile  d'a  lungul 
Mureşului  prin  toate  satele,  pînă  şi  în  depărtate  ţinuturi 
romîneşti  din  Ungaria  şi  din  Banat. 

Apele»  altă  dată  aşa  limpezi  şi  line  ale  Mureşului  se  mo- 
horăsc,  în  acele  cumplite  zile  din  Noembrie  1784,  cu  sîn- 
gele ce  varsă  fără  preget  deşghiebata  mînie  a  iobăgimei 
turbate.  în  întunereciil  viforos  al    nopţilor   tomnatice,  ele 

se  roşesc  şi  se  luminează,  oglindind  lucoarea  flăcărilor  ce 
stîrneşte  pretutindeni  apriga  sete  de  răzbunare  a  ţăranilor. 

Tot  asemeni  şi  în  laturi,  numai  foc  şi  sînge  rostogolesc 
valurile  pripite  şi  volburoase  ale  Striiuluî,  ale  Ariesuluî, 
ale  Grisului,  şi  ale  tutulor  paralelor  muntoase  din  ţara 
Moţilor. 

Aşa,  pretutindeni,  gloata  înfuriată  a  ţăranilor,  adăugîn- 
du-se  din  sat  în  sat,  dă  foc  caselor  şi  averilor  domnilor 
unguri  şi  ale  preoţilor  de  alte  legi ;  iar  pe  dînşii,  pe  preoţi 
şi  pe  domni,  unde-î  prind  îi  ucid  fără  milă,  cu  soţiile,  cu 
copii  şi  cu  neamurile  lor. 

Nimic  din  ce  e  Ungur  sau  unguresc  nu  mai  află  cru- 
ţare dinaintea  urgiei  fatale  a  jurămîntului  lor. 

în  curs  de  o  lună  de  zile,  cetele  revoltanţilor,  răsleţin- 
du-se  peste  tot  cuprinsul  ţinuturilor  pe  care  le-am  descris, 
pustiesc  peste  60  de  sate  cu  Unguri,  ard  şi  jefuesc  ca  la 
140  de  case  domneşti  şi  parochiale  şi  ucid  mai  multe  sute 
de  Unguri,  mai  cu  seamă  din  clasa  nobilimii. 

Cari  din  aceştia  însă,  apucă  să  scape  prin  fugă,  se  adună 
îndată  la  Deva,  la  Hunedioara,  la  Arad,  la  Cetatea-Albă, 
la  Cluş  şi  acolo  organizează  şi  din  parte-le  miliţii  de  Hu- 
sari ungureşti  ca  să  se  lupte  cu  ţăranii  ;  iar  pe  cîţî  din 
Romîni  pot  pune  mîna,  —  fie  revoltanţî  sau  paşnici  locui- 
tori, —  îi  judică  şi-i  ucid  pe  loc,  simulînd  nişte  tribunale 
improvizate,  care  şi  pentru  simple  bănuieli,  nu  cunosc  altă 
osîndă  decît  moartea  cu  caznă. 

Astfel  revolta  se  preface  făţiş  într'o  luptă  de  naţiona- 
lităţi. 

Această  luptă  cruntă  şi-ar  fi  căpătat  de  sigur  rezulta- 
tul legitim,  dacă,  pe  lîngă  dreptul  de  apărare.  Ungurii 
n'ar  fi  întrebuinţat  şi  ori-ce  alte  mijloace  viclene,  spre  a 
trage  în  partea  lor  ajutorul  decisiv  al  autorităţii  imperiale. 

E  curios  lucru  în  adevăr,  a  vedea  că  la  începutul  aces- 
tei răscoale,  guvernul  superior  al  Transilvaniei  nu  cutează 
a  întreprinde  contra  Romînilor  revoltaţi  nici  o  represiune 
prin  forţă.  Chiar  de  la  Viena  nu  sosesc  alte  ordine  decît 

a  căuta  să  împace  pe  Romînî  prin  blîndeţe,  să  le  promită 
ertare  totală  de  la  împăratul,  dacă  se  vor  astîmpăra  de  sineşî. 

Nici  trupele  împărăteşti  din  Transilvania  nu  se  mişcă  în 
contra  lor  ;  de  cîte  orî  Ungurii  recurg  la  şefii  militari  aus- 
triacî  ca  să  le  ceară  ajutor,  aceştia  caută  a  se  furişa,  spre 
a  le  denega  mai  lezne  sprijinul  cerut. 

în  timpul  acesta,  ţăranii  romînî  ţin  una  că  numai  ei 
sunt  cu  adevăr  credincioşi  împăratului,  şi  că  dînsul  are 
să  le  întărească  lor  pămînturile  strămoşeşti,  pe  care  ei, 
prin  izbînda  lor,  le-au  căpătat  acum  înapoi  de  la  cotro- 
pitorii străini,  ce  pe  nedreptate  s'aîj  fost  aşezat  domni  în 
ţarina  împărătească  a  poporului  romînesc. 

Horia,  îndemnat  la  un  armistiţiu  de  maiorul  Schultz  şi 
de  doctorul  Molnar,  cari  i  se  trămit  de  guvernul  central 
al  Transilvaniei,  ca  să-î  vestească  iertarea  ce  le  acordă 
împăratul,  comunică  tablei  sau  consiliului  unguresc  din 
Hunedioara,  ultimatul  său,  cu  coprinderea  următoare  : 

«  Punctul  I-i :  Provincia  şi  toţi  nobilii  să  jure  pe  cruce 
că  vor  fi  credincioşi  la  condiţiunile  ce  el  impune. 

^Punctul  2'Iea:  Nobili  să  nu  mai  fie,  ci  numai  funcţio- 
nari, întăriţi  de  împăratul. 

€  Punctul  S-Iea :  Toţi  locuitorii  Ardealului  să  plătească 
deopotrivă  dare  către  împăratul,  fără  de  a  mai  fi  vre-unul 
scutit. 

*  Punctul  4'lea:  Domnii  să-şî  părăsească  moşiile  lor  de 
pană  acum. 

•  Punctul  5'lea:  Moşiile  domnilor  să  se  împartă  între  ţă- 
rani, după  o  lege  ce  o  va  face  împăratul. 

Puntul  (i-le  i^i  ultim  :  Dacă  autorităţile  ungureşti  pri- 
mesc aceste  condiţiunî,  să  ridice  steag  alb  d'asupra  cetă- 
ţuieî  de  la  Deva. 

«El,  Horia,  va  aştepta  răspunsul  pînă  la  15  Noembrie  ; 
iar  dacă  va  gă.si  împotrivire,  va  urma  războiul  ca  pînă  aci.» 

Vedeţi,  domnilor,  împăratul  şi    iar  împăratul  ;  împăratul 

pretutindeni.  Credinţa  luî  Horia  în  losif  ll-le  este  deplină, 
şi  pînă  la  ceasul  luî  din  urmă,  ea  şi-a  păstrat  temeiu  în 
inima  şi  în  cugetele  lui. 

Poate  că  însuşi  losif  avea  încredere  în  sincera  fidelitate 
a  Romînilor  şi  de  aceea,  mult  s'a  luptat  el  în  contra  des- 
peratelor reclamări  ale  ungurimiî,  ca  să  cruţe  pe  iobagii 
romînî,  în  dreapta  lor  revoltă  în  contra  asupritorilor  un- 
gureşti. 

Lucrurile  d'ar  fi  stat  tot  ast-fel,  Romîniî  de  sigur  ar  fi 
mers  departe.  Dacă  însuşi  împăratul  rămînea  nestrămutat 
în  acea  dispoziţiune  ce  se  manifestă  la  dînsul  de  a  lăsa 
pe  Romînî  să  facă  precum  ştiu,  apoî  unde  maî  avea  să 
ajungă  ungurimea,  aşa  puţină  şi  aşa  slabă  în  faţa  gloatei 
îndesate  şi  neînstrunate  a  ţărănimii  romîneştî  ? 

Ori  cît  se  desperau  şi  se  indignau  Ungurii,  strigînd  din 
răsputeri  împăratului : 

«Vezi !  aceşti  rebeli  sălbatici  au  pus  gînd  să  stîrpească 
«nobilimea  ;  ei  vor  să  limpezească  Ardealul,  şi  poate  şi 
«Banatul,  şi  poate  însăşi  Ungaria,  de  toată  suflarea  ungu- 
«rească!  Dă-ne  ajutor  ;  căci  tu  eşti  rege  al  Ungariei.  Tu 
«trebue  să  ne  mîntueşti !» — losif  însă,  carele  nu  primise 
nici  o  dată  a  se  încununa  rege  al  Ungariei  şi  care  mu- 
tase coroana  S-tului  Ştefan  din  Buda,  în  tezaurul  Vieneî, 
losif  sta  nesimţitor  la  aceste  desperate  şi  înfuriate  chemări. 

Ungurii  simţiră  că  pe  alt  ton  trebuiau  să  sune  alarma 
pentru  ca  să  insufle  îngrijare  curţei  de  la  Viena. 

Atunci,  îiichipuiră  a  buciuma  că  Horia,  îngîmfat  de  lez- 
nicioasele'i  succese,  nu  voeşte  să  mai  ştie  de  împăratul, 
că  el  s'a  declarat  Rege  al  Daciei^  ba  că  a  şi  bătut  monetă 
cu  acest  titlu  uzurpat. 

Şi,  spre  dovadă,  ei  —  falsari  politici  —  scoaseră  la  iveală 
nişte  derizorii  bănuţi  de  aur,  în  ale  căror  inscripţiunî  ro- 
mîneşti  se  văd  cît  colo  grosolana  impostură  şi  chiar  orto- 
grafia limbei  ungureşti. 

Cu  atarî  născociri^  purtate  la  Viena  prin  căile  cele  maî 


ai. 


autorizate  pe  lingă  împăratul,  eî  obţinură  într'adevăr  maî 
mult  succes  de  cît  prin  toate  doleanţele  de  maî  nainte. 

Curtea,  intrînd  acum  în  prepus  despre  proporţiunile 
ameninţătoare  ce  poate  lua  răscoala  din  Ardeal,  depărta 
pe  Generalul  Preyss,  care  comandase  armata  din  Transil- 
vania şi,  bănuind  de  incapacitate  pe  guvernatorul  Bru- 
kenthal,  ^denumi  ca  comisar  special  în  Transilvania,  pe 
comitele  Anton  lankovitz  şi  ca  comandant  militar  pe  Ge- 
neralul Papilla. 

Pe  de  altă  parte,  ordine  fură  date  regimentelor  impe- 
riale din  Ungaria  de  a  purcede  încontra  rebelilor,  de  a-î 
supune  cu  orî-ce  preţ  şi  de  a  prinde  pe  căpetenii,  puind 
-i  premii  mari  pe  capetele  lor. 

Din  momentul  acesta,  adică  de  prin  luna  luî  Decembrie 
1784,  războiul  îşî  schimbă  caracterul. 

Iobagii  rominî  rămaseră  maî  întîî  în  mirare,  de  a  vedea 
cum  că  înseşî  cătanele  Impăratuluî  umblă  acum  asupra  lor. 

Cine  oare  i-a  trădat? 

—  Horia  ?  cînd  acesta  îî  încredinţa  că  împăratul  e  cu 
dînşii. 

—  S'au  însuşi  împăratul  ? 

Negreşit  că  între  aceste  două  alternative  s'aîî  împărţit 
părerile. 

Ceî  puţini,  carî  au  crezut  că  Horia  i-ar  fi  amăgit,  au 
depus  jos  armele  şi  s'au  predat  îndată  oştirii. 

Cei-Palţi,    din    contra,  în    bande    risipite,  s'au  luptat  cu 
vitejie  împotriva  regimentelor  şi  s'au  rostit  făţiş  chiar  îm- 
potriva împăratului,    care-î   năpustise  pentru  a  se  uni  cu 
lomnii  unguri. 

Dar  nici  că  era  cu  putinţă  ca  o  asemenea  luptă  să  ţină 

iiult;  cetele    lui    Horia    abia    aveau  o  organizaţiune  ;  ele 

erau   armate    numai  cu    suliţe,    cu  săbii,  cu  ceva  puşti  şi 

pistoale,  strînse  pe  apucatele.  Ele  n'aveau  căpitani  experi- 

iientaţî,  de  oare  ce  Horia  fusese  silit  să  încredinţeze  co- 

manda  unei  cete,  fiului  său  Ion,  un  copilandru  ca  de  14 
s'au  15  anî,  carele  totuşi  făcu  minuni  de  vitejie. 

Apoi  iarna  apăsă  greu  în  acele  locuri  muntoase ;  me- 
rindele şi  nutreţul  de  pretutindeni  perise  prin  foc  şi  prin 
răsipă. 

Gerul  şi  lipsa  munceau  pe  bieţii  munteni,  maî  tare  chiar 
decît  prigonirile  cătanelor. 

El  se  luptară  însă  voiniceşte,  respinseră  chiar  p'alocurea 
soldăţimea  ;  dar,  risipiţi  în  cete  mici,  —  deşi  revolta  în- 
treagă coprinsese  o  oaste  de  20  miî  şi  maî  bine  de  oa- 
meni, —  una  după  alta,  căzură  toate  cetele.  Se  uciseră  în 
bătălii  oameni  mulţi ;  alţii,  cu  sutele  şi  cu  miile,  fură  arun- 
caţi în  închisorile  cetăţilor,  de  către  autorităţile  ungureşti 
care  acum  prinsese  la  inimă. 

în  mijlocul  acestei  cumplite  dărăpănărî  a  planurilor  şi  a 
speranţelor  sale,  ce  făcea  oare  Horia  ? 

Din  minutul  cînd  văzuse  că  oştirile  împărăteşti  se  de- 
clară făţiş  în  contra  oamenilor  săî,  totul  ne  face  a  crede 
că  el  a  simţit  cum  că  minţile  împăratului  fusese  din  nou 
îmbrobodite  de  inimicii  neamului  romînesc. 

El  atunci  povăţui  pe  aî  săî  să  nu  se  maî  împotrivească 
şi,  fără  de  a  pierde  cu  totul  orî  ce  speranţă  de  îndrep- 
tare a  lucrurilor  romîneştî  în  Ardeal,  făcu  ştire  că  va  căuta 
să  răsbească  printre  haitele  prigonitorilor  săî  şi  se  va  duce 
încă  odată  la  Viena,  ca  să  spună  d'a  dreptul  împăratului 
toate  nouile  păsuri  ale  poporului  romîn  ;  iar  în  primăvara 
viitoare,  cînd  vor  muguri  codrii,  atuncî  lupta  va  reîncepe, 
mai  priincioasă  Romînilor,  cari  pînă  la  acel  timp  vor  pu- 
tea fi  şi  maî  bine  pregătiţi. 

Luîndu-şi  dar  rămas  bun  de  la  aî  săî,  Horia,  însoţit  nu- 
mai de  credinciosul  său  secundant,  loan  Oargă,  poreclit 
Cloşca,  din  Cărpenişul  Zlatnei,  se  îndreptă  către  casa  sa 
din  Albac  şi,  pornindu-şî  soţia  şi  pruncul  către  Beiuş  în 
Ungaria,  merse  să  se  ascundă  de  o  cam  dată,  în  munţii 
păduroşi  ai  Radaculuî,  care  despart  ţara  Abrudului  de  ţi- 
nutul Bihorului. 

Acolo  trăi  cîteva  zile  prin  peşteri  şi  prin  părăsitele  colibe 
de  vară  ale  bacilor. 

Dar  locotenentul-colonel  Kray,  din  al  douilea  regiment 
de  Husari  săcui,  carele  risipise  cele  din  urmă  rămăşiţe  ale 
cetelor  romîneştî  din  valea  Arieşuluî,  se  luase  cu  tot  dina- 
dinsul după  urmele  luî,  cu  gînd  să-şî  cîştige,  cu  prinderea 
capului  principal  al  rebelilor,  o  răsplată  excepţională. 

Acest  ofiţer  adimeni  cu  bani  pe  nişte  gornicî  sau  pă- 
durari ai  locului,  cari  cunoşteau  toate  potecile  şi  înfundă- 
turile codrilor  şi  asupra  cărora  Horia  şi  Cloşca  nu  aveau 
prepus  de  trădare. 

într'una  din  ultimele  zile  ale  anului  1 784,  la  27  Decem- 
brie, acei  vînzătorî,  prefăcîndu-se  că  pornesc  la  vînătoare, 
călăuziră  pe  Husarii  luî  Kray  pînă  la  ascunzătoarea  unde, 
fără  de  nici  o  bănuială,  Horia  şi  Cloşca  şedeau  duşi  pe 
gînduri,  într'o  poieniţă,  încălzindu-se  la  foc,  după  cum  au 
obiceiu  ţăranii  noştri,  cînd  îi  apasă  grijile  şi  nevoile. 

Cînd  se  văzură  înconjuraţi  fără  veste  de  o  gloată  aşa 
numeroasă  de  vrăjmaşi,  atît  numai  putu  face  Horia  cîtsă 
asvîrle  în  foc  o  desagă   cu  hîrtii,  ce  o  avea  în  sîn. 

Ce  mari  taine  va  ti  conţinut  acea  desagă  ?....  Unul 
Dumnezeu  mai  ştie  !... 

Kray,  înveselit  şi  îngîmfat  foarte  de  prada  ce  făcuse, 
mînă  îndată  pe  prinşii  săi  la  Zlatna  ;  iar  de  acolo  îi  stră- 
mutară curînd,  sub  straşnică  pază,  în  temniţile  de  la  Ce- 
tatea-Albă 

In  cale,  Ungurii  îşî  făceau  a  mîrşavă  bucurie  de  a  bat- 
jocori în  tot  chipul  pe  nefericiţii  căpitani  ai  Romînilor, 
acum  cu  totul  înfrînţi.  Urmărind  cu  înrăutăţită  viclenie 
planul  lor  de  a  arunca  asupra  luî  Horia  nemeritata  vină 
c'ar  fi  năzuit  la  puterea  supremă  şi  că  s'ar  fi  dus  cu  gîn- 
dul  şi  cu  fapta  pînă  a  zmulge  pe  seamă-î  diadema  regală 
a  luî  losif  împăratul,  ei  îl  preumblară  prin  sate,  legat  cot 
la  cot,  d'asupra  carului  şi  purtînd  pe  cap  o  derizorie  co- 
roană de  hîrtie  poleită,  cu  vorbele  :  horia  uvx  i>a<  i  v.  scrise 
pe  dînsa. 

Tot  astfel  odinioară,  la  ceasul  îngrozitor  al  ispăşirii  de 
veci,  călăii  Mîntuitoruluî  nostru  cutezase  a-1  insulta  cu 
cununa  de  spini  şi  cu  numele  batjocoritor  de  Rege  al 
Iudeilor  ! 

Amarnică,  dar  neîndoioasă  mîngîîere,  domnilor ;  căci, 
vai!  în  oarba  omenire,  la  atari  injurii  sunt  expuşi  numai  cei 
ce  au  solie  de  a  mîntui  lumea  sau  de  a  desrobi  popoarele. 

Aşa  dar,  prin  asemenea  mişeleştî  ocări  începură  acum 
şi  Ungurii  a-şi  scutura  de  pe  sufletele  lor,  năpraznica 
spaimă  ce,  în  curs  de  două  luni,  le  înfipsese  în  inimă  acei 
uriaşi  ai  munţilor  Ardeleni,  luptindu-se  cu  crucea  la  sîn 
pentru  a  lor  liberare  ! 

La  Alba,  comisarul  împărătesc  lancovitz  şi  Generalul  co- 
mandant Papilla  îşi  rezervară  singuri  dreptul  de  a  face, 
fără  de  alţi  marturî,  interogatorul  lui  Horia  şi  lui  Cloşca. 

Procesul  lor  şi  al  soţilor  săi  se  prelungi  aproape  două 
luni.  în  acest  răstimp,  oştirile  împărăteşti  prinseră  şi  pe 
al  treilea  căpitan  al  Romînilor,  pe  George  Crişan  ;  dar 
acesta,  adus  în  Alba  la  1  Februarie  1785,  se  spinzură 
singur  în  temniţă  cu  brăcinarul  său,  în  ziua  de  15  ale 
aceleiaşi  luni. 

Fiul  cel  mare,  —  cel  de  15  anî  —  al  lui  Horia  murise 
vitejeşte  în  luptă  ;  pe  alt  fiu  vitreg  al  căpitanului,  îl  trăsese 
Ungurii  în  ţeapă,  împreună  cu  alte  cîte-va  sute  de  Romînî 
robiţi  de  dînşii. 

De  ce  însă  a  ţinut  aşa  de  mult  procesul  lui  Horia  ? 

Tot  ce  ştim  mai  sigur  este  că  Horia  a  refuzat  de  a  răs- 
punde la  ori  ce  întrebare  i  s'a  făcut  şi  n'a  încetat  de  a 
repeţi  că  voieşte  să  fie  dus s la  Viena  ca  să  dea  seamă 
numai  împăratului  de  faptele  şi  de  cugetele  sale. 

Eşişe  chiar  vorba  că  cererea  lui  va  fi  îndeplinită  ;  dar 
atunci,  pe  semne,  Ungurii  şi-au  încordat  şi  mai  tare  silin- 
ţele ca  să  obţină  îndată  de  la  Curte,  pedeapsa  cea  maî 
straşnică  pentru  cei  doi  capi  ai  rebeliunii. 

La  28  Februarie  1785,  —  tocmai  patru  luni  zi  cu  zi  în 
urma    înlîei    mişcări  a  Romînilor    la  tîrgul  de  la  Brad,  — 


sentinţa  de  moarte  cu  caznă  a  luî  Horia  şi  Cloşca,  ca  re- 
beli contra  împăratului  si  legilor  ţării,  fu  puse  în  execu- 
ţiune.  împăratul  losif  se  înduplecase  a  o  confirma  din  Viena. 

La  Alba,  dinaintea  maî  multor  miî  de  iobagi  romînî,  pe 
ari  autorităţile  ungureşti  îî  adusese  cu  sila,  cîte  şease  de 
tie-care  sat  romînesc  al  Ardealului,  ca  să  le  fie  de  învăţ 
acest  îngrozitor  exemplu,  Cloşca,  maî  întîî  fu  frînt  pe  roată, 
începînd  sfîşierea  de  la  picioare  în  sus.  Răcnetele  lui  de 
durere  se  năbuşiră,  atunci  numai  cînd  un  crac  de  fer  al 
roatei  îi  străpunse  pieptnl. 

Horia  sta  faţă  neclintit. 

Ochii  lui  vedeau  aprieat  muncile  groaznice  ce  aveau 
îndată  să'l  ajungă ;  dar  inima-i  bărbată  ştiu  să  stăpînească 
pînă  şi  fiorii. 

Cînd  rîndul  său  veni,  toţi  îl  văzură  călcînd  cu  pas  ţea- 
păn, neşovăit.  într'însul  nu  se  destăinui  nici  o  slăbiciune. 
Roata  îî  zdrobi  oasele,  fără  ca.  durerea  să'i  scoată  măcar 
un  gemăt,  din  pieptul  lui  oţelit... 

Au  zis  unii   că    murind,    Horia   ar  fi   strigat:    «£«  mor 

ntru  naţiune  !y> 

Poate  că  el  n'a  rostit  aceste  cuvinte  ;  dar  fără  îndoială, 
marele  luî  suflet  le-a  simţit  adînc. 

O  !  negreşit,  domnilor,  sub  grosolanu-î  cojoc  de  oaie, 
sub  ţundra-î  neagră,  sărădită  cu  găitane  vinete,  subt  opin- 
cele-î  de  muntean,  îmbăierate  pe  glezne,  sub  cuşma  luî 
mocănească  cu  canace  (ciucuri)  de  fir,  —  sub  tot  acest 
port  al  său  neaoş  ţărănesc,  curgea  prin  vinele  acelui  puţin 
cioplit,  dar  mult  semeţ,  mult  statornic  şi  mult  viteaz  bărbat, 
un  sînge  cel  puţin  tot  aşa  de  adevărat  romînesc,  tot  aşa 
S-  imbolditor,  tot  aşa  de  patriotic,  ca  prin  creeriî  celor 
mai  erudiţi  instigatori  şi  celor  mai  iscusiţi  apărători  ai 
latinităţii  gintei  romîneşti ! 

Auzim  toţi,  lăudîndu-se  în  toate. zilele,  acei  învăţaţi  scrii- 

>rî  ai  Ardealului,  —  Petru  Maior!  Samuil  Clain!  Georţre 

yncai!  —  cari  mergînd  să  studieze  la  Roma,  au  cules  cu 

i>;ligiozitate  în  cetatea  eternă,   dovezile   origineî   latine  a 

poporului  romînesc  şi  întorcîndu-se  acasă,  printre  miî  de 
persecuţiunî,  au  deşteptat,  zice-se,  în  Romînî  simţul  naţional. 

Dar  vă  întreb,  domnilor,  era  oare  trebuinţă  să  meargă 
din  ai  noştri  la  Roma,  ca  să  facă  pe  poporul  romînesc  a 
Ji  şi  a  şti  că  este  o  naţiune  de  sine  stătătoare  ?  un  popor 
cu  nume  şi  cu  sînge  de  Romîn  ? 

Să  nu  renunţăm,  credeţi-mă,  aşa  lezne  la  darul  cel  maî 
preţios,  cel  maî  minunat  al  neamului  nostru,  la  acel  pu- 
ternic instinct  de  proprie  existenţă,  care  nu  a  lipsit  nici 
odată  Romînilor,  nici  la  noî,  aci  în  principatele  unde  am 
ştiut  a  ne  prefira  prin  miî  de  primejdii,  prin  miî  de  vitejiî, 
scăpînd  tot  mereu  fiinţa  noastră  proprie  de  Staturî  curat 
romîneştî ;  nici  dincolo  peste  Carpaţî,  unde  opt  secoli  de 
cea  mai  cruntă  şi  sugrumătoare  asuprire  nu  au  făcut  pe 
Romîniî  Ardeleni,  îngenunchiaţî  sub  paloşul  unguresc,  să 
vorbească  altă  limbă  şi  să  poarte  alt  nume  decît  acela 
de  Romîn  ! 

Acest  dar,  l-au  avut  pururea  Romîniî,  şi  nu  trei,  patru, 
ba  nici  sute  de  cărturari,  croind  la  gramatici  şi  la  eti- 
mologii, nu  ar  fi  putut  să-1  insufle  de  o  dată  atîtor  miî  şi 
milioane  ce  întocmesc  obştea  de  rînd  a  romînimiî. 

Ca  să  revin  încă  o  dată  la  imaginea  cu  care  am  com- 
parat, de  la  început,  starea  simţirilor  ce  frămîntă  chiar  şi 
astăzi  ţara  Ardealului,  voiu  zice  că,  dincolo  ca  şi  dincoace 
de  Carpaţî,  adevăratul  patriotism  romînesc  a  trăit  pururea 
în  sînul  poporului  nostru,  —  încins  şi  fierbinte,  —  întoc- 
mai ca  jăraticul  sub  spuză,  şi  că  unicul  merit  ce  putem 
recunoaşte  erudiţilor  noştri  daco-romaniştî,  este  acela  de 
a  fi  suflat  cenuşa  ce  ascundea  şi  păstra  nestinsă  acea 
scînteie  neperitoare. 

Adevăr  este  că  epoca  în  care  s'a  sculat  Horia  în  capul 
ţărănimii  din  Ardeal,  corespunde  întocmai  cu  aceea  în  care 
se  luptau  pentru  revendicare  originelor  noastre  latine, 
erudiţii  de  la  Blaj. 

Dar  nu  văd  nici  un  semn  ca,  prin  instigaţiunea  acestora, 
să  se  fi  urzit  măcar,  răscoala  ţăranilor. 

Iobagii  ardeleni  au  apucat  în  minele  lor  vîrtoase  arma 
răzbunării,  fiind-că  cuţitul  le  ajunseră  la  os,  fiind-că  Un- 
gurul nu  le  mai  lăsase  nici  o  umbră  de  vieţuire  omenească, 
nici  o  fărîmă  de  pîne  a  lor. 

împăratul  losif,  din  contra,  părea  a  le  făgădui  toate  bu- 
nurile unui  trai  liber  şi  egalitar,  astfel  precum  îl  visau 
ei  din  poveştile  bătrîneşti  ale  străvechii  împărăţii  romane. 

Atunci  iobagiul  îşi  zise:  «Pînă  cînd  fî-voî  rob  în  ţară 
la  mine?  Pînă  cînd  slugfărivoî  la  domni  străini  si  vene- 
tici  ?  Ei  nu  vor  să-mi  facă  şi  mie  parte  din  bunurile  de  care 
se  bucură  singuri  aci  în  ţara  noastră  ?  Face-mî  voi  dar 
însu-mî  partea  mea!» 

Şi  ca  să-şi  zică  iobagiul  acestea,  de  sigur  că  nu  a  tre- 
buit să  le  înveţe  de  la  cărturari.  Fe-care  ţăran  născuse 
din  sînul  maicii  sale,  cu  aceste  simple  noţiuni  de  drept 
natural ;  fie-care  şi  le  întărise,  fără  carte,  în  traiul  înda- 
tinat al  casei  părinteşti,  în  ogorul  unde  sudoarea  îi  curgea 
numai  în  folosul  domnului. 

Fie-mi  dar  iertat,  domnilor,  a  conchide  că  răscoala  io- 
bagilor ardeleni  sub  Horia,  poartă  în  sine  un  caracter  pe 
deplin  poporan  şi  de  aceea  chiar,  —  îmi  voi  permite  a 
zice,  —  maî  curat,,  maî  adevărat,,  mai  sincer  naţional,  de- 
cît  toate  argumentaţiunile,  maî  mult  sau  mai  puţin  exa- 
crerate,  ale  patrioţilor  erudiţi. 

De  aceea,  noî  Romînii,  putem  să  ne  mîndrim  cu  acea 
mişcare  spontanee  a  Moţilor,  maî  mult  poate  chiar  decît 
cu  teoriile  şi  cu  controversele,  susţinute  la  sfîrşitul  seco- 
lului trecut,  —  de  altmintrelea  cu  mare  diligentă,  —  de 
iluştrii  corifei  ai  şcoaleî  transilvane. 

Pe  Horia  şi  pe  miile  de  viteji    feciori    cari    s'aîi    luptat 

cub  dînsul,  nu  i-a  făcut  patrioţi  romîni,  citirea  cărţilor  la- 

.    tineştî  şi  vederea  monumentelor  din  Roma; — ci  cugetele 

lor  simple  şi  drepte,  care  le  spuneau  aprieat  că  sunt  năs- 

[    cuţî  Romîni  şi  'n  ţară  Romînească  ;  că,  dupe  fire  şi  datină 

'    unul  Dumnezeu  şi  unul    împăratul    au    drept  să  le  ceară 

viaţa  şi  munca  lor,  pentru  apărarea  legii  şi  pentru  sporirea 
ţăreî  strămoşeşti. 

Dar  şi  mai  mult!  domnilor.  In  asemenea  credinţă  să 
scaldă  încă  şi  astăzi  tot  poporul  romînesc,  cel  simplu,  cel 
neadăpat  la  isvoare  străine ;  şi  aceste  credinţe  constitue 
chiar  patriotismul  său,  patriotism  înfundat,  tăcut,  dar  maî 
temeinic  si  maî  statornic  decît  orî  ce  declamaţiunî  zgo- 
motoase ale  patrioţilor  cărturari  de  tot  soiul. 

Acel  aluat  vîrtos  cu  care  este  plămădită  firea  poporului 
romînesc,  am  avut  noî  ocaziunea  a-1  constata,  viu  şi  veghiat 
în  bărbăţia  junilor  noştri  luptători  de  maî  deunăzi^  Curcanii 
de  la  Plevna,  fraţi  maî  tineri  dar  nescăpătaţî  aî  Moţilor 
din  munţii  ardeleni. 

Dar  bieţii  Moţi,  precum  şi  toţi  voiniciî  de  peste  Carpaţî^ 
amărîţî  pînă  şi  în  ziua  de  azi  de  piedicile  umilitoare  ce 
pun  neîncetat  Ungurii  la  libera  dezvoltare  a  spiritului  na- 
ţional printre  Romînî,  toţi,  zic,  simt  în  inimele  lor  acel 
dor  de  liberă  vieţuire  naţională,  pe  care  din  nenorocire 
Ungurii  nu  vor  nici  acum,  după  aşa  crude  încercări,  să-1 
preţuiască  la  dreapta  luî  valoare. 

Ce  are  să  rezulte  din  aşa  nedomirire  a  nesocotituluî 
spirit  unguresc  ? 

Cu  înfiorare  cugetăm  la  momentul  unei  nouî  izbucniri, 
în  care  lupta  pentru  egala  îndreptăţire,  —  ce  este  în  Ardeal, 
o  luptă  de  naţionalităţi,  —  ar  începe  maî  crîncenă,  maî 
turbată  decît  orîcînd. 

lată-ne  atunci  reîmpinşî  din  nou  la  timpurile  de  barbarie, 
cînd  eram  în  drept  a  ne  crede  intraţi  pentru  tot-d'a-una 
în  cercul  luminelor. 

Şi  cu  toate  acestea,  cît  de  lezne  ar  fi  de  a  înlătura  cu 
totul  aşa  nefaste  frămîntărî ! 

Cu  bună  înţelegere,  de  sigur  nu  sunt  Romîniî  aceia  cari 
ar  cere  stîrpirea  orî  căriî  alte  seminţii  decît  a  lor,  în  Tran- 
silvania. . 

Romînii  mereu  au  zis  şi  repeţesc  Ungurilor  cuvinte  de 
împăciuire,  cuvinte  de  dreptate : 

«Ţineţi,  —  le  zic  eî,  —  ţineţi  cu  bună  voie  din  parte-ne, 
«cîte  locuri  din  ţara  noastră  vă  pot  încăpea,  ^omînul, 
cvechî  moştean  al  acestui  pămînt,  e  îndurător,  şi  ospătos, 
€şi  darnic  ;  el  priimeşte  bucuros  ca  din  pînea  luî  să  se 
c sature  şi  alţii. 

«Luaţi  dar  şi  voî,  cu  bună  tocmeală  şi  cu  pace,  parte 
«dreaptă  din  moştenirea  mănoasei  noastre  moşii  părinteşti. 

«Vorbiţi- vă  într'însa  limba  voastră;  închinaţi-vă  în  bise- 
«rica  voastră;  purtaţi- vă  portul;  răsuciţi-vă  cît  de  sus 
«mustaţa  ;  bateţi  cît  vă  va  place  din  pinteni,  jucîndu-vă  ciar- 
«daşul;  dar,  pentru  Dumnezeu,  nu  veniţi  cu  orbească  trufie, 
«să  ne  tăgăduiţi  noă  dreapta  moştenire  a  casei,  în  care 
«noi  v'am  făcut  loc. 

«Nu  vă  lăudaţi  că  voî  aţî  răzbit  cu  sabia  în  casa  noastră 
«şi  v'aţî  aşternut  cenuşa  pe  vetrile  noastre. 

•iDacă  în  curs  de  800  de  anî,  n'aţî  izbutit,  ca  cuceritori, 
«să  stîrpiţî  nici  sămînţa,  nici  datinele,  nici  credinţele  Ro- 
«mînilor  din  Ardeal;  apoi  acum,  cînd  în  potriva  tăişului 
«săbiei  voastre  se  poate  ridica  fără  sfieală  paloşul,  încă 
«netocit  al  luî  Horia,  cînd  pe  cenuşa  voastră  poate  să 
«răsară  pară  de  foc  viie;  acum  cel  puţin,  deschideţi-vă  în 
«sfîrşit  minţile  la  lumină  ;  părăsiţi  îndărătnicia  şi  sălbatica 
«tîmpire  a  trecutului;  primiţi  voios  mîna  frăţească  ce  vi 
«se  întinde,  cu  uitare  a  tuturor  urgiilor  de  maî  nainte,  şi, 
«ca  oameni  înţelepţi,  fiţi  mîndri  a  răniîne  buni  fraţi  de 
«cruce,  acolo  unde  nu  vi  se  maî  cade  şi  nicî  veţi  maî 
«putea  aievea,  a  domni  în  silă  ca  singuri  stăpînî. 

«Deci,  nu  vă  maî  încumătaţî  a  impune  Romînilor,  cari 
«vorbesc  limba,  —  fie  chiar  scăpătată,  —  a  nobilei  Rome, 
«nu  vă  mai  încumătaţî  a  le  impune  graiul  vostru  de  ve- 
«netici;  nicî  îi  supuneţi  la  asprimile  legilor  voastre,  croite 
«pe  strîmbătate ;  nici  vă  mai  amăgiţi  cu  deşearta  spe- 
«ranţă  că  veţi  scâlîmba  vreodată  firea  Romînuluî  ardelean, 
«într'atît  încît  să  faceţi  dintr'însul  un  Maghiar. 

Al.  Odobetctt.  —  Oprre  complfte.  I.  21 

«Aduceţi- vă  aminte  că,  dacă  vre  odinioară  cîte  unul  din 
«foştii  voştri  iobagi  a  primit  să  se  lepede  de  romîneasca-î 
«iobăgie,  spre  a  se  face  Ungur,  acela  de  îndată  s'a  urcat 
«pe  scaunele  cele  mai  înalte  ale  magnaţilor  şi  ale  regilor 
«voştri;  acela  a  devenit  un  Ştefan  lojica,  un  loan  Huniad, 
«un  Mateiaş  Corvin,  făt  al  romînceî  din  Haţeg  şi  cel  maî 
«nobil  creştet  cu  care  s'a  mîndrit  aievea  ungureasca  co- 
«roană  a  Sîntuluî  Ştefan  !» 

Dar  este  timpul,  domnilor,  să  ne  punem  încă  odată  în- 
trebarea dacă  atîtea  exemple  de  blîndeţe,  de  înţelepciune, 
de  bărbăţie  şi  de  dreaptă  mînie,  date  de  Romînî  vecinilor 
noştri  Unguri,  nu-î  vor  face  într'o  zi  pe  aceştia  să  priceapă 
că  nu  este  dat  lor,  —  ca  nimenuî  pe  lume,  —  de  a  stîrpi 
de  pe  pămînt  seminţia  romînească ;  să  priceapă  că  acea 
duşmănie  cu  Romîniî,  —  pe  care  numai  ei  neîncetat,  fără 
cumpăt  şi  fără  prevedere  o  aţîţă,  —  e  veşnica  piedică  a 
propăşirii  noastre  şi  a  lor;  că  dînsa  în  fine  poate  sau, 
cum  zic  chiar  dţnşiî,  bitangi  la  o  vreme,  să  devină  chiar 
peirea  lor,  —  a  lor,  copii  orfani  ai  Aziei,  pripăşiţi  în 
Europa,  printre  marile  şi  puternicile  ginţi  autoctone  ale 
Occidentului. 

Oare,  nu  vor  vedea,  nu  vor  simţi  dînşiî,  că,  aci  la  Du- 
năre, unde  i-a  asvîrlit  soarta  întîmplărilor,  numai  stînd 
lipiţi  de  noi^  umăr  la  umăr,  coapsă  la  coapsă,  inimă  la 
inimă,  dînşîi  Ungurii  şi  noi  Romînii  vom  putea  sprijini  şi 
domoli  sborul,  din  ce  în  ce  maî  semeţ,  al  marilor  sgripsorî 
cu  cîte  două  capete,  care,  şi  noă  şi  lor  ne  fîlfîie  mereu 
de-asupra  ? 

Din  nenorocire,  pînă  astăzi,  nu  se  cam  văd  semne  ca 
Ungurii  să  se  ^  domirit  asupra  adevăratului  lor  şi  al 
nostru  bine. 

Ei,  pe  noi  ceştia  de  la  Dunăre,  în  scrisele  şi  în  vorbele 
lor,  ne  înjură  şi  ne  batjocoresc  ;  pe  fraţii  noştri  de  peste 
Carpaţi  îi  adapă  cu  amărăciuni. 

Teamă-se  însă  ca  nu,  în  acea  mlaştină  de  venin  în  care 

^î,  pe  nesocotite  şi  mereu,  se  nevoiesc  în  deşert,  să  înnece 
toată  libera  vieţuire  a  Romînilor,  teamă-se  să  răsare  inimi 
şi  mai  bine  oţelite,  braţe  şi  mai  tare  încordate  decît  ale 
-eroilor  martiri  de  la  1785  ! 

Aducă-şi  aminte,  că  atunci,  la  1785,  chiar  părinţii  lor 
au  pua  să  ciopîrtească  în  bucăţi  mărunte,  cadavrele  zdro- 
bite ale  lui  Horia,  lui  Cloşca,  lui  Crişan,  şi  au  răsădit 
pretutindeni  în  pămîntul  Ardealului,  sîngele  cel  vitejesc 
al  acestora ! 

Destupe-şî  urechile  şi  vor  auzi  că  astăzi  încă,  după 
aproape  suta  de  ani,  Moţii  din  Abrud  fac  să  tresară  de 
dor  şi  de  mînie  munţi  şi  şesurile  Ardealului,  cînd  horesc 
doina  de  spaimă  şi  de  răzbunare  a  lui  Niculae  Ursu  al 
Florei  din  Albac  : 


«Horia  bea  la  crijmă  'n  deal! 

Domnii  fug  toţi  din  Ardeal. 

El  aprinde-un  mare  foc 

Şi  cîntă  voios  în  joc  : 

—  Haideţi,  feciori,  dupe  mine 
Sâ  vă  'nvăţ  a  trăi  bine.» 


♦  Pe  cel,  cîmp  pustiu  şi  'ntins. 

Arde-un  foc  de  noi  aprins. 

Las'  să  arză  şi  să  crească, 

Că-i  în  ţara  ungurească ! 
—  Trageţi  hora  ca  să  joc, 
La  lumina  celui  foc !» 


«Ungurean,  mustaţă  lungă! 

Zis-am  morţii  .să  te  ajungă ; 

Zis-am  parai  să  te  arză; 

Zis-am  cruceî  să  te  piarză  ! 
—  Trageţi  hora  ca  să  joc, 
La  lumina  celui  foc!> 


«Ungurean,  cîne  turbat ! 
Multe  în  lume  ţi-am  răbdat ; 
Dar  venit'a  ciasul  meu. 
Ca  să  mă  răzbun  şi  eu  ! 

—  Trageţi  hora  ca  să  joc, 
La  lumina  celui  foc!» 

«Cum  răcnesc  jivinile  1 
Cum  s'aprind  slăninele  ! 
Cum  ard  toate  satele, 
De-şi  curăţ  păcatele! 

—  Trageţi  hora  ca  să  joc, 
La  lumina  celui  foc !» 

«M'am  suit  la  munte  'n  zori 
Ş'am  prins  fulgerul  din  nuori, 
Şi  de  sus,  din  înălţime, 
L'am  izbit  în  Ungurime! 

—  Trageţi  hora  ca  să  joc, 
La  lumina  celui  foc! 
Ş'aideţi,  feciori,  dupe  mine 
Să  dăm  cui  ce  se  cuvine!» 


Bucureşti,  1878. 

LUAREA   RAHOVEi   DE    CĂTRE   OŞTIRILE   ROMÎNEŞTÎ 
LA    NOEMBRIE    1877. 


Cuvîntare  rostită  la  Ateneul  din  Bucureşti,  în  26  Martie  (6  Aprilie)  1878. 

Domnilor^ 

Călduroasa  bunăvoinţă  cu  care  publicul  de  la  Ateneu 
a  primit,  sunt  acum  vre-o  cîte-va  săptămînî,  răpedea  ex- 
punere ce  am  întreprins  a-i  face  despre  memorabila  dar 
puţin  cunoscuta  mişcare  a  iobagilor  romînî  din  Ardeal,  la 
sfirşitul  secolului  trecut,  fapt  carele  minunat  învederează 
şi  adîncile  simţiri  naţionale,  şi  fîreştele  aplecări  războinice 
ale  ţărănime!  romîneşti ;  —  acel  simpatic  şi  pentru  mine 
mult  măgulitor  interes,  cu  care  unii  cel  puţin  dintre 
d-voastră  aţî  binevoit  a  asculta  şi  a  aproba  cîte  v'am  putut 
spune,  în  treacăt,  despre  viiul  lor  dor  de  libertate,  despre 
turbata  vitejie  şi  despre  aspra  statornicie  în  faţa  nevoilor, 
vădite  la  1785,  de  către  muntenii  noştri  de  peste  Carpaţi, 
aceste  abia  meritate  îndemnuri,  zic,  mi-au  insuflat  dorinţa 
şi  curajul  de  a  mă  reîntoarce  şi  astă  seară  dinaintea 
d-voastră,  ca  să  vă  aduc  o  nouă  şi  maî  proaspătă  dovadă 
despre  netăgăduita  trăinicie  a  unor  aşa  nepreţuite  daruri!... 
daruri  care — o  putem  spune  azî  cu  mîndrîe ! — s'au  păstrat 


1)  Apărută,  împreună  cu  Moţii,  în  două  ediţii:  Cea  d'întîî  la  1878. 
cu  titlul:  «Moţiî  şt  Curcanii,  doică  conferinţe  ţinute  la  Ateneul  din 
Bucureşti  de  AL  I.  Odohescu.  Buc.  Ed.  Socec»,  1  br.  8^,  95  pp.  A 
doua,  cu  titlul :  «.Moţii  şi  Curcanii».  Ed.  II.  Bucureşti  1880.  Ed.  Socec. 
1  br.  în  16<^  104  pp.  In  această  a  doua  ediţie  sînt  numeroase  omisiuni. 

pană  şi  în  zilele  noastre,  pană  şi  în  poporul  romîn  de 
dincoace,  cel  pe  care  toţi  îl  credeau  de  demult  sleit  de 
toate  aceste  falnice  virtuţi  strămoşeşti ! 

Imî  era  negreşit  maî  lezne  de  a  vorbi,  cu  tot  respectul 
cuvenit,  despre  oameni  şi  despre  fapte  pe  care  depărtarea 
de  maî  multe  zecimi  de  ani.  precum  şi  amurgul  sîngeros 
ce  le  întunecă,  le-au  înălţat  pînă  acum  în  cugetele  noas- 
tre, maî  presus  de  toate  acele  migăloase  şi  adesea  rău 
cumpătate  imputări,  în  care  patimile  mărunte  ale  zilei  se 
cearcă  mai  totdeauna  să  încurce  şi  să  nimicească  ori-ce 
întîmplare  contimporană. 

Numai  aripele  timpului,  domnilor,  prin  rezultatele  ce  se 
lămuresc  mai  apoi,  spulberă  cu  încetul  asemenea  pleavă 
şi  limpezesc  pentru  ochii  viitorimii,  faptele  adevărat  demne 
de  laudă  ale  oamenilor. 

Mi  s'ar  putea  dar  întîmpina  că  mă  prea  grăbesc  a  ju- 
deca în  public  cele  ce  abiea  deunăzi  s'au  petrecut  şi  asu- 
pra cărora  părerile  pot  fi  aşa  de  felurite,  cît  şi  de  puţin 
întemeiate. 

Aşa  ar  fi,  dacă  cum-va  eu  m'aş  întinde  cu  gîndul  pană 
la  preţuirea  rezultatelor  depărtate  şi  hotărîtoare  ale  fapte- 
lor despre  care  am  să  vă  vorbesc. 

Eu  însă  nu  merg  aşa  departe.  Voi  numai,  —  cu  ştiinţe 
ce  se  pot  culege  şi  controla  acum  maî  lezne  decît  mai 
tîrziu, — să  vă  povestesc  cît  se  poate  maî  simplu  şi  mai 
exact,  un  epizod  din  luptele  oştenilor  noştri  dincolo  de 
Dunăre,  în  toamna  trecută. 

Totuşi,  dacă  dintr'o  veridică  şi  nemeşteşugită  povestire 
va  lăstari  în  mintea  fie-căruia,  credinţa  că  în  poporul  ro- 
mînesc  de  rînd  viază  un  simţimînt  al  datorinţelor  sale  către 
ţară  şi  un  inimos  avînt  de  războire  la  vreme  de  trebuinţă, 
pe  care  azi  le  resimt  deopotrivă  cu  dînsul  clasele  noastre 
maî  culte,  apoi  vom  fi  cîştigat  de  o  cam  dată  atîta  numai, 
—şi  băgaţi  de  seamă,  domnilor,  că  aceasta  este  cea  maî 
mare  şi  maî  spornică  sămînţă  de  tărie   naţională, — vom  fi 

cîştigat  siguranţa  că  putem  trăi  pe  viitor  cu  o  deplină  in- 
credere  în  virtuţile  poporului  nostru. 

Vom  şti  bine  că  nu  dînsul  va  sta  în  nepăsare  sau  se 
va  da  în  lături,  de  cîte-orî  de  acum  înainte  vre-un  pericol 
va  ameninţa  fiinţa  sau  drepturile  ţăreî  noastre. 

Şi  de  o  asemenea  credinţă,  avem  tare  nevoie  astăzi^ 
domnilor,  cînd  răstriştea  întîmplărilor  pare  a  ne  izbi  drept 
în  faţă  cu  deşertăciunea  tuturor  sacrificielor  ce  şi-a  im- 
pus patria  noastră,  de  un  an  încoace,  cu  pagube  numai 
şi  cu  pierderi,  în  loc  de  foloasele  şi  dobînzile  materiale 
la  care  aveam  tot  dreptul  de  a  năzui. 

Dea  Domnul,  —  şi  chiar  încă  se  prea  poate,  —  ca  noi 
Romîniî  să  n'avem  a  ne  căi  de  a  fi  intrat  într'o  luptă,  în 
care  nu  am  culege  alte  decît  nemulţumire  şi  răutate  de  la 
înşişi  aceia,  pe  cari  i-ami  ajutat  cu  voie  bună  şi  cu  inimă 
bărbată. 

Dar,  chiar  şi  dacă  ursitele  poznaşe  ne-ar  fi  încurcat,  de 
astă  dată,  firul  soarteî  într'un  caier  aşa  de  rău  scărmînat^ 

Aşa  de  ghimpos,  sălbatic, 
Nodoros,  rîios,  iernatic, 

(cum  zicea  odinioară  glumeţul  grădinar,  despre  măceşul 
cel  cu  off  în  coadă),  apoi  noî,  domnilor,  să  nu  uităm,  să 
nu  pregetăm  nici  măcar  un  minut  de  a  ne  pătrunde  des- 
pre marele  folos  moral  ce  noî  am  cules  din  acest  războit 
în  carele,  acum  cîte-va  luni,  furăm  părtaşi  cu  o  parte  aşa 
de  meritorie. 

Să  nu  lăsăm  ca  ceî  rău-voitorî  şi  rău-nărăviţî  către  noî,, 
profitînd  de  a  noastră  nepăsare  sau  maî  cu  seamă  de  a 
noastră  bună-credinţă,  să  ne  soarbă,  să  ne  înghită  şi  să 
ne  nimicească  toate  acele  merite,  sub  cuvîntul  că  oastea 
noastră  romînă  a  fost  numai  ca  o  bură  uşoară  de  ploaie, 
pe  lingă  năpraznicul  potop  slovenesc,  care  a  năpădit  asu- 
pra Turciei  şi  a  desfundat-o  toată. 

Aducîndu-ne  şi  noî  aminte  de  mlaştinele  de  sînge  ru- 
sesc, în  care  a    fost    aşa   groaznic  înnecată    de    două  ori 

Plevna  în  vara  trecută,  maî  nainte  ca  aî  noştri  să  fi  tre- 
cut Dunărea,  datoria  noastră  este  de  a  ne  grăbi  cât  de 
mult  şi  cu  cea  maî  pietoasă  îngrijire,  să  nu  lăsăm  a  se 
sbici  cu  totul  supt  o  suflare  de  dispreţ  şi  de  mînie,  acea 
bură  de  nobil  sînge  romînesc,  —  daca  bură  vor  să-i  zică,  — 
cu  care  s'au  stropit,  maî  în  urmă,  văile  bulgăreştî  de  la 
Griviţa.  de  la  Rahova  şi  de  la  Smîrdan  ! 

Dacă,  după  ce  am  fost  părtaşi  la  pericole  şi  de  bun 
ajutor  la  vreme  de  grea  strîmtoare,  noî  Romîniî  n'avem, 
—  de  pre  ne-maî  pomenită  judecată  a  aliaţilor  noştri,  — 
n'avem  să  ne  bucurăm  de  nici  una  din  dreptele  răsplătiri 
ale  victoriei,  —  ca  şi  cînd  noî  am  fî  fost  învinşii,  —  este 
drept  cel  puţin  ca  să  ne  alegem  de  îndată  şi  cu  deamă- 
runtul  semile  din  nevoile  războiuluî  răbdate  împreună,  şi 
să  facem  ca  din  onoarea  isbînzilor,  mult  puţin  cît  va  fi  al 
nostru,  al  nostru  curat  să  rămînă  în  ochiî  tutulor. 

Cu  acest  cuget,  domnilor,  am  căutat  ca  din  faptele  de 
arme  ale  oştirii  romîneşti  în  acest  războî,  să  lămuresc  cu 
oare  care  preciziune  măcar  una  ;  şi,  întru  aceasta,  m'am 
întemeiat  maî  mult  pe  acea  credinţă  că,  orî  cît  de  slabă 
şi  de  necomplectă  va  fi  cercarea  mea,  strunele  încordate 
în  piepturile  romîneşti  prin  această  reînviere  a  noastră  în 
sînul  vieţeî  de  voinicie  a  străbunilor,  au  păstrat  astăzi  încă 
destul  răsunet  în  inimile  d-voastră,  spre  a  acoperi  şi  a 
ascunde  toate  şovăirile  şi  toate  îngînările  rostiriî  mele. 

Cutez  a  crede  că  ţelul  către  care  am  păşit  şi  pe  care 
am  socotit  de  cuviinţă  a-1  desvolta  pană  aci  cu  deplină 
sinceritate,  va  dobîndi  aprobaţiune  din  parte-vă.  Sper  ase- 
menea că,  trăgînd  eu  azî  cu  piciorul, — cum  vine  vorba, — 
vom  avea  mulţumirea  de  a  vedea  în  curînd  întregul  istoric 
al  faptelor  oştirii  romîneştî,  expus  în  lucrărî  literariî  maî 
temeinice  şi  maî  întinse  decît  scurta  naraţiune,  ce  timpul 
îmî  va  permite  a  vă  face  aci  despre  luarea  Rahoveî  de 
către  oştirile  noastre  romîneştî,  în  luna  luî  Noembrie  trecut. 

Vă  maî  datorez  o  explicaţiune  întru  ceea  ce  priveşte 
alegerea    acestui    fapt,    dintre  altele  care,  prin  peripeţiile 

lor  maî  dramatice  sau  maî  strălucite,  ar  putea  să  deştepte 
un  egal,  dacă  nu  un  şi  maî  viu  interes. 

Motivul  deciziv  a  fost  însă,  pentru  mine,  din  cele  maî 
simple. 

S'a  întîmplat  ca,  asupra  expediţiuniî  de  la  Rahova  se 
aflu  maî  multă  înlesnire  de  a  căpăta  cele  maî  amănunţite 
relaţiunî,  atît  oficiale  cît  şi  pitoreşte,  avînd  în  corpul  care 
a  executat  această  întreprindere,  foarte  mulţî  cunoscuţî, 
amici  şi  chiar  consîngenî. 

Dar  să  nu  credeţi  pentru  aceasta,  domnilor,  că  mi-am 
propus  a  vă  aşterne  aci  un  panegiric  al  cunoscuţilor  şi  al 
prietenilor  meî  din  oastea  de  la  Rahova.  Chiar  şi  de  vor 
■fi  meritînd  eî  maî  mult  de  cît  ceea  ce  cursul  întîmplărilor 
mă  va  sili  neapărat  a  zice  despre  uniî  din  dînşiî,  le-am 
promis  şi  îmî  propun  a  le  cruţa  fără  milă  modestia. 

Voî  da  însă  toată  cuvenita  laudă  căpetenieî  superioare 
care  a  conceput,  cu  o  perfectă  înţelegere  a  misiunii  oştiriî 
noastre  în  acest  războiu,  şi  a  ordonat  destinderea  acţiunii 
militare  a  Romînilor  preste  toată  zona  teritorială  de-a  stînga 
rîuluî  Vidul,  la  apus  de  Plevna,  adică  pe  malurile  Dunării, 
de  la  Nicopol  pînă  la  Vidin,  pînă  la  Belgradgic  şi  pînă  la 
graniţele  Serbiei. 

Mă  voî  cerca  asemenea  să  prefir  în  cuvintele  mele  cît 
se  va  piitea  maî  multă  din  acea  mîngîioasă  şi  întăritoare 
simţiri  de  mîndrie  ce  m'a  coprins  de  cîte  orî  am  auzit  po- 
vestindu-se  de  către  toţi  ceî  ce  au  stat  marturî  la  faţa  lo- 
cului, cu  ce  veselă  şi  nepăsătoare  semeţie  au  ştiut  tinerii 
noştriî  oşteni  să  rabde  traiul  greu  al  unuî  războiu  în  ţară 
străină,  cu  ce  inimos  şi  statornic  avînt  au  cutezat  eî  să  se 
repează  în  contra  focului  inamic  şi  să  înfrunte  făţiş  gloan- 
ţele, obuzele  şi  şrapnelele,  care  ploaîi,  dese  şi  viclene  de  pe 
muchea  pustie  a  unui  negru  meterez  de  pămînt ! 

Imî  voî  împlini  încă  şi  sfînta  datorie  ce  avem  cu  toţii, 
de  a  consacra  faptele  şi  de  a  închina  în  memoria  acelor 
viteji  soldaţi,  de  ori-ce  rang,  cari  pe  cîmpul  de  bătaie  au 

murit,  lăsînd  urmaşilor  onoarea  de  a  înscrie   numele   lor, 
în  analele  de  glorie  ale  poporului  romînesc ! 

Pătrunşi  acum,  domnilor,  de  ceea-ce  puteam  şi  de  ceea-ce 
aveam  să  facem  noî,  aci  în  paşnica  noastră  adunare  de 
astă  seară,  să  ne  închipuim  de  odată  că  stăm  privind  de 
sus,  dintr'o  regiune  senină  şi  liniştită,  dar  nu  lipsită  de  o 
frăţească  îngrijare,  cu  ochii  ţintiţi  d'asupra  oştilor  noastre 
romîneştî,  răsipite  prin  văile  şi  pre  şesurile  Bulgariei. 

Suntem  ajunşi  în  iarnă,  şi  maî  pe  toată  ziua  cerul  po- 
somorit picurează  sau  varsă  şiroaie  de  ploaie  şi  de  sloată, 
de  desfundă  pretutindeni  pămîntul. 

In  jurul  Plevneî,  regimentele  noastre,  —  dijmuite  de 
moarte  din  toamna  trecută,  pe  luciul  primejdios  al  văilor 
d'asupra  cărora  domnesc  trufaşe  redutele  turceşti,  —  regi- 
mentele noastre  sapă  acum  mereu  la  şanţuri,  ca  să  se  poată 
apropia  mai  bine  de  acele  cuiburi  ucigaşe,  prin  adîncî 
făgaşe  de  cîrtiţă,  maî  ferite  din  norocire  de  focul  puştilor 
Martini,  dar  nu  şi  de  apele  mocirloase  ce  se  scurgeau  mereu 
în  acele  noî  cărări  meşteşugite. 

Sapă  în  silă,  dar  sapă  vesel  bieţii  ţăranii  noştriî  în  bran- 
ciogul  sterp  al  dealurilor  Plevneî,  gîndinduse  poate  la  ţarina 
lor  de  porumb  care  a  rămas  nesăpată  astă  vară  şi  se 
mîngîiă  rîzînd  cînd,  în  loc  de  ştiuleţiî  de  păpuşoi  şi  în  loc 
de  pepenii  de  acasă,  eî  culeg  acum,  în  ogoarele  şi  în  bos- 
tanele lor  din  Bulgaria,  numai  gloanţe  şi  obuzurî  turceşti. 

—  «Măre  Doamne !  —  îşî  zic  eî,  —  pe  semne  că  numai 
la  noî  în  ţară  le  prieşte  Sirbilor  a  răsădi  ardei  şi  dovlecî, 
căci  p'aci  iarba  toată  e  numai  iarbă  de  puşcă  şi  altă  să- 
mânţă nu  se  pomeneşte,  de  cît  numai  "grăunţe  de  fier  şi 
de  oţel !» 

Şi  sapă,  sapă  mereu  cu  opincele  în  tină  şi  în  sloată, 
tluerînd  doina  de  decindea,  pe  cînd  gloanţele  le  şueră  as- 
cuţit d'asupra  capului. 

Cît  colo  plesneşte  un  groaznic  obuz  de  calibru  uriaş  şi 

ţăndările  luî  scormonesc  aprig  ţărîna,  ca  riturile  lacome 
şi  pripite  ale  unei  turme  de  rîmătorî  înglotaţî. 

Săpătorii  noştrii  care  l'au  urmărit  cu  uiduelî  prelungite 
în  calea  luî  d'a  rostogolul,  rîd  cu  hohote  de  purceaua  tur- 
cească, care  le-a  fătat  în  preajmă  aşa  pocită  prăsilă  de 
purcei. 

Dar  nepăsătoarea  veselie  a  soldatului  abia  poate  descreţi 
une-orî  fruntea  îngrijată  a  celui  pe  care  eî  toţi  l-au  urmat 
cu  deplină  încredere,  departe,  departe  de  sălaşele  lor  pă- 
rinteşti ! 

Comandantul  general  al  armatelor  de  la  Plevna,  Măria  Sa 
Domnitorul  Romînilor,  —  după  ce  s'a  hotărît  a  închide 
gurile  clevetitoare,  dovedind  prin  maî  multe  eroice  asalturi 
în  contra  redutelor  de  la  Griviţa,  cît  plătesc  ostaşii  săî 
romînî  atît  în  faţa  celei  maî  înlesnite,  cît  şi  în  faţa  celei 
maî  desperate  apărări  a  inamicului,  —  M.  S.  Domnitorul 
a  făcut  însă  să  predomnească  ideia  sa,  de  a  nu  se  maî 
arunca  fără  cumpăt  victime  preţioase  pe  altarul  sîngeros, 
improvizat  de  Osman-Paşa,  ci  de  a  coprinde  pe  acel  aspru 
închinător  al  luî  Mahomet,  cu  toată  ceata  sa  de  călăi,  într'un 
cerc  de  armate  din  care  numai  foametea  şi  disperarea  să-î 
silească  a  se  libera,    sau   prin  moarte,  sau    prin    predare. 

Abia  pe  la  15  Octomvrie,  cu  sosirea  a  noi  şi  numeroase 
trupe  ruseşti,  împresurarea,  pe  un  ocol  gigantic  de  33  ki- 
lometri, ajunse  a  fi  completă. 

Dar,  atît  mai  nainte  ca  această  anevoioasă  operaţiune 
să  poată  fi  realizată,  cît  şi  apoî,  în  temerea  unei  izbucniri 
nimerite  a  Turcilor  afară  din  întăriturile  lor  de  la  Plevna, 
M.  S.  Domnitorul  se  ocupă  de  a  preîntîmpina  ori-ce  mişcare 
spre  dobîndire  de*  ajutor  şi  de  merinde,  sau  numaî  spre 
fugă  şi  scăpare,  ce  ar  putea  să  cerce  armata  turcească 
din  Plevna  în  înţelegere  cu  garnizoanele  din  oraşele  şi 
cetăţile  despre  apus,  adică  din  Sofia,  din  Vraţa,  din  Ra- 
hova  şi  din  Vidin. 

Acele  părţi  trebuiau  dar,  pentru  deplină  siguranţă,  să 
încapă  în  mînele  oastei  aliate. 

Rolurile  fură  împărţite. 

Un  corp  de  armate  ruseşti,  către  care  a  stat  mult  timp 
alipită  o  diviziune  de  călăreţi  romînî,  fu  însărcinat  să  ope- 
reze spre  miază-zi,  adică-  pe  cursul  meridional  al  Vidului 
şi  în  ramura  munţilor  Balcani,  numită  Stara-Planina,  despe 
Teliş,  Vraţa,  Etropol,  Orhania  şi  Sofia. 

De  cît  folos  a  fost  Generalului  Gurko,  Roşiorii  şi  Călăraşii 
noştriî,  în  fericita  sa  campanie  din  acele  locuri,  să  sperăm 
că  o  vor  spune  într'o  zi  publicului,  chiar  raporturile  ofi- 
ciale şi  ordinele  de  zi  ale  acelui  vrednic  comandant  al 
aliaţilor  noştrii. 

Noi  aci,  vom  vorbi  numai  despre  mişcările  corpului  de 
oştire  curat  romînesc,  carele  a  fost  însărcinat  încă  de  pe 
la  Septembrie,  să  privegheze  malul  bulgăresc  al  Dunării, 
de  a  stînga  rîului  Vidul  şi,  înaintînd  treptat  spre  apus,  să 
deschidă  o  zonă  de  aprovizionare,  din  ce  în  ce  mai  întinsă, 
oştirilor  numeroase,  tăbărîte  în  jurul  Plevnei,  —  pînă  cînd 
va  sosi  şi  momentul  priincios  de  a  coprinde  posturile  ră- 
sipite  de  Turci  pe  înălţimile  şi  prin  cetăţile  d'alungul  Dunării. 

O  rapide  ochire,  aruncată  pe  d'asupra  acestui  rîu  dincolo 
de  crîmpeiul  lui  ce  se  întinde  de  la  gura  Oltului  pînă  la 
gura  Jiului,  ne  va  face  să  recunoaştem  maî  bine  înfăţişarea 
ţăreî,  în  care  avea  să  se  mişte  corpul  de  armată  a  cărui 
menire  era  mai  cu  seamă  de  a  zmulge  pe  Turci  afară  din 
posturile  lor  de  la  Rahova,  de  unde,  în  tot  cursul  verii, 
ne  zădărise  ei,  bîntuind  tare  tîrguleţul  nostru  Bechetul  şi 
împrejmuirile  lui. 

Ţineţi  poate  încă  minte,  domnilor,  că  printre  primele 
atacuri  ale  Turcilor,  pe  la  Aprilie  şi  Mai  din  anul  trecut, 
au  fost  pagubele  ce  ne-au  pricinuit  tunurile  din  Rahova, 
arzind  şi  cufundînd  la  gura  Jiului,  mai  multe  vase  încărcate 
cu  grîne;  tot  pe  acolo,  cete  sălbatice  de  Başi-buzuci  şi  de 
Cerkezi  au  trecut  adesea  noaptea  Dunărea  spre  a  jăfui 
-aţele  din  Romanaţi,  a  le  răpi  şi  a  le  înjunghia  vitele  şi 
<  hiar  a  căzni  şi  măcelări  pe  bieţii   ciobani   de   prin   bălţi. 

într*o  insulă  din  faţa  Bechetuluî,    pichetaşii    romîni    au 


332  AL.    ODOBESCU 


descoperit  la  27  Maî,  trupul  jupuit  de  piele  şi  groaznic 
ciopârtit  al  unui  nevinovat  păstor,  pe  care  îl  prinsese  noaptea 
soldaţii  turci  din  Rahova. 

Asemenea  mîrşave  fapte  trebuiau  cu  timpul  să-şî  capete 
şi  ele  pedeapsa  lor.  Se  cuvenea  cel  puţin  ca  neomenoşii 
tîlharî  să  fie  alungaţi  cu  ruşine  din  cuiburile  lor. 

Şi  cînd  numesc  cuiburi  de  tîlharî  aşezămintele  turceşti 
din  acea  parte  a  malului  dunărean,  să  credeţi  că  nici 
îngustez,  nici  defaim  rolul  Osmanlîilor  şi  al  Cerkezilor 
printre  locuitorii  creştini.  Bulgari  —  dar  şi  Romînî,  —  care 
smălţuesc  cu  numeroasele  lor  bordeie,  grămădite  în  sate  şi 
cătune,  toate  şesurile  dintre  Vid  şi  Isker,  precum  şi  dintre 
Isker,  Skit  şi  Ogost. 

Dincoace  de  Dunăre,  la  noî,  avem  tîrgul  Islazului^  cam 
în  dreptul  vărsăturii  Vidului  de  la  salul  bulgăresc  Samavit; 
iar  în  faţa  gureî  Iskeruluî;  stă  la  noî  Celeiul,  cu  rămăşiţele 
sale  dintr'o  antică  cetate  romană  şi  cu  stîlpul,  cufundat 
în  Dunăre,  al  podului  clădit  peste  rîu,  acum  vre-o  cinci- 
spre-zece  secoli,  de  împăratul  Constantin-cel-Mare. 

Nu  maî  puţin  interesant,  din  punctul  de  vedere  al  ve- 
chilor aşezăminte  legionare,  este  malul  dimpotrivă,  căci 
acolo,  ceva  maî  jos,  pe  coasta  Iskerului,  sunt  ruinele  încă 
învederate  ale  anticei  cetăţi  Oescu,  cu  stradele,  cu  ape- 
ductele, cu  sculpturile,  cu  inscripţiunile  şi  cu  temeliile  ei 
de  case  romane,  risipite  printre  îngrăditurile  şi  ţarcurile 
sătenilor,  curat  romînî,  din  Ghighiu, 

Romînî  sunt  şi  locuitorii  din  Măgura,  din  Cercelani,  din 
Mocrişani,  din  Brestu,  din  Ghiulenţi  şi  din  alte  multe  sate 
învecinate  ;  chiar  dacă  ei  n'ar  vorbi  o  romînească,  —  aşi 
putea  zice  mai  colorată  cu  archaisme  neaoş-romîneştî  decît 
a  actualilor  săteni  de  pe  malul  stîng  al  Dunării,  —  apoi 
însăşi  înfăţişarea  lor  mai  sprintenă  şi  mai  voioasă,  portul 
lor  mai  frumos  potrivit  în  cusături  pestriţe,  firea  lor  mai 
ospătoasă  şi  mai  puţin  posomorită  şi  sfleaţă  decît  a  Bul- 
garilor, ni  i-ar  dovedi  ca  fraţi  buni,  din  acelaş  os  şi  din 
acelaş  sînge  cu  noi. 

îşî  maî  aduceau  aminte  de-acasă  Dorobanţii  noştri,  cînd 
vedeau  viindu-le  înainte  şi  poftindu-î  la  cină  în  bordeiele 
lor,  împodobite  cu  zăblaie  vărgate  şi  cu  ştergare  cusute, 
fruntaşii  cu  chică  lungă  din  satele  romîneştî ;  şi  maî  cu 
seamă  le  zîmbea  Călăraşilor  ochii  de  bucurie  cînd,  tocmai 
colo  în  vale  la  fîntîna  care  ţîşneşte  limpede  dintr'o  veche 
piatră,  săpată  cu  slove  latineşti,  zăreau  jucîndu-se  codanele 
limbute,  adunate  toate  la  un  loc  sau  purtînd  pe  umăr,  cu 
umblet  legănat,  cobiliţa  cu  două  doniţe. 

Iar  ele  nu  fugeau  de  voinicii  noştri,  bombănind  şi  su- 
duind  ca  posacele  de  bulgăroaice,  ci  eşindu-le  cu  plin 
înnainte,  le  urau  cu  grai  vesel  şi  desghieţat,  bun  sosit  şi 
bună  ispravă,  că  doară  va  da  Dumnezeu  ca  prin  eî,  să 
scape  şi  biată  lumea  de  pre  acolo,  de  spaima  cînilor  de 
păgînî. 

«Ba  zău,  de  la  dînsele,  —  îmi  spunea  unul  din  oficeriî 
noştri,  —  auzeai  o  limbă  ce  ţi-era  drag  s'o  asculţi  şi  care 
ne  învăţa  adesea  pe  noî  cum  să  îndreptăm  pe  romîneşte, 
vocabularul  nostru  militar,  aşa  de  împestriţat  cu  ziceri 
pocite,  adunate  de  prin  toate  limbele^  care  nemţeşti,  care 
ruseşti,  care  franţuzeşti. 

«într'o  zi,  bună-oară,  ajungînd  într'o  recunoaştere,  pînă 
în  marginea  unui  sat  şi  voind  să  aflu  dacă  nu  se  văzuse 
încă  pe  acolo  eclerorii  pe  cari-î  trămisesem  înainte,  o  fată 
romîncă  îmi  răspunse  fără  sfială,  arătîndu-mî  un  punct  al 
orizonului:  —  «Ba  am  zărit  maî  adineauri  trecînd  într'acolo 
vre-o  doui  cercetaşi  de-aî  voştri ! 

«Pe  noi  nu  ne  tăiase  pînă  atunci  capul  să  dăm  numirea 
aşa  potrivită  şi  curat  romînească  de  Cercetaşi^  strejilor  în- 
naintate,  pe  care  străbunii  noştri  le  numeau  pe  slavoneşte. 
Iscoade^  şi  pe  care  noi  i-am  botezat  azi  cu  numirea  fran- 
ceză de  Ecierorî». 

Iată,  domnilor,  cum  chiar  pentru  Dicţionarul  Academiei 
u  este  fără  folos,  războiul  ce  făcurăm  peste  Dunăre. 

Să  credem  insă  că,  şi  subt  ahe  numeroase  puncturî  de 
vedere  mai  puţin  cărturăreşti  nu  îndeşert  a  petrecut  prin 

acele  locuri,  în  tot  cursul  lunilor  luî  Septembrie  şi  Octom- 
brie, corpul  de  oştiri  romîneştî  de  la  Dunăre,  stînd  une- 
ori adunate  sub  corturile  din  bivoac,  pe  care  crivăţul  şi 
ploile  le  răsturnau  neîncetat,  iar  maî  adesea  stînd  răspîn- 
dite  prin  îmbielşugatele  sute  din  mănoasa  luncă  a  Iske- 
ruluî.  Acel  ţinut,  scăldat  de  vărsături  băltoase  despre  Du- 
năre, şi  deluros  dar  nu  maî  puţin  roditor  în  lăuntru,  deveni 
în  tot  acest  timp,  grînarul  cu  merinde  şi  şura  de  fineţe 
ale  oştirilor  ce  mereu,  mereu  soseau,  ca  să  încingă  cu 
cerc  de  fer,  urgisita  vizuină  de  la  Plevna. 

Cînd  împresurarea  fu  pe  deplină  săvîrşită,  acel  corp, 
deslipit  din  armata  statornică  de  la  Plevna,  avu  şi  dînsul 
voie  a  se  mişca  maî  departe  şi  a  cerca  locurile  maî  la 
larg,  dincolo  de  Isker. 

Aci  se  întinde  pe  o  distanţă  de  vre-o  50  de  kilometri, 
pînă  la  rîuleţul  Skitul,  sau  maî  bine  pînă  la  rîul  maî  în- 
semnat Ogostul,  care  curge  în  paralel  şi  alături  cu  Skitul, 
se  întinde,  zicem,  o  cîmpie  cam  pustie  cu  largi  undula- 
ţiunî  de  tărîmurî  ce  se  prefac  în  dealuri  din  ce  în  ce  maî 
aprige  şi  maî  semeţe,  cu  cît  ele  maî  mult  se  apropie  de 
malul  Dunărei. 

In  trei  locuri.  Turcii  îşî  aşezase,  pe  acele  înnălţimî, 
tăbiî  întărite:  la  Vadin,  în  dreptul  satelor  Grojdibod  şi 
Gura-Padiniî  din  Romanaţî;  la  Ostrov,  care  cade  cam  în 
faţa  Dăbulenilor,  la  coada  apusană  a  bălţii  Orlea  ;  şi  în 
fine  d'asupra  oraşului  Rahova  sau  Oreava,  care  stă  aşe- 
zată pe  povîrnişul  nordic  al  dealului,  scăldîndu-şî  poalele 
în  Dunăre,  faţă  în  faţă  cu  tîrguleţul  Bechetul  de  la  gura 
Jiiuluî. 

în  reduta  de  la  Vadin  se  afla  un  mic  post  cam  ca  de 
130  soldaţi  turci,  Nizamî  din  oastea  regulată,  amestecaţi 
cu  Başibuzucî  sau  volentirî  nedisciplinaţî. 

Comandantul  trupelor  romîneştî  de  pe  Isker,  colonelul 
Slăniceanu,  voind  să-şî  gătească  din  vreme  o  cale  liberă 
către    poziţiunea    cu    mult    maî  însemnată   de  la  Rahova, 

decide  a  surprinde  într'o  recunoaştere,  postul  turcesc  de 
la  Vadin. 

Luînd  cu  sine  o  companie  din  al  IV-lea  regiment  şi 
două  din  al  X-lea  de  Dorobanţi,  două  scadroane  de  Că- 
lăraşi, precum  şi  două  tunuri,  porneşte  din  zi-de-dimineaţă 
la  18  Octombrie  din  satul  Kruşeven  unde  poposise  noaptea, 
străbate  repede  ceî  zece  kilometri  ce-1  despart  de  Vadin 
şi,  fără  de  a  fi  văzut  sau  măcar  bănuit  de  garnizoana  tur- 
cească, ÎŞI  aşeză  pe  la  10  ore  cele  două  tunuri,  ca  la  2000 
metri  în  faţa  tabieî. 

Abia  la  a  doua  detunătură  a  tunului  romînesc  începu 
a  se  zări  fesurile  roşii  dindosul  parapetului. 

Turcii  erau  la  pilaf,  cînd  veniră  aî  noştri  să  le  strice 
tabietul. 

Eî,  biet,  nici  că  apucară  să  tragă  împotriva  agresorilor, 
căci  o  a  treia  bombă  romînească  fu  asvîrlită  cu  atîta  pre- 
cisiune,  încît  căzu  drept  în  bordeiul  cu  muniţiunile  Tar- 
cJlor.  O  groaznică  exploziune  a  ierbărieî  săltă  chiar  pe  mulţi 
din  apărătorii  redutei  în  aer  şi-i  aruncă  morţi  în  şanţuri 
pe  d'asupra  parapetelor. 

Ceilalţi  o  luară  îndată  la  fugă  pe  clina  despre  Dunăre 
a  dealului,  cătînd  a  se  retrage  în  susul  rîuluî;  către  tabia 
din  Ostrov. 

Dar,  spre  apus  de  satul  Vadin,  îi  aşteptau  Călăraşii  din 
escadronul  de  Gorj,  cari  năvălesc  cu  săbiile  şi  cu  cara- 
binele asupra  lor.  O  luptă  destul  de  crîncenă  se  încaieră 
acolo,  printre  rovinele  şi  băltişurile  de  pe  malul  Dunării. 
Unii  din  Turci  se  împotrivesc  cu  îndărătnicie,  dînd  mijloc 
altora  să  se  furişeze  pe  sub  rîpele  malului,  unde  Călăraşii 
nu  se  pot  coborî  cu  calul,  ca  .să-i  ajungă. 

Astfel  se  hărţuieşte  îndîrjît  ceata  călăreaţă  cu  fugarii 
pedeştri,  în  timp  de  două  ore  şi  maî  bine,  Romînii  noştri 
răpezindu-se  cu  săbiile  asupra  Nizamilor,  ce-î  ochesc  de 
prin  tufele  de  răchită  şi  de  prin  surpăturile  malului. 

Cu  aceştia  se  unesc  şi  cîţî-va  pichetaşi  turci,  cari  trag 
asupra    alor    noştri  din  posturile  lor  de  prin  insulele  Du- 

nării,  formînd  astfel  un  lanţ  neîntrerupt  de  grupe  luptă- 
toare de-a  lungul  drumului  îngust  ce  duce  la  Ostrov. 

Dar,  pe  de  altă  parte  companiile  noastre  pedestre  in- 
trase în  reduta  încă  răscolită  şi  fumegîndă  de  isbucnirea 
ierbărieî,  încă  sîngerată  de  membrele  hidos  zdrobite  ale 
victimelor  acelei  loviri  decisive.  Steagul  nostru  tricolor  se 
înfipsese  pe  muchea  cea  maî  înaltă  a  dealului. 

La  această  vedere,  satele  romîneştî  adunate  la  bubuitul 
tunului,  pe  mal  dincolo  de  Dunăre,  începu  a  serba  cu  stri- 
gări de  bucurie  şi  cu  salve  de  focuri,  izbînda  fraţilor  lor. 

Turcii,  cîţî  maî  rămăsese  în  luptă  cu  Călăraşii,  crezîn- 
du-se  acum  prinşi  între  două  focuri,  sau  că  se  predau, 
sau  că  dispar  pitulîndu-se  prin  scorburile  rîpeî. 

Cu  toate  ale  lor  desperate  silinţe,  eî  n'au  izbutit  a  ne 
ucide  într'această  harţă  de  vre  o  trei  ore  şi  jumătate,  maî 
mult  decît  doui  dintre  vitejii  noştri  Călăraşi  şi  a  răni  alţi 
cinci  luptători,  printre  care  a  fost  şi  tînărul  locotenent 
Caloian-Cătănescu. 

El  s'a  bătut  cu  o  minunată  semeţie,  călare  printre  tira- 
liorii  turci,  culcînd  la  pămînt  cinci  dintre  dînşiî,  cu  sabia 
sa,  care  i-a  picat  din  mină  atunci  numai  cînd  de  la  al  şea- 
selea  primi  o  rană  adîncă.  Rana  necăutată  la  timp,  avea, 
peste  vre  o  patruzeci  de  zile,  să-1  aştearnă  şi  pe  dînsul  în 
mormîntul  pururea  lăudat  al  bravilor  ! 

Succesul  surprinderii  de  la  Vadin  puse  frica  în  inima 
postului  dela  Ostrov,  care,  împreună  cu  cei  scăpaţi  în  ziua 
de  18  Octomvrie  de  tunul  şi  de  sabia  romînească,  se  re- 
trase îndată  la  Rahova. 

Patrulele  romîneşti  priveghiau  acum  malul  drept  al  Du- 
nării pe  o  întindere,  abia  cu  vre  o  20  kilometri  depărtată 
de  Rahova,  fugărind  adesea  bandele  de  Cerkezi,  care  tot 
se  mai  ispiteau  uneori,  pe  întunerec,  a  înnainta  pînă  în 
preajma  avant-posturilor  noastre. 

într'o  noapte,  patru  Călăraşi,  în  cinstea  cărora  gazda 
lor  din  Ostrov  dase  cep  unuî  butoiaş  cu  vinişor  dulce 
acrişor  din  viile  Rahovei,  întrerupseră  cu    cel    maî    siste- 

matic  sînge-rece  petrecerea  şi  danturile  lor,  spre  a  susţine 
un  adevărat  asediu  în  contra  unei  cete  de  asemenea  vîn- 
turătorî  de  potece.  După  ce  Cerkeziî  o  rupseră  la  fuga, 
socotind,  de  pe  iuţeala  focurilor,  că  au  a  face  cu  o  pu- 
ternică garnizoană,  ceî  patru  Călăraşi  îşî  atîrnară  iarăşi 
în  cuie  carabinele  şi,  prinzîndu-se  din  noii  în  joc,  goliră 
chiuind  pînă  dimineaţa  butoiaşul  cel  cu  noroc. 

Precum  vedeţi,  domnilor,  eraii  inimoşi  şi  veseli  soldaţii 
noştri  din  oastea  de  la  Dunăre  ;  iar  vitejia  şi  voioşia  ce 
purtau  ei  cu  sine,  era  curată  firea  ţăranului  romîn,  căci 
toţi,  pînă  la  unul  în  această  oaste  erau  numai  ţărani  Do- 
robanţi şi  ţărani  Călăraşi. 

Despre  Dorobanţi,  ea  se  compunea  dintr'un  batalion  de 
Mehedinţenî  din  I-iul  regiment,  sub  comanda  maiorului 
Burileanu ;  din  batalionul  de  Muscel  al  regimentului  al 
Vl-lea,  comandat  de  maiorul  Giurescu  ;  dintr'o  companie 
de  Ilfovenî,  ce  venise  cu  şeful  regimentului  al  Vl-lea,  ma- 
iorul lene ;  din  ambele  batalioane  ale  regimentului  al  X-lea, 
recrutat  în  judeţele  Putna  şi  Rîmnicu-Sărat  şi  pus  sub  co- 
manda locotenentuluî-colonel  Măldărescu  ;  în  fine  din  ră- 
măşiţele batalioanelor  de  Neamţu  şi  Suceava,  din  regi- 
mentul al  XV-lea,  avînd  de  şef  pe  maiorul  Burki. 

Aceasta  cu  totul  însumau  ca  la  3200  oameni,  toţi  Do- 
robanţi din  ostile  teritoriale,  dar  nu  toţi  Curcani,  —  dacă 
într'adevăr  peana  de  la  căciula  lor  militară  le-a  meritat 
acest  nume,  —  căci  maî  multe  sute  dintre  dînşiî  purtau 
încă  zeghea  şi  căciula  ţărănească,  fiind  adunaţi  în  pripă 
din  recruţii  lipsiţi  încă  de  uniforma  regulamentară. 

Călăraşii,  ca  la  vre  o  900  la  număr,  erau  ceî  din  al 
Il-lea  regiment  de  munteni  din  Gorjiu,  Vîlcea,  Argeş  şi 
Muscel,  comandaţi  de  colonelul  Cernovodeanu ;  ceî  din 
al  VlII-lea  regiment  de  plăieşi  din  ţinuturile  Neamţu,  Ba- 
cău, Romanul  şi  Suceava,  sub  ordinile  locotenentuluî-co- 
lonel Pereţ,  şi  încă  două  escadroane  şi  jumătate  din  re- 
îrimentul  al  IX-lea  de  rezerve  adunate  cam  de  prin  toate 

judeţele  şi  întocmite  sub  comanda  locotenentuluî-colonel 
Ştefan  Rosetti. 

Artileria,  compusă  de  trei  baterii  cu  cîte  şase  tunuri 
de  campanie  Krupp  şi  de  o  baterie  teritorială  de  patru  tu- 
nuri maî  mici,  sistemă  vechie,  avea  drept  comandanţi  pe 
căpitanii  Calenderu  şi  Borănescu  şi  pe  locotenentul  Mano- 
lescu,  puşi  cu  toţii  mai  adesea  sub  direcţiunea  şefului  de 
stat-major  al  corpului,  locotenentul-colonel  Dumitrescu- 
Maican. 

O  companie  de  geniu,  o  ambulanţă  improvizată,  o  co- 
lumnă de  muniţiunî,  întocmită  din  trăsurile  artileriei,  trase 
de  vite  de  rechiziţiune,  completau  acest  mic  corp  de  ar- 
mată, încredinţat  colonelului  Slaniceanu. 

Ar  lî  de  prisos  să  maî  pomenesc  despre  trenul  de  apro- 
vizionare al  oştirii^  căci  pe  cît  ştiu,  această  armată  şi-a 
creat  singură,  cu  bună  tocmeală  pe  orî  unde  a  trecut, 
mijloacele  sale  de  existenţă,  fără  de  a  îngreuia  cîtuşî  de 
puţin  sarcinele  intendenţei  militare. 

Tot  cam  aşa  au  trăit,  prin  aceleaşi  locuri,  şi  ostile  ro- 
mîneştî  ale  luî  Popa-Fărcaş,  cel  care,  pe  vremea  luî  Mihaî- 
Viteazu, 

A  urit  biserica 

Ş'a  'ncins  săbioara  ; 

Ş'a  urît  ciocanele, 

Ş'a  'ndrăgit  pistoalele. 

Lasă  toaca  netocată, 

Pleacă  'n  război  să  se  bată  !  — 

Dar  pe  atunci  această  sistemă  de  aprovizionare  expedi- 
tivă se  chiamă  pe  grosolana  limbă  bătrînească  Pleaii  şi 
Pleaşcă ;  acum  i  se  acordă  termenul  onest,  legal  şi  ele- 
ofant  de  Rechiziţiune. 

spun  gurile  rele  că  Dorobanţii  şi  Călăraşii  noştri  maî 
făceau  pe  icî  pe  colea  şi  cîte  un  puî  de  giol  cu  gîştele 
pi  cu  purceii  de  prin  islazuri ;  dar  eî  ştiau  îndată  să  se 
îndreptăţească,  jurîndu-se  că  le-au  cunoscut  bine  că  sînt 
pasări  şi  vite  pripăşite  de  ale  paginilor  de  Turci. 

Ei !  ce  să  le  faci  ?  Războiul  are  şi  el  o  politică   a    luî : 

Dar  iertaţi-mă,  domnilor;  eu  vă  ţiu  pe  loc,  dînd  mereu 
tîrcoale  prin  micele  taine  ale  vieţeî  ostăşeşti,  şi  d-voastră 
veţi  fi  nerăbdători  de  a  sosi  cu  oastea  noastră  la  Rahova 
şi  poate  încă  şi  maî  mult  de  a  grăbi  sfîrşitul  acestei  des- 
trămate vorbiri. 

lată-ne  gata...  Plecăm  chiar  acum  la  Rahova. 

Generalul  Gurko,  operînd  cu  ostile  sale  spre  miază-zi, 
a  luat  Vraţa  la  28  Octomvrie. 

El  voieşte  să  înnainteze  către  Orhania  ;  dar  îî  pasă  mult 
de  a  nu  lăsa  în  spatele  său  pe  Turci,  stăpînî  în  Rahova. 

De  aceea,  el  cere  ca  ostile  de  la  Nord  ale  Colonelului 
Slăniceanu  să  cuprindă  cît  maî  în  grabă  întăririle  de  acolo, 
şi  spre  a-î  înlesni  împlinirea  acestei  trebuinţe  strategice, 
îî  trimite,  la  5  ale  luneî,  de  pe  malul  Iskeruluî,  din  Ma- 
haleta,  o  brigadă  de  Roşiorî  romînî,  comandată  de  Colo- 
nelul Victor  Creţeanu,  avînd  drept  capî  de  regimente  pe 
locotenenţiî-coloneî  Kiriţescu  şi  Alexandrescu ;  brigada  e 
secundată  de  o  baterie  călăreaţă  cu  şease  tunurî  Krupp, 
sub  ordinele  căpitanului  Epites,  precum  şi  de  un  regiment 
de  Ulanî  ruşi,  cu  alte  patru  maî  micî  tunurî. 

Toate  aceste  trupe  au  drept  căpetenie  pe  Generalul  ba- 
ron Meyendorff,  adjutant  al  împăratuluî  Alexandru. 

Pe  cînd  această  diviziune  de  cavalerie,  în  mare  parte 
romînească,  soseşte  în  ziua  de  6  Noemvrie,  pe  la  orele  2 
după  amiazî,  la  satul  Bucoviţa,  depărtat  cu  vre  o  patru 
kilometri  la  sud-vest  de  Rahova,  tot  corpul  de  oştire  al 
colonelului  Slăniceanu,  vine  în  aceiaşî  zi,  de  poposeşte 
seara  la  satul  Selanoviţa,  situat  cam  la  aceeaşi  distanţă, 
în  partea  sud-estică  a  forturilor  turceşti. 

Pe  dată  se  stabileşte  comunicaţiunea  între  ambele  oştiri 
cooperatoare,  prin  regimentul  al  Il-lea  de  Călăraşî,  care 
formează  un  lanţ  între  avant-posturile  de  la  Bucoviţa  şi 
cele  de  la  Selanoviţa.  Tot  atunci,  colonelul  Slăniceanu 
despică  din  oştirile  sale  o  mare  parte    din    batalionul    de 

Dorobanţi  Mehedinţenî,  comandată  de  maiorul  Mateescu; 
şi-î  trămite  ca  să  întărească  diviziunea  de  cavalerie  tăbă- 
rîtă  despre  apus. 

închipuiţi-vă  acum,  domnilor,  că  la  centrul  poziţiuneî,  în 
paralel  cu  Dunărea  se  înalţă  culmea  în  dosul  căruia  e 
clădită  Rahova ;  iar  pe  acea  culme,  care  domină  toată 
împrejurimea,  Turcii  au,  la  mijloc,  o  cetăţuie  de  pămînt 
cu  întreite  şanţuri  interioare ;  despre  Occident  este  o  altă 
cetăţuie  maî  mică,  unită  prin  şanţuri  late  sau  căî  acope- 
rite, cu  cetăţuia  cea  mare ;  în  partea  despre  răsărit  eî  maî 
posedă  o  tabie  sau  redută  simplă,  precum  şi  deosebite 
valuri  de  apărare,  ridicate  în  diferite  direcţiuni  pe  acea 
muche,  maî  mult  lungă  decît  lată. 

In  partea  stingă,  dealurile  se  întind,  scăpătînd  din  ce 
în  ce  maî  mult  pînă  dincolo  de  satul  Selanoviţa,  unde  a 
tăbărît  oastea  venită  de  la  Ghighiu.  Dar,  între  acel  mare 
sat  şi  muchea  întărită  mai  este  o  piedică  naturală  destul 
de  primejdioasă,  adică  o  văgăună  sau  mîncătură  de  pă- 
mînt;  în  fundul  caria  se  află  cătunul  Lescovăţu,  şi  care 
răspunde  d'a  dreptul  în  malul  Dunăriî  ce  acolo  se  înco- 
voaie  răpede  spre  mîază-zi. 

Drept  în  faţa  mucheî  cu  întăriturile,  se  deschide  în  piez 
oblu  şi  prelungit,  un  tărîm  undulos,  ca  o  pînză  sbîrcită 
de  cute. 

La  apus  de  acest  lat^  povîrniş,  care  nu  măsoară  maî 
puţin  de  vre-o  7000  metri  în  lărgime,  curge  părîul  Skitu, 
cu  malurî  rîpoase  şi  cu  fundul  mocirlos ;  iar  la  un  kilo- 
metru de  dînsul  şerpuieşte  Ogostul,  mai  larg  dar  mai  lezne 
de  străbătut,  căcî  malurile  îî  sunt  şese  şi  matca  pietroasă. 

Satul  Bucoviţa  stă  pe  malul  drept  al  Skituluî,  rezimat 
de  un  deal,  care  se  prelungeşte  cu  felurite  undulaţiuni 
pînă  la  marginea  Dunăriî.  Aci  drept  în  faţă  cu  gura  Jiu- 
luî,  locul  d'a  stînga  [Skitului  este  împodobit  cu  o  dum- 
bravă, d'asupra  caria  se  înalţă  pe  o  muche,  ruina  unuî 
turn  antic  de  clădire  romană.  De  aci  în  jos,  spre  Rahova 

şi  în  sus,  pînă  pe  lingă  cetăţuia  cea  mică  după  creastă, 
se  aştern  viile  care  împresoară  tot  orăşelul. 

Intre  ruina  turnului  roman  şi  satul  Bucoviţa  există  un 
pod  de  piatră  peste  apa  Skitului,  şi  de  acolo  calea  se  abate 
spre  miază-zi,  trece  prin  vad  Ogostul,  în  faţa  cătunului 
romînesc  Hîrleţul  şi  se  îndreptează,  d'a  lungul  unui  deal 
ce  domină  lunca  păduroasă  şi  mlăştinoasă  a  Dunării,  pînă 
a  satul  Cotuzluî  mergând  în  direcţiunea  Palancei  şi  a  Vi- 
dinuluî. 

Prea  multe  nume  de  locuri!  îmî  veţi  zice  poate...  Scuza 
mea  este  că  n'am  spus  mai  multe  nume,  decît  voi  fi  silit 
să  povestesc  fapte. 

înţelegerile  între  comandanţii  ambelor  diviziuni  sunt 
ast-fel  luate  ca,  a  doua  zi  de  la  7  Noemvrie,  oştirea  din 
flancul  drept,  cea  despre  Skit  şi  Ogost,  să  simuleze  de 
dimineaţă  un  atac  asupra  cetăţuei  celei  mici,  pentru  ca, 
în  această  vreme,  corpul  din  stînga,  cel  despre  Selanoviţa 
să  poată  înainta  mai  cu  temei  în  contra  fortului  principal. 

Intr'adevăr,  pe  la  9  ore  dimineaţa,  bateriile  călăreţe 
după  dealurile  Bucoviţei  încep  a  împroşca  întăriturile  tur- 
ceşti ;  escadroane  de  Roşiori  se  răsipesc  prin  toate  împrej- 
muirile ca  să  facă  recunoaşteri,  şi  batalionul  de  Dorobanţi 
Mehedinţenî  aşteaptă  ascuns  într'o  vale,  ca  să-i  vină  şi 
lui  rândul  de  a  ataca  cetăţuia  cea  mică. 

De  partea  cea-1-altă,  colonelul  Slăniceanu  a  dispus  ba- 
teriile sale  de  două-zecî  şi  două  de  tunuri,  la  o  distanţă 
ca  de  2000  metri  drept  în  frontul  poziţiunilor  turceşti  şi, 
mai  nainte  ca  această  artilerie  să  fie  aşezată  în  baterie, 
Turcii  salută  recunoaşterea  făcută  de  statu-major  româ- 
nesc, asvîrlindu-i  pe  d'asupra  capetelor  maî  multe  obuzuri 
care,  prin  şuieratul  lor  lung  şi  ascuţit  par  a  vesti  că 
meterezele  turceşti  au  să  dea  de  muncă  grea  în  acea  zi, 
pe  agresorii  lor. 

Dar  două-zeci  şi  două  de  guri  tunătoare  ale  noastre  din 
Ndle  şi  alte  şease    despre    dealul   Bucoviţei    încep    îndată 

a  urla  cu  turbare,  stropind  cu  foc  şi  cu  fer  muchea  se- 
meaţă a  inamicului. 

In  timpul  acesta,  batalioanele  pedestre^  dispuse  în  ordine 
de  bătaie,  înaintează  pe  dealurile  din  flancul  stîng  al  Tur- 
cilor.  Comandantul,  rechiămînd  în  sufletele  încordate  ale 
ostaşilor  faptele  de  glorie,  săvîrşite  tot  în  aceste  locuri  de 
străbunii  lor  cu  275  anî  mai  nainte,  a  regulat  rîndul  tru- 
pelor, alegînd  batalionul  de  Muscel  ca  să  formeze  avan- 
garda şi  să  meargă  cel  d'întîî  la  atac. 

In  mijlocul  strigătelor  de  Trăiască  Romînia!  repeţite  de 
toată  oştirea,  maiorul  Giurescu  îşî  înalţă  vesel  sabia  în 
sus,  mulţumind  cu  entusiasm  colonelului  că  a  deferit  lui 
şi  Muscelenilor  săî,  această  onoare. 

In  acelaş  moment  o  bombă  de  ale  inamicului  vine  po- 
somorită, să  se  îngroape  în  pămînt,  aproape  de  dînsuL 
Ceî  de  faţă  încreţesc  sprînceana,  ca  la  un  semn  rău.  Eî 
însă  :  «De  este  să  mor  astăzi,  —  zice  —  sunt  încredinţat  că 
patria  va  purta  grijă  de  soţia  şi  de  trei  copilaşi  aî  meî!» 
şi  se  porneşte  iute^  cu  pas  hotărît  el  maî  întîî,  în  fruntea 
batalionului  său. 

îndată  după  dînsul  umblă  nu  maî  puţin  determinată, 
compania  din  al  Vl-lea  regiment  de  Bucureştenî.  Iar  peste 
toată  această  sprintenă  avangardă,  căpetenia  este  maio- 
rul lene. 

Cele-1-alte  trupe  vin  cu  patru  sute  de  paşi  mai  în  urmă 
Locotenentul-colonel  Măldărescu  comandă  rezerva. 

Cu  mers  răpede  străbat  Dorobanţii  dealurile  pînă  la 
valea  surpată  de  la  Lescovăţ  şi,  scoborînd'o  numai  într'o 
clipă,  eî  se  grăbesc  a  o  sui  de  partea  cea-1-altă,  acăţîndu- 
se  pe  alocurea  şi  cu  manile  de  scorburile  ei,  ca  să  ajungă 
mai  curînd  pe  culme  şi  să  dea  piept  cu  inamicul. 

Acolo,  micî  grupe  de  tiraliorî,  ca  o  spuză  de  norişori, 
se  desprind  îndată  din  puhoiul  cel  îndesat  al  columnelor 
înglotate  ;  ele  se  rezlăţesc  pe  tot  plaiul  deluros,  ochind 
cu  focuri  răsipite  pe  Turciî    dintr'o    mică    tabără,  ce    stă 

dincoaci  de  reduta  orientală,  către  care  aî  noştri  tind  maî 
cu  seamă  deocamdată. 

Abia  eî  se  arată  pe  cel  maî  de  sus  povîrniş  el  crestei, 
şi  Turcii  din  tabără  o  rup  la  fugă,  ca  să  se  retragă  şi 
dînşiî  în  redută. 

Dar  Dorobanţii  noştri,  atraşî  ca  de  magnetul  războirii 
în  urmărirea  fugarilor,  nu  întîrzie  a  se  răpezi  asupra  ta- 
bieî,  şi  avîntul  lor  este  aşa  de  semeţ,  aşa  de  hotărît,  aşa 
de  îndemînatic  încît  Turcii,  după  o  luptă  de  o  oră  şi  ju- 
mătate, şi  de  astă  dată  nu  se  maî  socotesc  siguri  din  do- 
sul unuî  simplu  rînd  de  şanţuri.  Ceî  maî  mulţî  aleargă 
să  se  închidă  în  cetăţuia  principală,  de  unde  le  vine  mai 
lesne  a  trege  într'aî  noştri,  pe  d'asupra  unuî  întreit  şir  de 
metereze.  ^ 

Pe  la  3  ore  după  amiazî,  luptătoriî  români  coprinsese 
reduta  din  stânga,  şi  acum  dintr'însa  eî  cată  a  slăbi  pu- 
terile Nizamilor,  concentraţî  în  fortul  de  căpetenie. 

Cam  pe  la  aceeaş  oră,  o  parte  din  batalionul  de  Mehe- 
dinţi de  la  flancul  drept  ocrotită  de  focurile  artileriei  că- 
lăreţe care  se  apropiase  ca  de  1400  metri  de  fortul  cel 
mic,  ese  din  ascunzătoarea  sa,  trece  prin  viile  ce  o  des- 
part de  acel  fort  şi  încearcă  cu  vigoare  a-1  ataca;  dar, 
la  cele  d'intăî  împuşcături,  comandantul  Mateescu  cade 
rănit  de  un  glonţ  ce-1  atinge  în  genuchiu. 

Această  nenorocire  aduce  un  moment  de  îndoială  de 
care  Turcii  profită  spre  a-şi  înteţi  focurile  şi  companiile 
romîneştî,  lipsite  d^  şeful  lor,  se  retrag  în  viî,  urmând  a 
zădări  prin  împuşcături  pe  apărătorii  cetăţueî  de  la  margine. 

Dar,  de  cea-1-altă  parte,  spre  răsărit,  lupta  se  încleştase 
acum  crîncenă  şi  stăruitoare  ! 

Dorobanţiî  din  avangardă,  care  fusese  mereîi  întăriţi  cu 
companii  proaspete  din  rezerve,  es  de  pretutindeni  din 
şanţuri,  din  dosul  valurilor  şi  al  întăriturilor  turceşti,  pe 
care  eî  şi  le  însuşise  prin  vitejia  lor,  şi  cată  a  se  apropia 
pînă  la  100,  pînă  la  60  şi  pînă  la  40  de  paşi  de  fortul  cel 

mare,  de  pe  ale  cărui  bastioane  gloanţele  răpăiesc  maî 
îndesate  de  cum  sunt  oamenii  noştri  înglotaţî. 

Dacă  un  minunat  instinct  de  apărare  n'ar  povăţui  pe 
ostaşii  noştri  ca  să  înşele  gloanţele  inamicilor,  prin  măie- 
strita lor  răsipire,  prin  iuţeala  lor  în  mişcări,  prin  iniţiativa 
sprintenă  şi  inteligentă  a  fie-căruia  din  eî  în  parte,  ne- 
greşit că  am  fi  avut  pretutinenî  în  faţa  păreţilor  ucigători 
ai  tăbiilor  turceşti,  pierderi  cu  mult  maî  însemnate  decît 
cele  ce  a  încercat  armata  românească. 

Chiar  în  acest  atac  al  întăririlor  de  la  Rahova,  —  atac 
în  care  nouă  ore  d'a  rîndul,  nebăuţî,  nemîncaţî,  de  dimi- 
neaţă şi  pînă  în  noapte,  maî  toţi  Dorobanţii  celor  patru 
batalioane  au  secat  gentele  lor  de  întreaga  pro  viziune  de 
cartuşe,  trăgînd  cu  o  nespusă  ?tivierşunare,  şi  mai  adesea 
de  pe  cîmp  neted,  în  contra  viclenilor  Nizamî,  acoperiţi 
cu  nerăsbătutele  lor  brazde  de  pămînt,  —  chiar  în  această 
zi  de  luptă,  adevărat  vitejească,  s'a  putut  constata  cu  mi- 
rare că  morţii  şi  răniţii  au  fost  mai  numeroşi  la  împresu- 
raţi decît  la  împresurătorî. 

Şi  cu  toate  acestea,  viscolul  de  bătălie  încinsese  cu  ne- 
săţioasă furie  pe  toţi  d'a  rîndul,  în  şirurile  romîneştî. 

Dorobanţii  de  Muscel  şi  de  Ilfov,  puşcărind  şi  puşcăriţî 
fără  preget  despre  unghiul  bastionului  apusan,  iar  ceî  din 
judeţele  înfrăţite  ale  Milcovuluî,  Putna  şi  Rîmnicul,  trăgînd 
mereu  în  contra  unui  parapet  maî  meridional,  care  şi  el 
le  ştirbeşte  rîndurile,  formează  împreună,  pe  laturea  stîngă 
a  fortuluî,  un  larg  semicerc  de  arme  ce  scapără  şi  scîn- 
teiază  fără  de  încetare.  Companiile  de  Dorobanţî  din  Me- 
hedinţi şi  Suceava  le  înleznesc  schimburile,  ca  trupe  de 
sprijinire. 

Toţî  susţin  lupta  cu  o  înfocată  întărîtare  ce  nu-î  face 
totuşi  a  se  abate  întru  nimic  de  la  regulata  îndeplinire  a 
mişcărilor  tactice. 

Armaţi  maî  toţî  cu  puşti  de  sistem  Krynka,  recruţii  noştriî 
cari  au  venit  în  mare  parte  la  război  cu  mintenele  şi  cu 
sucmanele   lor   ţărăneşti,   cutează    a    păşi   fără   sfială    sub 

bătaia  cu  mult  maî  lungă  şi  maî  sigură  a  ţevilor  Martini 
mînuite  de  Nizamî ;  fără  de  şovăiri,  fără  de  înspăimîntare; 
îndemînaticî  şi  inimoşi,  ca  şi  cînd  ar  fi  vechi  oşteni  în- 
cercaţi, eî  înaintează  şi  se  napoiesc  în  regulă,  de  pre  sem- 
nalurile  date,  şi  numai  fiorul  vărsat  în  trup  de  plumbul 
ucigaş,  sileşte  pe  cîte  unul  a-şî  părăsi  cu  durere  datoriile 
sale  ostăşeşti. 

Ai  zice,  văzînd  cu  cîtă  preciziune,  cu  cîtă  hotărîre  se 
alternă  şi  se  împrospătează  mereu  liniilor  împrăştiate  şi 
tare  primejduite  ale  tiraliorilor,  că  ei  îşi  fac  deprin- 
derile lor  militare  pe  cîmpul  de  manevre,  cu  acea  deosebire 
numai  că  toţi  simt  cum  că  ochiul  ce-î  trece  acum  în  revistă 
şi  le  pîndeşte  greşelile  este  chiar  clipirea  încruntată  a  morţii, 
iar  dreptatea  ce-i  aşteaptă  este  viaţa,  e  onoarea,  e  libertatea, 
e  gloria  ! 

Maiorul  Giurescu,  îndemnînd  pe  soldaţii  săi,  chiar  pe 
liniele  cele  mai  înaintate  ale  tiraliorilor  cade,  cel  d'întîî 
dintre  şefi,  lovit  drept  în  frunte  de  un  glonţ,  şi  încunună 
viaţa  sa  de  vrednic  ostaş  cu  o  moarte  de  erou. 

Călcînd  pe  urmele  lui,  maiorul  lene,  nerăbdător  de  a 
vedea  cu  ochii  dacă  lovesc  drept  la  ţintă  focurile  ce  com- 
paniele  sale  îndreptează  asupra  duşmanilor  din  dosul  unui 
val  de  pămînt  transformat  în  pripă  de  soldaţii  săi,  viteazul 
bacaoan,  maiorul  lene  sare  în  picioare  d'asupra  parapetului, 
expunîndu-şî  nesocotit  viaţa  sa.  Un  sergent,  speriat  de  aşa 
cutezare,  îl  trage  repede  în  şanţ ;  dar  el  se  întoarce  îndată 
la  postul  său  de  observare,  de  unde  la  moment  şi  cade, 
străpuns  d'a  curmezişul  în  piept  şi  în  umăr  de  un  glonţ 
ucigător. — «înainte  copii!  Daţi  de  tot!»  şopteşte  el  răs- 
turnat în  sînge  şi  proptit  pe  sergentul  ce-1  susţine,  rostind 
încă  la  ceasul  morţii,  mîndrul  viers  de  răsboire  al  stră- 
bunilor noştriî. 

Locotenenţii  Nic.  Radovicî  şi  Pav.  Bordeanu  cad  şi  ei 
morţi  la  posturile  lor,  de-a  rîndul  cu  vre-o  sută  de  voinici 
soldaţi. 

Dar  altora,  maî  numeroşi,  soarta  războiului  se  mulţumeşte 
a  le  răsplăti  bărbăţia  lor  numai  cu  răni. 

Sublocotenentul  Spiroiu,  cu  sîngele  curgînd  şiroaie  pe 
obraz,  îşî  păstrează  pînă  la  sfîrşit  locul  său  în  rîndurile 
columnei. 

Locotenentul-colonel  Măldărescu,  luînd  comanda  întregeî 
linii  de  atac,  după  moartea  maiorilor  lene  şi  Giurescu,  îşî 
simte  de  odată  slăbind  sub  dînsul  amîndouă  picioarele, 
pătrunse  fără  de  veste  de  un  glonţ.  Lungit  în  patul  pe  care 
îl  duc  la  ambulanţă,  el  trece  pe  dinaintea  colonelului  Slă- 
niceanu,  opreşte  pe  brancardieri  şi,  pe  cînd  face  şefului 
raport  despre  ceea  ce  se  petrece  în  fruntea  bătăii,  un  alt 
glonţ,  şuerînd  pe  lîngă  dînşiî  se  înfige  în  stinghia  de  lemn 
a  patului.  Dar  acum  nimeni  nu  se  maî  tulbură  de  asemenea 
mărunţişuri. 

Maiorul  Burileanu  şi  căpitanul  Chivu,  pe  cînd  comandau 
călare  batalioane,  simt  caii  ucişi  sub  dînşiî  şi  îşî  urmează 
funcţiunile  pe  jos. 

Unul  după  altul,  au  dispărut  din  vederea  oştilor,  —  morţi, 
răniţi  sau  rămaşi  pe  jos  —  maî  toţi  şefii  de  brigade  şi  de 
batalioane. 

Trupele  însă  trag  mereu  cu  îndîrjită  mînie  asupra  para- 
petelor ce  le  ascund  pe  duşman;.  Precum  zmeii  din  po- 
veşti, vitejii  noştriî  Curcani  se    bat  amarnic  cu   pămîntuL 

Ca  să  sprijine  maî  tare  o  luptă  aşa  de  puţin  dreaptă  şi 
nepotrivită  pentru  pedestrimea  noastră,  comandantul  ordonă 
ca  două  din  bateriile  de  tunuri  ce  lucrează  în  frontul  po- 
ziţiunilor  turceşti,  să  fie  suite  în  grabă  pe  muchea  dealului, 
spre  a  izbi  şi  din  lăture  fortul  principal.  Invfngînd  atunci 
toate  greutăţile  suişului,  tunurile  căpitanilor  Calenderu  şi 
Borănescu  isbutesc  a  se  aşeza  în  dosul  trupelor  luptătoare 
pe  nişte  valuri  părăsite  de  inamic,  şi  de  acolo  încep  a 
fulgera  cetăţuia. 

Dar  Turcii  nu  pregetă  de  a  le  răspunde,  vătămînd  cîţî-va 
oameni  şi  cai  din  artileria  noastră. 

Cît  de  iuţi  şi  de  stăruitoare  sînt  împroşcaturile  agresorilor, 

care  de  sigur  nu  cad  toate  în  sec,  ele  totuşi  nu  fac  a  scădea 
în  mod  simţitor,  îndărătnicia  cu  care  se    apără    inamicul. 

Prin  vîrtejurile  de  fum  ale  aprigei  puşcărirî,  se  zăreşte 
comandantul  Turcilor,  un  miralaî  călare  pe  un  cal  alb, 
alergînd  de  la  un  fort  la  celalt,  mutînd  mereu  din  loc  cele 
trei  tunuri  cu  care  el  întreţine  focul  pe  puntele  cele  maî 
primejduite,  îndemnînd,  îmboldind  pe  aî  săî  cu  o  deosebită 
energie. 

Intr'un  moment,  aî  noştriî  îl  cred  mort;  căci  îl  văd  cu- 
fundîndu-se  de  odată ;  dar  pe  semne,  numai  calul  luî  cel 
alb  a  fost  rănit ;  căci  rezistenţa  forturilor  urmează  cu  aceeaşi 
învierşunare. 

—  «încercase- va  acum  un  asalt  general  în  contra  for- 
tului celui  mare  ? 

«Sînt  trei  rîndurî  de  şanţuri  şi  fiecare  din  ele  ne  poate 
costa  tot  atîţî  oameni  cîţî  au  perit,  —  maî  adesea  fără  de 
vre-o  ispravă  hotărîtoare,  —  dinaintea  redutelor  de  la 
Gri  vita. 

—  «Cuteza-va  să  sacrifice  fără  cruţare  pe  toţi  ceî  trei 
miî  de  Dorobanţi,  ce  i-au  fost  încredinţaţi? 

«Şi  apoi  este  oare  convins  că  va  obţine  un  succes  de- 
plin, acum  cînd  ora  e  tîrzie,  trupele  ostenite,  retragerea 
primejduită  prin  rovinele  de  la  Lescovăţ ;  cînd  muniţiunile 
încep  a  lipsi,  iar  prenoirea  lor  este  cu  neputinţă,  de  oare-ce 
columna  de  muniţiuni  a  fost  împiedecată  la  trecerea  eî 
printr'un  sat  părăsit  de  Turci,  căruia  Bulgarii  îi  dase  foc. 

—  «De  pe  bastioanele  şi  de  pe  curtinele  fortului  lor  şi 
cu  armele  perfecţionate,  fie-care  puşcaş  turc  poate  secera 
cu  înleznire,  la  un  asalt,  cel  puţin  cinci,  şase  agresori,  şi 
în  amîndouă  forturile  de  la  Rahova  pot  fi  ca  la  vre-o 
2000  de  Nizamî,  cari,  de  cînd  aîi  slăbit  focurile  în  contra 
cetăţuiei  de  la  flancul  drept,  par  a  se  fi  grămădit  cu  toţii 
pe  parapetele  celei  centrale. 

«Insă,  patru  miî  de  Nizamî,  în  redutele  de  la  Gorni- 
Dubnik  au  doborît  în  şanţurile  lor  peste  12.000  soldaţi 
ruşi  din  garda  imperială,  maî  nainte  ca  cei-Palţi  28.000  ce-î 

maî  rămîneau  Generalului  Gurko,  să  fi  putut  pătrunde  în 
interiorul  redutei  ^).  Şi  aci,  abia  dacă  ar  fi  cîte  doî  de  aî 
noştri  de  dat  în  prada  fie-căria  din  ţevile  ce-î  pîndesc  de 
pe  crestele  fortului... 

—  «Ierta-mă-va  vre-odată  conştiinţa,...  ierta-mă-va  pă- 
rintele oştirei  şi  al  poporului  romînesc,  Domnitorul  nostru, 
carele  a  recomandat  să  se  cruţe  viaţa  oamenilor,...  ierta- 
mă-va  chiar  deşearta  şi  mult  îndoioasa  fală  a  unui  succes 
atît  de  scump  dobîndit,...  pentru  o  faptă  aşa  de  cuteză- 
toare,... aşa  de  nesocotită?»    — 

^,  Asemenea  gîndurî  turburau  negreşit  pe  comandantul 
oasteî  romîneştî,  pe  cînd  el,  rămas  aproape  singur  spre 
a  dirige  mişcările  columnelor  de  atac,  îşî  alesese  loc  pentru 
sine  şi  pentru  statul  său  major,  drept  în  mijlocul  luptă- 
torilor, în  zona  cea  maî  periculoasă  a  gloanţelor. 

Şi  'ntr'adevăr,  alături  cu  şeful,  locotenentul-colonel  Ro- 
setti  primeşte  în  mantela  ce  era  încheiată  pe  dînsul,  un 
glonţ  care-î  găureşte  numai  haina.  Alt  glonţ  turcesc,  maî 
grosolan  în  glumele  sale,  vine  să  dea  în  treacăt  o  săru- 
tare pe  buza  tînărului  sub-locotenent  Chica,  nepot  al  vred- 
nicului Domn  moldovean  Grigorie-Vodă  Ghica  ;  dar  junele 
voinic  scuipă  jos  doi  dinţi  din  gură  şi,  fără  chiar  a  des- 
căleca, îşi  urmează  serviciul  său  de  ordonanţă,  cu  batista 
la  buze. 


1)  Ostile  ruseşti  care,  la  12  Octombre,  au  atacat  fortul  de  pămînt 
şi  două  mici  redute  de  la  Gorni-Dubnik,  în  care  se  aflau  ca  la  4.000 
Turci  cu  patru  tunuri,  erau  compuse  din  36  batalioane  pedestrime 
din  garda  imperială,  27  scadroane  de  cavalerie  şi  112  tunuri.  Un  alt 
corp  de  33  scadroane,  printre  care  se  număra  şi  cavaleria  de  Roşiori 
şi  Călăraşi  romîni,  cu  7  batalioane  de  pedestrime  şi  3  tunuri,  opera 
în  acelaş  timp  o  diversiune  asupra  întăririlor  învecinate  de  la  Dolni- 
Dubnik,  pentru  ca  garnizoana  turcească  de  aci  să  nu  meargă  în  aju- 
torul celei  din  Gorni-Dubnik.  Cu  toate  acestea,  Ruşii  n'au  luat  cu 
asalt  în  acea  zi,  perzînd  4.000  morţi  şi  8.000  răniţi,  decît  redutele 
cele  mici ;  iar  către  seară,  garnizoana  din  fort  s'a  predat  de  sineşî, 
simţindu-se  înconjurată  de  o  armată  ce  se  urca  încă  la  numărul  con- 
siderabil de  28.000  oameni. 

Apoi  locotenentul-colonel  Dimitrescu,  şeful  de  stat-major, 
voind  să  încalece  ca  să  meargă  să  îndrepteze  direcţiunea 
tunurilor  la  una  din  cele  două  baterii  ce,  în  cursul  bă- 
tăliei, se  transportase  d'asupra  plaiului,  Dimitrescu  este 
silit  să  se  ducă  pe  jos,  căci  calul  său  cade  rănit,  tocmai 
cînd  el  ÎŞI  pusese  piciorul  în  scară. 

Ordonanţele  pornite  de  la  posturile  de  Roşiori  şi  de  la 
bateriile  călăreţe  din  flancul  drept,  abia  cutează  să  pă- 
trundă sub  grindina  de  projectile,  în  mijlocul  caria  se  vede 
mişcîndu-se  mica  escortă  a  şefului  ce  însuşi  conduce  lupta; 
iar  Călăraşii  cari  poartă  ordinele  sale  scrise  pe  la  dife- 
ritele punturî  ale  cîmpuluî  de  bătaie,  sunt,  chiar  de  la 
plecare,  expuşi  a  culege  în  sîn  vre-un  glonţ  popritor. 

De  aceea,  unul  dintr'înşiî  căruia  la  un  moment  de  groaz- 
nică înteţire  a  focurilor  turceşti,  colonelul  îî  impune  straşnic 
ca  nu  cumva  să  pată  ceva  în  cale,  descăleca  în  pripă,  îşî 
face  trei  cruci  şi  pleacă  fugind  dabuşelea  ca  un  dihor,  pi- 
tulîndu-se  astfel  pe  sub  vîjîitul  pustelor  inamice.  Tot  astfel 
se  'ntoarce  el  iute  cu  sarcina-i  îndeplinită,  dar  răsuflarea 
i  s*a  oprit  în  piept  şi,  căzînd  jos  de  oboseală,  el  numai 
cu  mîna  poate  să  arate  răspunsul,  ascuns  sub  cureaua  de 
la  brîu. 

Dar,  ce  să  maî  spui,  domnilor  !  Toată  oastea  stă  acum 
sub  ploaia  gloanţelor.  Uitase  toţi  primejdia  şi  nu  maî  ştiau 
a-şî  da  seamă  despre  dînsa ;  li  se  părea  doară  sbîrnîit  su- 
părător de  trîntorî,  şuieratul  plumbului  ce  cădea  de  toate 
părţile  în  jurul  lor.  Nici  maî  căta  vre-unul  în  sus  ca  să 
vadă  unde  are  să  plesnească  în  senin  şrapnelele  fumegoase 
cu  grindină  omorîtoare  şi  unde  se  vor  maî  sparge  obu- 
zurile,  făcînd  proaşcă  împrejurul  lor. 

«Priveghind  lupta  chiar  din  sînul  eî»,  —  îmî  spunea  un 
amic,  de  soiul  său  şi  pînă  în  ajunul  răsboiuluî  simplu 
ciocoi  particularnict  cum  zic  civililor  soldaţii  noştri,  dar 
carele  călare  şi  cu  condeiul  în  mînă  a  servit  acolo  neîn- 
trerupt ca  oficer  de  ordonanţă,  —  «ajunsesem  cu  toţii  să 
ne  deprindem    destul  de  binişor  cu  acel    poznaş   concert 

de  fluerăturî  mîrşave  şi  de  pocnete  uluitoare;  şi  cu  toate 
că  nu  mă  dau  de  fel  drept  un  viteaz,  aşa  tare  mă  serbe- 
zisem  de  acea  toacă  îndrăcită,  încît  mă  pot  jura  că  am 
stat  toată  ziua  în  mijlocul  focurilor,  nu  cu  inima,  ci  cu 
ţigareta  în  dinţi.  Fumul  îmî  ţinea  de  foame,  de  frig  şi  de 
frică.  De  atunci  m'am  şi  putut  încredinţa  că  la  om  se 
toceşte  în  răbdări  chiar  şi  simţul  de  proprie  conservare, 
cînd  pe  cîmpul  de  bătălie  vede  mereu  moartea  răsgîiată 
trăgîndu'şî  fără  milă  danţul  prin  vecini». 

Dacă  asemenea  simţiri  încearcă,  domnilor,  sub  bătaia 
gloanţelor,  ceî  cari  nu  ţin  în  mînî  arma  răzbunătoare,  apoi 
lesne  se  înţelege  cu  ce  iuţeală  şi  cu  ce  îndîrjire  le  vine 
a  se  întrece  la  răspunsuri,  celor  cari  au  cu  ce  răspunde. 

De  aceea,  schimbul  de  focuri  a  stat,  în  acea  zi  mereu 
viu,  întărîtat,  arţăgos,  cumplit  pe  plaiurile  Rahoveî;  puş- 
caşi şi  tunari,  de  o  parte  ca  şi  de  alta,  aii  tras  neîncetat, 
au  tras  fără  cruţare.  Voinicii  cu  sufletele  aprinse,  cu  vinele 
încleştate  în  luptă,  aii  dat  pe  moarte,  aii  dat  de  tot! 

Bateriile  din  toate  părţile  au  mugit  fără  încetare  toată 
zioa,  însoţite  mereu  de  puşcărirea,  cînd  pripită,  cînd  maî 
rară  a  focurilor  de  tiraliori. 

Acest  zgomot  infernal  se  aude  acum  de  vre-o  şeapte 
ore,  vuind  fără  curmare  de  pe  creasta  şi  dupe  povîrnişul 
meridional  al  dealurilor  Rahoveî.  Dunărea  îi  poartă  răsu- 
netul pînă  departe,  departe  la  Celeiu  şi  la  Măgurele.  Dar 
dincolo  peste  rîu,  el  deşteaptă  şi  glasul  tunurilor  romîneştî 
din  Bechet,  care  încep  a'şî  asvîrli  şi  ele  bombele  în  oraşul 
năpustit  al  Rahoveî  şi  chiar  pe  d'asupra  luî,  pe  culmele 
cele  coprinse  de  ostile  războitoare. 

La  Rahova,  în  adevăr,  locuitorii  bulgari,  pitiţi  în  casele 
lor,  aşteaptă  cu  temere  resultatul  acestei  lupte  prelungite, 
cutezînd  abiea  să  întrebe  despre  cele  ce  se  petreceau 
d'asupra  capului  lor,  pe  Roşiorii  şi  pe  Călăraşii,  ce  din 
cînd  în  cînd  se  trămit  de  ceea  parte,  spre  a  vedea  dacă 
nu  cum-va  malul  opus  ar  putea  fi  de  un  sprijin  maî  fo- 
lositor. 


CURCANII  351   * 

Din  nenorocire,  cîte-va  deşearte  loviri  în  oraş  şi  pe  cîmp 
fură  singurul  ajutor  ce  veni  în  acea  zi  de  dincolo  de  Du- 
năre, şi  negreşit  că  mult  maî  de  lipsă  ar  fi  fost  companielor 
care  atacase  fortul  despre  apus,  o  întărire  de  vre  o  trei 
patru  sute  de  miliţieni  ce  se  aşteptau  să  lîe  trămişî  la 
gura  Skituluî,  sub  conducerea  maiorului  Obedeanu. 

Astfel  însă  cum  se  petrece  întreagă  zioa,  în  frămîntările 
unei  lupte  obstinate,  fără  de  succes  definitiv  pentru  nici 
una  din  părţi,  numai  viind  noaptea,  se  putură  potoli  cu 
încetul  focurile.  întunericul  singur  putu  face  pe  toţi  să-şî 
aducă  aminte  că  orî  ce  luptă  trebuie  să  aibă  un  sfîrşit. 
Atunci,  pentru  întîiaşî  dată,  resimţiră  toţi  osteneala  unei 
zile  fără  de  susţinere  materială. 

Datoriile  către  morţi  şi  răniţi  fură  însă  îndeplinite,  maî 
nainte  de  a  intra  oştire  în  poziţiunile  sale  de  noapte. 

Cînd  merseră  să  ridice  cadavrul  luî  Giurescu,  alături  cu 
dînsul  zăcea  cînele  său,  care-1  însoţise  pretutindeni.  Bietul 
animal,  văzînd  pe  stăpînul  său  căzut  cu  faţa  sîngerată,  se 
apropiase  de  dînsul  ca  să-î  şteargă  sîngele  cu  limba,  dar 
îndată  un  alt  glonţ  ucise  tot  acolo  şi  pe  credinciosul  cîne 
al  soldatului. 

Maî  este  oare  trebuinţă,  dupe  toate  amănuntele  ce  v'am 
prezentat  asupra  acestei  eroice  dar  nehotărîtoare  lupte, 
să  vă  descriu  sub  ce  triste  şi  descuragiătoare  impresiunî 
petrecut  noaptea  următoare  ? 

Ostile  sleite  de  puteri  prin  acea  încordare,  neîndestulată 
în  cursul  unei  zile  întregi,  aveau  mare  nevoie  de  odihnă, 
de  întremare,  de  muniţiunî.  Toate  acestea  li  se  deteră, 
atît  în  avanposturile  de  d'asupra  Lescovâţuluî,  cît  şi  în 
tabăra  principală  de  Ia  Selanoviţa. 

Asemeni  şi  brigada  de  cavalerie,  ţinută  toată  ziua  în 
aspră  şi  activă  veghiere,  se  retrase  în  bivoacurile  sale  de 
la  Bucoviţa. 

A  doua  zi,  la  8  Noembrie,  nu  se  făcură  alte  mişcări 
decît   oare-care   recunoaşteri  dincolo  de  Ogost,  executate 


352  AL.    ODOBSECU 


de  către  un  escadron  de  Roşiori,  care  captură  cîteva  care 
de  proviziunî,  destinate  oştilor  turceşti  din  Rahova. 

Ni  se  asigură  că,  în  partea  despre  răsărit,  unde  locul 
e  închis  şi  maî  puţin  expus  la  vînturile  de  pe  Dunăre, 
ceaţa  cea  maî  deasă  a  domnit  toată  ziua,  astfel  încît,  şi 
voind^  ar  fi  fost  peste  putinţă  pedestrimiî  să  maî  încerce 
odată  atacul  din  ajun. 

Tîrziîi  către  seară  s'a  maî  limpezit  atmosfera.  Atunci 
garnizoana  din  forturi  a  putut  vedea  ostile  despre  Les- 
covăţ  şi  Selanoviţa,  rînduite  astfel,  încît  ea  bănui  negreşit 
că  au  de  gînd  a  se  strămuta  şi  dînsele  pe  malurile  Ski- 
tuluî  şi  Ogostuluî,  spre  a-î  tăia  orî  ce  retragere  în  direc- 
ţiunea Arceruluî,  Lomului  şi  Vidinuluî. 

E  probabil  că  subt  impresiunea  unei  asemenea  temeri, 
au  luat  Turcii  hotărîrea  de  a  părăsi  iute,  pe  furiş  şi  în 
întunericul  nopţii  poziţiunile  lor. 

Despre  această  deciziune  însă  n'a  resuflat  altă  ştire  decît 
infomaţiunea  ce  au  dat  generalului  Meyendorff  posturile 
de  Călăraşi,  cum  că  o  mică  ceată  de  tunari  se  coborîse 
către  seară,  călări  din  forturi  ca  să  cerceteze  mişcările 
împresurătorilor,  şi  apoi  încă  ştirea  ce  primi  tot  către 
seară,  de  la  un  bulgar,  colonelul  Slăniceanu,  că  Turcii 
au  trămis  un  agă  în  Rahova  ca  să  le  adune  cîteva  care 
pentru  răniţi. 

Bănuieala  despre  o  fugă  nocturnă  îndemnă  pe  Generalul 
rus  a  ordona  să  se  dispună  posturi  de  călăreţi  şi  de  pe- 
destrime  în  diferitele  punturî  practicabile  ale  Skituluî  şi 
Ogostuluî;  iar  pe  colonelul  romîn  îl  povăţui  a  pregăti  un 
despărţămînt  de  oştire  pedeastră  şi  de  tunuri,  care  la  caz 
de  trebuinţă,  să  meargă  a  întări  trupele  de  la  Skit, 

înţelepte  erau  aceste  prevederi  şi  bune  aceste  pregă- 
tiri ;  dar  nimeni  nu  s'a  putut  gîndi  că  Turcilor  le  va  veni 
un  ajutor,  pe  care  nu  este  dat  nici  celor  maî  dibaci  stra- 
tegici a-1  răsipi. 

Acest  ajutor,  domnilor,  a  fost  ceaţa,  o  adevărată  ceaţă 
de  Noemvrie  pe  Dunăre,  o  ceaţă  de  acelea  care  ţin  une- 

ori  vapoarele  cîte  trei  sau  patru  ziie  pironite  la  cîte  un 
mal  fără  de  adăpost. 

Mahomet  a  avut  de  astă  dată  trecerea  la  vechiul  zeu  al 
Dacilor,  la  unchiaşul  Danubiu,  care,  posomorit  şi  ponivos, 
şi-a  înfăşurat  tot  culcuşul  într'o  pîclă   îndesată. 

Profitînd  cu  dibăcia  desperării  de  această  favoare  a 
zeilor  păgîneştî,  Turcii  au  început  pe  la  mijlocul  nopţii, 
să  tragă  focuri  rari  de  pe  bastioanele  lor  din  stînga  şi 
din  faţă,  ca  să  atragă  atenţiunea  maî  cu  seamă  în  acele 
părţî ;  în  vremea  aceasta,  gloata  lor,  ştiind  bine  că  nu  va 
găsi  liber  podul  de  pe  Skit,  unde  strejuia  batalionul  Do- 
robanţilor mehedinţenî,  comandat  acum  de  căpitanul  Me- 
rişescu,  gloata,  zic,  alese  pe  tăcute  un  loc  pe  Skit,  cu 
mult  maî  jos  de  pod,  şi  fiindcă  malurile  rîurilor  sînt  pe 
acolo  nalte  şi  drepte  ca  păreţiî  unui  şanţ,  adînc  de  duoî 
şi  trei  metri  şi  larg  ca  de  zece  pînă  la  doisprezece  metri, 
iar  fundul  gîrleî  e  noroios  şi  cu  greu  practicabil,  eî  arun- 
iră  cu  grab'  în  apă,  saci,  saltele,  corturi,  bagaje,  tot  ce 
găsiră  şi  adusese  cu  dînşiî,  spre  a-şî  face  astfel  o  trecă- 
toare. Pe  acel  moale  şi  tăcut  zăgaz  se  strecurară  binişor 

fără  zgomot  ceî  mai  mulţi  soldaţi  valizi  ai  garnizoanei, 
luînd  cu  sine,  despuiate  de  orice  greutăţi  accesorii,  cele 
două  sau  trei  tunuri,  care  le  servise  la  apărarea  în  cetăţuî. 

E  probabil  că  această  fugă,  aşa  bine  secundată  de  opă- 
irile  atmosferei,  se  şi  operase  în  mare  parte,  cînd,  pe  la 
ireî  ore  din  noapte,  o  despărţire  din  garnizoana  turcească, 
rămasă  în  urmă  spre  a  ocroti  carele  cu  bagaje,  cu  muni- 
ţiunî,  cu  răniţi  şi  chiar  chesoanele  tunurilor,  se  prezentă 
la  pod,  cercînd  a-şi  face  trecere,  prin  răzbaterea  compa- 
niilor noastre  de  Dorobanţi. 

Acestea  însă  ştiură  a  li  se  împotrivi  cu  bărbăţie ;  o 
luptă  de  vre  o  trei  ore  se  încinse  acolo,  pe  întunericul 
nopţii  şi  al  ceţei,  împuşcînd  unii  într'alţiî,  mai  mult  de  j)e 
auz  decît  pe  ochite. 

Totuşi,  podul  rămase  închis  fugarilor  turci  pe  cari  îî 
poprise  în  loc  păretele  viu  format    de   Dorobanţii    noştri. 

Al.  Odobeieti.  »  Opere  complete.  I. 

Pe  Roşiori  îî  vesteşte  despre  această  luptă  puşcărirea  ce 
se  aude  în  depărtare,  precum  şi  tropotele  unei  cete  de  caî  aî 
Ulanilor  ruşi  dela  strejile  înnaintate,  cari,  speriindu-se  în 
întunerec  de  primele  detunături,  îşî  rupsese  căpestrele  şi 
sosesc  în  fuga  mare  pînă  în  bivoacul  romînesc.  Dar  ne- 
gura e  aşa  de  orbitoare^  încît  călărimiî  noastre  îî  stă  peste 
putinţă  de  a  se  cerca  măcar  să  apuce  înnainte  pe  drumul 
îngust  şi  brăzdat  cu  făgaşe  şi  cu  gloduri,  ce  şerpuesc  pe 
malul  rîpos  al  Skituluî. 

Abie  pe  la  5  ore  dimineaţa,  bateria  călăreţilor,  însoţită 
de  trei  escadroane,  isbuteşte  a  se  aşeza  pe  sprînceana 
dealului  din  faţa  podului,  ca  să  ajute  prin  focurile  sale, 
îndelungata  şi  vitejeasca  apărare  a  pedestrimiî.  Curînd 
după  aceea,  o  parte  din  Roşiori,  făcîndu-şî  loc  prin  ceaţa 
alburia,  năvălesc  cu  iuţeală  asupra  Turcilor  înglotaţî  şi 
nimicind  într'o  clipă  a  lor  rezistenţă  desperată,  înleznesc 
luarea  în  pradă  a  unei  sute  treî-zecî  de  care  cu  bagaje, 
arme  şi  muniţiunî,  a  trei  chesoane  de  tunuri  şi  a  vre  o 
50,  60  de  robiţi. 

Dintre  apărătorii  acestui  convoi,  mulţi  picase  sub  focurile 
trase  de  batalionul  căpitanului  Merişescu  ;  alţii  sub  săbiile 
plotoanelor  de  Roşiori. 

în  acea  învălmăşeală,  unde  pe  nevăzute  arsura  gloan- 
ţelor, vîrful  baionetelor  şi  tăişul  săbiilor  ajung  pe  luptători, 
Turcii,  simţindu-se  acum  strînşî  de  aproape  şi  fără  scă- 
pare, strigau  din  răsputeri :  AUah  !  şi  Aman !  Eî  duceau 
dorul  celor  cari,  de  cu  noapte,  avusese  parte  a  se  furişa 
peste  Skit. 

Toţi  aceia  într'adevăr,  —  de  şi  numărul  lor  nu  poate 
să  fi  fost  mare,  căci  în  diferitele  lupte  de  la  7  şi  9  Noem- 
vrie  s'a  putut  constata  că,  din  oamenii  garnizoanei  pierise 
mai  bine  de  cinci  sute,  —  toţi  cei  ce  trecuse  apa  pe  podul 
lor  de  aşternuturi,  fugeau  acum  spre  Cotuzluî,  ocolind 
prin  bălţile  şi  tufişurile  lunceî,  posturile  noastre  dela 
Hirleţ. 

Generalul  M(  yendorlî  înştiinţase  dînzi  de  dimineaţă  pe 

colonelul  Slăniceanu  că  îşî  propune  a-î  urmări  cu  cavaleria 
sa,  îndată  ce  se  va  maî  lumina  de  ziuă  şi  că  speră  a-î 
prinde  pe  toţi. 

Pentru  acest  sfîrşit,  comandantul  brigadeî  romîneştî,  co- 
lonelul Creţeanu,  a  trămis  cinci  din  escadroanele  sale, 
sub  ordinile  locotenentuluî-colonel  Kiriţescu,  ca  să  înain- 
teze pînă  la  Cotuzlui,  hărţuind  şi  robind  pe  fugari. 

Această  operaţiune  complimentară  a  coprinderei  Ra- 
hoveî  se  şi  începuse  cu  oarecare  succes  de  către  Roşiorii 
noştri,  cînd  eî  primiră  drept  ajutor  alte  cîteva  escadroane 
de  Ulani  ruşi  veniţi  pe  la  Hîrleţ. 

Colonelul  acestora,  temîndu-se  însă  de  a  obosi  prea  tare 
caii  săi  şi  de  a  nu  prea  ajunge  la  timp,  călare,  pe  ina- 
micii care  eraîi  pe  jos,  apoi  încă  şi  tare  supărat  pe  pustia 
de  ceaţă  care  nu  voia  de  loc  să  se  risipească,  stătu  cîtva 
timp  la  îndoială,  consultîndu-se  în  limba  rusească,  dinain- 
tea ofiţerilor  noştri  cu  un  locotenent-colonel  ce  comanda 
bateria  călăreaţă  a  Ruşilor.  Din  vorba  lor  aî  noştri  nu  pri- 
cepură altceva  decît  alternativa  ce  ei  îşî  puseră  la  sfîrşit, 
intrebîudu-se  unul  pe  altul :  lîx  m^i^ik}  adică  înainte?  sau 
Ilaaa.v'A  '•   înapoi  ? 

Colonelul  se  hotărî  pentru  ticnitul  Na3a/t,%  !  Scadroanele 
de  Roşiori  trebuiră  să  asculte  de  dînsul,  ca  maî  mare  la 
rang ;  renunţînd  dar  cu  părere  de  rău  le  succesul  ce  le 
inlezneau  aşa  de  bine  împrejurările,  fură  nevoite  să  facă 
şi  ele. 

Negreşit  că,  în  cualitatea  sa  de  bun  şi  prevăzător  aliat, 
înţeleptul  colonel  n'a  voit  să  maî  încarce  budgetul,  aşa  de 
împovărat  al  ţăreî  noastre,  cu  întreţinerea  a  cîtorva  sute 
mai  mult  de  prisonieri  otomani  flămînzî. 

Se  întoarseră  dar  toţî  spre  Rahova,  unde  cavaleria  a 
intrat  maî  în  acelaş  timp  cînd  colonelul  Slăniceanu  se  co- 
bora în  oraş  din  întăriturile  rămase  acum  în  mîinile  osta- 
şilor romînî. 

Să  nu  mai  întunecăm  Lucna  .^accesului  dobîndit,  prin 
descrierea  respingătoare  a  cîtorva  cadavre  de  bieţî  .soldaţi 

romîni,  ce  s'au  aflat  în  forturi,  groaznic  batjocoriţi  şi  mă- 
celăriţi de  Nizamiî  otomani,  cari  'î  prinsese,  poate  numai 
răniţi,  în  bătălia  de  la  7,  şi  cu  iataganul  le  crestase,  adînc 
semnul  crucii  pe  piept  şi  pe  pîntece.  Atît  numai  să  spu- 
nem că,  la  Rahova  ca  pretutindeni  în  această  campanie,  s'a 
dovedit  că  în  războiu  ostaşul  turc,  lie  Nizam  orî  Başi- 
bitzîic^  fie  Seiz  orî  Paşă^  rămîne  pururea  o  fiară  sălbatică, 
un  lup  turbat,  ce  nu'şî  schimbă  năravul,  de  odată  cu 
părul. 

Rahova  era  acum  a  noastră.  Roşiorii  si  Dorobanţii  îm- 
plîntase  pe  bastionele  forturilor  eî  steagul  cu  trei  colori 
al  Romînieî. 

Dînzî  de  dimineaţă  însă,  pe  la  7  ore,  în  acea  zi  de  9 
Noembrie,  generalul  Lupu  trecuse  de  la  Bechet  Dunărea 
spre  a  constata  izbînda  şi  a  lua  comanda  nouilor  posi- 
.ţiunî,  cîştigate  de  ostile  romîneştî  ce  operau  decindea. 

Rahova  rămase  în  depKna  noastră  stăpînire,  după  un 
atac  al  trupelor  noastre,  care,  dacă  nu  zdrobise,  dar  în 
ori  ce  caz  înfricoşase  pe  Turci  într'atîta,  încît  eî  o  deşer- 
tară cu  pripă  şi  nici  se  maî  gîndiră  a  o  recăpăta. 

Cu  o  lună  si  maî  bine  înainte  de  aceasta,  un  corp  în- 
semnat de  cavalerie  şi  de  tunuri  ruseşti  renlmţase  a  o 
coprinde,  după  o  bombardare  de  mai  multe  ore.  Dar  în 
anul  1829,  cînd  Generalul  rus  Geismarjluă  Rahova  din 
mîna  Turcilor,  în  luna  luî  Maiu,  cu  pierderi  mult  maî  sim- 
ţitoare decît  cele  ce  am  încercat  noî  la  1877,  în  7  şi  9 
Noembrie,  Ruşii  nu  se  putură  menţine  mult  timp  într'însa 
şi  fură  siliţi  de  Turcii  de  la  Vidin  a  se  retrage  peste 
Dunăre. 

Pre  noî,  nu  Turcii  ne-au  făcut  să  părăsim  Rahova,  pe 
care  totuşi  am  cîştigat-o  cu  sîngele  vitejilor  noştri. 

Dar  acestei  coprinderî  a  Rahoveî  de  către  oştirile  ro- 
mîneştî, i  s'aîi  făcut,  domnilor,  imputări  felurite  şi  chiar 
cotradictoriî. 

S'a  zis,  bunăoară,  că  luarea  Rahoveî  n'a  fost  un  succes 
deplin^  de  vreme  ce  forturile  eî  nu  s'aîi  coprins  prin  asalt. 

Această  obiecţiune  mi  se  pare,  mie  unuia,  a  fi  numai 
specioasă,  şi  pentru  ca  ea  să  obţină  încuviinţarea  tuturor, 
ar  trebui  maî  întîî  ca  belicoşiî  eî  născocitorî  să  se  însăr- 
cineze a  dovedi  lumii  culte  că  nu  este  bine  cînd  cu  pu- 
ţină pierdere  de  oameni,  dar  cu  dovedire  învederată  de 
curagiu  se  cîştigă  în  război  poziţiunile  trebuitoare,  ci  că 
trebue  neapărat  ca  în  şanţurile  fie-cării  cetăţi  coprinse,  să 
se  aşterne  drum  neted  pe  împlutură  de  cadavre. 

Dar  atunci,  reprobaţiunea  căzută  pe  luarea  Rahoveî  s'ar 
întinde  asupra  întregeî  tactice  moderne  a  armatelor  pru- 
siane,  întru  ceea  ce  priveşte  coprinderea  cetăţilor  forti- 
ficate. 

Strategicii  Prusiei  sunt  de  părere  astăzi,  că  cetăţilor  în- 
tărite li  se  cuvine  maî  mult  jertfă  de  timp  şi  de  răbdare, 
prin  straşnice  împresurărî  armate,  de  cît  jertfă  de  oameni 
prin  asalturi.  Şi  mi  se  pare  că  întru  aceasta  ca  în  multe 
altele,  ei  judică  sănătos. 

Despre  luarea  Rahoveî,  s'a  maî  spus  însă  şi  contrariul, 
adică  cum  că  s'a  pierdut  în  juru-i  prea  multă  lume  pen- 
tru un  rezultat  neînsemnător. 

Vre-o  280  oameni,  cu  morţi  şi  cu  răniţi,  dintr'o  oştire 
totală  de  aproape  7000,  mi  se  pare  a  nu  fi  tocmai  multă 
pierdere,  cînd  ori-ce  redută,  luată  s'au  neluată  şi  în  ge- 
nere maî  puţin  importantă  decît  poziţiunea  strategică  de 
la  Rahova  a  costat,  mai  ales  aliaţilor  noştri,  nu  sute,  ci 
mii  şi  zecimi  de  mii  de  oameni. 

în  fine  s*a  zis  că  este  o  ruşine  de  a  nu  fi  prins  garni- 
zoana din  Rahova,  care  a  fugit  noaptea  hoţeşte. 

Aci  iar,  cuvintele  criticei  mi  se  par  foarte  puţin  înte- 
meiate. 

Lasă,  mai  întîi,  că  de  ar  fi  vre-o  ruşine  în  ceea  ce  s'a 
întîmplat  la  Rahova  în  noaptea  despre  9  Noembrie,  aceea 
ar  privi  numai  pe  fugarii  turci,  căci  la  noi  se  zice  că  fiiga 
deşi  sănătoasă,  este  însă  rinfinoasă^  şi  nouă,  dacă  ni  se 
poate  imputa  ceva,  e  tocmai  că  ne  am  lipsit  de  plăcerea 
leznicioasă,  dar  în  realitate   cam   zadarnică,   dea  fugi  că- 

lărî  pe  urmele  păcătoşilor  de  Turci,  carii  'şî  luase  lumea 
în  cap,  îngroziţi  de  atacurile  noastre. 

Aci  însă,  osebit  de  vestitul  Hasd^x,  care,  precum  aţi  au- 
zit, a  fost  sentenţa  decisivă  în  această  afacere,  apoi  să  nu 
uităm  că  s'a  vîrît  la  mijloc  şi  un  factor  fîsic,  cu  care  de 
sigur  nu  se  puteau  lupta  nici  Roşiorii,  nici  Dorobanţii 
noştri. 

De  poznele  şi  de  toanele  iernatice  ale  Dunării,  —  şi  chiar 
anume  la  Rahova  —  a  avut  a  suferi  însuşi  marele  geniu 
războitor  al  Romînieî,  eroul  nostru  Mihaiu- Viteazul. 

Iată  ce  ne  spune  cronica  despre  cele  petrecute  în  răz- 
boiul Bulgariei  de  la  1598,  tocmai  în  aceeaşi  lună  a  iuî 
Noembrie. 

Să  aducem  mai  întîî  aminte  că  Mihai,  trecînd  Dunărea 
pe  la  Nicopole,  se  urcase  tot  învingător,  pană  la  Vidin  şi 
acolo  se  luptase  vitejeşte  în  contra  Turcilor  ;  în  acea  ves- 
tită bătălie,  fraţii  Buzescî  îi  scăpară  zilele,  ucigînd  la  vreme 
pe  turcul,  care  îşi  împoncişase  suliţa  în  pîntecele  eroului. 

Cronica  adauge  acestea  : 

«Dupe  ce  bătură  acest  război  şezu  Mihaiu-Vodă  sub  cetatea  Vi- 
dinuluî  zece  zile  depline,  arzînd  împrejur  toată  marginea  ţăreî  tur- 
ceşti, şi  iar  se  întoarse  MihaîVodă,  cu  toate  ostile  cu  toată  do- 
bînda,  ca  să  treacă  Dunărea  pe  la  Rahova  ^),  însă  cînd  fură  ostile 
jumătate  trecute,  se  lăsă  vînt  cu  vihor  spre  Dunăre,  şi  atuncea  se 
împărţiră  ostile  şi  rămaseră  jumătate  aşteptînd  zece  zile,  pînă  ce  se 
potoli  vîntul ;  iar  ostile  au  tot  plenuit  şi  au  ars  ţara  turcească.  Deci 
trecură  cu  toată  dobînda,  de  se  adunară  la  Noembrie  în  5,  an.  6607», 

Judecaţi  acum  pe  dreptate  şi  d-voastră,  domnilor,  dacă 
coloneliî  noştri  Slăniceanu  şi  Creţeanu.  —  ba  chiar  şi  ge- 
neralul rus  Meyendorff, — puteau  să  potolească  ceaţa  de  la 
Rahova,  în  Noembrie  trecut,  cînd  însuşi  Mihai  Viteazul  nu 
s'ă  priceput,    la    Noembrie  1598,  să    potolească    vîntul  cu 


1)  Vezi  în  Magazinul  istoric  pentru  Dacia,  tom.  IV.  p.  291,  unde 
cu  învederată  greşală  s'a  scris  ;  Rusiava  în  loc  de :  Rahova  ;  această 
eroare  a  fost  păstrată  de  N.  Bălcescu  în  Istoria  Romînilor  sub  Mihai 
Vodă   Viteazul,  ediţ.  din  1877,  pag.  306. 

tnhor  ce  se    lăsase  pe    Dunăre,  în  aceeaşi  împîclită  şi  vi- 
foroasă Rahovă. 

Nu  domnilor,  să  nu  cătăm  în  deşert  nodul  în  papură  ; 
să  nu  ne  silim  a  nimici  noî  înşine  merite,  care  nu  sunt 
atît  ale  cutării  sau  cutării  personalităţi  private,  ci  ale  oş- 
tirilor noastre  în  de  obşte,  ale  mulţimii  întregi. 

Destul,  destul  se  vor  cerca  străinii  a  ne  scoate  nume 
că,  mici  şi  mari,  nu  suntem  buni  de  nici  o  treabă. 

Noi,  să  ţinem  cumpănă  dreaptă  pentru  a  judeca  faptele 
noastre  din  ultimul  război,  ca  şi  ori-ce  alte  acte  ale  naţiunii. 

Adevărul  e  că  noi  am  cam  moştenit  de  la  străbunii 
noştri,  obiceiul  de  a  glumi  şi  a  ride  despre  ori-ce  faptă 
de  laudă  a  noastră,  de  a  lua  în  răspăr  pe  toţi  cei  dintre 
noî,  cari  oare-cum  fac  onoare  ţărei. 

Legionarii  romani,  cînd  aduceau  în  triumf  la  Roma  pe 
cîte  unul  din  căpitanii  lor,  care  se  distinsese  în  luptele 
lor  cu  inamicii  republiceî,  aveaîi  curiosul  obicei  de  a  cînta 
şi  de  a  spune  în  gura  mare  tot  felul  de  ocări  şi  toate  de- 
făimările cîte  le  treceau  prin  minte  împotriva  triumfăto- 
rului ;  şi  poporul  împrejur  rîdea  cu  hohote. 

Tot  cam  aşa  clevetitoare  par  a  fi  rămas  şi  gurile  Cur- 
canilor noştri,  de  oare-ce  se  zice  că  ei  cîntau  prin  taberile 
lor  din  Bulgaria,  o  horă  care,  —  dacă  nu  mă  înşel, — suna 
cam  astfel  : 

Ostile  stau  faţă  'n  faţă. 
Maiorii  la  ambulanţă, 
Coloneliî  'n  depărtare, 
Generalii  la  hotare. 

Nu  rideţî,  domnilor,  căci  rîdem  de  rîsul  nostru,  şi  de 
sigur  nu  este  caşul,  cînd  vorbim  despre^lupta  de  la  Ra- 
hovă, să  batjocorim  pe  ofiţerii  noştri. 

Acolo  dacă  şi  generalul  n'a  stat  tot  mereu|  /a  hotare^ 
căci  s'a  grăbit  a  fi  cel  d'întăî  a  le  părăsi,  spre  a  lua  po- 
sesiune de  cetatea  deşartă  de    inamici,  apoi  dejsigur  co- 

Ionelii  n'au  stat  în  depărtare^  căci  i-au  văzut  toţi  stînd 
mereu,  cu  cel  maî  mare  sînge  rece,  în  mijlocul  pericolelor 
semănate  jur  împrejurul  lor,  nici  maiorii  n'au  rămas  în 
ambulanţă^  căci  douî  dintr'înşiî  aîi  picat  morţi  pe  cîmpul 
de  luptă,  cu  gloanţe  în  frunte  şi  în  piept,  iar  ceî  cari  au 
trecut  la  ambulanţă,  au  plătit  acolo  odihna  lor  fără  voie 
cu  plumbul  scos  din  carnea  lor. 

Din  zece  ofiţeri  superiori  cari  minară  trupele  romîne  pe 
culmile  de  la  Rahova,  duoî  le-au  ilustrat  prin  a  lor  moarte, 
alţi  duoi  prin  ranele  lor,  iar  toţi  cei-l'alţî  prin  statornicia 
lor  presenţă  şi  activitate  în  mijlocul  rîndurilor  de  luptători, 
în  acea  zonă  primejdioasă  a  bătăliei,  ande  fîe-care  glonţ 
putea  să  străpungă  fără  deosebire,  un  piept  vitejesc,  sau 
supt  o  manta  soldăţească,  saîi  supt  o  tunică  de  ofiţer. 

Cu  asemenea  fapte  ne  putem  în  adevăr  mîndri,  domni- 
lor ;  căci  nu  poate  fi  maî  lăudată  purtare  a  şefilor  unei 
armate,  decît  aceia  de  a  cruţa,  pe  cît  onoarea  permite, 
viaţa  soldaţilor, — muncitori  ai  pămîntuluî,  —  şi  de  a- şi  ex- 
pune pe  a  lor. 

Exemple  ca  acestea  întăresc  inima  poporului ;  iar  cînd 
inima  ţăranului  este  întărită  prin  vitejie  în  război,  atunci, 
— am  mai  spus'o, — putem  trăi  încredinţaţi  că  el  nu  va  sta 
în  nepăsare,  nici  se  va  da  în  lături,  de  cîte  ori  vre-un 
pericol  va  ameninţa  fiinţa  sau  drepturile  ţării. 

Intr'astfel  au  preţuit  lupta  de  la  Rahova  judecătorii  ceî 
mai  înalt  îndreptăţiţi  dintre  'pămînteni  şi  străini,  cîţî  au 
putut  căpăta  ştinţe  exacte  despre  cele  ce  s'au  petrecut 
acolo. 

Cînd  modestia  noastră,  a  Romînilor,  a  voit  să  subordone 
meritoasa  purtare  a  tuturor  oştenilor  romîni  de  la  Rahova, 
scopului  cam  secundar  al  întreprinderii,  însuşi  împăratul 
Alexandru, — carele  pe  atunci  preţuia  valoarea  Romînilor, 
de  pe  asprul  şi  nefăţăritul  cîmp  de  război,  şi  nu  din  sînul 
răsfăţărilor  îndemnătoare  la  rău  şi  la  strîmbătate  ale  ca- 
binetului său  diplomatic, — împăratul  Alexandru  a  dat  ordin 


rURCANII  561 


ca  să  se  serbeze  pe  altar  această  frumoasă  izbîndă  a  tru- 
pelor romîneşti. 

în  fine,  Măria  Sa  Domnitorul,  pe  care  ţara  l'a  ales  acum 
din  nou,  ca  arbitru  suprem  al  destinelor  eî  militare,  a  în 
semnat  bătăliei  de  care  v'am  vorbit,  locul  ce  ea  trebuie 
să  ocupe  în  mintea  noastră  şi  a  urmaşilor  noştri. 

Cutez  dar  a  sfîrşi,  rememorînd  înseşi  patrioticele  cuvinte, 
adresate  de  Comandantul  suprem  al  oştilor  romîneşti,  că- 
tre representanţiî  ţării,  cîte-va  zile  numai  după  luarea 
Rahovei  \) : 

*Cum  oştirile  romîne  'şî-au  făcut  datoria  pe  cîmpul  de  bătaie,  o 
ştie  ţara,  o  spun  vitejii  şi  puternicii  noştri  aliaţi,  o  recunosc  înşişi 
duşmanii  noştri ! 

cSoldaţii  noştri  n'aîi  desminţit  nobilul  sînge  ce  curge  în  vinele  lor. 

«Eî,  prin  vitejia  lor,  au  îmbogăţit  analele  noastre  militare,  înscriind 
pe  paginile  acestora,  numele  luptelor  de  la  Rahova  şi  de  la  Griviţa^ 
alături  cu  numele  glorioaselor  bătălii  de  la  Racova  şi  de  Ia  Călugărenî'» 

Kucureţtl,  1878. 


liesagiul  domne^ic  prin  care  s'a  deschis   sesiunea  corpurilor  le- 
giuitoare la  15  Noembrie  1877. 

